
Beveik nekelia abejonių tai, kad pirmieji stiklo indai buvo pra- 
dėti gaminti Egipte 18-osios dinastijos laikais, ypač valdant 
Amenchotepui II (1448-1420 m. pr. Kr.). Šie indai buvo ga- 
minami pasitelkiant ypatingą techniką: iš pradžių reikiamas 
pavidalas formuojamas iš molio (galimas daiktas, sumaišyto 
su smėliu), pritvirtinus prie metalinio virbo. Ant šio pagrindo 
liejamas dažniausiai nepermatomo mėlyno stiklo indas, jame 
savo ruožtu išvingiuojamos kontrastingos spalvos stiklo gijos, 
pakaitomis braukiant viršun ir apačion į šukas panašiu įnagiu, 
piešiant plunksną, zigzagą ar lanką. Šios gijos, paprastai gel- 
tonos, baltos arba žalios, kartais raudonos kaip smalka, buvo 
įspaudžiamos ir sulyginamos sulig indo paviršiumi. Taip pa- 
gaminti indai kone visada buvo maži, skirti tepalui ir pana- 
šiems dalykams. 
Encyclopaedia Britannica 


Baltasis garnys 

Kelionė 

Pastaba: tvarkaraštis gali būti keičiamas iš anksto neperspėjus. 
Vakarais dažniausiai rodomi filmai arba diskutuojama bare įvairiais 
senojo ir nūdienos Egipto klausimais. 

I-oji diena: atvykstama popiet, 

vakarienė laive 

2-oji diena: išvyka į Karalių slėnį, 

kelionė laivu į Edfu 

3-ioji diena: priešpiet - Edfu šventyklos lankymas, 
popiet - kelionė laivu į Kom Ombą 

4-0ji diena: priešpiet - Kom Ombo šventyklos lankymas, 
popiet - kelionė laivu į Asuaną 

5-oji diena: priešpiet - nebaigto obelisko lankymas, 
popiet - Kičenerio sala 

6-oji diena: priešpiet - Asuano turgus, 

vidudienį — aperityvas Senojo krioklio viešbutyje, 
popiet — išvyka į Aukštąją užtvanką 

7-oji diena: priešpiet — plaukiojimas feluka, 

laisva popietė 

8—9-o0ji dienos: dviejų dienų kelionė į Abu Simbelą, 
(išvykstama 4 val. ryto) 

IO-oji diena: grįžtama vėlyvą popietę, 

vakare šviesa ir garsas Filės šventykloje 

II-oji diena: priešpiet — Filės šventyklos lankymas, 
popiet - Esnos šventykla, kelionė laivu į Luksorą 
I2-oji diena: priešpiet - Karnako šventykla, 

popiet - Luksoro šventykla 

I3-0ji diena: priešpiet - Luksoro muziejus ir turgus, 
popiet - papirusų muziejus, 

vakare šviesa ir garsas Karnako šventykloje 

14-0ji diena: kelionė į Angliją 


* Burinis irklinis laivas (arab. fe/ucca) (čia ir toliau vertėjos pastabos). 


Prologas 


Saulė dar nebuvo pervėrusi ietimi smilkalais kvepiančios 
šventyklos marmurinių grindų. Izidės ir Amono žynys An- 
chotepas, sukišęs rankas į drobinių rankovių klostes, tylomis 
stovėjo priešais altoriaus akmenį. Jis uždegė vidudienio aukos 
mirą ir žiūrėjo, kaip blankioje patalpos šviesoje kyla ir rangosi 
kvapių dūmų kamuoliai. Priešais jį šešėlių gaubiamoje aukso 
taurėje žolių, brangakmenių miltelių ir šventojo Nilo vandens 
mišinys laukė, kol didžiulis spindulys kirs brangiaisiais akme- 
nimis puoštą indą ir pervers šventąjį skystį. Nusišypsojęs ir 
patenkintas jis žvilgtelėjo siauro įėjimo į šventųjų šventąją 
link. Plonytis saulės spindulys it plevenantis karšto oro žybs- 
nis palietė durų staktą. Jau beveik laikas. 

— Taip, mano drauge, pagaliau paruošta. 

Šventąją šviesą užtvėrė tarpduryje išdygusi figūra; tviskan- 
čių ištraukto kardo ašmenų perlaužtas saulės spindulys grybš- 
telėjo grindis. 

Anchotepas staigiai įkvėpė. Čia, šventoje vietoje, pačios 
Izidės akivaizdoje, jis neturėjo ginklo. Nieko, kuo galėtų ap- 
siginti, nieko, ką galėtų pašaukti. 

— Tavo sumanyta šventvagystė persekios tave amžinai, 
Hacekai. 

Jo stiprus ir gilus balsas aidėjo tarp akmeninių šventy- 
klos sienų. 

— Liaukis nūnai, kol dar laikas. 

— Liautis? Kai pagaliau stojo triumfo akimirka? — Hacekas 
šaltai šyptelėjo. - Mudu su tavimi visą gyvenimą laukėme 

šios akimirkos, broli, o dabar nori ją iš manęs atimti? Ketini 
iššvaistyti visą šventą gyvybės šaltinį tam ligotam berniūkš- 
čiui faraonui? Kodėl, jei pati deivė jo reikalauja? 

— Ne! - Anchotepo veidas paniuro. - Deivei jo nereikia! 

— Tai šventvagystė! —- šnypščiantis Haceko balsas nuaidėjo 
per visus rūmus. — Iš deivės ašarų išsunktas skystis turi pri- 
klausyti jai. Ji atgaivino Ozyrio kūną, tad ji viena gali atgai- 
vinti faraono kūną! 

— Jis faraono! —- Anchotepas atsitraukė nuo altoriaus. Jo prie- 
šininkui Žengtelėjus iš paskos, tyras saulės spindulys it peilio 
ašmenys perskrodė tamsą, kirto krištolinį skysčio paviršių, 
nudažydamas jį aukso spalva. Abu vyrai kurį laiką įdėmiai 
žiūrėjo, sugluminti iš taurės trykštančios galios. 

— Taip, - atsiduso Anchotepas. - Pavyko. Amžinos gyvy- 
bės paslaptis - mūsų. 

— Amžinos gyvybės paslaptis priklauso Izidei, - sakydamas 
Hacekas iškėlė kardą. - Ir jai liks, mano drauge. 

Pašokęs į priekį, jis įsmeigė ašmenis Anchotepui į krūti- 
nę, o kai šis suklupo, kažką niurnėdamas ištraukė smaigalį. 
Akimirką luktelėjo, tarsi gailėtųsi skuboto veiksmo, paskui 
švystelėjęs kruvinus ašmenis virš altoriaus plačiu mostu kirto 
per taurę nušluodamas ant grindų ją ir šventąjį jos skystį. 

— Tau, Izide, šitai darau, - tarė padėjęs kardą ant altoriaus 
ir iškėlęs rankas. Jo balsas vėl nuaidėjo per rūmus. - Niekas 
kitas, tik tu, o didi deive, laikai gyvybės paslaptis, ir jos liks 
su tavimi amžinai! 

Netolimais vis dar klūpojo Anchotepas, atsilošęs, kruvino- 
mis rankomis suspaudęs krūtinę. Apsiblaususiomis akimis, 
pusiau apakęs, apgraibomis ėmė siekti virš jo ant akmens 
gulinčio kardo. Tada su skausmu atsistojo ir iškėlė jį abiem 
rankom. Hacekas, atsukęs nugarą, įsmeigęs akis į slystan- 

tį iš akiračio saulės diską šventyklos tarpdury, jo nematė. 
Ašmenų smaigalys dūrė tarp menčių, pervėrė plautį ir smigo 
į širdį. Jis mirė anksčiau nei palūžęs kūnas susmuko kitam 
vyrui po kojomis. 

Anchotepas pažvelgė žemyn. Altoriaus papėdėje telkšojo 
išsiliejęs šventasis skystis it melsvai žalias klanas ant mar- 
muro, sumišęs su abiejų vyrų krauju. Akimirką paspoksojęs, 
Anchotepas beviltiškai žvalgėsi aplink. Paskui tankiai gaudy- 
damas orą nusvirduliavo prie lentynos kolonos šešėlyje. Ten 
stovėjo mažas puošnaus stiklo buteliukas, jame buvo šventų 
švenčiausiajai skirtas skystis. Jį pasiekęs palietė nuo kraujo sli- 
džiomis plaštakomis ir atsigręžė į altorių. Skausmingai parklu- 
pęs ant kelių, žliaugiamas prakaito, susėmė šiek tiek skysčio į 
buteliuką. Grabinėdamas drebančiais pirštais, įstūmė kamštį 
kiek įmanoma giliau, krauju išterliojo stiklą. Sukaupęs jėgas 
prisitraukė ir padėjo jį atgal ant lentynos tamsoje tarp kolonos 
ir sienos, paskui apsisuko ir nusvirduliavo į šviesą. 

Kai jį rado tysantį šventovės tarpduryje, jis buvo miręs jau 
kelias valandas. 

Abiejų žynių kūnai buvo apiplauti ir balzamuoti, ir pra- 
dėta melstis už jų sielas, kad aname pasaulyje jiedu tarnautų 
Gyvybės valdovei, ko jiems nepavyko šiame. 

Aukščiausiasis žynys paliepė abi mumijas įkurdinti šven- 
čiausioje šventovėje abiejose altoriaus pusėse, paskui amžiams 
užmūryti. 


Tegu niekas neatmeta mano sprendimo, 
Tegu niekas man nesipriešina, 
Tegu nebūna skirtumo tarp tavęs ir manęs, 
Kai mus stebi tas, kas laiko svarstykles. 


Tūkstantis trys šimtai metų prieš Kristaus gimimą. Balzamuotus 
žynių kūnus nuneša atgal į šventyklą uoloje, kur jiedu kadai- 
se tarnavo savo dievams, palieka ilsėtis tamsoje, kur jie mirė. 
Akimirką šventyklos vidų nutvieskia saulės blyksnis, paskui, 
kai įėjimas užmūrijamas paskutine dumblo blyta, šviesa užgęs- 
ta, kapais tapusi šventykla iškart banyra į visišką tamsą. Jei čia 
būtų gyva būtybė, ji išgirstų kelis brislobintus glaistomo tinko ir 
įsbaudžiamų antsbaudų garsus. Paskui — visiška kapų tyla. 


* * * 


Mirusiųjų miego niekas netrikdo. Aliejus ir derva saugo kūnus 
nuo buvimo. 


Zynių sielos palieka žemiškuosius kūnus ir ieško dievų, ku- 
rie teisia. Salėje už vakarinio borizonto vartų mirusiųjų 

dievas Anubis laiko svarstykles, kurios nusbręs jų likimą. 
Vienoje pusėje — tiesos deivės Matos plunksna, kitoje - žmo- 


gaus širdis. 


— Tau reikia atostogų, mergužėle! 

Filė Šeli buvo maža tvirta moteriškė, atviru kampuotu 
veidu, kurio formas ryškino keturkampiai akiniai raudonais 
rėmeliais. Madingai kirptais trumpais plaukais, ji atrodė dvi- 
dešimt metų jaunesnė, nors buvo aštuoniasdešimt aštuone- 
rių — tą pati nenoriai pripažino. 

Su arbatos padėklu rankose Filė ėjo virtuvės durų link, o 
Ana sekė jai įkandin su virduliu ir lėkšte sklindžių. 

- Žinoma, tavo tiesa, - Ana patikliai nusišypsojo. 

Kai tėvo teta ėjo terasos link, Ana akimirką sustojo hole 
ir, žvelgdama į save dėmėtame veidrodyje auksuotais rėmais, 
apžiūrinėjo išvargusį liesą veidą. Tamsūs plaukai, pakaušyje 
surišti spalvotu kaspinu, pabrėžė šviesiai rudų akių žalsvu- 
mą. Ji buvo liekna, aukšta, lygių kaulų, klasikinio grožio, pa- 
trauklaus kūno, tačiau aplink lūpas ir akis buvo daug plonų 
raukšlelių, kurių paprastai neturi trisdešimt penkerių moteris. 
Ana atsiduso ir nutaisė grimasą. Gerai padarė, kad atvyko. Jai 
reikia paramos. 

Gerti arbatą su vienintele likusia tėvo teta buvo vienas di- 
džiausių jos gyvenimo džiaugsmų. Senoji dama buvo jaunat- 
viška, stipri, - žmonės ją visada apibūdindavo kaip „nepalen- 
kiamą“, — blaiviai mąstė ir turėjo nuostabų humoro jausmą. 
Dabar, kai jaučiasi nelaiminga, vieniša ir prislėgta, praėjus 
trims mėnesiams po neabejotino nuosprendžio, Ana troško 

pastovumo. Ji nusišypsojo ir pasuko paskui Filę laukan į tera- 
są — tikriausia nėra nieko blogo, ko negalėtų pataisyti arbata 
su pyragu ir atviras pokalbis Lavenhemo viloje. 

Buvo puiki rudens diena, lapai mirgėjo blyškiu auksu ir va- 
riu, uogos gyvatvorėse — laukiniu raudonai juodu šėlsmu, ore 
plaikstėsi medienos dūmai ir švelnus vasaros aidas. 

— Gerai atrodai, File, - Ana nusišypsojo jai per apskritą 
stalelį. 

“Filė prunkštelėjo ir pakėlė antakį. 

— Nori pasakyti: atsižvelgiant į mano garbingą amžių. Ačiū 
tau, Ana! Jaučiuosi gerai, to nepasakyčiau apie tave, brangioji. 
Atrodai siaubingai, jei galiu taip sakyti. 

— Keli mėnesiai buvo siaubingi, - Ana liūdnai gūžtelėjo 
pečiais. 

— Žinoma. Bet nėra ko dairytis į praeitį, - Filė pagyvėjo. — 
Ką dabar veiksi, kai gyvenimas pagaliau priklauso tau? 

Ana vėl gūžtelėjo pečiais. 

— Manau, ieškosiu darbo. 

Kol Filė pylė arbatą į puodelius, tvyrojo tyla. Paskui ji pa- 
stūmė Anai puodelį ir vietinių pardavėjų dovanotą naminį 
paplotėlį bei indelį slyvų uogienės. Veiklioji Filė Šeli neturėjo 
laiko nei kulinarijai, nei mezgimui, tai ji nuolat sakydavo kie- 
kvienam, kam pakakdavo įžūlumo prašyti paramos bažnyčiai 
ar kažkam kitam. 

— Gyvenimą reikia išgyventi, Ana. Išgyventi, - lėtai prata- 
rė ji, laižydama nuo pirštų uogienę. - Galbūt jis bus ne toks, 
kokį planavai ar kokio tikėjaisi. Jis nebūna tik malonus, bet 
visada turi būti jaudinantis, - jos akys sužvilgo. - Negirdžiu, 
kad planuotum ką nors jaudinančio. 

Ana nenoromis nusijuokė. 

— Šiuo metu jaudulio, regis, nebeliko mano gyvenime. 

Jei kada nors apskritai jis buvo. Stojo ilga tyla. Ji spoksojo 
į sieną siauručio sodelio gale. Ten, ant senų kerpėmis apau- 
gusių plytų, kuriomis rangėsi skaisčiai raudonas Virdžinijos 
vijoklis, tysojo Filės katė Džolė, padėjusi galvą ant letenų. 
Žydėjo gausybė vėlyvųjų rožių, oras buvo apgaulingai šil- 
tas — tankiai sustatyti pastatai teikė užuovėją. Ana atsiduso. 
Ji pajuto įsmeigtas Filės akis ir staiga, pažvelgusi į save kri- 
tišku šios moters žvilgsniu, prikando lūpą. Išlepinta. Tinginė. 
Prislėgta. Nevykėlė. 

Filė prisimerkė. Ji taip pat mokėjo skaityti mintis. 

— Savigaila manęs nejaudina, Ana. Niekada nejaudino. Pri- 
valai atsitiesti. Man niekada nepatiko tavo vyras. Pirmiausia 
tavo tėvas buvo beprotis, kad leido su juo susidėti. Per jauna 
ištekėjai už Felikso. Nežinojai, ką darai. Ir, manau, laimingai 
ištrūkai. Dar nevėlu pradėti naują gyvenimą. Esi jauna, svei- 
ka ir turi visus dantis! 

Ana vėl nusijuokė. 

— Tu gera, File. Man reikia, kad kas nors pasakytų, ką man 
daryti. Blogiausia, kad aš išties nežinau, nuo ko pradėti. 

Skyrybos buvo taikios. Jokių rietenų, barnių dėl pinigų 
ar nuosavybės. Feliksas paliko jai namą, kad jo sąžinė būtų 
namą prabangesniame rajone, namą, kurio interjeras ir bal- 
dai kuo puikiausiai derėtų prie naujojo gyvenimo, kitos mo- 
ters ir jo vaiko. 

Anai, kuri staiga liko viena, akimirksniu gyvenimas tapo 
nebemielas. Feliksas jai buvo viskas. Jis bendravo su jos drau- 
gais. Ji turėjo linksminti Feliksą, tvarkyti visuomeninį jo ka- 
lendorių, kad jam visur sektųsi, ir tai - bent taip ji manė - jai 
pavyko. Gal ne. Galimas daiktas, kad pagaliau išryškėjo jos 


pačios vidinis nepasitenkinimas. 

Jiedu susituokė po dviejų savaičių, kai ji baigė universitetą ir 
gavo šiuolaikinių kalbų mokslinį laipsnį. Jis buvo penkiolika 
metų vyresnis. Ji apsisprendė palaukti, kol gaus laipsnį, ir tai 
buvo, kaip ji dabar spėjo, paskutinis svarbus žingsnis. 

Feliksas norėjo, kad ji mestų studijas tą pat akimirką, kai 
paprašė už jo tekėti. Jis nekantravo: „Tau nereikia to mokslo, 
brangute. Kuriam galui? Tau niekada nereikės dirbti.“ 

Arba sukti gražią savo galvutę dėl ko nors, apie ką verta 
galvoti... Bėgant metams, šie neištarti, bet numanomi globė- 
jiški Žodžiai vis dažniau ir dažniau skambėdavo Anos ausyse. 
Ji apgaudinėjo save, kad neturi laiko niekam kitam, kad tai, 
ką ji daro Feliksui, yra jos darbas. Visą laiką suryjantis darbas. 
O koks užmokestis? Atlygis buvo geras. Labai geras! Jis nie- 
ko jai nešykštėjo. Jos pareigos buvo aiškios ir paprastos. Šiais 
feministinių siekių, nepriklausomumo ir ryžtingumo laikais 
ji turėjo būti papuošalas. Jis kalbėjo taip įtikinamai, kad ji 
nesuvokė, kas vyksta. Įsitraukdavo į protingus pokalbius su 
Felikso draugais, tačiau nepajėgė jo nustelbti. Tik vėliau su- 
prato, kad pasitelkęs šiek tiek meistriškumo jis sukūrė įspūdį, 
kaip svarbu ir atsakinga yra tai, jog ji tvarko visą jo gyveni- 
mą, tas sritis, kurių dar nespėjo sutvarkyti jo sekretorė. Kad ši 
tvarka nebūtų sugriauta, tik po prašmatnių vestuvių Maifere 
ir medaus mėnesio Virdžinijos salose buvo aiškiai pareikšta, 
jog vaikų nebus. Niekada. 

Jos pomėgiai buvo fotografija ir sodininkystė. Jiems abiem 
galėjo kiek tinkama leisti pinigų, jis net skatino ją, kai tai ne- 
trukdė jos pareigoms. Galų gale juk šie pomėgiai buvo madin- 
gi, gera tema pokalbiams ir palyginti nekalti, tad jais ji įvai- 
rindavo savo gyvenimą. Iš tikrųjų gebėjo juos abu taip gerai 
derinti, kad jos sodo nuotraukos laimėjo apdovanojimų, buvo 
parduodamos ir kūrė iliuziją, kad ji veikia kažką naudinga. 

Keista, bet ji apsiprato su netaktišku jo elgesiu, pati ste- 
bėdamasi, kad tai jos beveik netrikdo. Ji įtarė, tačiau nie- 
kada nepripažino, kad, galimas daiktas, taip yra dėl to, jog 
nemyli jo taip, kaip turėtų. Jai buvo nesvarbu. Savo ke- 
lyje ji nesutiko jokio kito vyro, kuris ją domintų. Kartais 
stebėdavosi: gal ji frigidiška? Jai buvo malonu mylėtis su 
Feliksu, bet kai jiedu ėmė mylėtis rečiau, jai to pakako. 
Vis dėlto žinia, kad paskutinė jo draugužė nėščia, trenkė 
jai kaip perkūnas iš giedro dangaus. Ilgai tramdžiusi savo 
jausmus, ji prapliupo, ją užliejo įniršio, vienatvės ir kančios 
banga, išgąsdinusi ją ir sukrėtusi jos vyrą. Tokių pokyčių 
jis neplanavo. Tikėjosi, kad bus kaip anksčiau — jis lankys 
Šerlę, ją rems, o kai ateis laikas, mokės, be abejo, pašėlusius 
pinigus už vaiką, tačiau pernelyg neįsitrauks. Nuoširdus 
žavėjimasis kūdikiu sujaudino jį ir pradžiugino Šerlę, bet 
prislėgė Aną. Kai prabėgus kelioms dienoms po gimdymo 
jis persikraustė pas motiną su kūdikiu, Ana nuėjo pasitarti 
su advokatu. 

Keista, bet po skyrybų, kurioms niekas neprieštaravo, 
Felikso draugai ją palaikė, gal suvokė, kad įvyko kažkas 
neplanuota ir nelaukta, tad jos nuoširdžiai gailėjo. Bet kai 
jie paskambinę reikšdavo užuojautą, o paskui sutrikę nutil- 
davo, ji suprato iš tikrųjų turinti labai mažai draugų, tad 
visiškos vienatvės jausmas dar labiau sustiprėjo. Keista, bet 
prieš padėdami ragelį visi duodavo jai tą patį patarimą — iš- 
vykti atostogų. 

Ir štai dabar Filė sako tą patį. 

— Išvyk atostogų, brangi Ana. Pakeisk aplinką. Susitik 
su naujais žmonėmis. Grįžusi parduok tą namą. Jis - tavo 
kalėjimas. 


— Bet, File! 

— Ne, Ana. Nesiginčyk, brangioji. Na, gal tik dėl namo, 
bet ne dėl atostogų. Feliksas veždavosi tave ten, kur galėda- 
vai nieko neveikti, sėdėdavai prie baseino ir žiūrėdavai, kaip 
jis kalbasi apie reikalus. Tau reikia nuvykti į kokią jaudinan- 
čią vietą. Iš tikrųjų tau reikia važiuoti į Egiptą. 

— Egiptą? - Ana pajuto, kad jai atėmė kojas. - Kodėl 
Egiptas? 

— Maža būdama visąlaik šnekėjai apie Egiptą. Turėjai kny- 
gų apie šią šalį. Piešdavai piramides, kupranugarius ir ibius, 
o kai su tavim susitikdavau, įkyrėdavai prašymais papasakoti 
apie Luizą. 

Ana linktelėjo. 

— Keista. Tu teisi. Aš daug metų ją buvau pamiršusi. 

— Tad laikas prisiminti. Kaip lengvai pamirštamos vaikys- 
tės svajonės. Kartais žmonės stengiasi jas pamiršti. Atsisako 
visko, kas teikia jaudulio. Manau, turėtum ten nuvykti, pa- 
matyti tas vietas, kurias aplankė Luiza. Žinai, kai prieš de- 
šimt metų buvo išleisti keli jos eskizų albumai, man pačiai 
kilo pagunda ten nuvažiuoti. Padėjau tavo tėvui atrinkti 
paveikslus, dirbau su redaktoriumi prie titrų ir keramikos 
istorijos. Norėjau tai pamatyti. Gal dar kada nors pamaty- 
siu, — ji nusišypsojo, akyse vėl įsižiebė liepsnelės, o Ana su- 
sigriebė tikinti, kad visai galimas daiktas, jog senoji dama 
nuvyks į Egiptą. 

— Tavo proprosenolė buvo nepaprasta moteris, - kalbėjo 
Filė. - Nepaprasta, drąsi ir labai talentinga. 

Kaip tu. Ne kaip aš. Ana prikando lūpą, kad to neištartų. 

Susiraukusi ji svarstė tai, ką išgirdo, ir jautė įsmeigtą se- 
nosios damos žvilgsnį. 

— Na? 


Ana nusišypsojo. 

— Tai itin gundo. 

— Gundo? Tai puiki mintis! 

Ana linktelėjo. 

— Keletą kartų siūliau Feliksui vykti į Egiptą, bet jo tai ne- 
domino, - ji stabtelėjo, pajutusi tarsi kokio jaudulio dilgte- 
lėjimą pačioje širdies gelmėje. Galų gale kodėl ne? - Žinai, 
manau, galėčiau pasinaudoti tavo patarimu. Kaip tik dabar 
neturiu jokių neatidėliotinų planų. 

Filė atsilošė kėdėje. Užsimerkusi atsigręžė į saulę, akimirką 
jos veidu šmėkštelėjo šypsnys. 

— Gerai. Tuomet nuspręsta, - pasakiusi patylėjo. Paskui kal- 
bėjo: — Tai tiesiog rojus. Nėra gražesnio metų laiko už rudenį. 
Spalis - mano mėgstamas mėnuo, - atsimerkusi ėmė tyrinėti 
Anos veidą. - Ar šnekėjai su tėvu? 

Ana papurtė galvą. 

— Po skyrybų jis man neskambino. Nežinau, ar kada nors 
atleis. 

— Kad išsiskyrei su Feliksu? 

Ana linktelėjo. 

- Jis didžiavosi, kad turi tokį žentą kaip Feliksas, - ji ne- 
įstengė sutramdyti balse skambančio kartėlio. — Jis neturėjo 
sūnaus. 

— Kvailys, - Filė atsiduso. — Mirus tavo motinai, jis pasidarė 
nepakenčiamas, o juk praėjo daugiau nei dešimt metų! Dėl to 
per daug nesisielok, brangioji. Jis atsitokės. Tu dešimt kartų 
vertesnė už sūnų, kokį būtų galėjęs turėti, - patikėk manimi, 
kada nors jis šitai suvoks. 

Ana pažvelgė į šalį, sutelkdama žvilgsnį į skaisčiai raudoną 
vijoklio giją terasos pakrašty. Ji neketino verkti. Privalo ap- 
siprasti su tėvo nejautrumu ir akivaizdžia dėmesio stoka jai, 
vieninteliam vaikui. Smarkiai patraukusi nosimi, ji žvilgtelėjo 


22 


į Jorko akmens plokštes prie kojų. Jas dengė sudžiūvusios se- 
nos kerpės. Staiga ji pajuto, kad Filė atsistojo. Pakėlusi akis, 
Ana stebėjo name dingstančią tetą, tuomet čiupo nosinaitę ir 
paskubomis nusišluostė akis. 

Filės nebuvo vos keletą minučių. 

— Turiu tai, kas tave galėtų sudominti, — pasakiusi ji vėl at- 
sisėdo, bet į Aną nepažvelgė. Mestelėjo ryšulį priešais ją ant 
stalo. — Ivarkydama Luizos dokumentus ir eskizų albumus, 
nesitikėjau rasti ką nors asmeniška. Jei ir būta kokių laiškų, 
tikriausiai jie sunaikinti. Nieko neliko. Prieš kelis mėnesius 
nusprendžiau atnaujinti seną rašomąjį stalą. Atsiklijavo fane- 
ra, — ji stabtelėjo. —- Restauratorius aptiko vieną stalčių dvigu- 
bu dugnu ir štai ką jis rado, - ji padavė Anai ryšulį. 

— Kas tai? — paėmusi jį, paklausė Ana. 

— Jos dienoraštis. 

— Ar tikrai? — staigaus jaudulio pagauta Ana pažvelgė že- 
myn. — Bet tai tikriausiai nejįtikimai vertinga! 

— Tikiuosi, kad taip. Ir įdomu. 

— Ar tu jį skaitei? 

Filė gūžtelėjo pečiais. 

— Tik paskubomis peržvelgiau, raštas sunkiai įskaitomas, 
o mano akys jau nebe tokios geros. Manau, turėtum jį per- 
skaityti, Ana. Viskas apie jos praleistus mėnesius Egipte. O 
dabar paskambink tėvui. Gyvenimas per trumpas pykčiams 
ir puikybei. Pasakyk jam, kad jis idiotas, gali pridurti, kad aš 
taip sakiau. 

Kai reikėjo išvažiuoti, dienoraštis gulėjo ant užpakalinės 
automobilio sėdynės. Blėstant paskutiniams raudono saulėly- 
džio spinduliams, Ana įlipo į automobilį ir, siekdama variklio 
raktelio, pakėlė akis į tetą. 

— Ačiū, kad esi. Nežinau, ką be tavęs daryčiau. 

Dėdamasi supykusi, Filė papurtė galvą. 

— Pati žinai, kad kuo puikiausiai susitvarkytum. Vakare 
paskambink Edvardui. Ar pažadi? 

— Pagalvosiu apie tai. Tiek galiu pažadėti. 

Ji tikrai apie tai galvojo. Lėtai važiuodama Londono link ir 
laukdama eismo kamščiuose po saulėto savaitgalio, turėjo daug 
laiko apsvarstyti Filės patarimą ir peržvelgti savo padėtį. Jai 
trisdešimt penkeri, keturiolika metų buvo ištekėjusi, niekada 
niekur nedirbo, neturi vaikų. Paspaudusi sankabą, pasistūmėjo 
keletą jardų į priekį, o automobiliai iš greitkelio suko į sausa- 
kimšas Londono gatves. Jos mintys nuklydo į šalį nuo paskuti- 
nių ypatingų prisiminimų. Ji vis dar negali susitaikyti su min- 
timi, kad Feliksas yra kitos moters vaiko tėvas. Ji turi nedaug 
draugų, bent taip jai šiuo metu atrodė, ir tėvą, kuris ją niekina, 
o prieš akis — siaubą kelianti tuštuma. Džiugina tik tai, kad yra 
Filė, fotografijos, sodas ir, - kad ir ką sakytų Filė, - namas. 

Viena priežasčių, dėl ko Feliksas paliko jai namą, buvo so- 
das. Pagal Londono standartus jis buvo didelis, nors iš pirmo 
žvilgsnio atrodė siauras ir stačiakampis, tačiau dėl kažkokios 
aštuonioliktojo amžiaus planavimo užgaidos sodo galas sta- 
čiu kampu suko už dviejų kitų namų - taip sumažėjo svetimų 
sodų plotas ir padidėjo jos sodo plotas. Sodas buvo Anos ais- 
tra. Kiek jai žinoma, Feliksas niekada nebuvo perėjęs jo viso. 
Jis vertino sodą tik kaip tinkamą vietą priiminėti korporacijos 
klientus, vaišinti juos gėrimais ir ant atviros ugnies iškeptais 
kepsniais. Sekmadieniais gerti arbatą. Jazminais ir rožėmis 
apaugusi terasa, prieskoniniai augalai senuose moliniuose 
puoduose - tokie buvo jo interesai. Visa kita - vingiuoti take- 
liai, aukštos sienos su pinučiais viršuje, įmantrios išpuoselėtos 
lysvės, pusiau paslėpta atsitiktinė skulptūra, įsigyta per išvy- 
kas iš kaimo antikvarų, - buvo vien jos valdos. 

Ją apstulbino, kai skyrybų akte Feliksas atskirai paminėjo 
sodą. Pasakė, kad ji nusipelnė jo, nes daug jame dirbo. Tai pats 
gražiausias dalykas, kokį kada nors jai buvo šia tema pasakęs. 


— Tėti, ar galime pasikalbėti? 

Ji dešimt minučių sėdėjo miegamajame prie telefono, kol 
paėmė ragelį ir surinko numerį. Minutę tvyrojo tyla, paskui 
pasigirdo: 

— Nemanau, kad turime apie ką kalbėtis, Ana. 

Ji prikando lūpą. 

— Ojei esu nelaiminga, vieniša ir man tavęs reikia. 

— Sunku įsivaizduoti, jog tau manęs reikia, - balsas kitame 
laido gale buvo šaltas. - Juk neatsiklausei manęs, kai skyreisi. 

— Neatsiklausiau? — ją užliejo pyktis, nepasitikėjimas, pasi- 
piktinimas ir galiausiai bejėgiškumas. — Ko tavęs atsiklausti? 

— Tai būtų buvę mandagu. 

Ana užsimerkė ir ėmė skaičiuoti iki dešimties. Visada buvo 
šitaip. Kiti tėvai rodo meilę, užuojautą ar įniršį. Jos tėvui rūpi 
mandagumo stoka. Ji garsiai atsiduso. 

— Atsiprašau. Manau, pernelyg dėl visko jaudinausi. Visa 
per staigiai šovė į galvą. 

— Apskritai neturėjo šauti į galvą, Ana. Judu su Feliksu ga- 
lėjote susitarti. Jei būtum manęs atsiklaususi, būčiau su juo 
pasišnekėjęs... 

— Ne! Ne, tėti, apgailestauju, bet mudu negalėtume susitarti. 
Mūsų santuokai galas. Tai mudu nusprendėme. Niekas kitas. 
Atsiprašau, jeigu jautiesi įžeistas. Tyčia to nedariau. Šiaip ar 
taip, jei pameni, visada tau pranešdavau. Kasdien. 

Jos kantrybė išseko. 

— Man reikia ne informacijos, Ana. Noriu, kad manęs atsi- 
klaustum. Aš — tavo tėvas... 

— Aš — suaugusi moteris, tėti! 

— Bet elgiesi ne kaip suaugusi, galiu tai pasakyti... 

Ana trenkė telefono ragelį. Jai maudė skrandį, ji kone rau- 
dojo iš įniršio. 

Atsistojo, priėjo prie tualetinio staliuko, stovėjo ir spoksojo 
į jį nieko nematydama. Tai buvo Jurgio laikų rašomasis stalas, 
pritaikytas nūdienos reikmėms - prie ovalaus veidrodžio mė- 
tėsi šepečiai ir kosmetika. Staiga žvilgtelėjusi į veidrodį Ana 
išsišiepė it beprotė. Jo tiesa. Ji elgiasi ne kaip suaugusi moteris. 
Ji elgiasi taip, kaip jaučiasi — lyg pamestas vaikas. 

Ranka užčiuopė prie veidrodžio stovintį kvepalų buteliuką. 
Paėmė jį ir įsmeigė kupiną liūdesio žvilgsnį. Kokių trijų colių 
aukščio, stiklas sodriai mėlynas, puoštas storu plunksnuotu 
piešiniu, kamštukas vaškinis, stipriai įkištas ir užantspauduo- 
tas. Filė jį atidavė jai, kai susižavėjo juo dar maža būdama, ir 
nuo tol jis visąlaik pas ją. 

„Saugok jį, Ana, - pasakė senoji dama. — Jis iš senovės 
Egipto ir labai labai senas.“ 

Egiptas. 

Ana sukiojo jį rankoje ir apžiūrinėjo. Aišku, Feliksas jį ver- 
tino, o senienų prekiautojas niekino: „Apgailestauju, kad turiu 
jus nuvilti, brangioji Ana, bet spėju, kad jis tikriausiai įsigytas 
Viktorijos laikų labdaros mugėje. Ankstyvi lankytojai visada 
būdavo skatinami pirkti vadinamuosius artefaktus. O šis net 
nepanašu, kad būtų iš Egipto.“ 

Atidavė jį su tam tikra pašaipa, tarsi prie jo prisiliesdamas 
būtų susitepęs ir pakenkęs Bondstrito reputacijai. Tai prisimi- 
nusi, Ana šyptelėjo pavargusia šypsena. Bent jau nebereikia 
taikytis prie pretenzingų Felikso pažįstamų, kurie dedasi esą 
tokie išmintingi; ir su jų globėjišku požiūriu į ją kaip į kokį 
dekoratyvų menkniekį, Felikso įsigytą kažkokioje mugėje. 

Atsidususi ji pastatė buteliuką ir dar kartą įsispoksojo į veid- 
rodį. Ji pavargusi, prislėgta, jai šito gana. 
Filė kaip visada teisi. Jai reikia atostogų. 


— Ar kada nors anksčiau esate buvusi Egipte? 

Kodėl ji apie tai nepagalvojo, kai prašė vietos prie lango? 
Kai esi priverstas penkias valandas šnekėtis su likimo tau pa- 
siųstu kaimynu ir nėra jokios galimybės ištrūkti! 

Nuo tos žavios rudens dienos Safolke prabėgo beveik keturi 
mėnesiai, bet dabar ji jau kelyje. Getviko oro uosto persona- 
las baigė tikrinti lėktuvo krovinius, ruošė orlaivį, purškė ledą 
nuo sparnų. Po oro uostą plaikstėsi įkypi šlapdribos gūsiai, 
gaivindami prie lėktuvo plušančių vyrų veidus. 

Ana neatitraukė akių nuo kelionės vadovo. 

— Ne, nebuvau, - ji stengėsi likti abejinga, bet nenorėjo būti 
šiurkšti. 

— Aš irgi. 

Ji jautė, kad jis žvilgčioja į ją iš padilbų, bet nieko nesako, 
grabinėja krepšyje prie kojų, ieško savo skaitalo. 

Kai lėktuvas buvo paruoštas ir jo palydovai padėjo susėsti 
keleiviams į jiems skirtas vietas, sėdynė už jo ties taku buvo 
tuščia. Ana mestelėjo skubrų žvilgsnį į kairę. Kokių ketu- 
riasdešimties, rusvi plaukai, taisyklingi veido bruožai, ilgos 
blakstienos, — tai aiškiai buvo matyti, kai jis sklaidė jau gero- 
kai nučiupinėtą tomelį. Staiga ji ėmė gailėtis, kad buvo tokia 
atžari. Bet jei tik panorės, galės pasitaisyti. Jai priklauso visas 
pasaulio laikas. Trečią jų eilės vietą užėmė pagyvenęs vyriškis 
su stačia apykakle. Jis pasviro į priekį, linktelėdamas pirma 
jai, paskui jųdviejų kaimynui, ir įkišo ranką į laikraščių pluoš- 
tą. Ji šypsodamasi pastebėjo, kad Church Times buvo pakištas 
po Žbe Sun egzemplioriumi. 

Tą rytą, kai užrakino paradines duris ir su lagaminu įsė- 
do į Londono taksi, jos nervai buvo beveik pakrikę. Tylias 
ankstyvo ryto gatves nubalino storas vasario šerkšnas, mo- 
notoniška priešaušrio šviesa žadino keistą liūdesį. Visas jos 
ryžtas buvo dingęs. Jeigu taksi vairuotojas nebūtų nuvežęs 
jos į Viktorijos stotį, kad ji suspėtų į traukinį, vykstantį į 
oro uostą, ji būtų grįžusi į tuščią namą, visiems laikams 
pamirštų Egiptą, įsiropštų į lovą ir užsitrauktų ant galvos 
pūkinę antklodę. 

Lėktuve buvo karšta ir tvanku, jai skaudėjo galvą, ankš- 
toje sėdynėje ji negalėjo pajudėti, juto kaimyno ranką. 
Išskyrus linktelėjimą ir šypsnį puse lūpų, kai ji pakėlė akis 
siekdama paimti padėklo su maistu, ir antrąkart, kai buvo 
nešiojami gėrimai, jis daugiau nieko jai nesakė, ir ši tyla ėmė 
ją slėgti. Ji nesitikėjo, kad užsimegs pašnekesys, vos prieš 
akimirką jo išties baiminosi, tačiau atsitiktinė pastaba būtų 
maloniai išblaškiusi tvyrančią tylą. Be perstojo dundėjo lėk- 
tuvo varikliai, užsimerkus atrodė, jog dundesys vis stiprėja. 
Ji atsisakė ausinių — nežiūrės filmo. Jis irgi. Ji atsargiai pa- 
žvelgė — jis miegojo, apversta knyga gulėjo ant kelių, ant vir- 
šelio — išskėsti pirštai. Ankstesnį vadovą pakeitė kitas, prieš 
atsilošdamas jis paskubomis pervertė jį, perbraukė veidą pa- 
vargusiomis rankomis ir, regis, iškart paniro į gilų miegą. 
Pažvelgusi pro langą, ji išvydo toli apačioje mažytį lėktu- 
vo šešėlį, šokinėjantį per ryškiai mėlynas saulės įkaitintos 
Viduržemio jūros vilneles. Ji išdrįso antrąkart žvilgtelėti į 
kaimyną. Dabar jis nebuvo toks patrauklus. Veidas išvago- 
tas raukšlių, lūpos liūdnai sučiauptos, bruožai sunkūs. Ji vėl 
susitelkė ties knyga, pavydėdama jam, kad jis gali miegoti. 
Skristi dar buvo likusios dvi ar trys valandos, o visas jos kū- 
nas šaukte šaukėsi būti išvaduotas. 

Siekdama kontrolinio skydelio virš galvų, kad įkvėptų kiek 
vėsesnio oro, ji staiga pajuto, jog jis atsimerkė ir ją stebi. Jis 
šyptelėjo, ji atsakė vos pastebima grimasa, išreiškiančia ap- 
dairų draugiškumą ir užuojautą dėl ankštų sėdynių. Ji ke- 
tino pasakyti ką nors neįpareigojančio, tačiau jis vėl nusuko 
žvilgsnį ir užsimerkė. 

Gūžtelėjusi pečiais ji pasirausė krepšyje prie kojų ir išsi- 
traukė Luizos dienoraštį. Skaityti ketino kelionėje. Galbūt 
kaip tik dabar reikia pradėti. 

Odinės užrašų knygelės popierius buvo storas, neapipjaus- 
tytais kraštais, vietomis parudavęs. Ji atsargiai atvertė pirmąjį 
įmantria rašysena prirašytą puslapį ir pradėjo skaityti. 

„I866 metų vasario 15-oji. Laivas atplaukė į Luksorą, čia pa- 
lieku savo bendrakeleivius ir prisijungiu prie Foresterių. Ryt 
rytą mano dėžes perneš į IŽy, jau matau jį pririštą netolie- 
se. Deniai tušti, nematyti net įgulos, laivas atrodo apleistas. 
Nuostabu, kad pagaliau galiu nors kiek pabūti viena, ypač po 
Izabelės ir Arabelės nuolatinio plepėjimo — išplaukus iš Kairo, 
turėjau visąlaik dalytis su jomis kajute. Grąžinu su jomis laivu 
šūsnį eskizų ir piešinių, tikiuosi kiek galima greičiau pradėti 
naują slėnio ir kapų piešinių seriją. Britų konsulas pažadėjo, 
kad gausiu vertėją, sako, kad Foresteriai — tai sena pagyve- 
nusių žmonių pora, kuri mielai sutiks, kad su jais keliaučiau, 
per daug netrukdydami man piešti. Dienos karštis, po ilgos 
kelionės iš pradžių mane gaivinęs, vis stiprėja, bet naktys 
palaimingai vėsios. Trokštu išvysti kuo daugiau dykumos. 
Nervingas mano bendrakeleivių jaudulys dėl šio nuotykio 
trukdė kiek atitolti nuo laivo, tad laukiu nesulaukiu, kada ga- 
lėsiu pradėti savo tyrinėjimus toliau nuo čia.“ 

Ana susimąstė. Ji niekada nematė dykumos. Niekada nebu- 
vo Afrikoje ar Artimuosiuose Rytuose. Vaizdavosi, kaip nusi- 

viltų, jei bendrakeleivių jaudulys trukdytų jai tyrinėti. Pakako 
vien žinoti, jog neturėjo laiko ir galimybės kaip reikiant ap- 
žiūrėti vietų, kuriose lankėsi su Feliksu. Kiek pasirangiusi, 
"kad patogiau įsitaisytų, ji skaitė toliau. 

— Brangi Luiza, čia seras Džonas Foresteris, - pasakė į kajutę 
įlėkusi Arabelė, apsigobusi baltais it puta nėriniais ir kiek dė- 
mėtu batistu. — Jis atvyko pasiimti tavęs į jachtą. 

— Tai ne jachta, Arabele. Tai dahabėja“. 

Luiza buvo susikrovusi daiktus ir pasiruošusi; piešiniai 
tvarkingai surišti ant denio su jos bagažu ir kelionės krepšiu. 
Ji pasitaisė juodą šiaudinę skrybėlę plačiais kraštais ir siekda- 
ma ant gulto gulinčio lagaminėlio pasiteiravo: 

— Ar išlydėsite mane? 

— Žinoma! - Arabelė sukikeno. - Tu tokia drąsi, Luiza. 
Neįsivaizduoju, kokia bauginanti bus tolesnė kelionė. 

— Ji nebus bauginanti, - kandžiai atšovė Luiza, — tik nepa- 
prastai įdomi. 


Viena ranka stipriai suspaudusi plačius sijonus, ji užlipo tra- 
pu į denį, nušviestą akinančios saulės šviesos. 

It skeletas liesas aukštas seras Džonas Foresteris buvo be- 
baigiąs septintą dešimtį. Apsivilkęs sunkia tvido striuke, ap- 
siavęs auliniais batais, jis atsisuko jos pasveikinti, laikydamas 
rankoje baltą šalmą - vienintelę nuolaidą vietos klimatui. 

- Ponia Šeli? Kaip nuostabu. 


* Nilu plaukiojantis keleivinis laivas su didelėmis trikampėmis burėmis ir 


vietomis irklininkams (arab. dababiya). 

Jis mandagiai nusilenkė, po tankiais žilais antakiais blizgėjo 
įžvalgios mėlynos akys. Paskui pasveikino jos bendrakeleives, 
su juo atvykusiems dviem tamsiaodžiams nubams įsakė nu- 
nešti jos bagažą į prie garlaivio borto prisišvartavusią feluką. 

Dabar Luiza pajuto trumpą nervingą dilgtelėjimą. Ji pa- 
spaudė rankas iš eilės visiems vyrams ir moterims, paskuti- 
nes kelias savaites buvusiems jos bendrakeleiviais, linktelėjo 
įgulai, davė arbatpinigių kajutės patarnautojams ir galiausiai 
pasuko nedidelio burlaivio, kuris nuplukdys ją į I4į, link. 

— Būkite atsargi, kai lipate žemyn kopėčiomis, brangute, — 
seras Džonas pasiūlė jai ranką. — O kai nulipsite, sėskitės kur 
patinka. Štai ten, - jo griežtai atkištas pirštas prieštaravo ne- 
apibrėžtam kvietimui. 

Luiza suglobė sijonus, pakeldama juos kiek įmanoma aukš- 
čiau, ir rudu bateliu atsargiai siekė kopėčių. Iš apačios kulkš- 
nį sugriebusi juoda ranka pastatė jos pėdą ant pirmo sker- 
sinio. Ji prikando lūpą, tvardydama norą įspirti taip įžūliai 
pasielgusiam vyriškiui, ir skubiai įlipo į laivelį su plazdančia 
bure. Kiūtinant į sero Džono nurodytą vietą, ją šypsenomis ir 
linktelėjimais sveikino du įgulos nariai egiptiečiai. Paskui ją 
nulipo seras Džonas, ir netrukus laivelis jau plaukė drumstu 
vandeniu JŽio link. Tolstančiai Luizai mojo ant denio likusi 
Arabelė, kurios veidą dengė skaisčiai rožinio skėčio šešėlis. 

Laivas, kurio link jie plaukė, buvo viena grakščių privačių 
susisiekimo priemonių, narstančių Nilu aukštyn ir žemyn. 
Tai dviejų didelių trikampių burių varomas, o iš užpakalio 
didžiule vairalazde, siekiančia pagrindinės kajutės stogą, vai- 
ruojamas laivas. Ji netrukus gavo įsitikinti, jog laivas puikiai 
įrengtas, jai, Foresteriams ir ponios Forester kambarinei buvo 
skirtos kajutės. Laive dar buvo salonas su sofomis ir dideliu 
rašomuoju stalu, taip pat patalpos įgulai, susidedančiai iš ka- 

pitono, arba reiso, ir aštuonių vyrų. Ant denio galėjai pasėdėti 
ir pavalgyti gryname ore, taip pat vieta įgulai, kurios vienas 
narių buvo nuostabus išradingas virėjas. 

Šįkart ji turi savo kajutę. Dairydamasi aplink, Luiza juto, 
kaip iš pasitenkinimo virpa širdis. Palyginti su garlaivio tam- 
sia mediena ir žalvariu, ši mažytė kajutė buvo grožio įsikūni- 
jimas. Siaura lova apklota ryškių spalvų audeklu, ant grindų 
kilimas, ant lango plonos mėlynos ir žalios užuolaidėlės, du- 
buo ir ąsotis iš kalto metalo, atrodančio kaip auksas. 

Nusitraukusi nuo galvos skrybėlę, sviedė ją ant lovos ir pri- 
tariamai apsižvalgė. Denyje virš galvos girdėjosi, kaip šlepsi 
basos pėdos, girgžda stiebas ir takelažas. 

Ponios Forester — nė ženklo. 

— Mano brangioji negaluoja. Prisijungs prie mūsų per 
vakarienę, - miglotai užsiminė seras Džonas, lydėdamas 
Luizą į kajutę. - Plauksime kiek galima greičiau. Netoli. 
Švartuosimės kitame upės krante, tad rytoj galėsite keliauti 
į slėnį. Hasanas bus jūsų vertėjas. Geras vaikinas. Puikios 
rekomendacijos. Labai patikimas. Ir pigus, — jis supratin- 
gai nusišypsojo. — Turėsite naudotis Džeinės Tris, ponios 
Forester kambarinės, paslaugomis. Tuoj pat ją jums atsiųsiu, 
ji padės įsikurti. 

Štai ir ji, kokių keturiasdešimt penkerių metų, plaukai 
griežtai sušukuoti aukštyn, prispausti po kepuraite, veidas 
atviras, apsirengusi, kaip ir ji, juodai, negailestingos saulės 
strazdanomis ir spuogais išmarginta ir tankiu raukšlių tinklu 
išvagota oda. 

— Labas vakaras, ponia Šeli, - moters balsas buvo gilus ir 
malonus. - Seras Džonas paprašė manęs, kad būčiau jūsų 
kambarinė ir kompanionė ir palaikyčiau jums draugiją, kol 
svečiuositės jo laive. 

Luiza kiek įmanydama užgniaužė nusivylimą. Ji tikėjo- 
si išvengti formalumų. Būtų gerai, jei kas padėtų išsikrauti 
daiktus, išpurtytų drabužius, išlygintų baltinius ir apati- 
nius sijonus, išdėliotų plaukų šepečius ir šukas, bet tik tiek. 
Albumų ir brangios Vindzoro bei Niutono akvarelės dėžės, 
teptukų ji niekam neleis liesti. Šiuos daiktus ji sukrovė ant 
stalelio priešais elegantišką gotikinio stiliaus kajutės langą 
pinučių langinėmis. 

Atsigręžusi pastebėjo, kad Džeinė Tris jau išpurtė ir išly- 
gino jos vakarinio apdaro klostes ir ištiesė priešais ją. Matyt, 
ir vėl neteks išsivaduoti iš korseto, apatinių sijonų ir oficialios 
juodos spalvos, kaip reikalavo gedulas, apsivilkti palaimin- 
gą vėsą teikiančias, minkštai krintančias sukneles, kokias 
Londone kadaise pasiuvo jos draugė Džeinė Moris. 

— Maniau, kad tokiame mažame laive nebus oficialumo, — 
apdairiai pastebėjo ji. — Ir nors seras Džonas buvo toks ma- 
lonus, jog apie tai pagalvojo, nemanau, kad man kaip našlei 
reiktų draugės! 

— Tikrai, — šiuo žodžiu buvo išreikštas toks pasipiktinimas, 
panieka ir pranašumas, kad Luizai neliko jokių abejonių, jog 
jos prielaidos buvo labai blogai įvertintos. - Užtikrinu jus, po- 
nia Šeli, kad seras Džonas ir ponia Foresteriai Ižyje paiso visų 
formalumų. Kai lankysite pagonių šventyklas, neabejoju, jog 
tuomet bus sunkiau viso to laikytis, aš aiškiai parodžiau, kad 
nesu pasirengusi tokiomis progomis jūsų lydėti, bet kol mes 
čia, sero Džono liokajus Džekas ir aš prižiūrėsime, kad viskas 
vyktų tiksliai kaip ir namuose Belgravijoje. 

Luiza prikando lūpą, kad paslėptų kreivą šypsnį. Norėdama 
pasirodyti esanti drausminga, moteriškės padedama ji apsivil- 
ko juodą šilkinį apdarą, neprieštaravo, kai ši sagstė plaukus 

laisvomis garbanėlėmis bei kilpelėmis aplink galvą po juodų 
nėrinių šydu. Bent jau be sunkaus įprastinio šinjono buvo šiek 
tiek vėsiau. Ją džiugino mintis, kad Džeinė Tris jos nelydės į 
Karalių slėnį. 

Pagrindinė laivo svetainė buvo egzotiška kaip ir jos kajutė, 
bet ant stalo išdėlioti sidabro ir porceliano indai buvo angliški. 
Egiptietiškas maistas buvo nepaprastai skanus. Luiza mėgau- 
damasi valgė ir stengėsi paaiškinti Foresteriams, dėl ko trokšta 
tapyti Egipto gamtovaizdį. Pasirodžiusi Ogasta Forester atro- 
dė tokia pat rami ir elegantiška, tarsi per vaišes savo namuose 
Londone. Tai buvo septintą dešimtį pradėjusi maža moteriškė 
sidabriniais plaukais, išsaugojusi grožį ir žavesį, kurie jai teikė 
patrauklumo. Tačiau Luiza netrukus suvokė, kad šios moters 
dėmesys jai buvo itin trumpas. 

— Kai ponas Šelis mirė, — aiškino ji vakarieniaudama, - jau- 
čiausi nekaip. 

Kaip ji galėjo jiems pasakoti, kokia buvo sutrikusi, kai nete- 
ko mylimo Džordžo? Ji susirgo tokia pat karštlige, kuri pra- 
žudė jos vyrą, ir nors pasveiko, liko pernelyg silpna ir viskam 
abejinga, kad galėtų rūpintis dviem triukšmingais žaliūkais 
sūnumis. Jie išvyko pas Džordžo motiną, o Luiza galiausiai 
buvo įtikinta, jog keli mėnesiai karštame klimate grąžins 
jai sveikatą. Jiedu su Džordžu ketino nuvažiuoti į Egiptą. 
Kaip tik jis sudomino ją pasakojimais apie atradimus dyku- 
mos smėlynuose. Tai Džordžas žadėjo, kad vieną dieną jie 
ten nuvyksią, kad ji galėsianti tapyti šventyklas ir kapus. Jų 
kiek neįprastas gyvenimas namuose, kur skambėjo juokas ir 
kalbos, kur nuolat lankydavosi tapytojų, rašytojų ir keliautojų, 
užklupus ligai, subyrėjo į šipulius. Džordžo motina juos abu 
slaugė, pasiėmė vaikus, atleido pusę tarnų, pakeitė juos savais 
ir paliko Luizą apimtą nevilties. 

Žvilgtelėjusi į Džono žmoną Luiza pamatė, kad ši jos ne- 
siklauso, bet paminėjus Ogastos sūnėną Edvardą pabudo iš 
savo svajonių ir kelias minutes sėdėjo įsmeigusi gražias tam- 
sias akis į Luizos veidą. Viešnia pasakojo, kaip šis jaunas 
Džordžo draugas ją išgelbėjo, tvarkė kelionės reikalus, užsakė 
vietą garlaivyje į Kairą ir įtikino savo dėdę ir tetą pasiimti ją, 
kad apžiūrėtų iškasenas. Be jo pagalbos ji būtų pražuvusi. 

Beje, jo dėdė ir teta nebuvo tokie laisvi kaip jų sūnėnas; 
ji kaskart vis labiau įsitikino, kad jos svajonės apie pokal- 
bius, juoką ir linksmą kelionę, kurią jiedu su Džordžu taip 
dažnai aptardavo, daug kuo skyrėsi nuo to, ką turi galvoje 


Foresteriai. 


Ana pakėlė žvilgsnį. Jos kaimynas, regis, miega. Virš sėdy- 
nės priešais buvo rodomas filmas. Dauguma keleivių atrodė 
susitelkę ties vyksmu. Ji pabandė vogčiomis pasirąžyti, buvo 
įdomu sužinoti, kiek ištvers nepaprašiusi jo pasistūmėti, kad 
galėtų nueiti į tualetą. Atsigręžusi žvilgtelėjo į lėktuvo galą. 
Eilė; tualetą, regis, nesutrumpėjo. Tolima žemė už storo lango 
stiklo nusidažė raudona, ochros ir aukso spalvomis. Afrikos 
spalvos. Virpėdama iš susijaudinimo, ji ilgai žvelgė žemyn, 
paskui atsilošė sėdynėje ir užsimerkė. Buvo beveik tenai. 

Neįmanoma miegoti. 

Ji vėl atsivertė dienoraštį - nekantravo pasinerti į Luizos 
nuotykius, užgožti savo anaiptol neromantiškos kelionės 
įspūdžius. Bėgdama akimis per sunkiai įskaitomas išblukusio 
rudo rašalo įžambias eilutes, vartė puslapius, apžiūrinėjo pa- 
sakojimą iliustruojančius eskizus. 

„Su pirmąja šviesa Hasanas atvedė mulus, kad išvengčiau 
baisios kaitros. Tylomis sukrovė mano tapybos reikmenis į 
pintines. Baiminausi, kad jis vis dar pyksta dėl to, jog ne- 
buvau taktiška ir neįvertinau jo vaidmens, bet nusprendžiau 
apie tai neužsiminti. Nė žodžio netarusi, neatsiprašinėda- 
ma ir nesipriešindama jo pykčio protrūkiui, jo padedama 
užsiropščiau ant gyvulio. Kai sykį į mane pažvelgė, jo aky- 
se išvydau pyktį. Paskui nuėjo, paėmė už pavadžio krovi- 
ninį gyvulį ir užšoko ant savojo. Visą kelią į slėnį jojom 
tylėdami.“ 

Ana vėl pakėlė žvilgsnį ir nuvargusi pasitrynė akis. Ne- 
atrodo, kad Luiza būtų linksmai leidusi laiką su Hasanu. Ji 
pervertė kelis lapus. 

„Šiandien jį vėl pamačiau — neaiškią figūrą karštoje mig- 
loje. Mane stebėjo aukštas vyriškis: vieną akimirką buvo 
šalia manęs, kitą jo ten nebebuvo. Šūktelėjau, bet Hasanas 
miegojo, o kai atsidūrė man prie šono, vyras buvo dingęs 
keistame įkaitusio smėlio skleidžiamame mirgulyje. Ir prie- 
šingai — šešėlyje, kur pastačiau savo molbertą, tvyrojo tamsa, 
bet ten, slėnio dugne, nebuvo kur jam pasislėpti. Imu bijoti. 
Kas jis ir kodėl prie manęs neprieina?“ 

Tai verčia jaudintis. Jaudina ir apgaubta paslapties. 
Krečiama nedidelio drebulio, Ana krūptelėjo ir pakėlė akis į 
stiuardesę, priartėjusią su kavinuku rankoje. Nekreipdamas 
dėmesio į šią moterį, Anos kaimynas akivaizdžiai susidomė- 
jęs Žiūrėjo į dienoraštį, gulintį jai ant kelių. Ji užvertė jį, įki- 
šo į krepšį ir, paėmusi prieš ją ištiestą padėklą, pasidėjo ant 
kelių. Jis nusigręžė. Saulė vis labiau artėjo prie horizonto. 

Regis, jos kaimynas buvo įmigęs, kai Ana vėl pasikuitė 
krepšy, išsitraukė dienoraštį ir atsivertė kur papuolė. Ją iš- 
kart patraukė žodžiai: „Imu pamilti šią šalį...“ 

Luiza padėjo plunksną, spoksojo pro langą į tamsią upę 
lauke. Buvo atitraukusi pinučių langines, kad užuostų lau- 
ko kvapus, nakties šilumą, atsitiktinį vėsaus dykumos vėjo 
dvelksmą. Visa tai ją žavėjo. Ji įdėmiai įsiklausė. Kitose kaju- 
tėse tylu. Miega net įgula. Suėmusi sijonus, ji nutipeno prie 
durų ir jas atidarė. Laiptai į denį statūs. Atsargiai užkopusi 
jais, ji paniro į tamsą. Matė susirietusius miegančių vyrų kū- 
nus priešais stiebą, staiga pasigirdo trumpas mieguistas knar- 
kimas, kai vienas jų pamuistė galvą ant sulenktos rankos. Vėl 
padvelkė šalto oro gūsis, atnešdamas nuo kranto palmių šakų 
šlamesį. Melsvai juodame danguje virš galvos it įnirtingos ki- 
birkštys ryškėjo žvaigždės. 

Išgirdusi netolimais bruzdesį, ji atsisuko. Hasanas basas 
vaikščiojo po denį — nebuvo girdėti jokio garso. 

— Ponia Šeli, likite kajutėje, - jo balsas buvo tylus, kaip tarp 
nendrių šlamančio vėjo šnabždėjimas. 

— Apačioje man per karšta. Ir naktis pernelyg graži, tad 
būtų gaila jos nematyti, - jai išdžiūvo burna. 

Ji matė jo šypsnį ir baltus dantis tamsaus veido fone. 

— Naktis skirta įsimylėjusiems, ponia Šeli. 

Degančiu veidu ji atsitraukė nuo jo, pirštais stipriai suspau- 
dė denio turėklus. 

— Naktis taip pat skirta poetams ir tapytojams, Hasanai. 

Ji puse ausies klausėsi garsų iš apačios, o širdis smar- 


kiai plakė. 

Ana pajuto, kad kaimynas vėl žiūri į Luizos dienoraštį. Ji at- 
siduso. Jis pradeda ją erzinti. Jis braunasi į jos teritoriją, ją pa- 
žeidžia. Jis nemėgina užmegzti net menkiausio mandagaus 
pokalbio, tad ko tada domisi tuo, ką jinai skaito! Ji užvertė 
dienoraštį, pakėlė akis ir nusišypsojo žvelgdama į sėdynės 
atlošą priešais. 

— Dabar jau neilgai, - pasakė ir pasisuko į jį. - Ar jūs irgi 
plauksite laivu? 

Staiga ji suvokė, kad jis gana patrauklus vyras, tačiau vos 
jai apie tai pagalvojus, jo veidas užsisklendė, tapo šiurkštus, 
dingo šiluma. 

— Tikrai taip, tačiau abejoju, kad tuo pačiu laivu kaip ir jūs. 

Buvo sunku nusakyti jo tarseną — škotiška arba airiška. 
Tai buvo viskas, ką jis pasakė. Kiek atitraukė pečius, kad 
pasistūmėtų nuo jos, atrėmė galvą į atlošą ir vėl užsimerkė. 

Ją apėmė pyktis ir apmaudas. Na, tai ją išties pastatė į vie- 
tą. Kaip jis drįsta kažką apie ją prasimanyti! Staigiai pasisu- 
kusi į langą, ji pažvelgė į lauką, nustebo, kad toli apačioje jau 
tamsu. Netikėtai susigriebė, jog mato šviesas. Netrukus jie 
nusileis Luksore. 

Kol patikrino pasus ir knibždančioje turistų spūstyje at- 
gavo lagaminą, Ana pasijuto išsekusi. Tvirtai laikydama ba- 
gažą, atkakliai gindamasi nuo pagalbą siūlančių, mostaguo- 
jančių ir šaukiančių tariamų nešikų gausos, ji atsistojo į eilę 
prie autobuso. 

Baltasis garnys buvo nedidelis laivas. Brošiūroje šis Viktorijos 
epochos garlaivis buvo vaizduojamas ne taip kaip kiti kelionių 
bendrovės laivai, - atskirame lape nurodyti jo metai, istorija ir 
išrinktiesiems skirti patogumai. Turėjo būti tik aštuoniolika 
keleivių. Ji įtarė, kad tai pernelyg ilgai užtruks, gal net sun- 
kiai ras jame vietą, bet vis tiek pabandė, nes šis laivas pana- 
šiausias į tą, kokiu iš Kairo į Luksorą plaukė Luiza. Didžiai 
jos nuostabai ir pasitenkinimui, jai raštu pranešė, kad kažkas 
atšaukė kelionę, tad jai buvo rezervuota vienvietė kajutė. 

Paskubomis apžvelgusi autobusą, Ana įsitikino, kad lėktu- 
vo kaimyno nėra. Ji nežinojo, ar dėl to džiaugtis, ar apgailes- 
tauti. Jo elgesys buvo atgrasus. Antra vertus, būtų bent vienas 
pažįstamas veidas. Ji prasistūmė į galą ir atsisėdo, šalia ant 
sėdynės padėjo nedidelę mantą ir krepšį su fotoaparatu. Ar 
tik ji keliauja viena? Regis, taip. Visi kiti sėdėjo poromis, — 
kai durys užsidarė, autobusas pajudėjo iš vietos, kalbos tapo 
garsesnės. Ji spoksojo į tamsą lauke, staiga nuliūdo, pasijuto 
vieniša, bet netikėtai išvydusi pro autobuso langus palmes ir 
vyrą baltu turbanu, sėdintį ant tamsiu keliu risnojančio mažo 
asiliuko, susijaudino, ir tai išblaškė mintis apie vienatvę. 

Triaukštis laivas spindinčiomis šviesomis, su milžiniškomis 
laivaračių mentėmis abiejuose šonuose buvo prisišvartavęs 
miesto pakraštyje. Jie buvo sutikti su karštais rankšluosčiais ir 
saldžiu vaisių gėrimu, o netrukus gavo ir kajučių raktus. 

Jos kajutė buvo maža, bet gana erdvi, vidury ant grindų 
stovėjo dėžė. Ana įdėmiai apsižvalgė aplink. Naujoje buvei- 
nėje buvo viengulė lova, šalia jos - spintelė su senamadžiu 
vidaus telefonu, tualetinis staliukas ir siaura spinta. Nieko 
ypatinga, tačiau bent nereikia dalytis su kokia nepažįstamą- 
ja. Numetusi ant lovos kelionės krepšį, fotoaparatą ir ran- 

kinę, ji uždarė duris ir priėjo prie lango. Atitraukė užuo- 
laidas, atvėrė langines, stengėsi įžvelgti, kas vyksta lauke, 
bet upės krante buvo tamsu. Ji nusivylė, jog nieko nemato. 
Ana vėl užtraukė užuolaidas ir atsisuko į kambarį. Jiems 
buvo pranešta, kad už pusvalandžio jų laukia vakarienė, o 
iš ryto — kelionė Nilo upe į Karalių slėnį, Luizos kapų slėnį. 
Ją užplūdo jaudulys. 

Ji greitai išsikrovė daiktus: pakabino sukneles ir sijonus, — 
tam visai nereikėjo Džeinės Tris pagalbos, — išdėliojo negau- 
sius kosmetikos reikmenis ant tualetinio staliuko. Tarp jų 
pastatė ir mažąjį kvepalų buteliuką. Regis, buvo teisi, kad at- 
sivežė jį į kilmės šalį, nesvarbu, ar jis buvo rastas paprastame 
turguje, ar senoviniame kape. 

Kaip tik laikas palįsti po dušu prieš vakarienę. Nusimetusi 
drabužius, ji pasuko į nedidelį vonios kambarį. Stovėjo pen- 
kias minutes po drungno vandens srovele, trokšdama atsikra- 
tyti kelionės nuovargio, kol prisivertė ištrūkti iš savo svajonių 
ir, atsistojusi ant lentelės tarp unitazo ir mažytės kriauklės, 
siekė rankšluosčio. 

Apsivyniojusi rankšluosčiu klubus grįžo į kambarį. Kajutėje 
buvo vėsu. Krečiama drebulio, suglumusi žvalgėsi aplink. Oro 
kondicionieriaus nebuvo. Galbūt laive veikia kokia centrinė 
sistema. Ji užsitempė žalią medvilninį sijonėlį, užsimetė ant 
pečių lengvą megztuką, susiraukė ir stabtelėjo. Aišku, kamba- 
rio temperatūros nebuvo galima reguliuoti. Tikėjosi, kad ne- 
reikės dėl to skųstis: vylėsi, kad Egipte bus karšta! Gūžtelėjusi 
pečiais, ji dar kartą apžvelgė kajutę ir pasuko durų link. 

Tos akimirkos ji bijojo. Reikia išeiti, susitikti su kitais ke- 
leiviais. Ji pirmąkart gyvenime pasirodo viešai kaip vieniša 
moteris — galėjo įsivaizduoti laivo žmones kaip vienalytę gru- 
pę, o save pačią kaip jos dalį, bet tik ne porų sambūrį, kur 

ji vienintelė yra viena. Giliai atsidususi, ji įžengė į kilimais 
išklotą platų koridorių ir su palengvėjimu pajutusi, kaip čia 
šilta, leidosi pagrindinių laivo laiptų link. Tiesiai prieš akis — 
poilsio kambarys, baras ir dvivėrės durys į denį, nulipus že- 
myn - didingais žalvariniais aptvarais išpuoštas, palmėmis ir 
Viktorijos epochos laikų spjaudyklėmis apstatytas valgomasis, 
kurio link dabar visi traukė. 

Ji atsisėdo prie vieno iš trijų apskritų stalų: prie kiekvieno 
galėjo susėsti po šešis žmones. Pro langus nebuvo matyti nei 
kranto, nei upės, kuriuos išvysti ji troško. Vienintelis Egipto 
ženklas — už pusračio formos bufeto kambario vidury, aukštai 
apkrauto vaisiais ir sūriais, iškilmingai vaikščiojantys tamsia- 
odžiai, baltai pasipuošę padavėjai — kiekvieną stalą aptarnavo 
bent du arba trys. 

Jos džiaugsmui, stalo kaimynai buvo draugiški, nepažįs- 
tamus slegianti tyla tuojau pat išsisklaidė, kai žmonės ėmė 
prisistatyti vienas kitam. Iš kairės ji paspaudė ranką gal to- 
kio pat amžiaus kaip ji ar kiek vyresniam malonios išvaizdos 
vyriškiui. Sveikindamasis šis atsistojo — ji pastebėjo, kad jis 
neaukštesnis už ją, bet platūs pečiai ir kresnas stotas liudijo jį 
esant gana tvirtą. 

— Endis Votsonas, iš Londono, - nusišypsojo jis, po tamsio- 
mis blakstienomis ir vešliais antakiais linksmai sublizgo švie- 
siai rudos akys. - Laisvas, pasiekiamas, žavus, įtariu, jog kaip 
ir visi mes, visiškai apimtas aistros viskam, kas egiptietiška, 
nes kaip tik todėl čia ir esame. 

Ana vos išturėjo nesijuokusi. Kiek droviai prisistatė kaip 
išsiskyrusi moteris iš Londono, be užuolankų trumpai susi- 
dūrė su jo žvilgsniu, paskui atsisuko į dešinę, į aukštą ir liesą 
vyriškį prigludusiais plaukais, kone smailiais veido bruožais ir 
pačiomis blyškiausiomis akimis. 

— Mūsų penketas, - Endis persisvėrė per ją, reikalaudamas 
dėmesio. - Šalia jūsų Džonas Būtas, svarbus asmuo Sityje, 
gretimais - jo žmona Selė, čia, - jis parodė į liekną, jauną 
raudonplaukę moterį sau iš kairės, - Čarlė, ji dalijasi kajute su 
Serina, kuri yra štai ten. 

Jis linktelėjo į moterį, kuri sėdėjo nugara į juos prie stalo 
šalimais. Šeštas asmuo prie stalo, kuris, regis, vienintelis, iš- 
skyrus ją, nieko iš kelionės dalyvių nepažįstąs, prisistatė kaip 
] pensiją išėjęs gydytojas Benas Forbsas. Pasirodo, jiedu su 
Endžiu įsikūrė toje pačioje kajutėje. Ana spėjo, kad jam apie 
septyniasdešimt, tai buvo spalvingas aukštas vyras, gyvomis 
pastabiomis akutėmis, susivėlusiais žilstančiais plaukais, jo 
triukšmingas juokas ne tik užkrėtė visus, bet ir nuostabiu 
būdu privertė atkreipti dėmesį į jų stalą. Pirmučiausia prie jų 
priėjo neklystantys padavėjai, taip pat ir gidas Omaras, prisi- 
statęs, kol jie laukė valgio. 

— Sveiki. Rytoj vykstame į Karalių slėnį. Karnaką ir Luksoro 
šventyklą aplankysime paskutinę išvykos dieną. Ryt kelsimės 
labai anksti. Keltu perplauksime upę, paskui važiuosime au- 
tobusu. Ivarkaraštį kasdien iškabinsime laiptų viršuje už po- 
ilsio kambario. 

Nuostabaus grožio jaunuolis, kuris, kaip Ana vėliau suži- 
nojo, laisvu nuo darbo ekskursijų vadovu laiku studijavo is- 
toriją Kairo universitete, apžvelgė juos ir nusišypsojo pačia 
nuostabiausia šypsena, o balti dantys sutvisko tarsi koks auk- 
so lobis. 

— Jei kiltų kokių sunkumų ar klausimų, prašyčiau bet kokiu 
metu kreiptis į mane. 

Nusilenkė ir pasuko prie kito stalo. 

Ana stebėjo jį, matė, kaip jis nusilenkia ir kiekvienam pri- 
sistato, paskui atkreipė dėmesį į vyriškį, prie kurio jis stovė- 

jo. Šis sėdėjo atsukęs į ją nugarą, permetęs ranką per kėdės 
atlošą, bet kai klausydamasis trumputės Omaro kalbos pa- 
kėlė akis, Ana įsitikino, kad tai tas pats vyras, kuris sėdėjo 
šalia jos lėktuve, taigi jis galų gale turėjo važiuoti ir tuo pačiu 
autobusu. Vilkėjo tamsiai mėlynais marškiniais atviru kaklu 
ir blyškios spalvos drobinėmis kelnėmis, ji matė, kaip jis ra- 
miai pasakė pastabą Omarui, kaip dėl to jaunuolis paraudo, 
o kiti prie stalo triukšmingai nusikvatojo. Taigi jis vis toks 
pat nemalonus. Tikriausiai tokia jo prigimtis. Ji užgniaužė 
akimirkos džiugesį — vis dėlto jie atsidūrė viename laive! 

— Ar matote pažįstamų? —- paklausė Endis perduodamas jai 
pintinėlę šiltų bandelių. 

Ji papurtė galvą. 

— Jis sėdėjo šalia manęs lėktuve, tik tiek. 

— Ak, taip, - Endis žvilgtelėjo per petį, paskui vėl pasisuko 
į ją, - taigi, taigi jūs drąsi, iškeliavote viena. Kas privertė jus 
ryžtis keliauti į Egiptą vieną? 

Ji krūptelėjo. 

— Taip ir yra, kaip pasakėt. Jaučiu aistrą egiptietiškiems 
daiktams. Na, gal tai per stipriai pasakyta. Mano proprose- 
nolė Luiza Šeli atkeliavo čionai tapyti praėjusio amžiaus sep- 
tinto dešimtmečio pabaigoje... 

- Luiza Šeli? Akvarelistė? - dabar visas jo dėmesys buvo 
sutelktas į ją. — Ji labai gerai žinoma! Vos prieš pusę metų 
pardaviau vieną jos eskizą. 

— Pardavėt? — paklausė Ana suraukusi kaktą. 

— Savo parduotuvėje. Prekiauju meno kūriniais ir antikvari- 
niais daiktais, — jis nusišypsojo jai. 

Netolimais sėdėjusi Carlė palinko į priekį ir pliaukštelėjo 
jam per riešą. | 

— Maldauju, Endi, jokių kalbų apie parduotuvę. Pažadėjai, — 
ji įdėmiai tyrinėjo Aną įtariu žvilgsniu. - Neskatinkit jo! - 
pasakė nedraugiškai nužvelgdama Aną. - Kuo jūs užsiima- 
te? — pakėlusi antakius, ji laukė atsakymo. 

Nesuteikdamas progos jai atsakyti, Endis šoko jos ginti. 

- Ji čia, kad išleistų buvusio vyro turtą, ar įsivaizduoji, bran- 
gute? Lažinuosi, jog galėsiu jai parduoti kelis puikius daik- 
čiukus, kai grįšim namo, bet kol kas susitelkime ties Egipto 
saldainiukais, pirmiausia ties egiptietišku maistu. Ar žinote, 
kad šis laivas garsėja maistu? 

Ana pažvelgė į Endį. Jo atvirumas ir linksmumas žadino 
pasitikėjimą. Staiga ji pastebėjo, kad Čarlės ranka ant stalo 
prie lėkštės liečia Endžio ranką. Tad jis nėra toks laisvas. Ji 
privalo būti apdairi. 

— Jeigu jus domina menas ir antikvariniai daiktai, galėčiau 
jums parodyti savo senovės Egipto kvepalų buteliuką? — šyp- 
sodamasi pasiūlė Ana. 

Endis atsilošė kėdėje, pakreipė galvą ant šono. 

— Tikrai senovės Egipto? — sutelkęs dėmesį, laukė atsakymo. 

Ji gūžtelėjo pečiais. 

— Man sakė, kad ne. Bet jis Luizos, manau, ji buvo įsitiki- 
nusi, kad jis tikras. Turiu su savim jos dienoraštį. Gal jame 
užsimenama, kur jį rado? Tiesiog pamaniau, kad būtų įdomu 
jį čia atsivežti. Į] vietą, iš kurios galbūt kilo. 

— Išties, - Endis tarstelėjo ir stebėjo, kaip padavėjas nubas 
artinasi su sriuba. — Privalote jį man kada nors parodyti. Šiek 
tiek nusimanau apie senovinius artefaktus, be to, norėčiau pa- 
matyti Luizos dienoraštį. Ar kartais jame nėra kokių nors 
eskizų? — paėmęs bandelę, trupino ją tarp pirštų. 

Ana linktelėjo. 


— Yra keletas, miniatiūrinių. Didžiuma eskizų nutapyta 
specialiuose albumuose, kuriuos ji vežiojosi su savimi. 

Staiga Anai dingtelėjo, kad jos lėktuvo kaimynas pajuto, jog 
ji yra čia. Jis taip įdėmiai į ją spoksojo, kad ji įtarė jį klausantis 
jų pokalbio. Mestelėjo jam skubrų šypsnį — vos patvirtino at- 
pažinusi — ir pamatė, kaip jis atsakė trumpu linktelėjimu. 

— Jūsų bendrakeleivis jus pastebėjo, — jos ausis pagavo džiu- 
ges; Endžio balse. 

— Taip, atrodo. 

Anai buvo įdomu, kodėl šio vyro kaimynė Serina sėdi ats- 
kirai, o ne prie vieno stalo su savo bendrakeleiviais. Iki šiolei 
nebuvo net atsisukusi, kad su jais susipažintų. Kai ji visa tai 
stebėjo, moteris nusišypsojo savo kaimynui ir ėmė gyvai su 
juo šnekučiuotis. Jis iškart atsigręžė ir kai pasuko galvą, Ana 
pagavo šypseną, kurią pavadintum malonia. 

Ji paėmė šaukštą. Daržovių sriuba buvo pikantiška ir skysta, 
bet gardi. Itin tinkama po sotaus maisto kelionėje. 

— Tas dienoraštis jį pakerėjo. Kai skaičiau lėktuve, negalėjo 
nuo jo atitraukti akių. 

— Išties, — Endis vos prisimerkė. - Saugosite jį, Ana, ar ne? 
Esu įsitikinęs, kad jis nepaprastai vertingas. Jei kas nors apie 
jį sužinotų, kiltų didžiulė pagunda... — pasakė jis susirūpinu- 
siu balsu. 

Pirmąkart po tiek laiko Ana pasijuto laiminga ir dėkinga. 
Regis, jis iš tiesų nuoširdžiai domisi tuo, ką ji sako. 

— Ar norite pasakyti, kad jis gali bandyti jį pavogti? 

— Ne, žinoma, ne. Esu įsitikinęs, kad jis tiesiog smalsavo. 
Ranka parašytas dienoraštis nėra įprastas skaitalas, kokį ti- 
kiesi išvysti lėktuve, - sukikeno Endis. 

Ana žvilgtelėjo į kitą stalą ir sutriko pamačiusi, kad vyriš- 
kis mėlynais marškiniais vis dar ją stebi. Jo veide atsispindėjo 

kiek sardoniškas džiugesys. Ji nusuko akis sunerimusi, kad 
buvo pagauta spoksanti, ir nieko negalvodama nervingai šyp- 
telėjo prie bufeto stovinčiam jaunam nubui. Šis pagavo jos 
žvilgsnį ir po akimirksnio atsidūrė šalia jos. 

— Dar sriubos, ponia? 

Endis suprunkštė. 

— Na, pirmyn. Dabar turėsite ją srėbti. 

Ji pakėlė akis. 

— Taip. Prašyčiau. Būtų malonu, - žiūrėdama, kaip dingsta 
jos lėkštė, ji bejėgiškai gūžtelėjo pečiais. - Pamanys, kad aš 
tikra rajūnė. 

— Arba tiesiog alkana, — Endis vėl nusijuokė. - Na, kad jūs 
geriau jaustumėtės, aš irgi suvalgysiu dar vieną porciją. Ar 
žinote, kad vakarienė keturių patiekalų? - paklausė jis, kai vėl 
buvo atnešta iki kraštų pilna lėkštė. 

— Ne! 

— Taip! Ir užsakysiu vyno, - pakėlęs ranką, jis pamojo pa- 
davėjui. 

— Man patinka jų apdarai, - sušnabždėjo Ana, kai juos aptar- 
navęs padavėjas grįžo į budėjimo postą prie bufeto. Padavėjai 
buvo apsirengę į marškinius panašiomis ilgomis mantijomis, 
surištomis aplink liemenį raudonomis juostomis. - Atrodo 
nepaprastai elegantiški. 

Tiesdamas ranką į butelį, Endis patikslino: 

— Tai vadinamosios ga/abijos. 

— Kas? 

— Apdarai, kaip jūs juos vadinate, kuriuos dėvi šie vyrai. 
Nepaprastai patogu. Vėsu, - atsukęs nugarą į gretimą stalą, 
jis atsilošė kėdėje ir džiugiai nusišypsojo pirma Čarlei, kuri 
ėmė rūsčiai žvelgti į jį, aiškiai rodydama pasipiktinimą dėl 
Anai skiriamo dėmesio, paskui ir jai. - Be abejo, kada nors 

per kelionę privalėsime atsidėkoti už tokį puošnumą. Manau, 
net pačiuose prabangiausiuose ir puošniausiuose laivuose 
stengiamasi įsiteikti keleiviams surengiant kokį nors maska- 
radinį balių. 

— Spėju, tai ne pirma jūsų kelionė į Egiptą, - Ana stebėjo, 
kaip jis šnairuoja į ką tik atnešto vyno butelio etiketę. 

— Pirmąkart keliauju tokiu, — šliukštelėjęs truputį vyno į 
taurę, ją mąsliai pakėlė prie nosies. - Gal suklydau. Egipte 
iš tikro turėtum gerti tik alų, nebent panorėtum nusipirkti 
prancūziško vyno. Manau, šis neblogas. Gal norėtumėt? - jis 
siekė paimti jos taurę. 

Šalia sėdinti Čarlė pagaliau įsitraukė į pokalbį su Benu 
Forbsu. Jos ilgi rausvi plaukai nukaro per petį, kelios sruogos 
mirko sriuboje. Ji, regis, to nepastebėjo. 

- Šiek tiek nervinausi, leisdamasi į tokią kelionę viena, — 
kalbėjo Ana. - Dabar žinosiu, ko klausti patarimo. 

— Tikrai taip, - jis mirktelėjo ir pasakė, — o dabar valgykite 
sriubą. Matau, jau rengiamasi patiekti užkandžius. 

Kai vakarienė pagaliau baigėsi, kone visi keleiviai pasuko 
prie baro poilsio kambary, kai kurie išėjo pro dvivėres duris į 
denį. Žengiant į tamsą, Aną nukrėtė šiurpas. Ji tikėjosi ma- 
lonaus oro kaip anksčiau, tačiau ją sutiko aštraus brizo gūsis. 
Prasispraudusi pro stalus ir kėdes, ji atsidūrė laivo užpakaly 
ir atsirėmė į turėklus. Buvo viena. Endis su Carle liko viduje 
prie baro, pro pusiau praviras duris girdėjosi jų juokas. Upė 
šioje vietoje buvo plati, nors tamsoje ji beveik nieko negalėjo 
įžvelgti. Ant kranto, prie kurio buvo prisišvartavę, ankštai iš- 
sidėsčiusiuose dumblo plytų namuose buvo tamsu. Iš tolėliau 
palei krantą stovinčio laivo sklido daina ir retsykiais į dumblą 
pliuškeno vanduo. 

— Taigi mudu galiausiai atsidūrėme tame pačiame laive, — 
balsas privertė krūptelėti. - Atleiskite, kad suabejojau geru 
jūsų skoniu. 

Atsigręžusi ji išvydo mėlynus marškinius, smėlio spalvos 
plaukus. Jis persisvėrė per turėklus, buvo paskendęs mintyse, 
nežiūrėjo į ją. Paskui atsisuko ir padavė ranką. 

— Mano vardas Tobis. Tobis Heivordas. 

Dabar, kai stovi, jis atrodė daug aukštesnis nei tada — aukš- 
ta ir liesa, kiek susikūprinusi figūra. 

— Aš - Ana Foks, - jo rankos spūstelėjimas buvo tvirtas ir 
trumpas. Kelias akimirkas jie abu žvelgė į tamsą. 

— Žinote, man sunku patikėti, kad iš tiesų esu čia, - tylomis 
kalbėjo Ana. - Kad plaukiu Nilo upe. Kažkur tenai tamsoje 
yra Tutanchamono kapas, senovės Tebai, dykuma, už jos — 
Afrikos širdis. 

Pasigirdo tylus juokas. 

— Romantikė. Tikiuosi, nenusivilsite. 

— Ne. Tikrai ne, - ji ūmai ėmė gintis. - Bus nuostabu, - nu- 
sisukusi prasibrovė pro tuščius stalus ir dingo poilsio kambary. 

Čia ją iškart aptiko Endis. 

— Ana! Eikite šen, leiskite jus pavaišinti gėrimais. 

Ji šypsodamasi papurtė galvą. 

— Ačiū, grįšiu į kajutę. Ryt reikės anksti keltis, lauke šiek 
tiek sušalau. Niekada nemaniau, kad Egipte bus šalta. 

— Tai nakties vėjas iš dykumos, - Endis sugriebė jos ran- 
ką. - Dieve brangus, ji išties ledinė. Gal gurkšnelis stipraus 
gėrimo jus atitirpdytų? 

— Ne, ačiū. 

Ji pajuto, kad durys už jos atsidarė, ir įžengė Tobis, palikęs 
tuščią denį. Nekreipdamas dėmesio į kitus keleivius, tiesiai 
per poilsio kambarį jis nuėjo į kajutę. 

Ana lėtai nusekė iš paskos, nenorėjo jo pavyti ties laiptais, 
bet kai žengė pro duris į vidų, jo neliko nė kvapo. 

Ji stabtelėjo, apsidairė aplink. Kajutė nebeatrodė niūri ir 
šalta. Čia buvo šilta, viliojo, prie lovos atverstu apklotu degė 
šviesa, prieš vakarienę naudotas rankšluostis pakeistas sausu. 
Dabar ši vieta tapo jai svetinga ir draugiška, kvepalų buteliu- 
kas garbingoje vietoje ant tualetinio stalelio, atsispindi veid- 
rodyje —- mažame kone žėrinčios spalvos lope rudais medžio 
rėmais. Ji staiga pasijuto laiminga. 

Prie lovos jos laukė dienoraštis. Gal prieš užmiegant pa- 
vyks likti budriai, kad paskaitytų toliau ir sužinotų, ką išgy- 
veno Luiza pirmąkart apsilankiusi Karalių slėnyje - tuomet 
žinotų, ko laukti rytoj. 


Tai, kas kelia pasibjaurėjimą dievams, yra nedora 
ir netikra. O jei panorėtum sužinoti, kokia 
ateitis tų, kas išvengia kruvinų Amitos nasrų? 
Tie, kas pančioja dievų priešus grandinėmis, kas 
žudo per skerdynes, jų neišvengs. Te niekada 
manęs nepersmeigia jų peiliai ir tenekrintu 
bejėgis kankinimų kambariuose. 

Verčiau grįžti į kūną ir laukti karštoje mirties 
kambario tyloje. 


Aš esu Vakar ir Šiandien: galiu antrąkart gimti. 


Dievas teisėjas Totas mato žmonių širdis, susiraukia, kai pir- 
mąją padėjus ant svarstyklių ima virpėti svirtis. 

Amita, mirusiųjų ėdikė, sėdi prie svarstyklių, laižo baisias 
savo lūpas. Jei širdis bus sunkesnė už Mato plunksną, atiteks jai. 
Šie žmonės tarnavo dievams. Vienas jų buvo Izidės ir Amono 
žynys. Kitas - Izidės ir jos sesers Sechmetos, liūtės kruvinais 
nasrais, karo bei bykčio ir, — ak, koks keistas nuostabus priešta- 
ravimas, — gydymo deivės žynys. Jie turėtų ištverti išbandymą 
ir patekti į amžinąjį gyvenimą su dievais, kuriems tarnavo. 

Bet jų rankos sutebtos krauju, širdyse kerštas, dvasia kupina g0- 
dumo — jie geidžia gyvybės eliksyro. Jei dabar neišlaikys išban- 
dymo, išsigelbės nuo Amitos persekiojimų ir pasmerktųjų kanki- 
nimų, grįš į mirties kambarį ir lauks. Viskas paskęsta tamsoje. 

Rytą Luiza buvo pasirengusi. Ant kranto laukė Hasanas su 
trimis asilais. Maistas, vanduo ir tapybos reikmenys buvo 
skubiai tylomis sukrauti į pintines ir užkelti ant vieno iš jų. 
Hasanas padėjo Luizai užsiropšti ant antrojo, paskui tvirtai 
sugriebęs abu už pavadžio užlipo ant savojo. Netolimais triū- 
sė Ibio įgula. Foresterių ir Džeinės Tris — nė kvapo. Luiza 
užgniaužė pasitenkinimo šypsnį. Jiems pavyks pasprukti. 
Foresteriai — ne tokie šeimininkai, kokių ji tikėjosi. Jų re- 
žimas varžė daugiau nei Izabelės ir Arabelės. Jiems atrodė 
kvaila lankyti senovines vietas, ypač tokias, kurioms pasiek- 
ti turi visą pusdienį joti kepinant saulei. Svarbiau buvo tai, 
kad jie, regis, jautėsi atsakingi už Luizos moralinę gerovę. 
Buvo pasamdytas vertėjas, bet ji neturėjo likti su juo viena. 
Nors atvyko į Egiptą ne tik pataisyti sveikatos, bet, - bent 
taip ji pati manė, — nutapyti senovės paminklų, jiedu buvo 
įsitikinę, jog tai nėra svarbu, ir patarė jai to nedaryti. Iš tik- 
rųjų garlaiviui su paštu iš Londono atvykus į Luksorą, jie 
rengėsi ramiai plaukti aukštyn Nilu. Kone į neviltį puolusi, 
kad niekada neaplankys Kapų slėnio, Luiza buvo priversta 
griebtis slaptumo. Susirado Hasaną, sėdintį ant denio ten- 
to ūksmėje ir kažką rašantį užrašų knygelėje. Pamatęs ją, 
staiga pašoko ir rimtu veidu išklausė jos instrukcijų. Gerai 
žinodama, jog paskutinę minutę ponia Forester gali parei- 

kalauti, kad Džeinė Tris ją lydėtų ir saugotų, Luiza pasakė 
neišvyksianti iki vidudienio, o Hasanui paaiškino, kad jiedu 
privalo išjoti auštant. 

Ji pabudo, kai buvo dar tamsu, kiek įmanydama patyliu- 
kais apsirengė. Pirmieji trumpi susitikimai su vyriškiu, turin- 
čiu būti jos vertėju, gidu, palydovu ir tarnu, buvo sėkmingi. 
Jis - ramus, taurus vyras, rimtas ir labai gerai suvokiantis savo 
atsakomybę. Davė suprasti, kad bus lojalus tik Luizai ir lydės 
ją, kur tik ši užsigeis. 

— Kuo jis vardu? — vos iškeliavus, paklausė Luiza, tapšnoda- 
ma asilui per sprandą. 

— Nežinau. Išnuomojau juos kelionei, - Hasanas gūžtelėjo 
pečiais. 

— Jis privalo turėti vardą. Galbūt aš pavadinsiu jį Cezariu. 
Kaip tai skamba? 

Hasanas šyptelėjo. Jiedu abu skubiai tolo nuo upės kranto, 
paskui pasuko tarp kvadratinių dumblo plytų namų ir dingo 
iš Ibio akiračio. 

— Gražus vardas. Savąjį pavadinsiu Antonijumi. O mūsų 
krovininis gyvulys bus Kleopatra. 

Sužavėta Luiza nusijuokė. 

— Tad būsime labai protinga draugija. 

Jis buvo gražus vyras, vidutinio ūgio, lieknas, duksliomis 
mėlynomis kelnėmis ir dryžuota palaidine, didelėmis tamsio- 
mis ilgomis blakstienomis. Vogčiomis į jį žvilgtelėjusi, Luiza 
bandė atspėti, kiek jam metų. Sunku pasakyti. Plaukai pa- 
slėpti po raudonu turbanu. Raukšlelės akių kampuose, juoko 
nubrėžtos linijos nuo nosies iki lūpų, bet oda lygi. 

— Ar toli joti iki slėnio, Hasanai? - paklausė ir nenoriai 
žvilgtelėjo per petį. 

Jis gūžtelėjo pečiais. 

— Sužinosime, kai ten atvyksime. Turime visą dieną, — jis 
nuoširdžiai nusišypsojo. 

Luiza nusijuokė. Ji suprato, kad įvykių, nutinkančių Egipte, 
nenumatysi. Tai Dievo valia. Ji patenkinta atsiduso, patogiau 
įsitaisė veltinio balne ir bandė prisitaikyti prie asilo žinginės. 

Avižų, kviečių ir miežių laukai dvelkė vėsa, o pro eukalip- 
tus ir grakščias aukštas datulių palmes skverbėsi aušros šviesa. 
Luiza atsipalaidavo, džiaugėsi kvapiu oru, į laukus traukian- 
čių felachų pasveikinimais. Jie greitai pasiekė dirbamos žemės 
kraštą, kuris ribojosi su Nilo upe, ir leidosi į dykumą. Priešais 
juos kilo ilga raudonų Tebų kalnų virtinė, aiškiai matoma ir 
paslaptingai artima žiūrint iš laivo denio, o dabar skendinti 
toli ūkuose. 

Kol saulė dar nebuvo aukštai, jie trumpai stabtelėjo papusry- 
čiauti. Suvalgę arbūzo griežinėlių, sūrio su duona, jojo toliau. 
Pagaliau priartėjo prie kalvos. Luiza smalsiai žiūrėjo, mosuo- 
dama vėduokle po plačiakrašte skrybėle. Virš galvos sklandė 
peslys — tamsus taškas žvilgančioje dangaus žydrynėje. 

— Greit būsime ten. Labai greit, - Hasanas trūktelėjo atgal 
asiliuką. — Ar tapysite kalnus? 

Luiza linktelėjo. 

— Noriu pamatyti kalnus ir faraonų kapus. 

— O dar ką? - Hasanas nusišypsojo. - Pasiėmiau žvakių ir 
deglų, kad juos pamatytume, - sakydamas mostelėjo į krovi- 
ninį asilą. —- Nebetoli. Tuomet galėsite pailsėti. 

Ji vėl linktelėjo. Jos nugara ir tarp krūtų varvėjo prakaitas, 
veržė sunkūs drabužiai. 

— Šiame kelyje tikėjausi išvysti daugybę lankytojų, — šūkte- 
lėjo jam iš tolo. 

- Lankytojų daug, - jis gūžtelėjo pečiais. - Čia kelias die- 
nas nebuvo garlaivio. Kai atplauks, jų vėl pasirodys daugybė. 

— Suprantu, — ji šyptelėjo nelabai tuo tikėdama. Vos įžvel- 
giamas kelias buvo tuščias, jokių kitų raitelių ir pėdsakų ne- 
matyti. 

— Regis, čia niekas nėjo, — ji nervingai mostelėjo. 

Hasanas papurtė galvą. 

— Praėjusią naktį siautė vėjas. Uūūū! — išpūtęs žandus, ėmė 
mojuoti rankomis. - Smėlis viską užkloja ir viskas dingsta. 

Luiza nusišypsojo. Tai frazė jos dienoraščiui. Privalo ją įsimin- 
ti. Smėlis viską užkloja ir viskas dingsta. Epitafija civilizacijai. 

Kylant kelias tapo statesnis, galiausiai jie įsuko į pasislėpu- 
sį slėnį, kur ji aiškiai matė blizgančių klinčių uolose iškaltas 
kvadratines angas. Hasanas sustojo, nulipo nuo asilo ir padėjo 
jai nulipti. Kol ji žvalgėsi aplink ir klausėsi keisto karšto vėjo 
aimanų bei sklandančių peslių riksmo, jis iškrovė jos eski- 
zų albumus, dažus ir persišką kilimėlį, kurį patiesė netoliese 
ant smėlio. Įbedęs kelis baslius, ištempė ilgą audeklą žaliais 
ir mėlynais dryžiais - surentė į beduinų palapinę panašią pas- 
togę, kad didžiulėje dykumoje ji turėtų nors kiek privatumo. 
Asilai ir jis pats, regis, pamiršę karštį, liko saulės atokaitoje. 

— Tikėjausi pamatyti kasinėjančius žmones. Ieškaančius iš- 
kasenų. Kodėl čia taip tuščia? — ji dairėsi aplink, vis dar su- 
krėsta apleisto slėnio vaizdo. 

Hasanas gūžtelėjo pečiais. 

— Kartais jų būna daugybė. O kartais nė vieno. Varžo pi- 
nigai, - sakydamas iškalbingai kilstelėjo pečius. - Kad iš- 
važiuotų, jie turi turėti daug pinigų. Paskui grįžta. Tuomet 
matysite pilną slėnį žmonių. Vietiniai visada čia. Tikiuosi, 
juos pamatysime. Jie kasinėja naktimis. Jei randa naują kapą, 
tuomet kasa ankstų rytą ar net per vidudienio karštį. Savo 
radinius jie neša valdininkams į Bulaką, bet... — vėl įprastas 
gūžtelėjimas pečiais. 

Pasirausęs pintinėj ant asilo, ištraukė dvi žvakes ir nedidelį 
deglą. Mostelėjo jais ir nusilenkė. 

— Ar norėtumėt pamatyti kurio nors kapo vidų? 

Ji linktelėjo. Po begalinės saulės kaitros ten bus palaiminga 
vėsa. Ji siekė butelio su vandeniu, Hasanas paskubėjo jo įpilti. 
Vanduo buvo šiltas ir sūrokas, bet ji mielai atsigėrė, paskui 
pamirkė puodelyje nosinę ir nusišluostė ja veidą. 

Pasikišusi po pažastimi eskizų albumą, ji ėjo Hasanui iš 
paskos keturkampės angos uoloje link. 

— Pradėkime nuo čia, - mostelėjo jis į vieną iš angų. — Tai 
Ramzio VI kapas. Jis atviras nuo seniausių laikų. 

- Čia atvedate daug kitų žmonių. Tad tikriausiai pažįsta- 
te tuos kapus kaip vietinis gidas? —- paklausė Luiza, sekdama 
įkandin. 

- Žinoma, — sutiko jis. - Tūkstančius kartų klausiausi gidų 
iš kaimų. Man jų nebereikia. 

Įžengusi į kapą po žlibinančios saulės lauke, visiškai apakin- 
ta Luiza spoksojo į tamsą. Paskui akys apsiprato. Mirkčiojanti 
Hasano žvakės liepsna vos apšvietė ilgo koridoriaus sienas, ta- 
čiau blyškiuose žybsniuose ji galėjo įžvelgti kvapą gniaužiantį 
figūrų ir spalvų šėlsmą, dingstantį tolyje. Kai Hasanas uždegė 
deglą, ugnies ir dūmų srautas apšvietė hieroglifus ir sodrio- 
mis spalvomis ant sienų ir lubų nutapytus dievus bei karalius. 
Suakmenėjusi ji stovėjo klampiame koridoriaus smėlyje ir nu- 
stėrusi iš susižavėjimo dairėsi aplink. 

— Net neįsivaizdavau, — aiktelėjo ji. - Visai neįsivaizdavau, 
kad tai galėtų būti taip... — ji ieškojo žodžių, — taip nuostabu! 

— Gražu? — paklausė ją stebintis Hasanas. 

— Labai labai gražu, - sakydama ji žengė kelis žingsnius į 
priekį, batai slydo klampiu nuožulnaus koridoriaus smėliu. — 
Hasanai, tai daug nuostabiau nei kada sapnavau. 

Viešpatavo gūdi tyli, bet tamsus kapas anaiptol negaivino 
vėsa — čia buvo karšta ir tvanku lyg krosnyje. Ji prisiartino prie 
sienos, trumpai uždėjo plaštaką ant dažais padengto akmens. 

— Būtų labai sunku tai nukopijuoti. Perteikti šį stebuklą. Šią 
paslaptį. To nepajėgčiau. Mano eskizai bus tik impresionis- 
tiški, netikę, — ji bejėgiškai gūžtelėjo pečiais. 

— Jūsų paveikslai labai geri, — jis pakėlė deglą, kad šviesa 
kristų toliau į tamsą. 

— Iš kur žinote? Juk niekada nė vieno nematėte, — atšovė ji 
per petį. 

— Mačiau. Kai kroviau ant asilo, vėjas atskleidė albumą, — 
išsišiepęs nusekė jai iš paskos. - Nieko negalėjau padaryti, 
turėjau pasižiūrėti. Čia. Būkite atsargi. Dabar bus ilgi laip- 
tai Žemyn. 

Pradėjus lipti bet kaip iškirstais laiptais, dienos šviesos lo- 
pinėlis už jų ties anga į koridorių staiga dingo. Žvakės šviesa 
apšvietė margaspalves sienas, o kai jie pasiekė apačioje esančią 
patalpą su kolonomis, pasklido ir vėl išblėso susiliedama ir 
ištirpdama tamsoje. Daugybė koridorių vedė vis gilyn ir gi- 
lyn į tamsą, kol galiausiai jie pasiekė dugne buvusį laidojimo 
kambarį. Luiza sustojo ir aiktelėjo. Skrosdamos virpančius 
šešėlius, į viršų kilo dvi keistai pailgintos milžiniškos figūros, 
siekdamos lubas jai virš galvos. 

— Nuta. Dangaus deivė. 

Hasanas stovėjo šalia, laikė aukštai iškėlęs deglą, staiga ji 
pajuto jo artumą. Ji žvilgtelėjo į šoną. Jis žiūrėjo viršun į figū- 
ras, blankioje šviesoje buvo matyti tik jo veido siluetas. 

Hasanas atsisuko, pagavo jos žvilgsnį. Ji nuraudo ir paklausė: 

- Ar galiu paimti deglą? 


— Žinoma, ponia Luiza. 

Kai jos pirštai apglėbė medinį kotą, akimirką jųdviejų ran- 
kos susilietė. Paskui ji staiga atsitraukė. 
— Papasakokite man apie dangaus deivę. 

Ana krūptelėjusi atsibudo; kajutėje vis dar degė šviesa, o at- 
verstas dienoraštis gulėjo jai ant krūtinės. Pro langinių skersi- 
nius skverbėsi dienos šviesa, ant grindų ir ant sienos atsimušė 
siauri ryškūs ruožai. Iššokusi iš lovos puolė prie lango ir suvė- 
rė langines. Lauke žvilgėjo žydra upė. Aukštyn Nilu plaukė 
laivas, tolimame krante už plačios vandens juostos buvo ma- 
tyti palmės, driekėsi žalių laukų rėžis, toliau už jų —- ūkuose 
skendinčių žemų kalnų virtinė, ankstyvo ryto šviesos nuda- 
žyta rožine ir ochros spalva. 

Skubiai apsivilkusi mėlyną kostiumėlį, Ana skynėsi kelią 
tarp stalų ir kėdžių poilsio kambary, užlipo į denį ir susižavėju- 
si apsidairė. Denyje buvo karšta, bet tentas teikė ūksmę. Ji nu- 
ėjo prie turėklų, atsirėmė, įsispoksojo į palmes tolimame upės 
krante. Laivo dabar nebuvo matyti, akimirką upėje buvo tuščia. 
Turėjo prabėgti kelios minutės, kol ji prisivertė nusigręžti nuo 
šito gamtovaizdžio ir nueiti pusryčiauti į valgomąjį. Prie durų 
sutiko Čarlės kajutės bendrakeleivę Seriną, kuri praėjusį vaka- 
rą sėdėjo prie gretimo stalo. Anai ji linksmai šyptelėjo, — buvo 
kokių keturiasdešimt penkerių metų, liekna, patraukli, trum- 
pais tamsiais plaukais ir didžiulėmis žaliomis akimis. 

— Pasimatysime vėliau, — pratarė ji, užuot sakiusi „labas“ ir 
„sudie“. Prilaikė Anai duris, paskui dingo pakeliui į kajutes. 
Valgomajame Čarlė sėdėjo prie to paties stalo, prie kurio va- 
kar jie visi vakarieniavo. 

— Labas rytas, - pasisveikino Ana sėsdamasi šalia jos. — 
Kaip miegojote? 

— Nesudėjau nė bluosto, — susiraukusi atsakė Čarlė siurbčio- 
dama juodą kavą. Ir atsiduso: - Nekenčiu skraidyti lėktuvais 
ir plaukioti laivais. 

Ana užgniaužė nuostabos šypsnį. Ji atsispyrė pagundai ir ne- 
paklausė, kodėl Čarlė nutarė būtent šitaip praleisti atostogas. 

— Gal galiu jums ko nors atnešti iš bufeto? — pasiteiravo 
Ana. Netoliese stalas buvo apkrautas košėmis, vaisiais, sūriais, 
šalta mėsa ir kiaušiniais. 

Čarlė papurtė galvą. Šįryt jos ilgi plaukai buvo surišti į ark- 
lio uodegą, ji vilkėjo medvilnės marškinėlius ir džinsus. 

— Nekreipkite į mane dėmesio. Kai išgersiu porą tokių, - ji 
mostelėjo į kavą, - man bus geriau. 

— Ar kiti jau pusryčiavo? - Ana apžvelgė tuščias vietas. 
Padavėjai jau buvo išnešę naudotus indus. 

Čarlė linktelėjo. 

— Visi jie ankstyvi paukščiai, - ji skersomis žvilgtelėjo į 
Aną. - Mudu su Endžiu pora, jau keletą mėnesių esam kartu. 

Ana stebėjo, kaip padavėjas pila jai kavą, paskui atsistojo 
ketindama eiti prie bufeto. 

— Aš ir maniau, kad judu esate pora, - pasakiusi šyptelėjo. 
Čarlės komentaras buvo aiškus įspėjimas, tikslus it strėlė. Bet 
argi Endis nesakė esąs laisvas? Prisikrovusi pilną lėkštę vai- 
sių, sūrio ir švelniai traškų raguolį, grįžo prie stalo. Čarlės 
nebebuvo. 


Grįžusi į kajutę skrybėlės, akinių ir vadovo, Ana akimir- 
ką stabtelėjo ir apsidairė. Dienoraštis paliktas ant naktinio 
stalelio prie lovos. Kiek padvejojusi, nukėlė lagaminą nuo 
spintos viršaus, atidarė ir įkišo dienoraštį. Užrakino ir vėl 

užkėlė. Kai nuo tualetinio stalelio ėmė plaukų šepetį ir kre- 
mą nuo saulės, ketindama įsimesti į krepšį, akis užkliuvo už 
kvepalų buteliuko. Ar jį taip pat turi paslėpti ir užrakinti? Ji 
delsė, žvilgtelėjo į laikrodį. Be penkiolikos septynios jiems 
reikia susirinkti laukiamajame, septintą išvykti. Ji nenori 
pavėluoti į autobusą. Apsisprendė jį pasiimti. Buteliuką su- 
vyniojo į ploną šilkinę skarelę, kuria susirišdavo plaukus, ir 
skaisčiai raudoną ryšulėlį įgrūdo į krepšį. Paskui apsisuko ir 
išėjo pro kajutės duris. 


Mažas autobusiukas nuvežė juos nuo upės kranto prie Luksoro 
kelto. Kai atsisėdusi viena autobuso gale laukė smalsiai dairyda- 
masi pro langą, jos nuostabai, pasirodė Endis ir prisėdo šalia jos 
taip arti, kad jai, turėjo pripažinti, nebuvo tai visiškai nemalonu. 

— Štai taip. Kaip jaučiatės šįryt? Jaudinatės? 

Ji nenorom akimis ieškojo Čarlės. Jos neaptikusi, linktelėjo. 

— Jaučiuosi puikiai. Ar labai jaudinuosi? Taip. 

— Dabar ji atpažino visus. Netoli jos sėdi Salė Būt su Benu 
Forbsu. Ir Serina. Ji už pagyvenusios ponios vyšnių spalvos 
kelnėmis ir švarkeliu. Paskui dar dvi poros, kurių vardų ji neži- 
no. O pačiame autobuso gale sėdėjo vienas Tobis Heivordas. 

— Ar pasiėmėte neįkainojamą savo dienoraštį? — pasiteiravo 
Endis žiūrėdamas į krepšį jai ant kelių. 

— Užrakinau jį lagamine, — papurtė galvą ir šyptelėjo jam. — 
Esu tikra, kad viskas bus gerai, Endi. Kad čia niekas jo neuž- 
sinorės. Iš tiesų. 

Jis vis dar spoksojo į jos krepšį, ji nuleido žvilgsnį patikrinti, 
kas jį taip domina. Skarelė buvo išsiskleidusi, kvepalų bute- 
liukas, aiškiai matomas, gulėjo ant vadovo viršelio. 

— Jau suvenyrai? — šyptelėjo jis. - Nesileiskite, kad prekei- 
viai įsiūlytų to, ko jums iš tikrųjų nereikia. Jie labai įžūlūs. 


59 


Ji papurtė galvą, staiga pajuto, kad reikia apsiginti. Aišku, 
jis neatpažino, kad tai antikvarinis daiktas. Ji vėl susuko bu- 
teliuką, įkišo į krepšio dugną. 

— Nesileisiu. Moku pasakyti „ne“, - akies kampučiu matė, 
kaip jis kilsteli antakį, tačiau nusprendė nekreipti dėmesio. 

Kai autobusas dardėjo siauru dulkėtu vieškeliu, ji stebeilijo pro 
langą į abiejose pusėse prie žemės prigludusius keturkampius 
namus iš dumblo plytų. Dviejų trijų aukštų namai atrodė tarsi 
nebaigti, viršuje it televizijos antenų puokštės kyšojo metaliniai 
sutvirtinimai. Buvo taip tankiai sustatyti, jog atrodė lyg aplink 
didmiesčio pakraščius išsibarstę lūšnynai, visi tokie pat gelsvai 
pilki, tik kai kurie išteplioti ryškiais fantastiškais piešiniais bei 
ornamentais, sudarančiais kontrastą viską dengiančioms smėlio 
dulkėms. Daugelį puošė ant palangių užmesti vėdinami kili- 
mėliai. Kai kur tik kelios palmės, vietoj stogo užklotas šiaudų 
plaušinis. Ana visur matė į amforas panašias molines puodynes, 
eilėmis suguldytas ant stogų arba apie duris. Ji papurtė galvą. 

— Turiu atvirai prisipažinti: vis dar negaliu patikėti, kad esu čia. 

Jis nusijuokė. 

— Patikėkite manimi, jūs esate čia. Na, ar praėjusią naktį dar 
nors kiek paskaitėte dienoraščio? 

Ana linktelėjo. 

— Šiek tiek. Radau skyrių, kur rašoma apie išvyką į Karalių 
slėnį. Kaip nuostabiai ji aprašo tą slėnį! Jis buvo tuščias. 
Apleistas. Nė gyvos dvasios, išskyrus ją ir vertėją Hasaną. 
Jiedu surengė pikniką ant persiško kilimėlio. 

Endis vėl nusijuokė. 

— Su mumis to nebus. Visur pilna turistų. Girdėjau, kad ten 
tokios minios, jog viską gadina. Dingsta visa atmosfera, ne- 
daug kas lieka. Ir jokių vertėjų dragomanų! 

— Koks gražus žodis! Norėčiau turėti savo dragomaną! 

Ji griebėsi už sėdynės atlošo priešais save, kai autobusas įva- 
žiavo į duobę, paskui staigiai pasuko į dešinę, metėsi į judrų 
pagrindinį kelią ir ėmė beprotiškai kaukti. 

— Gal galiu kuo padėti? 

Ji šyptelėjo jam ir tyliai pasakė: 

— Nemanau, kad Čarlė tam pritartų. Tarp kitko, kur ji? 

— Kažkur priekyje. Su Džo ir Sale. Plepa su Omaru. 

Autobusas šoktelėjo, trumpam stumtelėjo jį prie jos. 

— Ar turite fotoaparatą? 

Ji linktelėjo. 

— Fotografija —- viena mano aistrų. Jo niekada nepamirštu. 

— Puiku. Turėsite mane nufotografuoti priešais kokį didin- 
gą faraoną, kad namie galėčiau girtis kelione. 

Išlipę iš autobuso jie stojo į eilę prie kelto, kuris greitai per- 
kėlė juos į kitą Nilo krantą, ten jų laukė kitas toks pat, gal tik 
kiek senesnis autobusas. Lipdama į vidų Ana akimis ieškojo 
Endžio, pamatė šalia jo Čarlę. Dabar ji bendravo su Serina. 

— Tai mano pirma kelionė į Egiptą. 

Tamsiaplaukė moteris vilkėjo vėsų marlinį sijoną ir ryškių 
kontrastingų spalvų — mėlynos ir žalios — palaidinę. 

- Ir mano, - linktelėjo Ana. - Kiek suprantu, jūs — ČCarlės 
draugė? 

Serina nusijuokė. 

— Už savo nuodėmes. Mudvi draugės Londone. Na, iš tik- 
rųjų tai ji nuomoja kambarį mano bute. Aš sumaniau keliau- 
ti į Egiptą, bet nespėjau susivokti, kai Čarlė irgi nusprendė 
važiuoti. Žinojo, kad seniai noriu čia vykti, manau, ją užkrė- 
tė mano entuziazmas ir jaudulys, — ji liūdnai krestelėjo gal- 
vą. - Jiedu su Endžiu draugauja keletą mėnesių, tad apie tai 
išgirdęs, jis pusiau juokais pasakė irgi važiuosiąs. Čarlė buvo 
devintame danguje, tuomet jis suprato įsipareigojęs kiek 

rimčiau nei ketino ir pasikvietė Būtus, na štai, pilnas trauki- 
nio vagonas! — Serina atsiduso. - Atsiprašau. Nepamanykite, 
kad skundžiuosi. 

Ana papurtė galvą. 

— Manyčiau, linksmiau keliauti su draugais nei vienai. 

— Galbūt, - Serina nebuvo tuo įsitikinusi. Akimirką tvyrojo 
tyla, kol vairuotuojas užlipo ant sėdynės ir palinko į priekį 
įjungti variklio. Autobusas krūptelėjo, paskui pradėjo stipriai, 
bet vienodai dardėti. - Jūs viena? — Serinos klausimą beveik 
nustelbė garsus krumpliaračių girgždesys. 

— Ką tik išsiskyriau ir pradedu nepriklausomą gyvenimą, — 
Ana pajuto, kad jos smagus balsas slepia ilgesį. Tikėjosi, kad 
taip nėra. 

— Jums gerai, - linktelėjo Serina. - O mano draugas prieš 
ketverius metus mirė. Kurį laiką jaučiausi taip, lyg būčiau 
netekusi pusės kūno. Mudu buvome tokie artimi, šią netektį 
jutau fiziškai — kartu su juo mirė dalis manęs. Bet dabar jau 
geriau, — ji plačiai nusišypsojo. — Atsiprašau. Tai pernelyg as- 
meniška, bet nors žinosite, kad kažkas gali jus suprasti, jei 
norėsite paplepėti. 

— Ačiū jums, - Ana pajuto šilumą šiai moteriai. Žinoma, tai 
kas kita. Feliksas nemirė. O jos jausmai jam — ar kada nors 
buvo tokie stiprūs, kad jaustų jį kaip dalį savęs? Ji abejojo, ar 
jie kada nors buvo tokie. 

Sunku buvo kalbėtis taip triukšmingai burzgiant varikliui, 
tad jos sutelkė dėmesį į gamtovaizdį. Išskyrus automobilius ir 
autobusus, jis buvo lygiai toks, kokį prieš šimtą keturiasdešimt 
metų aprašė Luiza. Buvo įsitikinusi, kad laiko trukmės prasme 
gali būti toks pat kaip ir prieš tūkstantį keturis šimtus metų. 

Ana spoksojo pro langą į siaurą ryškiai žaliuojančių derlingų 
laukų juostą, drėkinamą tokių pat siaurų kanalų, į tamsius eu- 

kaliptų ir palmių šešėlių lopus dulkėtame kelyje. Matė pro šalį 
šmėsčiojančius buivolus, asilus ir net kupranugarius, ga/abijas 
vilkinčius vyrus, džinsuotus vaikinus, kai kurie važiavo dvira- 
čiais, bet dauguma apžergę pasturgalius risnojančių asiliukų, 
it aštrios ašakos kyšančiais šonkauliais. Matė ir cukranendrių 
laukus, kvadratinius svogūnų ir kopūstų sklypelius. Tarp jų 
buvo išsibarstę apšiurę papiruso ir alebastro fabrikėliai. 

Akimirką autobusas stabtelėjo, kad visi išliptų ir nufotogra- 
fuotų Memnono kolosus - dvi masyvias iš rožinio kvarcito 
išskaptuotas figūras, kylančias tuščiame žvirgždo lauke, pas- 
kui vėl sulipo į autobusą ir leidosi derlingų žaliuojančių laukų 
pakraščio link. Galiausiai ėmė artėti prie kalnagūbrių virtinės, 
kurią Ana ankstaus ryto šviesoje stebėjo iš laivo. Artėjant jų 
spalva kito, jie tapo ne tokie rudi, ne tokie ryškiai raudoni, aki- 
namai žvilgėjo nuo saulės atspindžių ant dulkėmis ir smėliu nu- 
kloto akmens. Jie važiavo per kaimus, prigludusius it paukščių 
lizdai prie uolų tamsiomis įdubomis tarp dumblo plytų namų, 
galinčių būti tiek šių, tiek ir senovės laikų olomis ar būstais. 

Ana suvokė, kad sunku nustatyti, ar visa tai dvejų ar dviejų 
tūkstančių metų senumo. Čia visiškai nebuvo žalumos. Žemę 
visur dengia uolienos, molio skalūnas ir žvirgždas. 

Autobusų parkas slėnyje išsklaidė visus Luizos aprašytų 
kapų vaizdus. Kaip Endis perspėjo, čia buvo minios lankyto- 
jų. Gausybė autobusų, šimtai turistų, o aplink juos it vapsvos 
apie medaus puodynę zujo daugybė įžūlių triukšmingų, ga/2- 
bijas vilkinčių vyrų su skaromis ant galvų, siūlančių atvirukų, 
basto, Tuto statulėlių ir kitokių suvenyrų. 

— Nekreipkite į juos dėmesio, eikite paskui mane! - Omaras 
suplojo rankomis. — Nupirksiu jums bilietus ir leidimus foto- 
grafuoti, paskui galėsite apžiūrinėti vieni arba likti su mani- 
mi, tuomet nuvesiu jus į kai kuriuos kapus. 

Ana baugiai apsidairė. Nieko panašaus į tai, ką įsivaizda- 
vo. Visiškai nieko. Prislėgta ji kurį laiką liko stovėti, paskui 
ją nusinešė padrika minia, kuri grūdosi palei nuogas uolas, 
pro eile išsirikiavusius spalvingus kioskus ir prekystalius, kur 
prekeiviai siūlė pirkti suvenyrų. Endis su Carle ir Serina buvo 
dingę. Akimirką ji suko galvą, ar jai pavyktų juos surasti, bet 
nusprendė, kad neverta. Šypsodamasi paėmė bilietą ir viena 
ryžtingai leidosi į kelionę. 

Siauras slėnis sugėrė saulės šviesą, buvo karšta it uždaro- 
je orkaitėje. Kalnai aplink buvo didžiuliai, nuspalvinti och- 
ros, bauginantys, grublėti, nelygūs, su giliais plyšiais. Laiko 
nepaliestas gamtovaizdis. Kvadratinės kapų angos atrodo it 
kerintys šešėliai uolų atšlaitėse. Kai kurios užvertos vartais. 
Dauguma atvirų. 

— Atrodote sutrikusi, mieloji Ana, - tai Benas Forbsas, stai- 
ga atsiradęs šalia jos. - Gal surizikuosite ir eisite vidun su ma- 
nim? — paklausė jis. Plačiakraštė skrybėlė juokingai pakrypu- 
si į vieną pusę, nuo kairiojo peties nukaręs žalias brezentinis 
krepšys, regis, buvo matęs ne vieną ekspediciją. Rankoje - at- 
verstas vadovas. - Ramzis IX. Manau, tai ypač prabangus 
kapas. Gerai pradėti nuo jo, - pasakęs pirmas leidosi žemyn 
nuožulnia nuokalne, stojo į eilę laukiančiųjų įeiti vidun. 

— Įdomus tas Endis Votsonas. Mudu abu kiek per vėlai krei- 
pėmės dėl vietų į šią kelionę, likimas taip lėmė, kad liko vie- 
nintelė dvivietė kajutė, kuria dalijamės. Man jis neatrodo itin 
patrauklus, bet matau, kad ponioms yra kaip tik toks. 

Jis nusiėmė akinius ir nosine blizgino stiklus. 

— Taip, - sutiko Ana. 

— Regis, jam kritot į akį. 

— O, nemanau. Jis tiesiog draugiškas. 

Benas linktelėjo. 

— Galimas daiktas, - akimirką jiedu tylėjo, stumdamiesi į 
priekį eilėje. - Autobuse sėdėjau šalia Čazrlės. 

Ana žvilgtelėjo į jį. 

— Šalia jo draugužės? 

— Anot jos, taip. Atleiskite, kad kišuosi, Ana, ypač kai esa- 
me taip trumpai pažįstami, bet esu prieš tai plaukęs laivu, o 
mūsiškis nepaprastai mažas. 

Ana kilstelėjo antakį. 

— Ar tai perspėjimas? 

— Manau, ši ponia gali būti grėsminga, jei išprovokuosite. 

Atsidususi Ana gūžtelėjo pečiais. 

— Argi negėda, jei negali būti priešingos lyties atstovo drau- 
gas? Nenoriu kam nors stoti skersai kelio. Jis draugiškas. Čia 
nieko nepažįstu. Tik tiek. 

— Pažįstate mane, — Benas jai šiltai nusišypsojo, akių kam- 
pučiuose įsirėžė gilios raukšlės. - Sutinku, nesu toks patrauk- 
lus. Ir ne toks jaunas. Bet ne toks pavojingas. Eime, - jis vos 
palietė jai alkūnę. 

Jiedu atsidūrė prieš didelę keturkampę angą, sunkūs grotų 
vartai buvo atviri, tačiau prižiūrimi akylų sargybinių, kurie, 
išdidžiai paėmę jų bilietus ir nuplėšę vieną kampą, grąžino 
atskirai kiekvienam turistui. Lėtai, petys į petį su įvairiausių 
tautybių žmonėmis, jie vilkosi koja už kojos ilga nuožulnu- 
ma į tamsą, spoksodami į sienas iš abiejų pusių ir į lubas virš 
galvos. Visas plotas nuo apačios iki viršaus buvo išmargintas 
hieroglifais ir faraonų bei dievų atvaizdais — vyravo ochros, 
citrininė geltona, žalia, lazurito, akvamarino, juoda ir balta 
spalvos, viskas nuostabiai išsilaikę, dabar uždengta pleksigla- 
zu. Ji negalėjo atitraukti akių. Kaip ir visi, nuo pat vaikystės 
perskaitė daug knygų, matė daug paveikslų, bet niekada ne- 
suvokė nepaprasto jų grožio ir galios ar beribio didingumo. 

Savo nuostabai, pasijuto nekreipianti dėmesio į aplink zujan- 
čius Žmones, jų riksmus ir jaudulio kupiną šneką, vienas su 
kitu besivaržančių gidų ausį rėžiančius komentarus ir juoką 
sudirgusių žmonių, kurie taip toli atvykę į šią kerinčią ir pa- 
garbią baimę keliančią vietą įniko į tarpusavio apkalbas ir 
plepalus, regis, pamiršę juos supantį grožį ir istorinę praeitį. 
Ją užplūdo neįtikėtina tyla, kurioje paskendo visas triukšmas. 
Visa tai stulbino. 

Giliau skverbiantis į kapą, darėsi vis karščiau. Tai buvo ne- 
tikėta Anai, įpratusiai prie Britanijos ir Europos urvų, ku- 
riuose einant vis giliau tampa šalčiau. Tamsa neteikė jokio 
atokvėpio. Tyla ir karštis vis tirštėjo. 

Jie slinko tolyn trimis vienas po kito einančiais koridoriais, 
didžiulės salės su kolonomis link, kol galų gale pateko į patį kapą. 
Stačiakampė duobė bylojo, kad čia kadaise būta sarkofago. 

Benas iš aukšto pažvelgė į Aną. 

— Na, ką manote? 

Ji papurtė galvą. 

— Aš netekau žado. 

Jis nusijuokė. 

— Regis, čia daugelio tai nepaveikė. 

Lėtai apsisukę, jie leidosi atgal į dienos šviesą. 

— O ką, jei dabar eitume apžiūrėti Tutanchamono kapo? Jis 
ten, užpakaly, aišku, kaip žinote, be savo lobio, - paaiškino jis. 
Kai jie grįžo į saulės šviesą, Benas mostelėjo į vieną mažes- 
nių angų. - Mums pasisekė. Manau, šį kapą dažnokai uždaro, 
kad leistų jam pailsėti nuo visų čionai atvykstančių turistų. 
Pasak mano vadovo, jis mažas ir, palyginti su kitais, ne toks 
prašmatnus, todėl kad jis mirė jaunas, niekas to nesitikėjo. 
Gal buvo nužudytas. 

Jiedu vėl stojo į eilę, vėl buvo nuplėšti bilietų kampučiai, o 
paskui jiedu pamažu leidosi į tamsą. Šis kapas iš tiesų labai 
skyrėsi nuo to, kurį ką tik matė. Jis buvo ne tik kad mažesnis, 
bet ir paprastesnis — be dekoracijų, tačiau čia buvo dar kažko. 
Ana stabtelėjo, nepastebimai leisdama eiti žmonėms aplink. Ji 
dairėsi į šalis, kad akys priprastų prie blankios šviesos. Benas 
nuėjo toliau, tad akimirką ji liko viena. Staiga suprato, kodėl 
čia taip keista. Šiame kape buvo šalta. 

Aną nukrėtė šiurpas, oda nuėjo pagaugais. 

— Benai? — jo nebuvo matyti. Lankytojų minia spraudėsi į vi- 
dinę patalpą. Ji apsisuko, vildamasi jį pamatyti stovint už savęs. 
Bet ten nieko nebuvo. - Benai? - jos balsas paskendo tamsoje. 

Ji sutriko, priglaudė ranką prie galvos, kai staiga išgirdo 
garsiai itališkai kalbančių turistų grupę, kuri užtvindė taką 
jai už nugaros; akimirksniu visi ją apsupo, ji pasijuto nešama 
jų srauto. 

Ana susiraukė. Kape buvo karšta, kaip ir ką tik aplankyta- 
me, ji vos galėjo kvėpuoti. Staigios panikos apimta, Ana ėmė 
stumtis pirmyn. Beno vis dar nebuvo matyti. Ji nebuvo klaus- 
trofobė, bet atrodė, tarsi sienos užsiveria kartu su ja. 

Žmonės aplink buvo bevardžiai juodi šešėliai, tamsoje atro- 
dė beveidžiai. Burna išdžiūvo. 

Ji apsidairė, it paklaikusi nėrė į kitą angą ir staiga atsidūrė 
pačiame laidojimo kambaryje. Žvelgė žemyn į atviras jaunojo 
karaliaus Tutanchamono akis. Jis gulėjo įdėmiai žiūrėdamas į 
tamsaus karšto kapo lubas, niekindamas į jį paspoksoti atėju- 
sius kaimiečius, atsikratęs jo karališką didybę liudijančių turtų, 
tačiau vis tiek žadino pagarbią baimę. Įdomu, kiek aplink jį sto- 
vinčių žmonių staiga ir taip stipriai kaip ir ją paveikė išdžiūvęs, 
nualintas jaunojo karaliaus kūnas, gulintis šiame paauksuotame 
mediniame karste? Ją vėl nukrėtė šiurpas, bet šįkart ne iš šalčio. 

— Ana? — išdygo Benas su fotoaparatu rankoje. - Juk jis 
nuostabus! 

Ji linktelėjo. Krepšys ant peties labai pasunkėjo. Kodėl ji 
neišsiėmė fotoaparato? Ji padėjo minkštos odos kelionmaišį 
ant grindų, bet kai bandė atitraukti, ją pakirto keista svai- 
gulio banga. Sunkiai atsidususi, ji atsitiesė, numetė krepšį į 
dulkes prie kojų, išbarstydama viską, kas jame buvo. 

— Ar jums viskas gerai? - paklausė Benas vogčiomis į ją 
žvilgtelėjęs. Jis pasilenkė ir ėmė viską skubiai grūsti į krepšį. 
Ana pamatė, kaip iš akiračio dingsta vos švystelėjęs į raudo- 
ną šilką susuktas kvepalų buteliukas, paskui pajuto pečius 
apkabinančią ranką. 

— Staiga pasijutau labai keistai, — ji priglaudė prie veido 
rankas. — Dabar viskas gerai. Tikriausiai per staiga pasilen- 
kiau išsiimti fotoaparato. Manau, pernelyg susijaudinau, be 
to, anksti kėlėmės, - ji prisivertė nusišypsoti. 

— Galbūt tai rodo, jog laikas eiti ir kiek pailsėti gryname 
ore, - žvilgčiodamas per petį, jis paėmė ją už rankos. — Šie 
kapai, mano nuomone, kelia slegiantį įspūdį. 

— Ten apačioje kažko esama, ar ne? - Ana pajuto nugarą 
veriantį ledinį prakaitą. Ją vėl krėtė šiurpas. - Maniau, visos 
kalbos apie „mumijos kapo prakeiksmą“ yra nesąmonė,-bet 
ten kažkokia aplinka. Man ji nepatinka. 

Garsus vokiečių grupės juokas netolimais ir uolus japo- 
nų fotografų murmesys lobyne už laidojimo kambario, regis, 
paneigė jos žodžius, bet jai buvo tas pat. 

— Noriu išeiti. Atsiprašau. 

— Tai labai paprasta. Eime. 

Dėkinga už pagalbą ji kiūtino jam iš paskos išėjimo link, 
atgal į akinančią saulės šviesą. 

Atsisėdusi lankytojams skirtoje ūksmėje, ji pasijuto ge- 
riau. Abu gurkštelėjo vandens, ji pastebėjo, kad Benas nori 
eiti toliau. 

— Prašau eiti be manęs. Aš greit atsigausiu. Tik pasėdėsiu 
dar kelias minutes ir jus pasivysiu. 

Jis pažiūrėjo į ją tiriančiu žvilgsniu. 

— Ar esate tuo tikra? 

- Žinoma. 

Ji negalėjo žinoti, kur Hasanas nusivedė Luizą, kur įrengė 
jai laikiną padangtę ant minkšto persiško kilimėlio. Ji žūtbūt 
norėjo pabėgti nuo minios, susirasti kokią vietelę ir mėgau- 
tis tyla kaip Luiza. Akimirką stovėjo, pridengusi nuo saulės 
akis, žiūrėdama viršun į vieną iš baltų, akinamai spindinčių 
takų, kurie vedė tolyn nuo triukšmingo slėnio centro. Ar ten 
jiedu galėjo nueiti? Pažvelgusi per petį, pamatė Beną, neriantį 
į kapą su kita turistų grupe tolimame gerokai ištrypto slėnio 
pakrašty. Atpažino kelis savo grupės žmones. Kiek padvejo- 
jusi, ryžtingai atsuko jiems nugarą ir leidosi aukštyn tuščiu 
taku, pro apdulkėjusias rodykles, kreipiančias į kitus kapus. 
Batai slidinėjo smėliu ir akmenimis, ji ropštėsi aukštyn sku- 
bėdama kuo toliau nuo minios. 

Virš jos kregždės suko ratus, smigo į plyšius uolose, daugiau 
jokios gyvybės. Netrukus minių keliamas triukšmas nuslopo, 
galiausiai visai nutilo. Karščio ir tylos viešpatija. Ji sustojo, ap- 
sidairė aplink, kiek baimindamasi, jog gali pasiklysti, bet ta- 
kas aiškiai pažymėtas. Tik tuščias. Vienspalvė uola. Akinanti. 
Tokio skaisčiai žydro dangaus ji niekada nebuvo mačiusi. 

Staiga kažkur pasigirdo žingsniai, kažkas brūžina kalkak- 
menį. Ji suraukė kaktą, pridengė nuo šviesos akis, apžiūrėjo 
uolos atšlaitę. Ten nieko nėra. Vien pustomas smėlis. 

Tačiau jos nuotaika vėl pasikeitė, ji pasijuto nejaukiai. Po 
pagrindinio slėnio triukšmo ir bruzdesio - minių, rėksmingų 
gidų, garsių balsų daugybe skirtingų kalbų - ši gūdi tyla bau- 
gino. Tai kapų tyla. 

Nors ir buvo karšta, ją krėtė drebulys. Koks keistas jausmas: 
jai dingojosi, jog ją kažkas stebi — tai buvo lemtinga nuojauta, 
kad kažkas yra arti jos. Ji žvilgtelėjo viršun į uolos šlaitą, pri- 
simerkė, kad neapžlibtų nuo spindesio. Šia kryptimi einama 
į kitus kapus. Matė juos pažymėtus plane. Bet atrodo, kad jų 
niekas nelanko. Gal jie uždaryti kaip ir dauguma kitų, kad 
būtų apsaugoti nuo turistų antplūdžio. Ji žengė kelis žings- 
nius taku į viršų, apsuko dar vieną kampą. Išskyrus paukščius, 
uolos buvo nuogos ir tylios. Akinančiame danguje aukštai 
virš galvos buvo matyti tamsi dėmė. Gal tai peslys, kokį regė- 
jo Luiza. Jausmas, kad kažkas stovi jai prie peties, buvo toks 
stiprus, jog ji staiga atsigręžė. Nežinia, iš kur pūstelėjęs vėjas 
sukėlė mažyčius dulkių verpetus jai aplink kulkšnis, paskui 
viskas aprimo. 

Ji atkakliai yrėsi pirmyn. Ana buvo įsitikinusi, kad šiose 
apylinkėse Hasanas turėjo pastatyti Luizai palapinę. Čia jiedu 
drauge susėdo ant kilimėlio, ji atvertė savo eskizų albumą, at- 
kimšo indą su vandeniu ir pradėjo tapyti grublėtą kalvos šlaitą. 

— Kiek suprantu, jums irgi labiau patinka būti toliau nuo 
minios? 

Balsas už kelių žingsnių nutraukė jos mintis. Ji staiga atsi- 
suko. Netoliese stovėjo Tobis Heivordas. Jis numetė ant peties 
kabantį drobinį krepšį, plaštaka nusišluostė veidą. 

— Atsiprašau, nenorėjau jūsų išgąsdint. Pamačiau jus tik pa- 
sukęs už kampo. 

Apsidžiaugusi, kad išvydo realią būtybę, Ana šyptelėjo. 


— Aš svajojau. 

— Čia tam tinkama vieta, - valandėlę jis stovėjo tylėdamas. — 
Man sunku prisiderinti prie minios ten apačioj, - staiga pasa- 
kė jis. - Jų daugybė, be galo daug fotografuoja, bet jie nežiūri. 
Ar pastebėjote? Jų akys užmerktos. 

— Fotoaparatas prisimena. Jie bijo, kad patys neprisimins, — 
ramiai pastebėjo Ana. — Mes visi tai darome. 

Jos pačios fotoaparatas vis dar krepšyje. 

— Esu tikras, kad jūs ir žiūrite. 

Tūžmingas jo balsas ją trikdė. 

— Bandau, - ji stengėsi nukreipti kalbą kitur. Galų gale juk 
jos paieškos — jokia paslaptis. - Bandžiau įsivaizduoti, kaip 
ši vieta atrodė prieš šimtą metų, kol dar nebuvo tokio turistų 
antplūdžio. 

— Tai visada buvo. Tikriausiai vadovai čia ėmė vesti ekskur- 
sijas, kai dar nebuvo atvėsę lavonai, - jis pasakė ir, sukryžia- 
vęs rankas, žvelgė į uolas. - Ar teisingai išgirdau jus sakant 
praėjusį vakarą, kad esate Luizos Šeli giminaitė? 

Ji pastebėjo, kad jis neatsiprašinėja, jog slapta klausėsi. 

— Taip, aš jos proprovaikaitė. 

— Ji buvo viena iš nedaugelio Viktorijos laikų žmonių, kurie 
jautė artimą ryšį su Egipto dvasia, - primerkęs akis, jis vis dar 
tyrinėjo uolienos gūbrius virš galvų. 

— Kaip galite žinoti, ką ji jautė? — smalsiai pažvelgė į jį Ana. 

— Iš jos paveikslų. Keliautojų klubas turi jos akvarelių ko- 
lekciją. 

— To nežinojau. 

Jis netikėtai linktelėjo. 

— Ant laiptų. Dažnai juos apžiūrinėdavau. Ji susitelkia 
ties detalėmis. Jos netrikdo nei forma, nei atskiri bruožai. Ir 
niekada nieko įkyriai nesiūlo. Nuostabiai žaidžia spalvomis, 

ne taip kaip Robertsas. Tas visa tai, - jis mostelėjo ranka į 
uolas, - mato kaip vienatonę amplitudę. Ji pastebi šešėlius, 
nuostabią tekstūrą. 

Ana žiūrėjo į jį susidomėjusi. 

— Kalbate kaip menininkas. 

— Menininkas! — prunkštelėjo jis. - Kvailas žodis. Jei turite 
galvoje, kad esu tapytojas, tuomet taip, aš tapytojas. 

Jis vis dar spoksojo į uolą, o ji naudojosi proga, kad akimir- 
ką jį vogčiomis apžiūrėtų, įsidėmėtų griežtus bruožus ir švie- 
sų nepaklusnių, jau žilstelėjusių plaukų kuokštą po mėlyna 
išblukusia skrybėle nuo saulės. 

— Luiza mylėjo Egiptą. Dabar skaitau jos dienoraštį, tai 
justi kiekviename puslapyje, — ji ilgesingai šyptelėjo. - Kone 
pavyduliauju toms Viktorijos laikų moterims. Turėjo dėl ko 
kovoti, bet vis tiek atkakliai siekė. Ėjo paskui savo svajones. 
Ir sunkiai dirbo, kad jas pasiektų... — ji nutilo vidury saki- 
nio, staiga suvokusi, kad jis nukreipė dėmesį nuo uolos į ją 
ir įdėmiai apžiūrinėja. Susidūrusi su jo žvilgsniu, valandėlę 
nenuleido akių, tačiau staiga atitraukė. 

— Supratau, kad ir jūs norite sunkiai dirbti, kad pasiektumė- 
te svajonę, — ramiai pasakė jis. 

Ji gūžtelėjo pečiais. 

— Galbūt. Deja, nesu tokia drąsi. 

Ir kaip galėtų tokia būti, patyrusi, kas yra nuolanki santuo- 
ka ir tėvų namai? 

— Ne? — jis vis dar Žiūrėjo į ją susimąstęs. 

— Ne, - staiga ji nusišypsojo. - Bent jau iki šiandien. 
Atsiskirti nuo grupės ir ateiti čionai — gan drąsus žingsnis. 

Jis nusijuokė, staiga jo veidas pasirodė gerokai jaunesnis. 

— Tuomet turėtumėte skatinti savo drąsą. Kokius kapus ap- 
lankė jūsų proprosenolė? Tikriausiai ne jaunojo karaliaus Tuto? 

— Ne, - Anos veide nebeliko šypsenos. 
Stebėdamas ją, jis kilstelėjo antakį. 

— Tai ką dabar pasakiau? 

— Nieko. 

— Kažką apie Tutanchamono kapą? 

Ji papurtė galvą. Turėjo sutikti, kad intuicija jo neapgauna. 

— Buvau ten. Neseniai. Nutiko kažkas keista. 

— Keista? 

Ji papurtė galvą. 

— Manau, tai klaustrofobija. Nieko tikra. Tik dėl to turėjau 
nuo visų pabėgti čionai. 

— O aš sutrikdžiau jūsų vienatvę. Atsiprašau. 

— Ne, ne. Ne tai norėjau pasakyti, - ji bejėgiškai gūžtelėjo 
pečiais. - Svarbiausia, tai nepadėjo. Tas jausmas, kad ir koks 
būtų, sekė man iš paskos. 

Jis ir vėl įbedė į ją tiesų, ilgą ir trikdantį, bet neteisiantį 
žvilgsnį. Nesišaipė, priešingai, svarstė jos žodžius, apmąstė, 
tyrinėjo jos veidą, ieškodamas paslapties rakto. 

— Manau, visas šis slėnis gali taip veikti žmones, - galiausiai 
pasakė jis. - Nors ir atvyksta gausybė turistų, čia nepaprasta 
aplinka. Nejauki. Ar buvote susitikusi su Serina Kenfild? Per 
vakarienę ji sėdėjo šalia manęs. Gilinasi į senovės Egipto ma- 
giją ir kitokius dalykus, kurie jus galėtų sudominti. Perskaitė 
visas knygas apie astrologiją, apie Orioną ir Sirijų. 

Ana kilstelėjo antakį. Ar jis nuolaidžiauja jai, ar šitaip rodo 
pagarbą? Sunku pasakyti. Kas slypi tose kaip vanduo skaid- 
riose akyse? 

— Tr aš tai galėčiau, — pasakė ji šiek tiek įžūliai. - Egipte gali 
rasti tiek daug keistų ir nepaprastų dalykų. 

Jis gūžtelėjo pečiais, bet jo pakreipta galva galėjo reikšti 
sutikimą. 

— Tikiuosi, ji per daug nesuartės su mūsų gerbiamu gidu, 
kuris yra dievobaimingas musulmonas ir nenori nė žodžio 
girdėti apie tokius dalykus. Jam gana rūpesčių, kuriuos sukėlė 
„legendos“ apie faraonus. Ar pastebėjote? Jis netgi neleidžia 
joms virsti istorija. 

Ana juokdamasi papurtė galvą. 

— Neįsivaizdavau, kad laive gali kilti tiek daug ideologinių 
konfliktų. Mūsų kelionė bus nepaprastai įdomi. Aš šnekėjau 
su Serina. Ji sėdėjo šalia manęs autobuse, bet mudvi nekalbė- 
jome apie Sirijų. Šis Egipto istorijos aspektas, regis, manęs ne- 
domina. Man įdomesnės kelionių knygos, tokie žmonės kaip 
Lawrence'as Durrellas, mamos archeologinės knygos, net mo- 
kykla, kur mokytojas aistringai domėjosi piramidėmis. 

- Ir Luiza. 

- Ir Luiza. 

— Ar galėčiau kada pamatyti jos dienoraštį? — jis dar kartą 
Įbedė į ją žvilgsnį, tokį trikdantį ir tiesų, jog galėjo pasirodyti, 
kad tai jo asmens ženklas. 

Ji pirma nukreipė į šalį akis. 

- Žinoma, galite. 

— Dabar? - kupinas vilties, kilstelėjo antakį. 

— Apgailestauju, - Ana papurtė galvą. - Nepasiėmiau jo. 
Palikau laive. 

— Na, žinoma. Koks aš kvailys, - sakydamas užsimetė ant 
peties krepšį. - Gerai, leisiuos atgal į slėnį apžiūrėti dar vieno 
kito kapo, kol išvažiuosime. Susirasiu Omarą ir pakankinsiu 
jį giliais filosofiniais klausimais! Ar susitvarkysite viena pati? 

Ji nebuvo tikra, ar šis klausimas reiškia tikrą susirūpinimą, 
ar tai tik subtilus būdas užsiminti, jog jis nelaukia, kad ji seks 
iš paskos. Ir iš tikrųjų, vos tai pasakęs, jis pasisuko ir nustrik- 
sėjo taku, o po akimirkos dingo už uolų. 

Ją vėl užplūdo sunki tylos ir karščio banga. Kokia stipri 
vienatvė šiame slėnyje! Prisidengusi akis, akimirką ji dairėsi 
aplink, tyrinėjo uolos atšlaitę, paskui pasisuko ir ėmė ieškoti 
jo. Po kojomis taku nuriedėjo keli skalūno grumstai. Šis gar- 
sas dar labiau sustiprino tylą. Ji stengėsi prisiminti dienoraštį, 
slėnio vaizdą, kokį matė Luiza, bandė įsivaizduoti kilimė- 
lį, palapinę, paprastą vyro ir moters bendravimą, Luizai dė- 
liojant tapybos reikmenis, tačiau nepajėgė šio vaizdo atkurti. 
Šešėlių gaubiamas Luizos ir jos skėčio vaizdas, asiliuko ka- 
nopų kaukšėjimas, teptuko dunksėjimas į vandens indo kraš- 
tą — viskas ištirpo tyloje. Ji prikando lūpą, stengėsi užgniaužti 
norą bėgti įkandin Tobio. Tai juokinga. Ko čia bijoti? Tylos? 
Tuštumos slėnio dugne? Ji metė paskutinį žvilgsnį per petį 
į saulės nugairintas uolas, paskui leidosi atgal, be paliovos 
vildamasi, kad priešais ant tako tuoj išdygs Tobis. Dar du- 
kart atsigręžė, staiga ją vėl apėmė panika. Stengėsi eiti pla- 
čiu žingsniu ir net nespėjusi susivokti, susigriebė, kad kiek 
įmanydama bėga į slėnį, slidinėja ir čiuožia, norėdama pavyti 
Tobį. Nesvarbu, ką jis sakė — ji nė sekundės ilgiau nenori likti 
viena šioje vietoje. 

Bet takas buvo tuščias. Jo nematyti. Galiausiai pasiekusi 
slėnio apačią ir vėl atsidūrusi minioje tarp šūkaujančių gidų, 
dusdama pasiekė poilsio zonos ūksmę, kur sėdėjo grupelės 
kitų turistų, išsekintų stipraus karščio, regis, užliejusio visą 
slėnį. Ji užsimerkė, jautė po šonkauliais dusliai dunksinčią 
širdį. Tobio niekur nebuvo matyti. 

Tai Endis ją susirado. Sunkiai krestelėjęs ant suolo šalia jos, 
nukėlė skrybėlę ir ėmė ja vėduoti veidą. 

— Ar jums karšta? 

Ji linktelėjo, stengdamasi sutvardyti balsą. 

— Maniau, kad kapuose bus vėsu. Juk ten tamsu. 

— Karščiau negu orkaitėje, - nusišaipė Endis. - Ar jums 
linksma? Atrodote vieniša čia sėdėdama. Maniau, kad Benas 
jumis pasirūpins. 

— Ačiū, bet man nereikia, kad manimi rūpintųsi! — ji beveik 
neslėpė pasipiktinimo. - Taip, jis buvo su manimi. Jis malo- 
nus vyras. 

— Kaip ir aš, - Endis kilstelėjo antakį. - Ar galiu jus paly- 
dėti ; kitą pragaro duobę? Maždaug po valandos piknikas, — 
jis žvilgtelėjo į laikrodį. - Po pietų vyksime į Ramaseumą ir 
Hačepsuto šventyklą. Šioje kelionėje nepatinginiausi! 

Jo veidą pridengė šešėlis. Šalimais stovėjo Čarlė ir žvelgė į jį. 

— Esu tikra, kad apsieis be palydos. Jei reikia, kad tamsoje ją 
kas palaikytų už rankos, tą gali padaryti Omaras. Galų gale 
tai jo darbas, — jos balsas buvo aštrus. 

Ana skubiai atsistojo. 

— Ačiū, man išties nereikia jokios palydos. Prašau nesijau- 
dinti, — ji čiupo krepšį ir užsimetė ant peties. - Be abejo, grįž- 
dami atgal, pasimatysime autobuse. 

Ji nelaukė, kad įsitikintų, kokia jų reakcija, vėl paniro į sau- 
lės šviesą ir pasuko smėlėtu taku į kito kapo angos ūksmę. 
Tik stojusi į eilę su vadovu rankoje, suprato, kad Endis sekė 
jai iš paskos. 

— Apgailestauju. Tai nesusipratimas. 

- Visai ne. Čarlės tiesa. Man nereikia palydos, - ji žvilgte- 
lėjo atgal. - Kur ji? 

— Vis dar tenai, pavėsyje, — eilė pasistūmėjo keletą žingsnių 
arčiau įėjimo. — Egiptologija — ne jos sritis. Jaučiasi nemažai 
mačiusi per vieną dieną. 

— Suprantu, - Ana žvilgtelėjo į jį skersomis, nebuvo tikra, ar 
turi džiūgauti, ar gailėtis tos moters. Jai patiko Endis. Jo ge- 
raširdiškas draugiškumas padėjo jaukiau pasijusti tarp daugy- 


76 


bės nepažįstamųjų. Dabar jie neatrodė svetimi. Tai tik pirma 
diena Egipte, o ji jaučiasi taip, tarsi būtų sena jų pažįstama. 

— Eijūs ten, sveiki, - lyg patvirtindamas jos mintis, iš angos 
priešais juos išniro Benas. Nuo karščio įraudęs veidas ryškiai 
skyrėsi nuo baltų plaukų. Patekęs į saulės atokaitą, jis vėl už- 
simaukšlino skrybėlę ir plačiai išsišiepė. - Tai vienas geriau- 
sių kapų. Nuostabus! Kai pagalvoji, kiek darbo įdėta ir kiek 
žmonių prie to triūsė, - jo veidas kiek surimtėjo. - Čarle! Ar 
tu irgi eini vidun? 

Staiga atsirado Čarlė - veide įtampa, akys dega pykčiu. 

— Taip, aš irgi einu vidun. Kvailai storulei Čarlei irgi įdomu. 

— Likite čia! - Endžio ranka it geležinės replės suspaudė 
Anai riešą, kai ji pasisuko eiti. 

Išsigandusi ji susiraukė. 

— Endi, prašau... 

— Ne. Prašiau, kad šį kapą aplankytumėt su manim. Būtent 
tai turėjau omenyje. Jei Čarlė irgi nori eiti, tai jos reikalas. Ji 
turi tokį pat bilietą kaip mes visi. 

Čarlės veidas iš pykčio tapo purpurinis. 

— Tai tiesa. Todėl aš einu į vidų. 

— Labai prašau, - Endžio šypsena buvo tokia pat maloni 
kaip visada. 

Ana atsisuko pažiūrėti, kur Benas. Jis jau buvo dingęs. 

Jiems leidžiantis žemyn į tamsą, priekyje Ana pastebėjo 
Omarą su pustuziniu kitų laivo keleivių, kurie liko su juo. Ji 
apsidžiaugė ir nuskubėjo jam pavymui, tačiau jautė, jog Endis 
vis dar šalia. Kai Omaras dvidešimt minučių pasakojo apie 
laidojimo kambarius ir kartušus, apie Mirusiųjų ir Vartų kny- 
gas, vergų darbą, mirties dievus ir bausmę, ji patyliukais at- 
sitraukė nuo Endžio ir Carlės į tamsą. Jiems pasiekus vidinę 
salę su kolonomis, ji visiškai pametė juos iš akių. 

Kai grįžo atgal sutelkusi dėmesį ties nuostabia lubų tapyba, 
kažkas pačiupo ją už rankos. 

— Kokį žaidimą žaidi? Jo beveik nepažįsti! - it nuodinga gy- 
vatė sušnypštė Čarlė Anai į ausį. - Kodėl? Kodėl tai darai? 

Ana nustebusi atsisuko. 

— Ką darau? Klausyk, Čarle, apsirinki. Prisiekiu, nieko 
nedarau. 

— Tu skatini jį! 

— Visai ne. Endis - malonus žmogus. Pamatė, kad esu viena, 
tad stengiasi, kad jausčiausi nuoširdžiai priimama. Taip pat 
ir Benas, — ji sekundėlę stabtelėjo. - Ir Tobis. Ir tavo draugė 
Serina. Tai tiek. Jie mieli žmonės, branginu jų nuoširdumą. 

Ji apsidairė, vildamasi netoliese pamatyti Endį, bet jo ne- 
buvo nė kvapo. Šalimais stūmėsi ilga virtinė žmonių - jiedvi 
stovėjo vidury koridoriaus, vedančio iš kapo gilumos į šviesą. 
Kažkas ją nestipriai pastūmė, ji pasitraukė. 

— Mudvi stovim ant kelio, Čarle. Turim eiti su kitais. 

- Aš tai eisiu. O tu gali pasimesti! - pikta Čarlės pastaba jai 
atėmė žadą. 

Kurį laiką ji nereagavo, o Čarlė nuskubėjo į priekį ir ne- 
trukus dingo iš akių už lėtai slenkančių nugarų jūros. Aną 
nukrėtė šaltis. Puolimas buvo toks staigus ir nelauktai koktus, 
kad ji nesuvokė, ką daryti. Norėjo bėgti jai iš paskos, ginčytis, 
gintis, bet tuo pat metu nepaklusni mintis sąmonės kertelėje 
liepė nekreipti dėmesio, kalbėtis su Endžiu ir kol jis jai atrodo 
patrauklus, - ūmai ji suvokė, jog jis jai nepaprastai patrauk- 
lus, - leisti Carlei elgtis taip, kaip ji nori. Bet visa tai vyko tik 
mažytėje sąmonės kertelėje. Kita jos dalis liepė likti ramiai. 

O, nelaikyk mano sielos vergovėje, 
O, nesaugok mano šešėlio, 
Atverk laisvą kelią mano sielai ir mano šešėliui, 
Leisk jiems išvysti didį Dievą šventykloje teismo dieną... 


Atstumti dievų ir vengdami bausmės, abu žyniai miega tamsiame 
kape. Sausas karštas oras bersisunkęs kedrų aliejaus, miros ir cina- 
mono kvabų. Vis dar tylu. Aukštai virš uolos sklando peslys tr mait- 
vanagis. Nakties padangę skrodžia šakalo kauksmas, žvaigždės 
blykšta, o saulės diskas grįžta iš kelionės ablink žemę ir vel iškyla 
virš rytinės dykumos. Tamsoje laikas yra bevertis ir beformis. 

Ant lentynos tarb kolonos ir sienos paslėbtas krauju užant- 
spauduotas buteliukas. Jo viduje tirštėja tr juosta saulės pašven- 
tintas, gyvybę teikiantis dievų gėrimas. 


£) 


Pavargę ir dulkini vėlų vakarą jie grįžo į laivą. Ten juos suti- 
ko įgulos atstovas su kvapiais karštais rankšluosčiais ant ga- 

ruojančio metalinio padėklo. Paskui jie buvo vaišinami vaisių 
sultimis, o galiausiai gavo kajučių raktus. Ana pasuko į savo 
kajutę nė neapsidairiusi, ar Endis su Čarle kur nors netoliese. 
Ji sėdėjo autobuso gale su Džo, džiaugdamasi, jog nereikia 
su juo kalbėtis, nes šis tuoj pat užsnūdo. Kajutėje ji nusviedė 
krepšį ant lovos, - buvo pavargusi kaip ir Džo, - nuspyrė 
batelius ir pradėjo rengtis. 

Staiga stabtelėjo. Odą badė it adatomis. Kajutėje buvo šal- 
ta, akimirką ją pagavo nuojauta, kad šalia jos kažkas stovi ir 
ją stebi. 

— Tai kvaila, — ištarė ji garsiai, spoksodama į savo atvaizdą 
veidrodyje. Kajutė buvo vos kokių dešimties pėdų ilgio ir aštuo- 
nių pločio. Mažytėje dušo kabinoje sunkiai tilpo vienas žmogus. 
Ten nieko negali būti. Ji koja atidarė duris, jos supdamosi atsi- 
vėrė, pasirodė kriauklė, dušas, sukabinti švarūs rankšluosčiai. 

Staiga ji žvilgtelėjo į dėžę virš spintos. Ar kas judino ją? Ne, 
pagalvojo ji ir atsidususi papurtė galvą. Ji tiesiog labai pavargo. 
Tik įsivaizduoja. Ir visai nešalta. Atvirkščiai, po saulėje pra- 
leistos dienos jai buvo karšta, ji jautėsi suprakaitavusi ir lipni 
kaip autobuse. Nusivilkusi suknelę pakratė ją, kad išlygintų 
raukšles, nupurtytų dulkes, ir pakabino ant durų; paskui atri- 
šo plaukus, nubraukė juos nuo veido, palindo po dušu, atsuko 
palaimingą vėsų vandenį. 

Atėjusi vakarieniauti rado vienintelę tuščią kėdę tarp Beno 
ir Džo. Sėsdamasi meiliai nusišypsojo dabar jau budriam Džo 
ir pastebėjo, kaip Čarlė pakišo plaštaką Endžiui po ranka ir 
spustelėjo ją lyg kokią nuosavybę. 

— Na, kaip, ar maloniai praleidote pirmąją dieną? — ramiai 
sušnabždėjo Benas jai į ausį, pildamas vyno į taurę. 

— Nuostabiai, - šyptelėjo Ana, atsakydama į mirktelėjimą. — 
Prie viso to galėčiau labai greit priprasti. 

— Taip ir bus. Bet ši diena dar nesibaigė. Ar matėte skelbimų 
lentą lauke už valgomojo? Po vakarienės Omaras ketina kal- 
bėtis su mumis poilsio kambaryje, paskui apie vienuoliktą lai- 
vas išplauks, tad rytą būsime gerokai nuplaukę Nilu aukštyn. 

Staiga netoliese kažkas prapliupo garsiai kvatotis, ir Ana 
atsigręžė. Tonis žvilgtelėjo į ją, jų akys susitiko, jis sardoniš- 
kai mirktelėjo, pakėlė taurę ir pasakė jai tostą, tačiau visuo- 
tiniame kalbų ir juoko klegesy ji neišgirdo jo. Atsakydama 
kilstelėjo taurę ir pastebėjo, kaip Endis skubiai pasisuko, kad 
pamatytų, kam ji šypsosi. Jis susiraukė. 

— Tai kokia jūsų šiandienė ekskursija, ar galite ją palyginti 
su Luizos Šeli? - sakydamas jis persisvėrė per lėkštę ir pakėlė 
balsą, kad jį galėtų išgirsti kitoje stalo pusėje. — Ar slėnis labai 
pasikeitęs? 

— Kiek galėjau matyti, kai kuriais atžvilgiais taip, - atsakė 
ji, žvilgčiodama tai į jį, tai į Čarlę. - Kai kuriais - visiškai ne. 
Ten išties viešpatauja belaikiškumas, ar ne taip? 

— Kaip ir visame Egipte, - įsiterpė Benas. 

— Luizai vienai priklausė visas slėnis. Turi būt nuostabu, kai 
visi išeina ir įsivyrauja tuštuma. Manau, dabar tai pasaulinė pro- 
blema. Juk liko tiek mažai vietų, kur galėtum nuo visų pabėgti. 

— Mizantropo šauksmas, — nusišiepė Endis. 

Ji išraudo. 

— Ne. Aš mėgstu žmones, bet man taip pat patinka, kai ga- 
liu nuo jų pabėgti, ypač tada, kai aplinka tokia maloni. Kaip 
ir didžiosiose katedrose. Turi turėti progą pabėgti nuo triukš- 
mingų turistų grupių, nuo abejingų mokinių, išbraukiančių 
aplankytas vietas iš sąrašo, arba į neviltį puolusių mokytojų, 
kuriems tai visai neįdomu. 

— Klausykite, klausykite! Gerai pasakyta, — iškilmingai su- 
plojo rankomis Endis. - Didinga kalba. 

— Ir protinga, — nusišypsojo jai Benas. - Manau, širdies gi- 
lumoje mes visi su tuo sutiktume. 

Akimirką tvyrojo tyla. Ana pastebėjo, kad prie stalo netoli 
durų sėdintis Tobis atsigręžė, kad galėtų girdėti. Ji sumišu- 
si nudelbė žvilgsnį į lėkštę su sriuba. Staiga suvokė, jog tai 
nauja — jos klausosi! 

Ana buvo pavargusi, tad anksti grįžo į kajutę. Pridengusi 
akis nuo atšvaitų, žiūrėjo pro langą į tamsią upę — kol kas 
jie dar nenutolo nuo kranto. Iš susijaudinimo krėtė drebulys, 
tad ji ruošėsi atsigulti ir pagaliau ištiesė ranką į dėžę paim- 
ti dienoraščio. Prieš užmigdama nekantravo perskaityti dar 


vieną skyrių. 
— Ponia Luiza? 

Ant eskizų albumo lapo krito Hasano šešėlis. Luiza pa- 
kėlė akis. Molbertas, skėtis pritvirtinti prie brezento, įbesti 
į pamažu pietų link plaukiančios dahabėjos arkas. Kitų ke- 
leivių nematyti. Po priešpiečių, suglebę nuo popietės karščio, 
jie grįžo į kajutes. Denyje ji liko viena su savo akvarelėmis. 
Iki šiol draugiją jai palaikė tik kitame laivo gale stovintis 
vairininkas su vairalazde po pažastimi. Ji pažvelgė į Hasaną 
ir nusišypsojo. 

— Prieš išplaukdamas iš Luksoro, nuėjau į turgų, — pasakė 
jis. - Turiu jums dovaną. 

Ji sutriko. 

— Jums nereikėjo to daryti, Hasanai... 


— Man malonu. Prašau, - jis atkišo ranką. Tai buvo mažas 
ryšulėlis. —- Žinau, kad jūs norėjote nusipirkti suvenyrą. 

Išgirdę apie Luizos ketinimą dar sykį aplankyti Luksorą, 
seras Džonas ir ponia Forester lyg tyčia nusprendė, jog dabar 
pats laikas plaukti į pietus. 

Paėmusi ryšulėlį, Luiza akimirką žiūrėjo į jį. 

— Jis labai senas. Jam daugiau nei trys tūkstančiai metų. 
Beveik nežinomo karaliaus Tutanchamono laikų. 

Laivui pasisukus juos pridengė burės šešėlis. Ji nepajuto, 
kaip ją nukrėtė šiurpas. 

— Išvyniokite, — jo balsas buvo labai ramus. 

Ji lėtai ištiesė ranką į mazgu surištą virvutę aplink popie- 
rių. Atrišo, ir virvutė nukrito. Plėšiant popierius vos trekšte- 
lėjo. Viduje buvo mažytis mėlyno stiklo buteliukas. Šalia jo 
arabiškais rašmenimis išmarginta nuo laiko sutrūnijusi seno 
popieriaus skiautė. 

— Tai stiklas. 18-osios dinastijos laikų. Labai ypatingas. 
Viduje yra slaptavietė, joje - gyvybės eliksyro lašas, - Hasanas 
parodė į popieriaus skiautę. - Ten viskas surašyta. Ne viską 
galiu perskaityti, bet atrodo, kad pasakojama apie faraoną, 
turėjusį amžinai gyventi, ir Amono žynius, pagaminusius 
ypatingą eliksyrą, kurio sugirdžius, faraonas atgytų. Tai ypa- 
tingo ritualo dalis. Užrašyta, kad žynys paslėpė šį paslaptingą 
receptą šiame buteliuke, norėdamas apsaugoti jį nuo piktojo 
džino. Kai žynys mirė, buteliukas dingo daugybei metų. 

— Tai ir yra tas buteliukas? — nusijuokė sužavėta Luiza. 

— Taip, tai jis, - matydamas jos pasitenkinimą, Hasanas su- 
žybsėjo akimis. 

— Tuomet tai tikras lobis, visada saugosiu jį. Ačiū. 

— Ji pažvelgė į jį, jų akys akimirką susitiko. Tarp jų įsivyravo 
ilga tyla, paskui Hasanas staiga atsitraukė. Nusilenkė ir nuėjo. 

— Hasanai... - šūktelėjo Luiza kimiu balsu. Bet patylomis 
ištarto vardo jis neišgirdo. 

Ji ilgai sėdėjo nejudėdama, buteliukas gulėjo skraite, kol 
galiausiai ji paėmė jį. Buvo vos ilgesnis už smilių, neperma- 
tomo storo mėlyno stiklo, puoštas baltu raitytu ornamentu, 
kamštis antspauduotas sakingu vašku. Palaikė iškėlusi prieš 
saulę, bet stiklas buvo per storas, nepersišvietė, tad netru- 
kus ji įkišo jį į dėžę su dažais, saugiai paslėpė skyrelyje tarp 
teptukų ir indo vandeniui. Vėliau, grįžusi į kajutę, paslėps 
medinės dėžės tualeto reikmenims stalčiuje. 

Paėmusi teptuką, grįžo prie paveikslo, tačiau buvo sunku 
susikaupti. 

Mintys nuolat sukosi apie Hasaną. 


Li 


Ana padėjo dienoraštį ir pažvelgė į lentjuosčių langines. 
Laivas šiek tiek sujudėjo. Paskui pasigirdo ritmiškas varik- 
lių burzgesys. Išlipusi iš lovos, ji priėjo prie lango, atvėrė 
langinę. Jie jau tolo nuo kranto. Ana stebėjo lėtai platėjančią 
tamsaus vandens juostą tarp laivo ir kranto, netrukus varik- 
lių garsas pasikeitė, ji pajuto lygius laivaračių postūmius. Jie 
kelyje. Ji stovėjo ir spoksojo į švytinčią tamsą, paskui, pa- 
likusi atvirą langą, grįžo į lovą, palindo po vatine antklode 
ir vėl atsivertė dienoraštį. Jos krepšyje gulintis buteliukas — 
Hasano dovana. Ir dar kokia dovana! Tai visai ne kvepa- 
lų buteliukas. O senovinis indas, šventas Tutanchamono 
epochos meno dirbinys. Luizos laikais šio faraono kapas 
dar nebuvo atrastas, o juk šiame inde - ne kas kita, kaip 
gyvybės eliksyras. 

Ją nukrėtė drebulys. Akimirksniu ji vėl atsidūrė tamsia- 
me laidojimo kambaryje, žiūrėjo į valdovo-berniuko mu- 

mijos karstą. Prisiminė, kaip ją nusmelkė jausmas, kad ten 
priešais ją guli jo kūnas, kaip išmetė savo krepšį - ir bute- 
liuką — jam prie kojų. 

Prisitraukusi antklodę arčiau prie smakro, ji vėl paėmė 
dienoraštį ir skaitė toliau, liūliuojama tyliai urzgiančio mo- 


toro laivo širdies gelmėje. 


Tą vakarą, kai Ogasta nuėjo į kajutę, Luiza, apsirengusi pa- 
čia vėsiausia muslino suknia, užtruko prie stalo svetainėje. 
Seras Džonas kilstelėjo antakį. 

— Išplauksime kiek pakilus vėjui. Reisas sako, kad tai bus 
sutemus. Tada ims pūsti dykumos vėjas. 

Jis paėmė sidabrinę dėžutę su cigarais ir padavė jai. Luiza 
paėmė vieną cigarą. Prieš atvykdama į Egiptą ji niekada 
nerūkė. Bet norėjo pabandyti - ją džiugino mintis, kad tai 
matydama jos anyta būtų pritrenkta. Antroji priežastis — pa- 
sipiktinusios ponios Forester pakeltas antakis. Tyliai kiken- 
dama ji palinko į priekį, ir seras Džonas pridegė jai cigarą. 

— Ar galėtumėte man išversti? — įkišusi ranką į kišenę, 
Luiza ištraukė popierių, į kurį buvo susuktas buteliukas. 

Seras Džonas paėmė jį. Atsilošė, giliai įkvėpė dūmų, pas- 
kui padėjo cigarą į nedidelę varinę peleninę. 

— Leiskite pažiūrėti. Tai arabų kalba, bet sprendžiant iš 
popieriaus rašyta labai seniai. 

Kurį laiką jis žvelgė į ją. 

— Kur, sakote, tai suradote? 

Ji šyptelėjo. 


— Ne aš. Vienas tarnų jį rado turguje ir man nupirko. 

— Suprantu, - jis susiraukė. Padėjęs ant stalo, išlygino raukš- 
les, kelias minutes tylomis apžiūrinėjo. Jį stebinti Luiza pa- 
juto, kaip pradžioje atsitiktinis susidomėjimas perauga į ner- 
vingą įtampą. Dabar seras Džonas, suraukęs kaktą, vedžiojo 
pirštu per raitytus rašmenis. Galiausiai pakėlė akis. - Manau, 
tai paprasčiausias pokštas. Nesąmonės, kuriomis gąsdina ti- 
kinčiuosius ir teikia pramogą. 

— Gąsdina? - Luizos akys buvo įsmeigtos į popierių. - Ar 
galite perskaityti? 

Jis sunkiai kvėpavo pro nosį. 

— Nėra reikalo visko tiksliai versti. Iš tikrųjų sunku viską 
iššifruoti. Pakanka pasakyti, kad tai lyg koks perspėjimas. 
Daiktas, prie kurio jis pridėtas... — jis pažvelgė į ją veriančio- 
mis žydromis akimis. — Ar turite tą daiktą? 

— Taip, tai kvepalų buteliukas. 

— Na, jis užkeiktas. Kadaise priklausė vyriausiajam žy- 
niui, kuris tarnavo faraonui. Piktoji dvasia mėgino jį pavog- 
ti. Atrodo, abi jėgos dėl jo vis dar kovoja, — jo veidas nu- 
švito šypsena. - Nuostabi istorija, nutikusi mulkiui turistui 
iš užsienio. Grįžusi į Londoną, galėsite jį rodyti žmonėms. 
Matysite, kaip blykšta jų veidai prie vakarienės stalo, kai pa- 
sakojate apie kelionę po Egiptą. 

— Manote, jog visa tai nėra rimta? — paklausė ji ir nukrėtė 
cigaro pelenus į nedidelę varinę peleninę. 

— Rimta? — jis prapliupo kvatoti.- Vargu ar tai rimta, 
brangi Luiza! Bet jei išvysite laive vyriausiąjį Žynį arba net 
piktąjį džiną, tuomet prašyčiau man pasakyti. Labai norė- 
čiau su jais susitikti. 

Jis prisitraukė kėdę arčiau jos, padėjo popierių ant stalo tarp 
jos ir savęs. 

— Jei turite ryšių, galite nusipirkti tikrų antikvarinių daik- 
tų. Kai grįšime į Luksorą, galėčiau atsivesti į laivą vieną tokį 
žmogų. Jums nebūtina siuntinėti tarnų į turgų. 

— Bet aš nesiunčiau... — ji prikando liežuvį ir nebaigė saki- 
nio, staiga suvokusi, kad neprotinga serui Džonui pasakoti, 
jog šis buteliukas — jos dragomano dovana. 

Jis palinko arčiau jos. 

— Mačiau kai kurias jūsų akvareles, - sakydamas mostelėjo 
galva į kampą, kur buvo palikti eskizai. — Jos labai geros. 

Kajutėje buvo nepaprastai karšta. Ji juto jo kūno karštį ir 
prakaito kvapą. Staiga atšlijo nuo jo. 

— Malonu, kad giriate. Norėčiau, jei tai įmanoma, kad į lai- 
vą atneštų antikvarinių daiktų. Kaip žinote, galiu išleisti labai 
nedaug pinigų, bet esu šį bei tą mačiusi, tad norėčiau bent 
nutapyti. 

Jis garsiai nusijuokė. 

— Aukščiausia klasė! Puiki mintis! Pasirūpinsiu, kad galė- 
tumėte tai padaryti, — staiga jo plaštaka atsidūrė ant jos ran- 
kos, kurią buvo padėjusi ant stalo, spustelėjo ją. - Aukščiausia 
klasė, - pakartojo jis. 

Luiza ištraukė ranką, baimė įžeisti jį kovojo su noru atsi- 
stoti ir bėgti kuo toliau. 

Garsas tarpdury privertė juos abu atsigręžti. Ten stovėjo 
Džeinė Tris, jos akys buvo įsmeigtos į stalą, kur prieš aki- 
mirksnį ant popieriaus su arabiškais rašmenimis jie abu laikė 
uždėję rankas. 

— Ponia Forester nori sužinoti, ar poniai Šeli reikia mano 
pagalbos, kad pasirengtų miegui, - balsas skambėjo monoto- 
niškai. Šaltai. Moters akys nuklydo į peleninę, kurioje gulėjo 
Luizos cigaras: plona dūmų vija kilo į viršuje nuo lubų sijų 
nukarusią lemputę. 

— Ačiū, — Luiza atsistojo. —- Atleiskite, diena buvo varginan- 
ti. — Einant nuo stalo pasigirdo lengvas juodų sijonų šlamesys. 
Ji juto įsmeigtą sero Džono žvilgsnį ir dėl to išraudo. 

— Jūsų raštas, brangioji, - paėmęs popieriaus skiautę padavė 
jai. - Saugokit jį. Ši istorija, be jokios abejonės, pradžiugins 


jūsų vaikaičius. 


Ana akimirką liovėsi skaičiusi. Ji juto ritmiškus laivo judesius, 
kai šis skynėsi kelią pietų link. Luizos dienoraštyje rašoma, kad 
ji irgi plaukė ta pačia upės atkarpa į Esną ir Edfu. Su kvepalų 
buteliuku. Užkeiktu kvepalų buteliuku, kurį persekioja pikta- 
sis džinas. Nors kabinoje ir tvyrojo karštis, Aną krėtė šiurpas. 

Ji gulėjo žiūrėdama į šviesos metamus šešėlius ant lubų, at- 
verstas dienoraštis gulėjo jai ant krūtinės. Įdomu, kas nutiko 
su ta popieriaus skiaute ir joje aprašyta istorija? 

Ji žvilgtelėjo į tualetinį staliuką, kur paliko krepšį. Ten 
tamsu, ji įžvelgė tik veidrodžio kontūrus, lemputės metamus 
atšvaitus ant stiklo. Moteris mieguistai spoksojo į juos, pas- 
kui staiga suraukė kaktą. Ar tik kažkas nešmėkštelėjo veid- 
rodžio gilumoje? It žaibas tvykstelėjusios panikos apimta, ji 
užgniaužė kvapą. Akimirką nepajėgė atsikvėpti. Sugriebė 
antklodę, prispaudė ją prie krūtinės, užsimerkė ir stengėsi ra- 
miai alsuoti. Tai kliedesiai. Ji sapnuoja, pasakų apie piktąsias 
dvasias įbauginta. Ana pasistūmė aukščiau, atsilošė į pagalves, 
apgraibomis apčiuopė šviesos jungiklį, dienoraštis triukšmin- 
gai nuslydo ant grindų. Šviečiant ryškiai viršutinei šviesai ji 
aiškiai matė, kad ten nieko nėra. Raktas vis dar kajutės du- 
ryse. Čia niekas negalėjo įeiti. Jos krepšys guli ten pat, kur 

jį paliko, bet ar tikrai? Vis dar krečiama drebulio, ji išlindo 
iš po antklodės, atsistojo ir nuėjo prie tualetinio stalelio. Jos 
krepšys atviras, kvepalų buteliukas aiškiai matosi ant akinių 
nuo saulės. Ji atsargiai palietė skarelę. Neabejojo, kad į ją buvo 
susuktas buteliukas krepšio dugne. Dabar skarelė permesta 
per stalelį, ant tamsiai dažytos medienos ryškėja raudonas 
plono šilko ruožas. Ana spoksojo į jį susiraukusi. Ant šilko 
išbarstyta rudo popieriaus skiaučių. Jai buvo smalsu: ištiesusi 
ranką palietė ir sutrynė kelis tarp pirštų. Paskui nubraukė ant 
grindų. Po skarele buvo plaukų šepetys, kuriuo šukavosi prieš 
atsiguldama, jis buvo paskutinis daiktas, kurį išsiėmė iš krep- 
šio, paskui užtraukė užtrauktuką ir pastatė ant lentynos. Tuo 
ji irgi buvo tikra. Užtraukė ir pastatė. 

Ana apsidairė. Kambaryje nebuvo kur pasislėpti. Ji atlapojo 
dušinės duris, atitraukė šlapią užuolaidą — prausėsi vos prieš ke- 
užrakinta. Bet ji žino, kad čia nieko nėra. Kaipgi galėtų būti? 

Ją vėl nukrėtė šiurpas, kai ėjo prie lovos ir lenkėsi pakelti 
dienoraščio. Jis nukrito atverstas ant grindų, nugarėlė įskilo 
per visą ilgį. Pamiršusi skarelę, ji liūdnai perbraukė pirštu odą. 
Kokia gėda. Taip ilgai išliko nepažeista, o dabar įplyšo. Kaip 
tik tada, kai jau ketino vėl ropštis į lovą, pastebėjo voką ant 
grindų, toje vietoje, kur buvo nukritęs dienoraštis. Pasilenkusi 
jo pakelti, pamatė, kad tai nuplėšta lipnaus rudo popieriaus 
skiautė, kuri buvo užkišta už dienoraščio nugarėlės. Storas 
grublėtas popierius buvo to paties laiko kaip ir dienoraštis; jį 
apvertusi, Ana pastebėjo įspaustą ornamentą. Medis su karū- 
na. Ji šyptelėjo. Foresteris? Įdomu, gal tai koks laivo raštinės 
dokumentas? Apimta smalsumo, pamiršusi baimę, Ana at- 
plėšė voką. Viduje buvo sulankstytas plonas popierėlis. Iškart 
atspėjo, kad tai Luizos arabiškoji Žinia. 

Jei laive išvysite vyriausiąjį žynį ar bent biktąjį džiną, pra- 
šau man pranešt... 

Jos galvoje akimirką skambėjo Luizos žodžių aidas. 

Vyriausiasis žynys, kuris tarnavo faraonui... piktoji dvasia... 
dar vis dėl jo kovoja... 

Ana susigriebė, kad dreba rankos. Giliai įkvėpė, įdėjo 
popierėlį atgal į voką, ištraukė stalelio prie lovos stalčių ir 
įspraudė į ploną odinį aplanką su rašymo reikmenimis. 

Įlipusi į lovą, parietė po savim kojas, iki smakro užsitrau- 
kė antklodę. Kajutėje buvo šalta. Pro atvirą langą skverbėsi 
naktimi kvepiantis atšiaurus upės oras. 

Ji apglėbė rankomis kelius, pasidėjo smakrą ant rankos ir 
užsimerkė. 

Ilgai taip sėdėjo, paskui atsimerkė, žvilgtelėjo į ant tua- 
letinio stalelio vis dar gulintį krepšį. Galų gale nebegalėjo 
ilgiau ištverti. Išlipusi iš lovos ištraukė buteliuką. Laikė jį 
rankose ir ilgai žiūrėjo į jį, paskui nukėlė nuo spintos laga- 
miną, vėl susuko buteliuką į skarelę, įspraudė jį į elastin- 
gą šoninę kišenę, kad būtų saugus, uždarė dangtį, pasuko 
raktelį ir vėl užkėlė lagaminą į viršų. Iš plastikinio butelio 
įsipylė vandens ir stovėjo kelias minutes siurbčiodama šaltą 
vandenį, įbedusi žvilgsnį į slenkančią nakties juodumą, pas- 
kui spragtelėjusi aukštutinės šviesos jungiklį atsigulė į lovą. 


Li 


Luiza nežinojo, kas ją pažadino. Gulėjo tamsoje žiūrėdama 
į lubas, juto, kaip daužosi širdis. Sulaikė kvapą. Jos kajutėje 
kažkas yra. Jautė, kaip jie stovi šalia. 

— Kas ten? — jos balsas skambėjo kone kaip šnabždesys, 
bet jai pasirodė, kad nuaidėjo per visą laivą. — Kas ten? - at- 
sisėdo, drebančia ranka pasiekė degtukus ir uždegė Žvakę. 
Kabina tuščia. Įsistebeilijusi į virpančius šešėlius, vėl sulaikė 
kvapą. Kajutės durys uždarytos. Miegančiame laive nė gar- 
so. Naktį jie prisišvartavo prie nuolaidžių marmuro laiptų, 
kur iki pat upės kranto auga palmės ir eukaliptai. Vanduo 
pliuškeno į laiptus, blėstančių sutemų tolyje buvo matyti 
minareto kontūrai. 

Aštrus trakštelėjimas, kurį palydėjo dardesys, privertė ją 
giliai įkvėpti. Garsai sklido nuo stalo priešais langą. Lyg kas 
būtų nukritę. Įtempusi žvilgsnį žvakių šviesoje, ji spoksojo į 
tą vietą, paskui, suvokusi, kad nenurims tol, kol nepažiūrės 
iš arčiau, nenoromis išlipo iš lovos. Akimirką stovėjo, bal- 
tais naktiniais marškiniais, su žvake rankoje, smalsiai žvelg- 
dama į grindis. Nuo stalo nukrito dažų tūtelė. Pakėlė ją ir 
įsižiūrėjo. Tikriausiai prisišvartavęs laivas bus atsitrenkęs 
į laiptus, dėl to ši ir nuriedėjo nuo stalo. Jos žvilgsnis už- 
kliuvo už Hasano kvepalų buteliuko. Ji nesusitiko su juo ir 
nesikalbėjo nuo tada, kai gavo šį buteliuką. Kai pietavo su 
Foresteriais, jis sėdėjo priekiniame denyje su reisu, kalbėjosi 
ir traukė draugišką dūmą. 

Popierių su arabiškai parašytu įspėjimu ji įdėjo į voką, pas- 
kui užkišo už dienoraščio nugarėlės. Juokis nesijuokęs, bet ši 
žinia privertė ją pasijusti nejaukiai. 

Buteliukas stovėjo ant stalo kartu su tapybos reikmenimis. 
Ji suraukė kaktą. Ar nebuvo įkišusi jo į tualetinį krepšelį? 
Tiksliai pamena tą padariusi prieš vakarienę. Galbūt Džeinė 
Tris jį ten perkėlė, kai dėjo į vietą Luizos muslininį apdarą, 
pamaniusi, jog tai kokia nors tapybos priemonė. Luiza jau 
siekė buteliuko, bet paskutinę akimirką sudvejojo, kone bai- 

mindamasi prie jo prisiliesti. O kas, jei visa tai tiesa? Tarkime, 
kad jam trys ar keturi tūkstančiai metų? Ir kad senaisiais fa- 
raonų laikais jis priklausė šventyklos žyniui? 

Ji paskubomis giliai įkvėpė, paėmė buteliuką ir laikyda- 
ma jį rankoje atsisėdo į lovą. Atsilošusi į pagalves, delnais 
apglėbusi buteliuką, giliai paskendo mintyse, o vaizduotė 
nuklydo nuo vyriausiojo Žynio ir nuo jo kvepalų buteliuko 
prie Hasano. Kodėl jis apskritai turėtų jai ką nors dovanoti? 
Ji įsivaizdavo jo veidą, tvirtą sudėjimą, dideles rudas akis, 
lygius baltus dantis ir ūmai susigriebė prisimenanti šiltą jo 
sausos rankos prisilietimą, kai jis perdavė jai liepsnojantį fa- 
kelą viename slėnio kapų. Ji manė, jog to, ką tuomet pajuto, 
daugiau niekada nepajus - tokio pat stipraus pasitenkini- 
mo, kokį patirdavo, kai prisiliesdavo Džordžas, kai jis į ją 
pažvelgdavo ir kai jiedu paslaptingai vienas kitam nusišyp- 
sodavo, nesąmoningai pripažindami, kad vėliau, užmigus 
vaikams, jiedu tikrai susitiks jo arba jos kambary. Tačiau 
neįtikėtina, kad tą patį jaustų beveik svetimam, kitos rasės 
vyriškiui, savo samdiniui? Ji jautė, kaip žvakės šviesoj kaista 
veidas. Tai pernelyg sukrečia, to negalima patikėti net die- 


noraščiui. 


Pabudusi Ana išvydo pro atvirą langą plūstančią saulės šviesą. 
Laivas plaukė. Išlipusi iš lovos ir pažvelgusi laukan ji pamatė 
kvapą gniaužiantį vaizdą: palmių ir plantacijų jūrą. Kurį laiką 
liko stovėti prikaustyta, paskui nusigręžė, nusivilko naktinius 
marškinius ir nuėjo į dušą. 

Jai įžengus į valgomąjį, Tobis sėdosi prie stalo pusryčiauti. 

— Ir vėl vėluojame? Tikriausiai dauguma jau pavalgė. 
Prašau prisijungti prie manęs, - sakydamas atitraukė jai 
kėdę. - Šįryt keliausime į Edfu šventyklą. Kiek suprantu, 
atvyksim gan greitai. 

Kai Ana atsisėdo, jis pamojo padavėjui su kavinuku. 

— Atrodote pavargusi. Ar Karalių slėnis jus taip sujaudino? 

Ji papurtė galvą. 

— Blogai miegojau. 

— Tikiuosi, tai ne jūros liga? 

Ji nusijuokė. 

— Ne, nors turiu pripažinti, kad jutau supimą. Išties keistai 
jaučiausi, - ji siekė puodelio. 

— Tikriausia pasijutot nekaip, kai plaukėm pro užtvanką ties 
Esna. Tai turėjo būti anksti rytą. Ir aš pabudau, bet, žinoma, 
nepanorau užlipti į denį pasižiūrėti. 

Ji gūžtelėjo pečiais. 

— Ar patikėsite, aš to nepastebėjau. Ne, iš tikrųjų iki vėlu- 
mos skaičiau Luizos dienoraštį, matyt, jis man ir sukėlė koš- 
marus, paskui negalėjau užmigti. 

— Ką, po galais, ji aprašo? 

-— Kvepalų buteliuką, kurį dragomanas nupirko jai turguje. 
Kalbama, kad jis apsėstas. 

— Kvepalų buteliukas ar turgus? 

Ji pamatė, kad jo akių kampučiai gan maloniai susiraukšlė- 
jo, nors kaip įmanydamas stengėsi suvaldyti juoką. 

— Buteliukas. Žinau, tai skamba keistai. Apsėstas kvepalų 
buteliukas! 

— Kas jį apsėdo? Manau, kokia nors dvasia. Regis, joms 1a- 
biausiai patinka gyventi buteliuose. 

— Ji vadina jį džinu. Ar tai tas pat? — ji šyptelėjo, vilda- 
masi, kad šitaip parodys pati tuo netikinti ir smagiai iš to 
pasijuoks. 

— Tikrai taip, tas pat. Kaip įdomu. Na, nereikėtų leisti, 
kad tokie vaizdai trikdytų jums miegą. Gal vakare verčiau 
neskaitykite apie tokius jaudinančius dalykus, - pasakęs at- 
sistojo ir pristūmė kėdę. - Ko norėtumėte iš bufeto? 

Ji stebėjo, kaip jis eina per valgomąjį, paima dvi lėkštes. 
Matė, kaip rūpestingai išrenka du pačius didžiausius raguo- 
lius iš pintinės, stovinčios ant prekystalio, paskui grįžta. 

— Mes atvykome. Ar matote? — padėjęs lėkštes mostelėjo 
į langus. — Kaip tik laikas pavalgyti ir paskubėti, kad liktų 


vietų karietoje. Į Edfu važiuosime ištaigingai. 


Išsirikiavusios krantinės pakrašty jų laukė atviros keturratės 
brikelės, traukiamos skausmingai liesų arklių, ant pasosčių 
sėdėjo spalvingomis ga/abijomis ir turbanais pasipuošę egip- 
tiečiai. Atremtas į kiekvieno vežėjo pakoją kyšojo grėsmin- 
gai ilgas botagas, garsiai pliaukšėjantis besispyriojančius 
arklius. Apie vežimus ir arkliams tarp kojų sukinėjosi koks 
tuzinas mažų vaikiščių, kurtinamai šūkaliojančių, prašan- 
čių bakšišo, raginančių turistus sėstis į jų itin rinktines su- 
sisiekimo priemones. 

Jiems susibūrus krantinės pakrašty, Ana atsidūrė šalia 
Serinos ir lengviau atsiduso pamačiusi, kad jiedviem teks sė- 
dėti toje pačioje brikelėje. Ji susigriebė nejučia ieškanti aki- 
mis minioje Endžio su Čarle, bet jų nebuvo matyti; kai ga- 
liausiai susėdo į vietas, vienoje brikelėje su jomis buvo Džo ir 
Salė Būt. Jų vežėjas buvo vardu Abdula, galėjo būti bet ko- 
kio amžiaus — nuo sepyniasdešimt iki šimto penkiasdešimt — 
taip ji nusprendė, išgąsdinta jo bedantės iššieptos grimasos. 
Jo oda buvo ypač tamsi, išvagota gilių raukšlių, o bedantis 
šypsnys kone piratiškas. Ana įsitaisė prie Serinos, karštai 
melsdama, kad jų nenuvežtų į dykumą, iš kur jie niekada 

nebegrįš. Arklys pasileido galopu, pralenkė kitas brikeles, jie 
pirmi įvažiavo į miesto centrą, kur arkliai visai nesibaidė nei 
sunkvežimių, nei automobilių. Ana laikėsi stipriai įsitvėrusi 
vežimo briaunos, trokšdama, kad bent ranka būtų laisva, jog 
ji galėtų išsiimti fotoaparatą. Ši transporto priemonė atrodė 
ne tik primityvi, bet ir didingai jaudinanti. 

Brikelei trinktelėjus į duobę, Ana užvirto ant bendrakelei- 
vių. Serina nusijuokė. 

— Ar tai nenuostabu? Taip nekantrauju pamatyt Edfu šven- 
tyklą. Žinote, ji labai nepaprasta. Ne tokia sena kaip Karnako, 
kurią išvysime kitą savaitę. Ji pastatyta Ptolemajų laikotarpiu, 
tačiau garsėja įrašais ir raižiniais, net romėnų laikais jie liko 
ištikimi seniesiems Egipto dievams. 

Staiga Ana susigriebė, jog, užuot gaišusi šitiek laiko skai- 
tydama apie kvepalų buteliuką, verčiau būtų skyrusi daugiau 
dėmesio Luizos lankytų vietų aprašymams. Brikelei dardant 
pagrindine gatve, kertant skersgatvius, ji vaizdavosi, kaip 
Luiza su Hasanu važiuoja tokia pat transporto priemone. 
Užpakaly jų kažkas šūktelėjo. Ji atsigręžė kaip tik laiku, kad 
pamatytų, kaip su jais susilygina kitas vežimas, traukiamas 
širmio it drabužių pakabos atsikišusiomis šlaunimis. Vežėjas 
pliaukštelėjo botagu virš arklio galvos ir džiugiai sušuko, o 
Endis palinko į priekį ir joms pamojavo. 

— Paskutinis moka už alų! - jo riksmas skambėjo net prasi- 
lenkus brikelėms. 

Serina nejaukiai nusijuokė. 

— Jis kaip vaikas, ar ne? 

Ana kilstelėjo antakį. 

— Manau, jį dažnai matote, kai jiedu su Carle yra drauge. 

Serina gūžtelėjo pečiais. 

— Ne per daugiausiai. Ne tiek, kiek norėtų Čarlė, - ji lio- 
vėsi kalbėjusi, abi su baime Žiūrėjo į moterį, einančią per 
gatvę priešais - jai ant galvos suposi arbūzas. Piktai išsišie- 
pęs, Abdula pliaukštelėjo botagu tiesiai jai už nugaros, aišku, 
norėjo, kad ji pašoktų, o ši atsisuko, - arbūzas vis dar tvir- 
tai laikėsi ant galvos, — ir ėmė ant jo rėkti bei keiktis, nė per 
nago juodymą nepametusi nei savitvardos, nei gracingumo. 
Vaizdas buvo nepakartojamas. 

— Argi jie ne nuostabūs? — Serina žvilgtelėjo į fotoaparatą, 
pagaliau atsidūrus; Anos rankose - tirštoje minioje arklys jau 
nebešuoliavo galopu. Stebėdama, kaip Ana nustatinėja fotoa- 
paratą, Serina mostelėjo į tolstančią moteriškę. - Įdomu, ko- 
dėl mes nenešame daiktų ant galvos. Aš nežinau, ar Vakaruose 
yra toksai paprotys, kaip jūs manote? 

— Pas mus drėgna. Nuo lietaus nešuliai sudrėktų, tad visi 
sirgtų kaklo artritu, - Ana nusijuokė. —- Kai vieną rytą žmo- 
nės autobusų stotelėse užsikels ant galvų portfelius ir krepšius, 
gali būti ženklas, kad mus ištiko globalus atšilimas. 

Jos abi nusijuokė. Ir vėl nutilo, kai pro šalį ėjo berniukas, 
po pažastimi pasikišęs kalakutą. Paukščio akys buvo paklai- 
kusios. Jis baimingai gaudė orą. Ana pakėlė fotoaparatą, o 
Serina papurtė galvą. 

— Man sunku susitaikyti su tokiu žiaurumu. Šis paukštis. Ir 
šie arkliai... 

— Bet jie jų iš tikro nečaižo, - įterpė Ana. - Dažniausiai 
pliaukši botagu tik dėl mūsų. Aš stebėjau. Spėju, kad puikiai 
žino, jog, pliekdami arklius, papiktintų jautrius turistus va- 
kariečius. | 

— Kol čia esame, gal ir ne, bet kas atsitiks, kai čia nebebus 
mūsų? — regis, Serinos nepavyko įtikinti. 

— Bent jau juos šeria. 

— Prie kiekvieno vežimo karojo krepšiai su šviežiu žaliu 
pašaru. 

Palikę brikeles pavėsyje už šventyklos, jie leidosi pėsčio- 
mis iki pat įėjimo. Ana tyrinėjo pagarbios baimės apimta. 
Šventykla buvo milžiniškas, erdvus ir žemas stačiakampis 
pastatas už didžiulio keturiasdešimt metrų aukščio pilono 
arba vartų, išpuoštų Ptolemajaus pergalingų kovų su prie- 
šais vaizdais. Jie sustojo priešais - paklusni grupelė aplink 
Omarą - ir išklausė jo trumpo pasakojimo apie trijų tūkstant- 
mečių istoriją ir šventyklą. 

Netoli įėjimo prie didžiuliu vanagu vaizduojamo dievo 
Horo statulos stovėjo žmogus baltais apdarais, Ana susigrie- 
bė, kad jį stebi. Kai jis tyliai nusilenkė prieš sieną sukryžia- 
vęs rankas, akinamai baltą ga/a6ijos medvilnę kirto juodas 
šešėlio ruožas. Pajutusi, kad ir jis stebi juos, Ana staiga ner- 
vingai suvirpėjo. 

— Kas tau? Ar kas negerai? —- paklausė Serina, pažvelgusi jai 
į veidą. 

Ana papurtė galvą. 

— Nieko rimta. Mane visąlaik persekioja keistas jausmas, 
kad kažkas mane stebi... 

Tolėliau stovintis Omaras giliai atsiduso ir tęsė pasakojimą. 
Nė viena jų nesiklausė. 

— Sprendžiant iš tavo reakcijos, tikriausiai kažkas ne itin 
malonus. 

— Ne, - Ana trumpai nusijuokė. - Manau, Egiptas daro 
mane kiek neurotišką. Gal galėtume šįvakar prieš vakarienę 
ko nors išgerti drauge, tuomet tau papasakočiau... 

Apie ką? Apie košmarą? Apie tai, kad jaučia, jog tamsioje 
kajutėje kažkas rausėsi jos krepšyje ir išėmė kvepalų buteliu- 
ką? Piktosios dvasios apsėstą buteliuką. Pajutusi, kad Serina 

ją vis dar smalsiai stebi, Ana papurtė galvą. Šaltoje dienos 
šviesoje tai gali pasirodyti kvaila, bet galų gale Endis ir Tobis 
žino apie dienoraštį. Tad kodėl nepasakius dar kažkam? Tam, 
kuo gali nesivaržydama pasitikėti. Argi Tobis vakar jai neuž- 
siminė, kad ji turinti pasikalbėti su Serina apie keistus savo 
jausmus Karalių slėnyje? Jis tiki, kad ji suprasianti. 

Į laivą jie grįžo negreit, pavargę, sukaitę ir dulkini po kelio- 
nės. Po šilto limonado ir kvepiančių rankšluosčių patiekė prieš- 
piečius, o kai laivas pradėjo plaukti prieš srovę, vieni keleiviai 
nuėjo į kajutes, kiti atsigulė ant šezlongų viršutiniame denyje. 
Kaip tik ten po poros valandų Endis surado Aną. Jis atsinešė 
dvi stiklines. Atsisėdęs ant kėdės prie jos, pasiūlė jai vieną. 

— Tikiuosi, miegojote su skrybėle? 

— Ne, kaip matote, - pasakė Ana. Skrybėlė kabojo ant kėdės 
atlošo. Moteris atsisėdo, ėmė siurbčioti jo atneštas šviežias sul- 
tis. - Skanu, ačiū, — padėkojusi staiga susigriebė, kad denis tuš- 
čias — kol ji miegojo, visi vienas po kito dingo. - Kiek valandų? 

— Egipte nėra tokio daikto kaip laikas, — atsakė jis nusišie- 
pęs. - Bet saulės diskas žemai vakaruose. O tai reiškia, kad 
netrukus ateis laikas valgyti, — ir liūdnai paplekšnojo sau per 
pilvą. - Įtariu, kad mūsų ekskursijos į krantą, nors ir sunkios, 
neišeikvoja visos energijos, kurią gauname su maistu, — jis 
trumpam nutilo. - Ar galėčiau dabar pažvelgti į dienoraštį? 

Ji išsigando tokio staigaus temos pokyčio. Pajuto, kad jis 
žiūri žemyn į jos krepšį ant denio grindų prie kėdės. 

— Jis kajutėje. Gal kiek vėliau, Endi, jei neprieštaraujate. 

- Žinoma, nėra ko skubėti, — jis atsilošė ir užsimerkė. - Ar 
rodėte jį dar kam nors? 

— Turite galvoje, kam nors laive? — ji pažvelgė į jį per stik- 
linės kraštą, bet negalėjo matyti veido išraiškos už jo tamsių 
akinių. 

Jis linktelėjo. 

— Ne. Tobis vienintelis jį matė. Lėktuve. 

— Tobis Heivordas? - trumpam nutilęs, Endis krimto 
lūpą. - Galvojau apie jį, kažkur esu girdėjęs jo pavardę. Kiek 
suprantu, jis vienišius. 

— Kaip ir aš, - švelniai pasakė ji. - Bent jau šioje išvykoje. 
Jis - tapytojas. 

Ji netruko pastebėti, kaip Endis kilstelėjo antakį. 

— Iš tiesų? Ir gerai žinomas? 

Ana šyptelėjo. 

— Neturiu supratimo. Gal todėl ir esate girdėjęs jo pavardę? 
Nemanau, kad esu apie jį girdėjusi, bet tai iš tikrųjų nieko 
nereiškia. 

Endis iki dugno ištuštino stiklinę. 

— Jei norite, galite sakyti, kad rūpinčiausi savo reikalais, bet 
išties manau, kad turėtumėt saugoti tą dienoraštį, Ana. Jis ne 
tik vertas krūvos pinigų, bet yra ir tikros istorijos liudytojas. 

— Todėl ir užrakinau, - galimas daiktas, kad ji tai pasakė 
tvirčiau nei ketino, bet jo tonas ją erzino. Manieros panašios į 
Felikso. Kaip kokio globėjo. 

Jis nusijuokė, o tai ją dar labiau siutino. Pridengęs rankomis 
veidą, apsimetė žvilgčiojąs į šalis. 

— Na, gerai, gerai. Atsiprašau. Pasiduodu. Turėjau žinoti, 
jog galite puikiausiai pasirūpinti tiek dienoraščiu, tiek ir savi- 
mi. Galų gale juk jūs Luizos proprovaikaitė! 

Šitai ji prisiminė vėliau, kai sutiko Seriną bare ir kai abi su- 
sėdo ant patogios sofos kampe. Lauke buvo tamsu. Jos suprato, 
kad laivas prisišvartavo upės pakrantėje, nuo kurios pėsčiomis 
galima pasiekti didžiąją Kom Ombo šventyklą. Ėmė rinktis 
ir kiti. Ant aukštos kėdės prie baro sėdėjo Endis. Šalia stovėjo 
Čarlė, jie abu kalbėjosi su Džo ir barmenu. 

— Na, papasakok man apie tuos keistus savo jausmus, — pa- 
sakė Serina, atsilošusi į pagalves su taure rankoje. Akimirką 
ji įdėmiai tyrinėjo Anos veidą, paskui atsisuko ir žvilgtelėjo į 
barą, kur prie Endžio stovintis būrelis pratrūko garsiai juoktis. 

Ana gūžtelėjo pečiais. 

— Atrodo, truputį kvaila šaltakraujiškai apie tai kalbėti. Bet 
kažkas minėjo, kad tu domiesi psichologiniais dalykais. 

— Manau, kad taip. Kiek suprantu, tai susiję su vyru, kurį 
šįryt matėme Edfu, - nusišypsojo Serina. 

— Ne vien su juo. Jis tikras. Bet kažkodėl tai privertė mane 
susinervinti. Jis mus stebėjo, negaliu atsikratyti jausmo, kad 
mane kažkas stebi. Tai nieko ypatinga... - gerai nežinodama, 
ką sakyti toliau, ji nutilo. 

— Pradėk nuo pradžios, Ana. Manau, tuomet bus daug aiš- 
kiau, — Serina dėmesį buvo sutelkusi į Aną. - Akivaizdu, kad 
tave kažkas jaudina, juk tai gali sugadinti puikias nerūpestin- 
gas atostogas. 

— Matyt, neskaitai arabiškai? 

Serina papurtė galvą ir nusijuokė. 

— Bijau, kad ne. 

E Kajutėje turiu dienoraštį. 
kė. — Brangioji tai mažas L mūsų tiek nedaug. Negi ma- 
nai, kad tai liks paslaptis? 

— Manau, kad ne, - pasakė Ana užklupta. Staiga ji prisiminė 
Endžio įspėjimą. - Dienoraštyje rašoma, kad Luizai jos dra- 
gomanas padovanojo kvepalų buteliuką. Jis man atiteko kaip 
paveldas. Kartu su juo buvo popieriaus skiautė, kurią taip pat 
turiu, joje arabiškai parašyta, kad šis faraonų laikų buteliukas 
užkeiktas. Jį persekioja pirmasis jo savininkas, vyriausiasis se- 
novės Egipto žynys, ir piktoji dvasia, nes jame yra užantspau- 

duotas slaptas gėrimas. Žinau, tai skamba keistai, lyg kažko- 
kiame filme, bet man neramu, - jos sutrikęs balsas nuslopo. 

— Ar pasiėmei šį buteliuką į laivą? — tyliai pasiteiravo Serina. 
Bendrame klegesy Ana vos ją išgirdo. 

Ji linktelėjo. Ją guodė, kad Serina nesijuokė. 

— Pasiėmiau jį. Geriau būčiau nepasiėmusi. Išties nežinau 
kodėl, gal dėl to, jog maniau, kad būtų teisinga jį sugrąžinti į 
Egiptą. Turiu jį daug metų. Visąlaik maniau, kad tai klasto- 
tė. Taip sakė mano vyro draugas, prekiaujantis antikvariniais 
daiktais. Endis taip pat mano, kad klastotė. 

— Endis Votsonas? —- Serinos balsas buvo aštrus. - Ką jis 
apie tai žino? Ar jam jį rodei? 

— Jis matė jį vakar. Sakė, kad Viktorijos laikais patikliems 
turistams parduodavo daugybę klastočių. 

— Jis, žinoma, teisus. Bet juk tu nesi patikli, manau, kad nei 
Luiza, nei jos dragomanas, jei šis apskritai buvo sąžiningas, 
tokie nebuvo. Ir tu bijai šio užkeikimo? 

"Tai buvo ne kaltinimas, o fakto konstatavimas. 

Ana kiek delsė atsakyti, paskui lėtai gūžtelėjo pečiais. 

— Sužinojau apie tai tik praėjusią naktį, — sutrikusi trumpai 
sukikeno ir prikando lūpą. — Turiu sąžiningai prisipažinti, kad 
tai ima mane veikti. Net prieš sužinodama šią istoriją, jaučiausi 
siaubingai keistai — atrodė, tarsi mane kažkas stebi. Atvykusi 
į Egiptą, labai nervinausi. Vieną ar du kartus man pasirodė, 
kad kažkas liečia mano daiktus, nors kajutės durys buvo už- 
rakintos ir niekas negalėjo įeiti. Stengiausi save įtikinti, kad 
sapnuoju, regiu haliucinacijas ar vaizduojuosi. Po vakarykštės 
ekskursijos buvau pavargusi ir visa kita, bet... — ji vėl nutilo. 

— Dabar apie viską iš eilės. Kas parašyta tame raštelyje? 
Spėju, kad tau buvo išversta? — Serina kalbėjo tyliai, bet tvir- 
tai. Ir tai Aną be galo ramino. 


IOI 


Kai Ana pasakė, ką žino, Serina kurį laiką tylomis mąs- 
tė, žiūrėdama į stiklinę, padėtą prieš jas ant žemo staliuko, o 
Ana susijaudinusi stebėjo. 

— Jei Luiza nujautė, kad buteliuką saugo dvasia, tuomet tu- 
rime spėti, kad jis tikras, - pagaliau pasakė ji. - O jeigu tai 
tas pats buteliukas, kurį atsivežėte, tai, galimas daiktas, kad 
jis sukėlė tam tikrą rezonansą. 

— Rezonansą? — pažvelgė į ją susirūpinusi Ana. 

Serina vėl nusijuokė. Anai ėmė patikti šis gilus gerklinis 
gargaliavimas. Tai irgi ramino. 

— Gerai, brangioji, kaip sakiau, kol kas ties tuo ir apsistokime. 
Manau, žinai esanti sveiko proto. Ir kad nemiegojai, kai apėmė 
šis keistas jausmas, bent jau pirmąjį kartą, nes ką tik išėjai iš 
dušo! Buvai blaivi. Žinojai, kur paliktas krepšys. Tikriausiai 
ne per seniausiai pasitikrinai akis, tad kodėl jomis netiki? 

— Tą lengva išsiaiškinti. Jei krepšys buvo pajudintas, o bu- 
teliukas išvyniotas, kažkas turėjo tai padaryti. Aš netikiu 
vaiduokliais. Nesu pamišusi. Galų gale anksčiau nei su bute- 
liuku, nei su manimi nieko tokio nebuvo nutikę. O, ne, - pa- 
purtė galvą Ana. - Negaliu susitaikyti su šia mintimi. Tikrai 
negaliu. 

Serina ją atidžiai stebėjo. 

— Ar parodysi man buteliuką? 

- Žinoma. Užeik po vakarienės į kajutę, - Ana prikando 
lūpą. — Tiesą tariant, šiek tiek nervinuosi, kai pagalvoju, kad 
dabar reikia ten grįžti. Nežinia, ką ten rasiu! 

— Jei taip dėl to jaudiniesi, kodėl nepadedi buteliuko į laivo 
seifą, kur guli mūsų pasai ir brangenybės? - Serinai pažvel- 
gus, laive už restorano sienų suskambo gongas. Jos atsistojo ir 
patraukė prie laiptų, vedančių į apatinį denį. 

Ana gūžtelėjo pečiais. 

— Gera mintis. Kaip tik tą ir padarysiu, — ir papurtė gal- 
vą. - Negaliu visu tuo patikėti! Tikriausia tai mano vaizduo- 
tė. Galų gale juk nieko nebuvo nutikę, kol apie tai neper- 
skaičiau. Jei tai tiesa, kodėl Londone niekas niekada nebuvo 
pasirodęs? 

Serina pasisuko į ją. 

— Argi neaišku? Parvežei jį į Egiptą, brangioji, jis grįžo namo. 


Kiek vėliau Ana atrakino duris ir įjungė šviesą. Nedidelė ka- 
jutė buvo tuščia. Pakvietusi Seriną įeiti vidun, ji uždarė duris. 
Vakarieniaudamos jos kiek užtruko drauge su kitais, bet, kaip 
būdavo įprasta, nenuėjo į poilsio kambarį, kur visi gerdavo 
kavą ir klausydavosi Omaro pasakojimo. Šiandien buvo pasa- 
kojama apie Egiptą, pasibaigus faraonų valdymui. 

Kajutė buvo tokia maža, kad vos užteko vietos dviem. 
Serina atsisėdo ant lovos, o Ana tuo metu nukėlė lagaminą 
nuo spintos. Padėjo jį ant grindų, atsitūpė, atrakino ir atver- 
tė dangtį. 

— Jis čia, — pasakė ji ir, įkišusi ranką į šoninę kišenę, ištraukė 
mažą į šilką suvyniotą ryšulėlį. Neatrišusi skarelės, padavė jį 
Serinai. 

Kajutėje buvo tylu. Visi kiti keleiviai liko poilsio kambary- 
je, žiūrėjo, kaip Omaras nustato projektorių, rengdamas juos 
kelionei į netolimą Egipto praeitį. Tuščia buvo ir abiejuose 
koridoriuose, vedančiuose į dešimt kajučių. Dabar atėjo metas 
vakarieniauti įgulai. Upės krantas buvo tamsus ir tuščias. Už 
pusiau praviro lango švelniai teškeno vanduo, kylant vogčio- 
mis iš dykumos atslinkusiam vėjui, tyliai šnarėjo nendrės. 

Serina labai atsargiai išvyniojo buteliuką. 

— Jis mažesnis nei tikėjausi. 

Ana prisėdo prie jos. 

— Jis mažuliukas, - ir nervingai sukikeno. - Toks mažas, o 
kelia tiek rūpesčių. 

- Ša, - pasakė Serina ir nutraukusi raudoną šilkinę skare- 
lę numetė ją ant lovos. Delne gulėjo buteliukas. Perbraukė jį 
pirštu. - Užtenka paliesti, kad pajustum, jog jis senas. Stiklas 
įtrūkęs. Duobėtas, - užmerkusi akis vis dar glostė jį piršto 
galiuku, švelniai, vos liesdama. —- Senas. Kupinas prisimini- 
mų. Ir laiko, - jos balsas buvo labai tylus. Svajingas. — Tai tik- 
ra, Ana. Jis senas. Labai senas, - ji vis dar glostė buteliuką. — 
Jame esama magijos. Galios, — ji nutilo. - Mintyse regiu vyrą. 
Aukštą. Veriančiomis akimis. Jos viską mato. Sidabrinės, lyg 
peilio ašmenys, - sakydama ji lėtais, švelniais judesiais gla- 
monėjo buteliuką. - Jis turi tiek daug galios, - lėtai kalbėjo 
toliau, — bet ji apgaulinga. Tas vyras turi priešų. Jis mano esąs 
nenugalimas, bet šalia jo - neapykanta, godulys. Netoli jo yra 
kažkas, ką laikė savo draugu. Šis laukia. Apibrėžia aplink jį 
slaptingą tamsą. Jiedu tarnauja skirtingiems dievams, bet jis 
to nesuvokia. Dar ne... - jos balsas dingo tyloje. Ana už- 
gniaužė kvapą, užhipnotizuota stebėjo švelniai glostantį pirš- 
to galiuką su dailiu ovaliu nelakuotu nagu. - Čia yra kraujo, 
Ana, - galų gale vėl prabilo Serina, jos balsas skambėjo kaip 
šnabždesys. — Tiek kraujo ir tiek neapykantos. 

— Tu prasimanai, - Ana atsitraukė nuo jos per žingsnį atgal 
ir atsirėmė į sieną. —- Mane gąsdini. 

Staiga ji ėmė virpėti, nepajėgdama susitvardyti. Ar tas pats 
išgąsdino Luizą ir pažadino ją tamsoje? 

Serina iš lėto pažvelgė aukštyn. Akys susirado Anos veidą, 
bet jo nematė. Vyzdžiai buvo išsiplėtę, žiūrėjo į niekur. 

— Serina? — sušnabždėjo Ana. — Serina, prašau! 

Stojo ilga tyla, paskui Serina staiga patrynė akis ir nežinia 
dėl ko nusišypsojo. 

— Ką aš kalbėjau? 

— Ar neprisimeni? — Ana nepajudėjo iš savo vietos prie durų. 

Serina pažiūrėjo į vis dar jos delne gulinųį buteliuką. 
Krečiama šiurpo, numetė jį ant lovos. 

— Jis senas. Labai senas, — pakartojo ji bejausmiu balsu. 

— Tai jau sakei, - Ana nurijo seiles. Ji spoksojo į buteliuką 
ant lovos. — Bet ką tai reiškia? Tas kraujas? 

Serina išplėtė akis. 

— Kraujas? - akimirką vyravo tyla, paskui ji nukreipė žvilgs- 
nį į šalį. - Po galais! - sakydama pridengė veidą rankomis. — 
Nenorėjau, kad tai atsitiktų. Dėl Dievo meilės, pamiršk tai. 
Atsiprašau. Netikėk niekuo, ką sakiau, Ana, - ji pasakė ir 
ištiesė ranką į buteliuką, bet persigalvojo, atsistojo ir paliko 
jį ten, kur buvo. - Turiu melodraminių polinkių. Nekreipk 
dėmesio. Visai nenorėjau tavęs išgąsdinti. 

— Bet išgąsdinai. 

— Argi? — akimirką Serina stovėjo ir Žiūrėjo jai į veidą, 
tarsi stengdamasi suvokti, ką ji galvoja. Paskui gūžtelėjo 
pečiais ir nukreipė žvilgsnį. - Tikriausiai jau viskas pasa- 
kyta. Kodėl mudviem nenuėjus į poilsio kambarį ir ko nors 
neišgėrus? —- klausdama ji pasilenkė prie lovos paimti bute- 
liuko. Dvejojo tik akimirką, paskui paėmė ir vėl susuko jį 
į šilko skepetaitę. Padavė Anai. - Turėsi paprašyti Omaro, 
kad jį padėtų į seifą. Manau, kad jis tikras, — jos balsas vis 
dar buvo bejausmis. 

Ana nenoromis paėmė buteliuką. Trumpai palaikė rankoje, 
pasilenkė ir vėl įkišo į lagaminą. 

— Tą padarysiu vėliau. Kai kas nors bus registratūroje, — ke- 
tino dar kažko paklausti, bet apsigalvojo. Paėmusi rankinę 
čiupo durų rankeną. - Eime. 

Su gėrimo taurėmis rankose jiedvi perėjo poilsio kambarį, 
kur kiti buvo grupėmis susėdę prie žemų staliukų, ir įžen- 
gė į atvirą denį — čia visos kėdės ir stalai buvo laisvi. Ana 
drebėjo. 

— Pučia žvarbus vėjas. 

— Man nė motais. Jis nuostabus - apvalo. Kaip gera po 
dienos karščio, - Serina papurtė galvą. Užkopkim į viršu- 
tinį denį. 

Ir pirma pakilo į laivo pirmagalį, kur anksčiau buvo užmi- 
gusi Ana. Čia, viršuje, viskas skendėjo tamsoje, jos žvilgtelėjo 
į apačią, kur aplink Žemutinio denio tentą mirgėjo spalvotų 
šviesų virtinė. Pažvelgusios į viršų, jiedvi matė juodą dangaus 
aksomą ir ryškiai spindinčias žvaigždes. Abi stovėjo atsirė- 
musios į turėklus, žvelgė per upę. Už durų apačioje sklido 
garsai ir juokas, todėl naktis atrodė dar tylesnė. 

Ana įsmeigė akis į tamsiame vandeny banguojančius at- 
spindžius. 

— Kaip jūs tai darote? - paklausė ir gurkštelėjo iš taurės. 

Serina suprato, apie ką ji šneka, ir gūžtelėjo pečiais. 

— Tai vadinama psichometrija. Manau, tai savotiška aiš- 
kiaregystė. Objekto skaitymas. Jau nuo vaikystės tai gebu 
daryti. Tai ir paskatino gilintis į parapsichologinius reiški- 
nius. Kalbant apie vaikus, tai vadinama gyva vaizduote. O 
kai dėl suaugusiųjų... - minutę patylėjo. - Ekscentriškumu. 
Beprotyste. Šizofrenija. Rinkis, ką nori, - akimirką jos balse 
suskambo kartėlis. - Tai kažkas, kas nelengvai pasiduoda, bet 
kartais yra naudinga. 

Ana vis dar įdėmiai žiūrėjo žemyn į vandenį. 

— K3 apie tai sakė tavo vyras? 

— Ak, - liūdnai šyptelėjo Serina. - Kita moteris, žinoma, 
klaustų tiesiai. Jis manė, jog esu žavi išsiblaškėlė ir šiek tiek 

pamišusi. Tačiau turiu pripažinti, kad jis niekada nebandė 
manęs uždaryt į beprotnamį, - tylus jos kikenimas privertė 
Aną pagaliau pažvelgti į viršų. 

Serina pasitraukė nuo turėklų ir atsisėdo ant kėdės. Atsidu- 
susi atsilošė ir įsispoksojo į žvaigždes. 

— Mudu buvome labai laimingi. Aš tiesiog garbinau jį. Kol jis 
buvo gyvas, visus tuos dalykus kiek įmanydama slėpiau. Paskui, 
kai mirė, — ji stabtelėjo, - manau, jog visa tai tarsi išplaukė į pa- 
viršių. Susiradau giminingų sielų. Skaičiau. Rašiau. Studijavau. 
Čarlė mano, kad esu beprotė, bet ji nedaug ką išmano ir, atvirai 
kalbant, man nerūpi, ką ji mano. Prieš dvejus metus ėmiau stu- 
dijuoti Egipto mistiką, atvykau čionai, kad iš pradžių pajusčiau 
šios vietos dvasią drauge su kitais, paskui čia grįšiu viena. 

Ana vėl atsisuko į upę, atsirėmė į turėklą. Ji irgi žiūrėjo į 
dangų už žemo kranto ir tamsaus medžių silueto. Žvaigždės 
buvo ryškios. Šviesios. Ji suvirpėjo. 

— Papasakok man apie buteliuką. 

— Neprisimenu, ką sakiau, - Serina gurkštelėjo iš stikli- 
nės. Pagavusi tamsoje skendintį Anos veidą, liūdnai šyptelė- 
jo. - Ne, tikrai neprisimenu. Kartais būna, kad prisimenu, bet 
dažniausiai pasineriu lyg į kokią transo būseną. Atsiprašau, 
Ana. Bet taip man nutinka. Turi man papasakoti, ką sakiau. 

— Minėjai neapykantą, išdavystę ir kraują, - akimirką žo- 
džiai pakibo tyloje. - Apibūdinai vyrą. Žynį. Sakei, kad jis 
aukštas, skvarbiomis akimis, - išgirdusi žingsnius, ji krūpte- 
lėjo ir atsisuko. 

— Panašus į mane. Aukštas. Veriančios akys! - laiptų viršuje 
išdygo Endis. - Na, merginos, apie ką šnekate taip paslapčia? 
Serina, senute, negaliu leisti, kad pasigrobtum gražiausią lai- 
vo moterį. Tai draudžiama. Ypač jei rengiatės apkalbėti kitus 
vyrus, — jis meiliai šyptelėjo. 

Serina su Ana susižvalgė. 

— Netrukus prisijungsime prie jūsų, Endi, — Serina nepasi- 
kėlė nuo kėdės. - O dabar palik mus, mielas berneli. 

Ana suturėjo šypsnį. Matė, kad jis akimirką sutriko, bet 
nieko nepasakė. Paskui jis gūžtelėjo pečiais. 

— Gerai. Tik nešaudykit, —- pasakė ir pakėlė rankas apšimes- 
damas, kad pasiduoda. - Žinau, kai vyrai nepageidaujami. Jei 
panorėsite, bare jūsų lauks gėrimai. 

Jos stebėjo, kaip jis, nerūpestingai mostelėjęs ranka, eina 
deniu ir pranyksta iš akių laiptų apačioje. 

Netrukus Serina vėl prabilo. 

— Endis iš visko tyčiojasi. Niekuo netiki. Manau, būtų iš- 
mintingiau jam nieko apie tai neužsiminti. 

— Sutinku, - Ana atsisėdo ant kėdės šalia jos. Sužvarbusi 
apsigaubė pečius megztiniu. — Tai ką man daryti? 

— Gali išmesti buteliuką į Nilą, — atlošusi galvą Serina su- 
sivertė paskutinius gėrimo lašus. —- Spėju, jog taip atsikraty- 
tum bėdų. 

Ana tylėjo. 

— Tai Hasano dovana Luizai, - pagaliau pasakė ji. 

— Ir kas gi jiems nutiko? 

Ana gūžtelėjo pečiais. 

— Dar neperskaičiau viso dienoraščio, bet žinau, kad ji lai- 
mingai grįžo į Angliją. 

— Žinoma, tai tavo reikalas, - Serina atsiduso ir palinko į 
priekį, įrėmusi alkūnes į kelius. 

— Sakei, kad studijavai Egipto misticizmą, — lėtai pratarė 
Ana. - Tai gal galėtum ką nors padaryti? Gal pasikalbėti su 
juo? — viena jos dalis nepajėgė patikėti tuo, ko ji prašo, kita 
ėmė labai rimtai žvelgti į Seriną. 

— O, ne, tam nesu pasirengusi, - Serina papurtė galvą. — 
Ana, brangioji, tai yra — ar galėtų būti - sunkus dalykas. Vy- 
riausiasis žynys, jei toks yra, nepriklauso mano kompetencijai. 
Tikriausiai kaip ir bet kieno šiandien gyvenančio... Tie vaiki- 
nai išties išrado magiją. Ar girdėjai apie Hermį Trismegistą? 
O apie Totą, magijos dievą? 

Ana prikando lūpą. 

— Nenoriu sunaikinti buteliuko. 

— Gerai, - Serina atsistojo. - Štai ką tau pasakysiu. Perskai- 
tyk dienoraštį. Sužinok, kas nutiko Luizai. Kaip ji su tuo su- 
sitvarkė? Gal jai išvis nieko nenutiko. Galvosiu apie tai visą 
naktį, o rytoj vyksime į didžiąją Kom Ombo gydomąją šven- 
tyklą. Kas žino, galbūt aukodami jo dievams permaldausime 
buteliuko saugotoją. 

Kai Ana įžengė į kajutę, buvo vėlu. Akimirką ji stovėjo 
uždėjusi ranką ant šviesos jungiklio, spoksodama į lagaminą 
ant grindų. Koridoriukas buvo tuščias. Serina nuėjo į kajutę 
apačioje, kuria dalijosi su Čarle. 

Ana prikando lūpą. Valandą linksmai bendraudama ir šne- 
kėdamasi su Benu, Džo ir Sale prie baro poilsio kambaryje, 
ji atsipalaidavo, prasiblaškė. Nepamiršo, kad buteliukas vis 
dar jos kajutėje, tačiau pajėgė nustumti šią mintį kuo toliau. 
Palikusi praviras duris, prisiartino prie lagamino ir atsiklau- 
pė. Atidarė ir pažvelgė į vidų. Tik vos išsipūtusi šoninė ki- 
šenė rodė, kur paslėptas buteliukas. Giliai įkvėpusi, ištraukė 
jį - vis dar rūpestingai susuktą į raudoną šilką. Mąstydama 
ji paliko kajutę ir nuskubėjusi koridoriuku pagrindinių laiptų 
link pribėgo prie priėmimo stalo laiptų apačioje šalia resto- 
rano. Ten, sienos įsprūdoje, buvo laivo seifas, į kurį visi kelei- 
viai sudėjo pasus ir brangius daiktus, kurių nenorėjo palikti 
kajutėse ir krepšiuose. Stalas buvo tuščias, jį gaubė tamsa. 

Staiga mėšlungiškai įkvėpusi, ji smogė kumščiu per žalva- 
rinį varpelį ant tuščio poliruoto stalo. Garsas nuaidėjo per 
visą patalpą, bet durys, už kurių buvo įsikūrusi įgula, liko 
uždarytos. Ji sunerimo, vėl čiupo varpelį, paskui apsigalvo- 
jo. Pažvelgusi į laikrodį suprato, kad jau beveik vidurnaktis. 
Būtų nesąžininga tikėtis, kad tokiu laiku kas nors budėtų. 
Gal tik išskyrus Omarą. Juk buvo pranešta, kad jei kils kokių 
nors sunkumų, jie galėsią jį rasti bet kuriuo dienos ar nak- 
ties metu. Tačiau čia turbūt turėta galvoje apendicitas arba 
žmogžudystė, o ne pamirštas mažmožis. Juk dėl to galima 
palaukti iki ryto. Bet ar tikrai? 

Ji apsigręžė ir nuskubėjo laiptų link. Jo kajutė tame pačia- 
me aukšte kaip jos, pačiame koridoriaus gale. 

Prie jo durų Ana sustojo. Ar ji tikrai ketina žadinti jį tokiu 
nakties metu, kad kažką padėtų į seifą? Stovėjo kelias se- 
kundes, nesiryžo, paskui apsisuko ir lėtai nuėjo savo kajutės 
durų link. 

Ant slenksčio kiek delsė. Jos nebuvo vos kelias minutes, 
o kajutėje kažkas buvo pasikeitę. Stovėdama tarpduryje ir 
žvelgdama į vidų, ji nesąmoningai spaudė į šilką susuktą 
ryšulėlį. Atverstas lagaminas gulėjo ten pat, kur buvo pa- 
likusi, - vidury kambario ant grindų. Ana spoksojo į jį. Jis 
tuščias, bet kažkas ne taip. Nuo lemputės prie lovos įžambiai 
krintanti šviesa metė juodo šešėlio pleištą per tuščią laga- 
miną, o tame šešėlyje kažkas gulėjo. Kažkas, ko anksčiau 
nebuvo. Išdžiūvusia burna, tankiai plakančia širdimi ji pri- 
siartino per žingsnį. Dugne gulėjo sauja rudų aptrupėjusių 
grumstų, panašių į durpes. Atsargiai pažvelgusi, ji lėtai pa- 
silenkė, ištiesė ranką. Palietus jie atrodė sausi it popieriniai. 
Kai perbraukė juos pirštais, subyrėjo į smulkias dulkeles. 
Suraukusi kaktą, ji dairėsi po kambarį. Niekas daugiau ne- 

pasikeitė. Niekas nepajudinta. Ji patrynė dulkes tarp pirštų, 
paskui iš lėto pasilenkė ir pauostė pirštų galiukus. Vos jun- 
tamas kvapas. Kiek aštrokas. Egzotiškas. Nežinia, kodėl jai 
susuko vidurius. Braukdama rankomis, nusivalė dulkes, už- 
trenkė dangtį. Vėl užmetė lagaminą ant spintos, keletą kar- 
tų nusišluostė rankšluosčiu rankas, galiausiai uždarė kajutės 
duris ir pasuko raktą. 

Nervingai skubėdama nusirengė, palindo po dušu, akys 
be atvangos šmėžavo po kambario kampus. Įdėjo šilkinį 
ryšulėlį į polietileno maišelį, kuriame laikė fotofilmą, įkišo 
į kosmetikos krepšelį ir tvirtai užtraukusi pastatė duše ant 
grindų. Paskui uždarė duris. 

Kelias minutes stovėjo kajutės vidury, įtempusi raume- 
nis, įdėmiai įsiklausydama. Pro pusiau pravirą langą girdė- 
jo, kaip švelniai šiurena nendrės. Išgirdo tolimą paukščio 
klyksmą, paskui įsivyravo tyla. Ji išjungė viršutinę kajutės 
šviesą, galiausiai lėtai įsiropštė į lovą ir gulėjo ten kurį laiką, 
dar įsiklausydama, šviečiant lempelei prie lovos. Paskui pasi- 
ėmė dienoraštį. Ji nenorėjo miego — bent jau galėjo akimir- 
ką užsimiršti, pasinerti į Luizos nuotykius, sužinoti, ar ras 
kokių nors užuominų apie buteliuką ir jo likimą. Versdama 
puslapius, aptiko mažytį eskizą rašalu su antrašte „Edfu ka- 
pitelis“. Jame buvo vaizduojamos kiemo kolonos, kurią matė 
rytą, puošni viršūnė. 

„Foresteriai ir vėl nusprendė, jog reikia likti laive, nes per 
karšta ką nors kita veikti, tad Hasanas parūpino asilų, kad 
mudu galėtume joti į didžiąją Edfu šventyklą...“ 

Ana pakėlė akis. Kambaryje buvo tylu. Ir šilta. Ji jautėsi sau- 
gi. Kiek patogiau įsitaisiusi atvertė kitą lapą ir skaitė toliau. 

Asilus prižiūrintis berniukas atvedė juos prie įėjimo į šven- 
tyklą ir liko laukti menkoje palmių ūksmėje, o Hasanas to- 
liau žingsniavo per smėlį. Jis pasamdė dar du berniukus, kurie 
nešė dėžę su tapybos reikmenimis, molbertą, eskizų albumą, 
pintinę su maistu ir skėtį nuo saulės. Aukštos sienos papėdėje 
jie įkūrė stovyklą. Luiza sėdėjo ant persiško kilimėlio, žiūrė- 
jo į berniukus, kurie, nusimetę nešulius ir gavę pusę piastro, 
nubėgo šalin. 

— Eikšekite, atsisėskite šalia manęs, — ji nusišypsojo Hasanui 
ir paplekšnojo per kilimą. — Noriu išgirsti apie šią vietą, prieš 
ją tyrinėdama. 

Jis prisėdo ant kilimo kraštelio — kojos sukryžiuotos, nuga- 
ra tiesi, akys primerktos prieš saulės šviesą. 

— Manau, žinote daugiau už mane, ponia Luiza, perskaitėte 
šitiek knygų ir kalbėjotės su seru Džonu, - ir liūdnai šyptelėjo. 

— Puikiai Žinote, jog tai netiesa, — ji paėmė eskizų albumėlį 
ir atvertė jį. — Be to, man patinka jūsų klausytis, kai piešiu. 

Danguje kas sekundę vis aukščiau kilo saulė. Ji norėjo pa- 
gauti šios vietos didybę, kol sutrumpėję šešėliai jų neištirp- 
dė, ir raižinių grožį, tokį švelnų, palyginti su kietu šiurkščiu 
akmeniu, kuriame buvo iškalti. Norėjo perteikti sakalu vaiz- 
duojamo Horo jėgą, nuostabumą, įsiminti išraišką milžiniškų 
apvalių akių, matuojančių neįsivaizduojamus tolius už šventyk- 
los sienų. Atsukusi indą su vandeniu, įpylė šiek tiek vandens į 
puodelį, prikabintą prie dėžės briaunos, paėmė teptuką. 

— Tik neseniai šią šventyklą atkasė ponas Marietas. Prieš jam 
atvykstant, štai iki čia ją dengė smėlis, - Hasanas neapibrėžtai 

mostelėjo į vietą maždaug iki pusės kolonų aukščio. - Štai kiek 
daug buvo nuvalyta. Ant šventyklos ir aplink ją buvo pastatyti 
namai. Dabar jie visi nugriauti. Jis visa tai nukasė, - Hasanas 
mostelėjo į aukštas smėlio sankasas aplink šventyklą, kur 
virš senojo miesto liekanų nepatogiai buvo įsikūręs kaimas. — 
Dabar galite matyti, kokia ji milžiniška. Kokia aukšta. Kokia 
didinga. Šventykla buvo pastatyta Ptolemajų laikais. Ji skirta 
Horui, dievui-sakalui. Tai viena didžiausių Egipto šventyklų, — 
Hasano tylus balsas jaudė statinio istoriją į šviesos ir tamsos 
legendą. Įsiveržę smėlynai atsitraukė lyg Nilo vandenys. 

Luiza liovėsi tapiusi, stebėjo jį, o ant teptuko galo džiūvo 
ochros ir umbros spalvos. Akimirką jo veidas pagyvėjo, įsi- 
tempė, o ėmus pasakoti, atsipalaidavo. Ji klausėsi jo užsisvajo- 
jusi, paskendusi vizijose ir tik vėliau susigriebė, kad jis nebe- 
kalba, bet žiūri į ją su vos pastebimu šypsniu gražiame veide. 

— Užmigdžiau jus, ponia Luiza. 

Ji taip pat atsakė šypsena ir papurtė galvą. 

— Jūsų pasakojimas sukėlė ekstazę. Sėdžiu prikaustyta, net 
negaliu tapyti. 

— Tuomet nepasiekiau tikslo. Stengiausi jus įkvėpti, — nei 
grakštus gūžtelėjimas pečiais, nei švelniai apgailestaujan- 
tis mostelėjimas ruda ranka ilgais išraiškingais pirštais jos 
anaiptol neišjudino iš sąstingio. Ji sėdėjo nejudėdama, žiūrėjo 
] jį, nepajėgė nusukti žvilgsnio į šalį. Hasanas išsklaidė ke- 
rus. - Gal išdėliosiu valgį, ponia Luiza? Jei norėsite, galėsite 
pamiegoti prieš mums apžiūrint šventyklą. 

Grakščiu judesiu atsistojęs jis įkišo ranką į pintinę, ištraukė 
baltą staltiesę, lėkštes, stiklines, sidabro įrankius. Po to vaisių, 
sūrio, duonos ir vytintos mėsos. 

Jis nebeprieštaravo jos reikalavimui, kad valgytų kartu su ja. 
Lėkštės ir įrankiai buvo tvarkingai išdėlioti arti vienas kito. 

Ji kruopščiai nuplovė teptuką puodelyje su vandeniu, nu- 
spaudė iki smailumos ir padėjo. 

— Nors ir karšta, turiu gerą apetitą, - kone koketiškai nu- 
sijuokusi, iškart susitvardė. Neprivalo būti pernelyg draugiš- 
ka su šiuo vyru, kuris galų gale yra jos samdinys, vyras, kurį 
Foresteriai laiko tik tarnu. 

Ji nuslydo nuo sulankstomos drobinės taburetės, ant kurios 
sėdėjo priešais molbertą, pasikaišė sijonus ir įsitaisė ant per- 
siško kilimėlio sukryžiavusi kojas. Pažvelgusi viršun, pamatė 
jį duodant jai lėkštę, akimirką į jos veidą įbestos gilios rudos 
akys buvo liūdnos. Kai ją aptarnavo, jo lėtoje rimtoje šypseno- 
je, kurią ji jau spėjo pamėgti, nebuvo nė pėdsako vergiškumo. 

Paėmusi duonos gabalą, pasidėjo ant lėkštės. 

— Jūs mane lepinat, Hasanai. 

— Tikrai, - jis vėl nusišypsojo. 

Kurį laiką jiedu valgė draugiškai tylėdami, klausydamiesi 
smagaus aukštai virš jų sienose įsikūrusių žvirblių čirškėjimo. 
Tolumoje pasirodė kita lankytojų grupė, ji sustojusi spokso- 
jo į milžinišką piloną. Viena moteris vilkėjo blyškiai žalią 
madingą suknelę, - Luiza siekė bloknoto, ją pagavo kiemo 
gūdumoje ištryškusi šviesa. Kai figūrų jau nebuvo matyti, ji 
numetė bloknotą. 

— Vieną akimirksnį atrodome tarsi egzotiški drugeliai, kitą 
lyg apipešiotos vištos, - apgailestaudama pastebėjo ji. - Šioje 
aplinkoje mums ne vieta. Taip nepatogu, tačiau trumpą aki- 
mirką gražu! 

— Labai gražu, - ramiai pakartojo Hasanas. Luiza krūpte- 
į valgį. - Kai kurios ponios Luksore vasarą vilki egiptie- 
tiškais apdarais, - pasakė po akimirkos. - Jie vėsūs, su jais 
patogiau. 

— Aš irgi labai norėčiau, - entuziastingai atsakė Luiza. 
Staiga jos veidas apsiniaukė. - Bet nemanau, kad ponia Fores- 
ter pakęstų mane kaip viešnią savo laive, jei taip iššaukiamai 
apsirengčiau. Turiu apdarų, patogesnių už šitą, — ir mostelėjo 
Į juodą sijoną, — bet jie ryškių spalvų, bijau, kad Foresteriams 
nepatiktų, tad nusprendžiau jų nedėvėti jiems matant, nes 
bijau įžeisti. 

Ji pastebėjo, jog Džeinė Tris sukišo Džeinės Moris apdarus 
tarp jos naktinių baltinių. 

— Gal vykdami kur kitur rasime kokią vietą, kur jūs galėsite 
persirengti, kad poniai Forester nereikėtų sielotis? — šįkart jo 
akys tikrai nušvito. - Galiu jums parūpinti drabužių, jei nori- 
te, ponia Luiza. Jaustumėtės daug patogiau nei dabar. 

Nors jis į ją beveik nežiūrėjo, ją apėmė keisčiausias jausmas, 
kad mato kiekvieną drabužių siūlelį - ankštą korsetą, ilgas 
kelnes, du sijonus — apatinis iškrakmolytas, viršutinis juodas 
ir storų aulinių batų. 

— Manau, ilgiau neištversiu, - Luiza papurtė galvą. Kietai 
susukti plaukai, skrybėlė — viskas ėmė ją staiga smaugti. - Ar 
galime nupirkti man drabužių čia pat kaime pakeliui į laivą? 

Jis papurtė galvą. 

— Turime būti atsargūs. Tuo pasirūpinsiu prieš mums vyks- 
tant į kitą vietą. Nebijokite, netrukus jausitės patogiai. 

Palikę berniuką saugoti daiktų, per kolonų supamą kiemą 
kiek vėliau jiedu pateko į hipostilio salę ir sustojo žvalgyda- 
miesi į masyvias atramas. 

— Čia junti, kaip amžiai slegia galvą, ar ne? - jis sušnabždėjo. 

— Viskas taip didinga, — Luiza žvelgė su pagarbia baime. 

— Kad įkvėptų žmones ir dievus, - Hasanas linktelėjo ir su- 
kryžiavo rankas. — O dievai vis dar čia. Ar jaučiate? 

Tyloje keistai aidėjo žvirblių cypsėjimas ir čirškėjimas. 
Luiza papurtė galvą. Tai panėšėjo į Anglijos gyvatvorių ir 
Londono gatvių, kur paukščiai šokuoja ant kelio lesiodami 
tarp krovininių arklių kanopų garsą. O čia, tokioje didingoje 
aplinkoje, jiems ne vieta. 

— Ar eisime toliau? - Hasanas stebėjo šešėlių dengiamą jos 
veidą. Priekyje buvo antra hipostilio salė, dar tamsesnė. Jis ėjo 
kiek pirma jos — aukštas ir didingas. Dėvėjo mėlyną turbaną ir 
paprastą baltą 22/abiją, išsiuvinėtą prie kaklo ir apačioje. Jis pra- 
dingo tarp šešėlių. Ji trumpai stabtelėjo, laukė jo pasirodant, kad 
galėtų sekti iš paskos. Bet jis nepasirodė. Tyla atrodė dar gūdes- 
nė. Neslūgstančiame karštyje net paukščiai staiga nurimo. 

— Hasanai? - pasakiusi žengė keletą žingsnių į priekį. — 
Hasanai, palaukite manęs! 

Jai einant įėjimo, kuriame matė jį dingstant, link batai 
kaukšėjo į grindinio plokštes. 

— Hasanai? — tylomis pašaukė ji. Atrodė, jog čia, kaip ir ka- 
tedroje, nedera garsiai rėkauti. 

Pernelyg ramu. Jo nesigirdi. 

— Hasanai? —- sušuko pasiekusi įėjimą. Įsižiūrėjus į tamsą, 
staiga ją apėmė baimė. - Hasanai, kur jūs? 

— Ponia Luiza? Kas jums? — jo balsas sklido jai už nuga- 
ros. Jis stovėjo už kokių dvidešimt pėdų, pro nematomą angą 
sklindančio spindesio apšviestas. - Atsiprašau, maniau, kad 
esate vis dar šalia manęs. 

— Ir buvau šalia jūsų. Mačiau, kaip įėjote į vidų... — ji atsi- 
gręžė į tamsią angą. 

— Ne. Sakiau, kad eisime pažiūrėti Nilo kambario. Iš ten 
kasdien buvo atnešamas vanduo žynių aukoms, — pasakęs pri- 
artėjo prie jos susirūpinusiu veidu. 

— Mačiau jus, Hasanai. Mačiau, kaip ten įėjote, - paklaiku- 
si Luiza rodė į duris. 

— Ne, ponia, —jis atsistojo šalia jos. — Prisiekiu, negąsdinčiau 
jūsų, - trumpai uždėjo plaštaką jai ant rankos. - Palaukite. 
Leiskite man žvilgtelėti. Gal ten yra dar kas nors, — taręs 
nužingsniavo plačiais žingsniais prie tamsaus įėjimo į aukoji- 
mų salę, stabtelėjo ir įsižiūrėjo. - Kas ten? — šaižiai šūktelėjo. 
Žengė dar vieną žingsnį vidun. - Nieko nėra, - jis prisidengė 
akis, kad geriau matytų. — Bet toliau daug kambarių. Galbūt 
ten yra kitų lankytojų. 

— Bet aš mačiau jus. Jus, - Luiza ėjo į priekį, kol atsidūrė 
šalia jo. — Jei tai buvot ne jūs, tai kas kitas, toks pat aukštas, 
toks pat tamsus ir taip pat apsirengęs... 

Stovėdama vidinio kambarėlio storos sienos išėmoje tarp- 
dury, ji palinko į priekį, jos ranka lietė jo ranką. Ji jautė jo 
odos šilumą, užuodė cinamonu atsiduodantį kvapą. 

— Matote, tuščia, — jo balsas skambėjo jai prie pat ausies. 
Paprastai, kai ji prisiartindavo, jis pagarbiai atsitraukdavo. 
Dabar siaurame tarpdury liko ten, kur buvo. — Reikia žvakės, 
kad galėtum ką nors pamatyti. Atsinešiu vieną... 

— Ne, - ji uždėjo plaštaką jam ant rankos. - Ne, Hasanai, 
matau, kad tuščia. 

Akimirką jiedu liko stovėti vietoje. Nusisukęs nuo tamsos, 
Jis pažvelgė į ją su tokia meile ir skausmu, kad jai užgniaužė 
kvapą. Tai truko tik akimirką, paskui liovėsi. 

— Hasanai... 

— Atsiprašau, - jis atsitraukė nuo durų ir nusilenkė. — 
Atsiprašau, ponia Luiza. Atleiskite man. Turime dar daug 
ką apžiūrėti, vidinei šventovei mums prireiks šviesos. Istanna 
shwaiyjeb. Prašau palūkėti. Aš atnešiu, - ramiai tai pasakęs, 
paliko ją stovinčią ten pat, tarpdury. 

Ji atsigręžė į tamsą. Po šonkauliais kūju daužėsi širdis, iš- 
pylė karštis, keistai dusino. Iš lėto pasisuko eiti jam iš paskos, 

juto sijonų klostėse suspaustus kumščius. Sutelkusi jėgas, at- 
gniaužė juos. Ir giliai įkvėpė. Tai kliedesiai. Iš pradžių vizi- 
jos - įsivaizdavo matanti jį, nors jo ten nebuvo, paskui reaga- 
vo, tarsi jis būtų... Bet ji bijojo net pagalvoti, kad jis traukia 
ją. To negali būti. 

Jis nepalaukė jos. Ji matė, kaip jis vėl nužingsniavo į tamsą, 
paskui į didžiojo kiemo saulės šviesą tolumoje. Šįkart jis buvo 
aiškiai matomas, be to, dabar ji išvydo ir kitą lankytojų gru- 
pę. Matė moterį žalia suknele, ji žiūrėjo į tai, ką rodė gidas 
ant frizo aukštai virš galvų. Net iš taip toli Luiza matė, kad 
jai nuobodu. Be to, karšta ir nepatogu su prašmatnia dulks- 
va mantija, kurios madingas šleifas vilkosi per dulkes jai iš 
paskos. Matė tamsias prakaito dėmes moters pažastyse, platų 
drėgmės liežuvį tarp menčių ir staiga vėl užsigeidė Hasano 
žadėtų laisvų drabužių arba švelnaus vėsaus audinio suknelių, 
sukištų laive į stalčių po naktiniais marškiniais. Ar ne tam 
ji atvyko į Egiptą? Kad būtų laisva. Savo likimo šeiminin- 
kė. Niekam neatsakinga, išskyrus save pačią. Nei vyro šeimai 
Londone. Nei Foresteriams. Nei jų kambarinei. Susijaudinusi 
pašoko, pasikaišė sijonus ir nulėkė paskui Hasaną. 

— Palaukite manęs! - skubėdama pro šalį, ji šyptelėjo kitai 
moteriai ir džiaugsmingai pagalvojo, ką ši pamanė apie pras- 
čiokę, išbėgančią iš švenčiausios šventovės ir besivejančią dai- 
lų aukštą egiptietį. 


Tavo tarnas tau atnešė auką, 
Virpa dieviški galingieji žiūrėdami į 
Kruviną peilį... 

Aš žiūriu ir regiu; aš esu; 


Padariau, kas įsakyta; nekenčiu snaudulio... 
Ir dievas Setas prikėlė mane! 


Tylu, tik neaiškiai girdėti, kaip tolumoje kažkas kažką gramdo. 
Šis garsas šventvagiškai braunasi į tirštą tamsą, kur nei kūnus 
dengiančios drobės viduje, nei jos išorėje negirdėti šnarančio ju- 
desio, alsavimo ar širdies plakimo. 

Šventi sienų rašmenys siunčia žodžius dangaus skliautui. Šių 
dviejų vyrų maldos buvo skubotos, tad greit užrašytos. Maldos, 
padedančios jiems kelyje, saugančios jų sielas, nukreibiančios 
Jų dvasią — visa tai užrašyta pigmentu, o ne iškalta uoloje. 
Kampe paslėbta raiški ir įsakmi malda, kurią užrašė batar- 
nautojas, vienintelė malda už jų dvasias: jei negera čia gulėti, 
Jos vėl pasirodys pasaulyje, kurį taip ūmai paliko. „Nekenčiu 
snaudulio...“ 

Aną pažadino belsmas į kajutės duris. Valandėlę ji abejingai 
spoksojo į lubas, paskui žvilgtelėjo į laikrodį. Pusė devynių. 

— Kas ten? Luktelėkite minutėlę! — suriko ir iššokusi iš lovos 
nusibraukė nuo akių plaukus bei stengėsi išsklaidyti miegus. — 
Serina? Atsiprašau. Turėjau nustatyti žadintuvą. 

Pasukusi raktą, atvėrė duris. Ten stovėjo Endis, jis vilkėjo 
marškinius atviru kaklu ir trumpikes. Jis šyptelėjo jai. 

— Atsiprašau. Maniau, kad nepastebėjau jūsų per pusryčius, 
nes anksti keliatės, - sakydamas žvelgė į jos nesušukuotus iš- 
sitaršiusius plaukus, trumpus naktinius marškinius bei ilgas 
basas kojas ir išsišiepė dar plačiau. - Ar ketinate važiuoti į 
Kom Ombą? 

— Taip! - Ana perbėgo pirštais per plaukus. - O Dieve, taip! 
Aš pramiegojau! Kada išvykstame? 

— Po dešimties minučių, - jis atsitraukė nuo durų. - Štai ką 
jums pasakysiu. Ar norite, kad atneščiau kavos iš valgomojo, 
kol apsirengsite? 

— Iš tikrųjų? - ji gūžtelėjo pečiais — juk negali likti ori, vil- 
kėdama tik suglamžytus rožinės medvilnės marškinius... 

It viesulas palindo po dušu, čiupo suknelę ir marlinius 
marškinius vietoj švarkelio, įsispyrė į sandalus ir, kai ji jau 
kišo į krepšį juostas ir fotoaparatą, jis vėl pasirodė tarpdury su 
kava ir į servetėlę įvyniotu raguoliu. 

— Ali net užtepė jums braškių džemo! — ir padavė jai. - Jis, 
regis, yra jūsų gerbėjas. Ir nėra ko taip springti - Omaras sakė, 
kad galime sekti įkandin jų pakeliui į šventyklą. Kiek supran- 
tu, tai pusvalandis kelio pėsčiomis, to negalime praleisti. Iš 
čia gali matyti griuvėsius, - mostelėjo į langą. 

— Jūs išgelbėjote man gyvybę! —- su kavos puodeliu rankose 
ji atsisėdo ant lovos ir dėkinga gurkšnojo. Bet jam taip sto- 
vint ir ją stebint, Ana staiga pasijuto nejaukiai. Suvokusi šią 
absurdišką padėtį prapliupo juoktis. - Atsiprašau. Nesu pra- 
tusi priiminėti vyriškius kajutėje. Prašau sėstis. Užtruksiu vos 
porą minučių. 

Raguolis buvo karštas, iš jo sunkėsi sviestas ir džemas. Tai 
ne toks skanėstas, kad galėtum oriai jį kramsnoti. 

Jis stebėjo ją linksmai švytinčiomis akimis. 

— Prieš mums išeinant galėtumėt dar sykį išsimaudyti po 
dušu, — pasakė jis. 

Ji vėl nusijuokė. 

— Nieko baisaus. Esu tikra, jog užteks apsišluostyti Aanelės 
skiaute! Pripratau greit susitvarkyti. 

Vis dar jausdama jam dėkingumą išgėrė kavą ir pasu- 
ko į vonios kambarį. Krepšelis su tualeto reikmenimis gu- 
lėjo numestas ant grindų, kur jį paliko anksčiau atsukdama 
dušą. Tokioje mažoje patalpoje daugiau nebuvo kur jį padėti. 
Žvilgtelėjusi į jį, Ana suakmenėjo. Juk jį buvo užtraukusi. Tą 
ji pamena. Vos prieš kelias minutes jį atitraukė, visai pamiršu- 
si apie buteliuką, rausėsi, ieškodama lūpų balzamo. Krepšelio 
dugne pirštai apčiuopė polietileną. Paliko jį ten, nustūmė 
po nevartojama kosmetika ir losjonu. Dabar krepšelis atvi- 
ras, iš jo kyšo polietileno skutai. Akimirką stovėjo sustingu- 
si iš baimės, nepajėgė krustelėti. Spoksojo, gerklę užsmaugė 
spazmai. Staiga nugalėjo sveikas protas. Ji skubėjo. Prie durų 
laukė Endis. Polietilenas įstrigo į užtrauktuką. Štai ir viskas. 
Buteliukas vis dar tenai. Galėjo matyti tarp metalo dantukų 
kyšančius skutelius. Susikaupė, nusiramino, paėmė flanelę, 
pakišo po šaltu vandeniu ir išgręžė. Po kelių sekundžių buvo 
pasirengusi. 


Malonus laivo įgulos atstovas nurodė į kelią paupiu, kur to- 
lumoje jiedu galėjo matyti bendrakeleivių grupę, ankštai su- 
sispietusią apie Omarą, smarkiai mojuojantį ir smalsiai ste- 
bintį juos, keliaujančius po ryškiai žydra ryto padange. 

— Ar norite juos pasivyti, kad išgirstumėt, ką pasakoja? — 
pažvelgęs į ją, paklausė Endis. 

— Norite pasakyti, kad reikia bėgti? 

— Tai vienintelis būdas. 

— Na, nemanau, - ji draugiškai šyptelėjo jam atsakyda- 
ma. - Jei norit, bėkit. Puikiausiai galiu ir viena apžiūrėti. 

Jis papurtė galvą. 

— Ne, bėgimas ne man. Bent jau kai toks karštis. Praėjusią 
naktį skaičiau apie Kom Omb3ą. Tad, jei norite, jums papa- 
sakosiu. 

Kai jie pasiekė minių apspistus spalvingus kioskus, pri- 
gludusius prie įėjimo į šventyklą, Endis jau buvo išdėstęs 
tūkstantmetę jos istoriją, pradedant priešistore ir baigiant 
Ptolemajų laikais. 

— Ji daug senesnė už Edfu, tai dvilypė šventykla. Per vidurį 
padalyta į dvi dalis. Viena pusė skirta Haroeriui arba Horui 
vyresniajam, kita — Sobekui, dievui-krokodilui, - pakeliui 
dėstė Endis. - Tai buvo gydomoji šventykla. Į ją iš visur ke- 
liaudavo Žmonės prašyti žynių gydytojų pagalbos; ji labiau 
apgriuvusi už Edfu, nes stovi prie pat upės, jai pakenkė van- 
duo, be to, ne taip seniai čia buvo žemės drebėjimas. 

Aplink grūdosi minios turistų, jie ir vėl buvo priversti 
stumtis į priekį lėtai judančioje lankytojų eilėje, kad paro- 
dytų bilietus. 

— Maniau, kad nusprendėte tai praleisti, — išgirdo ji Tobio 
balsą, kai Endis, dairydamasis čia į vieną, čia į kitą šventyklos 
pusę, akimirką pasitraukė ir negalėjo nieko girdėti. - Matau, 


koketuojate su senienų prekiautoju, - pasakė Tobis kilstelė- 
damas antakį į Endžio pusę. - Tarp kitko, jūsų ieško Serina. 
Kiek suprantu, nusprendėte pasikalbėti su ja, kaip patariau? 

Ana linktelėjo. 

— Ji labai padėjo. Jūs buvote teisus. Ji puikiai nusimano apie 
mistinius dalykus ir Egipto istoriją. 

— Ar tiek, kad jus nuramintų? — jis mestelėjo į ją skubrų 
žvilgsnį. Dabar jie pamažu slinko per priešakinį kiemą tarp 
apgriuvusių didelių kolonų hipostilio salės link. 

— Nuramintų? — Endis vėl pasuko jų link. — Dėl ko? Ar jus 
kažkas jaudina, Ana? 

Ji gūžtelėjo pečiais ir papurtė galvą. 

— Nieko rimta. 

Dabar Omaras buvo priekyje netoli jų, kalbėjo apie šventyk- 
los padėtį karavano kelių sankryžoje iš Nubijos ir dykumos, iš 
kur buvo gabenamas auksas, ir rodė į sparnuotus saulės diskus 
virš dviejų angų. Omaras - žinovas. Verta paklausyti. Kvaila 
praleisti į ekskursiją įterptas paskaitas. Nors ir labai stengėsi 
sutelkti dėmesį į tai, ką jis sako, sekdama akimis jo pirštą, 
rodant; į bareljefo raižinius, kone iškart susigriebė, kad dė- 
mesys blaškosi. Ji bandė įsivaizduoti, kaip anksčiau atrodė ši 
šventykla, ir pajusti anų laikų dvasią. 

Ji visada tą darydavo. Net būdama vaikas, juto poreikį at- 
sikratyti pašalinių dalykų, net ir įdomių bei teikiančių Žinių, 
kad galėtų susitelkti ties aplinka. Faktai gali palaukti. Vieta 
įgyja prasmę, kai ją pajauti. Tai svarbiausia, tai liks su ja ilgai 
po kelionės. Daug svarbiau nei data, kada buvo pastatytos šios 
sienos. Šią Egipto dalį ji parsineš su savimi į namus. Be to, ji 
niekada nemėgo formalių paskaitų. 

— Juk sakiau tau, kad laikytumeis atokiau nuo Endžio!-— 
šnabždesys prie pat ausies buvo nuožmus ir piktas. 

Ji staiga atsigręžė. Vos už kelių žingsnių stovėjo Carlė, jos 
akis dengė dideli tamsūs akiniai. Kai kiti kiūtino Omarui iš 
paskos į hipostilio salę, ji apsidairė, atsuko jiems nugarą ir 
užtvėrė Anai kelią. 

— Tai ir norėjau pasakyti. Tavim dėta, atkreipčiau dėmesį į 
ką kita. 

— Ne tavo reikalas, su kuo aš šneku! - aštriai atkirto Ana. — 
Manau, persistengi! Tikrai neketinu pagrobti tavo vaikino, 
jei jis išties tavo. Pagaliau juk jį ką tik sutikau. Bet jei mudu 
norėtume pasikalbėti kaip normalūs suaugę žmonės, nematau 
priežasties, kodėl negalėtume. 

Akimirką ji manė, kad Čarlė jai smogs. Šios jaunesnės už ją 
moters veidas buvo raudonas iš pykčio, kumščiai sugniaužti. 
Matyt, stengėsi tvardytis, kone drebėjo iš pykčio, paskui gi- 
liai įkvėpė ir staiga nuėjo. 

— Šaunuolė! 

Tobis, kuris slapta, bet visai to nesigėdydamas klausėsi, pla- 
čiai šypsojosi Anai. 

Ji užsiplieskė raudoniu. Nežinia kodėl, bet norėjo, kad ne- 
būtų girdėjęs jų pokalbio. Ji apsidairė: kur ČCarlė? Ši kažkur 
prapuolė, tačiau netrukus Ana ją vėl išvydo šalia Endžio. Anai 
stebint, jaunoji moteriškė valdingai įsikibo jam į parankę. 

— Stebiuosi, kad neuždeda jam antkaklio ir nesivedžioja už 
pavadėlio, — aštriai pakomentavo Ana. 

Tobis padarė grimasą. 

— Pažįstu daug moterų, kurios tą darytų, vos gavusios pro- 
gą, - šįkart jo žodžių nesušvelnino šypsena. 

— Tai skamba gan karčiai, — nustebinta pasikeitusio tono, Ana 
kilstelėjo antakį. - Ar turiu suprasti, kad kalbate iš patirties? 

Jo veidas apsiniaukė. 

— Esu įsitikinęs, jog daugelis vyrų pasakytų tą patį, jei juos 
gana gerai iškvostum. Prašau keisti temą. Apgailestauju. Pir- 


124 


miausia man nepriderėjo pertraukti jūsų pokalbio. Žiūrėkite, 
mūsų ištikimas vadas vėl postringauja, tad turėtume jo pasi- 
klausyti. 
artėjusią minią. Plačiai mostaguojantis gidas kalbėjo pran- 
cūziškai. 

— Ana! - sušuko staiga prie jos prasibrovusi Serina. — Štai 
kur tu! Ar tau viskas gerai? 

- Žinoma. 

— Atrodai sukrėsta. Mačiau, kad Čarlė su tavim kalbėjo. 
Buvau per toli, negalėjau prieiti. Bet, kiek suprantu, esi iš- 
gelbėta? 

Ana piktai suraukė kaktą. 

— Galima ir taip pasakyti. Ar čia daugiau niekas nesido- 
mi Egipto istorija? Visi, regis, užsiėmę savo reikalais, niekas 
nesiklauso Omaro! - ji stabtelėjo. Paskui paskubomis kalbėjo 
toliau: - Kad ir kaip tave gerbiu, negaliu įsivaizduoti, kaip 
pakenti Čarlę. Atsiprašau, bet ji nepakenčiama. Dėl Dievo, 
juk nesivaikau jos vaikino. 

Serina patenkinta nusijuokė. 

— Man ir nereikia jos pakęsti. Ji tik mano nuomininkė, ne 
draugė ir ne buto bičiulė. Ne. Be to, aš jai nepavojinga. Spėju, 
kad daug anksčiau nei tu pajuto, jog Endis tavimi domisi. Esi 
patraukli moteris, Ana. Patinki jam. Jis visada toks. Jei tu 
tikrai juo nesidomi, galų gale ji tą pajus, - Serina stabtelė- 
jo. — O kol kas mudvi turime atlikti užduotį. 

— Užduotį? - Ana akimirką spoksojo į ją nieko nesu- 
prasdama. 

— Juk negali taip greit pamiršti praėjusios nakties! Ketinome 
aukoti dievams, brangute. Prisimeni? — Serina pagavo jos 
žvilgsnį, paskui pratrūko kvatotis. - Ana, tu nustebusi! Juk 

nesiūlau Čarlei su Endžiu traukti burtus ir nustumti juos 
nuo aukščiausios kolonos. Manau, galime būt išrankesnės. 
Rafinuotesnės. Siūlyčiau gėlių, jeigu jų būtų. Šiuo atveju gal 
pakaks vyno. Atsivežiau kai ką, ko, mano galva, prireiks, — ji 
plekštelėjo per didelį rusvą zomšinį krepšį, kurį paprastai 
nešiojosi ant peties. - Susirasime ramų kampelį. Tai verta 
atlikti, Ana. 

Jiedvi skynėsi kelią pro prancūzų turistus, be atvangos yrėsi 
į šventyklos širdį. Jų grupė kažkur dingo. 

- Šįryt pamaniau, kad kažkas bandė pavogti kvepalų bu- 
teliuką, - Ana sekė jai iš paskos, kone lipdama ant kulnų. — 
Nuėjusi į dušinę, kur palikau jį susuktą kosmetikos krepšely- 
je, radau atdarą, o polietileną, į kurį buvo susuktas, nuplėštą. 
Tikriausiai pati tą padariau. Esu tikra, kad tai aš. Gal sku- 
bėjau, užtrauktukas įstrigo, ne iki galo užtraukiau, bet kelias 
minutes buvau tokia išsigandusi. 

Jos galvoje skambėjo vos girdimas išdavikiškas balsas: „Juk 
nukišai polietileno krepšelį, kad nesipainiotų po kojomis. 
Žinai, kad niekas neužstrigo. Žinai, kad kaip reikiant už- 
traukei...“ Ji nuvijo šį balsą šalin ir staiga suvokė, kad su ja 
šneka Salai 

— Dėl to nesijaudink. Ne dabar. Ar pasižiūrėjai dienoraštyje, 
ką apie tai sako Luiza? 

— Taip. Bet bijau, kad per daug įsigilinau skaitydama apie ją 
ir Hasaną, kai jiedu lankėsi Edfu. Šiandien popiet dar kartą 
pažiūrėsiu, ką ji apie tai rašo. 

— O be užtrauktuko, daugiau nieko neįprasto vakar vakare 
nepastebėjai? 

Ana delsė. Kažkokias dulkes, aštriai kvepiančias dulkes. 
Gal ji tapo neurotikė? Papurtė galvą ir pasakė: 

— Skaičiau iki pat išnaktų. 

— Buvo gan vėlu, kai nusprendėme eiti miegoti, Ana! — ir vėl 
pasigirdo gilus linksmas gurgimas. - Eime, susirasime ramią 
vietelę, jei tai apskritai įmanoma, kai aplink tokios minios. 

— Ir kas iš to? 

— Nepakenks, jei būsime malonios dievams, jo dievams. 
Galbūt tai tik galimybė, jog jis tuomet pasišalins, kad ir kas 
jisai būtų. Čia, - ji mostelėjo į ramesnį kampelį tolėliau nuo 
pagrindinio lankytojų srauto. 

— Omaras sakė, kad ten buvo aukojimo vieta, - parodė Ana 
į priekį. 

— Taip. Bet buvo ir kita vieta, kur žyniai aukojo Horui šios 
sienos slėptuvėje. Manau, mums labiau tiktų ramesnė vietelė. 
Ar ne? 

Jiedvi prasibrovė pro siaurą angą į tamsų kambarį. Viduje 
du vyriškiai fotografavo reljefus. Ir neatsisuko, kai Serina pa- 
kvietė Aną prie tolesnės sienos. 

- Štai čia, - pasakė ji. Pasikuitusi kišenėje, ištraukė plo- 
nytį žibintuvėlį. Skystas spindulys nukrypo į grupę figūrų. - 
Taip, - jos šnabždesys skambėjo pergalingai. - Horas su Totu 
ir Izide. Esame reikiamoje vietoje. Vakar vakare patikrinau. 
Kaip tik čia pasakysime savo prašymą. 

Ji žvilgtelėjo į tuos du vyriškius. Vienas jų nustatinėjo 
objektyvą per kelis colius nuo sienos, kitas kažką rašė prie 
lemputės šviesos. 

— Paskutinis, — šie Žodžiai pasiekė jas iš tamsos. 

Serina kilstelėjo antakį. 

— Akimirka, kai esame vienos. Štai, - ji kažko ieškojo krep- 
šyje. - Tie vaikinai įpratę prie daugybės apeigų. Tikiuosi, kad 
jiems pakaks mūsų ketinimo ir nuoširdumo. 

- Jei tik jie išklausys, - nesusilaikė kiek paprieštaravusi 
Ana. — Galų gale mūsų laikais nedaug kas į juos kreipiasi. 


127 


Serina pašaipiai žvilgtelėjo į ją. 

— Manau, būsi nustebinta. 

Prie jų prisiartino aukštesnis vyriškis su fotoaparatu. 

— Nuostabi vieta! Matau, suradote Izidės grupę. Nedaug 
kas apie ją žino, — tarsena rodė, kad jis gali būti vokietis ar 
šveicaras. — Graži, ar ne? Mes ją jau nufotografavome, — pasa- 
kęs pamatė, kaip jo bičiulis užsikėlė ant pečių didžiulį krepšį 
su fotografijos reikmenimis ir stabtelėjo jiems už nugarų. — 
Dievai vis dar čia, ar jaučiate? Pabėgo iš didžiųjų šventyklų 
ir dabar slepiasi tokiose koplyčiose kaip ši. Geros medžioklės, 
damos, — ir kikendamas pasuko durų link. 

— Iš kur jis žino? - pašnabždomis paklausė Ana. 

— Galbūt gimininga siela, - pasakė Serina. Ji įkišo ranką į 
krepšį ir ištraukė plastikinį buteliuką. - Štai kol esame vienos. 
Įsipilk kiek į delną. Paaukok dievams, o paskui išliek ant že- 
mės jiems. Tai raudonasis vynas. Geriausia, ką dabar galime 
padaryti. Įsipyliau jo vakar per vakarienę. 

Ana delsė, - jai neatrodo, kad to reikėtų. 

— Patikėk manimi, tai teisinga. Tik nežinia, ar jie jį pri- 
ims, — suabejojusi ji atsuko dangtelį. 

Ana atkišo delnus. 

— Atsiprašau, bet jaučiuosi kaip idiotė. 

Serina pažvelgė į ją. 

— Nereikia, —-jos žodžiai buvo atšiaurūs. — Greičiau. Girdžiu 
balsus. Aukok. 

Toli lauke Ana išgirdo juoko protrūkį, paskui staigų aud- 
ringą pokalbį, panašų į gyvą arabų šneką. 

— Paskubėk. Suglausk delnus. 

Ana padarė kaip liepiama, pajuto į delnus lašant šiltą vyną. 

— Iškelk aukštyn! Didiesiems Egipto dievams. Horui, Totui 


ir mėnulio valdovei Izidei. 

Ana pakartojo vardus, paskui dėl viso pikto pridūrė: 

— Prašau ginti mus ir saugoti. 

Akimirką laikė atkišusi rankas, paskui lėtai išskėtė pirštus, 
leido vynui lašėti ant akmens prie kojų. Dingo bet koks noras 
juoktis. Kambarėlyje tvyrojo įtampa. Ana sulaikė kvapą, žiū- 
rėjo į Seriną, matė, kaip ši lyg įbesta spokso į sieną. Pasekusi, 
kur ji žvelgia, aiktelėjo. Ar šiuos raižinius užklojo vyro šešė- 
lis? Valandėlę pastovėjusi nejudėdama Serina pakėlė rankas 
ir sukryžiavo jas ant krūtinės. Žemai ir pagarbiai nusilenkė 
sienai. Ana kiek delsė, paskui padarė tą patį. 

Kai tik baigė, tarpdury pasirodė dvi figūros. 

— Mačiau jus dingstant. Ko čia atėjote? - Beno kūnas trum- 
pam užstojo šviesą. Nusitraukęs skrybėlę, ranka nusišluostė 
kaktą. - Ar pamatėte ką nors įdomaus? Ar jau apžiūrėjote 
mumijas? 

Jam iš paskos įžengė Džo. Abu vyrai rankose laikė fotoapa- 
ratus. Ana vogčiomis nusišluostė delnus popierine nosinaite. 
Ore tvyrojo sodrus alkoholio kvapas, jos laukė, kol vyriškiai 
ką nors pasakys, bet jie, matyt, nieko neužuodė. Serina už- 
suko buteliuko dangtelį ir įmetė į krepšį. Po kelių minučių 
jie visi keturi grįžo į saulės šviesą ir lėtai nužingsniavo šven- 
tyklos širdies link. 

Ana žvilgtelėjo į Seriną. 

— Ar matei? 

Serina linktelėjo. Pridėjo pirštą prie lūpų. 

— Pakalbėsime vėliau, kai grįšime į laivą. Bet būk akyla. 
Dievai tikrai sukiojasi aplink, — šyptelėjo ir įsikibo Benui į 
parankę. - Turime pamatyti dar daugybę dalykų, Omaras 
sakė, kad eitume į kaimą apžiūrėti prekystalių ir nusipirktu- 
me ko nors gražaus, jei pavyks sulygti gerą kainą. 

Po vėlyvų priešpiečių Ana vėl užlipo į aukštutinį denį. 
Paieškojo akimis tuščio šezlongo, išsirinko vieną pačiame lai- 
vo priekyje. Spausdama rankose skrybėlę su krepšiu, kuriame 
buvo losjonas nuo saulės ir dienoraštis, prasibrovė pro bebai- 
mius saulės garbintojus, metančius iššūkį popietės karščiui, ir 
atsisėdo užmetusi kojas ant suolelio priešais šezlongą. Buvo 
labai karšta, ji jautė, kaip saulė skverbiasi į odą, nors ir buvo 
išsitepusi kremu. Dauguma apačioje miegojo kajutėse, paten- 
kinti, kad gali pailsėti po įtempto ryto. 

Staiga išgirdo žingsnius ir apsimetė mieganti — akis slė- 
pė tamsūs akiniai. Dabar negalėtų pakęsti nei Endžio, nei 
Čarlės draugijos. Per priešpiečius Čarlė ne kartą sučiupo 
Endžio ranką ir pasiuntė Anai grimasą. Bet tai jos nejaudino, 
o Endis, kaip patenkinta pastebėjo, beveik visiškai ignoravo 
moteriškę, kuri vargino jį įkyriu dėmesiu. 

Vos pramerkusi vieną akį, Ana pamatė, kad į denį užlipo 
Tobis. Nekreipdamas dėmesio į šezlongus, nuėjo prie turėklų 
ir atsirėmė. Rankoje jis laikė užverstą eskizų albumą. Regis, 
jos nepastebi, sutelkęs visą dėmesį į upę - pro šalį skriejo 
grakšti feluka. 

Ji gulėjo nejudėdama, Luizos dienoraštis liko krepšyje ne- 
atverstas. Per tokį slegiantį karštį sunku būdrauti. Apsunko 
vokai. Dar spėjo pamatyti, kaip Tobis įsiremia pėda į žemuti- 
nį turėklą, kad būtų patogiau, paskui atsiverčia eskizų albumą 
ir ištraukia pieštuką iš marškinių kišenės. 

Laivas netrukus paliks Kom Omb3ą ir plauks aukštyn Asua- 
no link. Kai pradės plaukti, kils lengvas brizas. It katė pasirą- 
žiusi, ji užsimerkė. 

Išgirdusi laivo gelmėse dundančius variklius ir pajutusi leng- 
vą virpesį denyje, Ana krūptelėjo ir pabudo. 

— Kaip tik dabar išplaukiame. 

Tobis tebestovėjo prie turėklų. Jis neatsisuko, bet ji įsivaiz- 
davo, kad kreipėsi į ją, nes aplinkui nebuvo nieko, kas galėtų 
išgirsti. Jis piešė skubiai, nesustodamas, laikydamas bloknotą 
prieš save, trumpai pakeldamas akis, kad įsidėmėtų detales. 
Šįkart piešė vyrą su turbanu, irkluojantį nedidelę valtį, sun- 
kiai prikrautą žalio pašaro gyvuliams. Ana atsisėdo, paskui 
atsistojo ir nuėjusi prie turėklų stabtelėjo. 

— Šitie gražūs. 

Ji žiūrėjo į nedidelių eskizų pilną lapą. Keliuose buvo vaiz- 
duojama valtis, taip giliai panirusi vandeny, jog beveik nesi- 
matė kraštų. Atskirai nupiešti keisti irklai — galais į priekį, 
palyginti su tais, kokius matė namie - platus galas viršuj ties 
irklininko ranka, o siaurasis vandeny. 

— Ačiū, - padėkojo ir dar kelias minutes piešė. - Tai sala, 
kur šildydavosi saulėje krokodilai. Sobeko subjektai... — link- 
telėjo į žemą smėlio kopą priekyje. Dabar rytiniame krante 
pasirodė šventyklos griuvėsiai. 

— Tikėjausi, kad išvysime bent keletą krokodilų, - pa- 
sakė Ana ir atsirėmė į turėklus prie jo, jautė ant skruostų 
brizo vėsą. 

Jis papurtė galvą. 

— Jų nebėra. Dingo, kai buvo pastatyta Asuano užtvanka. 

Baigęs eskizą, užvertė bloknotą, atsuko nugarą vandeniui 
ir atsirėmė į turėklą. 

— Ar džiaugiatės kelione? 

Ji linktelėjo. 

— Labai džiaugiuosi. 

— Kada galėsiu pamatyti dienoraštį? 

Jis nežiūrėjo į ją. Pasekusi jo žvilgsnį, ji pastebėjo seną kny- 
gą, kurios nesupainiosi su kuo nors kitu — nutriušę viršeliai 
kyšojo iš krepšio, pamesto ant denio prie šlezlongo. Ji suraukė 

kaktą. Negalėjo paaiškinti, kodėl nenori rodyti dienoraščio, 
bet jis jau pasitraukė nuo turėklų, nuėjo ir atsitūpė prie krep- 
šio. Užmetęs eskizų albumą ant šezlongo, paėmė dienoraštį ir 
nieko nelaukdamas atvertė. 

— Nedaug piešinių, - tai nuskambėjo kone kaip kaltinimas. 

— Nedaug, - ją erzino dėmesys jos nuosavybei, piktino tai, 
kad be jos leidimo jis paėmė dienoraštį. Nenorėjo, kad jį lies- 
tų. - Apgailestauju, bet negaliu jo paskolinti. Pati jį skaitau, — 
ji stengėsi sutramdyti balsą. 

— Nepasitikit manimi, — jis staiga sušnairavo į ją. Akinan- 
čioje saulėje jo akys buvo labai šviesios. Veidas persimainė: 
malonų atvirumą pakeitė atšiaurus uždarumas; tai ji buvo 
patyrusi lėktuve. 

— Niekam jo nepatikėčiau, - atsakė kiek įmanydama ra- 
miau. — Tai dokumentas, priklausantis mano šeimai. 

- Ir, be abejo, gan vertingas, - jis kone godžiai vis dar vartė 
lapus. Stabtelėjo ties mažyte kamėjos akvarele, apsuko knygą, 
kad geriau matytų. — Ji buvo nuostabi. Subtili. Turėjo fantas- 
tiškas akis. Ir jautė spalvą. Ar matote? Ji niekada nesvyruoja, 
neabejoja. Vienas brūkštelėjimas, ir jau tobula. Neturėtumėte 
laikyti jo saulėje. Ir nedėkite prie kremo nuo saulės. Tai ne 
koks pigus romaniukas minkštais viršeliais, kad tampytumė- 
te jį visur, kur patinka. Jis neįkainojamas! 

— Aš nelaikau jo saulėje, jūs jį paėmėt ir atvertėt! - atkirto 
Ana. Ji juto, kaip kaista skruostai, ir staiga įsiuto. Ir vėl ją 
kažkas globoja. - Būkite malonus, duokite jį man, - ir ištie- 
sė ranką. 

Akimirką pamanė, kad jis atsisakys atiduoti. Laikė jį at- 
verstą, spoksojo taip, tarsi bandytų nufotografuoti, visiems 
laikams užfiksuoti atmintyje. Paskui nenoromis užvertė ir 
atidavė jai. 

— Atsiprašau, nenorėjau jūsų nuliūdinti, - ramiai pasakė 
jis. - Ar patikėsite, jei pasakysiu, kad manęs nedomina pi- 
niginė jo vertė? Mane domina vien piešiniai. Jie unikalūs. Ji 
pagauna nuotaiką, kokios nepajėgiu perteikti, kad ir kaip 
stengiuosi jau daugybę metų. 

Ana tik trumpą akimirksnį pastebėjo pro gynybinę kau- 
kę blykstelint kažkokią, regis, paslėptą neviltį ir nerimą. Jis 
pravėrė burną, tarsi ketindamas dar kažką pasakyti, bet ap- 
sigalvojo ir pasisukęs nuėjo. Ji matė, kaip jis dingsta apačioje 
pakeliui į žemutinius denius. 

Nebuvo kada svarstyti jo protrūkio. Netrukus pasirodė dar 
viena figūra. Tai Endis. Ją pamatęs, kilstelėjo ranką. Paskubo- 
mis pritūpusi prie šezlongo, ji įkišo dinoraštį į krepšį ir pastū- 
mė po sėdyne, kad nebūtų matyti. 

— Ar tai Tobis Heivordas buvo čia su jumis? — regis, atsitik- 
tinai to paklausęs, atsirėmė į turėklus. 

Ana kilstelėjo antakį. 

— Taip, tai jis. 

— Ar nebuvote jam maloni? — pasiteiravo vos pakreipęs galvą. 

— Ne itin. Tikėjausi ramiai kiek paskaityti. 

— Tai skamba šaltokai. Ar atsikratysite ir manęs? | 

Ji atsiduso. Endžio draugija jai buvo maloni, to nepaneigsi, 
bet kaip tik dabar ji nenorėjo jokios draugijos. 

— Tai ne atsikratymas, Endi. Tiesiog pavargau iš pat ryto. 
Galų gale juk tokia įtampa. Visi maloniai pietavome, o dabar, 
išplaukus laivui, norėčiau pasimėgauti ramiu laisvalaikiu. 

Valandėlę ji manė, jog jis nueis, tad lengviau atsiduso, bet jis 
apsigalvojo. Atsigręžė veidu į ją. 

— Ar jis klausinėjo apie dienoraštį? - lyg tarp kita ko pasi- 
teiravo jis. 

— Taip, klausinėjo, — viduje ji aimanavo, toks įkyrumas ją 
erzino. Kada baigsis šis tardymas? Pirma vienas, dabar ki- 
tas. Ji pasilenkė ir ištraukė krepšį. - Tikrai, Endi, atleisk, 
bet manau, eisiu vidun. Čia viršuje man truputį per karšta, 
noriu kiek pamiegoti, kol vėl turėsime valgyti. Ji nesuteikė 
jam progos atsakyti. Paliko jį stovintį, o pati nulipo žemyn 
ir pasuko į kajutę. 

Įkišusi ranką į krepšį, ieškojo rakto, paskui stumtelėjo 
duris. Kajutėje tvyrojo prieblanda. Prieš išeidama, atvirus 
langus užstūmė lentjuosčių langinėmis, kad nejeitų saulės 
šviesa. Įžengusi į vidų, sustojo suspausta gerkle. Oras prisi- 
sunkęs tokio pat aštraus dulkių kvapo, kokiu dvelkė į durpes 
panaši medžiaga lagamine. Dusdama ir klupdama ji priė- 
jo prie lango, numetė krepšį ant lovos, nusitraukė skrybėlę, 
sviedė ant Žemės ir atstūmė langines. Mažytę kajutę užplū- 
do saulės šviesa. Apsisukusi įdėmiu žvilgsniu tyrinėjo kam- 
barį, kol aptiko ant grindų prie dušinės durų smulkių sakų 
trupinėlių. Ją nukrėtė šiurpas. 

Dušinės durys buvo praviros, ji ėmė pamažu slinkti jų 
link. Kosmetikos krepšelis gulėjo ant šono po kriaukle, vis- 
kas išmėtyta ant grindų. Į polietileną susukto buteliuko — nė 
kvapo. Susijaudinusi ji sušuko, pasilenkė, vėl viską sukišo į 
krepšelį ir apsidairė. Patalpa maža. Buteliukas negalėjo nie- 
kur nuriedėti. Nebuvo kur pasislėpti. Nusinešusi krepšelį į 
kajutę išvertė viską ant lovos. Staiga susigriebė, jog visa dre- 
ba. Paėmė ant antklodės gulintį megztinį, apsivilko ir sto- 
vėjo spoksodama į rinkinį lūpdažių, vokų šešėlių ir kelionei 
skirtų mažyčių plastikinių kremo indelių. Su panieka klau- 
sė savęs, kam visa tai pasiėmė. Juk atvykusi beveik niekuo 
nepasinaudojo. Vienintelio daikto — egiptietiško buteliuko, 
kurį norėjo išvysti, - nebuvo. 

Atsisėdusi ant lovos, lengvai perbėgo rankomis per kos- 
metikos reikmenis, tarsi norėtų viską užfiksuoti atmintyje. 

Užsimerkė, giliai atsiduso, paskui vėl atsistojo ir nuėju- 
si priklaupė prie dušinės durų. Šie trupiniai - ne milteliai 
kaip anąkart. Jie lipnūs. Ji atgrasiai spoksojo į savo pirštus. 
Šios medžiagos nenupurtysi, ji prilipo prie odos, persmelkė 
rankas sodriu kedrų, miros ir cinamono kvapu. Paklaikusi ji 
pašoko, puolė prie kriauklės, grabaliojo čiaupus, atsuko juos 
iki galo, trynė ir trynė rankas muilo gabalu, kol šios pasidarė 
šiurkščios. Galiausiai nusišluostė, peržengė visą tą netvarką, 
čiupo raktą ir puolė prie durų. Atsidūrusi koridoriuje, nulėkė 
laiptų link. 

Restorano aukšte buvo šešios kajutės — po tris kiekvienoje 
ilgo ir siauro, kaip ir jos pačios aukšte, koridoriaus pusėje. 
Kiekviena pažymėta numeriu, visos durys uždarytos. Kuri jų 
Serinos? Paklaikusi sustojo ir suko galvą. Ar Serina pasakė 
kajutės numerį? Ana neprisiminė. 

Staiga netoliese atsidarė durys ir pasirodė Tobis. Ji išsi- 
gandusi spoksojo į jį, paskui giliai įkvėpė. Šyptelėjusi pasi- 
sveikino. 

— Ak, pagaliau draugiškas veidas! - gal tai ir nebuvo patys 
tinkamiausi žodžiai, bet jie pirmi šovė į galvą. - Jau ėmiau 
galvoti, kad čia apačioje kiek panašu į Mari Selestos aplinką. 
Gal kartais žinote, kuris Serinos kambarys? 

Jis gūžtelėjo pečiais. 

— Apgailestauju. Manau, jos kajutė kažkur koridoriaus 
gale, bet tikrai nežinau kur. 

Uždaręs kajutės duris, jas užrakino, atsargiai aplenkė ją, 
linktelėjo ir pasuko laiptų link. 

Ji valandėlę spoksojo į jį, tam tikra smegenų dalimi aiškiai 
suvokdama, kad jis vis dar pyksta ant jos, tad dėl savo pa- 

čios — ir tikriausiai dėl jo —- ramybės nusprendė atitaisyti klai- 
dą, galbūt parodyti jam dienoraštį. Ana pasisuko ir leidosi 
į koridoriaus galą, valandėlę atsargiai sukluso prie durų, už 
kurių manė išgirdusi kažkokį bruzdesį. Bet ten viešpatavo to- 
kia pat tyla kaip ir visur kitur. Paskui priešingoje koridoriaus 
pusėje pasigirdo tyliai murmantis moters balsas. Staiga balsas 
nutilo, ji išgirdo medinių sandalų kaukšėjimą į grindis, durys 
atsivėrė. Tai Čarlė. 

— Nagi, nagi, - sakydama ji nužvelgė Aną nuo galvos iki 
kojų, tarsi ši būtų neįprastai keistas žemesnės gyvybės pada- 
ras. - Kam turime dėkoti už šį malonumą? - jos balsas buvo 
sarkastiškas. 

— Ar yra Serina? 

Čarlė gūžtelėjo pečiais. Pasitraukė nuo durų, nuėjo, atsisėdo 
prie tualetinio staliuko, palikusi Aną tarpdury, ir šūktelėjo: 

— Tai pas tave. 

Kajutė buvo lygiai tokia pat kaip Anos, tik čia stovėjo dvi 
lovos ir dvi spintelės, įspraustos į vos didesnį plotą nei jos. Iš 
lygiai tokios pat kaip ir Anos kajutėje dušinės išėjo rankšluos- 
čiu apsigobusi Serina. Šlapi trumpai kirpti plaukai nubraukti 
nuo veido, ant pečių — vandens lašai. 

— Atsiprašau, maudžiausi, - šypsodamasi patvirtino tai, 
kas ir taip aišku. —- Kas atsitiko, Ana? Ar kas bloga? — šyp- 
sena blėso. 

— Kažkas atsitiko, - išpyškino Ana. — Turiu su kuo nors pa- 
sišnekėti. 

— Su kažkuo? Gal su kažkieno vaikinu? 

— Carle! — Serinos balsas buvo aštrus. - Nekvailiok, - ji vėl 
pasisuko į Aną. - Duok man penkias minutes. Luktelėk poil- 
sio kambary. Paskui pašnekėsime. 

Nė žodžio netarusi Ana linktelėjo, pasuko nuo durų, lėtai 
grįžo prie laiptų ir ėmė kopti aukštyn. 

Poilsio kambarys buvo tuščias. Ji pažvelgė pro dvivėres duris 
į šešėlyje skendintį denį po tentu, į stalus. Lauke, regis, malo- 
nu — vėsu, esi apsaugotas nuo tiesioginių saulės spindulių. Po 
tentu sėdėjo pagyvenęs dvasiškis su žmona, prieš juos šalti gėri- 
mai, šalia jų — pora, kuri, kaip jai pasisakė, atvyko iš Aberdyno. 
Prie vieno stalo ji pamatė Beną. Jis, regis, miegojo. Tobis sėdėjo 
prie stalo netoli durų, pasistatęs alaus bokalą, šalia jo atverstas 
eskizų albumas. Atsukęs į ją nugarą, jis kažką piešė. 

Ji valandėlę stebėjo, tyrinėjo jo profilį, kai jis, paėmęs bokalą, 
gurkštelėdavo ir vėl palinkdavo prie eskizų albumo, o ploni 
rudi pirštai mikliai judėdavo virš lapo. Iš to, kur buvo nukrei- 
pęs žvilgsnį, galėjo spręsti, kad jis tikriausiai piešia grakštų mi- 
naretą, iškilus; virš linguojančių palmių šakų kitame krante. 

Pro juos žemyn upe plaukė didelis turistinis kreiseris. Per 
motorų burzgesį buvo girdėti muzikos dūžiai. Ji apmaudžiai 
pagalvojo, jog iš šių triukšmingų milžiniškų laivų skaičiaus 
galima spręsti apie Egipto lankytojų alergiją tylai ir, galimas 
daiktas, istorijai. Jie stumdosi, juokiasi prie paminklų, nieko 
nesiklauso ir į nieką nežiūri. Ji piktinosi. Kaip galima būti 
tokiems lengvabūdiškiems? Daugelis jų čia tikriausiai atvyko, 
norėdami patenkinti užgaidą, galėjo keliauti bet kur, gal jau 
apkeliavo visą Europą ar net visą pasaulį. O ji, taip karštai 
troškusi aplankyti Egiptą, dabar jaučiasi tokia nerami, ner- 
vinga ir vieniša. 

— Kodėl jums neišėjus į lauką ir neprisijungus prie manęs? 

Ji pamatė, kad Tobis padėjo pieštuką ir atsilošė kėdėje. 
Tikriausiai jautė, kad ji čia. Ji nenoromis žengė pro duris. 

— Ačiū. 

Jis kilstelėjo nuo kėdės. 

— Ar galiu jums atnešti alaus? 

Regis, tai susitaikymo gestas. 

— Ne. Ne, ačiū, - ir šypsena stengėsi sušvelninti atsisaky- 
mą. — Išėjau tik įkvėpti gryno oro. 

— Triukšmingi šunsnukiai, ar ne? — tarsi būtų perskaitęs jos 
mintis, jis linktelėjo į kreiserį, kuris aplenkė ilgą seklumą ir 
dingo jiems iš akių. 

— Jie išties trikdo tylą. 

= Šitaip jie pramogauja. Manau, neturėtume jų smerkti, — 
Jis pažvelgė į ją, lūpose šmėkštelėjo šypsnys. - Paukščiai to 
nepastebi. Ar matote garnius tenai prie vandens? Jie tiesiog 
tupi, spokso, atrodo paslaptingi. 

— Jie įpratę prie laivų. Tikriausiai kasdien jų praplaukia 
šimtai, manau, paukščiai žino, kad žmonės niekada neišlipa į 
krantą. Bent jau čionai. 

Ana patraukė kėdę ir atsisėdo prie stalo. Kaip spėjo, jis 
piešė minaretą, palmes ir susispietusius dumblo plytų na- 
mus plokščiais stogais. Išplaukęs iš Kom Ombo, laivas kirto 
Nubiją, gamtovaizdis gerokai pakito. Pirmiausia dėl to, kad 
namai buvo nudažyti šviesiomis spalvomis. 

— Jūs laimingas, kad galite įkūnyti kelionės įspūdžius, — 
pasakė ji ir parodė į eskizų albumą. — Su fotoaparatu to ne- 
pavyksta. 

— Nesate gera fotografė? 

Jis vėl ėmė piešti: brūkšniavo ant lapo šešėlį ir nepakėlė 
akių. Ją pagavo apmaudas. 

— Kodėl taip manote? 

— Tai ne aš, jūs pati abejojate savo fotografiniais gebė- 
jimais. Galų gale juk ši šalis pati fotogeniškiausia žemėje. 
Elgtumėtės kvailai, jei neparsivežtumėt bent pakenčiamų 
nuotraukų albumui. 

— Dieve, kaip globėjiškai šitai skamba! — pratrūko ji, nebe- 
galėdama susitvardyti. 

— Argi? — valandėlę jis laikė iškėlęs pieštuką, tarsi apmąsty- 
damas savo žodžius. - Jei taip, tuomet apgailestauju, — tačiau 
taip neatrodė. - Matau, jau nebetampote visų savo daiktų. 

— Daiktų? —- sutrikusi valandėlę spoksojo į jį. Paskui supra- 
to. - Ak, turite galvoj dienoraštį? 

Jis vos pastebimai gūžtelėjo pečiais. 

— Regis, moterims būtinai reikia nešiotis didžiulius krep- 
šius, kur tik eitų. 

— Nes neturime didelių kišenių kaip vyrai. 

Pagaliau jis pažvelgė į ją, apžiūrinėjo jos suknelę, kaip jai 
pasirodė, atidžiau nei derėjo. 

— Manau, kad taip, — sutiko jis. 

— Ana? - už nugaros pasigirdęs Serinos balsas privertė ją at- 
sisukti. Moteriškė sustojo ir žiūrėjo į Tobio piešinį. - Nenoriu 
trukdyti, - šypsodamasi pasakė ji. 

— Ne, ne, netrukdai, - paskui Ana skubiai atsistojo. Paskui 
kiek šiurkštokai mestelėjo Tobiui: - Palieku jus tęsti kūrybi- 
nio darbo, - nelaukdama, ką jis atšaus, ji pirma pasuko laiptų 
į aukštutinį denį link. 

Serina nusekė jai iš paskos prie turėklų. Draugiškai atsirė- 
mė ir kelias minutes stebėjo praplaukiantį reginį. Galiausiai 
prabilo. 

— Tai ar pasakysi, kas bloga nutiko? 

— Manai, esu beprotė? — Ana stebeilijo žemyn į vandenį. 

— Nemanau, nebent Tobis Heivordas būtų išstūmęs tave per 
bortą. Tau jis nepatinka, ar ne? 

Stojo ilga tyla. 

— Man jis pernelyg atšiaurus. Nenoriu praleisti atostogų 
kaudamasi dvikovoje. Nematau reikalo. Atrodo, lyg visąlaik 

ieškotų priekabių, — tai pasakiusi, ji pakeitė temą. — Serina, 
mano kajutėje kažkas yra. Tai nesuprantama. Siaubinga. 
Noriu, kad ateitum ir pažiūrėtum, — ją nukrėtė šiurpas. — Ir 
buteliukas dingo. 

— Dingo? — Serina pasisuko veidu į ją. — Ar esi įsitikinusi? 

— Visiškai. Palikau jį kosmetikos krepšelyje, duše. Radau jį 
atdarą, viskas išbarstyta ant grindų. 

— Vadinasi, jį kažkas pavogė. Gal kas iš įgulos... 

— Ne, manau, kad tai kažkas kitas. 

Serina įdėmiai pažiūrėjo į ją ir švelniai pratarė: 

— Ana, kartais, kai esame pervargę, imame vaizduotis įvai- 
riausių dalykų. Tai lengva. 

— Ne, - Anos balsas buvo niaurus. —- Prašau eiti sa manim ir 
pažiūrėti. Aš nepervargus. Ir negavau saulės smūgio. Tai ne 
haliucinacijos. 

— Gerai jau gerai. Juk tai aš, ar prisimeni? — Serina palinko 
prie jos, uždėjo plaštaką Anai ant rankos. Kiek pagalvojusi, 
nuėjo ir prisėdo ant šezlongo kraštelio. - Tiksliai papasakok, 
ką matei. 

— Mūsų auka nepaveikė dievų, - liūdnai sumurmėjo Ana ir 
prikando lūpą. 

— Regis, ne. Bet papasakok, ką matei. 

Ana gūžtelėjo pečiais. 

— Kajutėje mačiau dulkes, užuodžiau smilkalus. Nežinau, 
kas tai ir kaip ten pateko, bet jaučiu jų artumą, Serina. Luizos 
gerojo žynio ir piktojo džino. Juntu juos taip arti, — ji papurtė 
galvą. - Man taip baugu. 

Staiga triukšmas sustiprėjo - taškydamas drumzliną van- 
denį, juos lenkė su jais susilyginęs dar vienas kreiseris. Joms 
mojo ir šaukė viršutiniame denyje daugybė eile išsirikiavusių 
figūrų — visi su trumpikėmis, tamsiais akiniais ir akį rėžian- 

čiais marškinėliais. Ana nenorom kilstelėjo ranką, pripažin- 
dama, kad pralaimėjo lenktynes, nors niekas nesiteikė jų pa- 
skelbti, ir atsuko nugarą. Paskui pažiūrėjo į Seriną. 

— Pajutau naivų vaikišką norą melstis. Dieve, prašau sutvar- 
kyti visa tai. Nuvyti blogus žmones. 

Serina pakėlė į ją akis ir švelniai paklausė: 

— Ar melstis yra naivu ir vaikiška? 

— Tai niekad nepadeda, — pasakė Ana ir, atsisėdusi ant kito 
šezlongo greta Serinos, pasisuko veidu į ją. Palinko į priekį, 
įsirėmė alkūnėmis į kelius. - Atsidūrę aklavietėje, liekame 
vienui vieni. Ar ne? 

Valandėlę Serina žiūrėjo į ją begalinio liūdesio kupinomis 
akimis ir galiausiai pasakė: 

— Nemanau, kad esame vieni. 

— Na, matyt, ne, nes tuomet nebūtum aukojusi Izidei ir 
Totui! - atkirto Ana. - Nors man knieti sužinoti, ar tik to 
nedarei, kad pasijusčiau laiminga. 

Serina papurtė galvą. 

— Aš neatlieku bereikšmių veiksmų, Ana, — pasakė ji griež- 
tai. - Nors mudvi neseniai pažįstamos, tikėjausi, kad būsi tai 
supratusi. 

— Taip, - atsiduso Ana, - apgailestauju. 

— Aš tikrai tikiu, kad malda padeda. 

— Tikrai? - Ana gūžtelėjo pečiais. - Gal tau. 

Sunerimusi ji atsistojo ir nužingsniavo prie turėklų. Juos pa- 
sivijo ir aplenkė kitas laivas, daug didesnis ir galingesnis. Upėje 
vėl buvo ramu. Tolumoje feluka plaukė į krantą. Ji pamena, kad 
ne kartą meldėsi. Kad ją mylėtų tėvas, kad bent kartą pritartų 
tam, ką ji daro. Meldėsi, kad Feliksas tikrai būtų išvykęs su 
reikalais, kad nepasitvirtintų jos įtarimai, meldėsi, kad nemir- 
tų mama. Ir nė viena jos malda nebuvo išklausyta. Nė viena. 

— Gal tavo maldos buvo išgirstos, bet dėl tam tikrų prie- 
žasčių, kurių tuomet negalėjai suprasti, nebuvo išklausy- 
tos, — Serina atsilošė ir užmetė kojas ant suolelio. Sukryžiavo 
rankas. — Galbūt vaikiška ir naivu, kaip sakai, tikėtis, kad jos 
visada bus išklausytos. Tačiau jei meldi to, ko tau tikrai reikia, 
tavo malda bus išklausyta. Niekada nesiliauk melstis, Ana. 

— Bet kam turiu melstis? - paklausė Ana. Virš upės, vos 
kelios pėdos virš vandens, sklandė didelis rudas garnys, lė- 
tai plasnodamas sparnais, kurių judesiai ritmingai pritarė 
kilvaterį kertančios nedidelės valties irklų yriams. — Izidei? 
Totui? Savo vaikystės laikų Jėzui? — staiga ji papurtė gal- 
vą. - Atleisk. Dabar ne laikas diskutuoti rimtais filosofiniais 
klausimais. 

— Manau, kaip tik laikas. Į tavo klausimą turiu gan neor- 
todoksinį atsakymą. Itin gerai derantį prie Egipto aplinkos. 
Mano galva, jie visi yra viena, Ana. Totas. Atumas. Jėzus.Visi 
jie - skirtingi vieno Dievo pavidalai. Melskis bet kuriam jų 
arba visiems, mano brangioji, tik melskis, - ji kreivai šypte- 
lėjo. - Jei mano pažiūros būtų plačiai žinomos, net mūsų va- 
dinamame mokslo amžiuje būčiau sudeginta ant laužo. Nė 
vienas bet kurio tikėjimo fundamentalistas man nepritartų. 
Gal ir tu geriau nesiklausyk. 

— Nors ši mintis guodžia. Pateisina bet kokį pasirinkimą. 

— Pamąstyk apie tai, Ana. Per dešimtis tūkstančių žmonijos 
egzistavimo metų kiekviena karta turėjo savo dievų, tvirti- 
nusių: „Neturėk kitų dievų, tik mane vieną ar panašiai. Bet 
kodėl kažkuris jų turi būti geresnis už kitą? Kodėl geriau vie- 
nas nei keli? Mano galva, kiekvienas Dievas įkūnija vienintelį 
geriausią tų laikų Dievą. Mūsų amžiui ir kultūrai tiko Jėzus, 
švelnus gydytojas, idealistas, bet per paskutinius du tūkstan- 
čius metų pasirodėme esą toli gražu ne tokie švelnūs ir ne 

tokie idealistai tiek Europoje, tiek ir Artimuosiuose Rytuose, 
tad kai kas garbina Jėzų, kai kas grįžta prie praeities dievų, 
dar kiti priėmė kitų pasaulio kraštų tikėjimą. 

— Manau, tu teisi. Išties fundamentalistams būtų sunku 
priimti tavo pažiūras, - Ana papurtė galvą. — Tačiau mudvi 
paaukojome tik lašelį vyno prieš du tūkstančius metų gar- 
bintiems dievams tikėdamos, kad jie apgins mus nuo piktojo 
džino, o jie, galimas daiktas, mūsų neišklausė. Tai ką man 
dabar daryti? 

Serina atsistojo. 

— Geras klausimas. Grįžkime į tikrovę. Tavo kajutėje yra 
tai, ką nori man parodyti. Eime tuojau pat pasižiūrėti. 

Keista medžiaga ir kvapas kažkur dingo. Paieškos kajutėje 
ir vonios kambarėlyje ilgai neužtruko. Viską keletą kartų ap- 
ieškojusios, jiedvi atsisėdo. Ana ant lovos, Serina ant žemos 
taburetės, kurią išsitraukė iš po tualetinio staliuko. 

— Tikriausiai manai, kad tai tik mano vaizduotė. 

— Ne, Ana, aš tikiu tavimi. 

— Bet ir kvapo nebeliko. 

— Vis tiek tikiu, - šyptelėjo Serina. 

- Ir kažkas pasiėmė buteliuką, - Ana papurtė galvą. - Žinai, 
keista, bet man palengvėjo. 

— Nepanašu, kad būtum tuo labai įsitikinusi. 

— Jį taip ilgai saugojau. Vertinau. 

— Aha. 

— Nesu įsitikinusi, kad šmėkla, net klastinga egiptietiška 
šmėkla, gali jį ir nusinešti. 

— Bet kas kitas galėtų jį pavogti? 

— Tai antikvarinis daiktas. 

Valandėlę jiedvi žiūrėjo viena į kitą, paskui Serina papur- 
tė galvą. 

— Ne. Tai ne Endis. Jokiu būdu. Kodėl jis? Endis įsitikinęs, 
kad tai klastotė. Kas dar apie tai jį žino? 

Ana gūžtelėjo pečiais. 

— Niekas. 

Ar Tobis matė jį krepšyje? Ji suraukė kaktą. Bet jei ir matė, 
tikrai jo nepaėmė. 

Serina stebėjo jos veidą. 

— Apie ką mąstai? 

— Niekas laive jo neimtų. Vertingas dienoraštis. Manau, jis 
galėtų ką nors sugundyti. Endis su Tobiu mane dėl jo įspėjo, 
tačiau buteliuko nė vienas nebūtų paėmęs. 

Valandėlę jiedvi sėdėjo tylėdamos, staiga laivo gelmėse su- 
skambėjo gongas. 

— Vakarienė, - gūžtelėdama pečiais pasakė Serina. 

— Ar ką nors sakysime? Ar klausime, gal jį matė kas nors? 

Nutaisiusi grimasą Serina papurtė galvą. 

— Manau, ne. Juk nieko nekaltini ir tikriausiai apskritai ne- 
apkaltinsi. Esu tikra, kad ir įgula, ir keleiviai yra patikimi. 
Ne. Tavimi dėta, kol kas patylėčiau. 


Ji taip ir padarė. Vakarienė buvo linksma, visi šnekėjosi, klau- 
sėsi vieni kitų. Ji taip pat pasakė vieną ar dvi replikas, bet 
vargu ar jų reikėjo. Kelionė ; Kom Omb3, popietės išvyka, 
variklių dundėjimas plaukiant į Asuaną visus išvargino. Tad 
vyravo lengvas nuoširdus pokalbis, lydimas ilgų draugiškų 
pauzių, kol visiems ėmė merktis akys. 

Po vakarienės Omaras svetainėje ketino rodyti filmą, todėl 
keleiviai vienas po kito lipo į viršų susirasti vietos, kur galėtų 
gurkšnoti gėrimus arba kavą. 

Visi išėjo iš valgomojo, o Ana liko kur buvusi. Stodamasis 
Benas prisilenkė prie jos ir paklausė: 

— Ar einate su mumis, brangioji Ana? 

Ji papurtė galvą. 

— Tiesą sakant, esu truputį pavargusi. 

— Gerai, — paskubomis šyptelėjęs nusekė įkandin Endžio ir 
Čarlės. Eidama iš valgomojo Čarlė žvilgtelėjo per petį. Tai 
buvo nugalėtojos žvilgsnis. 

Likusi viena Ana sėdėjo tol, kol Ali su Ibrahimu tvarkė 
stalus. Ibrahimas tarsi netyčia priėjo prie jos. Nukraustęs nuo 
stalo indus, brūkštelėjo šluotele per staltiesę. 

— Jums liūdna, madmuazele? Gal norėtumėt alaus nuotaikai 
pakelti? Arba kavos, kol čia viena sėdite? Galiu atnešti. 

Jo veidas buvo švelnus, išvagotas gilių raukšlių, o tamsios 
rudos akys, kaip ji pastebėjo, labai malonios. 

— Būtų gerai, Ibrahimai. Ačiū. Prašyčiau kavos. 

— Tik ne egiptietiškos. 

Jam šyptelėjus pasirodė daugybė raukšlelių. Laive visi be 
perstojo juokavo, kad daugumai lepių anglų egiptietiška kava 
per stipri. 

— Tuomet visą mėnesį nemiegočiau. Prašyčiau, Ibrahimai, 
silpnos angliškos kavos su pienu. 

Ali baigė ruošą. Patenkintas apsidairė, išjungė šviesas, pa- 
likdamas tik vieną virš Anos stalo. 

— Atsiprašau. Pridariau rūpesčių čia pasilikusi, — ji kreipėsi 
į Ali, bet šis jau dingo, pasukęs virtuvės ir šalimais esančių 
įgulos patalpų link. Tad jai atsakė kavą atnešęs Ibrahimas. 

— Jokių rūpesčių. Man malonu jums patarnauti, madmua- 
zele. Prašau sėdėti kiek patinka, - tai pasakęs, nusilenkė jai. 
Valandėlę delsė, tarsi norėtų dar kažką tarti, paskui pasisu- 
kęs nuėjo. 

Buvo nejauku tuščiame valgomajame. Aplink visur tam- 
su, išskyrus lemputę virš stalo. Prietema gaubė barą su tuščiu 

nublizgintu kavinuku ir pusryčiams paruoštais nepriekaiš- 
tingai švariais padėklais. Jokio garso, tik ritmiškai dundantis 
variklis ir terškantys laivaračiai, plaukiant aukštyn upe. Ji dar 
ilgai sėdėjo prie tuščio puodelio, parėmusi smakrą ant suner- 
tų pirštų. Pusiau miegodama spoksojo į tuštumą ir neišgirdo, 
kaip sugirgždėjo praveriamos durys. 

— Ak, štai kur tu slepiesi! - Endis įžengė nepatogiai nešinas 
dviem stiklinėmis vienoje rankoje. Durys pačios užsivėrė. — 
Tikiuosi, ne nuo manęs bandai pasislėpti! 

Ji pakėlė akis ir šyptelėjo kiek pavargusia šypsena; negalėjo 
susitvardyti skubiai nepažvelgusi į duris, ar karštomis jo pė- 
domis neseka Čarlė. 

— Negi galėčiau? Arba norėčiau? 

Jis pastatė stiklines ant stalo, vieną pastūmė jai. 

— Prieš miegą. 

— Ačiū. 

— Ar galiu paklausti, ko tokia susimąsčiusi ir visai viena čia 
sėdi? Pasidalyk rūpesčiais. Jei tai padės. 

Keista, kokia atsipalaidavusi iškart pasijuto jo draugijoje. 

— Kažką praradau. Kažką gan brangaus. Kvepalų bute- 
liuką. Žinau, sakei, kad tai tikriausiai klastotė, bet man jis 
ypatingas. 

— Gal kur nors pametei? Gal Kom Ombe, kai laipiojome po 
griuvėsius. 

Ji papurtė galvą. 

— Jis dingo iš mano kajutės. 

— Nori pasakyti, kad jį pavogė? - jis atrodė sukrėstas. - Ar 
esi tikra, kad jo nepadėjai kur nors kitur? Gal pamiršai kur? 

— Būtų gerai, bet visur apžiūrėjau. Serina man padėjo. 
Jo nėra. 

— Ar pranešei apie tai Omarui? 

Ji papurtė galvą. Negi galėjo pasakyti, kad kaip tik jis, 
Endis, yra pagrindinis jos įtariamasis? 

— Ketinu dar paieškoti, o paskui pranešti. Jei imsiu visus 
aplink kaltinti, sudrumsiu nuotaiką. Gal dar atsiras. 

— Jei ieškai įtariamojo, tavim dėtas pagalvočiau apie tą tipą 
Heivordą. Jis perdėtai domisi ir tavimi, ir tavo dienoraščiu, o 
apie jį patį, regis, niekas nieko nežino. 

— Tobis domisi taip pat kaip ir tu, Endi, — atšovė ji. — Jis 
žavisi Luizos piešiniais ir tapyba. Sutinku, jis šiek tiek įky- 
rus, bet esu įsitikinusi, ne vagis, — žvilgtelėjusi į laikrodį, ji 
atsiduso. - Šito per daug ankstyvai mano nakčiai. Ar jau 
baigėsi filmas? 

Jis linktelėjo. Gurkšnojo gėrimą ir spoksojo į ją per stikli- 
nės kraštą. 

— Ar buvo įdomu? 

— Pamoka, kaip būti geram musulmonui nūdienos Egipte! — 
šyptelėjo. —- Taip, įdomu, bet norėčiau daugiau sužinoti apie 
šios šalies senovės istoriją, jei apskritai privalome ko nors 
mokytis. 

Ana sukikeno. 

— Nebuvau nė vienoje pamokoje. Jos neprivalomos. 

— Privalomos, jei vyksta bare! -— atsilošęs sukryžiavo ran- 
kas. - Tai kaip patinka kelionė, jei negalvosim apie nuosto- 
lius? Susidariau įspūdį, kad kol kas ji tave truputį trikdo. 

Ji iškart neatsakė, susimąstė. 

— Taip, manau, kad taip ir yra. Pasiėmiau per daug daiktų. 
Kalbu ne apie Luizos dienoraštį ir kvepalų buteliuką, bet apie 
skyrybas ir nerimą dėl ateities, — ji lėtai papurtė galvą. - Endi, 
noriu tavęs kai ko paklausti, - akimirką stabtelėjo. Norėjo 
sužinoti, ar yra aptikęs Luizos paveikslų rinkoje, ar buvo su- 

sitikęs su Feliksu ir ar šis siūlė jam parduoti jos daiktų. Ji 
nepastebėjo, kad kas nors būtų dingę, bet kartą ji pasigedo 
kelių daiktų. Feliksas paaiškino, kad jie atiduoti išvalyti, ir 
iš tikrųjų daiktai netrukus atsirado. Ji įtarė, kad jis nešdavo 
juos įvertinti. Galbūt, kai nesisekė reikalai, buvo susigundęs 
juos parduoti. Dabar tai jau nesvarbu. Kai jie skyrėsi, jis jau 
buvo turtingas, paliko jai namą ir beveik viską, kas jame buvo. 
Bet ji atkakliai troško sužinoti, ar dažnai jis apgaudinėdavo ją. 
Svarstė, kaip to paklausti, bet staiga pro-atsivėrusias svetainės 
duris įsiveržė Carlė. 

— Štai kur judu slepiatės! - žengdama vidun pasakė Čarlė 
ir leido durims pačioms užsiverti. Po vakarienės ji persirengė. 
Vakarieniaudama vilkėjo blyškiai žalią švarkelį, plaukai buvo 
susukti į kuodą ant pakaušio. Dabar palaidi plaukai laisvai 
draikėsi ant pečių, ji vilkėjo aptemptą ryškiai rožinę vasarinę 
suknelę. - Nesistebiu, kad tu čia, Endi, — priėjusi prie sta- 
lo, sustojo ir žiūrėjo į juos. - O dabar pasakyk, Endi, ar tarp 
mūsų viskas baigta? 

Ana skubiai atsistojo. 

— Na, aš su tuo neturiu nieko bendra... 

- Žinoma, kad turi,- Čarlės žvilgsnis dvelkė šalčiu. —- 
Patikėk, visa tai susiję tik su tavimi. 

— Ne, Carle. Ne, — pasakė atsistojęs Endis ir bloškė stikli- 
nę ant stalo. - Dar prieš mums čia atvykstant, man buvo pa- 
bodęs tavo kabinėjimasis ir verkšlenimas, o laive tai tapo tie- 
siog nepakenčiama. Nežinau, kas tau atsitiko. Apgailestauju, 
nenoriu tavęs įžeisti, bet mums nieko neišeis. Nenoriu to 
sakyti, bet, matyt, privalau. Nepanašu, kad nori malonios 
ir normalios draugystės, kuri savaime užsimezga. Čarle, tu 
nori vyro, kuris įprasmintų tavo gyvenimą, duotų tau pinigų, 
pastatytų namą, užmautų santuokos žiedą, padovanotų gra- 

žų kūdikėlį, dievaži! Aš nesu toks. Turi išmokti pati skintis 
kelią, Čarle, arba susirask kitą mulkį, kuris leistųsi vedžio- 
jamas už nosies. Ir palik ramybėje Aną. Ji teisi. Ji su tuo 
neturi nieko bendra. Mudu ramiai gurkšnojome. Ir viskas. 
Daugiau nieko. Visiškai nieko. Jokių intrigų, — stabtelėjęs 
giliai atsikvėpė. - Klausyk, šis laivas nedidelis. Daugumai 
žmonių — tai vienintelės gyvenime atostogos laive. Tad ne- 
sugadink jų. Niekas daugiau apie tai neturi žinoti. Žinau, 
Ana niekam nepasakys, kaip ir aš. Tebūnie tai mūsų reikalas, 
likime draugais. Atplaukę į; Asuaną pasilinksminsime, ge- 
rai? — ir padavė jai abi rankas. 

— Draugais! - Čarlė iškošė pro dantis. - Aš taip nemanau. 
Ar žinai, kas esi, Endi? Savim patenkintas pasipūtėlis, ego- 
centriškas išpera! Tu jos nori vien dėl brangaus dienoraščio, 
bet ką padarytum, kad tik jį gautum. Aš tave pažįstu! Pamesi 
ją vos gavęs ko nori. Taip pasielgei su manim, kai gavai mano 
tėvo Hoknį! Na, ką gi, judu vienas kito verti. 

Ši paskutinė pastaba buvo skirta Anai, paskui Čarlė stai- 
ga apsisuko ir it viesulas išsiveržė iš valgomojo, taip smar- 
kiai trenkdama durimis į sieną, kad garsas, regis, nuaidėjo 
per laivą. | 

Suglumusi Ana tylomis žvelgė į Endį. Šis atsiduso. 

— Apgailestauju. Nenorėjau, kad tai atsitiktų. Kvaila mote- 
riškė. To ir buvo galima tikėtis. Nekreipk dėmesio į tai, ką ji 
sako. Galbūt tai padės kiek išsklaidyti slogią nuotaiką, — pa- 
sakęs trumpai stabtelėjo. — Jei nori žinoti, pasakysiu, kad nu- 
pirkau iš jos tėvo Hoknį. Gan gerą. Ir pelningai pardaviau. 
Legaliai ir sąžiningai. Visi buvo patenkinti. Apie tai ji užsi- 
minė pirmą kartą! - pridūrė. 

— Regis, šios atostogos prakeiktos, - pasakė Ana purtyda- 
ma galvą. 

— Gal todėl, kad aplankėme Tutanchamono kapą? Nema- 
nau, — jis nusijuokė. - Na, pralinksmėk. Kajutėje turiu šiek 
tiek šio skystimo. Kodėl mums nenuėjus ir neišgėrus... 

Jis kaip tik siekė jos stiklinės, kai koridoriuje pasigirdo ve- 
riantis riksmas. Akimirką abu suglumę žvelgė vienas į kitą, 
paskui Endis pasuko durų link, Ana nusekė jam iš paskos. 

Kai jie išėjo iš valgomojo, prie atvirų kajutės durų korido- 
riaus gale būriavosi žmonės. Tai buvo Čarlės kajutė. 

— Kas yra? Kas nutiko? Kur Serina? - Endis brovėsi į mi- 
nios priekį. 

Čarlė stovėjo vidury kabinos, jos veidu tekėjo ašaros. 

— Gyvatė! Ten viduje! - sušuko ji rodydama į ant grindų 
gulintį tualetinio staliuko stalčių, aplink mėtėsi daiktų. - Ji 
buvo ten, laukė manęs! - Čarlę ėmė krėsti stiprus drebulys. 

— Ar ji tau įgėlė, Čarle? - paklausė pro žmones prasibrovęs 
Benas, rankoje laikydamas pirmosios pagalbos vaistinėlę. 

Jam iš paskos ėjo Omaras nerimo kupinu veidu. 

— Kas yra? Kas atsitiko? - pastūmęs Beną, Omaras įžengė 
į kajutę. — Panele Čarle, prašau nurimti, antraip neišgirsime 
vienas kito, — Čarlės kūkčiojimas netruko peraugti į isteriją. — 
O dabar ramiai papasakokite, kas nutiko. Ar jūs sužeista? 

- Gyvatė! - Čarlė rodė į stalčių. - Ten, viduj, buvo susiran- 
giusi gyvatė. 

— Ar ji įgėlė jums? —- Omaro veidas mirtinai išbalo. 

Ji papurtė galvą. Tai išgirdęs, Omaras lengviau atsiduso. 

— Neįsivaizduoju, kaip tai galėjo nutikti, - suraukęs kaktą, 
žingtelėjo atgal nuo stalčiaus. —- Kaip ši gyvatė galėjo patekti 
į laivą? 

Staiga pasirodė Serina. 


— Kas yra? Ar kas nors bloga? 

Ji brovėsi į kajutę, dairėsi, įdėmiai žvelgdama į išsigandu- 
sius aplinkinių veidus. 

— Kur tu buvai? - paklausė jos Čarlė ir vėl puolė į ašaras. 

— Buvau denyje, žiūrėjau į žvaigždes, - Serina viena ranka 
apkabino Čarlę ir guosdama priglaudė ją prie savęs. - Kas tau? 

— Stalčiuje buvo gyvatė, - atsakė Omaras ir liūdnai palinga- 
vo galva. - Taip keista. Nežinau, kaip tai galėjo atsitikti... 

— Kur ji dabar? — nutraukė jį Benas. 

Jam už nugaros skirstėsi minia, susijaudinę keleiviai ėjo 
į kajutes, pakeliui nejaukiai dairydamiesi. Koridorius buvo 
apšviestas. Gyvatei nėra kur pasislėpti. Ant grindų paklotas 
siauras kiliminis takas. Koridoriaus gale ties posūkiu į pri- 
imamąjį prie valgomojo — žalvarinė spjaudyklė, didingesnių 
laivo dienų liekana, ir lenta su rytdienos tvarkaraščiu. Jokios 
vietelės, kur galima būtų pasislėpti. 

— Ji turi būti dar čia, antraip ją pamatytume, - pasakė dai- 
rydamasis Endis. - Reikia pasižiūrėti po lova, spintelėse, stal- 
čiuose, visur kur. Turi būti nedidelė, jei tilpo stalčiuje. Serina, 
gal nusivestum Čarlę į barą, kol Omaras ir mudu su Benu 
ieškosime gyvatės? 

(Omaras papurtė galvą. 

— Mes nerasime jos. Gyvatės moka slėptis. Gali tapti ne- 
matomos. Atsivesiu Ibrahimą. Jis gaudo gyvates. Pašaukia, ir 
jos ateina. 

— Pašaukia? — aidu pakartojo Benas ir kilstelėjo antakį. 

Omaras linktelėjo. 

— Anksčiau tai darė jo tėvas ir jo tėvo tėvas. Geba valdyti 
gyvates. Gali jas užuosti. Jei gyvatė yra čia, jis užuos ją, pa- 
gaus ir išneš. 

Visi sužiuro į jį. 

— Arjūs rimtai? — galiausiai paklausė Benas. - Norite pasa- 
kyti, kad jis yra gyvačių kerėtojas? 

Omaras gūžtelėjo pečiais. 

- Jis ne tas, kuris sėdi su pintine turguje. Tų gyvačių nuodai 
išsiurbti. Ibrahimas neskriaudžia gyvačių, tad ir jos neskriau- 
džia jo. Einu atvesti jo. 

Jis pasuko iš kabinos, džiaugdamasis, kad bus kuo toliau 
nuo to padaro. 

Serina išsivedė Čarlę. Eidama pro šalį, žvilgtelėjo į Aną ir 
nusišypsojo. 

— Pakalbėsim rytoj. Ar tau viskas gerai? 

Ana linktelėjo. Kajutėje liko tik ji ir Benas su Endžiu. 
Žinojo, kad ji gali išeiti, bet tarpdury ją kažkas sulaikė. Ji 
įžengė į kajutės vidų. 

— Atsargiai, Ana, — perspėjo Benas. — Tai gali būti kobra. Jų 
pasitaiko laukuose palei Nilą. 

Jos akys buvo įsmeigtos į stalčių. Jame netvarkingai 
mėtėsi ploni moteriški apatiniai baltiniai - spėjo, Čarlės, 
ne Serinos, - keli karolių vėriniai, tarp jų prigludęs... Ji 
priėjo artyn. 

— Mano kvepalų buteliukas! - pasilenkė ir išėmė jį. - Tai 
mano kvepalų buteliukas, pavogtas iš kajutės! 

Endis susiraukė. 

— Šnekėjai apie jį su Serina, ar ne? Galbūt ji.. 

— Ne! - atšovė jam Ana. — Ne, Endi. Tai Carl: Mudu abu 
žinome, kad tai Čarlė. 

Jos pasipiktinimą švelnino paguoda, kad pagaliau nereikės 
kaltinti kažkokių šmėklų, besidarbuojančių jos kajutėje. 

Pasirodė Omaras. Jam iš paskos sekė uždara pintine neši- 
nas Ibrahimas. 

— Visų prašyčiau išeiti. 

Užpakaly stovintis Omaras išsivedė Aną iš kajutės, o 
Ibrahimas liko stovėti vienas vidury kambario. Jiems susi- 
būrus apie duris, jis pasisuko į juos, suraukė kaktą ir pridėjo 
pirštą prie lūpų. Visi sustingę stebėjo. 

Kelias sekundes jis stovėjo visai nejudėdamas, kiek pakrei- 
pęs galvą į šoną. Apsisuko aplink ir vėl laukė, įtemptai klausėsi. 
Jie matė, kaip jis kiek išplėstomis šnervėmis uosto orą. Priėjęs 
prie lango trumpai perbraukė jį ranka. Langas buvo uždarytas. 
Paskui atsigręžė ir apžvelgė kambarį. Atrodė suglumęs. 

Galiausiai papurtė galvą. 

— Čia nėra gyvatės. Pas de serbents“. 

— Ar esi tuo tikras? - Omaras vis dar stovėjo tarpdury. 

— Ibrahimas yra įsitikinęs. Bet čia esama kažko keisto, — jis 
suraukė kaktą. Spoksojo į stalčių ant žemės. — Gyvatė turėjo 
būti labai maža. Kobros užauga iki dviejų metrų. Ar dau- 
giau, — pritūpė, ištiesė ranką, paskui, tarsi staiga suvokęs, kas 
buvo stalčiuje, bjaurėdamasis atitraukė. Atsistojo, apsisuko 
ir pažvelgė tiesiai į Aną, vis dar stovinčią tarpdury su Benu 
ir Endžiu. Keletą sekundžių žiūrėjo į ją, paskui papurtė gal- 
vą. - Madmuazelė kažką turi - kažką, ką saugo gyvačių ka- 
ralius... — jo sutrikęs balsas nuščiuvo. - Gyvatė bijo, kad tą 
daiktą atiduosit vyriškiui. 

Ana suspaudė kvepalų buteliuką. 

— Nesuprantu. 

Jos oda pašiurpo iš išgąsčio. 

Ibrahimas lėtai linktelėjo. 

— Dabar jo nėra. Jis nekelia pavojaus, bet ore tvyro šešė- 
lis, - pasakęs ilgais laibais pirštais paskubom mostelėjo, pas- 
kui sugniaužė kumštį. — Jis pyksta, tai nežada nieko gera. 


* Gyvačių nėra (pranc.). 

— Laive gyvatei ne vieta, Hbrahimai, - įsikišo Omaras, su 
pasišlykštėjimu raukydamasis. — Jei negali jos rasti, atplaukę į 
Asuaną turėsime pasikviesti žmogų, - ramiu balsu paskubo- 
mis kažką pridūrė arabiškai. 

Ibrahimo veidas kiek apsiniaukė. 

— Ar netikite tuo, ką sakau? 

— Žinoma, tikiu, - sutiko Omaras. - Bet kelionių bendro- 
vė... Asuane laivą patikrins jos atstovas... — jis išraiškingai 
gūžtelėjo pečiais. 

- Ir viskas bus gerai, Insba//ab! - linktelėjo Ibrahimas. — O 
dabar grįžkite į savo kajutes. Gyvačių karaliaus laive nebėra. 

Endis žvilgtelėjo į Aną, paskui į Omarą. 

— Ar esate tuo įsitikinęs? 

— Juk sakiau? — Ibrahimas suraukė kaktą. 

Buvo aukštas, o kalbėdamas jautėsi dar aukštesnis. Vilkėjo 
ne baltą padavėjo ga/abiją, bet tamsiai mėlyną apdarą puoš- 
niai siuvinėtais kraštais. Šalia Omaro, vilkinčio kaip visada 
juodomis kelnėmis ir vakarietiškais marškiniais, atrodė egzo- 
tiškai ir paslaptingai. Ana juto jame slypinčią didžiulę jėgą. 


Kopdama laiptais į savo kajutę, atstūmusi tiek Beno, tiek ir 
Endžio siūlymą palydėti, Ana pasuko į laukiamąjį ir įžengė 
pro dvivėres duris į poilsio kambarį. Kampe ant sofos ji išvy- 
do dvi susiglaudusias figūras - Seriną ir Čarlę. Jos sėdėjo prie- 
temoje, blausiai nušviestos vienintelės viršuje silpnai žėrinčios 
lempos. Kažkas buvo atnešęs joms du puodelius arbatos. 

— Viskas gerai, - pasakė artėdama Ana. - Kajutėje saugu. 
Jos nėra. 

Čarlė pakėlė akis. Jos skruostai buvo išblyškę, nuvarvėję 
blakstienų dažai paliko juodus dryžius. 


I54 


— Ar ją užmušė? 

Ana papurtė galvą. 

— Ne, ji dingo. Ibrahimas nusimano apie gyvates. Jis įsitiki- 
nęs, kad ji išsinešdino. Nėra ko bijoti. 

Atsisėdusi priešais jas, pažvelgė į Seriną, paskui į Čarlę. 

— Kaip mano kvepalų buteliukas atsidūrė tavo stalčiuje, Carle? 

Ji matė, kaip blykstelėjo pakraupusios Serinos akys. 

Nuleidusi akis, Čarlė apžiūrinėjo savo rankas. 

— Tai pokštas. Neketinau jo pasisavinti. 

— Ne? - akimirką Ana susiraukusi žvelgė į ją. Paskui įki- 
šo ranką į kišenę, ištraukė buteliuką ir padėjo ant stalo prieš 
jas. - Ar žinai, koks jis vertingas? 

- Jis bevertis, - Čarlė įžūliai pakėlė akis. — Endis sako, kad 
tai niekutis iš mugės. 

— Todėl pamanei, jog nieko tokio, jei jį pasiimsi? 

— Sakau tau. Būčiau atidavusi. 

— O kaip patekai į mano kajutę? 

— Durys buvo plačiai atvertos, bet kas galėjo įeiti, - Čarlė 
patrynė veidą rankomis. - Gulėjo ant lovos, toks purvinas, 
nešvarus, apneštas žeme ar kuo kitu, tad pamaniau, kodėl 
nepaėmus? 

— Ant mano lovos? —- paklausė Ana, suraukusi kaktą. 

— Taip. Nemanyk, nesirausiau po tavo daiktus. Jis ten gulėjo. 

Ana papurtė galvą, bandė suvokti tai, ką sako Čarlė. Bu- 
teliukas buvo kosmetikos krepšelyje, susuktas į polietileną. 
Paslėptas. 

— Bet turėjai kažkokią dingstį įsibrauti į mano kajutę. 

— Taip. Pasikalbėti su tavimi. Pasakyti, kad nesikištum į 
mano gyvenimą, kad paliktum Endį ramybėje, - Čarlė ieško- 
jo kišenėje nosinaitės. Jos veidas vėl apsipylė ašaromis. - Na, 

atsiprašau. Man nereikėjo jo imti. Žinoma, ne. Bet nieko blo- 
ga nenutiko. Jis sveikas, - pasakiusi atsistojo. - Einu miegoti. 
Ar eini, Serina? 

— Tuojau, — Serina nejudėjo iš vietos. 

— Aš nenoriu eiti viena. Iš kur man žinoti, kad jis gerai ap- 
ieškojo? 

— Gerai. Jis tuo įsitikinęs, — lėtai pasakė Ana. Buvo atsisu- 
kusi veidu į Seriną kitoje žemo stalo pusėje. Kiek grįžtelėjo, 
pakėlė akis į Čarlę. - Viskas gerai. Dabar visiškai saugu. Tik 
pasakyk man, kaip ji atrodė? Tiesiai šviesiai, — vos šyptelėjusi 
paklausė. 

— Kas? Gyvatė? 

Ana linktelėjo. Susigriebė, kad sugniaužė kumščius. 

— O kaip atrodo visos gyvatės? Ilga. Rusva. Žvynuota. 

— Ar tai kobra? 

— Manau, taip. Išsirietė, pravėrė Žiotis, čia iškiša, čia vėl su- 
kiša liežuvį, - Čarlė smarkiai drebėjo. 

— Na, kas buvo, to tikrai nebėra. Nėra ko nerimauti. 

Jos abi stebėjo, kaip dar sekundėlę padvejojusi Čarlė pro 
dvivėres duris išėjo iš poilsio kambario. Paskui Ana kreipėsi 
į Seriną. 

— Ibrahimas yra savotiškas gyvačių kerėtojas. Net nematęs 
vadino ją gyvačių karaliumi, sakė, kad ji saugo kažkokį mano 
daiktą, nes bijo, kad jo neatiduočiau vyriškiui. 

Abi žiūrėjo į buteliuką šalia peleninės ant stalo. 

— Ojei ji vėl atšliauš? —- Ana prikando lūpą, nors ir stengėsi 
susitvardyti, ją krėtė šiurpuliukas. 

Serina, regis, susimąstė ir paklausė: 
— Ką dar sakė Ibrahimas? 
— Sakė, kad pavojaus nebėra, kad ore tvyro šešėlis. Prasitarė, 


kad gyvatė pyksta. 

Serina atsilošė į pagalves, užsimerkė ir papurtė galvą. 

— Aš visiškai sutrikusi. 

Ana sudrebėjo. 

— Rytoj padėsiu buteliuką į seifą, bet bijau jį vėl neštis į 
kajutę, Serina. O jei gyvatė seks iš paskos? Mūsų egzisten- 
cialistinė diskusija apie maldą buvo ne vietoje, ar ne? Kaip 
sakei, šiuo atveju turime reikalą su žinovais, —- nelinksmai 
kikendama pasakė. 

— Nesiliauk meldusis, — atšiauriai pamokė Serina ir pakėlė 
ranką. - Mąstau apie kobrą. Senovės Egipte ji buvo didelės 
galios simbolis. Urėja, įkūnijanti karaliaus valdžią, ir gyva- 
čių deivė Vadžeta, kuri tapatinama su Izide, vaizduojamos 
kobromis. 

Ana vėl sudrebėjo. 

— Bet deivė paprastai yra karalienė. Ibrahimas vadino ją gy- 
vačių karaliumi. Juk Egipte nėra karalių kobrų, tiesa? 

Serina kilstelėjo antakį. 

— Nemanau, kad jis turėjo galvoje lytį. Islamas yra patriar- 
chalinė religija, tad jis įsivaizduoja, kad gyvatė yra vyriškos 
giminės. Aš manau, kad gyvatės lytis turi tik akademinę 
reikšmę, jei jau patekai į jos akiratį. 

— Bet ar ji tikra? 

Serina akimirką dvejojo. 

— Regis, Čarlė mano, kad taip. Tikra ar netikra, bet, Ana, 
privalai turėti galvoje, kad jos mirtinai pavojingos. Tavimi 
dėta tuo neabejočiau, jei tik ją pamatyčiau! — ji papurtė gal- 
vą ir perbraukė ranka akis. —- Dieve brangus, aš susipainiojau. 
Mieloji, jau vėlu. Manau, turime kiek pamiegoti. Ar galiu pa- 
siūlyti? Kodėl nepaslėpus buteliuko kur nors saugioje vietoje? 
Gal lauke denyje? Kol padėsi į seifą. Nesinešk jo vėl į kajutę. 

Ana sutiko. Abi išėjo pro duris į užpakalinį denį. 

— Vazonai su augalais, - sušnabždėjo Ana. - Kodėl man jo 
ten nepaslėpus? 

Nuėjusios prie trapo, užlipo į viršutinį denį. Ten aplink 
arkas stovėjo koks tuzinas vazonų su ryškių spalvų gėlėmis: 
raudonais snapučiais, ybiškėmis ir bugieniais. Denis skendėjo 
visiškoje tamsoje. 

— Reikia iškasti duobutę, - ramiai pratarė Ana - Žemė to- 
kia kieta. Nenoriu sudaužyti buteliuko. 

Ji pakėlė akis. Upės krantas priekyje staiga suspindo 
šviesomis. 

— Greičiau. Manau, artėjame prie Asuano, - Serina irgi pa- 
žvelgė į priekį. - Kažkas sakė, kad ten atvykus, bus didelė 
grūstis, turėsime švartuotis greta kitų laivų, taigi kol niekas 
nemato, galime paslėpti jį. Palauk. Kai ką atnešiu, - pasakiusi 
dingo tamsoje ir netrukus sugrįžo. — Jau anksčiau pastebėjau, 
kad jos visąlaik ten guli. Kažkas paliko ant stalo šukas. 

Šukos buvo plieninės, smailia rankena. Įnirtingai gremžda- 
ma, Ana iškasė duobutę sausoje smėlingoje dirvoje, įkišo į ją 
buteliuką. Sustūmė jo smėlį, suplojo delnais, nusivalė rankas. 

— Būtų gerai, kad niekas neskabytų augalų. 

— Neskabys. Juos labai gerai prižiūri. Juk matei. Kas rytą, 
vos pateka saulė, palaisto, - pasakė Serina ir prisiartino prie 
turėklų. 

Laivas sulėtino greitį. Artėjo prie kranto. Miestas dar buvo 
kiek toliau. 

— Žinai, čia, viršuje, labai nuostabu, ar ne? - ji stabtelėjo. — 
Atrodo, lauksime čia iki ryto. Tikriausiai priekyje didžiulė 
grūstis, tamsoje neįmanoma prisišvartuoti. Ana, brangute, 
ar šiąnakt viskas bus gerai? Ar nebijosi? — jos akys nukrypo 
į augalus. 

— Nebijosiu, - Ana tai pakartojo tarsi mantrą. Privalo save 
įtikinti. 

Bet kai prisiartino prie kajutės, sudvejojo. Durys vis dar 
praviros, dega šviesa. Pažvelgusi vidun, prisiversdama ėmė 
akimis ieškoti stangriai besirangančios gyvatės. 

Tris kartus apieškojo visą kajutę, kol galiausiai grįžo prie 
durų, jas užstūmė ir užrakino. Nei gyvatės, nei žemės grums- 
tų, apie kuriuos pasakojo Carlė, nebuvo nė kvapo. Ji kruopš- 
čiai apieškojo lovą, paskui dar sykį nužvelgusi lubas duše, 
nusivilko drabužius, atsuko čiaupą ir leido kūnui mėgautis 
drungnu vandeniu. Kol nusišluostė ir įsiropštė į lovą, beveik 
snūduriavo. 

Tačiau pakako net mažiausio garso iš dušinės, kad Ana 
krūptelėtų ir pabustų. Ji uždegė šviesą, vėl patikrino dušinę, 
stipriau užsuko čiaupą, kad nelašėtų, ir vėl įsiropštė į lovą. 

Tamsoje užuodė vos juntamą šleikštų sakų kvapą. Kas tai? 
Ir iš kur, po galais, jis atsirado? Krečiama šiurpo, ji siekė die- 
noraščio. Miegas išgaravo. 


Sveikas, dieve-liūte! 
Neleisk, kad tai man atimtų drąsą! 


Prabėgo trys šimtai metų. Švytinčioje dykumoje kinta uolos ba- 
viršius: sidabras virsta sodriu juodu aksomu, šešėliai slebia ją 
nuo mėnesienos spindesio. Plyšio uoloje link šliaužiančių vyrų 
trijulė atrodo tarsi šešėliai. Sandalai nekelia garso, tad pradėjus 
dirbti kirtikliu staigus metalo taukštelėjimas į uolą trikdo tylą. 

Vyrai dirba sparčiai, tylomis tikėdami, kad pagaliau rado 
taip ilgai ieškomą vietą. Jie dairėsi ženklų, orientavosi pagal 
dienos šviesą. Tačiau pati vieta ir jos grobis reikalavo skubos 
bei slabtumo, kad nepamatytų faraono žmonės ir neįvykdytų 
bausmės, kokią jau tūkstantį metų užsitraukia kabų plėšikai. 

Kirtiklio dūžiai — metalo į akmenį - skamba kitaip. Trys vy- 
rai sustoja, sulaiko kvabą, visi kaip vienas suklūsta. Paskui at- 
sargiai prisiartina, ištiesia rankas ir grabinėja suverstą skaldą, 
ieško paslėptos įėjimo angos. 

Legenda byloja, kad kai prieš daugelį daugelį metų buvo nužu- 
dytas vyriausiasis žynys, kitas faraonas įsakė užmūryti kapą... 

Pirmąją dieną, laivui prisišvartavus Asuane, Luiza paliko 
Foresterius linksmintis su gretimo laivo keleiviais, atsiprašė, 
kad dėl pietų platumos alinančio karščio jai skauda galvą, ir, 
kaip pastebėjo, gan lengvai įtikino juos, kad bus geriausia, 
jei Hasanas ją perkels per siaurą vandens ruožą smėlio se- 
klumoje į palaimingai žalios Elefantinos salos žemą smai- 
galį šiaurėje. 

Atplukdęs valtį į siaurą smėlėtą pakrantę, Hasanas padėjo 
jai išlipti. Kupina susižavėjimo ir nuostabos ji dairėsi aplink 
į medžius ir gėles: ybiškes, puansetijas, bugienius, mimozas 
ir akacijas. Prisižiūrėjus nuogų neaukštų skardžių ir smėlio 
sąnašų, artėjant prie Asuano tai atrodė lyg rojus. 

Nė kiek nesivaržydama ji paėmė iš Hasano krepšį. Jame 
buvo duksli švelniai žalios spalvos mantija ir šlepetės, kokias 
avi čiabuviai. Netruko pasislėpti už krūmų. Jie abu jau buvo 
įpratę prie šio ritualo. Saugiai pasislėpusi ji nusivilko sukne- 
lę, apatinius sijonus, net kelnaites, nusiavė kojines, nusisegė 
korsetą ir kelias akimirkas juto, kaip dangiška saulės šviesa 
ir švelnus vėjelis gairina įkaitusią nuogą jos odą. Užsivilkusi 
per galvą lengvutę it plunksna mantiją ji grįžo pas Hasaną, 
kuris tuo tarpu klojo kilimėlį, dėliojo dažus, eskizų albumą 
ir krepšius su valgiais bei gėrimais. 

Šiandien rengdamasi ji užtruko ilgiau nei visada. Saloje 
tylu, išskyrus paukščius medžiuose ir į krantą tyliai teške- 
nantį vandenį. Hasanas jai sakė, kad toliau į šiaurę gyvena 
nubai, bet čia, nors iš miesto nuolat plaukia daugybė valčių, 
visiška ramybė. 

Nieko aplink, danguje aukštyn kyla saulė. Kiek atsilošu- 
si Luiza išvystų upę, net toli prie kitų laivų prisišvartavusį /Zy. 
Mirganti saulės šviesa glosto pečius. Ji šypsosi, kilsteli ranko- 
mis įkaitusį sunkų plaukų kuodą nuo kaklo. Palaima, kai laisvas 
krūtis lėtai glamonėja oro srovės, kai lapai švelniai liečia šlaunį. 

— Ponia Luiza, žmonės, - Hasano balsas nuskambėjo labai 
arti, anapus krūmo. Galėjai girdėti, kad jis susijaudinęs. 

Ji išsigando ir sutriko. Čiupusi apdarą, užsitempė jį, pas- 
kubomis nubraukė atgal plaukus, įsispyrė basnirčia į šlepe- 
tes, sugriebė krūvon išmėtytus drabužius ir uždususi išniro 
iš slėptuvės. 

- Čia. Prašau. Greičiau! - Hasanas paėmė jos drabužius, 
įĮbruko tarp pirštų pieštuką. Paskui pasilenkė ir ištraukė kaž- 
ką iš maisto krepšio. - Prašau, ponia Luiza, šydas plaukams. 

Trumpai padvejojęs, išpurtė klostes ir apdengė jai galvą šil- 
ko skara, permesdamas vieną galą per petį. 

Kai netoliese ant tako pasirodė koks pustuzinis garsiai kal- 
bančių Žmonių, Hasanas vėl buvo pagarbus tarnas — dėlio- 
jo valgius kilimėlio pakraštyje, o kiek neįprastai apsirengusi 
Luiza atrodė labai padoriai - nė sprindžio nuogumo nuo gal- 
vos iki pirštų galiukų. Artinantis lankytojams, susigriebė, kad 
ji basa, tad paskubomis pabruko kojas po mantija. Pamanė, 
kad jie to nematė. 

Tai buvo anglai iš Hampšyro, leidžiantys paskutinę dieną 
Asuane prieš ilgą kelionę atgal į Ąleksandriją. Trumpą išgąs- 
tingą akimirką ji pamanė, kad jie norės pasilikti, prisės prie 
jos pasišnekėti, bet jie tik stabtelėjo atsikvėpti, pasisveikino, 
mestelėjo mandagų paviršutinišką žvilgsnį į eskizų albumą, 
kurį atvertė nepaprastai susitvardęs Hasanas, kad parodytų 
praėjusią savaitę tapytą upės vaizdą, ir nuėjo šalin, — jų pokal- 
bio garsai nuščiuvo taip pat greit kaip ir pasigirdo. 


162 


Luiza metė pieštuką, atlošė galvą. Šydas nuslydo nuo plaukų. 

— Jei nebūtum įspėjęs, būčiau užklupta visai nuoga! 

Hasanas nuleido akis. 

— Esu tikras, buvote atsargi ir kukli, ponia Luiza. 

Ji nusišypsojo. 

— Ak, štai kaip. Negirdėjau jų ateinant. 

Ji nuslydo nuo taburetės ant kilimėlio, nuogi pirštai vėl iš- 
lindo iš po mantijos krašto. Jų akys susitiko. 

— Atrodote laiminga čionai tarp gėlių. 

— Aš laiminga, - pasirėmusi ant alkūnių, žvelgė į medžius 
virš galvų. - Čia gražu, Hasanai. Rojus. 

Tarp šakų virš galvos skraidė lukutis, mosikavo kuodu, gra- 
žios rožinės ir juodos plunksnos švelniai išsiskyrė vešlioje ža- 
lumoje, sodrus riksmas aidėjo vandeniu. 

— Lukutis neša laimę, - atsirėmęs į akacijos kamieną, 
Hasanas ją įdėmiai stebėjo, jo veide žaidė vos pastebima atlai- 
di šypsena. - Ar man nupieštumėt šį paukštį? 

Ji atsitiesė ir nustebusi pažvelgė ; jį. 

— Ar tikrai to norėtum? 

Jis linktelėjo. 

— Tuomet, žinoma, nupiešiu. 

Jų akys vėl susitiko. Šįkart jis nenuleido žvilgsnio. Ji pajuto 
jaudulio virpesį, akimirką negalėjo atgauti kvapo. 

Luiza sunkiai nurijo seiles. Tai neturi nutikti. Ji negali to 
leisti. Privalo tai sustabdyti dabar, kol dar įmanoma. Bet vis 
dar žiūrėjo į jį, skendo jo žvilgsnyje, juto, kad veriasi naujos 
galimybės. Negalėjo atitraukti akių. 

Hasanas nutraukė kerus. Greitai atsistojęs nuėjo į pakran- 
tę ir valandėlę žiūrėjo į vandenį sugniaužtais kumščiais. Kai 
grįžo, buvo susitvardęs. 

— Jums leidus, patieksiu maistą, — šaltai pasakė jis. 

Kurį laiką nepasitikėdama savimi ir bijodama prabilti Luiza 
linktelėjo. 

Ji valgė labai mažai, įsmeigusi akis į Nilą stebėjo, kaip visur 
aplink šmėžuoja felukos, pakilus stipriam vėjui, siaučiančiam 
tarp žemų uolų. Paskendusi svajonėse, net nebandė skaičiuoti 
laiko. Dangumi lėtai judėjo saulė. 

— Ponia Luiza? — ji staiga susigriebė, kad ant kilimėlio kraš- 
to stovi Hasanas. — Ar surinkti maistą? Musės... 

Ji linktelėjo tylomis. Jis nusilenkė, sukrovė į pintinę beveik 
nepaliestą duoną, ožkų sūrį, vaisius. Baigęs valandėlę dingo 
jai tarsi brangiausią dovaną. 

Nė žodžio netarusi, ji paėmė gėles, atidžiai įsižiūrėjo, mė- 
gavosi jų grožiu, vainiklapių ir kuokelių tobulumu, paskui pa- 
kėlė akis. Jis žvelgė į ją. Luiza kone droviai šypsojosi, ūmai 
sumišusi lyg mergaitė pakėlė žiedus prie lūpų ir švelniai pa- 
bučiavo. 

Jie tylėjo. Žodžių nereikėjo. Abu žinojo, kad nuo šios aki- 
mirkos jų santykiai bus kitokie. 

- Ar norite grįžti į valtį? - jo balse ji nugirdo apgailestavimą. 

Ji linktelėjo. 

— Visada yra rytojus, Hasanai. 

— Jei tokia Alacho valia! - pasakė jis vos nusilenkdamas. — 
Nusivešiu jus į ekskursiją, apžiūrėsime nebaigtą obeliską, vis 
dar gulintį karjere, kur prieš tūkstančius metų buvo skaptuo- 

jamas iš akmens. Iurėsime joti ant kupranugarių! — ir klas- 
tingai šyptelėjo. 

— Gali būti tikras, Foresteriai mūsų nelydės! - entuziastin- 
gai pasakė ji. - Man tai patiktų, Hasanai. Be to, dar tiek daug 
ką turiu pamatyti. Krioklį, Filę, turgų. 


I64 


Ji stebėjo, kaip jis krauna į laivelį pintines. Baigęs atsisuko 
] ją ir pasakė: 

— Dabar jums reiktų persirengti. 

Akimirką pagalvojo to nedarysianti, norėjo vėl įsispirti į 
sandalus, vilkėti vėsų dukslų apdarą, kojų pirštais justi šiltą 
vandenį, laižantį nubalintus laivelio kraštus, paskui suvokė, 
kokia paika jos svajonė. Tai papiktins Foresterius. Šie gali vi- 
siškai ją ignoruoti, neleisti jai toliau kartu keliauti. Ji neturi 
tiek pinigų, kad pati išsinuomotų laivą. Jei būtų išsodinta į 
krantą, tūnotų ten, kol atplauks garlaivis, bet net ir tuomet 
neišgalėtų nusipirkti bilieto į Kairą. 

Paėmusi iš jo ryšulį drabužių ji vėl nulindo į krūmus. Šįkart 
sunkia širdimi, trumpai pasidžiaugusi nuogumo palaima, už- 
sitempė stangrų korsetą, sunkiai suvarstė raištelius, apsimo- 
vė kelnaites ir kojines bei apsivilko juodo muslino suknelę. 
Galiausiai susuko plaukus į kuodą, susegė dramblio kaulo 
segtukais, kad laikytųsi, užsirišo juodą nėrinių skarą, o ant 
viršaus užsimaukšlino skrybėlę nuo saulės. 

— Nekenčiu to, - suaimanavo ir atsisuko į Hasaną, stebė- 
dama, kaip šis nusineša jos kūno šilumą dar saugant; švelnų 
apdarą. — Noriu būti laisva! 

Tai bereikšmis noras, — jį išsakydama, žinojo, kad to niekad 
nebus. Matė, kaip jis sekundę priglaudė prie skruosto audinį, 
paskui sulankstė, įdėjo į krepšį ir nunešė į valtį prie kitų daiktų. 


— Mes jūsų laukėme, brangioji, - ant denio stovintis Foresteris 

padavė jai ranką, padėdamas užkopti į dahabėją. - Labai no- 
rėjau, kad susitiktumėte su mūsų svečiais, prieš jiems išvyks- 
tant, — tai pasakęs pirmas pasuko į svetainę, paskui stabtelėjo, 
tarsi ši mintis tik dabar būtų šovusi. - Tikiuosi, galvos skaus- 
mas apmalšo? 

— Tikrai taip, ačiū, - ji išspaudė šypsnį, klausdama savęs, 
kodėl nepasinaudojo suteikta proga atsakyti, jog vis dar ne- 
pakenčiamai skauda galvą. Jai iš paskos sekė Hasanas - jis 
atnešė pintines su maistu. Kai Hasanas nuėjo iškrauti tapy- 
bos reikmenų, ji susimąstė: kur jis padeda jos vėsius švelnius 
drabužius, kai jiedu būna laive. Juk galėtų jų neatiduoti. Jei 
Džeinė Tris juos rastų kajutėje, stebėtųsi, kam ji pasiima 
naktinius marškinius į krantą. Tarsi skaitydamas jos mintis, 
Hasanas vos linktelėjo jai ir pasakė, kad neša jos dažus ir es- 
kizų albumą į kajutę. Valandėlę ji jautėsi taip, tarsi kažkas ją 
būtų apiplėšęs. 

Pasisukusi leidosi serui Džonui iš paskos į vidų, kur rado 
su svečiais sėdinčią ponią Ogastą. Jai pasirodžius, abu ponai 
atsistojo ir nusilenkė. 

— Lordas Karstersas, ponas ir ponia Fildingai ir panelė 
Filding, - supažindinęs seras Džonas palydėjo ją prie kėdės. — 
Brangi ponia, ketiname jus prašyti ypatingos paslaugos. 

Luiza nubraukė nuo veido plaukų sruogą, žinojo, kad 
atrodo suprakaitavusi ir nešvari, netvarkingais drabužiais, 
kuriais paskubom apsirengė saloje už krūmų. Apie tai 
galvodama, pamatė į sijono apsiuvą įstrigusią žalią šake- 
lę ir vogčiomis ją ištraukė. Jautė kritišką Venecijos Filding 
žvilgsnį. Tikriausiai ji ne Deivido Fildingo duktė, o sesuo. 
Jauna moteriškė buvo apsirengusi pagal naujausią Paryžiaus 
madą: užpakalyje suknelė suimta nedideliu turniūru, plau- 
kai susukti įmantriomis garbanėlėmis. Kad ir kaip stengėsi 
paslėpti savo padėtį plačiais drabužiais, buvo aišku, kad po- 
nia Filding laukiasi, atrodė išsekusi. 

Žinoma, jie nori portreto. Kažkuris jų norėjo visų bendro, gal 
kokios Egipto šventyklos ar jų pačių, stovinčių prie tos šventyk- 


166 


los, paveikslo, kad grįžę į Londoną galėtų parodyti turtin- 
giems bičiuliams. Tačiau lordo Karsterso žodžiai ją nustebino. 

— Ponia Šeli, seras Džonas mums papasakojo apie jūsų 
kvepalų buteliuką ir jį lydint; arabų prakeiksmą. Ar galėčiau 
jį pamatyti? 

Luiza jį stebėjo. Blizgantys tamsūs vario plaukai, siauras 
įdegęs veidas, išsišovę skruostikauliai ir gilios akiduobės, plo- 
na, kiek ilga nosis, panašus į dievą-vanagą Horą, — tramdy- 
dama juoką, staiga pagalvojo Luiza. Šis įspūdis nebuvo visai 
nemalonus. Karstersas buvo gražus impozantiškas vyras. 

— Mielai jį parodysiu. 

Ji atsistojo dėkinga už dingstį trumpai pasišalinti, kad nusi- 
praustų veidą, nusiplautų rankas, kiek susitvarkytų. 

Kai grįžo, pamatė, kad jau patiekta arbata. Ponios Filding 
ir Ogasta maloniai juokėsi, o vyrų trijulė sėdėjo kiek nuoša- 
liau aplink svetainės stalą. Svarstydama, kur atsisėsti, ji aki- 
mirką delsė tarpdury. Kaip tik tuomet atsistoję ponai užleido 
jai vietą tarp jų. Moterys ir toliau šnekėjosi, tačiau kai ji suko 
prie atitrauktos kėdės, jautė, kad vienos jų akys įsmeigtos jai į 
nugarą. Žvilgtelėjusi į jų pusę, ji pamatė, kad Venecija Filding 
stebi ją priešiškumo kupinu žvilgsniu. 

Ji atsisėdo ir padėjo buteliuką vidury stalo. Stumtelėjo lor- 
dui Karstersui raštelį. 

— Ar skaitote arabiškai, lorde? — nusišypsojo ir nustebo pa- 
mačiusi, kaip nušvito jo veidas. 

— Taip, brangi ponia. 

Jis paėmė raštelį, tačiau ji pastebėjo, kad jo akys nukrypo 
tiesiai į buteliuką. Aišku, nekantravo jį paliesti, bet tvardėsi. 

Akimirką tvyrojo tyla, paskui jis pradėjo garsiai skaityti. 
Išvertė taip pat kaip ir seras Džonas, baigęs paleido raštelį iš 
rankų, šis nukrito ant stalo. 

Pasilenkęs į priekį, įdėmiai žiūrėjo į buteliuką. Nė vienas 
vyriškis nebandė jo paimti. Po ilgos pertraukos jis vėl pažvel- 
gė; Luizą. 

— Ar matėte jį saugančias dvasias? - klausimas anaiptol 
nebuvo lengvabūdiškas. Ji buvo bepurtanti galvą, paskui su- 
svyravo. 

Jis primerkė akis. 

— Ar matėte? — vos girdimai sušnabždėjo jis. 

Ji šiek tiek sutriko, gūžtelėjo pečiais. 

— Manau, turiu lakią vaizduotę, lorde. Ši šalis skatina žmo- 
gų vaizduotis įvairiausius dalykus. 

— Papasakokite man, - jis neatitraukė akių nuo jos. 

Ji nejaukiai krustelėjo kėdėje. 

— Kelis kartus jutau, lyg kažkas mane stebi. O Edfu šventyk- 
loje išties kažką mačiau. Maniau, kad tai mano dragomanas 
Hasanas. 

Ji beveik nepastebimai stabtelėjo ties šiuo vardu, sutriko pa- 
stebėjusi, kaip lordo akys prisimerkė. 

— Bet tai buvo ne Hasanas? — aidu atsiliepė jis. Balsas skam- 
bėjo ramiai. 

— Tai buvo ne Hasanas. 

— Kaip jis atrodė? 

Buvo justi jo jaudulys, slepiamas po ramia veido išraiška. 
Žvilgtelėjusi į serą Džoną ir Deividą Fildingą, pamatė, jog 
abu vyrai jaučiasi nepatogiai. 

— Tai buvo aukštas vyras balta g2/abija. Bet vaizdas tik 
šmėkštelėjo šventyklos prietemoje. 

— Ar iš tikrųjų ten nieko kito nebuvo? 

— Ne, nebuvo. 

— Ne! - šįkart šis žodis reiškė pasitenkinimą. Kiek surau- 
kusi kaktą, Luiza stebėjo, kaip jo ranka siekia buteliuko. Kai 

pirštai atsidūrė vos per pusę colio, stabtelėjo, ji pamatė, kaip 
jis giliai atsikvėpė ir galiausiai jį paėmė. Pastebėjo, kad jis 
išties į jį nežiūri. Įbedęs į ją akis, ilgai laikė buteliuką ran- 
koje, paskui iš lėto nuleido vokus ir tyliai sėdėjo užsimerkęs, 
paskendęs savo mintyse. Stojo nejauki tyla, kurią trikdė tik 
moterų juokas tolimame svetainės pakrašty. 

Luiza stebėjo Karsterso veidą, matė, kaip jo kūną staiga 
sudrebėjo, kaip jis atsimerkė ir pažvelgė į buteliuką. 

— Ne! - jis jau trečią kartą pakartojo šį vienintelį tylų pra- 
našišką žodį. 

Luiza nebegalėjo ilgiau tylėti. 

— Atrodo, labai susidomėjote mano buteliukų, lorde 
Karstersai. 

Regis, buvo svarbu pabrėžti tai, kad ji yra šio buteliuko sa- 
vininkė, nes jis triumfuodamas rijo jį akimis, tarsi tai būtų jo 
nuosavybė. 

Jos balsas privertė jį krūptelėti ir grįžti į tikrovę. Lyg prisi- 
minęs, kur esąs, Karstersas padėjo buteliuką ant stalo. Buvo 
akivaizdu, jog daro tai apgailestaudamas. 

— Kur, sakote, jį gavote? —- paklausė ir, susiradęs jos akis, 
žvilgsniu jas prikaustė. | 

— Mano dragomanas aptiko jį Luksoro turguje. 

Ji vylėsi, kad visi padarė išvadą, jog ji pasiuntusi drago- 
maną paieškoti kokio nors daikto, kuris primintų apsilan- 
kymą mieste. 

- Išties, — jis vėl žiūrėjo į buteliuką. - Ar galiu paklausti, 
kiek už jį mokėjote? 

Šis klausimas ją pritrenkė. Juk negali prisipažinti, kad tai 
dovana. 

— Daviau pinigų keliems pirkiniams. Deja, net neįsivaiz- 
duoju, kiek jie suderėjo. Kodėl jums tai rūpi? 

— Noriu jį iš jūsų nupirkti. Atlyginsiu jo vertę, kad galėtu- 
mėte kažką kita nusipirkti, — ištiesęs pirštą, kone su šventa 
pagarba švelniai palietė buteliuką. 

— Apgailestauju, lorde Karstersai, bet jis neparduodamas. 
Be to, seras Džonas spėja, jog jis netikras. 

— Jis tikras! - Lordas Karstersas sviedė į namų šeiminin- 
ką kupiną paniekos žvilgsnį. — Jis tikras, 18-osios dinastijos 
laikų. Bet net ir šiuo atveju jo piniginė vertė nėra didelė. Jų 
palyginti nemažai Luksore. Žinoma, jis pavogtas iš kapų. Bet 
man patinka. Ponia Šeli, - kreipėsi jis į Luizą, - padarytu- 
mėte man didžiulę paslaugą, jei leistumėte jį įsigyti. Jis - ne 
vienintelis. Tikriausiai jūsų dragomanas suras kelis į jį pana- 
šius, kai grįšite į Luksorą. 

— Tai kodėl pats negalite paieškoti į jį panašių, lorde? - man- 
dagiai pasiteiravo Luiza. - Kodėl norite turėti manąjį? 

Karstersas vėl įbedė žvilgsnį į ją. Jo veidas nerimastingai 
išraudo. 

— To noriu dėl asmeninių priežasčių, - tai pasakęs, pajuto 
kitų dviejų vyrų prie stalo į jį nukreiptus keistus žvilgsnius, 
kiek sumišo ir suraukė kaktą. - Man patinka su juo susijusi 
legenda. Padarytumėte neįkainojamą paslaugą, ponia Šeli. 

Jis šypsojosi. Visas jo veidas švytėjo, Luiza juto spinduliuo- 
jantį jo žavesį. Akimirką ji beveik susvyravo, paskui nerimas- 
tingai suvokė kone pakeitusi nuomonę, pasidavusi spaudimui 
elgtis pagal jo norą. 

Prisivertė ištiesti ranką ir pakėlė buteliuką. 

- Atleiskite, išties apgailestauju. Tačiau ketinu jį pasilikti. 
Esu tikra, kad rasite dar įdomesnį, lorde, - tarė ir, skubiai kita 
ranka sugriebusi raštelį, atsistojo ir vos linktelėjo. - Lorde, 
ponai, prašau man atleisti. Esu labai pavargusi po kelionės į 
Elefantinos salą. Noriu grįžti į kajutę. 

Pasisuko į ponias, jų irgi atsiprašė ir pasišalino. 

Kajutėje atsisėdo ant lovos, atsiduso ir žiūrėjo į buteliuką. 
Hasano dovana. Tos nepaprastos akimirkos Elefantinos sa- 
loje juos suartino, jis tapo jai daug svarbesnis. Instinktyviai 
priglaudė jį prie lūpų ir pajuto stiklo vėsą. 

Išgirdusi beldimą į duris susiraukė. Išties dar ne laikas, kad 
Džeinė Tris padėtų jai pasirengti vakarienei. Jos nuostabai, 
tai buvo Ogasta Forester. Jėjusi į ankštą kajutę uždarė duris. 

— Noriu, kad dar sykį apsvarstytumėte Rodžerio Karster- 
so pasiūlymą, Luiza. Padarytumėte didelę paslaugą Džonui 
ir man. 

Abi moterys pažvelgė į ant lovos gulintį kvepalų buteliuką. 

— Suprantu, tai jums brangus suvenyras, bet taip prie jo pri- 
sirišote, kad darotės kietaširdė! — pasakė ji ir atsisėdo. Kai pri- 
tūpė ant žemos minkštos taburetės, smulki figūra ūmai tapo 
masyviu raudono šilko kalnu. Ogasta nusišypsojo Luizai. 

— Gaila, nenoriu jo liūdinti, bet ir parduoti nenoriu, - Luiza 
sukryžiavo rankas sterblėje. 

— Kodėl? Kuo, jei galiu paklausti, jis toks ypatingas? 

— Na, pirmiausia dėl romantiškos istorijos. Manau, kaip tik 
dėlto lordas Karstersas jo taip geidžia. Galų gale juk dėl to 
buteliukas yra toks ypatingas. O aš turiu dar kitų priežasčių. 
Jį rado specialiai man, kaip tik tokio ir norėjau. Ne, atleiskite. 
Nenoriu liūdinti jūsų draugo, bet tuo ir baikime šį reikalą. Jei 
jis džentelmenas, daugiau neprašys. 

Ogasta kiek suspaudė lūpas. 

— Ar žinote, kas jis toks, brangioji? 

— Man nesvarbu, kas jis, - Luiza sugniaužė kumščius. - O 
dabar, jei leisite, norėčiau pasiruošti vakarienei. 

— Rodžeris taip pat vakarieniaus su mumis. Mums bus itin 
nemalonu, jei atmesite jo prašymą. 

— Tada nesirodysiu. Apgailestauju, bet savo nuomonės ne- 
keisiu, - Luiza pajuto augantį pyktį. Kaip galėdama susitvar- 
dė, atsistojo, paėmė kvepalų buteliuką ir ėmė rakinti kosme- 
tikos krepšelį. 

Ogasta atsiduso. 

— Labai gerai, aš jam paaiškinsiu. Prašau jus ateiti vakarie- 
nės. Jei neateisite, mudu su Džonu be galo nuliūsime. 

Ji atsistojo, aplink ją, prabangiai šnarėdamos, tvarkingai 
krito raudono šilko klostės. Ji visada atrodo taip, pagalvo- 
jo Luiza, - nesvarbu, kad karšta, visad rami ir elegantiška. 
Ogasta jai nusišypsojo. 

— Apgailestauju, kad taip atsitiko. Esu įsitikinusi, jog tai 
jūsų per daug neprislėgs. Ir kad jis daugiau nebandys, kai jam 
pasakysiu, jog esate neperkalbama. Dabar atsiųsiu Džeinę 
Tris, kad padėtų pasiruošti vakarienei. 

Kai ji išėjo, Luiza dar kiek spoksojo į duris. Paskui atsistojo, 
ištraukė iš krepšelio spynos mažytį raktelį ir užvėrė ant plonos 
auksinės grandinėlės, kurią nešiojosi ant kaklo. Dabar bute- 
liukas saugus. Kol pasirodė Džeinė Tris, ji spėjo nusivilkti 
drabužius ir, atsisėdusi prie tualetinio staliuko, ėmė šukuotis. 

Ana padėjo dienoraštį, apsidairė kajutėje. Dilgė širdį. 
— Kas ten? — paklausė ji, veikiau pajutusi nei išgirdusi kažką 
judant už pusiau pravirų vonios kambario durų. 

kos trys. Skaitė keturias valandas. Laive visiškai tylu. Išlipusi 
iš lovos, pirštų galiukais perėjo kajutę, stumtelėjo duris ir 
įjungė šviesą. 

Dušinėje tuščia, tik buvo justi garas, kai prausėsi prieš 
atsiguldama. Dukart patikrino — nieko. Lėtai uždarė duris, 
išjungė šviesą ir atsigulė. Buvo išsekusi, galvojo apie Luizą: 
vaizdavosi kvepalų buteliuką, saugiai gulintį krepšelyje, jautė 
godžius lordo Karsterso pirštus, švelniai glostančius buteliu- 
ką, išgyveno Luizos baimę, išvydus figūrą baltu apdaru čia 
pat slankiojant tarp šešėlių. Krėtė drebulys, ji atsilošė į pa- 
galves. Nepavyks užmigti, tad netrukus šio ketinimo atsisakė. 
Juk vis tiek nenurims, tad kam stengtis? Atsiduso, apsivertė 
ant šono, įjungė šviesą ir pasiėmė dienoraštį. 

Pasirodo, Fildingai, kurie, kaip sužinojo Luiza, susipažino su 
Foresteriais prieš keletą metų Braitone, prieš du mėnesius iš- 
sinuomojo laivą Luksore. Luiza greitai suprato, kad tarpinin- 
kauti tarp dviejų ypač pagiežingų moterų — silpnos sveikatos 
žmonos ir pikto būdo sesers — toks ramus ir geraširdis žmogus 
kaip Deividas Fildingas yra nepasirengęs. Taip pat akivaizdu, 
kad jų užtrukusio vizito priežastis - lordas Karstersas, kurio 
laivas buvo prisišvartavęs Denderache į šiaurę nuo Luksoro. 
Jis turtingas, tituluotas, neseniai tapo našliu. Bet kuri šeima, 
kurioje yra trečią dešimtį baigianti arba ketvirtąją pradedan- 
ti netekėjusi mergina, sutiktų, kad tokį vyriškį reikia tausoti. 
Tad kai abu laivai pasuko į pietus Asuano link, jie plaukė iš 
paskos, ir neatrodė, kad Karstersas priešintųsi aiškiai grobuo- 
niškiems Venecijos ir Katerinos Filding planams. 

— Manau, jumis dėta, nerizikuočiau čia ilgiau pasilikti, — 
kiek kandžiai pasakė Ogasta Forester Katerinai, kai pokalbis 
akimirką nutrūko. 


173 


Katerina visa išraudo. Į pagalbą atėjo jos vyras. 

— Mes neketinome čia taip ilgai pasilikti, užtikrinu jus, 
brangi ponia Forester. Tikėjausi, kad jau seniai būsime grįžę 
į Londoną. O dabar turėsime likti Egipte, kol Katerina pa- 
gimdys, — ir veriančiu žvilgsniu nužvelgė savo seserį. — Keitei 
jau per vėlu keliauti. 

— Lordas Karstersas turi du žavius vaikučius, Ogasta, - ma- 
loniai įsiterpė Katerina, mėgindama pakeisti temą. — Deja, 
vargšai mažyliai liko be motinos, - pridūrė gudriai šypsoda- 
masi Venecijai. 

— Jie visai nežavūs, - patikslino Karstersas, išgirdęs savo 
pavardę. - Tai pagoniukų porelė. Jau praradau tris aukles ir 
mokytoją, ketinu juos įkurdinti narve zoologijos sode. 

Luiza sutramdė šypsnį. 

— Arjie išties tokie siaubingi? Kiek jiems metų? 

- Šešeri ir aštuoneri, ponia Šeli. Tai toks amžius, kai jie 
tampa nevaldomi. 

Luiza nusijuokė. 

— Mano berniukai lygiai tokio pat amžiaus, - sušuko ji ir 
palingavo galvą, - man jų taip trūksta. Ar jūsų berniukai 
Egipte drauge su jumis, lorde Karstersai? 

- Tikrai ne! Palikau juos Škotijoje. Tikiuosi juos vėl pama- 
tyti tada, kai jiedu išmoks elgtis, — jis atsilošė kėdėje ir šypte- 
lėjo jai. - Manau, turėdama tokią patirtį, ponia Šeli, nežiūrite 
į vaikus taip naiviai kaip tie, kas neturi vaikų! 

Šia pastaba buvo siekiama kažkam įgelti, ir tai pavyko. 
Luiza pamatė, kad Katerina suvirpėjo, o abi kitos ponios at- 
rodė pritrenktos ir kartu pasipiktinusios. 

— Jūs pernelyg griežtas, lorde. Kai kurie vaikai tikrai ža- 
vūs, — kiek atšiauriai atkirto Luiza. - Pavyzdžiui, mano. 

Kai grįžo į svetainę, Karstersas skyrė jai ypatingą dėmesį, 
bet, jos džiaugsmui, nė karto nepaminėjo kvepalų buteliuko. 
Užtat nėrėsi iš kailio, kad ją pralinksmintų. Dabar jis manda- 
giai nusilenkė jai ir pasakė: 

— Jūsų vaikai, brangi ponia, turi būti žavūs, tuo esu įsiti- 
kinęs. Gal ką man patartumėte, kokius auklėjimo metodus 
taikyti? 

Jai palengvėjo, kai vėl sužiuręs į Fildingus ėmė sumaniai 
guosti sutrikusią Kateriną. Į Veneciją jis apskritai nekreipė 
dėmesio. 

Kai svečiai jau rengėsi išeiti, lordas Karstersas sukėlė visuo- 
tinį sąmyšį. 

- Ponia Šeli, norėčiau jums pasiūlyti rytoj vykti drauge su 
mumis į akmens skaldyklą apžiūrėti nebaigto obelisko. Tai 
nuostabi ekskursija, pažadėjau lydėti Deividą su Venecija. 

Kaip gali atsisakyti? Ar dera pasakyti: noriu ten keliauti su 
Hasanu, vilkėti švelnų vėsų apdarą? 

Seras Džonas nusprendė pirmiau nei ji. 

— Puikus planas, - sugriaudėjo jis. - Šiaip ar taip, ji ten ke- 
tino keliauti. Girdėjau, kaip dragomanas davė nurodymus vi- 
rėjui paruošti maisto piknikui. Dabar jam nereiks ten keliauti. 
Padės man sutvarkyti keletą reikalų Asuane. 

Ana papurtė galvą. Kaip neteisinga. Vargšė Luiza. Išties ab- 
surdo dėsnis. O gal pamiršusi pražystančią meilę švelniam 
dragomanui pasiduos mandagiam Karstersui? Iš nuovargio 
skaudėjo galvą, bet ji neatsispyrė norui perversti keletą pusla- 
pių, kad sužinotų, kas nutiko toliau. 

Jos žvilgsnį patraukė pieštuku nupiešta moteris juodu šydu 
ir skubiai pakeverzota pastraipa. Ji suraukė kaktą. 

„Jojau ant kupranugario, mačiau nugriuvusį obeliską, bet, 
brangus Dieve, kaip aš bijau! Vakar vakare grįžusi į kajutę, ra- 
dau sulaužytą kosmetikos krepšelio spyną, buteliuko nebuvo. 
Foresteriai įniršo, Rodžeris ėjo iš proto. Iškvotė laivo įgulą, 
net Hasaną. Paskui pamačiau jį. Aukštą vyrą baltu drabužiu. 
Jis buvo čia pat, kajutėje, arčiau nei šešios pėdos nuo manęs, 
rankoje laikė buteliuką. Jo akys buvo nepaprastai keistos, lyg 
gyvsidabrio, be vyzdžių. Aš be perstojo klykiau, atėjo reisas, 
paskui Hasanas su seru Džonu rado buteliuką po mano lova. 
Jie mano, kad tai buvo upių plėšikas, dėkoja Dievui, kad nenu- 
kentėjau. Jis galėjęs turėti peilį, galbūt norėjo pagrobti mano 
atsivežtus menkus papuošalus. Bet jei taip, tai kodėl anksčiau 
jų nepaėmė? Juk negalėjau jiems pasakyti, kad, norėdama jį 
išvyti, ištiesiau ranką ir perskrodžiau jį tarsi rūką.“ 


Apsirengusi baltais medvilniniais džinsais ir jūreiviškais 
marškinėliais, Ana išėjo pro poilsio kambario duris ir užli- 
po į viršutinį denį. Upė buvo tyli, tamsa pamažu sklaidėsi. 
Ji atsirėmė į turėklus, suėmė rankomis galvą. Šalia jos gėlių 
vazone prie augalo šaknų prigludęs buteliukas buvo tik kiek 
tamsesnis šešėlis tarp kitų šešėlių. Veidą glamonėjo vėsus oras, 
jautė, kad pamažu atsigauna, pamiršta paskutinį baisų Luizos 
pasakojimą. Kaip tik dabar matė priešais kylantį kitą krantą, 
o aukštai ant kalvos šlaito šmėžavo lyg nedidelės šventyklos 
siluetas. Vandeniu sklido muedzino balsas, jis kvietė tikin- 
čiuosius maldai, šauksmas aidėjo aušros tyloje. 

— Tai ir jūs negalite miegoti? 

Krūptelėjusi ji atsisuko ir pamatė šalia stovintį Tobį. 


— Negirdėjau, kaip priėjote! 

— Atsiprašau. Kajutėje labai karšta. Tad atėjau pasižiūrėti 
saulėtekio, — pasakė jis ir priėjęs arčiau atsirėmė šalia į turėk- 
lus. - Čia taip gražu, - jo balsas buvo svajingas, prislopintas 
aplink tvyrančios tylos. - Pažvelkite! — jis rodė virš vandens. 
Jų link skrido trys garniai — balti šešėliai virš ūko skraistės. 
Jiedu tylėdami stebėjo, kol paukščiai dingo. 

— Ar girdėjote apie gyvatę praėjusią naktį? 

Ji pažvelgė į jį. Jo veidas buvo rimtas. Išgirdęs šiuos žodžius, 
jis pakirdo iš apmąstymų ir pasisuko į ją. 

— Sakėt, gyvatę? 

— Čarlės kajutėje. Tūnojo stalčiuje. 

— Dieve brangus! Kaip, po galais, ji ten pateko? 

Ji gūžtelėjo pečiais. Kerai. Senovės prakeiksmai. Džino ap- 
žavai. Aišku, su šiuo vyru negalima kalbėti užuominomis. 

— Omaras mano, kad tikriausiai įsirangė į laivą. Pasirodo, 
mus aptarnaujantis Ibrahimas yra tikras gyvačių kerėtojas! Jis 
įsitikinęs, kad gyvatės nebėra, taigi visi nuėjo miegoti. 

— Bet jūs negalėjot užmigti. 

Apgailestaudama ji gūžtelėjo pečiais. 

— Negalėjau. 

— Nesistebiu. 

Jis ir toliau žvelgė į upę, o aplink tvyrojo nepaprasta drau- 
giška tyla. Jiedu matė raibuliuojantį vandenį; netoli laivo ir 
tolėliau ant kalvos šlaito ėmė ryškėti palmių siluetai. 

— Kai buvau vaikas, mėgau gyvates. Turėjau žaltį, vardu 
Semas, - staiga pasakė Tobis ir šyptelėjo puse lūpų. - Mano 
galva, ne visai tos pat rūšies kaip Egipto gyvatė, bet senelės 
seseris priversdavo spiegti. 

Paskui vėl stojo ilga tyla. Ana vogčiomis žvilgtelėjo į jį. 
Regis, jis vėl pasinėrė į apmąstymus; pamažu brėško rytas. 

— Netrukus pasirodys saulė, - jis pasisuko ir atsirėmė į turėk- 
lą veidu į rytus. - Ir, žinoma, tada gyvenimas vėl užvirs, - jis 
mikliai pakeitė temą. —- Vėliau prisišvartuosime greta didelio 
pramogų kreiserio ir tris dienas būsime labai užsiėmę, — jis 
nusižiovavo. — Štai ji. Saulė. 

Vos tik jis ištarė šiuos žodžius, pasigirdo žingsniai, ir jiedu 
išvydo du įgulos jūreivius. Sukant į krantą, kažkur žemai lai- 
dį ir nusišiepė it koks sąmokslininkas. 

— Na, jei gerai pamenu, šiandien pusryčiausime anksti, tik- 
riausiai dabar visi keliasi. Po pusryčių mūsų laukia nuotykiai. 
Gal norėtumėt drauge su manim nulipti į apačią? 

Savo pačios nuostabai, ji iškart sutiko. Dabar jis buvo atsi- 
palaidavęs, draugiškas, neliko jokio įžūlumo. 

Ana gavo progą pasikalbėti su Serina, kai jie vyko apžiūrėti 
nebaigto obelisko, kuriam Luiza skyrė vos dvi eilutes. Jiedvi 
sėdėjo ant užpakalinės sėdynės, turistiniam autobusui — šį- 
kart kupranugarių nebuvo - nutrūktgalviškai dardant duobė- 
tomis Asuano gatvėmis. 

Ji pastebėjo, kad Čarlė su Endžiu sėdi skirtingose eilėse. 
Tobis - su eskizų albumu ir fotoaparatu — buvo išsidrėbęs per 
dvi vietas tiesiai prieš jas. 

— Luiza jį vėl matė. Vyrą baltu apdaru. Savo kajutėje! Lygiai 
kaip tu apimta transo, - pasakė Ana, autobusui išvažiavus iš 
prieplaukos. — Jis bandė pagrobti buteliuką. Perskaičiau apie 
tai praėjusią naktį. Ji susipažinto su lordu Karstersu, kuris no- 
rėjo nupirkti buteliuką... 

— Rodžeriu Karstersu? — Serina pažvelgė į ją. - Betgi jis gar- 
sus, tiksliau, garsus bloga reputacija. Jis buvo antikvaras, bet 
daugiau Alesterio Kroulio tipo. Juodosios magijos ir panašių da- 
lykų mėgėjas, - ji išplėtė akis. — Luiza, aišku, jam neatidavė jo? 

— Ne, ji buvo nepalenkiama. 

— Bet jis jame kažką pamatė. 

— O, taip. Kažką pamatė, nors jį galbūt daugiau domino 
arabiškas užrašas. Šiandien popiet paskaitysiu daugiau. 

— Ar atidavei Omarui kvepalų buteliuką, kad užrakintų seife? 

Ana papurtė galvą. 

— Iki pusryčių buvo likusios vos kelios minutės, nebuvo 
kada. Be to, aplink per daug žmonių. 

Kai prieš pasirodant Tobiui viena stovėjo tamsoje, jai net 
nekilo noras atkasti buteliuką. Ją nukrėtė šiurpas. 

— Maniau, saugiausia būtų jį palikti ten, kur yra. Esu tikra, 
kad gėlių niekas nelies, - ji kiek patylėjo. Būtų buvę teisin- 
giau prisipažinti, kad pati nenorėjo liesti buteliuko. 

Išlipę iš autobuso, jie drausmingai ėjo per karjerą, užkopė 
taku ir žvelgė žemyn į didįjį obeliską, gulintį faraono akmens 
skaldykloje — ten, kur buvo daugiau kaip prieš tris tūkstančius 
metų pradėtas statyti. Jis buvo beveik baigtas ir gulėjo tarsi 
milžiniškas kritęs karys, iki pusės įsmigęs gyvame granite, 
beveik išsivadavęs, kol nebuvo rastas įtrūkimas, dėl kurio jį 
taip paliko. Ana, sujaudinta reginio, išsitraukė fotoaparatą. 

— Gražus, tiesa? - paklausė staiga prie jų priėjęs Tobis. 
Laikydamas rankoje eskizų albumėlį, drąsiais tvirtais brūkš- 
niais skubėjo užfiksuoti popieriuje obelisko vaizdą. Jis žvilg- 
telėjo į ją. - Gali justi nerimą, ar ne? Ir visišką neviltį. Ją turė- 
jo išgyventi tie, kurie pamatė, kad reikia visa tai mesti. 

Ji linktelėjo. 

— Beveik baigtas. Toks tobulas, - pasakiusi vėl nustatė fo- 
toaparatą. — Saulė per aukštai. Nepakanka šešėlių kontrastui, 
kad išryškintų defektus. 

— Ar Luiza čia buvo? - jis susitelkė ties piešiniu. - Sunku 
užfiksuoti daiktus tokius, kokie jie yra. Net jei perkelčiau į di- 

delę drobę ir pavaizduočiau žmones taip, kad būtų matyti visa 

didybė, vis tiek būtų sunku. Ar žinote, kad jis buvo sumany- 
tas kaip vienas didžiausių kada nors nukaltų obeliskų? Beveik 

keturiasdešimt dviejų metrų ilgio. Įsivaizduokit jį stovintį. Su 

kylančia į dangų strėle, - jis pažiūrėjo viršun, akimirką palai- 
kė iškeltą pieštuką, paskui vėl pažvelgė į ją. - Tai ar buvo? 

— Kur? — ji vėl įkišo fotoaparatą į krepšį ant peties. 

— Ar ji buvo čia? Luiza. Ar tapė obeliską? 

Ana papurtė galvą. 

— Ji čia buvo, bet dienoraštyje apie tai nedaug rašo, išskyrus 
tai, kad jojo ant kupranugario. Manau, kažkas ją išblaškė. Ji 
atvyko su draugais, tiksliau, su pažįstamais, kurie, regis, jai 
mažai rūpėjo. Vienas jų buvo lordas Karstersas. 

Jai buvo smalsu, kaip jis reaguos išgirdęs šią pavardę, jei 
apskritai kada nors ją girdėjo. Pasirodo, girdėjo ir dabar išgir- 
dęs tyliai sušvilpė. 

— Prisimenu, kartą močiutė man apie jį pasakojo, kai bu- 
vau vaikas. Senelis įsiuto, pasakė, kad neturinti apie jį šnekėti. 
Tada nesupratau kodėl. Bet jo senelis buvo dvasininkas, ma- 
nau, tai viską paaiškina. Kaip, po galais, ji susipažino su tokiu 
piktadariu? 

Ana gūžtelėjo pečiais. 

— Manau, atsitiktinai. Asuane jie prisišvartavo netoli jo lai- 
vo, tad jis apsilankė pas juos. 

Apie kvepalų buteliuką ji neužsiminė. Prisimerkusi staiga 
pamatė ateinantį Endį. Už jo stovėjo Carlė ir Būtai su visu 
bendrakeleivių būriu, spoksančiu žemyn į baltą akinamą obe- 
lisko stačiakampį, gulintį skaldyklos sienos papėdėje. 

Endžiui žengiant, netoli jų ant tako dardėjo akmenys. Jis 
pažvelgė į Tobio piešinį. 


180 


— Neblogai, - balso tonas leido suprasti, kad jis pernelyg 
nesižavi. 

Tobis nekreipė į jį dėmesio — užvertė lapą ir pradėjo kitą 
piešinį. Šįkart piešė senyvą egiptietį, stovintį sukryžiuotomis 
rankomis ir ramiai žvelgiantį į miestą — jo skruostai ir nosis 
buvo tokie pat grublėti kaip išskaptuotas akmuo aplink juos. 

Ana žvilgčiojo tai į Endį, tai į Tobį. Tarp jų tvyrojo įtampa. 
Ji suraukė kaktą. Kad ir ką šie vyrai jaustų vienas kitam, neno- 
rėjo, kad tai sugadintų dieną. Pasisukusi nuskubėjo kitos gru- 
pės link ir vėl ėmė kuistis krepšyje, ieškodama fotoaparato. 

Tą rytą jai nepavyko dar kartą pasikalbėti su Serina. Net 
autobuse ji atsidūrė šalia Beno — didžiulio plepio, labai pla- 
čiai išsidrėbusio siauroje sėdynėje prie pat jos. Kai grįžo į 
laivą, jų laukė įprastas šiltas gėrimas, kad atsivėsintų, karš- 
ti rankšluosčiai, kad nusišluostytų dulkes, ir kone iškart — 
pietūs bei naujiena, kad popiet bus proga plaukti feluka į 
Kičenerio salą, vadinamą Augalų sala. 

Endis, Čarlė ir Būtai sulipo į pirmąją feluką. Likusi su 
antrąja grupe, Ana stebėjo, kaip nuplaukiant išsipučia burės, 
paskui atėjo jų eilė lipti į laivą, kur jai teko sėdėti šalia Tobio. 
Šis šyptelėjo jai, bet neatrodė linkęs šnekėtis, o ji prisimer- 
kusi žvelgė į grakščią baltos burės parabolę, kylančią gilioje 
dangaus žydrynėje. Jiems lipant į salos krantą apžiūrėti bo- 
tanikos sodo, Tobis padavė jai ranką ir apgynė nuo bakšišo 
prašančių vaikų spiečiaus, pabėręs saują smulkių monetų. 

Ji dairėsi aplink ir negalėjo susitvardyti neriktelėjusi iš su- 
siŽžavėjimo. 

— Kaip gražu! Nežinojau, kad man taip trūksta sodo ir 
žalumos. 

Šį kerintį rojų aprašė Luiza, pabuvusi netoliese esančioje 
Elefantinos saloje. Tarp medžių ir krūmų priekyje raizgėsi 

ištisas takelių tinklas. Visur gėlės ir paukščiai. Tikriausiai tą 
patį jautė Luiza, išlipusi į krantą drauge su Hasanu. Ana me- 
chaniškai siekė fotoaparato. 

— Negaliu viso to suvokti vos per kelias valandas. Kodėl jie 
suplanavo tokią trumpą ekskursiją? 

Tobis gūžtelėjo pečiais. Jis vis dar buvo šalia jos, nors kiti 
jau nuskubėjo toliau. 

— Tą galima pasakyti apie visas mūsų lankomas vietas! - jis 
susimąstęs dairėsi aplink. —- Ketinu dar kartą grįžti į Egiptą. 
Tuomet čia praleisiu kelis mėnesius. 

Tobis buvo pasiėmęs naujutėlaitį eskizų albumą, jai pasida- 
rė smalsu, kiek jų jau pripiešė. 

— Arjums nekyla pagunda fotografuoti? — staiga paklausė ji, 
pamačiusi fotoaparatą jo krepšyje. 

Jis nutaisė grimasą. 

— Fotografuoju, kai nėra kada piešti. Bet šiandien turiu 
laiko. Pastebėjimai man svarbesni už celiulioidą, - pasakęs 
trumpai žvilgtelėjo į lapą. Jame buvo pilna piešinėlių, o ša- 
lia kiekvieno — pastabos apie spalvas ir šviesą. — Jei grįžęs į 
Angliją turėsiu sunkumų, gausite man parodyti nuotraukas. 

Perbraukęs lapą guminiu glaistu, it žaibas ėmė skubiai 
brūkšniuoti. Iš po pieštuko vienas po kito dygo medis, povas, 
guotas palmių smailiomis viršūnėmis, pusiau laukinė katė 
skvarbiu žvilgsniu. 

Tai, kad grįžus į Angliją jiedu vėl gali susitikti, jai sužadi- 
no prieštaringus jausmus. Ji susimąstė, svarstė. Viena vertus, 
piktinosi, kaip jis drįsta, kad ir nerimtai, vaizduotis, jog jiedu 
gali likti draugais, antra vertus, jautėsi pamaloninta. 

— Ar jūs gera fotografė? — metė jai per petį, nesiliauda- 
mas piešti. 


Ji dvejojo. 


— Nežinau. Mano vyras tai vadino mažu mano hobiu. 

Jis kilstelėjo antakį. 

— Tai, kad jūsų vyras atsainiai žiūrėjo į jūsų fotografijas, dar 
nereiškia, kad jos netikusios. 

Ji suraukė kaktą. 

— Ne, ne, jos geros, - pasakiusi nesąmoningai atlošė pe- 
čius. - Keletą savo darbų esu rodžiusi parodose. Laimėjau 
apdovanojimų. 

Tobis sustojo, žvelgė į ją naujai susidomėjęs. 

— Taigi esate gera fotografė. Ar buvusio vyro nuomonė jums 
dar svarbi? — jis papurtė galvą. - Privalote savimi pasitikėti, 
Ana. Man regis, jūs per ilgai buvote prispausta! Liaukitės slė- 
pusi savo fotoaparatą, — staiga nusišaipė. — Ar pastebėjote, kad 
jį nuolat nukišate? Parodykit jį! Jūs profesionalė ir didžiuoki- 
tės tuo, — jis stabtelėjo, paskui gūžtelėjo pečiais. —- Atsiprašau. 
Paskaita baigta. Tai ne mano reikalas. 

Ir vėl ėmė piešti. Šįsyk senį, šluojantį taką priekyje - keliais 
greitais brėžiais pagavo kūno ritmą, amžiaus orumą, nepasi- 
davim4 stingstantiems sąnariams. 

Jiedu lėtai slinko pirmyn, susieti drauge nebylios simbio- 
zės. Staiga jiems prieš akis atsivėrė Nilo upės vaizdas, siauroje 
smėlėtoje pakrantėje įrėmintas nudžiūvusio medžio, labai pa- 
našaus į aprašytą Luizos. Ant baltų nuogų šakų tupėjo būrys 
saulėje snaudžiančių garnių. 

Ji apsidairė ir pamatė, jog jiedu vieni. Kiti nusileido pagrin- 
diniu taku ir dingo sodų gilumoje. Tobis piešė toliau, pamir- 
šęs viską, išskyrus detales lape, kurį laikė prispaudęs alkūne. 

Prisimerkusi ji žiūrėjo į upę pro fotoaparato vaizdo ieš- 
kiklį. Upės vidury srovė suglaudė dvi felukas, jos plaukė 
nuleistomis burėmis, jų link vandeniu sklido nubų būgnų ir 
dainų garsai. 

— Sakėte, kad esate girdėjęs apie lordą Karstersą, - pasa- 
kė ji ieškodama naujos juostelės krepšio dugne. — Kuo jis 
toks blogas? 

Jis šyptelėjo sučiaupęs lūpas. 

— Namuose buvo draudžiama minėti jo pavardę, tad aš, žino- 
ma, vos patekęs į biblioteką, kuo greičiau puoliau apie jį skai- 
tyti. Tikriausiai apie 1870-uosius jis buvo išvytas iš Anglijos 
už tai, kas šiandien vadinama satanizmu. Manau, įtraukdavo 
į savo veiklą berniukus, - jam nulūžo pieštukas, jis nusikei- 
kė. - Londone jis vadovavo slaptai draugijai - kažkas pana- 
šaus į Pragaro ugnies klubą. Nežinau, kur baigė savo dienas. 
Manau, Šiaurės Afrikoje arba Artimuosiuose Rytuose. 

— Įdomu, ar Luiza apie tai žinojo. 

Jis papurtė galvą. 

— Kada ji čia lankėsi? Septintojo dešimtmečio pabaigoje, ar 
ne? Vargu ar tuomet jau buvo kilęs skandalas. Tiesą sakant, 
nedaug apie jį Žinau, bet įsivaizduoju, kad jam galėjo patikti 
Egiptas, jo mitai, legendos, prakeiksmai ir tokie dalykai kaip 
Arabijos naktys, - pasakęs išsitraukė peiliuką ir ėmė drožti pieš- 
tuko smaigalį. - Ar tik vienąkart ji buvo su juo susitikusi? 

Ana gūžtelėjo pečiais. 

— Kas vakarą paskaitau po truputėlį dienoraščio. Tai, kas 
sutampa su mūsų lankomomis vietomis. Ir, žinoma, niekada 
nepamirštu, kad jį reikia saugoti nuo saulės ir kitokių pavo- 
jų! - pridūrė ji šypsodamasi. 

Akimirką jai atrodė, kad jis nereaguos į šią pastabą, bet jis 
spragtelėjo peiliuką, įsikišo į kelnių kišenę ir skubiai metė į ją 
piktą žvilgsnį. 

— Ir vis dar bijote? 

- Šiek tiek, - atsakė ji ir sukryžiavo rankas. 

— Galjūs ir teisi. 

Ji vėl gūžtelėjo pečiais. 

— Pasirodo, kad taip. 

— Ar. man bus leista jį pamatyti? Jeigu jo nepaliesiu? 
Pasitrauksiu toliau, žiūrėsiu, kaip verčiate lapus. 

— Nesuteptomis, švariomis rankomis! Taip, tokiomis sąly- 
gomis tikrai galėčiau jums leisti jį pamatyti. 

Jydviejų akys akimirką susitiko. Ji pirma nukreipė žvilgs- 
nį į šalį. 

Pieštukas vėl brėžė žaibus, perkeldamas ant lapo priešais 
atsivėrusį vaizdą. Užburta jo judančių rankų, matė jį kever- 
zojant žodžius: famsiai raudona ybiškė... žalia: akva, mala- 
chitas, smaragdas, žolė... akinanti vandens / smėlio šviesa... 
gilaus / sausai šlamančio šešėlio kontrastas. .. 

— Jums patinka tas vaikinas Endis, ar ne? - paskubomis žvilg- 
telėjęs į ją iš po smėlio spalvos blakstienų, jis vėl ėmė piešti. 

— Manau, tai ne jūsų reikalas. 

— Atrodo, jis metė Čarlę, o ši tai apskelbė mums visiems. 
Autobuse ji šiurkščiai priekaištavo jums. 

— Tai, kad ją jis metė, su manimi nieko bendra neturi! — 
Ana piktai suspaudė lūpas. - Daug svarbiau tai, kad ji buvo 
tikra rakštis. 

— Vadinasi, jis nepatinka jums. 

— Aš to nesakau. Čia atostogauju. Stengiuosi atsipalaiduoti. 
Pramogauti. Pamatyti Egiptą. Todėl nenoriu jokių intrigų. 

Ji pasitraukė į taką ir staiga jį paliko, dingusi tarp krūmų. 

Nustebo, kad jis nusekė iš paskos. 

— Atleiskite. Tai išties ne mano reikalas. 

Užvertęs eskizų albumą, įkišo į krepšį. 

— Manau, laikas susirasti kitus. 

Ji neatsigręžė. Nuotaika buvo sugadinta. 

Tik pavakary jai pavyko pasikalbėti su Serina. Jos įsitaisė 
dviejuose paskutiniuose šezlonguose viršutiniame denyje. 
Grįžus iš Kičenerio salos, laive vėl stojo ramybė — gyvatės 
paieškos, regis, užtrukusios kone visą popietę, buvo pamirš- 
tos. Serina su Ana nieko nesakė. Ką čia gali pasakyti? Kad 
gyvatė — tai burtai? Arba kad gal jos visai nebuvo? Jei kas 
ir turėjo ką sakyti — tai Ibrahimas. Jiedvi pasiėmė knygas, 
rašymo reikmenis ir išėjo į lauką pailsėti po linksmos ke- 
lionės. Ana pastebėjo, jog augalai palaistyti. Denio grindys 
aplink vazonus blizgėjo vakaro saulėje, netrukus išdžius. 

- Šiąnakt jį išgelbėsiu, - nutaisiusi grimasą, pasakė Ana. — 
Man nepatinka, kad jis mirksta. 

— Dabar gali prieiti ir iškasti. Niekas nepastebės. Tikriausiai. 

— Tikriausiai, - Ana šyptelėjo. O jei pastebės, tačiau koks 
kieno reikalas, išskyrus ją pačią? Bet ji nekrustelėjo. Apsi- 
dairiusi pastebėjo po šiaudine skrybėle miegantį Endį, ša- 
lia jo ant staliuko tarp kėdžių stovėjo bokalas su alumi. Nei 
Čarlės, nei Tobio. 

Upėje ties Asuanu buvo pilna laivų, jų laivas prisišvartavo 
greta kito, daug didesnio kreiserio, tad Aną visąlaik persekio- 
jo nejaukus jausmas, kad juos kažkas stebi. Ir išties — kreiserio 
viršutiniame denyje stovėjo bent pora žmonių, kurie žiūrėjo į 
juos. Gal dar koks tuzinas spokso iš savo kajučių pro langinių 
plyšius? Tačiau būta kažko daugiau. 

Nepatogiai pasirangiusi kėdėje, ji vėl pažvelgė į raudonus, 
žalius ir oranžinius augalus. 

Prie jų stovėjo aukštas vyriškis. Akimirką ji sustingo. 
Žiūrėjo įsidėmėdama kiekvieną ilgo balto apdaro klos- 
tę, tamsius erelio bruožus, žėrinčias akis. Tikriausiai kas 
nors iš įgulos. Gal padavėjas. Beveik nedrįsdama kvė- 

puoti, Ana lėtai pakėlė ranką prie tamsių akinių, pastū- 
mė juos ant kaktos, kad geriau matytų. Jis iškart dingo. 

— Serina, — net pačiai jos balsas skambėjo taip, tarsi ją kas 
smaugtų. 

Atsakymo nebuvo. Serinos akys užmerktos. 

— Serina! 

— Kas yra? — Serina atsisėdo, pajutusi Anos balse grėsmę. 

— Pažvelk į augalus! 

Serina staiga apsisuko, apsidairė. Paskui vėl atsigręžė į Aną. 

— Kas? 

— Ar ką nors matai? Ar matai jį? 

Serina tylomis vėl atsisuko į laivo pirmagalį, paskui lėtai 
papurtė galvą. 

— K3 matei? 

— Aukštą vyriškį. Ilgu baltu apdaru. Jis saugo jį! - dreban- 
čiomis rankomis ji nusiėmė akinius. - Aš jį aiškiai mačiau. 
Aiškiai kaip dieną! Visur aplink žmonės! — ji ėmė kone rėk- 
ti. — Aš jį mačiau! 

Staiga ji susigriebė, kad virpa. 

— Viskas gerai, Ana, — guodė Serina. Ji išsirangė iš šezlongo, 
pritūpė ant Anos šezlongo kraštelio ir apkabino ją per pe- 
čius. — Tau niekas negresia. Dabar ten nieko nėra. 

— Ar kas negerai? — paklausė staiga šalia jų atsidūręs Endis. 
Jis, aišku, jas stebėjo ir išgirdo jos riksmą. — Ar jai negera? Gal 
galiu kuo padėti? - jis buvo sunerimęs. 

Serina pažvelgė į jį. 

— Ačiū, jai viskas gerai. Tik kiek perkaito saulėje ir per daug 
vaikščiojo. 

Apsidairiusi aplink, pamatė tuziną į jas įsmeigtų akių porų. 
Susigriebę, kad juos pastebėjo, dauguma iškart nukreipė 
žvilgsnį į šalį, tik Benas atsistojo ir žingtelėjo jų link. 

Ana patrynė delnais veidą. 

— Viskas gerai. Prašau nesirūpinti. 

Endis pritūpė prie jos kėdės. Nuo jo sklido silpnas, tačiau 
gan malonus alaus tvaikas. 

— Nepanašu, kad viskas būtų gerai. Tu išblyškusi kaip drobė. 
Gal nori, kad padėčiau nueiti į kajutę? 

— Ne, ne, ačiū, - ji žvilgtelėjo žemyn, jo ranka buvo uždė- 
ta ant jos plaštakos. Ji neatstūmė jos. - Aš puikiai jaučiuosi, 
Endi. Tikrai. 

— Gali lengvai perkaisti saulėje ir to nepajusti. Kodėl tau 
nenuėjus į priedangą po tentu? Ten vėsiau, aš atnešiu puikaus 
šalto gėrimo. 

Ji staiga pajuto, jog geriau neprieštarauti, be to, pasiūlymas 
buvo gundantis. Vogčiomis žvilgtelėjusi pro petį į priekigalį, 
ji atsistojo ir, padedama Endžio ir Beno, nusvirduliavo į pavė- 
sį. Serina surinko daiktus ir nusekė iš paskos. 

Jei kas ir pastebėjo denyje virš augalų vazonų trumpai su- 
plevenusį lengvą šešėlį, galėjo pamanyti, kad jis vieno iš vyrų, 
vedančių ją laiptų link. 

Patogiai pasodinęs ją prie stalo po priedanga, Endis nuėjo 
atnešti gėrimo. Serina atsisėdo priešais. 

— Gal tai tik vaizduotė, - pasakė ji, gūžtelėjusi pečiais. 

Ana trumpai nusijuokė. 

— Galbūt jie teisūs, gal išties perkaitau saulėje, — pasižiūrėjo 
ir nutaisė grimasą. — Noriu būti tiktai turistė, Serina. 

- Žinau. 

— Galėčiau jį palikti čia, žemėje. Arba išmesti į Nilą. 

— Galėtum. 

— Bet tai mano palikimo dalis! Tetulė man niekada neat- 
leistų, jei grįžčiau namo be jo. 

— Esu tikra, kad atleistų, jei sužinotų, kas atsitiko. 

— O kaip jai pasakyčiau? „Žinai, tetule File, tas žavus kvepa- 
lų buteliukas, kurį man davei, kai buvau maža, pasirodo, buvo 
užkeiktas“, — ji užsimerkė ir liūdnai papurtė galvą. - Nežinau, 
ką man daryti. 

— Sakiau, atiduok jį Omarui, kad padėtų į seifą. Artimiausias 
dienas mūsų laukia malonios išvykos. Laive mūsų ilgai nebus. 
Išplauksime tik grįžę iš dviejų dienų kelionės į Abu Simbelą. 
Atsipalaiduok. Būk turistė, — ji nusišypsojo. - Džiaukis, kad 
tavimi visi domisi! 

Pažvelgusi pamatė Endį, nešanųų padėklą su gėrimais. 
Pasekusi jos žvilgsnį, Ana apgailestaudama linktelėjo galva. 

— Nesu įsitikinusi, kad tai nesukels komplikacijų. Netikiu, 

kad tavo buto draugė sudėjo ginklus! 
Serina suprunkštė. 

— Tikriausiai ne. Tačiau Čarlė bent jau labai žemiška. 
Nereikia nerimauti, jog taps nemateriali ar staiga pasirodys 
tavo duše kaip šmėkla. 

Endžiui statant padėklą ant stalo, jiedvi kvatojo. Jis šypte- 
lėjo ir paklausė: 

— Ar geriau jautiesi? 

Ana linktelėjo. 

— Buvai teisus. Per daug saulės. Man reikia tiktai pavėsio. 


Tobis atėjo po vakarienės, o Ana su Serina sėdėjo poilsio 
kambary. Endis buvo įsitaisęs prie baro. Ji spėjo, kad jau buvo 
išgėręs kelias taureles. 

Tobis prisiglaudė ant sofos kraštelio prie jų. 

— Manau, turiu jūsų atsiprašyti, Ana. Atleiskite, kad šią po- 
pietę lipau jums ant kulnų. 

Ji gūžtelėjo pečiais. 

— Ne, nelipote. Ne, iš tikrųjų. 

— Taip, jūs buvote teisi. Tai visai ne mano reikalas. 
Serina atsistojo. 

Ana suraukė kaktą ir paklausė: 

— Išeini? 

Serina linktelėjo. 

— Atleisk, esu tokia pavargusi. Nepamenu, kad kada nors 
per atostogas būčiau tokia išsekusi ir taip gerai miegočiau. Jų 
taktika — išsekinti ir paskui taip primaitinti, kad negalėtum 
pajudėti. O kur dar karštis. Taigi visu tuo ir pasiekiamas tiks- 
las, - ji sukikeno. —- Labos nakties jums abiem. Nepamirškite, 
kad rytoj mūsų vėl laukia ilga diena. 

Jiedu žiūrėjo į ją, lėtai einančią durų link. 

— Nuostabi moteris, - pasakė Tobis ir pamojo padavėjui 
nubui. - Ar galiu jus pavaišinti gėrimu, Ana? Tai dar vienas 
žingsnis į susitaikymą, — pridūrė jis šyptelėdamas. 

Ji atsilošė sofoje ir linktelėjo. 

— Ačiū. Alus būtų puiku. 

Ana vogčiomis jį stebėjo, tyrinėjo pašaipiu šypsniu. Ar gali 
būti, kad šis vyras vieną akimirką ją erzina, kitą domina? 

Jiedu sėdėjo tylėdami ir stebėjo kitus. Ji prabilo pirma. 

— K3 veikiate su savo eskizais? —- smalsavo ji, kai Ali statė 
ant stalo stiklus. - Tobulinate juos kajutėje ar laukiate, kol 
grįšite į namus? 

— Didžiuma jų palauks, - pasirašęs numetė sąskaitą ant pa- 
dėklo. - Tobulinau vieną ar du, reikėjo paskubėti, kad išsau- 
gočiau spalvą, karštį ir šviesą, kurias laikau galvoje, - kalbė- 
damas mosikavo rankomis, brėžė ore kontūrus. - Manoma, 
jog tai nepamirštama, nes vaizdai tokie gyvi, tokie stiprūs, 
bet grįžus į Blaitį, kur tokia švelni žaluma, ūkai ir debesuo- 
tas dangus, po pusvalandžio gelmė ims blėsti, - dėstė Tobis. 
Paėmė stiklinę ir susimąstęs sukinėjo ją delnuose. - Tapytojai 

godūs. Nori pagauti idėjas, įkalinti jas popieriuje arba drobėje. 
Ryja jas akimis. Paskui prismeigia lyg drugelius, paspendžia 
spąstus viskam, kas gyva ir matoma. 

Ana šypsojosi. Spėjo, kad jis retai kam atskleidžia vidines 
savo mintis, gal net sau pačiam, tad jautėsi pamaloninta, jog 
jis ja pasitiki, atveria savo siekius. 

— Pavydžiu jums tokio kūrybingumo. 

— Kodėl? — ir vėl tas griežtas, ją trikdantis tonas, ūmus ir 
tiesmukas žvilgsnis. - Nepamirškite, Ana, jūs - fotografė. 
Tas pat galioja ir jums, tik jūsų įrankis kitoks, štai ir viskas. 

— Ne, ne, tai visai ne tas pat. Jums savita tikra aistra. 
Įsipareigojimas. Jūs dirbate kaip profesionalas. Feliksas buvo 
teisus, aš tik žaidžiu. 

— Menas kaip ir hobis ar profesija gali būti, kaip sakėte, to- 
kia pat tikra ir viską apimanti aistra. Pagaliau juk gali ateiti 
diena, kai panorėsite tapti profesionale? Jūs įrodėte, kad esate 
gera fotografė, giliai suvokiate, jaučiate ryšį, susitelkiate ties 
tema, tad spėju, jog tapsite dar geresnė. Ialentinga fotografė. 

Jis įbedė žvilgsnį į ją. Ji pajuto, kad nuo jo stipraus žvilgsnio 
skruostai užsiplieskė raudoniu. 

Tobis palinko prie stiklinės ir paslėpė veidą, jai pasirodė, 
kad jį, kaip ir ją, tokie samprotavimai trikdo. Kai pakėlė akis, 
vėl buvo ramus. 

— Žinoma, Luiza tai jautė. Viską apimančią šios šalies di- 
dybę. Tai rodo jos darbai. Tikriausiai ir dienoraštis, — jis stai- 
ga pakeitė temą, jiedu abu šitai žinojo. Jis pakreipė galvą ant 
šono. - Ar dabar tinkamas laikas, jums leidus, žvilgtelėti į jį? 

Ana nusijuokė. 

— Nesiliausite, kol jums neparodysiu jo, ar ne? 

— Nesiliausiu, - papurtė galvą Iobis. 

— Na, gerai, — tarė ji atsistodama. 

Ji išties nesitikėjo, kad jis seks iš paskos. Ketino nueiti į ka- 
jutę, paimti dienoraštį ir grįžti į poilsio kambarį. Įsivaizdavo, 
kad jiedu ir toliau sėdės draugiškai tylėdami, gurkšnos gėrimą 
arba kavą, o jis lėtai vartys knygos lapus. Tačiau jis taip pat 
atsistojo, iki dugno ištuštino stiklą, kai ji mėgino jį sustabdy- 
ti protestuojančiais rankų mostais ir gūžčiodama pečiais, tik 
nusijuokė ir žingsniavo toliau. 

Skindamasi kelią pro gurkšnojančius turistus, Ana juto į ją 
nukreiptą Endžio žvilgsnį, tačiau nepažiūrėjo į jį. 

Palikusi praviras kajutės duris, ji kiek įmanoma tvirtesniu 
balsu pareiškė: 

— Pasiimkime jį ir grįžkime į poilsio kambarį. 

Būdama su juo, ji nejuto nei grėsmės, nei pavojaus, tik kiek 
varžėsi, tarsi turėtų sulaikyti kvėpavimą, kad tokioje mažoje 
"erdvėje jiems abiem pakaktų oro. 

Dienoraštis gulėjo ant staliuko prie lovos. Iškart jį pamatęs, 
jis atsisėdo ant lovos ir paėmė į rankas. Nieko nelaukdamas 
atsivertė ir švelniai laikė — tokia pagarba ją itin sujaudino. 

— Tobi? 

Atsakymo nesulaukė. Ji abejojo, ar apskritai ją išgirdo. Ana 
stovėjo atsirėmusi į spintą, it pakerėta stebėjo jį pamažu ver- 
čiant lapus, ryte ryjant knygą. 

Nė vienas jų negirdėjo žingsnių koridoriuje. Tik kai durys 
atsitrenkė į sieną, Ana išvydo stovintį ir į juos žiūrintį Endį. 

— Noriu su tavim pasikalbėti, Ana! — nežinia kodėl jo balsas 
skambėjo piktai. - Dabar, jei nieko prieš. 

Ji suraukė kaktą, balse nuskambėjęs tvardomas pyktis ga- 
liausiai pasiekė Tobį - šis pakėlė akis, jos žvelgė kažkur į tolį, 
dienoraštis gulėjo ant kelių. 

— Gal atleisite mums, Tobi,- pasakė į kajutę įžengęs 
Endis, - manau, bus geriausia, jei jį padėsiu į šalį. 

Tobis net nespėjo sureaguoti, kai Endis paėmė dienoraš- 
tį. Paskui atidarė staliuko stalčių, padėjo dienoraštį į vidų ir 
smarkiai užtrenkė. 

— Ką darai, Endi? — piktai paklausė Ana. - Kaip drįsti taip 
įsibrauti! 

Tobis atsistojo. Jo veidas apsiniaukė. 

— Kas, po galais, čia darosi? 

— Tai asmeniškas reikalas. 

Endis atkišo plaštaką, tarsi ketintų paimti Tob; už rankos. 
Tobis atsitraukė. 

— Nelieskite manęs, Votsonai. Kas jums darosi? 

— Visiškai nieko, - Endis žingtelėjo atgal. - Atsiprašau 
už sutrukdymą, bet man būtinai reikia pasikalbėti su Ana. 
Viena. Jei leisite. 

— Ana? - pažvelgė į ją Tobis. - Kaip jums tai patinka? 

Ana buvo įniršusi, pervėrė Endį žvilgsniu. 

— Visai nepatinka! Išeik lauk, Endi! Nežinau, apie ką kalbi! 
Ir man tai nerūpi! 

— Pasakysiu apie ką kalbu, kai tik būsime vieni. 

Endis pasitraukė prie durų, stovėjo prie jų ketindamas iš- 
prašyti Tob;. Ana matė, kad Tobis dvejoja. Juto jo įniršį ir 
pasipiktinimą. 

— Gal geriau išeikite, Tobi. Kitą kartą peržiūrėsime dieno- 
raštį, — pasakė ji. - Aš susitvarkysiu. 

Tobis delsė, ji matė, kaip prisimerkęs žiūri į Endį. Akimirką 
pagalvojo, kad jiedu puls vienas kitą. Paskui Tobis staiga žen- 
gė pro juos iš kajutės. Ir neatsigręžė. 

Endis uždarė duris. Jo alsavimas atsidavė alumi. 

— "Tai svarbu, Ana. 

— Ar kas nors bloga? Kad ir kas būtų, vis geriau po šitokio 
spektaklio. 

Endis atsiduso. 

— Nereikia juo pasitikėti, neturėtum likti su juo viena. 

— Su Tobiu? Ar tai dėl Tobio? - apstulbusi paklausė ji. 

Jis atsisėdo ant lovos, beveik toje pačioje vietoje, kur vos 
prieš kelias minutes sėdėjo Tobis, akimirką įsmeigė akis į už- 
darytą stalčių. 

— Tai labai brangus daiktas, Ana, tu pernelyg patikli. Ką iš- 
ties žinai apie Tob; Heivordą? — atsilošęs į pagalves paklausė. 
Kol tyrinėjo jos veidą, akimirką tvyrojo tyla. - Manau, kad 
nedaug, — nusišiepė jis. Atsistojęs pasisuko į duris. - Nieko 
daugiau nesakysiu. Pirmiau patikrinsiu, bet nebūk su juo vie- 
na. Niekada. Ir neišleisk iš akių dienoraščio. 


Man atverti dangaus vartai; 
Ir žemės vartai man atviri. 
Jei čia gulintys mirusieji 
Žino žodžius, kaip pro juos eiti, 
Jie ateis dieną ir keliaus 


Žeme tarp gyvųjų. 


Jie atsineša daugiau kastuvų tr laužtuvų, kad išlaužę duris įsi- 
brautų į slaptąjį kabą. Jie susijaudinę, nuolat kankinami baimės, 
bet godulys juos palaiko tr teikia stiprybės. Durų kampe išmušta 
skylė, tarsi požemių pasaulio alsavimas, iš tamsos dvelkteli tuš- 
Ččias mirties oras, įkaitęs nuo šimto tūkstančių saulių. 

Už jų akys - nakties sargai, artėja šviečiant dykumos mė- 
nesienai. 

Išdavystė neša mirtį. Tai - faraono žodžiai. 

Jei žyniai sujudėtų vidinėje savo citadelėje, fei nors menkiau- 
stas saulės spindulys, prasiskverbęs pro iškirstą skylę, paliestų šių 
abiejų vyrų „ka“, dabar to niekas nematytų. Pučia karštas vėjas. 
Po dienos, po savaitės, po mėnesio smėlis vėl užpusto duris, sky- 
lės nebėra. Ir vėl visur viešpatauja tamsa. 


195 


Li 


Endžiui išėjus, Ana keletą sekundžių stovėjo nejudėdama, 
paskui žengė prie durų ir pasuko spynoje raktą. Ar jis buvo 
girtas? Tuo ji nebuvo tikra. Aišku, jis elgėsi sentimentaliai ir 
vis labiau ją erzino. O antra vertus, gal sakė tiesą apie Tobį? 
Ana priėjo, ištraukė dienoraštį iš stalčiaus ir liko stovėti pri- 
spaudusi jį prie krūtinės, giliai susimąsčiusi. 

Tobis — patrauklus vyras, su juo malonu bendrauti. Anks- 
tesnį jos atšiaurumą pakeitė smalsus pakantumas, paskui tik- 
rai draugiškas jausmas. Anksčiau buvęs toks santūrus, staiga 
ėmė elgtis visai kitaip, o ji išties nieko nežino nei apie jį, nei 
apie jo kilmę, išskyrus tai, kad jis — talentingas dailininkas. Ji 
suraukė kaktą. Tobis ginasi pykčiu. Dėl to ji ir įsižeidė, kai 
jiedu pirmąkart susitiko; regis, nuo pačios nekalčiausios pas- 
tabos lengvai įsižiebdavo tamsioji jo charakterio pusė. Bet ar 
dėl to ji turi bijoti jo labiau negu Endžio? Tai absurdiška. 

Atsisėdusi pasidėjo ant kelių dienoraštį ir atsivertė. Kaip 
spėjo, Tobiui šis dienoraštis — vartai į Luizos kūrybinę sielą. Jį 
domina turinys, paveikslai, Luizos ryšys su Egiptu. Endžiui 
jis tėra tik vertingas artefaktas. Išskyrus piniginę vertę, Luizos 
Šeli pavardė jam nieko nereiškia. Vis dar nerami ir prislėgta ji 
žvelgė į pakrypusias raides. O jai — tai vartai į kitokį pasaulį, 
kuris šiuo metu ją vilioja, — gal ir baugina, — tačiau tikrai yra 
mielesnis nei tie vyriškiai, savo nenuspėjamu elgesiu keliantys 
rūpesčių. Ryžtingai išmetusi juos abu iš galvos, ėmė ruoštis 
miegui. 

Buvo labai ankstus rytas. Aušros šviesoje virš Nilo tvyrojo 
sustingęs vaiskaus rūko šydas, kai apsisiautusi vilnone skara 
Luiza užlipo į denį ir atsistojo laivo paskuigalyje. Laivo prie- 
kyje ji matė kelis įgulos vyrus, šluojančius denį, bet jie buvo 
taip susitelkę ties darbu, jog, regis, į ją nežiūrėjo. 

— Ponia Luiza? 

Tai Hasanas, pasirodęs vos už kelių minučių. Ji negirdėjo, 
kaip jis prisiartino basnirčia vėsiomis lentomis. 

Ji atsigręžė ir nusišypsojo. Išgirdus jo balsą, jos širdis ėmė 
smarkiau plakti. Jam už nugaros pasroviui skrido du garniai. 
Dahabėjos įgula rengėsi pakelti bures. Dirbant drabužiai 
ryškėjo ankstaus ryto prieblandoje tarsi spalvingas lopas. Per 
saulėtekį papūs šiaurės vėjas. 

— Ar jums viskas gerai? Ar nebijote po to, kas nutiko pra- 
ėjusią naktį? — rimtai paklausė Hasanas. 

Ji papurtė galvą. 

— Tikiuosi, įgula neįsižeidė, kad buvo apieškoti? Tai ne aš 
sugalvojau. Žinau, kad niekas iš laivo nebūtų paėmęs mano 
kvepalų buteliuko. O ypač tu! 

Jis kreivai šyptelėjo. 

— Seras Džonas to nežino. Kai kas iš įgulos pradėjo murmėti, 
bet aš su jais susitariau, nesijaudinkit, - pasakęs kurį laiką Žvel- 
gė jai į akis. - Sako, tai buvo ne upės piratas. Ir negalėjo būti. 

— Ne, - atsakė nusigręžusi Luiza. - Kaip Žinai, buteliukas 
sveikas ir gyvas. Spėju, kad jis visąlaik buvo mano kajutėje. 

— O kaip vyras? - Hasanas paklausė taip tyliai, kad ji vos 


išgirdo. 

— Tai dvasia. Aš perkirtau ją ranka. 

Atsigręžusi į Hasaną, pamatė, kad jis stipriai išblyško. 

— Allah yehannin aleik! Vepasigaili tavęs Dievas! - sušuko jis 
ir nurijo seilę. — Tai - džinas? 

— Senovės Egipto žynys. Vadinasi, raštelyje tiesa. Padovanojai 
man relikviją, kurią saugo šios šalies senojo dievo tarnas, - ji 
pasisuko į upę. Rūkas sklaidėsi, vietomis vanduo buvo žyd- 
ras. - Sakyk, ką man daryti, Hasanai? Saugoti jį? Atiduoti 
lordui Karstersui, kaip jis nori, ar išmesti į upę, kad dievas- 
krokodilas Sobekas jį grąžintų į tamsybes? 

— Tebūnie Dievo valia, ponia Luiza. Insbal/ah! 

— O kokia Dievo valia, Hasanai? — ją krėtė šiurpas, ji stip- 
riau apsigobė skara. 

Jis gūžtelėjo pečiais ir mikliai pakeitė temą. 

— Norėjote šiandien vykti į Filę? Apžiūrėti Izidės šventy- 
klos skaldyklos viršuje? 

Ji papurtė galvą. 

— Ne šiandien. Foresteriai pamanys, kad bėgu nuo jų. Eime 
rytoj. Jei anksti išvyksime, nebus nieko, kas galėtų ką kita 
pasiūlyti, tad turėsime visą dieną. 

Jis nusilenkė ir pasakė: 

— Aš tai sutvarkysiu, ponia Luiza. 

Jį nutraukęs šaižus balsas jai už nugaros privertė krūptelėti. 

— Luiza! Ką čia veikiate? Padavėjas mums atnešė pusryčius! 

Tai buvo Ogasta, stovinti prie svetainės durų. 

Luiza grįžtelėjo į Hasaną ir sušnabždėjo: 

— Rytoj. 

Šis vėl nusilenkė tardamas: 

— Nabarak sa'id, ponia Luiza. Tebūnie jums laiminga ši diena. 

Ogasta nulydėjo Luizą prie stalo. 

— Manau, Hasanui gėda dėl savo elgesio. Leido kažkam įsi- 
brauti į jūsų kajutę! —- pasakė Ogasta. Regis, labiau suirzusi nei 
užjaučianti dėl to, kas atsitiko aną naktį, pridūrė: - Tikiuosi, 
pasirūpins, kad daugiau to nebūtų! 

— Hasanas yra mano dragomanas,- švelniai pasakė 
Luiza, - o ne mano sargas. Bet esu tikra, kad ir jis, ir visa 
įgula kaip įmanydami stengiasi mus apsaugoti, - ji trumpai 
stabtelėjo, kad priekaištas pasiektų tikslą. - Rytoj mudu vėl 
keliausime drauge. Noriu apžiūrėti Filės šventyklą. Ten ke- 
tinu piešti griuvėsius. Esu įsitikinusi, kad jie labai ypatingi ir 
gražūs, — kalbėjo ji. 

Ogasta sudrebėjo. 

— Žinau, tomis vietovėmis itin žavimasi. Bet iš tikrųjų jos 
tokios didžiulės ir tokios banalios! Koktūs pagonių dievai! - 
prunkštelėjo pamačiusi Luizos veido išraišką. Staiga gūžtelė- 
jo pečiais ir pasakė: — Atleiskite, brangioji, žinau, kad su ma- 
nim nesutinkate. Turėsite taikytis su mano jautria prigimtim. 

Paėmusi didelę riekę duonos, atsipjovė ploną griežinėlį pu- 
raus balto sūrio. 

— Šiaip ar taip, esu patenkinta, kad šiandien nesiūlote nie- 
kur keliauti. Seras Džonas pasiuntė žinią konsului atvykti į 
laivą, kad išklausytų mūsų skundą dėl vakar naktį įvykusios 
vagystės. 

— Bet Ogasta! - sušuko pasibaisėjusi Luiza. - Mes nieko 
apie juos nežinome, neturime jokių liudytojų... 

— Liudytojai - jūsų akys, brangioji. To pakanka! - Ogasta 
žvilgtelėjo, tarpdury pamačiusi Hasaną, valdingai kilstelė- 
jo antakį. - Kas yra? — paklausė ji ir įsidėjo į burną duonos 
gabalą. 

— Lordas Karstersas, ponia Forester. Jis nori pasikalbėti su 
jumis ir su ponia Luiza. 

Tarpduryje už Hasano nugaros buvo matyti aukšta svečio 
figūra. 

Ogasta skubiai nurijo kąsnį, subruzdusi pakėlė servetėlę 
prie lūpų. 

— Ak, mielasis! Mes kaip reikiant neapsirengusios priimti 
svečių, o seras Džonas dar lovoje! 

Ji pažvelgė į Luizos skarą, paskui į paprastą savo sijoną ir 
blyškios spalvos palaidinukę. 

Prieštarauti nebuvo kada. Lordas Karstersas jau nusilenkė 
joms, rankos mostu nurodė Hasanui pasišalinti. 

— Na, manau, mūsų vakarykštė ekskursija prie obelisko 
suteikė jums džiaugsmo, - galiausiai pasakė jis Luizai, kai 
Ogasta baigė pasakoti apie Luizos išbandymus aną naktį. 

Luiza matė, kad sužinojęs, jog kvepalų buteliukas buvo 
pavogtas ir stebuklingai atsirado, jis staiga susiraukė, paskui 
atsileido, atrodė ramus. Daugiau apie tai neužsiminė, paėmė 
iš tarno puodelį kavos ir vėl kreipėsi į ją, šįkart klausdamas: 

- Ar ketinate daugiau ką nors apžiūrėti, ponia Šeli? 

Luiza jau rengėsi atsakyti, kad neketinanti, kai staiga įsi- 
terpė Ogasta: 

— Tikrai taip, lorde Karstersai. Ji planuoja vykti į Filę. O gal 
ir jūs ten keliausite? 

Užuot atsikirtusi, Luiza tik sugriežė dantimis. Negalima 
būti šiurkščiai su šeimininke, kuri, be abejo, nori jai gero. Ji 
atsistojo. 

— Išties norėčiau ten nuvykti, jei būtų laiko, — pratarė ji ir 
nutaisė, kaip tikėjosi, atlaidžią šypseną. - Gal grįždami at- 
gal, kai jau būsime aplankę Abu Simbelą? Kiek supratau iš 
reiso kalbų, skaldyklai prireiks kokių dviejų arba trijų dienų. 
Galbūt pasinaudosiu proga: anksčiau išlipsiu ir vyksiu pirma. 
Turime daug laiko apsispręsti. Lorde Karstersai, prašau nesi- 

stoti. Atleiskite, bet šįryt privalau parašyti kelis laiškus, kad 
spėčiau išsiųsti su garlaiviu prieš mums išvykstant, - pasakė 
ir nusilenkė jiems abiem. 

Išėjusi iš svetainės gal kiek skubiau nei dera, pasuko į kajutę 


ir atvėrė duris. 


Beldimas į duris privertė Aną krūptelėti. Ji žvilgtelėjo į 
laikrodį. Buvo po vidurnakčio. Padėjusi dienoraštį, išlipo 
iš lovos. 

— Kas ten? 

— Tai Endis. Atsiprašau, kad taip vėlai. Man reikia su ta- 
vimi pasikalbėti. 

Ji susiraukė, paskui nenoromis pasuko raktą ir atidarė duris. 

Nužvelgęs plonos medvilnės naktinius marškinius ir ilgas 
įdegusias kojas, Endis šyptelėjo. 

— Tikiuosi, dar nemiegojai. 

Pažiūrėjęs į lovą išvydo degančią šviesą ir šalimais numestą 
dienoraštį. 

— Ne, nemiegojau, — Ana vis dar laikė duris atvertas, neke- 
tino jo kviesti vidun. - Manau, pakanka to, ką pasakei, Endi. 
Kas gi tokio svarbaus, kad negali sulaukti ryto? 

— Tai dėl dienoraščio. Man dėl jo neramu. Noriu pasiūlyti 
jį pasaugoti. Atsiprašau, Ana, bet aš išties nepasitikiu Tobiu 
Heivordu. Jaučiu, jog jis arba įtikins tave, kad jam atiduotum 
dienoraštį, arba pagrobs jį. 

— Tai absurdiška mintis! Kaip drįsti siūlyti tokį dalyką! — 
Ana giliai įkvėpė. - Endi, tai mano dienoraštis ir ne tavo rei- 
kalas, ką su juo veiksiu. 

Visi kiti laive miegojo, tad jiedu kalbėjo pašnibždomis. Gale 
koridoriaus už kajutės prie laiptinės švietė tik maža lemputė. 

Ji vėl giliai įkvėpė oro. 

— O dabar prašau išeiti. Palik mane vieną. 

Jis žiūrėjo į ją, akyse slypėjo kažkoks išskaičiavimas. Tarsi 
kažką sumanęs, Endis žingtelėjo atgal, atkišo plaštaką ir švel- 
niai palietė jai ranką. 

— Jaudinuosi tik todėl, Ana, kad man rūpi. 

Ji net nespėjo susivokti, ką jis daro, kai Endis prisitraukė ją 
prie savęs ir kone atsiprašinėdamas, lengvai prispaudė lūpas 
prie jos lūpų, paskui ją paleido. Paskubomis šyptelėjęs lyg ber- 
niukas, kuris tiki, jog jam bus atleista, jei gailėsis savo poelgio, 
dar kartą ją pabučiavo ir nuėjo. 

Ana uždarė duris ir stovėjo atsirėmusi į jas, užmerkto- 
mis akimis. Širdis neritmingai daužėsi, ji nejučiomis palietė 
pirštais lūpas. Ją užplūdo prieštaringi jausmai. Ji vis dar šir- 
do, pyktis viską užgožė. Kad ir kokie yra Endžio motyvai 
keršyti Tobiui, ji pasijuto nejaukiai, nors ir pati kažką įtarė. 
Paskui ją apėmė nuostaba, pasitenkinimas ir — turėjo tą pripa- 
žinti - pasimėgavimas. Endis patrauklus, jei ne alus, bučinys 
būtų malonus. Sykiu ji išdavikiškai įtarė, kad jis tai žino ir tuo 
naudojasi. 

Pagaliau ji pasitraukė nuo durų, pakėlė dienoraštį, susimąs- 
čiusi žiūrėjo į jį. Ko iš tikrųjų verta ši knyga? 

Švelnioje priešaušrio prietemoje Hasanas atplukdė feluką prie 
didesnio laivo borto. Ji matė, kaip tamsiame veide žvilga balti 
dantys, kai jis šyptelėjo it koks sąmokslininkas ir pridėjo pirš- 


tą prie lūpų. Ji tylomis padavė jam tapybos reikmenis, ryšulį 
su drabužiais ir bateliais. Abu buvo basi, vaikščiojant medinė- 
mis lentomis nebuvo girdėti jų žingsnių. 

Lipdama per bortą jautė stiprių įdegusių jo rankų jėgą ant 
savo liemens, o kai Hasanas kėlė ją nuo kopėčių į laivą, ją 
visą pervėrė jaudulys. Nuvedęs ją pasodino ir paleido. Paskui 
ramiai atrišo virvę, išvairavo feluką toliau nuo dahabėjos į pa- 
grindinį kanalą. Upėje tvyrojo tyla. 

Didžiumą nakties ji būdravo. Dar ilgai vandeniu sklido 
Asuano triukšmas, girdėjosi muzika, būgnai, įvairiausi nie- 
kada nerimstančio arabų miesto garsai, sumišę su gyvulių ir 
kaimyninių laivų virtuvės kvapais. Bet prieš aušrą stojo gili 
tamsa, oras atvėso ir galop įsiviešpatavo ramybė. 

Luiza susigriebė baugiai besidairanti į gretimus laivus — 
į Skarabėją, kuriame įsikūrė lordas Karstersas, ir netolimais 
prisišvartavusį Fildingų Lo/osą. Juos gaubė visiška tamsa, net 
iš įgulos patalpų nesklido joks garsas. 

Nė vienas jųdviejų nešnekėjo. Kone iškart liovėsi pūtęs vėjas, 
jie plūduriavo vietoje, nes pagavusi srovė stūmė atgal. Ramiai 
ištraukęs plačius irklus, Hasanas ėmė irkluoti. Stipriu mostu 
pasukęs valties pirmagalį į pietus, vairavo ta pačia kryptimi, 
kai iš tolimo minareto per vandenį tyliai nuaidėjo muedzino 
aušros šauksmas. 

Prabėgo nemažai laiko, kol jis pasuko įstrižai upės kranto 
link. Kai pagaliau feluka dūrė nosim į sausumą, jis perga- 
lingai šyptelėjo. Čia jų laukė berniukas su trimis pabalnotais 
arkliais ir vienu apkrautu pintinėmis. 

— Josime penkias mylias aukštyn skaldyklos pakraščiu, — da- 
bar Hasanas kalbėjo normaliu balsu, ne taip tyliai ir paslap- 
tingai kaip Ibyje. - Paskui kas nors perkels į salą. 

Jis stebėjo, kaip Luiza įsispyrė į batelius. Buvo daug švie- 
siau. Basas apdriskęs berniukas sukišo bagažą į pintines ant 
nešulinio arklio, laikydamas jį už pavadžio, užšoko ant savojo 
ir pirmas leidosi žingine. 

- Jūs nerimaujate, ponia Luiza? - paklausė Hasanas, padė- 

Ji papurtė galvą. 

— Bijojau, kad lordas Karstersas mus pamatys ir pakvies 
mane keliauti su juo. Šito aš nenorėjau. 

— Vadinasi, to ir nebus. Insba/lab! — jis šyptelėjo ir pasisu- 
ko į savo arklį. - O kaip buteliukas, ponia Luiza? Ar gerai 
paslėptas? 

Taigi ir Hasanas įtaria, jog sužinojus, kad jos nėra, kažkam 
gali kilti pagunda jį pagrobti. 

Ji linktelėjo. 

— Jis gerai paslėptas, Hasanai. Dėžutėjė su dažais, — ir 
mostelėjusi į nešulinį arklį, pirštu dūrė į krepšį su tapybos 
reikmenimis, kurio dugne rūpestingai suvyniotoje dėžutėje 
gulėjo buteliukas. - Lordas Karstersas jo neras. Kaip ir joks 
upių plėšikas. 

Hasanas užšoko ant arklio. 

— O džinas, ponia Luiza? Kaip jis? 

Ji pamatė, kaip jis daro ženklą, saugantį nuo piktos akies. 

Ji gūžtelėjo pečiais. 

— Turime melstis, kad džinas mums neįkyrėtų, Hasanai, ir 
kad abiejų mūsų maldos mus saugotų. 

Daugybę sykių, jiems jojant, ji norėjo sustoti, nutapy- 
ti kaimus prie krioklio, atskleisti skardžiais šniokščiančios 
upės grožį, tūkstančius metų į Izidės šventyklą keliaujančių 
piligrimų uolose išskaptuotus piešinius ir raižinius, bet jis 
neleido jai. 

— Kai grįšime, ponia Luiza. Tada ir sustosime. Arba kai 
kriokliu vilks dahabėją, turėsite daug laiko viską nupiešti. 

Jis neramiai žvilgtelėjo atgal, bet nebuvo matyti nieko. 

Vieną du sykius tolyje jiems šmėkštelėjo šventyklos ko- 
lonos, kurios vis artėjo, kol pagaliau atsidūrė virš krioklių, 
o upei paplatėjus ir nurimus, prieš juos iškilo Filės sala. 
Kai pasiekė prieplauką, kur išsinuomoję laivą galės persi- 
kelti į salą, Hasanas nuėmė nuo nešulinio arklio jų daiktus. 
Sumokėjęs berniukui keletą piastrų ir liepęs laukti jų grįž- 
tant, vėl ėmėsi irklų. 

Luiza negalėjo atitraukti akių nuo salos. Ramiame tamsiai 
žydrame vandenyje atsispindintis šventyklos grožis gniaužė 
kvapą. Kokie stulbinantys kontrastai! Geltona salos pakrantė, 
kur dykuma prie pat upės, tamsiai žydras vanduo, virš jo dar 
žydresnis dangus, it miegančios pabaisos aplink salą grūdasi 
milžiniškos juodos uolos, medaus atspalvio kolonos, o toli ry- 
tuose dunkso kalnai, nudažyti purpuru kaitrioje migloje. 

Vėsesniais dailininkės apdarais šįkart ji persirengė nuo- 
šalioje vietoje už uolų, kur skardžiai siekė krioklio vandenų 
pakraštį. Hasanui irkluojant ji panardino plaštaką į vandenį, 
kojos basos, akys įsmeigtos į šventyklos kolonas. Ji pamiršo 
Karstersą, baimę, kad kažkas gali juos sekti. 

— Ši vieta vadinama Šventąja sala, - pasakė Hasanas, trum- 
pai pasirėmęs ant irklų. - Pagonių dievas Ozyris palaidotas 
salelėje prie Pilako, ją vadiname File, šį dievą lanko šios di- 
džios šventyklos žyniai. Visų senovės Egipto ir Nubijos kraš- 
tų Žmonės keliavo pagerbti jo ir Izidės. 

— Esugsitikinusi, kad ir dabar ji šventa, — Luiza pakėlė šlapią 
plaštaką, kad pridengtų akis nuo akinamo spindesio. — Ar ži- 
nai, kad Izidė garbinama visame pasaulyje, net ir Anglijoje? 

Hasanas atrodė nustebęs. 

— Ir krikščionys tai leido? 

Ji papurtė galvą. 

— Tai buvo prieš Kristų, Hasanai. Manau, romėnai atsiga- 
beno ją iš Egipto kaip savo deivę, — ji stabtelėjo, įsižiūrėjusi 
į gamtovaizdį. - Net ir čia juntu, kokia šventa turėjo būti ši 
vieta. Tą dar jauti. 

Kieme jiedu rado vietą prisėsti ūksmėje tarp milžiniškų rai- 
žytų stulpų, sudarančių didelę kolonadą priešais šventyklą; ji 
iškart ėmė piešti, o Hasanas iškrovė daiktus. Baigęs pritū- 
pė šalimais, patenkintas, kad gali žiūrėti, o ji netruko pajus- 
ti, kad jis — čia pat. Pakėlusi akis pamatė įsmeigtą žvilgsnį. 
Akimirką jiedu žiūrėjo vienas į kitą, paskui Luiza nukreipė 
akis. Hasanas labai švelniai palytėjo jos plaštaką. Ji vėl pa- 
žvelgė į jį ir sušnabždėjo: 

— Hasanai... - daugiau nieko nebeįstengė pasakyti. 

Švelniai nusišypsojęs jis pridėjo pirštą prie lūpų. Nėra ko 
kalbėti. 

Kurį laiką jiedu liko savo vietose. Ji pamažu vėl užsimiršo, 
nesuvokė, ką daranti, o kai pagaliau po kelių valandų liovėsi 
dirbusi, abu ėmė valgyti duoną su sūriu ir humusu, kuriuos 
Hasanas patiekė priešpiečiams. | 

Paskui atėjo laikas apžiūrėti vietovę. Nors Hasanas tvirtino, 
kad jų daiktai saugūs, prieš palikdama dažus ir eskizų albu- 
mus, Luiza ištraukė dėžutę su kvepalų buteliuku ir įsidėjo į 
sijono kišenę kartu su užrašų knygele ir pieštuku. Hasanas 
linktelėjo ir nusijuokė. 

— Geriau jį visada nešiotis su savimi. Mano ponia negali be 
piešimo sąsiuvinio ir pieštuko. Jie yra jos dalis, ar ne? 

Jiedu lėtai žingsniavo po salą, apžiūrinėdami didžiulę 
šventyklą su pagalbiniais pastatais ir koptų kaimo griuvė- 
sius —- namai pastatyti prieš daugelį šimtmečių, o vėliau pa- 

likti. Pakeliui į subtiliai prašmatnų Trajano kioską, kylantį 
salos rytiniame pakrašty, ji tai vienur, tai kitur stabtelėdavo, 
skubiai nupiešdavo palmę arba sienos fragmentą. Nuostabiai 
žydro vandens ir visai nuogų uolų fone kioskas atrodė nepa- 
prastai grakštus, palyginti su sunkia pagrindinės šventyklos 
keturkampio pilono didybe. Sužavėta Luiza juokėsi. 

— Turiu jį nupiešti. Tokį, kokį pirmąkart pamačiau. Nuo 
upės. O gal iš ten, iš apačios, nuo kranto. 

Hasanas atlaidžiai šypsojosi. Jam buvo malonu matyti jos 
susijaudinimą. 

— Gal iš ten ir iš ten. Štai! Iš abiejų taškų. Bet turime ne- 
daug laiko, jei norime iki vakaro grįžti į Ib. 

— Galime dar kartą atvykti, ponia Luiza. Matau, kad seras 
Džonas neskuba. Manau, jis džiaugiasi dingstimi užgaiš- 
ti. Reisas man sakė, kad jis išsinuomojo laivą visam sezonui. 
Turime visą mėnesį ar daugiau, kol pasidarys per karšta ir 
reikės grįžti į Luksorą, plaukti į šiaurę. 

— Vadinasi, dar atvyksime. Ar jauti šios vietovės kerus, 
Hasanai? Jie ore, visur aplink mus. Stipresni nei kitose mūsų 
matytose šventyklose. Tai nepaprasta. 

Ji atsirėmė į apvirtusį; mūrinį, nusiėmė šiaudinę skrybėlę 
ir ėmė vėduoti veidą. Staiga jos žvilgsnį patraukė akinamai 
švytintis smėlis įlankėlėje žemiau jų. Ten prisistūmė valtis, 
šalia jos stovėjo vyras europiečio drabužiais. Jis taip pat nu- 
siėmė skrybėlę ir didžiule nosine šluostėsi veidą. Jo plaukai 
buvo tamsaus vario spalvos. Prisimerkusi Luiza žiūrėjo į jį, 
paskui išgąstingai riktelėjo: 

— Tai Karstersas! 

— Ne, ponia Luiza, tai neįmanoma, - Hasanas prisiartino 
prie jos, nuo akinamo spindesio prisimerkė. 

— Tai jis, - Luizą užplūdo pyktis ir kažkas panašaus į 
baimę. — Bijojau, kad jis tai padarys! Kaip drįsta sekti man 
iš paskos! 

— Bet jis nežino, kad jūs čia, - paprieštaravo Hasanas. - Jis 
atsitiktinai čia atsidūrė. 

— Tik nesakyk, Insballab!-— atkirto įtūžusi Luiza.- Ne 
Dievo valia jis čia atsirado! O pats tai suvokdamas. Galų gale 
juk reisas žinojo, kur mudu keliaujame, vakar Ogasta man 
girdint pranešė jam apie mano ketinimą. Jie abu jam vis tiek 
būtų pasakę, jei tik jis būtų paklausęs. Manytų, kad daro tai 
kaip kaimynai, bičiuliai, juos akivaizdžiai stebina jo kilmin- 
gumas ir turtas. 

Hasanas kilstelėjo antakį. 

— Mums nebūtina su juo susitikti, ponia Luiza. Toje mažoje 
saloje užteks vietos pasislėpti. 

— Betjis tikriausiai paklaus berniuko, kuris laukia su arkliais. 
Ir vyro, iš kurio išsinuomojom valtį, arba moteriškės, kuri 
skalbia ant kranto, arba vaikų, štai ten prie griuvėsių. Ir jie 
tikriausiai pasakys, kad mes čia. „Taip, lorde. Jie čia. Duokite 
mums bakšišo ir nuvesime pas juos!“ 

Iš apmaudo ji kone trypė kojomis. Hasanas stebeilijo į 
krantą, neatrodė susirūpinęs, veidas ramus kaip paprastai. 

— Mes įrodysime, kad jie visi klysta. Dingsime šešėliuose. 

Ji metė į jį aštrų žvilgsnį. 

— Iš tikrųjų? 

- Žinoma. Eime, - ir padavė ranką. 

Ji nė kiek nedvejodama ją paėmė, jiedu leidosi bėgte atgal 
visą kelią, kuriuo atėjo iki pat didžiosios šventyklos. 

Hasanas susėmė visus daiktus į krūvą, užmetė ant jų per- 
sišką kilimėlį. 

— Žiūrėkite, nė ženklo, kad čia būta ponios dailininkės. Tik 
lankytojo, nuėjusio apžiūrėti griuvėsių. Eik šen, berniuk! — 
pamojęs driskiui paaugliui, parodė monetą. Berniukas pla- 
čiai išsprogino akis. - Čia tau už daiktų saugojimą. Jei koks 
ponas teirausis, tu nežinai, kieno jie, ir jokios ponios nema- 
tei. Ar girdi? 

Luiza stebėjo berniuko veidą. Nesuprato arabų greita- 
kalbės, bet prasmė buvo aiški. Jei berniukas gerai atliks 
pareigas, gaus dar daugiau. Piastras ėjo iš rankų į rankas. 
Didesnę monetą pasiėmė Hasanas. Luiza matė, kaip ber- 
niukas stebi ją dingstant ir kaip pabrėžtinai linkteli. Po ke- 
lių akimirkų jis jau sėdėjo ant krūvos sukryžiavęs rankas. 
Hasanas šyptelėjo. 

— Dabar šventyklą apžiūrinėja kelios lankytojų grupės, po- 
nia Luiza. Taigi daiktai gali būti bet kurio jų. Prisiekiu jums, 
garbusis ponas ilgai neieškos, — ir paėmė ją už rankos. — Bus 
geriausia, jei eisime į vidų. Ten tūkstančiai kolonų, už kurių 
galima pasislėpti, šimtai koplytėlių, užkampių ir slaptų kam- 
barių. Esama kambarių kambariuose ir sienų sienose. Ir laiptų 
į pilono viršų. Jis mūsų neras, - jo veidas švytėjo juoku. 

Ji nepajėgė atsispirti ir juokėsi drauge su juo. It du išdykę 
vaikai, jiedu nulėkė į kolonados ūksmę ir pasislėpė už stulpų. 

Po kelių minučių vartuose po didžiuoju išoriniu pilonu 
pasirodė Rodžeris Karstersas. Jis žingsniavo ramsčiuodama- 
sis lazda, ypač kruopščiai apžiūrinėdamas kolonadą, paskui 
lėtai pajudėjo toliau. 

Luizai pasirodė, kad suka tiesiai į juos. Užgniaužusi kvapą, 
juto, kaip švelniai Hasanas spaudžia jai ranką. Jis šyptelėjo 
palinkęs prie jos ir mostu pakvietė ją. Patyliukais pasitraukę 
į šešėlį, jiedu pasuko vidaus įėjimo ties antrais didžiaisiais 
vartais link. 

Jiems už nugaros Karstersas stabtelėjo vidury kiemo ir dai- 
rėsi aplink. Luiza juto, kaip jo akys praslydo virš jų, paskui 
nusisuko. Ji buvo tikra, kad jis matė juos, bet po akimirkos jau 
žengė tolyn vidaus pilono link. 

Ryškioje saulės šviesoje pasirodė grupė lankytojų, jie sustoję 
spoksojo į milžinišką reljefą, kur vaizduojamas Neos Dionisas, 
aukojantis aukas Horui ir Hatorai. Iš už stulpo Luiza matė, 
kad Karstersas delsia, atidžiai apžiūrinėja moteris. Po kelių 
minučių jis vėl pajudėjo, aiškiai patenkintas, kad tarp jų nėra 
tos, kurios ieško. Jausdama Hasano ranką, ji pasisuko ir nu- 
sekė jam iš paskos į tamsesnį užkampį prie sienos, paskui abu 
nutipeno išėjimo link. 

Nebuvo tikra, kaip jiems pavyko. Tarsi Hasanas būtų už- 
metęs ant jųdviejų nematomą apsiaustą, kad Karstersas nepa- 
stebėtų ir jiedu atsidurtų kitos grupės priedangoje. Jie iškart 
ją paliko ir kirtę šį mažesnį atvirą kiemelį tarp išlakių kolonų 
ryškiais kapiteliais leidosi hipostilio salės link. 

— Kur jis dabar? — jiems laukiant, Luiza atsikvėpė. - Ar ma- 
tai jį prie vartų? 

Hasanas gūžtelėjo pečiais. 

— Turime luktelėti ir pažiūrėti, ką jis toliau darys. Juk ne- 
norime patekti į spąstus eidami į šventyklos gilumą. Nors 
ten tamsiau, mažiau galimybių pasprukti, jeigu jis sektų 
mums iš paskos. 

Jiedu lūkuriavo žvilgčiodami iš už kolonos, Luiza jautė 
Hasano plaštaką, jo pirštai lietė jos pirštus. Ji neatitraukė ran- 
kos. Krūtinėje kūju daužėsi širdis — iš baimės ir, turėjo pripa- 
žinti, iš susijaudinimo. 

Ji juto, kaip jis žingtelėjo, išgirdo, kaip jam pažvelgus į kie- 
mą ant grindinio plokštės po sandalu girgžtelėjo žvirgždas. 
Karstersas stovėjo po arkada ir dairėsi aplink. Ji sulaikė kva- 


pą — vėl apėmė baimė. Bijojo, kad jis gali juos pamatyti ar 
pajusti, jog jie netoliese. Jis panėšėjo į šunį, pastačiusį ausis, 
pasirengusį pulti savo auką. 

Tarsi bijodama, kad jis pajus jos žvilgsnį, ji užsimerkė. 
Pamažu patraukė galvą, pasisuko į vidinio vestibiulio duris 
toli kiemo gale. Už jų buvo šventovė. 

Kai atsimerkė, pamatė priešais stovintį ir ją stebintį vyriš- 
kį. Jis buvo aukštas, baltais drabužiais, tamsus paukščio pro- 
filis skendėjo šešėlyje. Jis pajudėjo jos link, vilkdamas kojas 
šiurkščiomis grindinio plokštėmis. Rankos buvo sukryžiuotos 
ant krūtinės, bet prisiartinęs jas ištiesė į ją. 

Ji nesusivokė, kad garsiai sukliko. Staiga Hasanas prisitrau- 
kė ją prie savęs ir ranka užčiaupė burną. 

— Allabu Akbar. Allahu Akbar. Allabu Akbar! - Hasanas jį taip 
pat matė. —- Dievas didis. Dievas pats didingiausias, tesaugo 
mus. - Yz//a!/ Eik šalin! Imshbi!/ Allabhu Akbar! Gelbėk mus, 
Dieve, nuo blogos dvasios ir nuo anglų didiko! — tvirtai suė- 
męs stūmė ją prie sienos. 

Ji vėl užsimerkė, stipriau drebėjo, juto ritmingai plakančią 
jo širdį prie ausies, ją tvirtai apglėbusią ranką. Einant į šlaunį 
daužėsi dėžutė su buteliuku. Jai pasirodė, kad su kiekvienu 
žingsniu ši vis labiau kaista, sunkėja. Staiga ji atsimerkė, suri- 
kusi iš baimės ištrūko ir ėmė grabinėti po švelnią plono apda- 
ro medvilnę. Ištraukti jį. Išmesti. O gal sviesti šventovės link? 
Kai ji atsisuko, aukštoji žmogysta dar buvo ten. Regis, nepri- 
artėjo, bet atrodė didesnė. Dabar ji galėjo matyti smulkius 
veido bruožus, auksu siuvinėtą apsiaustą su diržu per liemenį, 
iki pat žemės karojo kažkas panašaus į leopardo uodegą. 

— Gelbėk mus, brangus Dieve! — vos girdimai sušnabždėjo 
ji, traukdamasi atgal į šešėlį. 

— Dievų, kuriems tarnauji, ir savo karalienės Izidės vardan 
eik šalin! 

Čia pat prie jų nuaidėjęs balsas Luizai užgniaužė kvapą. Ji 
vėl susigūžė Hasano glėbyje. 

Karstersas dabar buvo vos už kelių žingsnių nuo jų. Įsmeigęs 
akis į šmėklą, laikė atkišęs ranką delnu į priekį. 

Kurį laiką niekas nekrustelėjo. Luiza vėl užsimerkė. Kai 
pagaliau atsimerkė, aukšta žmogysta buvo dingusi. Jos vietoje 
tiesiai prieš juos stovėjo Karstersas pykčio iškreiptu veidu. 

— Na, dabar matote, kaip pavojinga žaisti su daiktais, kurių 
nesuprantate! — riktelėjo jis. - Manau, kad jei čia pasirodė jo 
saugotojas, ampulę nešiojatės su savimi? Mano galva, būtų 
protingiau, jei atiduotumėt ją man, - jis atkišo ranką. 

Nei Luiza, nei Hasanas nepajudėjo iš vietos. Karsterso vei- 
das apsiniaukė. 

— Paleisk savo šeimininkę, šunie! 

Nė žodžio netaręs, Hasanas atsitraukė. Jo veidas tapo at- 
šiaurus. Luizos išgąstis ūmai virto aklu įniršiu. Ji vėl įkišo 
dėžutę į kišenę ir žengė į priekį. 

— Kaip drįstate taip kalbėti su Hasanu! Kaip drįstate? Jis 
mane gina. Rūpinasi manimi kaip tik gali! 

Ji juto iš tamsos stebinčius veidus. Jiems skubant į kitą ves- 
tibiulį, į juos sužiuro grupė europiečių. Krūva juodesnių už 
šešėlius nubų veidų žvelgė į juos plačiai išsprogintomis akimis, 
paskui pranyko tolumoje. 

— Taigi jis atliko savo pareigą, - Karsterso balsas buvo tvir- 
tas. Jis giliai įkvėpė, matyt, stengėsi nurimti. - Prašyčiau bu- 
teliuką, ponia Seli. Dėl jūsų pačios saugumo. 

— Aš visiškai saugi su Hasanu, dėkoju jums, lorde 
Karstersai, — ji įsmeigė žvilgsnį į jį ir nenuleido akių. - O am- 
pulė, kaip ją vadinate, ne jūsų reikalas. Kaip ir prietarai bei 
regėjimai, kuriuos įsivaizduojate. Kad ir kas tai buvo, mums 
nieko bloga nepadarė, - griežtai pasakė Luiza. Ji tikėjosi, kad 

jis nematys, kaip dreba jos rankos, paslėptos sijono klostėse. — 
Čia atvykau nutapyti šventyklos. Nežinojau, kad reikia jūsų 
leidimo, tačiau neketinu prašyti jūsų draugijos. Kai lankėme 
obeliską, mačiau, kaip jūs su Fildingais nuobodžiavote, kai 
panorau nutapyti vaizdus. Jau geriau būti vienai! 

— Koks dėkingumas už tai, kad įsiterpiau! — nusišaipė jis. - Ar 
suvokiate, ponia Šeli, kas būtų atsitikę, jei manęs čia nebūtų? 
Ar suvokiate, kas atsitiktų, jei būtų pasirodęs žynys Hacekas? 

Akimirką tvyrojo tyla. Luiza įžūliai stebeilijo į jį. 

— Žynys Hacekas? 

Jo veidą trumpai nušvietęs šypsnys staiga dingo. 

— Antrasis džinas. Tai parašyta hieroglifais jūsų raštelyje, 
ponia Šeli. Aišku, jūs nemokate jų perskaityti. 

— Ne, lorde Karstersai, nemoku. Gerai žinote, kad neskaitau 
arabiškai, nepažįstu hieroglifų, — šaltai atkirto ji. - Ir netikiu 
nei prakeiksmais, nei piktosiomis dvasiomis! 

— Gaila. Jų vardai aiškiai užrašyti raštelyje, kurį man paro- 
dėte. Anchotepas, Izidės vyriausiasis žynys ir tarnas, ir dei- 
vės liūtės galva Sechmetos žynys. Deivė liūtės galva, ponia 
Šeli, tai - karo deivė. Kur tik ėjo, visur ji sėjo siaubą ir mirtį. 
Dykumos vėjas neša karštą jos įniršio tvaiką. Ar net dabar 
jo nejaučiate? Juk buvote taip išsigandusi, kad puolėte tarnui 
egiptiečiui į glėbį? 

Ji delsė, matė pergalingą jo akių spindesį. 

— Prašau, ponia Šeli, nemeluoti bent sau pačiai, net jei 1 
toliau atkakliai meluosite man. Jei tą akimirką manęs ten ne- 
būtų buvę, jūsų tarnas būtų kritęs negyvas! 

Luiza spoksojo į jį. Hasanas jai už nugaros susikišo rankas į 
baltos ga/abijos rankoves. Jis nuolankiai tylėjo, bet jo žvilgsnis 
buvo kupinas paniekos. Luiza išgirdo, kad Karsterso žodžiai 
privertė jį vėl sušnabždėti maldą, prašant, kad Alachas apgintų. 

- Ampulę, ponia Šeli. Dabar tai tikrai leisite man ją paimti. 

— Kodėl manote, kad pas jus jai bus saugiau, lorde 
Karstersai? 

Viena vertus, Luiza buvo linkusi ją atiduoti. Iš tiesų no- 
rėjo ją sviesti, surikti: „Imk, turėkis arba įmesk į Nilą, jei 
nori!“ Antra vertus, juto sveiką maišto kibirkštį. Kažkokioje 
sąmonės kertelėje girdėjo mylimo Džordžo balsą, kuždantį: 
„Nesileisk jo įbauginama, Lu. Neatiduok jam. Kaip gali žino- 
ti, kad jis neiššaukė to demono, kad tave įbaugintų? Kuriam 
galui to užsimanė, Lu?“ 

Prisiminusi vyrą ir protingą jo patarimą ji šyptelėjo, bet 
Karsterso veide išvydo nuostabą. Mat šis tikėjosi ją įbauginti, 
kad ji pasiduotų. 

— Vertinu jūsų pagalbą, bet kad ir ką įsivaizdavome matę, 
dabar to nebėra. Tad grįšiu toliau apžiūrinėti ir piešti, o jums, 
lorde Karstersai, leisiu toliau netrukdomai tęsti ekskursiją, — 
pasisukusi ji pamojo Hasanui ir paskubomis nuėjo. 

— Jį labai supykdėte, ponia Luiza, - tylus Hasano balsas pri- 
vertė sulėtinti žingsnį. - Jis - negeras žmogus. Piktas priešas. 

Ji išpūtė lūpas. 

— Aš irgi galiu būti pikta priešė, Hasanai. Elgiausi tinkamai 
ir mandagiai, kiek įstengiau, bet nesileisiu jo įbauginama, kad 
paklusčiau. Ir neleisiu jam tavęs įžeidinėti. 

Hasanas šyptelėjo. 

— Nesijaučiu įžeistas, ponia Luiza. Manęs nejaudina anglų 
milordas, ir nereikia jam leisti jaudinti jūsų, bet... — jis stabte- 
lėjo ir susimąstė. — Sis žmogus turi galią. Galią išleisti džiną. 
Tik ne Alacho ar jūsų krikščionių Dievo vardu, nes tai netei- 
singa. Manau, jis mokėsi pikto amato. 

Luiza Žiūrėjo į jį priblokšta. 

— Betgi jis —- anglų džentelmenas! 

Hasanas gūžtelėjo pečiais. 

— Aš - nemokytas žmogus, ponia Luiza, bet širdimi jaučiu 
daiktus ir Žinau, kad šiuo atveju neklystu. 

Ji prikando lūpą, akimirką tyrinėjo jo veidą. 

— Jis nori buteliuko, ponia Luiza, nes jame slypi džino galia. 

Ji papurtė galvą. 

— Tai ne džinas, Hasanai. Jei jis sako tiesą, tai tavo šalies se- 
nojo tikėjimo žyniai, kurie, kaip jis spėja, taip pat išmano ma- 
giją, - pasakė ji. - Kaip manai, ar jis sako tiesą? Ar Hacekas, 
jei tuo jis vardu, mus būtų nužudęs? - paklausė. 

Jiedu vėl išėjo iš kolonados šešėlio į saulės šviesą, pajuto, 
kaip karštis it kūju tvojo per galvas. 

— Nežinau. Nejutau mirties baimės. Tik siaubą. Taip, jį ju- 
tau. Bet tai buvo nežinios siaubas. 

Jei bent vienas jų būtų atsigręžęs, kad įsitikintų, ar 
Karstersas seka jiems iš paskos, būtų pamatęs, kad šis sustojo, 
kelias minutes juos stebėjo, paskui greit apsisuko ir leidosi per 
vestibiulį tiesiai į šventovės tamsą. 

Kai priėjo tą vietą, kur paliko daiktus, Hasanas atidavė 
berniukui sunkiai uždirbtą ir taip trokštamą monetą, patiesė 
kilimėlį ir, ėmęs dėlioti Luizos tapybos reikmenis, patarė: 

— Kai jis eis pro šalį, o tai būtinai padarys, privalote labai 
įdėmiai piešti. Į jį nežiūrėkit, susitelkit ties paveikslu, kurį 
tapysit, - pasakęs pastatė jai sulankstomą taburetę, molbertą 
ir tentą nuo saulės. 

Luiza nusišypsojo. 

— Manai, to pakaks? Ir jis ramiai sau nueis? 

— Manau, nueis, jei panirsite į tylą. 

Ji vėl šyptelėjo. 


— Skamba labai išmintingai. 

Luiza pažvelgė į jį, bet jis tuo metu atidarinėjo jos dėžę 
su dažais. 

Padėjusi eskizų albumą ant molberto, Luiza liūdna žiūrėjo 
į nebaigtą Trajano kiosko piešinį. O juk turėtų toliau tapyti 
ryškiai žalius ir mėlynus kapitelius. Nėra kada pajudėti, eiti 
kitur. Jis bet kada gali pasirodyti. Ji skubiai pažvelgė per petį. 
Už jų didžiojoje salėje su kolonomis buvo tuščia. Vienintelis 
garsas — padrikas žvirblių čerškėjimas, kepinant salą ir kiemą 
nepakeliamam karščiui. 

Ji pasilenkė į priekį ir siekė indo su vandeniu, o tuo metu 
budrusis Hasanas atkimšo butelį ir įpylė jai. Pamirkiusi tep- 
tuką, dėžėje išsirinko žydrą pigmentą, šiek tiek jo išspaudė 
ant porceliano paletės, praskiedė vandeniu, pridėjo geltonų 
dažų, kol gavo žalumą, kuria norėjo padengti pagrindą. 

Kol ji tapė, Hasanas tupėjo kolonos šešėlyje, buvo nugrimz- 
dęs į savo mintis, o kai jos akys užkliuvo už jo, susigriebė vėl 
išgyvenanti tą akimirką, kai puolė jam į glėbį. Hasanas buvo 
tvirtas, tai ją ramino. Atsidavė salstelėjusiu tabaku, sumišusiu 
su prieskoniais ir ką tik išskalbta medvilne, kurią skalbėjos 
džiovina kaitrios saulės atokaitoje. 

Vos iškišusi liežuvį, ji nuplovė teptuką. Susigriebė nupiešusi 
vyrą prie vienos puoštos kolonos. Ne Hasaną. Tai buvo aukš- 
tas, didingas tamsaus veido vyriškis, sukryžiuotomis ranko- 
mis, žvelgiantis per Nilą į toli vakaruose dunksančius kalnus. 

Išgirdusi kažką einant šiurkščiomis kiemo grindinio 
plokštėmis, ji sustingo, įsmeigė akis į popierių. Jis artinosi. Ji 
pajuto, kaip pašiurpo sprando oda. Žingsniai sustojo, paskui 
jų garsas ūmai nutolo, tarsi žmogus, juos pastebėjęs, būtų 
persigalvojęs. 

Vėl vogčiomis žvilgtelėjusi, Luiza pamatė aukštą šviesia- 
plaukį vyriškį lengva rudo tvido eilute ir kietu šalmu, su 

krepšiu ant peties. Tai jo žingsnius vinimis kaustytais batais 
ji girdėjo. Ji nebuvo tikra, iš kur jis atėjo, tačiau pasišalino 
neatsigręžęs. 

— Nesileiskit apmulkinama, ponia Luiza, - ramiai tarė 
Hasanas. - Lordas Karstersas vis dar čia. 

— Galėtume grįžti į valtį. 

— Ar leisitės jo išvejama? — paklausė Hasanas, kilstelėjęs an- 
takį. —- Bet teks vėl su juo susidurti. Jis - sero Džono draugas. 
Tad geriau čia ir dabar. 

Žinoma, jis teisus. Jei Karstersas parvyks į Asuaną vienas, 
jo užduotis liks neįvykdyta, nepanašu, kad būtų linkęs kalbėti 
apie tai su Foresteriais. Grįžusi prie piešinio susikaupė, nors kai 
paėmė teptuką ir pradėjo maišyti dažus, juto, kaip virpa ranka. 

Netoli jos ta pačia poza sėdėjo Hasanas. Atrodė, tarsi mie- 
gotų, bet akys buvo įsmeigtos į galeriją po arkomis — vienin- 
telį kelią į vidaus šventyklą. Praėjo nemažai laiko, kol jis ty- 
lomis atsistojo. Akimirką žvelgė į Luizą, paskui ramiai nuėjo 
tuo pačiu keliu, kuriuo jiedu atėjo. Ji žiūrėjo jam iš paskos, bet 
jis pamojo, kad liktų vietoje, tad ji vėl ėmėsi piešti. Popiet pa- 
sidarė dar karščiau. Kieme trūko oro, akmenys mirgėjo ryš- 
kiais saulės atšvaitais. Net ir kolonados ūksmėje, kur ji sėdėjo 
apsaugota nuo tiesioginės saulės šviesos, nebuvo kuo kvėpuo- 
ti. Hasanas dingo. Kurį laiką stebėjusi duris, ji piešė toliau. 
Jautėsi mieguista. Karštis apsiautė ją tarsi minkšta antklodė. 
Ji užsimerkė. Sijono kišenėje jautė esant dėžutę. Ji vietoje. Jos 
nieks nepaims. Ji saugi. 

Trumpai atsidususi nuslydo nuo brezentinės taburetės ant 
kilimėlio, kurį patiesė Hasanas, prisitraukė minkštą krepšį 
su madingesniu oficialiu apdaru, pasikišo po galva ir atsigulė. 
Dabar nutilo net žvirbliai: tupėjo kolonų viršuje tarp puošnių 
raižinių, pražiotais snapeliais kaitroje gaudė orą. 

Kai ji pabudo, Hasanas sėdėjo sukryžiuotomis kojomis ša- 
lia jos ant kilimėlio. Pamatęs, kad ji atsimerkė, nusišypsojo. 

— Jūs miegate kaip vaikas. Tikiuosi, visi jūsų sapnai buvo 
ramūs. 

Ji gulėjo nė nekrustelėdama. 

— Alinanti kaitra. 

— O, ne, - jis papurtė galvą. - Jei čia būtumėte vasarą! Bet 
tuo metu europiečiai bėga tolyn į šiaurę, — ir tyliai sukikeno. 

— Ar matei lordą Karstersą? 

— Jis išėjo. Apieškojau šventyklą ir net ant stogo. Nežinau, 
kaip tai nutiko, bet jo čia nėra. Miegokite, ponia Luiza. Aš 
saugosiu jus. 

Ji nusišypsojo. 

— Aš patenkinta. 

Jos akys vėl merkėsi. Ji jautė, kaip jis švelniai nuauna bate- 
lius, kaip plaštaka liečia jos pėdą. Jis rodo jai didžiulę pagarbą. 
Tai buvo vienintelė jos galvoje šmėkštelėjusi mintis, ir ji vėl 
paniro į šiltą ir kvapią sapnų tylą. 

Maždaug po valandos ji pabudo. Pasislinkus šešėliui, karš- 
ta saulė svilino pėdą. Staigiai patraukusi koją, ji atsisėdo ir 
apsidairė. Kieme tylu kaip anksčiau. Jokios gyvybės. Hasano 
taip pat nėra. 

Skauda nudegusią pėdą, įdomu, kur jis. Ji pašoko, pasislėpė 
toliau ūksmėje. 

— Hasanai? 

Buvo tylu, ji suraukė kaktą. Atrodė, tarsi būtų viena pa- 
saulyje. 

— Hasanai, kur tu? — paklausė šaižiu balsu. 

Niekas nejuda. Padangė balta nuo kaitros, net negali į ją 
pažvelgti. 

Vis dar basa nutipeno per kolonadą vartų link, šen bei ten 
žvalgydamasi tarp kolonų. 

— Hasanai! - šūktelėjo ji dabar jau garsiau. O kas, jei lordas 
Karstersas jį aptiko ir pasiuntė šalin? Kas, jei jis paliko ją? Ji 
turi pasiekti prieplauką, įsitikinti, ar laivas dar ten. 

Kolonados gale akino tiesioginės saulės šviesos nutvieks- 
tas smėlis. Staiga ji prisiminė palikusi batelius ir stabtelėjo. 
Paskui už nugaros išgirdo balsą: 

— Ponia Luiza? 

Ji skubiai atsisuko. 

— Hasanai! Ak, Hasanai, ačiū Dievui! — ir puolė prie jo. — 
Maniau, išvykai be manęs. 

Jis apglėbė ją. Akimirką laikė savo glėbyje, pajuto it plunks- 
na lengvutį lūpų prisilietimą prie savo plaukų. 

— Neišvykčiau be jūsų, ponia Luiza. Saugočiau jus net savo 
gyvybės kaina. 

Ji lėtai pasuko veidą ir pažvelgė ; jį. 

— Hasanai... 

Jos reakcija buvo instinktyvi: ji nemąstė. 

— Ša, nebijokite, ponia Luiza. Su manimi jūs saugi, — dau- 
giau nieko nesakydamas, jis įdėmiai žiūrėjo jai į veidą, paskui 
nusišypsojo. - Mudu su tuo kovojome, maniau, tai draudžia- 
ma. Bet dabar tikiu, kad tokia Alacho valia, — pakėlęs pirštą, 
palietė jai lūpas. — Bet jei tik jūs to norite. 

Ji žiūrėjo į jį. Iki skausmo troško jį paliesti; akimirką neįs- 
tengė nieko pasakyti, paskui lėtai pasistiebė ant pirštų ir pa- 
bučiavo jį į lūpas. 

— Tokia Alacho valia, - sušnabždėjo ji. 

Laikas Luizai sustojo. Tarsi viskas, apie ką kada nors svajo- 
jo ar įsivaizdavo lakiose fantazijose, susiliejo į kelias ekstazės 
akimirkas jo glėbyje. Ji norėjo, kad bučinys niekada nesibaig- 

tų. O kai pagaliau baigėsi, kurį laiką stovėjo apstulbusi. Ar 
įmanoma jaustis tokiai laimingai? Ji pakėlė į jį akis, jiedu liko 
susiglaudę, žvelgdami į vienas kito akių gelmę. 

Prabėgo nemažai laiko, kol jis pastebėjo, kad ji basa. 

— Nereikia vaikščioti basomis, mano meile. Smėlyje yra 
skorpionų. Eime, — pasakė ir pakėlęs ją ant rankų, tarsi ji būtų 
lengva kaip koks krepšis, nunešė prie kilimėlio. Pirmiausia jį 
išpurtė. Paskui šyptelėjo. - Dabar visa paruošta, kad mano 
ponia galėtų atsisėsti. 

Atsisėdusi ji pritraukė kelius ir apglėbė juos. Tikrovė vėl 
buvo čia pat. 

— Hasanai, aš —- našlė. Esu laisva. Tu turi žmoną namuose 
kaime. Tai neteisinga. 

Priklaupęs šalia, jis paėmė jos ranką. 

— Krikščionis gali turėti tik vieną žmoną. Korane parašy- 
ta, kad vyras gali mylėti daugiau nei vieną moterį. Nemačiau 
savo žmonos daugiau nei dvejus metus, ponia Luiza. Siunčiu 
jai pinigų. Ir jai to gana, kad būtų laiminga. 

— Nejaugi? — netikėdama paklausė Luiza. - Aš negalėčiau. 

— Jūs — aistringa moteris. Jums nesuvokiama, kad galima 
nenorėti malonumų lovoje. Mes turime du sūnus, už tai šlo- 
vė Alachui. Gimus jaunėliui, ji manęs nebemyli, kaip turi 
mylėti žmona. 

— Negaliu tavęs mylėti kaip žmona, Hasanai. Atėjus vasarai, 
turėsiu grįžti namo pas savo sūnus. 

Jis nusuko žvilgsnį. Jo veide atsispindėjo liūdesys. 

— Ar tai reiškia, kad privalome atsisakyti šalia esančios lai- 
mės dienų? — ir suėmė rankomis jos rankas. — Palikime širdies 
skausmą vėlesniam laikui, jei jis būtinai turi ateiti. Tuomet 
galėsime bent prisiminti laimės dienas. Antraip teks tik ap- 
gailestauti. 

Ji šyptelėjo. 

— Gal mums derėtų išreikšti savo meilę Izidės šventykloje? 
Juk ji - meilės deivė, - ji pasikėlė ir vėl jį pabučiavo, bet jis 
staiga įsitempęs ją atstūmė. 

— Kas yra, Hasanai? — ji jautėsi įskaudinta. 

— Ma feem tisb! Nesuprantu. Ten lordas Karstersas! — ir mos- 
telėjo tolimos kolonados link. 

Ji sulaikė kvėpavimą. 

— Ar jis matė mus? 

— Nemanau. Visur apieškojau. Nuėjau pažiūrėti, kur jo lai- 
vas, bet jo nebuvo. Tai nedidelė sala. Ten nėra kur pasislėpti, — 
supykęs papurtė galvą. —- Palaukite čia, mano gražioji Luiza. 
Niekur neikite. 

Po akimirkos jis dingo, šmėkščiojo palei kolonas tarsi šešė- 
lis. Luiza užgniaužė kvapą. Ir vėl stojo tyla. 

Padėjusi knygą, Ana pasitrynė akis. Taigi Luiza Egipte su- 
sirado meilužį. Ji nusišypsojo. To ji nesitikėjo iš savo propro- 
senelės. Vaizdavosi jos veidą, kurį matė Filės rodytoje nuo- 
traukoje. Spėjo, kad Luiza tuomet ėjo septintą dešimtmetį. 
Palaidinė aukšta apykakle, griežta šukuosena su standžiai 
susuktu kuodu, tiesus tamsių akių žvilgsnis, sučiauptos lūpos. 
Jokios užuominos apie šios egzotiškos aistros romaną. 

Ji žvilgtelėjo į laikrodį. Trečia valanda ryto, o ji tokia išse- 
kūsi. Ją krėtė šiurpas. Ši istorija ją paveikė, bet to ji ir geidė. 
Privertė pamiršti jos pačios baimes, stiprėjantį priešiškumą 
Endžiui ir Tobiui. Ji apsidairė po kajutę. Nebeliko nei sakų, 
nei miros kvapo. Tik pro atvirą langą smelkiasi virtuvės kva- 


pas iš judraus triukšmingo miesto, besidriekiančio palei kran- 
tą. Regis, šis miestas niekada nemiega... Atsidususi ji atsikėlė. 
Turi dar kažką padaryti, kad galėtų užmigti. 

Prie dienoraščio nugarėlės prilipęs popierėlis toks plonas, 
kad sunku įskaityti net aiškesnius arabiškus rašmenis. Pakišo 
knygą po lempa ir šnairavo į ploną popieriaus lapelį. Taip. 
Štai jie. Ji net nepastebėjo smulkių hieroglifų kampe. Senovės 
egiptiečių rašmenys tokie smulkūs, jog jų beveik neįmanoma 
įžiūrėti. 

Taip, dabar ji žino vardus abiejų šmėklų, kurios saugo 
mažytį kvepalų buteliuką. Anchotepas ir Hacekas. Izidės ir 
Sechmetos žyniai. Prikandusi lūpą, ji papurtė galvą. 

Užvertė dienoraštį, įkišo į stalčių ir užstūmė. Luiza išgy- 
veno, tapo garsia dailininke ir dar puikiai atrodančia pagy- 
venusia ponia. Kad ir kokią magiją šie abu pikti vyrai sėtų, 
ji vis tiek nėra tokia baisi. Galų gale juk ji parsivežė kvepalų 
buteliuką į Angliją. 


Ką padarei ugnies liepsnai, 
krištolo plokštei ir gyvybės vandeniui, 
kai palaidojai juos? 

Ištariau jiems žodžius. 
Užgesinau ugnį, o jie paklausė manęs: 
kuo tu vardu? 


Ei... nesmurtavau nė prieš vieną vyrą, 
Ei... nenužudžiau nė vienos moters. 


Ir vėl visų užmiršta anga į kabą šventykloje; ableistame kraš- 
to užkampyje kopos kloja uolos šlaitą. Dvasia gali klaidžioti 
dieną, naktį sklandyti virš žemės, bet buteliukas pamirštas, 
Jis — tyla apsisiautęs kalinys, nei jo, nei jo slėbinio nebėra, tad 
kam išeiti? 


* * * 


Vienas mūsų stojo dievų akivaizdon... kas iš jo lūpų išėjo, buvo 
paskelbta netiesa. Jis nusidėjo, darė biktadarystes, pabėgo nuo 
rajūno Armto. 

Tas bal, kai visąlaik slebiamės nuo dievų. Kai dievai liepia 
mums užmigti, nesako kuriam laikui. Dar du šimtai tūkstan- 
čių saulių nurieda žeme, plėšikai vėl nukreipia žvilgsnį į šias 
kopas. Žyniai sukrunta. Gal jau atėjo laikas. 

Ana krūptelėjo ir pabudo. Paskui gulėjo nejudėdama, žiūrė- 
jo į kajutės lubas, ant kurių tarp ryškių vandens atšvaitų iš 
lauko mirgėjo dryžuoti lentjuosčių langinių šešėliai. Skaudėjo 
galvą, ji suspaudė smilkinius pirštais. Buvo visiškai išsekusi. 
Pernelyg pavargusi, kad atsisėstų. Tik žvilgtelėjus į laikrodį 
ant rankos, plūstelėjo jėgos. Beveik dešimta valanda. 

Laive buvo tuščia. Ji stovėjo priešais skelbimų lentą prie 
valgomojo, kur jau seniai baigė tiekti pusryčius, ir stebėjosi, 
kur visi dingo. Buvo visai pamiršusi dienotvarkę. Ivarkingai 
išspausdintame popieriaus lape jai prieš akis kruopščiai išvar- 
dyta šios dienos veikla. Šįryt galima laisvai rinktis išvyką į 
Asuaną ir turgų, vidudienį - trumpai apsilankyti Senojo kriok- 
lio viešbutyje. Ji suraukė kaktą. Būtų norėjusi ten apsilankyti. 
Ji lėtai patraukė į poilsio kambarį. Einant į užpakalinį denį po 
tentu, šūktelėjo Ibrahimas: 

— Praleidote pusryčius, madmuazele? 

Sujaudinta, kad jis tai pastebėjo, Ana nusišypsojo. 

— Matyt, vėl pramiegojau. 

— Gal norite kavos ir raguolio? — paklausė jis, paskubomis 
užgesindamas nuorūką. Jis blizgino barą, dabar numetė sku- 
durą ant lentynos ir priėjo prie jos. 

— Būtų gerai. Ačiū, Ibrahimai, - ir vėl jam nusišypsojo. - Ar 
visi išlipo į krantą? 

— Beveik. Nori išleisti daug pinigų turguje, — nusišaipė jis. 

Kol atnešė kavą, Ana nuėjo prie stalo pačiame ūksmingo 
denio gale po balto brezento tentu. Tai buvo kitas laivo galas — 
ne tas, kur stovėjo vazonai su vešliomis ybiškėmis, snapučiais, 
bugieniais ir užkastu buteliuku. Dabar puiki proga jį atkasti. 
Jis negali amžiams likti gėlių vazone Nilu kursuojančio ne- 
didelio kreiserio denyje. Bet tada reikės apsispręsti. Ji žvelgė 
per turėklus į vandenį. Norėjo pasikalbėti su Serina. Nebuvo 
tikra tuo, ką jaučia dabar, kai jau žino buteliuką saugančių žy- 
nių vardus. Jai reikia daugiau sužinoti apie Sechmetos žynį. 

Pasikuitusi krepšyje, kurį buvo numetusi prie kėdės, išsi- 
traukė vadovą. Kiek pamena, knygos pradžioje buvo trumpas 
Egipto dievų aprašas. Pervertusi lapus, įbedė žvilgsnį. Štai ji, 
Sechmeta didžiule liūtės galva. „Deivė liūtė, - buvo rašoma, — 
siunčia savo pyktį.“ Virš liūtės galvos — saulės diskas ir kobra. 
Ją nukrėtė šiurpas. 

— Ar jums šalta, madmuaze/e? - paklausė nešinas padėklu 
Ibrahimas; paskui pastatė ant stalo kavą, lėkštelę su raguoliu 
ir aukštą stiklinę su vaisių sultimis. 

Ji papurtė galvą. 

— Mąsčiau apie tai, ką perskaičiau apie senuosius dievus. 
Apie deivę Sechmetą liūtės galva. 

— Tai pasakos, madmuazele. Neturėtumėte dėl to išsigąsti. 

— Ji — pykčio deivė, vaizduojama su kobra, — ir pakėlė į jį 
akis. — Iš kur tiek daug žinote apie gyvates, Ibrahimai? 

Jis šyptelėjo, pasikišo po pažastimi tuščią padėklą. 

— Išmokau iš savo tėvo, o jis iš savojo. 

— Arjos niekada jums neįgelia? 

Jis papurtė galvą. 

— Kai Carlė aptiko gyvatę kajutėje, sakėte, kad ji saugo kaž- 
kokį mano daiktą. Kaip tai sužinojote? 

Ji matė, kaip jis susijaudinęs apsilaižė lūpas. Paskubomis 
žvilgtelėjo į ją, tarsi nesiryždamas atsakyti, tad sumanė jam 
padėti. 

— Ar ta gyvatė buvo tikra, Ibrahimai? Ar užkerėta? 
Šmėkla? 

Jis nejaukiai trypčiojo vietoje. 

— Kartais jos būna tos pačios, madmuazele. 

— Manote, kad ji grįš? 

— Insballah, — atsakė jis gūžtelėjęs pečiais. 

Ištaręs šį iš proto varantį žodį, kuris taip erzino Luizą, vos 
linktelėjo ir pasitraukė. Ana nešaukė jam pavymui. Ir ką gali 
jam pasakyti? 

Tik po valandos ji pagaliau atsistojo ir pasuko laiptų į aukš- 
tutinį denį link. Laive vis dar tuščia. Kai Ibrahimas ją paliko, 
ji nematė nei keleivių, nei ko nors iš įgulos, bet upėje virė dar- 
bas. Turistiniai kreiseriai mikliai žongliravo ieškodami vietos 
palei siaurą prieuostį, kateriai, felukos, iki kraštų prikrautos 
irkluojamos valtys, keltai, nedideli žvejybos ir motoriniai lai- 
vai siuvinėjo pasroviui ir prieš srovę, kai kurie prie pat jų lai- 
vo turėklų. Ji girdėjo miesto bruzdesį, automobilių kauksmą, 
riksmus iš kelto, bet denyje buvo tuščia. Nuo pat ryto, kai 
išėjo iš kajutės, drąsino save. Nenorėjo prisipažinti, kad laukia 
Serinos. Tai tiktai pasiteisinimas. Ji privalo iškasti buteliuką, 
parsinešti į kajutę, įdėti į užklijuotą voką, o kai per pietus grįš 
Omaras, jam atiduoti, kad užrakintų seife. 

Nors gėlės buvo palaistytos ankstų rytą, denio grindys jau 
buvo išdžiūvusios. Prisiartinusi prie turėklų, stovėjo žvelg- 
dama per upę į smėlio spalvos kalvas, jau beveik gaubiamas 
karštos miglos. Tai truks vos akimirką. 

Ji vaizdavosi buteliuką — jį matė daugybę gyvenimo metų: 
dailų, nekaltai stovintį ant tualetinio staliuko, iš pradžių tėvų 

namuose, paskui name, kuriame gyveno su Feliksu. Tada 
buteliukas jos nebaugino. Staiga prisiminė vieną lietingą po- 
pietę, kai vaikystėje bandė jį atkimšti, peiliuku nukrapštyti 
antspaudą. O kas, jei būtų pavykę? Jei būtų išsiliejęs skystis? 
Kodėl tuomet nepasirodė buteliuko sargai ir jos nesustabdė? 
Ar jiems trukdė šaltas Anglijos klimatas, gimtosios šalies nuo- 
tolis? O gal ją gelbėjo naivumas ir tai, kad jai greit nusibodo, 
jog nesiseka, tad ji vėl įsikišo peiliuką į trumpikes, pasijuto 
nusikaltusi, pastatė buteliuką į vietą ir išbėgo į lauką Žaisti po 
lietumi. Daugiau ji nemėgino jo atkimšti. 

Pro šalį čiuožė dviejų berniukų irkluojama feluka. Jiedu 
mojo ir šaukė, ji irgi pamojo šypsodamasi. Visa, ką privalo 
padaryti - tai apsisukti, pakišti ranką po gėlėmis ir pagrabi- 
nėti aplink jas žemę. Daugiau nieko. Paskui nulipti laiptais, 
jį rūpestingai suvynioti ir įduoti Omarui. Ilgiausiai užtruktų 
kokias penkias minutes. 

Staiga ji susigriebė, kad ją kažkas stebi. Juto į nugarą įbes- 
tas akis. Buvo beveik įsitikinusi, kad kažkas ją stebi iš dide- 
lio kreiserio, šalia kurio buvo prisišvartavę, aukštutinio de- 
nio. Niekas kitas. Kažkoks dykinėjantis žioplys nematys, ką 
ji daro. Tad nieko tokio, antraip ji žinotų. Pajustų erzinančią 
žąsies odą, kone apčiuopiamą šaltį ir baimę. Ji giliai įkvėpė ir 
atsigręžė, stipriai įsitvėrusi turėklo. Denis tuščias. Apsidairė — 
nė gyvos dvasios. 

Grieždama dantimis, nužingsniavo prie augalo ir pasilenkė. 
Vidiniai lapai dar buvo šlapi, žemė dumblina. Pakapsčiusi tarp 
susiraizgiusių stiebų ir šaknų, užčiuopė kažką šalto ir kieto. 
Užsimerkė, susitelkė ir ėmėsi ryžtingai kasti žemę. Pagaliau 
atkasė. Atsitiesusi iškėlė virš lapų ir pradėjo valyti prilipusią 
drėgną žemę. Darbuojantis denyje ūmai atšalo. 

Ji sulaikė kvapą. Dieve, prašau, tik ne tai. Lėtai prisivertė 
pažiūrėti. 

Vaiskus it plonas ūkų debesėlis, Sechmetos žynys buvo ap- 
sisiautęs dykumų liūto oda. Ji matė rusvą kailį, ant peties di- 
delę leteną kyšančiais nagais, šio vyro auksinį antkaklį ir per 
krūtinę permestą aukso grandinę, kad prilaikytų odą. Matė 
ilgas liesas jo kojas, apautas sandalais, raumeningas rankas, 
vienintelę per petį užkritusią garbaną ir tik kokią sekundę - jo 
veidą, tūžmingai degančias akis, pykčio iškreiptą žandikaulį. 
Jie abu žiūrėjo vienas į kitą. Buvo tikra, kad jis seka kiekvieną 
jos žingsnį, nes žino, kad ji paslėpė šventą buteliuką tarp au- 
galų ir kad ji atvežė jį į Egiptą. 

Ne! 

Vargu ar galėjo garsiai ištarti šį žodį. Burna išdžiūvo, baimė 
surakino gerklę. Ją supo visiška tyla. Nuščiuvo visi iš upės 
ir miesto atsklindantys garsai. Tai truko tik vieną klaikią 
akimirką — mikliai apsisukusi, Ana pakėlė ranką ketindama 
sviesti buteliuką į Nilą. 

Bet staiga jos riešą apglėbė plaštaka, ir buteliukas kuo ra- 
miausiai klestelėjo ant šezlongo pagalvės išblukusio kartūno. 
Umai ji vėl išgirdo kasdienį triukšmą: laivus, automobilius, 
riksmus, drauge su jais - pažįstamą balsą. 

— Ką, po galais, darote? - paklausė Endis, suglumęs spok- 
sodamas į Aną. - Kad ir kas būtų nutikę, šito jis nenusipel- 
nė, - šyptelėjęs pasakė jis ir pasilenkė jo pakelti. 

Kol Ana žvelgė į Endį, akimirką tvyrojo tyla, paskui ji 
atsigręžė ir pamatė tuščią denį. Aišku, tai buvo haliucina- 
cija. Ji pavargusi, ją veikia dienoraštyje aprašyta istorija, gal 
net pokalbis su Ibrahimu. Visa tai drauge verčia vaizduotis 
nebūtus dalykus. 

Endis atsargiai šnairavo į buteliuką rankoje. 

— Jis netikras. Bet, aišku, tai žinai. Aš neklydau. Tokie vi- 
sada klastojami. Dabar visi autentiški daiktai yra muziejuo- 
se, - pasakęs nuvalė žemes. Paskui išsitraukė nosinę ir ėmė 
mikliai blizginti, atrodė, kad jam neįdomu, kodėl buteliukas 
toks purvinas. - Ar matai? — atkišo jai rodydamas kaištį. — 
Štai čia kažkas pasidarbavo, subraižytas stiklas. Tai nelabai 
sena klastotė. 

Ji nebandė jo paimti. 

— Jam daugiau nei šimtas metų, jei priklausė Luizai Šeli. 

Ji sunkiai tramdė įžeidimą. Stebėtina, kad balsas skamba 
normaliai, net įtikinamai. Jei jis teisus, jokios šmėklos nėra. 
Kaipgi galėtų būti? 

Jos paaiškinimas Endį, regis, suglumino. 

— Žinoma. Pamiršau, kad jai priklausė. Bet ar esi įsiti- 
kinusi, kad tai tas pats buteliukas? Šeimos legendos ir pa- 
sakojimai kupini klaidų. Aš nusimanau apie daiktų kilmę. 
Nepamiršk, toks mano darbas. Žmonės prisiekinėja, esą jų 
senelė arba prosenelis darė šį ir aną, bet dažnai tai visiškas 
pramanas. Meluoja netyčia. Tiesiog, bėgant metams, prisi- 
minimai, pasakojimai primirštami. Galbūt Luiza jį pardavė, 
o gal pametė. Gal jos sūnus ar duktė rado jį stalčiuje ir pa- 
galvojo: tai jis. Buteliukas, apie kurį rašoma dienoraštyje. Ar 
rašė apie jį? 

— O, taip, ji apie jį rašo. 

— Ar šitas atitinka aprašytąjį? — paklausė jis knebinėdamas 
nagu antspaudą. 

— Taip, atitinka. 

Jis pažvelgė į ją ir susiraukęs paklausė: 

— Tai kodėl ketinai jį išmesti? Jei jis net ne faraonų, o 
karalienės Viktorijos laikų, vis tiek turi tam tikrą antikvari- 
nę vertę. 

- Jis ne Viktorijos laikų, Endi, jis tikras. 

Jis mąsliai žvilgtelėjo į ją, pakėlė buteliuką prie pat veido, 
primerkė vieną akį ir ėmė apžiūrinėti. 

— Ir norėjai jį išmesti į Nilą? 

Ji nutaisė grimasą. 

— Patikėk, turėjau tam priežasčių. 

— Gal verčiau duotum man jį pasaugoti? 

Ji delsė. Lengva širdimi jį atiduotų, viską pamirštų, atsikra- 
tytų atsakomybės. 

Jis stebėjo jos veidą ir susiraukė. 

— Kas čia dedasi su tuo nelemtu buteliuku? Iš pradžių jį nu- 
kniaukia Čarlė, dabar tu nori jo atsikratyti. 

- Jis apsėstas, Endi. Prakeiktas. Jį saugo dvasia... - išvydusi 
jo veidą, ūmai nutraukė sakinį. 

— Ak, liaukis. Aš taip nemanau. Tai vis Serina, ar ne? — jis 
staiga pratrūko kvatoti. - Ak, vargšelė Ana! Klausyk, bran- 
gute. Nesileisk jos vedžiojama už nosies. Serina kvaila kaip 
kepurninkas. Su visomis savo dvasiomis ir senovės Egipto 
mistine magija. Nesąmonė! Visu tuo susidomėjo po vyro mir- 
ties. Nesileisk jos bauginama. 

— Taip nėra, Endi. 

— Ne? Na, džiugu tai girdėti. Kažkuriuo metu ja buvo su- 
sidomėta. Todėl Čarlė ir atsikraustė pas ją gyventi. Čarlės 
mama ir Serinos sesuo artimos draugės. Regis, jos kartu lan- 
kė mokyklą. Manau, visi nutarė, kad Serinai bus geriau, jei ji 
gyvens ne viena. 

— Aš tuo netikiu! — suriko ji ir vėl įbedė į jį akis. - Serina 
nusimano, ja galima pasikliauti. Man ji patinka. 

— Mums visiems ji patinka, Ana. Kaip tik todėl taip stengia- 
mės jai padėti. Tiesą tariant, dėl to ir išvykome į šią kelionę. 
Kad prižiūrėtume, kad nenukeliautų į lankas su visais kvai- 

lais stabais, — pasakęs klestelėjo į šezlongą. — Atleisk. Aišku, 
tai tave pritrenkė. Gal man nereikėjo nieko sakyti. Tačiau šis 
okultizmas kelia nerimą, ir jei tave ji įtikino... 

— Jai nereikėjo manęs įtikinėti, Endi. Aš tikiu, - stabtelėjusi 
kalbėjo toliau, —- nes mačiau tuos dalykus savo akimis. 

Akimirką tvyrojo tyla. Ji tyrinėjo jo veidą; jis stebėjo ją 
kiek pakreipęs galvą į šoną, akyse žybčiojo pašaipūniškos ki- 
birkštėlės. 

— Sakai, matei, bet ką iš tikrųjų? Pasakyk man. 

— Vyrą. Du vyrus. Vyrą, apsisiautusį liūto kailiu; vyrą ilgu 
apdaru. 

— Matai, Ana, beveik visi egiptiečiai vilki ga/abijas, - švelniai 
pasakė jis. - Šiame laive daugiau aptarnaujančios įgulos nei 
keleivių. Tikriausiai pastebėjai, kad kone tuziną kartų per die- 
ną mums keičia patalynę ir rankšluosčius. Slampinėja aplink, 
laukdami, kol galės išpildyti kiekvieną mūsų užgaidą... 

— Endi! — sušuko ji ir pakėlė ranką. - Liaukis. Aš - ne kvai- 
lė. Prašau manęs negloboti. Žinau, ką mačiau. 

Jis gūžtelėjo pečiais. Šypsena kerinti kaip visada. 

— Jei taip, tuomet atsiprašau. 

— Ką tik mačiau antrąjį Žynį, — toliau kalbėjo Ana. - Va, ten, 
beveik toje pat vietoje, kur stovi. Jis dėvėjo ne ga/abiją, o liūto 
kailį. Kaip tik todėl ir panorau išmesti buteliuką. Bijojau. 

Jis papurtė galvą. 

— Viskas atrodo itin keistai. Dabar galbūt suprantu, kodėl 
tau kilo pagunda atsikratyti buteliuko. Bet tikrai turi būti 
koks kitas sprendimas. 

— Manau, Serina galėtų pasakyti. 

Dabar jis stipriai papurtė galvą. 

— Prašau nepainioti jos į šiuos reikalus. Patariu jį kur nors 

paslėpti, - pasakė jis Žvilgtelėjęs į buteliuką, - ir pamiršti. 

Pasinerk į atostogų malonumus. Ko šįryt nėjai kartu su visais? 
Turguje Serina su Čarle iš kailio nėrėsi, mokėsi derėtis, išleido 
daugybę pinigų egzotiškiems daiktams. 

Ji vos šyptelėjo. Kam stengtis, kam atskleisti savo jausmus? 

— Aš pramiegojau, — atsakė. 

— Ak taip. Matyt, iki pat ryto skaitei! — dabar jis plačiai 
šypsojosi. Nė vienas neužsiminė apie įvykius aną naktį, ta- 
čiau ore staiga pakibo prisiminimas apie jo bučinį. Palinkęs į 
priekį, jis patapšnojo kėdę šalia savęs. —- Klausyk, tu stovi ten, 
regis, pasirengusi skristi. Ko neprisėdi? Aš nulipsiu į apačią ir 
atnešiu mudviem ko nors išgerti. Netrukus pasirodys kiti, po 
pietų autobusas nuveš apžiūrėti aukštosios užtvankos. Verta 
apsilankyti. Ten tavęs nepasieks džinas iš buteliuko, - jo to- 
nas buvo taikus. 

Ji suraukė kaktą. 

— Vis dar netiki manimi, ar ne? 

— Ana, brangioji... 

Jos susierzinimas augo. 

— Ne. Atleisk, Endi, bet kajutėje turiu reikalų. Pasimaty- 
sim per pietus, - pakėlusi krepšį, įkišo į jį buteliuką ir pa- 
sisuko eiti. 

— Ana! Nepyk. Atsiprašau, išties atsiprašau. Esu tikras, kad 
manai kažką mačiusi. Gal ir matei, — jo balsas lydėjo ją iš pas- 
kos per denį. Paskui tonas pakito. - Ana, paklausyk. Neišeik, 
turiu tau kažką svarbaus pasakyti. Praėjusią naktį mąsčiau. 
Apie Tobį... 

Ji sustojo. Pamažu apsisuko. Pakilęs nuo šezlongo, nusekė 
jai iš paskos. Pamatęs, kad ji sustojo, liovėsi sekęs. 

— Jo praeityje kažko esama. Aš buvau teisus. Tai kažkas rimta. 
Neskleidžiu paskalų, bet laivas mažas, akivaizdu, jog patrau- 
kei jo dėmesį, taigi manau, kad privalai žinoti. Dabar tikrai 


232 


prisimenu, kur mačiau jo pavardę. Ir jo veidą. Laikraščiuose. 
Jį kaltino kažkuo labai rimtu, - jis stabtelėjo. Ana laukė su 
krepšiu ant peties, viena vertus, norėjo išeiti, antra vertus, pa- 
silikti ir išklausyti, ką jis turi papasakoti. - Ana, manau, jį 
kaltino nužudžius savo žmoną. 

Iš nuostabos ji išsprogino akis. 

— Aš netikiu tavimi. 

— Tikiuosi, kad klystu. Bet turėjau tau pasakyti. Kad įtikin- 
čiau būti atsargiai. 

— Būsiu atsargi, - ji buvo apstulbusi ir labai pikta. Pyko ant 
Tobio ir Endžio. - Tai paskalos, Endi. Tu tikrai nežinai, be 
to, kad ir kas ten nutiko, aišku, viskas liovėsi, antraip dabar 
čia jo nebūtų! 

Ji apsisuko ant kulnų ir leidosi laiptų link. Nelaukė, kad 
įsitikintų, ar jis seka įkandin jos. 

Įžengusi į kajutę, numetė krepšį ant lovos. Visos mintys 
apie buteliuką buvo dingusios. Ji mąstė apie Tobį. 

— Mėšlas! 

Akimirką spoksojo į savo atvaizdą tualetinio staliuko veid- 
rodyje. Skruostai paraudę, bet ji nežinojo, ar iš pykčio, ar dėl 
to, kad denyje stovėjo prieš saulę. Akys pasruvo ašaromis. 
Viso to per daug. Bemiegė naktis, buteliukas, šmėklos pasiro- 
dymas denyje, o dabar dar ir tai. Ji norėjo, kad Endis klystų. 
Kad Tobis ne tas žmogus, kaip jam pasirodė. Ir buvo kone 
tikra, jog jai gana jų abiejų ir jų nenumaldomo noro užgrobti 
kvepalų buteliuką ar dienoraštį. 

Įnirtingai pasisukusi į lovą, ištraukė buteliuką iš krepšio. 
Iškėlė jį, dairėsi po kajutę. 

— Na, Anchotepai ir Hacekai, kad ir kas būtumėt! Kur 
jūs? Jei jūs čia, tai ko nepaimat šio prakeikto daikčiuko, — 
jos balsas virpėjo. — Jei jis toks ypatingas ir brangus, ko 

nepasiėmėt jo seniau? Ko laukėt iki dabar? — ji stabtelė- 
jo. - Gal laukėt, kol jį atvešiu į Egiptą. Ar taip? Kol bu- 
vome šaltoje senojoje Anglijoje, nieko nenutiko. Bet da- 
bar mudu čia, tad jo užsinorėjot. Imkit. Turėkit! - atkišusi 
buteliuką, ji lėtai sukosi ratu. - Ne? Nenorit? Na, tuomet 
palikit mane ramybėje! Jei dar bent sykį šmėkštelsit man 
prieš akis, sviesiu jį už borto ir jo niekada daugiau neišvy- 
sit. Niekada! — ištraukusi tualetinio staliuko stalčių, įmetė 
buteliuką ir vėl užtrenkė. 

Kone tą pat akimirką kažkas pabeldė į duris. Ji mikliai at- 
sigręžė, iš išgąsčio kūju daužėsi širdis. 

— Kas ten? — paklausė ji ir nervingai nurijo seilę. 

— Tai aš, Endis. Noriu atsiprašyti. 

— Nėra reikalo, - ji nepajudėjo iš vietos, neatidarė durų. 

— Ana, prašau įleisti mane, - pasigirdus šiems žodžiams, 
pasisuko rankena. Durys buvo neužrakintos, tad iškart atsi- 
darė. - Aš tikrai apgailestaujau, kad tave nuliūdinau. To ne- 
norėjau. Tik pamaniau, kad privalai žinoti. 

— Manęs nenuliūdinai, be to, nenoriu, kad nekviestas brau- 
tumeis į mano kajutę! Man visai nerūpi, ką tu žinai apie Tobį 
ar jo praeitį, kaip ir tai, ar tiki manimi, ką pasakojau apie 
buteliuką! 

— Ar išties? — jis nutaisė gailią grimasėlę. - Galėtum paban- 
dyti mane įtikinti. 

Ji delsė, skrosdama jį žvilgsniu. Paskui gūžtelėjo pečiais. 

— Gerai. Leisk tau kai ką parodyti, - pasakė ir nužingsniavo 
per kambarį prie stalelio šalia lovos. 

— Manai, įsivaizduoju Anchotepą? Štai ką apie jį sako Luiza. 
Pažiūrėsime, ar ja patikėsi. 

— Ne tai, kad netikiu tavimi, Ana... 

— Taip, netiki. Manai, aš kvaila neurotikė. Galų gale taip 
manai apie Seriną, tad jei mudvi tikime tokiais pat dalykais, 
aišku, kad taip manai ir apie mane, - pasakiusi ištraukė iš 
stalčiaus dienoraštį, atsisėdo ant lovos ir atvertė jį. 

Endis priėjo ir prisėdo ant lovos šalia. Jo akys buvo godžiai 
įbestos į dienoraštį. 

— Parodyk, - ramiai pasakė jis. - Parodyk, ką apie visa tai 
rašo Luiza. 

Ji pakėlė akis, pažvelgė į jį, paskui greit nusuko žvilgsnį ir 
ėmė sklaidyti lapus. 

— Na štai. Žiūrėk. Čia: „Aš ištiesiau ranką, kad jį atstum- 
čiau, bet mano ranka perkirto jį tarsi rūką.“ O štai čia: „Vyras 
mane stebėjo... ėmė artintis į mane, lėtai žingsniuodamas 
šiurkščiomis grindinio plokštėmis. Jo rankos buvo sukry- 
žiuotos ant krūtinės, bet priėjęs arčiau ištiesė jas į mane. Aš 
surikau...“ Ir dar čia. Ir čia. Pažiūrėk, kaip lordas Karstersas 
troško buteliuko. Kam taip domėtųsi, jei šis būtų netikras? 

Endis tarsi rengėsi paimti iš jos knygą, bet paskutinę aki- 
mirką persigalvojo ir nuleido ranką tarp jųdviejų ant lovatie- 
sės. Jo akys buvo prikaustytos prie atversto lapo ant jos kelių. 
Tarp tankiai suspaustų pakrypusių raidžių buvo kokių dviejų 
trijų colių aukščio akvarelinis eskizas, vaizduojantis gražų 
egiptietį, žvelgiantį į aikštės vidurį dykumos kopų fone. 

— Ar tai jūsų Anchotepas? — nuolankiai pasiteiravo jis. 

Ji papurtė galvą. 

— Čia neparašyta, bet manau, kad tikriausiai tai jos meilu- 
žis Hasanas. 

— Jos meilužis! — jis atplėšė akis nuo dienoraščio ir pasižiū- 
rėjo į ją. 

Ji linktelėjo. 

— Jos dragomanas. Įsimylėjo jį, kai drauge lankė vietoves. 
Tai jis dovanojo jai buteliuką. 

— Dieve brangus! Tai per drąsu, ar ne? Griauna visus 
Viktorijos laikų tabu. Klasės, rasės, religijos - viską vienu kir- 
čiu! Na ir Luiza! 

Ana linktelėjo. 

— Man šovė į galvą, kad ji buvo labai narsi moteriškė. Va, 
žiūrėk. Čia dar vienas dvasių aprašymas, — braukė pirštu per 
žodžius lape. - Ar dabar tiki manimi? — ir pažvelgė į jį. 

Jis patrynė smakrą. 

— Iš tikrųjų aš netikiu dvasiomis ir panašiais dalykais, Ana. 
Kad ir kas čia rašoma. Atleisk. Neįprastiems dalykams nuti- 
kus, visada ieškau žemiškesnio paaiškinimo. Pagaliau ir jos 
laikais buvo tokia pat daugybė apsukrių, aplink besišlaistan- 
čių gražių egiptiečių baltais apdarais kaip dabar! — jis stabte- 
lėjo, buvo akivaizdu, jog jam knieti sužinoti, kas nutiko to- 
liau. - Na, kol kas palikime tas dvasias, spėju, kad jos išties 
nieko daugiau nedarė, tik slankiojo patamsiuose aplink Filę. 
O kas atsitiko, kai ji grįžo į laivą? Ar Karstersas ir toliau per- 
sekiojo ją dėl buteliuko? 

Ji atvertė kitą lapą. Jame buvo du eskizai — viename buvo 
vaizduojama Nilą kertanti feluka už smėlingos uolos besilei- 
džiančios saulės fone, kitame — moteris nubės apdarais, jos 
galvą ir dalį veido dengė šydas, ant galvos ji laikė ąsotį. Lapo 
apačioje rašmenys buvo smulkesni. 

„Buvo beveik sutemę, kai prisiyrėme prie dahabėjos. Hasanas 
numetė virvę mūsų laukiančiam reisu;. Kai įlipau į laivą, jau- 
čiausi nejaukiai su „padoriais“ batais ir suknia, - kažko sumi- 
šęs reisas papurtė galvą ir pasakė: „Ponia Luiza, turime didelę 
bėdą! Eikite iškart į svetainę.“ Šiuos žodžius palydėjo mano 
vargšui Hasanui skiriama tirada arabų kalba“ 

Ana pakėlė akis. 

— Ar tikrai nori visa tai išgirsti? 

Endis patvirtindamas linktelėjo ir pasakė: 
- Žinoma, noriu. Skaityk. Kas buvo toliau? 


Li 


Svetainėje Luiza pamatė lordą Karstersą, sėdintį prie stalo. 
Šalia jo — abi Fildingų ponios ir Ogasta. Prie durų jos laukė 
seras Džonas. 

— Ačiū Dievui, jūs sveika, brangi Luiza. Ačiū Dievui! — su- 
šuko jis, pagriebė ją už pečių ir pabučiavo į skruostą. - Mes 
buvome taip susirūpinę! 

Ji suraukė kaktą. 

— Be abejo, žinojote, kur buvau, ar ne? 

— O, taip, žinojau, kur buvote, brangioji, bet kai Rodžeris 
mums papasakojo, kas jums nutiko, vos neišėjom iš proto. 
Kokia nelaimė! Koks skandalas! 

Iš pradžių Luiza spoksojo į jį, paskui į Karstersą. 

— Kokia nelaimė? Koks skandalas? - paklausė ji. - Ne- 
suprantu. 

Staiga jai kilo įtarimas. Karstersas vos jai įžengus į svetainę 
atsistojo, staiga vėl atsisėdo ir dabar tyrinėjo priešais save ant 
stalo sunertas rankas. Jis nepakėlė akių. 

— Lorde Karstersai, prašau pasakyti, apie kokį skandalą pa- 
pasakojote mano draugams? 

Ūmai plūstelėjęs pyktis teikė jos balsui jėgos - pagaliau 
Karstersas pažvelgė jai į akis. Ji krūptelėjo. Jis žvelgė abejingai. 
Akimirką jai visai aptemo protas. Ji beviltiškai stengėsi at- 
gauti šaltakraujiškumą; pamatęs, kaip ji stengiasi, Karstersas 
nusišypsojo. Jo šypsena spinduliavo šilumą. 

- Atleiskite, ponia Šeli. Labai apgailestauju. Buvau nuo- 
širdžiai susirūpinęs jūsų saugumu, todėl ir papasakojau 
Foresteriams. Visai neketinau išduoti paslapties; niekada ne- 
būčiau sąmoningai sakęs ko nors, kas galėtų pakenkti jūsų 
geram vardui. 

— Ir negalite, mano lorde! - ji vis dar nenuleido nuo jo akių, 
bet kai jis pagaliau pažiūrėjo į šalį, jai palengvėjo. - Aš ne- 
padariau nieko, kas duotų pagrindą tokiam kaltinimui. Kaip 
drįstate mane tuo įtarti? 

Staiga ji pajuto, kad visi svetainėje esantys žvelgia į ją. 
Katerina švelniai uždėjo plaštaką ant pilvo iškilumos, tar- 
si norėtų apginti dar negimus; kūdikį nuo aplink tvyrančio 
neišsakyto siaubo. Venecijos veide atsispindėjo keista pagarbi 
baimė. Ogasta atrodė tiktai sutrikusi, seras Džonas piktas, o 
Deividas Fildingas aiškiai iš visos širdies troško būti kokioje 
kitoje žemės vietoje. 

Jis nutraukė tylą. Kai Luiza įžengė į svetainę, jis liko sto- 
vėti sunėręs rankas už nugaros ir dabar kreipėsi it į kokį su- 
sirinkimą. 

— Brangieji, manau, mums laikas grįžti į laivą. Diena buvo 
varginanti, tad esu įsitikinęs, kad ponia Šeli irgi norėtų tru- 
putį pailsėti, atsigauti pabūdama viena. Katerina? - jis padavė 
ranką žmonai, kuri akimirką spoksojo į jį - jos veidas atvirai 
reiškė nusivylimą, kad jai neleidžiama pamatyti aukščiausios 
rūšies kivirčo, kurio reginys vos prasidėjo. 

Venecija, taip pat aiškiai užgauta, įsiutusi kreipėsi į brolį: 

— Negalime išeiti be Rodžerio! Turėjome visi drauge pra- 
leisti vakarą, tiesa? 

Deividas papūtė lūpas. 

— Esu tikras, kad šiomis aplinkybėmis Rodžeris mums at- 
leis. Be to, galime bet kada susitikti rytoj. 

Švelnus mandagumas slėpė balse pasigirdusį ryžtingą toną. 
Netrukus Katerina pakilo, tad Venecijai neliko nieko kita 
kaip tik atsistoti. 

Luiza stebėjo, kaip jie atsisveikina, būriuojasi denyje, šau- 
kia valtininką, paskui galiausiai atsisėdo. Kai seras Džonas 
ir Karstersas išėjo atsisveikinti su svečiais, ji liko viena su 
Ogasta. 

— Kokios čia nesąmonės? - guviai paklausė ji. - Kuo jis 
mane kaltina? Tas vyras labai įkyrus. Nekviestas sekė man iš 
paskos, trukdė ekskursijai, apskritai sugadino man visą dieną. 
O dabar grįžtu ir sužinau, kad esu apkaltinta už akių! Ką jis 
teikėsi apie mane pasakyti? 

Ogasta įsitaisė kėdėje ir sunėrė ant kelių rankas. 

— Jis papasakojo mums apie Hasaną, brangioji, ir jo netinka- 
mą elgesį. Negaliu jums apsakyti, kaip apgailestauju. Turėjo 
tokias geras rekomendacijas, — ir papurtė galvą. - Deja, jūs 
patraukli moteris, - jos tonas aiškiai leido suprasti, kad tai 
kritiški žodžiai, - judu abu praleidote tiek daug laiko vienu- 
du. Jis negalėjo susitvardyti. Būta ir kažko dar, - ji susiraukė, 
nenuleido akių nuo Luizos. - Rodžeris pranešė, žinoma, tai 
liko tarp mūsų, kad jūs, — ji pirmąkart delsė, atrodė ūmai pa- 
sijutusi labai nejaukiai, —- kad buvote netinkamai apsirengusi! 
Kad dėvėjote kažkokį čiabuvių apdarą, nepadorų ir visiškai 
nepriimtiną garbingai moteriai! 

Jos veidas buvo išraudęs, blizgėjo, ji ištraukė iš rankovės 
nėrinių nosinę ir pabaksnojo ja viršutinę lūpą. 

— Tai lordas Karstersas šnipinėjo, kad galėtų mane apkal- 
tinti? — paklausė įsikarščiavusi Luiza. - Nepamenu, kad bū- 
čiau jį kvietusi drauge keliauti. Jo minimą apdarą atsivežiau 
iš Anglijos, - įnirtingai kalbėjo toliau Luiza. Ji nesijautė kal- 
ta. — Ir tai tikrai ne čiabuvių apdaras, kaip jis sako, o vėsus ir 

šiam klimatui tinkamas drabužis, be to, užtikrinu jus, visai 
padorus, — pyktis ėmė ją kone smaugti. - O Hasanas visada 
elgėsi su manimi pagarbiai. Kaip lordas Karstersas drįsta da- 
ryti netinkamas išvadas! Jis mane įžeidžia, Ogasta! 

Ogasta susijaudinusi atsistojo, žingtelėjo kelis žingsnelius 
per svetainę. 

— Ne, brangute. Jis nieko tokio nenorėjo pasakyti. Ir buvo 
teisus, kad pasikalbėjo su Džonu ir su manimi, išties teisus. 
Jis nepaprastai susirūpinęs jūsų reputacija. Jis jumis Žavisi, 
Luiza. Be galo gerbia jūsų, kaip mums sakė, nepaprastą ta- 
lentą, - paėmusi iš krūvos ant šoninio stalo laišką, pradėjo 
juo vėdinti veidą. — Jo ketinimai kuo geriausi, brangioji, tikrai 
kuo geriausi. 

— Taigi dabar jus nuraminau, - Luiza jautė, kaip dega vei- 
das. - Atleiskite man, Ogasta, turiu eiti persirengti prieš va- 
karienę, — prie durų ji stabtelėjo. Ogasta vis dar stovėjo spok- 
sodama į grindis, Luizai staiga jos pagailo. - Jei norite, vėliau 
jums parodysiu kelis savo eskizus, Ogasta. Tada pati galėsite 
įsitikinti, ką veikiu visą dieną lankydama šventyklas, - mė- 
gino pasiaiškinti Luiza. Iki šiol Ogasta nerodė susidomėjimo 
jos piešiniais. - Kai praplauksime krioklį, pamatysite, kokia 
graži sala, - švelniai pridūrė ji. 

Ogasta vos šyptelėjo, bet į ją nepažvelgė. 

Tik po vakarienės, kai Ogasta nuėjo miegoti, o seras Džonas 
sėdėjo su Luiza svetainėje ir gėrė kvapią arbatą šviečiant vie- 
nintelei lempai po gaubtu, įvyko nelauktas dalykas. 

— Pasiunčiau konsului žinią prašydamas rekomenduoti jums 
kitą dragomaną, - pareiškė seras Džonas. 

Luiza padėjo puodelį. 

— Man nereikia kito dragomano. Hasanas man kuo pui- 
kiausiai tinka. 


240 


Jis papurtė galvą. 

— Aš atleidau Hasaną. 

Buvo sutelkęs dėmesį į cigarą, kurį vis vartė tarp pirštų. 

— Ką padarėte? - paklausė Luiza nekrustelėdama iš vietos. 
Ji nežiūrėjo į jį. Regis, ją užliejo juoda banga. 

— Aš jį atleidau. Jis buvo puikus vaikinas, bet neatitiko rei- 
kiamų standartų, tiesa? — jis įsikando cigarą. — Nesijaudinkite, 
jums rasime kitą, brangioji. Tai nė kiek nepakenks jūsų dai- 
lės išvykoms, - jis delsė. — Šiaip ar taip, juk nenorėsite niekur 
keliauti, kol priplauksime krioklį. Visi sako, kad vaizdas itin 
nuostabus. Galėsite daug ką tapyti sėdėdama laive... 


Ana piktai žvilgtelėjo. 


— Vargšė Luiza. Kaip ji galėjo visa tai pakelti? Šitokią sero 
Džono globą! Ir koks niekšas tas Karstersas! 

Endis sėdėjo prie jos ir spoksojo į knygą jai ant kelių. 
Staiga ji pajuto prie savo rankos prispaustą jo ranką ir šlau- 
nį prie savosios. Jai buvo malonu sėdėti taip arti šalia jo. 
Kone nesąmoningai ji prispaudė pirštus prie lūpų, tarsi vis 
dar justų trumpą praėjusios nakties bučinį. Sutrikusi užver- 
tė knygą. 

— Endi, jau beveik laikas pietauti. Girdžiu grįžtant kitus. 
Tikriausiai iš turgavietės. Gal kitąkart paskaitysime toliau. 

Jis nenoromis linktelėjo. 

— Žinoma. Man buvo malonu, - jis atsistojo ir pasuko durų 
link. — Nekantrauju sužinoti, kas nutiko vėliau, - pasakė ir 
atsigręžęs primerkė akį. - Palieku tave, kad galėtum pasi- 
rengti. Iki, netrukus pasimatysime. 

Ji spoksojo į užvertas duris. Staiga kambarys tapo didesnis, 
tuštesnis, labiau apleistas. Ji atsistojo ir papurtė galvą, atitrau- 
kė staliuko prie lovos stalčių ir įkišo dienoraštį. 


Jai įėjus į valgomąjį, kiti jau sėdėjo savo vietose. Ji pastebė- 
jo, jog jai palikta kėdė šalia Endžio. Sprausdamasi jos link, 
visąlaik žiūrėjo į Tobį. Šis sėdėjo nugara į ją ir, regis, ne- 
pastebėjo jos įeinant. Ji kurį laiką žvelgė į jį susimąsčiusi, 
paskui nukreipė žvilgsnį į savo stalą. Endžiui iš kairės sė- 
dėjo Čarlė, už jos Benas ir Serina. Ana palinko į priekį ir 
šyptelėjo Serinai. 

— Apgailestauju, kad praleidau rytinę išvyką. Būčiau mielai 
aplankiusi turgų. Ar nusipirkai ką nors gražaus? 

Serina linktelėjo. 

— Parodysiu tau vėliau. 

- Tikiuosi, kad ir tu gražiai praleidai rytą, - Čarlė atsirėmė 
alkūnėmis į stalą ir pažvelgė į Endį. - Nemanau, kad jauteisi 
vieniša Endžio draugijoje. 

Pasirodė Ali su rietuve karštų lėkščių ir ėmė dėlioti jas 
aplink stalą. Jam iš paskos sekė Ibrahimas su dubeniu ga- 
ruojančios lęšių sriubos. Patenkinta, jog dėmesys išblaškytas, 
Ana nusisuko, bet Čarlė liko nepalenkiama. 

— Keista, kad judu abu pramiegojote, ar ne? — paklausė ji 
atmesdama plaukus per pečius ir nekreipdama dėmesio į 
Ibrahimo pastangas ją aptarnauti. 

- Ar nusipirkote ką nors gražaus turguje, brangi Čarle? — 
švelniai įsiterpė Benas. 

Ši nekreipė dėmesio į jo klausimą. 

— Manau, kad Anai turgus pernelyg nuobodus. Juk ji - 


garsios dailininkės palikuonė. Jai patinka dykinėti, kad visi 

aplink ją šokinėtų. Stebiuosi, kad neturi nuosavo asmneni- 
nio laivo. Bet tuomet neturėtų progos susitikti su puikiais 
rinktiniais vyrais, - triumfuodama atsilošė kėdėje. - Ali, kur 
mano vynas? 

Jos klausimas privertė jaunąjį padavėją nervingai pašokti. 
Nusilenkęs šis nuskubėjo pagrindinio stalo link atnešti bute- 
lio su jos pavarde. Įsipylusi taurę, išmaukė iki dugno. 

— Čarle, nurimk, — pasakė prie jos palinkęs Endis. - Nėra 
reikalo viso to daryti. 

— Nėra reikalo? - ji vėl įsipylė vyno. - Šis egiptietiškas vy- 
nas — tikras šlamštas. Silpnas! 

— Jis puikus, - Endis paėmė butelį jai iš rankų ir pastatė ant 
stalo, kiek tolėliau nuo jos. - Na, mums to nereikia. Mes visi 
galime būti draugai. 

Staiga Ana susigriebė, kad valgomajame labai tylu. Suglu- 
mę laivo keleiviai mėgavosi tiršta pikantiška sriuba, apibars- 
tyta šviežiomis mėtomis. Čia pat už nugaros ji juto Ibrahimą, 
dalijant; šiltas bandeles iš pintinės. Ji pažvelgė į jį, bet jo 
akys buvo įsmeigtos į pintinę, veidas abejingas. 

Drauge su kitais prie gretimo stalo sėdintis Omaras pa- 
galiau atsistojo, tikriausiai nenorėjo būti įtrauktas į ginčą. 
Paskui priėjo. 

— Ar viskas gerai, bičiuliai? 

— Puiku, - atsakė į jį pažvelgęs Endis. - Mes susitvarkysim. 

Omaras akimirką delsė, paskui linktelėjo ir nuėjo. Ana 
pamatė Tobį;, jis sėdėjo šonu ant kėdės, užmetęs ant atra- 
mos ranką ir atidžiai stebėjo susidariusią padėtį. Pagavęs jos 
žvilgsnį, nutaisė grimasą ir mirktelėjo jai. Ana atsakė nejau- 
kiu šypsniu. 

Padavėjai surinko vienas lėkštes, išdėliojo kitas. Įnešė di- 
džiulius padėklus, prikrautus garuojančių ryžių ir kebėjos mė- 
sos kukulių. 

Ana nužvelgė stalą. Čarlė prisipylė dar vieną taurę vyno. 
Liūdna ir tyli jį gurkšnojo, o Serina stebėjo ją. 

— Tai išties kiek skiriasi nuo prašmatnių pietų privačioje da- 
habėjoje, - ramiai įsiterpė Endis. - Turėtų būti nuostabu ke- 
liauti kaip jie, nieko neveikiant, turint daugybę laiko ir pinigų. 

Ana linktelėjo. 

— Nepamiršk, privalai leisti man perskaityti kitą skyrių, — pri- 
dūrė jis. - Noriu sužinoti, kas bus toliau, — ir nusišypsojo jai. 

Netoliese sėdėjo Čarlė. Apglėbusi pirštais taurę, ji dėbsojo 
į tuštumą. Tarsi pajutusi Anos žvilgsnį, ūmai atsistojo. Iki 
dugno išmaukė vyną, palinko į priekį ir vėl pažvelgė į Aną. 

- Žinok, neleisiu tau jo atimti. Juk tu mano, ar ne, meiluti? 

Uždėjusi delną Endžiui ant rankos šalia tuščios lėkštės, 
drėskė nagu per odą. 

Šis pašokęs riktelėjo: 

— Čarle! 

Ji meiliai š šypsojosi. 

— Taip, Čarle. O jei tarp mūsų stos meilutė Ana, tuomet, 
patikėk, ne tik pavogsiu nelemtą egiptietišką jos buteliuką, 
kad pamokyčiau... 

Jai ant peties nusileido ranka, ji suklykė ir liovėsi kalbėti. 

— Pakaks grasinimų, jaunoji ponia! 

Niekas nepastebėjo, kaip Tobis atsistojo ir atsidūrė čia pat 
jai už nugaros. 

— Nurimkite. Jūs nevalgote, keliate daugybę rūpesčių. 
Patariu jums eiti ir išsimiegoti. 

Sugriebė ją už rankos ir pakėlė nuo kėdės. Taurė išslydo jai 
iš pirštų, vynas išsiliejo Endžiui ant marškinių. Čarlė įnirtin- 
gai suklykė, skubiai apsisuko ir trenkė Tobiui per veidą. 

— Patraukite nuo jos rankas! — it paklaikęs sušuko Endis, 
šluostydamasis marškinius servetėle. 

— Prašau, pone Tobi, leisti man! - Omaras bandė atplėšti 
Tobį, o jam iš abiejų šonų išdygę Ibrahimas su Ali smarkiai 
mojavo staltiesėmis. 

— Palikite. Aš susidorosiu, — Tobis laikė už pečių klykiančią 
Čarlę. - Nutempsiu ją į kajutę. Nusiraminkite, nereikia dau- 
giau šių nesąmonių. 

Jis stumtelėjo ją, ši neteko pusiausvyros ir griuvo ant jo. Per 
kelias sekundes šis išvilko ją iš kambario, paskui juos užsi- 
trenkė durys. 

Serina atsistojo. 

— Verčiau eisiu, pažiūrėsiu, kaip ji jaučiasi. 

Endis pašoko. 

— Ne, lik čia. Aš nueisiu, pasirūpinsiu, kad jai viskas būtų 
gerai, - pasakęs nusviedė ant stalo vynu sulietą servetėlę ir 
nulėkė įkandin jų. Prieš tai pasisuko į Aną ir sumurmėjo: — 
Sakiau tau, kad jis žiaurus! 

Netrukus dingo. Serina gūžtelėjo pečiais ir vėl atsisėdo prie 
stalo. Regis, prabėgo vos kelios sekundės, o Ibrahimas su Ali 
jau spėjo pakeisti staltiesę, aptvarkyti stalą ir pagaliau ėmė 
tiekti valgį. Tuo metu valgomajame atsinaujino pokalbis — visi 
kalbėjosi garsiau nei anksčiau. 

Po dešimties minučių vėl pasirodė Endis. Jis buvo pasikei- 
tęs marškinius ir kelnes. 

— Ji miega, — pasakė sėsdamasis ant kėdės. 

— O Tobis? - Ana tyrinėjo jo veidą. - Tikiuosi, netrenkei jam? 

Endis nusijuokė. 

— Ne, netrenkiau. Padėjau jam nugabenti Čarlę į kajutę ir 
paguldyti į lovą. Nuavėme jai batelius ir taip palikome. 

— Tai kurgi Tobis? 

— Nežinau. Galbūt nuskubėjo tapyti gamtovaizdžio kaip 
Luiza. Kas žino? 

Jo skruostas ėmė piktai virpėti, staiga jis labai išbalo. 
Atsisėdęs paėmė Carlės vyną ir prisipylė į taurę. Ana surau- 
kė kaktą. 

— Atsiprašau, kad paklausiau. 

Kelias minutes valgė tylėdami, paskui Serina pasiteiravo: 

— Tai kada išvykstame į aukštąją užtvanką? 

— Netrukus, - atsakė Omaras išgirdęs jos klausimą. Jis atsi- 
stojo. — Žmonės, negaiškite su kava. Tuoj pat išvykstame, - ir 
nusišypsojo visiems aplink. — Tuoj pat anglų laiku reiškia šian- 
dien. Ne visai tuoj pat egiptiečių laiku reiškia kitą savaitę. 

Kai visi juokėsi, Ana pagavo Serinos žvilgsnį. Egiptiečių 
nepunktualumas, abejingumas laikui buvo vienas mėgsta- 
miausių Omaro sąmojų, kurį jis, be abejo, kartodavo kiek- 
vienai turistų grupei. Ji jau nusprendė, kad važiuodama prie 
užtvankos autobuse sėdės šalia Serinos. Turi neatidėliotinų 
reikalų, kuriuos reikia aptarti. 

Bet šio ketinimo įvykdyti nepavyko — vos tik ji įsitaisė, iš- 
kart prisistatė Endis, įsispraudęs į sėdynę prie jos. 

— Tu nieko prieš, ar ne? 

Ji paslėpė savo nekantravimą. 

- Žinoma, ne. 

— Ar pasiėmei užkeiktą buteliuką? — jo akyse sužibo ki- 
birkštėlės. 

Ji žvilgtelėjo į vadovą ant kelių. 

— Ne, palikau kajutėje. 

— O dienoraštį? 

- Ir dienoraštį. Esu tikra, kad ten jie visai saugūs. 

— Tikiuosi, — tarstelėjo. Kai užsivėrė durys ir vairuotojas 
pasuko iš prieplaukos, jis apsidairė. - Atrodo, Tobio nėra 

su mumis. Žinojau, kad Čarlė nevažiuos, bet kodėl nėra 
jo? Tikėjausi, jam bus įdomu pamatyti aukštąją užtvanką. 

— Nemanau, kad rastų kokią dingstį brautis į mano kaju- 
tę, — tvirtai pareiškė Ana. Ji matė, kad Serina sėdi viena au- 
tobusiuko priekyje. 

— Viliuosi, kad esi teisi, - jis sukryžiavo rankas ir nusišiepė. 

Autobusui stabtelėjus, kad turistai galėtų apžiūrėti dvide- 
šimtojo amžiaus pradžioje pastatytos pirmosios užtvankos 
liekanas, ir vėl sustojus prie aukštosios užtvankos, Endis neat- 
lyžo. Galbūt jis tyčia braunasi tarp jųdviejų su Serina; jos susi- 
erzinimas vis didėjo, kai, išlipę iš autobuso, jie įkopė į didžiu- 
lio betoninio statinio viršų ir spoksojo į Nasero ežero — vidinės 
jūros, kuri atsirado pastačius užtvanką, tolimą krantą. 

— Nuostabu, ar ne? - pasakė įkandin jų sekusi Serina. — Bet 
liūdna, kai pagalvoji, kokia daugybė šventyklų ir kitokių pa- 
minklų dingo po vandeniu. 

— Svarbesnius išgabeno, - įsiterpė Endis. 

Serina linktelėjo. 

— Tačiau didžiuma dingo. Užtvanka atnešė ne vien naudą. 

— Ne? - nekantriai paklausė Endis. - Kodėl taip sprendi? 

— Na, pirmiausia dėl to, kad Nilo žemumas nuodija sūrus 
jūros vanduo, nes srovė nebėra gana stipri, kad jį sulaikytų, 
ežere nusėda dumblas, kuris anksčiau per kasmečius potvy- 
nius tręšdavo laukus, - pagavusi Endžio žvilgsnį, papurtė 
galvą. — Taip, žinau, įvyko stebuklas, dabar visi turi elektrą. 

Endis šyptelėjo. 

— Dėl to Egiptas nepaprastai klesti. Ekonomika niekada 
nebuvo tavo stiprioji sritis, brangute. 

Ana pamatė, kad Serinos skruostus nutvieskė raudonis. 

— Gyvenime yra svarbesnių dalykų nei televizija, - atsikirto ji. 

Endis rūsčiai pažvelgė ir nusišaipė: 

- Žinoma. Be jokios abejonės, daugybė nelaimingų paukš- 
telių ir vargšų sunaikintų krokodilų bei visokių mielų magiš- 
kų daikčiukų, kuriems trukdo nelemti elektros laukai! 

Serina akimirką užmerkė akis ir giliai įkvėpė. 

— Atsiknisk, Endi. Palik mane ramybėje, būk toks mielas. 

Ana nekantriai žvilgčiojo čia į vieną, čia į kitą, paskui pa- 
keitė temą. 

— Štai ten ant užtvankos sienos kalė su šuniukais. Noriu ją 
nufotografuoti. Ar pastebėjote, jog visur, kur tik einam, pilna 
smėlio spalvos šunų? Nežinia, ar jie laukiniai, ar valkatos, bet, 
regis, niekam nepriklauso. 

Nusivedusi Seriną tolėliau, Ana pasikuitė krepšyje, išsi- 
traukė fotoaparatą ir ėmė paveiksluoti vandens pakrašty žai- 
džiančius šuniukus. 

— Jis išties siekia tave suvilioti! - pasakė atsigręžusi į upę 
Serina, žiūrėdama, kaip Endis tolsta nuo jų. - Manau, tu 
nieko prieš? 

Ana kreivai šyptelėjo. 

— Dar nenusprendžiau. Kartais kiek persistengia. 

Ji žvilgtelėjo į Seriną. Ši spoksojo į Nasero ežerą. Ana ne- 
matė jos akių po tamsiais akiniais. 

— Negaliu suvokti kai kurių dalykų, apie kuriuos jis kalba. 
Jis linksmas. Patrauklus. 

— Nepasitikėk juo, Ana. Nereikia juo visiškai pasitikė- 
ti, — jos nuostabai, Serina staiga sugriebė ją už rankos. - Būk 
atsargi, brangute. Prašau. Turi nemažai bėdų, o jis yra iš 
tų, kurie gali suerzinti šiuo metu aplink tave šėlstančias ga- 
lias, — ji stabtelėjo. — Tikriausiai supranti, kad mudu nekaip 
sugyvenam. Pradėjęs susitikinėti su Čarle, bando kištis ir į 
mano gyvenimą. Spėju, kad tau prisipažino manąs, jog esu 
trenkta, — Serina tyrinėjo Anos veidą. — Taip, iš tavo išraiškos 

matau, kad taip. Na, gal aš ir tokia. Tačiau bent stengiuosi 
daryti gera. Endžiui galvoje tik viena, jis godus, žiaurus ir 
nežinia kodėl, kai atvykome į Egiptą, kas minutę darosi vis 
agresyvesnis ir plėšresnis! Tad būk atsargi, - pasakiusi pasi- 
suko ir nuėjo. 

Ana žvelgė į nueinančią Seriną. 

— Serina! 

Bet ši tik papurtė galvą ir negrįžtelėjo. Pakumpusiais pe- 
čiais nuskubėjo tolyn palei užtvanką. 

— Tegu sau eina. 

Ana krūptelėjo, negirdėjo, kaip grįžo Endis. Jis uždėjo 
plaštaką jai ant rankos. 

— Ji grįš. Visada grįžta. Mūsų Serina — labai šviesi asmenybė. 

Ji pakėlė į jį akis. 

— Ar girdėjai, ką ji sakė? 

Jis papurtė galvą. 

— Jei papasakojai Serinai, ką tau sakiau, spėju, kad buvo 1a- 
bai šiurkšti! 

Ana suraukė kaktą. 

— Vadinasi, manai, kad esu labai netaktiška. 

— Atsiprašau, — jis tarsi atsitiktinai apkabino ją per pečius. — 
Eik, atsistok ten. Noriu tave nufotografuoti, - paprašė ir nu- 
vedė ją prie sienos. — Jei stovėsi čia, nuotraukoje matysis visa 
užtvanka. Kas yra, Ana? Ar kas blogai? — pyktelėjęs paklausė. 

Ji negirdėjo jo. Pražiota burna, nuo sukrėtimo įsitempusiu 
kūnu, staiga pamiršusi, kas vyksta aplinkui, Ana spoksojo į 
netolimą tašką. 

Vos už trisdešimties pėdų ją stebėjo žynys Anchotepas, — iš- 
kėlęs ranką, rodė pirštu jai į širdį. 

Tai, kas buvo uždaryta, greit atsivėrė... 
Ei jūs, kas nusineša širdis. 
Ei jūs, kas vagia ir sudaužo širdis... 


Legenda tęsiasi. Smėlius nupusto, šešėliai išduoda tai, kas 
buvo anksčiau. Žadina prisiminimus. Ar tai žynių kapas? 
Kapas, primintas istorijos, o paskui pamirštas? Šįkart plėšikai 
apsiginklavę geriau. Ir stipresni. Faraonų sargai seniai išėjo. 
Durys suskaldytos, nukeltos nuo vyrių, ir nieko nėra, kas gintų 
šį kabą. 


Kur auksas? Kur brangakmeniai, buošę dievų tarnus? Mumijas 
išneša ir guldo ant smėlio. Sudarkytos ir išniekintos, jos virsta 
dulkėmis. Sukultos kanopos“. 

Lobio nėra. Nėra maisto anapusiniam gyvenimui. Nes tuos 
vyrus atstūmė dievai. 

Kampe randa paslėptą butelį. Išneša jį laukan į dykumą, ap- 
žiūrinėja, sviedžia šalin. Stiklas dabar nevertinamas. Aukso 
ieškotojai jo nebrangina. 


* Uždengti laidojimo indai, į kuriuos dedami balzamuojamo mirusiojo viduriai. 

Jiems išėjus, kapas lieka atviras. Mirusiųjų sielas maitina 
saulės šviesa ir dykumos mėnesienos balaimingas sidabras, jos 
sutvirtėja. 

Bet vyrai, kurių šventvagiškos rankos palietė draudžiamą 
vietą, sutinka Anubio ir Sobeko tarnus. Dievai visada gins 
šventąjį buteliuką su Izidės ašaromis — plėšikai miršta kaib ir 
visi tie, kas jį paliečia. Pagal dievų teismo nuosprendį jų kūnus 


suryja šakalai ir krokodilai. 


- Tai miražas, Ana. Šviesos apgaulė, - pasakė Endis, prisi- 
traukęs ją prie savęs, kai ši išlemeno, ką mačiusi. - Nurimk, 
eime į pavėsį. Čia labai atvira vieta. 

Jis vedė ją į užtvankos galą, į kelių medžių metamą tan- 
kią ūksmę. 

— Endi! Ana! Palaukite! - šaukė Serina atsigręžusi. Galiau- 
siai suvokusi, jog kažkas ne taip, ji nuskubėjo prie jų. — Kas 
yra? Kas atsitiko? 

— Nieko, kas tave domintų, Serina, - mestelėjo per petį 
Endis. 

Ana susiraukė. Blogai, kad kišasi, nors jo norai ir labai 
geri, o ypač dabar. 

— Tai buvo Anchotepas, — atsakė ji drebančiu balsu ir stab- 
telėjo. - Serina, jis buvo čia virš užtvankos, pasirodė tik aki- 
mirką. Bet buteliukas liko laive. Tad Anchotepas ten ir tu- 
rėtų būti kartu su juo? Neturėtų sekti man iš paskos. Ko jis 
sekioja? 

Serina įsmeigė akis į Aną. 

— Ar esi tikra, kad jį matei? 

— Ji nieko nematė, - Endis vėl uždėjo ranką Anai ant pe- 
ties. - Kai saulė tokia ryški, lengva įsivaizduoti — galų gale 
juk miražuose iškyla miestų miestai. 

— Aš tikrai mačiau! — pasakė staiga nuo jo atšlijusi Ana. — 
Tai ne miražas, Endi. Mačiau jį jau ne kartą, tad lengvai 
atpažinau, — ją nukrėtė šiurpas. - Jis žiūrėjo į mane! Stebė- 
jo mane! 

Minta manimi. Šie žodžiai spontaniškai šovė į galvą. 
Naudojasi mano pykčiu. Mano baime. Ji smarkiai drebėjo. 

Spigus Anos balsas patraukė Omarą. Jis pasakojo Benui ir 
grupei kitų apie tai, kaip rusai statė užtvanką, o dabar atsisu- 
ko susiraukęs. 

— Kokios bėdos, bičiuliai? Ar Anai viskas gerai? — nuskubė- 
jęs prie jų paklausė. 

— Man viskas gerai, - Ana prisivertė nusišypsoti. Vargu ar 
gali pasitikėti Omaru. Jiedu su Endžiu gali ją uždaryti į be- 
protnamį. 

— Tikriausiai perkaito saulėje, - pasakė Endis. - Aš ja pasi- 
rūpinsiu. Atsigers ko nors šalto pavėsyje ir viskas praeis. 

Jis ėmė vesti Aną autobuso link, bet ši stabtelėjo. 

— Ačiū, Endi, man viskas gerai. Jei neprieštarauji, mieliau 
pasikalbėčiau su Serina. 

Jis nusijuokė. 

— Aš prieštarauju. Nenoriu su tavimi skirtis, Serina tegul 
pasiklauso Omaro pasakojimo apie užtvanką, ar ne, Serina? — 
jo balsas staiga tapo griežtas. 

— Ne, -atkirto Serina ir sukryžiavo rankas. - Manau, mums, 
mergaitėms, reikia pasišnekėti, Endi. Čia tu negali padėti. 

Ana užgniaužė šypsnį. 

— Endi, prašau. Mudvi su Serina atsigersime autobuse. Eik 
pasiklausyti Omaro. Paskui mums apie viską papasakosi. 

Abi moterys pasuko atgal palei užtvanką. Endis liko sto- 
vėti, žiūrėjo, kaip jos eina autobuso link, paskui gūžtelėjęs 
pečiais nuėjo. 

Ana suspaudė Serinai ranką. 

— Jis čia buvo, žiūrėjo į mane. Rodė pirštu į mane! O, Dieve! 
Negaliu tuo patikėti. Kodėl? Ko jis čia atėjo? Ši vieta šiuolai- 
kiška. Senovės Egiptas į užtvanką nekelia kojos. Ir kvepalų 
buteliuko aš neturiu. 

Jos atsisėdo viena šalia kitos ant žolės dulkėto medžio ūks- 
mėje ir gėrė iš butelių vandenį. Ana atsigulė aukštielninka, 
užsidengė ranka akis. 

— Arvisa tai įsivaizduoju? Gal jis teisus? Gal per daug saulės 
ir per daug vaizduotės? 

Stojo trumpa tyla. Serina žvelgė pro retus sidabrinius lapus 
į ryškiai mėlyną dangų. 

— Ką manai? 

— Manau, jog imu tuo tikėti. 

— Tu teisi. Ana, nesu tikra, kad apie visa tai itin daug Ži- 
nau. Kaip sakiau, jaučiuosi išmušta iš vėžių. Bet, matyt, esu 
vienintelė, ką turi, todėl privalai man leisti tau padėti, jei 
tik galėsiu. Tegul Endis nesugriauna tavo pasitikėjimo ma- 
nimi. Prašau. 

Jos veidą užklojo šešėlis, ji krūptelėjo ir pasižiūrėjo, kieno 
jis. Endis persigalvojo ir atsekė joms iš paskos. 

— Kam turėčiau griauti jos pasitikėjimą tavimi? — jis sto- 
vėjo ir žiūrėjo į jas iš viršaus į apačią. - Jai pačiai pakanka 
sveiko proto, Serina. Man nereikia nurodinėti to, kas ir taip 
akivaizdu. 

Abi moterys atsisėdo. 

— Endi, palik mus nors akimirką ramybėje, - Ana juto vis 
didėjantį susierzinimą. 

Jis atsisėdo šalia jos. 

— Ar išties to nori? — šelmiškai šyptelėjo jai. - Kaip jautiesi? Ar 
gėrimas padėjo? Autobuse turiu alaus krepšyje, gal norėtum? 

Serina pritraukė kelius, apkabino juos rankomis. 

— Tu nesiliausi Endi, ar ne? 

Jis gūžtelėjo pečiais. 

— Sakau tik tai, kas yra. Tavo senovės Egipto daikčiukai la- 
bai žavūs, mieloji, ir nieko daugiau. Senovė. Istorija. Šiandien 
tokie dalykai nepraktikuojami. Kaip antai altorius Izidei tavo 
miegamojo kampe, smilkalai ir visa kita. Jie antgamtiški. 
Pavojingi. Neturėtum nei pati jais tikėti, nei, žinoma, stengtis 
įtikinti Anos. Ji pernelyg jautri. Ši šalis — tai lakmuso popie- 
rėlis turintiems vaizduotę ir bent kiek romantišką sielą. Turi 
pasitraukti. 

— Kaip geras tvirtas senasis Endis su žemiškomis pažiūro- 
mis ir nepajudinamomis vyriškomis smegenimis? — ramiai 
atsiliepė Ana. - Endi, ar tau kada nors buvo toptelėję, kad 
Serina gali turėti ryšį su senovės tiesomis? Kad tai, ką ji sako 
ir kuo tiki, gali būti visiškai pagrįsta? 

— Tai niekai, brangioji, - atkirto jis ir pašoko. - Matau, kad 
jūsų neatversiu, tad einu prie kitų. Turite tik ketvirtį valandos, 
paskui grįžtam į laivą. 

Kai jis dingo, stojo ilga tyla. Serina mąstė padėjusi smakrą 
ant kelių. 

— Ačiū, kad mane užstojai. 

— Ko pati neapsigini? - Ana vis dar buvo suirzusi. - Endis 
mėgsta šantažuoti. Jei nusileisi, nuo tavęs neatstos. Privalai 
atsisukti į jį ir gerokai išplūsti senovės Egipto prakeiksmais, — 
ji staiga sukikeno. — Aišku, kad man jau geriau. 

— Puiku, — Serina pažvelgė į ją, nusišypsojo ir giliai įkvė- 
pė. - Aš jo neišplūstu dėl to, kad jis mane itin blogai veikia 

ir kartais supykdo pigiais tauškalais, sarkazmu ir šantažu, jog 
bijau, kad galiu įsikarščiavusi pasakyti kažką, ko visą gyveni- 
mą gailėčiausi, — ji trumpai stabtelėjo, paskui kalbėjo toliau. — 
Galėčiau jam rimtai pakenkti, Ana. Patikėk. Žinau nemažai 
tavo vadinamųjų prakeiksmų, kad tai padaryčiau! 

Stojo ilga tyla. 

— Visa tai tikra, ar ne, - pasakė Ana ir patrynė rankomis 
veidą. — Tai, kad dauguma žmonių to negali matyti ar supras- 
ti, dar nereiškia, jog to nėra, — ji atsiduso. - Negali to nuvyti 
šalin, sakydamas, kad to nėra. Taip nebūna, - pasakė ir žvilg- 
telėjo į Seriną. — Aš bijau. 

Serina palinko prie jos ir paėmė už rankos. 

— Aš būsiu šalia tavęs. Kada tik panorėsi, - pakėlusi akis, 
liūdnai palingavo galva. - Žiūrėk, grįžta visi. Tikriausiai lai- 
kas eiti. Vėliau apie tai pasikalbėsime. 

Autobuse Ana sėdėjo šalia Beno. Įsitaisęs pačiame priekyje, 
Endis apipylė klausimais Omarą. Atskirta nuo Anos, Serina 
beveik nešnekėjo. Atrodė giliai paskendusi mintyse, o kai grį- 
žo į laivą, iškart nuėjo į kajutę. Ana palydėjo ją mąsliu žvilgs- 
niu, paskui pati pasuko kajutės link ir, atsidūrusi viduje, griebė 
telefono ragelį. Praėjo kelios sekundės, kol Serina atsiliepė. 

— Norėjau truputį daugiau su tavimi pakalbėti, - pasku- 
bomis tarė Ana. - Ar gali ateiti čionai, pas mane į kajutę? 
Tuomet mums niekas netrukdys. 

Serina tyliai nusijuokė. 

— Net ir toks atidus bei mielas Endis? Na, gerai, brangioji. 
Po dvidešimties minučių būsiu pas tave. 

Ana nepatikrino, ar kvepalų buteliukas vietoje. Neleido sau 
nei žvilgtelėti per petį, nei į veidrodį. Jeigu žyniai tikri, tuo- 
met ji privalo nuspręsti, ar Serina gali padėti, ar jos įsikišimas 
tik paaštrintų padėtį. Prisiminė, kad turi dar vieną galimy- 

niekas nemato, kai svies buteliuką į upę. Staiga ji prikando 
lūpą. Tarkime, jį išmesiu. O jeigu tai tik supykdys žynius? 

Ji giliai įkvėpė. Negalvok apie tai. Nuo šiol ji tramdys savo 
mintis. Ji ir toliau turi taip laikytis, o jei bus gana tvirta, 
susitelks ir nepasiduos vaizduotei, daugiau niekas jos neap- 
lankys; ji nebeleis sau nieko įsivaizduoti, laukti, bijoti. O 
gal verta laikytis kitos minties. Tikimybė, kad Endis tei- 
sus, o jiedvi su Serina abi klysta. Kad jos sąmonę apnikusios 
miglotos vizijos tėra tik karščiuojančių smegenų sužadinti 
vaizdiniai. 

Atsisėdusi ant lovos ištraukė staliuko stalčių. Nepakenks, jei 
kiek paskaitys dienoraštį, kol pasirodys Serina. Net jei Luiza 
rašytų apie žynius ar savo regėjimus, ją tik dar labiau prablaš- 
kytų. Ištraukė dienoraštį ir kurį laiką žiūrėjo į apsitrynus;į vir- 
šelį. Staiga jai parūpo sužinoti, ar Filė bent įsivaizdavo, kokią 
uždelsto veikimo bombą pakišo savo dukraitei perduodama 
dienoraštį, o prieš daugelį metų — kvepalų buteliuką, roman- 
tišką dovaną mažam godžiam vaikui? 

Ji atsiduso. Nenorėjo pakelti akių, dairytis po kajutę, tad 
atsivertė dienoraštį, lėtai sklaidė lapus, ieškodama tarp jų 
palikto žymeklio — atviruko su Edfu šventykla liepsnojančio 


saulėlydžio fone. 


Luiza asmeniškai pasikalbėjo su reisu, maldavo perduoti ži- 
nutę Hasanui, bet jis tik gūžtelėjo pečiais ir papurtė galvą. 
Draugiška kapitono šypsena ir tviskančios akys kažkur dingo. 
Jis žiūrėjo į ją šaltai ir priekaištingai, buvo oficialiai manda- 

gus ir iškart pasišalino sakydamas, kad privalo vykdyti savo 
pareigas. Užlipusi į viršutinį denį, Luiza atsirėmė į turėklus, 
skėtis saugojo nuo karštos ryto saulės. Ji spoksojo į tolimoje 
Nilo pakrantėje prisišvartavusius laivus. Fildingų dahabėja 
buvo tuščia. Tiesiai už jos, lordo Karsterso dahabėjoje, vaikš- 
tinėjo tik vienas vyras, kuris sukryžiuotomis kojomis sėdėjo 
užpakaliniame denyje ir siuvo burę. Ji apgailestaudama su- 
glamžė Hasanui parašytą raštelį ir įmetė į vandenį. Valandėlę 
jis plūduriavo viršuje, paskui, prisisunkęs vandens, lėtai nu- 
grimzdo ir dingo iš akių. 

Po valandėlės netoliese pasigirdęs irklų girgždesys priver- 
tė pakelti žvilgsnį: ji nusiminė išvydus, kad jų link atplaukia 
lordas Karstersas. Ji nenusišypsojo, kai šis pasisveikindamas 
kilstelėjo ranką. Apsimetė nepastebėjusi, nusisuko ir, nuėjusi 
į kitą pusę, žvelgė į miestą. Šįryt anksčiau Ogasta su ponio- 
mis Filding išlipo į krantą aplankyti turgavietės. Luiza atsisa- 
kė vykti drauge. Neturėjo jokio noro pirkiniams. 

Netrukus už nugaros išgirdo žingsnius ant denio. 

— Ponia Šeli, jaučiu, jog privalau iš visos širdies jūsų atsi- 
prašyti. 

Neatsigręžusi ji atsakė: 

— Taip, lorde Karstersai. Tačiau pirmiausia turėtumėte atsi- 
prašyti mano dragomano, kurį, jums įsikišus, atleido iš darbo. 

Akimirką tvyrojo tyla. Matydamas, kad ji neketina atsi- 
sukti ir kalbėtis, lordas Karstersas prisiartino prie turėklų ir 
atsirėmė šalia jos. 

— Užtikrinu jus, mano motyvai buvo visiškai kilnūs, — ty- 
liai pratarė jis. - Gal leistumėte pabandyti atlyginti skriau- 
dą? Kiek suprantu, šią popietę plauksime aukštyn kriokliu. 
Manau, Ibis plauks pirmas. Ar leisite man jus lydėti į pikniką 
ant uolų, kad galėtumėte pažiūrėti, kaip laivas plauks prieš 

srovę? Tai būtų nuostabi tema jūsų tapybai. Girdėjau, kad nu- 
bai it žuvys neria į vandenį, kai traukia virves. Ir vaikai prie jų 
prisijungia. Bus žavus reginys. 

Jiedu stovėjo vienas šalia kito ir spoksojo į vandenį. Toli 
krante šmėžavo vežimus traukiantys arkliai, asiliukai su juos 
apžergusiais raiteliais, netoli prieplaukos ant smėlio tempia- 
mos kelios valtys. Jis žiūrėjo tylėdamas, patenkintas, kad pa- 
kišo mintį, gal nujautė jos sąmonėje vykstančią kovą. Viena 
vertus, jai pašėlusiai norėjosi priimti jo kvietimą: galimybė 
piešti laivą žvelgiant nuo uolų buvo pernelyg gundanti. Antra 
vertus, ji vis dar niršo ant jo, suvokė, jog taip parodytų nelo- 
jalumą Hasanui. 

— Pamąstykite apie savo tapybą, ponia Šeli. Būtų tiesiog 
gėda nepamatyti krioklio iš visų pusių, — tylus jo balsas skam- 
bėjo įtikinamai. — Tai mažiausia, ką galiu padaryti bandyda- 
mas jums atlyginti patirtą žalą. 

Ji nukreipė į jį aštrų žvilgsnį, bet jis vis dar žvelgė į tolį ir 
neatsisuko. 

Galų gale ji pasidavė. Būtų kvaila, kaip jis sakė, atsisakyti 
progos bent kiek laiko stebėti reginį nuo uolų ir nutapyti vis- 
ką, kas vyksta. Tai, kad ji priima jo pasiūlymą, nereiškia, jog 
jam atleido ar kada nors atleis. 

Kiek vėliau tą popietę, susirinkusi tapybos reikmenis, ji nu- 
sekė Karstersui iš paskos į jo valtį, puikiai žinodama, kad šį 
kartą negalės persirengti patogiais drabužiais ir kad net upės 
dulksnoje privalės likti oficialia apranga. 

Tik jiems nusiyrus nuo Ižio, ji pastebėjo Veneciją Filding, 
žiūrinčią į juos iš savo brolio laivo denio. Net iš toli galėjo 
justi šios moters pyktį ir pavydą. 

Išsilaipinus uolienų atodangoje virš vieno siauresnių tarpek- 
lių tarp salų, Karstersas vikriai iššoko į krantą. Valtininkas 

perdavė maistą iškylai, jos tapybos reikmenis ir daugybę 
minkštų gobeleno pagalvių, suvyniotų į klijuotę, kad nesu- 
drėktų. Karstersas įbruko vyriškiui saują monetų ir mostelėjo 
jam pasišalinti. 

— Cia atsiveria nuostabus vaizdas, kai laivas tempiamas 
prieš srovę. 

Jis nusišypsojo jai. Padavė ranką, mandagiai nuvedė ją prie 
pagalvių ir įteikė skėtį. Ji atsisėdo, buvo įdomu, kaip jis įsi- 
vaizduoja ją galėsiant tapyti su skėčiu rankoje. 

Šniokščiantis vanduo trukdė kalbėtis. Palikęs ją vieną iš- 
sikrauti dažų, Karstersas nuėjo, atsistojo ant uolos krašto ir 
žiūrėjo į upę, į vietą, kur pirmiausia turi pasirodyti laivas. 
Stovėjo ilgai, tikriausiai paskendęs mintyse, paskui galų gale 
grįžo atgal. Atrėmusi skėtį, ji atsivertė eskizų albumą ir ėmė 
piešti tarpeklio apmatus. Nuo krioklio purslų sušlapo sijono 
padurkas, bet ji nepastebėjo. 

Luiza pakėlė akis. 

— Gal būtumėte toks malonus, mano lorde, ir atneštumėte 
man truputį vandens? 

Padavė jam puodelį ir nusišypsojo. Kai jis ėmė puodelį, jų- 
dviejų akys trumpai susitiko. Ryškioje saulės šviesoje jo rai- 
nelės atrodė bespalvės it stiklas, veido išraiška nesuvokiama. 
Ji negalėjo atitraukti žvilgsnio nuo jo. Valandėlę jautėsi taip, 
tarsi kažkur kristų, paskui staiga atplėšė žvilgsnį. Pažiūrėjusi 
žemyn į aplink uolą kunkuliuojantį vandenį, pagavo mįslingą 
šypsnį — jis truko tik akimirką, paskui dingo taip greit, jog ji 
pamanė, ar tik nebus įsivaizdavusi. 

Ji stebėjo, kaip atsitūpęs purslų pilno uolos duburio pakraš- 
ty skubiai šmaukštelėjo puodeliu, paskui atsistojo ir atnešė jai. 

Ji linktelėjo ir paėmė jį. 

— Manau, jums bus nuobodu, mano lorde. 

Jis papurtė galvą. 

— Tikrai ne. Labai klystate manydama, kad man taip greit 
įgrysta. Aš be galo kantrus. 

Jos nuostabai, jis atsisėdo ant pagalvės šalia jos ir sukry- 
žiavo kojas. Ji gūžtelėjo pečiais. Pamirkė teptuką į vandenį, 
parinko iš dėžutės dažų, juos sumaišė ir skubiai brūkštelėjo 
per popierių. 

Kai vėl pažvelgė į jį, saulė buvo kiek pasislinkusi. Šešėliai 
jai už nugaros gilesni nei anksčiau. Nematyti nei dahabėjos, 
nei palydos. Jis sėdėjo kaip anksčiau, kai paskutinį kartą į jį 
pažvelgė: įbedęs akis į jos eskizą, bet jai buvo aišku, kad jo 
nemato. Ji liovėsi tapiusi, pamažu padėjo teptuką. Jis nė ne- 
krustelėjo. Nustūmusi nuo kelių eskizų albumą, ji tyliai atsi- 
stojo ir ėmė į jį žiūrėti. Jis vis dar nerodė jokio ženklo, kad ją 
pastebi. 

— Lorde? — ramiai ištarė jam į ausį. - Lorde Rodžeri? Ar 
jums viskas gerai? 

Jo akys buvo atvertos, vyzdžiai - maži juodi taškeliai keis- 
tai šviesiose rainelėse. Nugara visiškai tiesi, plaštakos laisvai 
ilsisi ant kelių. Kaip ji spėjo, buvo paskendęs apmąstymuose. 

Ją nukrėtė šiurpas, ji atsilošė. Dar kelias sekundes žiūrėjo 
į jį, paskui nuėjo. Atsistojo prie vandens, žvelgė į uolas, suko 
galvą, ar nepabandžius jį pažadinti. Kaip tik tą akimirką išvy- 
do pirmas tarpeklio angoje pasirodžiusias figūras su virvėmis 
ant pečių. Po kelių sekundžių upė virto rėkiančių, besijuo- 
kiančių vyrų sambrūzdžiu — ji matė, kaip maždaug po tuziną 
vyrų prie kiekvieno iš keturių lynų tempia sunkų laivą jos link 
prieš sūkuriuojančius vandens srautus. 

— Puikus reginys, ar ne? 

Ji krūptelėjo išgirdusi balsą. Karstersas stovėjo šalia, įbedęs 
akis į tai, kas vyksta prieš juos. 

— Tikrai puikus, - ji žvilgtelėjo į jį iš padilbų. Veido, kurį 
dengė balto šalmo šešėlis, nebuvo matyti. 

— Gal norite greit brūkštelėti kelis eskizus? Aš iškrausiu 
valgius, be to, privalau duoti vaikinams bakšišo. Kai tik mus 
pastebės, iškart užsigeis panardyti. 

Umai jis tapo labai veiklus: krovė iš pintinės skanumynus, pa- 
tiesė nedidelę staltiesę, išpilstė vyną, o ji vėl sėdo prie eskizų. 

Pergalingai šaukiantys vyrai pritempė laivą arčiau, dabar 
ant priešakinės kajutės stogo Luiza pamatė Ogastą ir serą 
Džoną. Jai pažvelgus, jiedu ėmė mojuoti. 

— Kai pereis per pirmąjį slenkstį, prie jų prisijungsime, — pa- 
sakė Karstersas ir padavė jai taurę vyno. - Tuomet galėsite tai 
pamatyti, kaip sakoma, iš kito galo. Už ką gersime? - jis at- 
kišo savo taurę, ji jautėsi priversta atsakyti. Jų rankos sekundę 
susilietė, paskui, pakėlęs savo taurę, priglaudė ją prie lūpų ir 
pasakė: - Būkite sveika, gražioji ledi. 

Nors ir stengėsi susitvardyti, neišturėjo nepažvelgusi jam 
į akis. Šįkart jau nepajėgė nusukti žvilgsnio. Buvo pernelyg 
pavargusi. Atsilošė į pagalves. Dabar jis prisislinko arčiau, 
palinko virš jos. 

— Luiza, brangioji, ar man paimti taurę? Juk nenorime jos 
išlieti, ar ne? — jo lūpos buvo jai prie veido, akys žvelgė į ją, 
tokios didelės, tarsi galingi vandens sūkuriai, grėsmingai 
traukiantys į savo gelmes. - Ar man patraukti skėtį, brangioji, 
kad geriau jus pridengtų? Štai taip. 

Jos akys merkėsi. Ji buvo bejėgė. Tvirtos ir įsakmios jo lū- 
pos pasiekė jos lūpas. Jos gyslomis perbėgo juslingas virpesys, 
bet jis ūmai atsisėdo ir suriko: 

— Ya//a! Imshbi! Eik šalin! 

Prie jų ant uolos stovėjo berniukas tik su aprišalu ant juos- 
mens, nuo jo varvėjo vanduo. 

Vis dar mieguista ji pamatė, kaip berniukas nubėga ir šoka 
nuo uolos į putojantį, kunkuliuojantį vandenį. 

— O, Dieve, jis nuskęs, - pasakė šaižiu išsigandusiu balsu. 

— Nenuskęs. Kaip, manote, jis čia pateko? Jam reikia bakšišo! 

Karstersas įkišo ranką į kišenę ir ištraukė pilną saują mone- 
tų. Mestelėjęs aukštyn stebėjo, kaip jos pliaukšteli į vandenį 
aplink iškilusią galvutę. Netrukus įžūliai besišypsančio vei- 
duko vietoje kyšojo pora rudų kojyčių. 

- Štai, jūsų vynas, brangioji, - jis vėl padavė jai taurę vyno. — 
Leiskite jums patiekti valgių. 

Tarsi nieko nebūtų įvykę. Sutrikusi ji prispaudė ranką prie 
lūpų. Dabar jis klūpojo priešais pintinę, ėmė iš jos duoną, kie- 
tai virtus kiaušinius, šviežią baltą sūrį ir vaisius. 

Ji visai susipainiojo, papurtė galvą ir paklausė: 

— Kaip grįšime į I5p? 

Staiga jai pasirodė, jog tai labai svarbu. Norėjo būti kartu 
su kitais. 

— Pamatysite. Kai plauks pro šalį, bus nesunku. 

Prikrovęs jai lyg kokiam vaikui pilną lėkštę maisto, atsisė- 
do už kelių žingsnių. Ir jau nebežiūrėjo tiesiai į ją. 

Ji žvilgtelėjo į skėtį. Dabar jis stovėjo tarp upės ir tos vietos, 
kur ji gulėjo. Taigi niekas laive negalėjo matyti, kas įvyko, 
jei apskritai kas nors nutiko. Ji sumišusi žiūrėjo į savo lėkštę 
nejausdama alkio. 

Karstersas pagaliau pažvelgė į ją. 

— Kas yra? Ar nepatinka? 

Ji gūžtelėjo pečiais. 

— Atleiskite, aš soti. 

Jis padėjo butelį, iš kurio įsipylė vyno, ir vėl prisislinko ar- 
čiau jos. 

— Tikiuosi, jums ne per daug saulės? 

Ji papurtė galvą. 

— Ne, ne, aš tiesiog tarpstu saulėje. 

Ar ji tai sapnavo? Jei jį apkaltintų ja pasinaudojus, ar ap- 
šauktų ją melage? 

Dabar jis vėl šypsojosi, sėdėjo prie jos, tiesė į ją ranką. Ji 
stengėsi nežiūrėti į jį. 

— Luiza? — jo balsas aiškiai skambėjo užgoždamas vandens 
ūžesį. - Nesipriešink. Pažvelk į mane. Juk žinai, ko nori. 

Ji giliai įkvėpė, įbedė žvilgsnį į saulės atšvaitus vandenyje, 
bandė priešintis. 

— Rodžeri, prašau... 

— Pažvelk į mane, Luiza. Kam kovoti? Pažvelk į mane. Dabar. 

Jo plaštaka buvo šalta kaip ledas. Ją nukrėtė šiurpas. 
Negalėdama susitvardyti, juto, kaip veidas kyla prie jo veido. 

- Štai taip. 

Jo akys veikė it magnetas. Dar sykį pajuto jų trauką, galvoje 
nebeliko minčių, kūnas tapo bevalis ir klusnus it lėlės. 

- Štai taip. Taip lengva. 

Lėtai braukdamas pirštais per ranką į viršų, suėmė jai smak- 
rą ir dar aukščiau kilstelėjo veidą. Šįkart jos lūpos nuolankiai 
atsidavė jo lūpoms, nors kūnas liko be atsako. Ji buvo beginklė. 
Žinojo, kad jis ir vėl perkėlė skėtį, paskui pajuto, kaip atsega 
palaidinę aukšta apykakle, užkiša ranką, praskečia švelnius ir 
drėgnus marškinių nėrinius, lediniais pirštais ieško krūtų. Ji 
duso, bet jo neatstūmė. 

— Tą kvepalų buteliuką, Luiza, man atiduosi. Tai bus tavo 
dovana man, brangioji. 

Dabar jo lūpos šnabždėjo jai į ausį. Jos mintis kartojo 
žodžius. Kvepalų buteliukas. Dovana. Kvepalų buteliukas. 
Dovana. 

Hasano dovana! 

Staiga jai prasivėrė akys. 

— Ne! — sušuko jį stipriai atstumdama. — Ne! Ką jūs darote? 

Pašoko, nulėkė keletą žingsnių slidžia uola ir pajuto, jog 
po kojomis dingsta žemė. Smaugiama baimės, bandė gelbėtis, 
išmetė ranką į priekį, šiaip ne taip atgavo pusiausvyrą ir susto- 
jo siūbuodama ant briaunos vandens pakrašty. 

Kaip tik tą akimirką išvydo tarp savęs ir Karsterso įsiterpu- 
sią aukštą figūrą. 

Valandėlę stovėjo tarp jųdviejų ištiestomis rankomis, su 
įniršio kauke, paskui pasišalino. 

Karstersas atrodė prikaustytas prie žemės. Buvo išblyškęs 
it aplink juos šniokščiančio vandens putos, smarkiai drebėjo, 
nežinia, ar jauduliu, ar baime liepsnojančiomis akimis... 

- Ei, Luiza! Ar pasirengusi lipti į laivą? 

Ją staiga pasiekė pro slenksčių ūžesį prasiveržęs balsas, ji 
pasisuko ir už kokių penkiolikos jardų nuo uolos išvydo da- 
habėją. Iškart aplink radosi koks tuzinas vyrų, už lynų tem- 
piančių ir laikančių laivą prieš šniokščiančio vandens srovę. 
Seras Džonas pamojo iškėlęs abi rankas. Netrukus ant uolos 
užšoko vienas iš įgulos, skubiai sukrovė jų daiktus, o dar po 
valandėlės laivas jau buvo gana arti, tad jai pavyko įsikibti į 
kopėčių turėklus ir įlipti. Karstersas, perdavęs reisui paskutinę 
pagalvę, irgi užsiropštė kopėčiomis. 

— Na, ar nupiešėte mus? Leiskite pažiūrėti. 

Seras Džonas siekė albumo. Ji be žodžių jį atidavė jam. 

Užpakaly stovintis Karstersas palinko į priekį, uždėjo ranką 
jai ant alkūnės. Nuoga oda juto jo pirštus it šaltą kaučiuką. 

Ana krūptelėjo ir pakėlė akis. Suraukusi kaktą žvilgtelėjo į 
laikrodį. Prabėgo beveik visa valanda, o Serinos nė kvapo. 
Ana ištiesė ranką, pakėlė telefono ragelį, surinko Serinos ka- 
jutės numerį. 

Atsiliepė Čarlė. 

— Kas čia? — paklausė ji tokiu balsu, tarsi būtų ką tik pakir- 
dusi iš miego. 

— Čarle, tai Ana. Norėčiau pasikalbėti su Serina. 

Trumpa pertrauka, paskui pasigirdo duslus juokas. 

— Tu kieta. Jos čia nėra. 

— Suprantu. Gal žinai, kada ji išėjo? 

— Neturiu supratimo, — balsas išdavė, kad jai nuobodu. — Aš 
jos neprižiūriu, - Čarlė triukšmingai metė telefono ragelį. 

Ana sučiaupė lūpas. 

Užvertė dienoraštį, vėl įkišo į stalčių. Kai pasuko durų link, 
išgirdo beldimą. 

Tai Serina. Iš pirmo žvilgsnio Ana pamatė, jog ji apsiverkusi. 

— Kas atsitiko? Ak, Serina! - pačiupusi ją už rankos, įsi- 
tempė į kambarį. Pasodino ant lovos ir valandėlę žiūrėjo į ją, 
paskui atsisėdo šalia. — Juk tai ne dėl Endžio. Ar jis tau prie- 
kaištavo dėl manęs? 

Serina gūžtelėjo pečiais, paskui nenoriai vos linktelėjo. 

— Tai ne tavo kaltė, Ana. Jis rengėsi visa tai pasakyti, vos 
mums susitikus, - sušnarpštė ir ėmė grabalioti sijono kiše- 
nėje nosinaitės. - Bet jis toks Žiaurus, — ji Žiūrėjo tiesiai prieš 
save, veidas buvo raukšlėtas, suglumęs. — Tokia aš tau nerei- 


kalinga, Ana. 

Ana apstulbusi spoksojo į ją. Paskui atsistojo, nuėjo prie 
tualetinio staliuko, pripylė stiklinę vandens. Paduodama 
Serinai, bejėgiškai gūžtelėjo pečiais ir paklausė: 

— Ką jis sakė? Gal galėtum man pasakyti? 

— Nežinau. Esu tikra, kad turi vaizduotę, tad viską gali įsi- 
vaizduoti. Esmė ta, kad savo menopauzės kliedesius turiu su- 
valdyti ir daugiau prie tavęs nesiartinti. 

— Arba ką? Ką jis iš tikrųjų ketina padaryti? — Ana juto au- 
gantį įniršį. 

— Tau, aišku, nieko, - užsimerkusi Serina abiem rankom 
apglėbė stiklinę ir skubiai išmaukė vandenį. - Bet mano gy- 
venimą pavers pragaru. Patikėk manimi, jis tą gali. Ir anks- 
čiau taip elgėsi. Užeina. Skambina telefonu. Duoda supras- 
ti, kad kvailai elgiuosi. Grasina psichiatrais, egzorcistais ir 
vienas Dievas žino kuo! Neverta prasidėti, Ana, — atsidususi 
padėjo stiklinę ir papurtė galvą. - Net jei norėčiau, negalė- 
čiau tau niekuo padėti. Jis išsunkė mane iki paskutinio kraujo 
lašo. Esu tik gera auka tavo žyniams. Vienintelė paguoda ta, 
jog dabar, kaip spėju, net neturiu pakankamai energijos, kad 
jiems būtų verta mane užvaldyti. 

Ana užsimerkė. Temperatūra kajutėje, regis, nukrito keliais 
laipsniais. Ji mąstė apie Luizą ir jos baimę. 

— Kas verčia manyti, kad jie mėgins tave užvaldyti? 

— Aš paskirta jiems. Tikriausiai turiu tokios energijos, ko- 
kios jiems reikia. Jei būčiau stipri, susikaupusi, galėčiau at- 
sispirti. Kovoti su jais jų pačių žemėje, tuomet gal ir būčiau 
tau naudinga, - Serina papurtė galvą. - Bet, pasak Endžio, 
dabar man liko mane apsėdusi paranoja. Meldžiau jį, kad į tai 
žiūrėtų atlaidžiau. Kad pabandytų įsivaizduoti realią grėsmę. 
Pagalvotų apie tai, kas nutiktų, jei tiedu žyniai taptų stipresni. 
Be manęs, nėra kam su jais kovoti. 

— Aš galiu išmesti tą buteliuką, Serina, — nutraukė ją Ana. 

„— Tai nieko nepadės! Pati sakei, kad jie sekė tau iš paskos 
iki užtvankos. Jie nesusiję su buteliuku, Ana, jie - realios sa- 
varankiškos būtybės! Nežinau, kodėl jie anksčiau nepasiro- 
dė. Galbūt žinojo, kad vieną dieną jį atveši į Egiptą. Galbūt 
Londone jiems trūko tinkamos energijos. O dabar, suradę 
būdą, kaip jos gauti, tikrai nepliumptels į vandenį ir neištirps 
garų ūke! 

Nors ir išsigandusi, Ana nenoromis šyptelėjo. Šis pasakoji- 
mas sužadino nuostabų vaizdą. 

— Tuomet privalai man padėti, Serina, privalai. Man tavęs 
reikia. Vis mąstau apie Luizą, kaip ji išsigando, - ji vėl atsi- 
stojo, ūmai tapo ryžtinga. - Dabar iškart einu pas Endį išsi- 
aiškinti ir priversiu jį tave palikti ramybėje. 

— Ne, prašau! — sušuko Serina, sugriebusi ją už rankos. 

— Nebandyk manęs stabdyti. Man gana jo kišimosi, tikrai 
gana. Mudvi abi sakėme, kad jis šantažistas, tu teisi, tai visai 
ne jo reikalas. 

— Jis pavertė tave savo reikalu, Ana. Tu jam patinki, o atvi- 
rai kalbant, — ji kiek delsė, - manau, kad jam dar labiau pa- 
tinka tavo dienoraštis. Širdies gilumoje Endis pirmiausia yra 
pirklys ir tik paskui draugas arba meilužis. Tai gali pasirodyti 
baisu, bet tikriausiai jis jau turi galvoje jo pirkėją ir kainą. Jei 
trukdysiu jam greit užsidirbti, man galas! 

Valandėlę Ana tylomis dėbsojo į ją, paskui, nė žodžio neta- 
rusi, greit apsisuko ir it viesulas išlėkė iš kajutės. 

Rasti Endį nebuvo sunku. Jis sėdėjo ant taburetės prie baro, 
žiūrėjo, kaip Ali plaka kokteilius. 

— Noriu pasikalbėti. Dabar, - Ana atsistojo priešais jį, už- 
dėjusi rankas ant klubų, liepsnojančiomis akimis. - Tavo ki- 
šimasis per toli nuėjo! Laikas sustoti. 

Ji žinojo, jog visi kiti poilsio kambaryje paskubomis į ją 
žvilgčioja, paskui nusuka akis. Ji nekreipė į juos dėmesio. 

— Taigi Serina nuėjo tiesiai pas tave, ar ne? — pasakęs pake- 
verzojo savo pavardę sąskaitoje ir paėmė iš Ali taurę, paskui 
kilstelėjo tarsi gerdamas į jos sveikatą. — Aš tik norėjau tave 
išgelbėti, kad nebūtum įtraukta į dramatišką jos veiklą. Žinai, 
turėtum man padėkoti. Bet, — jis gūžtelėjo pečiais ir gerokai 
truktelėjo iš taurės, — jei to nori, tebūnie. 

— Taip, noriu. Ir nenoriu girdėti, kad ją baugini. Dėl Dievo, 
liaukis kaišiojęs nosį! Kodėl manai turįs teisę reikšti nuomonę 
apie tai, ką darau ar su kuo draugauju? Mudu pažįstami vos 
kelias dienas! 

Ji žinojo, kad persistengia, bet staiga išvydo Feliksą, pa- 
renkant; jai draugus, diktuojantį, kaip gyventi. Daugiau to 
nebus. Naujoji Ana yra laisva ir daug stipresnė už senąją. 

— Seriną irgi pažįsti vos kelias dienas, - atkirto Endis ir pa- 
purtė galvą. 

— Elgiuosi pagal savo jausmus, — trumpai atšovė ji. - Man ji 
patinka, aš pasitikiu ja. 

— Ak taip! Ar tai reiškia, kad aš tau nepatinku ir kad tu manimi 
nepasitiki? Atleisk. Kažkodėl susidariau visai priešingą įspūdį. 

Ji pažvelgė jam į akis. 

— Man patinki, Endi, ir esu tikra, jog galiu pasitikėti tavimi. 
Bet tai nereiškia, kad visą save privalau tau atiduoti, kad gali 
nurodinėti, su kuo turiu draugauti. 

Endis atlaikė jos žvilgsnį ir tyliai pasakė: 

— Galiu tau priminti, jog daugelį metų pažįstu Seriną. Tu 
ją pažįsti vos kelias dienas. Taigi mano santykiai su ja — taip 
pat ne tavo reikalas. 

Akimirką tvyrojo tyla. 


Ji žingtelėjo atgal ir vos linktelėjo. 

— Esu sujaudinta! Tavo santykiai su ja nekliudo mudviejų 
santykiams! 

Skubiai nuo jo nusisukusi, išvydo už nugaros stovintį Tobį, 
o šalia jo - Čarlę. Staiga Ana pamatė, kad Tobis laiko Čarlę 
už rankos. 

— Ar tai asmeniškas karas? - paklausė kreivai šyptelėjęs 
Tobis. — Jei ne, tuomet norėtume prisijungti... 

Jis staiga liovėsi kalbėti, kai Čarlė prasmuko pro jį, išsiva- 
davusi iš jo gniaužtų. 

— Endi, tu niekšas! - žodžiai buvo neaiškūs, akys klajojo, 
praslysdamos pro Endį ir vėl grįždamos atgal, tarsi negalėtų 
jo rasti. Kai Ana pasitraukė, ji pasviro į priekį, atkišo rankas į 
barą. —- Endi, privalau tai padaryti deivei Sechmetai. Jai ma- 
nęs reikia, Endi. Ji nori manęs, — po jos žodžių stojo nejauki 
tyla, ji apsidairė aplink. — Endi, kas vyksta? — jos balsas staiga 
tapo gan graudus. - Endi, kas man darosi? 

Kažkas spūstelėjo petį, Ana atsigręžė. Tai Tobis. Jis pamo- 
jo jai pasitraukti į šalį, - paskubomis žvilgtelėjusi iš pradžių į 
Čarlę, paskui į Endį, ji nusekė jam iš paskos. 

— Endi, kas man nutiko? - jiems pasukus į duris, Ana išgir- 
do graudų ausį rėžiantį balsą. 

— Tu girta, - šį šiurkštų Endžio atkirtį tikriausiai girdėjo 
visi esantys kambaryje. 

— Ne! - sušuko ji prapliupdama ašaromis. — Ne, aš negirta. 
Aš nieko negėriau... - jos balsas nuslopo. Valandėlę ji stovėjo 
vos svirduliuodama, paskui lėtai susmuko jam prie kojų. 

— Endis susitvarkys su ja, - pasakė Tobis vesdamas Aną prie 
durų. Eikime į lauką. 

— Ji nekaip atrodo. 

Sechmeta. Ar Čarlė iš tiesų paminėjo Sechmetą? Ją krėtė 
drebulys. Suraukusi kaktą, Ana sekė įkandin Tobio į dengtą 
užpakalinį denį. 

— Man ji neatrodė girta. 

— Nemanau, kad buvo girta, kai sukėlė tokį triukšmą per 
pietus, - Tobio balsas skambėjo mįslingai, kai jiedu atsirė- 
mę į turėklus žvelgė į upę. - Neužuodžiau alkoholio kvapo. 
Tačiau ji serga. Mano galva, tai dėl karščio, — jis gūžtelėjo 
pečiais. — Gal reiktų pasikalbėti su Omaru. 

Jis apsisuko. 

— Atrodo, kad šiuo metu Endis turi šiokių tokių sunkumų. 
Regis, vienas jų susijęs su manim. 

Kai pakeitė temą, jo balsas skambėjo linksmai ir nerū- 
pestingai. 

Ji žiūrėjo žemyn į vandenį. Staiga pakėlė į jį akis ir paklausė: 

— Sakėte, kad Endis turi sunkumų su daugybe žmonių. Ji 
pasakė „Sechmeta“, ar ne? 

Akimirką jis atrodė pritrenktas. 

— Kas? 

- Čarlė. Carlė kalbėjo apie deivę Sechmetą. 

— Argi? Ji šaukė ir kliedėjo kaip beprotė. Privalėjau ją su- 
laikyti, kad galėtumėte pirma prie jos prieiti, — jis klastingai 
nusišiepė. — Per daug nesigilinkit į tai, ką ji sakė. Jos mintys 
išties buvo kitur. 

Ana prikando lūpą. Kelias akimirkas ji tylėjo, o Tobis, nau- 
dodamasis proga, tyrinėjo jos veidą. 

— Ar galiu jus pavaišinti gėrimu prieš vakarienę? — pasitrau- 
kęs nuo turėklų, atsigręžė į duris. - Spėju, kad jie jau išėjo. 

Ji papurtė galvą. 

— Ačiū, ketinu pasikalbėti su Serina. Noriu, kad ji žinotų, 
jog tas niekšas manęs nuo jos neatstums. 

Ji stabtelėjo, pažvelgė į Tobį ir ūmai suvokė, jog; jie pirmą 
kartą liko vieni po to, kai Endis atskleidė jo paslaptį. Kaip ji 

galėjo pamiršti? Bet tiek daug ko įvyko, kad ji nekreipė dė- 
mesio, tarėsi neišgirdusi. Aišku, ji tuo netiki. Argi ne taip? 
Įsmeigusi žvilgsnį į jį, ji suraukė kaktą, paskui papurtė galvą. 
Tai ne žmogžudžio veidas. Antraip ji nieko nenutuokia apie 
žmogaus charakterį. 

Serinos niekur negalėjo rasti. Jos kajutėje buvo tamsu, ten 
ramiai knarkė Čarlė. Serinos nebuvo nei Anos kajutėje, nei 
viršutiniame denyje, nei tuščiame valgomajame. Sutrikusi 
Ana grįžo į kajutę ir atsisėdo ant lovos. 

Kur Serina? Ji susimąstė. Aišku, viena negalėjo išlipti į 
krantą. Laivas ne toks didelis, kad kas nors galėtų jame dingti. 
Tikriausiai ji kieno nors kito kajutėje. Galbūt Beno ar Būtų, 
ar dar kieno kito. 

Liūdnai atsidususi, Ana atsisėdo ant lovos. Iki vakarienės 
dar pusvalandis. Ji galėtų grįžti į barą ir išgerti su Tobiu arba 
atsigulusi dar kiek paskaityti, kad sužinotų, kas nutiko Luizai, 


kai ši grįžo į laivą. 


Luiza nusivilko nuo dulksnos sudrėkusią suknelę, persiren- 


gė kita ir grįžo į denį, kur Foresteriai šnekėjosi su Rodžeriu 
Karstersu, žiūrėdami, kaip būrys įsiręžusių vyrų tempia laivą 
per slenksčius. Išvydus Karstersą, jos veidas užsiplieskė rau- 
doniu. Ji tikėjosi, jog jis bus grįžęs į savo laivą, kitą dieną 
plauksiantį jiems pavymui. 

Kai jis atsigręžė, ji išvydo pergalingai linksmą jo veidą. 
Ūmai suprato galinti jį skaityti lyg knygą: buvo pasitikintis 


savimi, visiškai tikras, kad ji ničnieko nepamena apie tai, kas 

nutiko šią popietę ant uolų, ir kiek pašaipus. Ją nukrėtė šiurpas, 
ji pasijuto kaip tada — tarsi priešais žebenkštį bailiai susigūžęs 
zuikis, kuris negali nei krustelėti, nei bėgti. Susitvardžiusi ji 
atplėšė nuo jo žvilgsnį ir žingtelėjo prie sero Džono, stipriai 
pajutusi jo guodžiantį geraširdiškumą. 

— Matyt, lorde Karstersai, - pasakė ji, pasijutusi saugiai, — šį 
vakarą ketinate grįžti į savo laivą? Turėčiau jums padėkoti už 
man surengtą iškylą. 

Jis vos pastebimai linktelėjo. Ji pirmąkart pastebėjo, kad jo 
šypsena kiek kreivoka. Dėl to jis atrodė klastingai, ir tai nepa- 
prastai trikdė. Ji pajuto, kaip ją vėl nukrėtė šiurpas. 

Seras Džonas tą pastebėjo. Apkabinęs ją per pečius, lengvai 
spustelėjo. 

— Ar jums šalta, brangioji? Tai vis ta vandens dulksna. 

Ji šyptelėjo jam. 

— Truputį šalta. 

Iš dykumos dar nedvelkė vėjas, o netrukus už uolų ding- 
sianti saulė skleidė šilumą. Tik tarp uolų ir žemų atšlaičių 
buvo vėsu. Laive staiga tapo tylu. Vyrai, visą dieną tempę lai- 
vą už virvių per slenksčius, vienas po kito išsiskirstė po savo 
kaimus, o nuostabus locmanas nubas, kiaurą dieną sėdėjęs 
prie vairo ir kone kaip karalius oriai vadovavęs darbui, pirma 
atidavė pagarbą reisui, paskui serui Džonui ir patraukė namo. 
Rytoj j jie visi vyks į paskutinę kelionės vietą, o paskui vėl leisis 
į krioklio žemumą tempti kito laivo. 

— Rodžeris sutiko kartu pavakarieniauti, brangioji, - pasa- 
kė švytintis seras Džonas. — Į savo laivą grįš vėliau. Čia pra- 
leisime naktį. Kiek suprantu, ryt mus temps per paskutinius 
slenksčius, paskui kokiai dienai ar dviem apsistosime Filėje ir 
lauksime atvyksiančių Fildingų. Bus smagu plaukti su tokia 
palyda iki antrojo krioklio. 

Luiza prisivertė nusišypsoti; kalbėjo tai, kas pridera, pas- 
kui atsiprašė it vėl nulipo į apačią. Kajutėje išsitiesė ant lovos, 
buvo išsekusi ir prislėgta, mąstė apie Hasaną, o lauke leidosi 
auksu žėrinti saulė. 

Išgirdusi beldimą į duris, ji krūptelėjo ir atsisėdo. Tikriausiai 
buvo užmigusi. Kajutėje visiškai tamsu, ji grabaliodama ieškojo 
žvakidės, aplink visai nieko nebuvo matyti. Kai uždegė žvakę, 
per ankštą kajutę vėl nuaidėjo beldimas — tuomet ji susigriebė, 
kad tai tikriausiai Tris atėjo jai padėti apsirengti vakarienei. Ji 
pamiršo, kad buvo užstūmusi kajutės durų skląstį. Kai apgrai- 
bomis ėjo atidaryti durų, virš mažytę patalpą puošiančių tamsiai 
rusvos ir auksinės spalvos kilimų bei portjerų švysčiojo šešėliai. 

Ten stovėjo Karstersas, palenkęs galvą po žemomis lubo- 
mis. Vienu skubiu judesiu įstūmė ją atgal į kajutę, įžengė jai iš 
paskos ir užsklendė duris. 

— Kaip drįstate? 

Jis ją taip stipriai stumtelėjo, kad ji parvirto ant lovos ir 
buvo priversta žiūrėti, kaip jis, paėmęs žvakidę, atidžiai tyri- 
nėja jos daiktus. 

— Kur jis? — sušnypštė jis. 

— Kas? — paklausė. Jos padėtis buvo blogesnė; ji sėdėjo ir 
žiūrėjo į jį, negalėjo atsistoti jo neatstūmusi. Ją krėtė šiurpas. — 
Kaip drįsote čia jeiti? — vėl paklausė. - Išeikite! Aš šauksiuosi 
pagalbos! Bus labai nepatogu, jei jus čia ras. 

— Nemanau, - jis nusijuokė. — Foresteriai nedrįs ant manęs 
pykti, mano padorioji poniute Šeli. Ypač kai jiems papasa- 
kosiu, kad buvai neabejinga man šią popietę. Sugriebė jos 
smakrą geležiniais pirštais, kaip darė anksčiau, ir privertė 
pažvelgti į jį. - Taip, prisimeni. Turėsiu būti atsargus. O tu 
atkakli. Manai, gali man atsispirti, - jis sunkiai iškvėpė pro 
nosį. - Taigi, ponia Šeli, kur jis? 

— Kvepalų buteliukas? — nėra ko apsimesti nežinančia, ko jis 
klausia. — Paslėpiau jį krante. 

Jo akys sužaibavo. 

- Tik ne šiandien. Šiandien negalėjai. Vakar? Ar palikai 
Filėje? Kur? — jis prispaudė jos galvą prie kajutės sienos. — 
Pasakyk man, - sušnypštė pro sukąstus dantis. 

Staiga kajutėje pasidarė labai šalta. Žvakės liepsna ėmė vir- 
pėti, smilkti juodų dūmų gijomis. Jo akys tarsi tamsios duobės 
žvelgė į ją. Ji negalėjo nusigręžti. Netekusi vilties, užsimerkė, 
stengėsi nekvėpuoti jo nemaloniu salstelėjusiu kvapu. 

— To jums niekada nepasakysiu, - ir trenkė kumščiu jam per 
veidą, jai buvo atsilyginta tyliu kikenimu. 

— Ak, pasakysi man, širdele. Patikėk, pasakysi, - jis sugrie- 
bė ją už riešo. 

Vos suaimanavusi iš skausmo, pajuto, kaip jam tarp pirštų 
trekštelėjo smulkūs gležni jos kaulai. 

— Padėkite! — jos šauksmas skambėjo kaip šnabždesys. - Jei 
tu €si, Anchotepai, padėk man dabar! 

Žvakė suspindo ryškiau. 

Karstersas vėl nusijuokė. 

— Tai mūsų našlelė šaukiasi vyriausiojo Žynio, tačiau nežino 
kaip, - nusišaipė ir taip stipriai stumtelėjo ją į kajutės sieną, 
jog nuo smūgio jai užgniaužė kvapą. - Kur buteliukas... — ir 
nutilo nebaigęs sakinio. Laivas smarkiai suposi. Viršuje denyje 
reisas linktelėjo per bortą. Švartfalas atsipalaidavo, Ižį nešė ga- 
linga srovė. Jiedu išgirdo riksmus ir skubių žingsnių dundesį. 

— Kodėl? - dusdama paklausė ji. - Kodėl jums būtinai jo 
prireikė? 

Jis spoksojo į ją iš viršaus. 

— Man būtinai jo reikia. Tai įsakymas. Ne žaisliukas, su ku- 
riuo gali žaisti. O šventa charizma. Kuri turi galią. Ir vien aš 
žinau, kaip ją panaudoti! 

Jo akys karštligiškai sublizgo, plaštaka stipriau suspaudė 
jai riešą. 

— Anchotepai! - Luiza iš visų jėgų priešinosi. - Neleisk jam 
manęs skriausti... 

Suvirpėjusi žvakės liepsna apšvietė troškią ankštą kajutę. 
Pramerkusi akis ji vogčiomis žvilgtelėjo į langą už nugaros. 
Ten stovėjo figūra —- miglota, neaiški. Tolėliau matėsi siena, 
langinės, skara, kurią buvo užmetusi ant taburetės. 

— Anchotepai! Padėk man! — šįkart jos balsas buvo stipres- 
nis. Ją beveik užgulęs vyras buvo daug baisesnis nei tolimos 
praeities šešėlis. 

Karstersas pajuto oro permainą šioje ankštoje erdvėje ir tai, 
kaip keistai ėmė degti žvakė, tad žingtelėjo atgal. Pamatęs 
į tolį įbestą Luizos žvilgsnį, atsigręžė į langą ir išsižiojo. Jis 
tučtuojau atsitraukė nuo lovos. 

— Būk pasveikintas, Izidės tarne! — jis žemai nusilenkė, ne- 
kreipdamas dėmesio į Luizą, susigūžusią ant gulto, kad atro- 
dytų kiek įmanoma mažesnė. 

Kajutėje trūko oro; prieš akimirką smarkiai degusi ir dūmų 
gijas siuntusi žvakės liepsna apsiblausė, virto mažyte kibirkš- 
tim. Po sekundės visai užges. Figūra pamažu blėso. 

Luiza puolė nuo lovos prie durų, apgraibomis ieškojo skląs- 
čio. It paklaikusi grabinėjo, o šviesa tuo metu visai užgeso. 
Kai figūra dingo, Karstersas vėl atsisuko į ją. Ji juto, kaip jo 
rankos apgraibomis ieško jos pečių, ir kaip tik tą akimirką 
stingstančiais pirštais apčiuopė skląstį. Iš visų jėgų jį patrau- 
kė, pajuto, kaip slystelėjo atgal, bet buvo per vėlu. Jis nutempė 
ją nuo durų ir vėl parvertė ant lovos. Ji įkvėpė, norėjo surikti, 
tačiau jo ranka užspaudė jai burną. Ji ir vėl išgirdo jo juoką. 
Dabar jame skambėjo jaudulys ir pergalė. 

Kaip tik tada, kai jis pradėjo nuo jos plėšti palaidinę, kaž- 
kas garsiai pabeldė į duris. 

Būk pagarbintas, Amonai Ra, tu eini dangumi, 
visi veidai regi tave. Žmonės 
šlovina tavo vardą. 
Milijonai metų prabėgo pasaulyje. 
Tu išlieki ir keliauji neaprėpiamomis erdvėmis... 


Ir vel šen bei ten busto smėlį. Jis vėl užkloja paliktą atvirą kapą. 
Užmaršties dulkėse amžiams palaidotos mumijos; lieka vien jų 
vardai uolos sienose. Bėga amžiai, žyniai tėra bekūniai šešėliai, — 
nei bo saule, nei po mėnuliu nieko nelieka, pamirštos mirusiųjų 
priesaikos, išlietas pyktis - vien atodūsis, nešamas vėjo ber kopas. 


* * + 


Dievas atėjo į Kemeto šalį nauju vardu. Miega senieji Egipto 
dievai. Jų tarnai prarado savo didybę. Prieš 3000 metų birmą- 
kart buvo užmūrytas kapas su abiejų žynių kūnais. 

Ranka, rausianti pamirštą buteliuką kopoje, kai tamsoje tė- 
vas ieško didesnių turtų, yra vaiko. Berniukas iškapsto Jį ne- 
kantriais pirštais, laiko aukštai iškėlęs, žavisi stiklo spalvomis 
gimstančio saulėtekio spinduliuose. 

Išnirę iš aušros ūkų it rasa ant papiruso lapo, birma vienas, 
paskui kitas šešėlis šybsodami žiūri į berniuką. Tik asilas ba- 
Junta pavojų: nuleidęs ausis, išrėkia savo baimę tuščiam dyku- 


Li 


Beldimas nesiliovė. Ana pažvelgė suraukusi kaktą. Už atvi- 
ro lango tvyrojo tamsa, vienintelis šviesos šaltinis - lemputė 
prie lovos. Sutrikusi padėjo dienoraštį, ją visą apėmė Luizos 
patirtas siaubas. Atsistojo, priėjo prie kajutės durų ir atidarė, 
bet mintys dar klaidžiojo dūmų pilnoje tamsioje dahabėjos 
kajutėje. 

Prie durų stovėjo Ibrahimas su tuščiu padėklu po pažasti- 
mi. Jis įbedė į ją rimtą susirūpinus; žvilgsnį. 

— Ar blogai jaučiatės, madmuazele? Nerimavau, kad neatė- 
jote vakarieniauti. 

Koridorius buvo tuščias. 

Ji vos įstengė grįžti į dabartį. 

— Man viskas gerai, Ibrahimai. Atsiprašau. Skaitydama 
pamiršau laiką. Neišgirdau gongo, —- pavargusi patrynė vei- 
dą delnais. 

Jis atidžiai žvelgė į ją, po valandėlės atrodė patenkintas tuo, 
ką pamatė. Lėtai linktelėjo galva. 

— Atnešiu į kajutę jums ko nors užkąsti. 

Atsakymo nelaukė. Pasisuko ir nuėjo. Ji stebėjo jo lėtą di- 
dingą eiseną. Su balta g2/abija, turbanu ir odiniais sandalais 


-wosoo 


"MOS VėjUi. 


palikusi praviras duris, stovėjo susimąsčiusi ir žvelgė į naktį 
lauke. Vargšė Luiza. Turėjo labai bijoti. Ir pykti. Dienoraštis 

atskleidė daugybę prieštaringų jausmų; smulkios ir dailios 
blyškiai rudo rašalo raidės tolygiai leidžiasi puslapiu, vienin- 
telis nerimo ženklas - ankštesnės eilutės, vietomis nuožul- 
niau parašyti žodžiai, neatsargus brūkšnys jungiant žodžius, 
skubant užrašyti, keli rašalo lašai, nutiškę nuo per daug ir per 
dažnai spaudžiamos plunksnos. 

— Madmuazele? — tyliai pabeldęs, Ibrahimas vėl pasirodė 
tarpdury. Jis laikė padėklą su ybiškių sultimis, duona, kietai 
virtu kiaušiniu ir sūriu. Padėjo jį ant tualetinio staliuko ir liūd- 
nai šyptelėjo. — Ir dar vienas dalykas, madmmuazele. 

Įkišęs ranką į kišenę, ištraukė kažką pririštą prie plonos 
aukso grandinėlės. Ji matė, kaip jam tarp pirštų slysta žiedai. 

— Norėčiau, kad ją nešiotumėte, madmuazele, — pasakė jai 
atkišdamas grandinėlę. — Kol esate laive. Prašau ją grąžinti tą 
dieną, kai vyksite namo į Angliją. 

Ji žiūrėjo į jo delną, paskui lėtai ištiesė ranką. 

— Kas tai, Ibrahimai? 

Jis įmetė aukso amuletą jai į delną. Mažą ir sudėtingą. 

— Tai Horo akis. A//ab yisallimak. Tesaugo tave Dievas. 
Padės jums likti saugiai. 

Ji pajuto, kad išdžiūvo burna. 

— Saugiai nuo ko? 

Pakėlusi akis, sutiko jo tamsiai rudų akių žvilgsnį. Jis kelias 
sekundes žvelgė į ją, paskui vos gūžtelėjo pečiais. Tylėdamas 
žiūrėjo į grindis. 

— Ibrahimai? Ar tai dėl senųjų dievų? Ir dėl kobros? — pa- 
klausė ji ir nurijo seilę. 

- Inshallab! - šįkart jis ne gūžtelėjo, bet linktelėjo. 

— Tuomet ačiū. Labai jums dėkoju. Tai auksas, Ibrahimai. 
Jūs labai kilnus, kad man ją patikėjote. Norėčiau ką nors tin- 
kamo pasakyti arabiškai, — nusišypsojusi pasakė. 

— Sakykite: ka/tar beirak, - jo akyse sužibo liepsnelės. 

— Kattar beirak, Ibrahimai. 

Jis nusilenkė. 

— Ukbeeirak, madmuazele, — ir plačiai nusišypsojo. —- Dabar 
turiu grįžti į barą dirbti. Bon abpetit, mademoisellė'. U'i. Leilt 
ik saideb. Tai reiškia: rūpinkitės savimi ir tebūnie jums lai- 
minga ši naktis. 

Jam išėjus, ji žvelgė į amuletą rankoje. Akis, virš jos išlenk- 
tas antakis, apačioje mažytis aukso sūkuriukas. Ji žinojo, kad 
Horo akis - globos ir išgijimo simbolis - tūkstančius metų 
visame pasaulyje saugo Žmones nuo pavojų, ligų ir nelaimių. 
Kiek palaikė suspaudusi rankoje, paskui apčiuopė sąsagą ir 
atsargiai užsikabino ant kaklo. Buvo nepaprastai sujaudinta, 
kad Ibrahimas jai patikėjo tokį brangų daiktą. Ir išsigandusi. 
Ką žino, jei taip dėl jos baiminasi? Ji žvilgtelėjo į tualetinio 
staliuko stalčių, bet neatidarė. Šiandien pasirūpins, kad bute- 
liukas būtų padėtas į seifą. Ją nukrėtė šiurpas. 

Paėmė stiklinę su kvapiomis vaisių sultimis, atsisėdo ant 
lovos ir siekė dienoraščio. Ryt rytą nuspręs, ar vyks į eks- 
kursiją laivu, kaip nurodyta lentoje prie valgomojo, ar pasi- 
naudos proga pasikalbėti su Serina, kai tik įsitikins, jog nėra 
Endžio. Bet šiąnakt pirmiausia privalo sužinoti, kas nutiko 
vargšei Luizai, patekusiai į piktadario Rodžerio Karsterso 
nagus. Apsikamšiusi pagalvėmis, uždėjo plaštaką ant mažo 
auksinio amuleto ir nusišypsojo. Pasijuto saugi ir globojama, 
suvokė, jog to jau seniai nebuvo patyrusi. Sėdėjo kelias minu- 
tes paskendusi mintyse, mėgaudamasi šia savijauta, paskui vėl 
atsivertė dienoraštį. 


* Gero apetito, panele (pranc.). 

Laikydama rankoje aukštai iškeltą žvakę, Džeinė Tris žval- 
gėsi aplink. Jai buvo aišku, kas čia vyko. Luiza Šeli elgiasi 
kaip kekšė, —- Tris visąlaik įtarė, jog ji tokia, — ji smaginosi 
su lordu Karstersu tamsioje kajutėje. Metusi paniekos kupi- 
ną žvilgsnį, užkliuvo už Luizos išraudusio veido, pabrinkusių 
lūpų, suplėšytos palaidinės ir skubiai iš lovos išsiropščiančio 
gražaus pikto vyriškio. Šis buvo su drabužiais, vadinasi, ji pa- 
sirodė pačiu laiku, — jie dar nebuvo pasismaginę. Patenkinta 
nusišypsojo ir atsikrenkštė. 

- Ponia Šeli, ar norite, kad padėčiau jums pasirengti vaka- 
rienei, ar man ateiti vėliau? — ji neslėpė pasipiktinimo. , 

— Ačiū, Džeine. Taip, prašau pasilikti. Norėčiau persireng- 
ti, — atsakė Luiza drebančiu balsu. Pasisukusi į lordą Karstersą, 
parodė į duris: - Išeikite. 

Jis valandėlę delsė, paskui skubiai išsinešdino. Tačiau 
sprausdamasis siauru taku, dar kartą atsigręžė ir, kilstelėjęs 
ranką, pasakė: 

— A bientėf, brangioji, netrukus pratęsime mudviejų Žavų 
pokalbį. 

Luiza užsimerkė. Drebėdama žiūrėjo, kaip Tris įžiebia žva- 
kes prie lovos ir ant stalo. Kajutė sušvito švelniai virpančiomis 
šviesomis. 

Nė žodžio netarusi, Tris surankiojo kiek anksčiau tą po- 
pietę išmėtytus Luizos drabužius ir sulankstė juos. Paskui, 
paėmusi ąsotį, nuėjo atnešti karšto vandens ir rankšluosčių. 
Luiza žvilgtelėjo į kosmetikos dėžutę. Ji vis dar užrakinta, 
mažytis stilingas raktelis saugiai paslėptas po antpirščiu siu- 
vimo reikmenų dėžutėje. 


* Iki (pranc.). 

Drebančiomis rankomis ištraukusi smeigtukus ir šukas, 
paleido ilgus kaštoninius plaukus ir ėmė šepečiu juos šu- 
kuoti: lėtais ritmingais brūkštelėjimais stengėsi nubrauk- 
ti Karsterso rankų prisilietimą, jo kvapą, šalto žvilgsnio 
apžavus. 

Kai Džeinė pasirodė, Luiza pasižiūrėjo į ją ir pasakė: 

— Ačiū, Džeine. Ar lordas Karstersas paliko laivą? — pa- 
klausė ir, prikandusi lūpą, stengėsi tvardytis. 

— To išties nežinau, ponia Šeli, - tarė Džeinė ir pasipik- 
tinusi taip trinktelėjo sunkų ąsotį, kad vanduo išsiliejo ant 
tualetinio staliuko. - Ar norite, kad bėgčiau iš paskos ir 
prašyčiau sugrįžti? 

Luiza žiūrėjo į ją. 

— Juk žinote, kad nenoriu! Tas vyras - ištvirkęs gyvulys. Tik 
norėjau Žinoti, ar jis tikrai išėjo, — vos išturėjo. 

Stojo ilga tyla. Kol Džeinė svarstė jos žodžius, Luiza matė, 
kad jos negailestinga veido išraiška kiek sušvelnėjo. 

— Lyg girdėjau kalbant, kad jis liks vakarieniauti, - paaiškino 
imdama suplėšytą Luizos palaidinę ir su pasibjaurėjimu spok- 
sodama į ją. - Reiks nunešti gasa/os moteriškei, kad išskalbtų 
ir susiūtų. Foresteriai netveria džiaugsmu, kad susidraugavo 
su dar vienu aristokratijos atstovu, ir dar tokios aukštos padė- 
ties. Jie labai nuliūstų sužinoję, kad kas nors iš svečių buvo su 
juo nemalonus, - žvilgtelėjusi į; Luizą pasakė Džeinė. 

— Tikrai taip, - Luiza suspaustomis lūpomis siekė muilo. — 
Prašau įpilti truputį vandens, - paprašė ji. - Nors kajutėje 
buvo karšta, ją krėtė drebulys. - Ačiū, vakarienei apsirengsiu 
šilkinę suknelę, būkite maloni, atneškite man ją, paskui galite 
eiti padėti poniai Forester, — staiga ji atsilošė ir pažiūrėjo mo- 
teriškei tiesiai į akis. - Prašau nesakyti apie tai Foresteriams. 
Esate teisi — tai juos nuliūdintų. 

Ji ketino pati neilgai trukus šnektelėti su seru Džonu. 
Nenorėjo, kad Džeinė Tris surūgusia mina apie tai pirma pra- 
biltų. Nors Džeinė kiek atlyžo, Luiza įtarė, kad ji, be abejo- 
nės, išdėstys įvykius šališkai ir nemaloniai. Kai Džeinė užda- 
rė kajutės duris, ji giliai atsiduso, paskui atsisėdo ant taburetės 
ir liūdnai apžiūrinėjo save veidrodyje: apvalią krūtinę gilioje 
juostuoto korseto iškirptėje, ploną liemenį, vešlius, ant pe- 
čių krintančius ilgus plaukus. Nors rūpestingai saugojo veidą 
nuo saulės po skrybėle ir skėčiu, jis šiek tiek įdegė, neįprasta 
skruostų spalva teikė spindesio tamsioms akims. Ar pati to 
nežinodama jį suviliojo? Aišku, netyčia. To niekada nebūtų 
dariusi. Ji sudrebėjo, panėrė rankas į dubenį, apšlakstė veidą 
ir kaklą, jautė vandenyje mirkstančius plaukus. 

Dar kartą pažvelgė ir vandens apakinta nieko nematė. 
Nubraukė nuo akių lašus, įsmeigė žvilgsnį į veidrodį ir sulaikė 
kvapą. Padūmavusiame veidrodyje išvydo čia pat už nugaros 
stovinčią figūrą. 

Išsigandusi suriko, apsisuko, tačiau ten nieko nebuvo. 
Tikriausiai išvydo tik prie pat jų siauroje prieplaukoje pri- 
sišvartavusio laivo stiebų žibintų šešėlius, kurie susiliejo su 
mirguliuojančiais žvakių atšvaitais. Čiupo rankšluostį ir apsi- 
dairė. Kajutėje nieko nebuvo. Ant puošnių drapiruočių krin- 
tanti šviesa skleidė šilumą. Ji stengėsi atgauti kvapą, čiupo šu- 
kas. Tai vaizduotė, ir tiek. Šiąnakt šmėklos nebesilankys. Kai 
apsirengs, dar spės atsitokėti ir šį bei tą užrašyti dienoraštyje; 
paskui eis į svetainę ir, jei reiks, visą vakarą drąsiai žvelgs į 
žiaurias ir rūsčias lordo Karsterso akis. 

Ana atsikėlė, priėjo prie tualetinio staliuko, perlaužė per 
pusę duonos riekę. Supjaustė kiaušinį, išsirinko griežinėlį sū- 
rio, uždėjo ant duonos ir grįžo su sumuštiniu į lovą. Horo 
akis gulėjo tarp krūtų, oda juto aukso šilumą. Ana akimirką 
stabtelėjo, įsiklausė, pažvelgė į laikrodį. Beveik vienuolikta 
valanda. Kiti tikriausiai jau išklausė šiam vakarui numatytą 
Omaro paskaitą apie naujųjų laikų Egipto istoriją ir dabar ra- 
miai tarpusavy šnekučiuojasi arba geria poilsio kambary, kol 


eis miegoti. 


Atėjusi į svetainę Luiza rado serą Džoną vieną. Jis skubiai 
atsistojo. 

— Kaip gražiai atrodote, brangioji! - sušuko jis, atidžiai 
apžiūrinėdamas tamsaus šilko suknelę; paskui, tarsi nega- 
lėdamas atsispirti, paėmė jos ranką ir pabučiavo pirštų ga- 
liukus. - Brangi Luiza, turiu jums pranešti liūdną naujieną: 
Rodžeriui teko mus palikti. Gavo žinią, kad jo laive kilo 
sunkumų su vienu įgulos nariu, tad privalėjo grįžti. Prašė 
manęs, kad perduočiau jums, jog atsiprašo už tokį netikėtą 
išvykimą. 

— Nemanau, kad atsiprašo už išvykimą! — kandžiai atsakė 
Luiza ir atsisėdo ant minkštasuolio šalia jo. - Ar Ogasta greit 
prie mūsų prisijungs? 

Jis papurtė galvą. 

— Deja, šiandien patirto jaudulio jai pakako, tad nuėjo mie- 
goti. Paprašiau Abdulą anksti patiekti vakarienę, — paaiški- 
no ir ištiesė ranką į grafiną. — Leiskite jums pasiūlyti išgerti, 
brangioji. Išgerkime už tai, kad sėkmingai pakiltume kriokliu 
ir kad rytojus baigtųsi laimingai. 

Ji gurkštelėjo iš taurės, paskui pastatė ant stalo. 

— Džonai, esu priversta paprašyti, kad daugiau neleistumėt 
lordui Karstersui įžengti į šį laivą. Šį vakarą jis įsiveržė į mano 
kajutę, labai nepadoriai elgėsi. 

Seras Džonas nustebęs žvelgė į ją - blyškiai mėlynos akys 
atrodė didžiulės. Jis pirštais barbeno į stalą. 

— Luiza, man sunku tuo patikėti. Brangute, jis gerbiamas 
žmogus. Tikras džentelmenas. 

— Ne, jis — ne džentelmenas, - Luiza sugniaužė kumščius. — 
Jei Džeinė Tris nebūtų atėjusi, jis būtų mane išprievartavęs! 
Jis turi kažkokią keistą galią, užhipnotizuoja mane, tuomet 
nebegaliu su juo kovoti. Be to, klasta ir grasinimais bando 
priversti, kad atiduočiau kvepalų buteliuką. Ne, negaliu leisti, 
kad jis čia grįžtų! Nenorėjau apie tai kalbėti Ogastai girdint. 
Žinau, kad jis patinka jai, bet, sutikite, jo elgesys nepakenčia- 
mas! — ji nutilo ir drebančia ranka siekė taurės. 

Seras Džonas spoksojo į ją. 

— Sakote, bandė jus išprievartauti? 

Ji linktelėjo. 

Jis apsilaižė lūpas. 

— Įsiveržė į jūsų kajutę? 

Ji ir vėl linktelėjo. 

— Ir nepadoriai jus lietė? — jo žvilgsnis nuslydo jos veidu ir 
sustojo ties suknelės iškirpte. Staiga jis ėmė sunkiai alsuoti. — 
Mano brangi Luiza, nepamirškite, kad esate labai patraukli 
moteris. Kai toks karštis, jūsų draugijoje net pačiam kilniau- 

siam vyrui gali užvirti kraujas, — staiga kilstelėjęs nuo kėdės, 
prisislinko arčiau jos. - Aš pats negaliu atsispirti jūsų Žavesiui. 
Negaliu! - ištiesęs ranką karštais pirštais palietė jai riešą. 

— Džonai! Ką tu darai? - nutraukė jį Ogastos balsas, kai ši 
įžengė į svetainę. 

Jis atšoko it nudegęs. 

— Brangioji! Neišgirdau, kaip įėjai! Kokia laimė, kad esi čia. 
Luiza man papasakojo baisių dalykų. Baisių! — vapaliojo išsi- 
gandęs. - Brangioji, Karstersas pasirodė esąs tikras veidmai- 
nys. Storžievis. Daro siaubingą negarbę mūsų lyčiai. 

Ogasta atsisėdo prie stalo. Išlikdama rami, ištiesė ranką į 
grafiną. 

— Manau, pasielgėt kvailai, viena išvykdama su vyriškių, 
Luiza, - pasakė ji. 

Nors ir pyko, Luiza pajuto, kaip užkaito skruostai. 

— Užtikrinu jus, buvo ne taip. Lordo Karsterso elgesys vi- 
siškai nenusakomas žodžiais. Tikiuosi, uždrausite jam įženg- 
ti į Iby. 

Atsilošusi kėdėje, Ogasta mąsliai siurbčiojo iš taurės. 

— Nemanau, jog galime tai padaryti. Šis žmogus priklauso 
karalystės perų luomui. Turiu prisipažinti, jis mane taip pat 
privertė pasijusti nejaukiai, bet maniau, kad siekia Venecijos 
Filding palankumo, tad esu nustebusi, jog puolė prie jūsų. 

Luiza kilstelėjo antakį. 

— Ar norite pasakyti, kad esu neverta jo dėmesio? - paklau- 
sė ji nenoromis pasipiktinusi. 

Ogasta karčiai šyptelėjo. 

— Ne, ne tai, veikiau nepakankamai turtinga. Deividas 
Fildingas valdo didelius turtus ir neslepia, kad Venecija gaus 
nemažą kraitį. Ar jis turi kokią priežastį domėtis Luiza? — pa- 
klausė savo vyro. 

Seras Džonas sėdėjo nuolankiai padėjęs rankas ant stalo 
priešais save. 

— Jis nori jos kvepalų buteliuko, - pasakė jis gūžtelėdamas 
pečiais. - Vienas Dievas težino kam, bet manau, kad tai susiję 
su senovės Egipto studijomis. Būtų gerai, kad atiduotumėt 
jį, Luiza. Jums jis tikrai ne toks jau svarbus, galite pasakyti 
kainą. Tas vyras užmokės tiek, kiek paprašysite. 

Luiza žvilgtelėjo į jį. 

— Jis neįkainojamas. Aš jam tai sakiau. Be to, šis buteliukas 
man primena Hasaną, kuris jį man nupirko ir kurį taip ne- 
teisingai atleidote... — susigriebusi, kad nepasakytų daugiau, 
vidury sakinio prikando lūpą. - Jis buvo mano draugas, todėl 
buteliukas man dukart brangesnis. Užtikrinu jus, niekada su 
juo nesiskirsiu. Kol būsiu gyva. 

Ana padėjo dienorašųų. Suraukė kaktą. Kažkoks garsas už 
durų? Suirzusi spoksojo į rankeną, įtempė ausis ir kone pašo- 
ko, kai kažkas tyliai pabeldė į duris. 

— Kas ten? — paklausė ji ir neramiai atsikosėjo. 

— Tai aš, Tobis. Atleiskite, jei pažadinau. Tik norėjau pasi- 
teirauti, ar jums viskas gerai. 

Ji išlipo iš lovos ir nuėjo atidaryti durų. 

— Man viskas gerai, ačiū. 

Jis stovėjo atsirėmęs į sieną, už galvos nerūpestingai iškelta 
ranka. Sypsojosi jai neketindamas žengti vidun. 

— Tiesiog buvau sunerimęs, kai pamačiau, kad neatėjote 
vakarienės. Išsigandau, kad Endis nebūtų nusitempęs jūsų į 
savo urvą. 

Ji šyptelėjo. 

— Neturėjo progos. 

— Prisipažinsiu, esu patenkintas. Ką gi, labanakt ir saldaus miego. 

Ji stovėjo tarpdury, žiūrėdama, kaip jis nueina koridoriumi, 
pasuka už kampo. Paskui susimąsčiusi grįžo į kajutę. 

Tą naktį nebepasidavė norui skaityti toliau. Buvo pavargusi, 
tad skubiai nusiprausė po dušu ir įsiropštė į lovą. Darsyk pa- 
galvojo apie amuletą ant kaklo. Keista, bet su juo jautėsi saugi. 

Miegojo gerai iki ankstaus ryto. Dar mieguista prisiminė 
Luizą. Paskui užsnūdo, vėl pabudo ir dar kartą užmigo. Kai 
atsibudo, net nepramerkusi akių, susigriebė vėl siekianti dieno- 
raščio. Buvo apsėsta — taip norėjo sužinoti, kas nutiko Luizai. 

Po nesmagaus pokalbio su Foresteriais kitą rytą Luiza ilgai 
miegojo, o kai išėjo iš kajutės apsivilkusi vėsia palaidine ir 
sijonu, rado Ogastą vieną svetainėje. Ši nusivedė ją į denį, kur 
jiedvi sėdėjo gurkšnodamos limonadą plačios burės šešėlyje. 

— Mudu su seru Džonu pasišnekėjome, Luiza, - pradėjo 
kalbą Ogasta ir paskubomis žvilgtelėjo į jaunesnę moterį. - 
Gal kiek ir pasiskubinome atleisti Hasaną. Mus suklaidino 
Rodžeris. Aišku, netyčia, - skubiai pridūrė ji. - Reisas mano, 
kad Hasanas dar neišplaukė žemyn upe. Jiedu su seru Džonu 
nuėjo į krantą, bandys jį rasti. Netrukus grįš vyrai, laivą vilks 
per slenksčius, bet Hasanas mus nesunkiai suras, jei tik pano- 
rės, kai stovėsime Filėje. 

Luiza sulaikė kvapą. Užsimerkė, iš visų jėgų stengėsi išlikti 
rami. Labai tankiai plakė širdis. 

— Arjums tai patiktų, brangioji? 

Staiga ji pajuto, kad Ogasta tyrinėja jos veidą. 

Ji linktelėjo ir atsakė: 

— Man tai labai patiktų. 

- Žinot, brangioji, Džonas - geras žmogus, - pasakė Ogasta 
ir prikando lūpą. - Kartais šiek tiek jaudrus. Bet nieko blogo 
nelinki. 

„Luiza šyptelėjo. 

— Tai aš Žinau. 

Ji buvo sujaudinta. Tikriausia Ogastai nelengva atsiprašyti 
už vyrą ir tuo pat metu perspėti ją. Šias abi užduotis ji atliko 
labai taktiškai. 

Liko tik vienas nesantaikos obuolys. 

— O lordas Karstersas? 

— Jei Hasanas bus čia, jums nereikės likti vienai su juo, bran- 
gioji. Manau, Rodžeris buvo išlepintas vaikas, tad ir suaugęs 
elgiasi taip pat. Jei ko nors įsigeidžia, privalo turėti ir neleidžia, 
kad kas nors prieštarautų jo norams. Nors jis ir laukiamas sve- 
čias Ibyje, turėsime jam parodyti, kad šiuokart negaus ko nori. 

Rytą Luiza praleido piešdama uolas ir skardžius. Vidudienį 
ėmė grįžti vyrai, jie buvo pasirengę vilkti laivą per pasku- 
tinę krioklio atkarpą. Su jais grįžo seras Džonas ir lordas 
Karstersas. 

Luiza pasitraukė prie galinių turėklų, kad galėtų iš laivo 
stebėti viską, kas vyks. Ji nepasisveikino su dviem atvykėliais, 
o dėbsojo į ant uolų susirinkusius vyrus, kurie it virvės trauki- 
mo varžybose rengėsi kovai su stichija. Netrukus akies kam- 
pučiu pamatė, kaip seras Džonas su lordu Karstersu nuėjo į 
svetainę, kur Ogasta slėpėsi nuo saulės. 

Praėjo nemažai laiko, kol vienas jų pasirodė, o galiausiai ir 
Ogasta. Spindinčiomis akimis atskubėjo į laivo paskuigalį ir 
atsisėdo prie Luizos. 

— Kokios nuostabios naujienos! Nepatikėsite! 

— Ar seras Džonas surado Hasaną? —- paklausė Luiza, paju- 
tusi, kaip iš susijaudinimo plazda širdis. 

— Hasaną? —- Ogasta valandėlę atrodė suglumusi. - O, ne. 
Manau, seras Džonas jam paliko raštelį sekti įkandin IŽio, jei 
nori grįžti į darbą. Ne, ne, daug geresnės nei ta. Brangioji, 
Rodžeris Karstersas paklausė Džono, ar galėtų jus aplankyti. 
Jis nori prašyti jūsų rankos, brangioji! | 

Luiza spoksojo į ją. Kurį laiką buvo pernelyg apstulbusi, 
kad reaguotų. Regis, lediniai varžtai spaudė plaučius, negalė- 
jo alsuoti. Išdžiūvo burna. 

Ogasta suplojo rankomis. 

— Žinoma, seras Džonas sutiko. Žinojo, kad būsite sujau- 
dinta! Rodžeris apgailestavo, kad jus vakar išgąsdino. Sakė, 
kad meilė jam visai atėmė protą. Luiza, jis atnešė jums pačią 
gražiausią dovaną... 

Galiausiai Luiza pajudėjo. Sustingusi it medinė lėlė, atsi- 
stojo. Pieštukai ir teptukai nukrito ant denio ir nuriedėjo to- 
lyn, o ji žiūrėjo į Ogastą. 

— Kaip jis drįsta! - jos balsas buvo šiurkštus, draskė gerklę. — 
Kaip drįsta ateiti, brautis į laivą? Ir kodėl klausia sero Džono? 
Juk jis man ne tėvas! Kaip drįsta kas nors manyti, kad turiu 
jaustis pamaloninta? 

Ogasta atrodė apstulbusi. Valandėlę, regis, nežinojo, ką pasa- 
kyti. Sutrikusi pakėlė rankas, bet šios staiga nusviro prie šonų. 

— Klausė sero Džono, nes jis čia šeimininkas. Tai jo laivas. 
Mudu rūpinamės jumis, brangioji, — atrodė, jog tuojau pravirks. — 
Manėme, būsite patenkinta. Pamąstykite apie tai. Jo titulas... 

— Man nereikia jo titulo, Ogasta! - atšovė Luiza. - Ir iš tik- 
rųjų nenoriu nei jo paties, nei jo dovanos. Aš jo nepriimsiu. 
Prašau jam pasakyti, kad išeitų. 

Ji pasisuko, atsirėmė į turėklą ir įsistebeilijo į vandenį. 

- Luiza... 

— Ne, — ji neatsigręžė. — Prašau atsikratyti jo. 

— Aš to negaliu, Luiza. 
ir nuėjo. Kai aidint riksmams buvo atrišti švartfalai, o laivas 
įplaukė į kanalą, Luiza viena stovėjo denyje. 

Maždaug po valandos ji dairydamasi pasuko į kajutę. 
Eidama pro svetainės duris, žvilgtelėjo vidun. Ogasta su seru 
Džonu joje buvo vieni. Karsterso nė ženklo. Lengviau atsidu- 
susi nuėjo prie durų ir jas pastūmė. Jis sėdėjo ant lovos. Šalia jo 
ant lovatiesės gulėjo jos dienoraštis ir kosmetikos dėžutė. 

Kai ji iš nuostabos ir baimės išsižiojo, Karstersas šyptelėjo. 

— Prašau nešaukti, Luiza. Būtų labai nepatogu, jei serui 
Džonui ir Ogastai turėčiau pasakyti, kad tai, ką jiedu išgirdo, 
buvo tik aistros šauksmas. Duokš raktą nuo šios nelemtos dė- 
žutės ir viską baikime. 

- Jūs skaitėte mano dienoraštį! - suriko ji pasipiktinusi. 

— Tikrai taip. Ir kaip įdomu! Regis, nemėgsti mano draugi- 
jos, brangute. Matau, jauti silpnybę čiabuviams, — šaipėsi jis. — 
Laimė, šiaip ar taip, man nelabai rūpi tavo pažiūros. Duok 
raktą arba būsiu priverstas išlaužti spyną. 

— Lauk iš mano kajutės! — Luiza juto vis augantį pyktį. Kūną 
užplūdo karštis. - Tučtuojau lauk! — prisiartinusi išplėšė jam 
iš rankų dienoraštį. — Ar nori, kad vėl pasišaukčiau vyriausiąjį 
žynį? Kai pašaukiau, jis pasirodė. Prisimeni? Nežinia, ką gali 
padaryti, kad mane apgintų. 

Karstersas nusijuokė. 

— Dvasias iššaukiu aš, mano brangioji, o ne tu. Metų metais 
praktikuoju okultizmą, tad galiu iškviesti tavo buteliuko sar- 
gus. Ar šito tu nori? | 


290 


Staiga jis atsistojo, ji išsigando ir žingtelėjo atgal. Ankštoje 
kajutėje jis atrodė labai aukštas. Nors ji labai stengėsi tai pa- 
slėpti, jos drąsa nuslopo taip greit, kaip ir ją stingdžiusi baimė. 

Neslėpdamas paniekos, Karstersas žiūrėjo į ją, paskui pa- 
kėlė galvą ir giliai įkvėpė. 

— Šaukiu tave, Anchotepai, Izidės žyny, ateik čia. Dabar. 
Anchotepai, Izidės žyny, pasirodyk. Anchotepai, Izidės žyny, iš- 
eik į dienos šviesą! — jo rankos buvo iškeltos, balsas aidėjo tyloje. 

Luiza tyliai suaimanavo. 

Jau matė priešais langą permatomą figūrą liesu arogantišku 
veidu, kampuotais pečiais, keistai blyškiomis akimis, tokio- 
mis panašiomis į Karsterso akis, skvarbų bauginantį žvilgs- 
nį. Tyla kajutėje ūmai tapo nepakeliama, aplinka įelektrinta. 
Luiza užsimerkė. 

— Ar kvietėte, ponia Šeli? — netoliese pasigirdęs Džeinės 
Tris balsas jai užgniaužė kvapą. 

Valandėlę ji negalėjo pajudėti. Paskui atsigręžė į atvykėlę. 

— Taip, prašau! — ir sugriebė moteriai ranką. — Gal išlydėtu- 
mėte lordą Karstersą pro duris? Jis kaip tik rengėsi išeiti. 

Luizą ėmė krėsti smarkus drebulys. 

Kai Džeinė lydėjo Karstersą, Luiza užsimerkė ir susmuko 
ant lovos, ji nebegalėjo pajudėti. Kai atsimerkė, figūra vis dar 


tebebuvo lange... 


— O, Dieve! — garsiai ištarė Ana. Ji užvertė knygą ir giliai 
įkvėpė. Drebėjo rankos. Pažvelgė į tualetinio staliuko stalčių. 
Prisivertė atsistoti ir buvo einanti prie jo, kai už durų kažkas 


sukosėjo. Ji krūptelėjo. 

Tai Tobis. 

Jai atvėrus duris, jis įdėmiai apžiūrėjo jos trumpus nakti- 
nius marškinius ir susitaršiusius plaukus. Paskui įsistebeilijo 
į veidą. 

— Nerimavau, kai neatėjote pusryčių, pasigedau jūsų ir vakar 
per vakarienę. Ar jums tikrai viskas gerai? Atrodote baisiai. 

Ji kandžiai nusijuokė. 

— Ar visada taip pradedate šneką? 

- Ne. Šneką pradedu geriau, - jis šyptelėjo. - Kas jums, 
Ana? Jums dreba rankos. 

Ji droviai apsiglėbė rankomis. 

— Man viskas gerai. 

— Ne, jums negerai. Ar dėl to, kad mane matote, ar vėl dėl to 
nelemto dienoraščio? — paklausė jis, pastebėjęs ant lovos die- 
noraštį. - Atleiskite, kad tai sakau, Ana, bet jei jus tai jaudina 
ir atima tiek laiko, jog praleidžiat ekskursijas, kai užmokėjote 
tūkstančius svarų, kad čia atvyktumėt ir viską pamatytumėt, 
ar protinga ir toliau šitaip elgtis? 

Valandėlę piktai žvelgė jai į akis. 

— Kodėl jo neišmetate? Ne, taip nesakau, tai per daug bran- 
gus daiktas. Atidėkite į šalį. Paskaitysite grįžusi į namus, sė- 
dėdama savo sode. 

— Negaliu. Privalau sužinoti, kas nutiko, — kategoriškai at- 
kirto ji. 

— Privalote? - jo balsas staiga pasidarė nepaprastai švelnus. — 
Kodėl? Kodėl tai šitaip svarbu? 

— Tai dėl kvepalų buteliuko. Kai kas jį bandė pavogti iš jos. 
Ji manė, jog jis užkerėtas, — pajutusi, jog kalba padrikai, staiga 
nutilo. 

Tobis vis dar žiūrėjo į dienoraštį. 

— Arjūs irgi tikite, kad šis buteliukas gali būt užkerėtas? 

Ji pakėlė akis, laukdama, kad jis iš jos pasijuoks, tačiau jo 
veidas buvo visiškai rimtas. 

— Ar parodysite jį man, Ana? Votsonas mano, kad tai klas- 
totė, ar ne? Ir to nelaiko paslapty. Nesu žinovas, bet turiu 
daiktų nuojautą. 

Ji delsė, paskui staiga pasiryžo ir, priėjusi prie tualetinio 
staliuko, ištraukė stalčių. Padavė jam į skarelę susuktą bute- 
liuką. Išvyniojęs šilko gabalą, jis numetė jį ant lovos, paskui 
pakėlė buteliuką prie veido, primerkė vieną akį ir ėmė ap- 
žiūrinėti. Ji matė, kaip švelniai jis perbėgo pirštais paviršių, 
pasijuto keistai sužavėta tuo, kaip jis glosto stiklą, braukia 
nykščiu per antspaudą, paskui laiko ištiestos rankos atstumu 
padėtą ant delno, tarsi norėtų nuspėti, kiek sveria. 
ją. - Išpūstas rankiniu būdu, paviršius šiurkštus, daugybė ne- 
lygumų, lyg nebaigtas, bet tai dar ne viskas, - suraukė kaktą 
ir vėl perbraukė pirštu. - Juntu jo amžių. Neklauskite kaip, 
bet juntu. 

— Endis sakė, kad viršus mašininis, - ramiai pasakė ji. 

— Niekai. Jis nieko neišmano apie stiklą, jei taip sako. Ir dar 
vadina save pirkliu! Ne, - pasakė jis, perbėgęs smiliumi per 
antspaudą, — jis ne mašininis. Negalėčiau nustatyti jo am- 
žiaus. Tai turi padaryti muziejus. 

— Ar Luiza Šeli taip sako? 

— Na, taip, - atsakė ji ir prikando lūpą. 

— Vadinasi, egiptietiškas, — ir ją padrąsindamas šyptelėjo. — 
Ana, kodėl mums nepaieškojus gražios dienoraščio ištraukos 
ir nepaskaičius? — staiga pasiūlė jis. - Ko nors linksmo. Juk 
jame turi būti puikių gabalėlių. Paskui kuriam laikui atidėsi- 
me į šalį ir paplaukiosime. 

Ji delsė. 

— Pažadu, nesuplėšysiu jo. Tik perversiu ir pasižiūrėsiu į ra- 
šyseną. Žinot, iš rašysenos galima daug ką pasakyti. 

Jis stabtelėjo, jai nieko daugiau nepasakius, atsisėdo ant lo- 
vos ir ėmė atsargiai vartyti dienoraštį ten, kur ji dar nebuvo 
skaičiusi. 

Ji stovėjo, tylomis jį stebėjo ir klausė savęs, kodėl jam tai lei- 
džia, kodėl pakvietė vidun, kodėl parodė buteliuką. Ir kodėl, 
kaip dabar suprato, jaukiau jaučiasi būdama su juo nei su Endžiu. 
Ir ne todėl, kad Endis ją kaltina, nors jo kaltinimais, kaip pa- 
svarsčiusi nusprendė, niekada nė vienos minutės netikėjo! 

Staiga jis pakėlė akis. 

— Štai, žiūrėkite. Regis, tai geras gabaliukas. Pažvelkite, ra- 
šysena vienodai vingiuoja ir paveikslas nuotaikingas. Ar galiu 
jums paskaityti? 


Gūžtelėjusi pečiais, ji atsisėdo ant taburetės. 


Li 


Hasanas grįžo, jiems prisišvartavus Filėje. Skarabėjas stovėjo 
netoli jų, o Fildingų dahabėja keliais jardais toliau. 

Hasanas ramiai ir oriai išklausė sero Džono, kad tai buvęs 
nesusipratimas, ir vėl ėmė darbuotis laive, lyg niekada nebūtų 
iš jo pasitraukęs, išskyrus tai, kad dabar, - tai Luiza žino- 
jo, - Foresteriai įtarė, jog jos santykiai su juo draugiškesni nei 
jiedu abu buvo linkę viešai pripažinti. 

Buvo tamsu, kai Luiza išsėlino į denį, kur jos laukė Hasanas, 
kad perkeltų į krantą. 

— Foresteriams pasakiau, kad noriu tapyti upę, kai mėnesie- 
na, - tylomis ištarė ji. — Jie daugiau nebando manęs sulaikyti, 

manau, kad lordas Karstersas Lofuse aptaria nuotraukas su ponu 
Fildingu, kuris atsivežė fotoaparatą, tad mums niekas netrukdys. 

— Išskyrus bakšišo vaikinus, - pasakė šyptelėjęs Hasanas. — 
Jie čia ir dieną, ir naktį. 

— Ar galima juos papirkti? 

— Ak, tikrai. Juos galima papirkti, — linktelėjo jis. 


Virš vandens švietė didžiulis mėnuo, mesdamas juodus šešė- 
lius ant smėlio. Jie ėjo lėtai, mėgaudamiesi nuostabiu nakties 
grožiu. Viskas aplinkui — šventyklos kolonos, tolimos kalvos, 
kopos ir smėlis — buvo ne aukso, o žėrinčio sidabro spalvos. 

— Kopsime ant sienos, - sušnabždėjo Hasanas. - Parody- 
siu jums. 

Jiedu atsargiai užlipo laiptais, juodais kaip degutas tamsia- 
me akmeny, ir vėl išniro į mėnesieną. Čia aukštai buvo vėsiau, 
Luiza apsigobė skara pečius. Po kojomis jiedu išvydo visą salą 
ir tolumoje prisišvartavusius tarsi mažus žaisliukus tris laivus. 
Šiaurėje buvo matyti krioklių salos, slenksčiai ir mėnesienoje 
sidabru švytinti dulksna. Pietuose lėtai tekėjo upė, už vin- 
gio dingdama iš akių. Čia pat, apačioje, dunksojo milžiniška 
šventykla, tyli ir paslaptinga, didžiuliuose juodumos dubu- 
riuose mirgėjo sidabruotos kolonos. 

— Ar norite čia tapyti, ponia Luiza? - kažkaip baugiai sus- 
kambo Hasano šnabždesys tyloje. 

Ji linktelėjo. 

— Ar čia esame saugūs, Hasanai? 

Jis nežinojo, ką ji turi galvoje: Karstersą ar dvasias. Gal vie- 
na ir kita. 

— Saugūs, iškrausiu daiktus. 

Jis ėmė tiesti kilimėlį. 

Upė apačioje skendėjo tyloje. Ižyje Foresteriai jau ilsėjosi 
savo kajutėje. Lo/ose Fildingai su svečiu, išsiaiškinę, kaip vei- 

kia naujas fotoaparats, sėdėjo denyje, mėgaudamiesi šerbetu 
ir klausydamiesi Venecijos skaitomo Džeinės Ostin romano. 

Luiza ilgai tapė gamtovaizdį, buvo priblokšta gamtos gro- 
žio, jog kartais sėdėdavo sustingusi, padėjusi pieštuką ant 
popieriaus. Už kelių žingsnių nuo jos sėdėjo Hasanas sukry- 
žiuotomis kojomis. Sugrįžęs atrodė labai santūrus. Ir tylesnis. 
Labiau susimąstęs. 

— Daug mąstai, mano drauge? — pagaliau paklausė ji. 

- Žiūriu į naktį. Ir į jus, — ir nusišypsojo. 

— O aš į tave. Pažvelk, - ji atkišo jam eskizų albumą. Ten 
buvo nedidelis jo portretas. Susimąstęs, gražus, kreivas šyps- 
nys apibrėžia žaismingas raukšles apie akis. 

— Darote man didelę garbę, ponia Luiza. 

— Vaizduoju tik tiesą. 

Ji palinko į priekį. 

— Pasakiau poniai Ogastai, kad nakvosime šventykloje, jei 
pavargsime nuo mėnesienos. 

Jis liūdnai linktelėjo. 

— Turiu pagalvių ir paklotų. Paskui galėsite gėrėtis saulėtekiu. 

— Gėrėsimės drauge. 

Ji ranka palietė jo plaštaką — tai buvo pats švelniausias mos- 
tas. Jis pasislinko arčiau jos. 

— Kai mane atleido, maniau, kad iš liūdesio sustos šir- 
dis, - galiausiai pratarė jis. - Jūs man buvote saulė, mėnulis ir 
žvaigždės, ponia Luiza. 

Lėtai prisilenkęs, palietė lūpomis jos lūpas. Ji užsimerkė. 
Plūstelėjusi šiluma ir palaima išstūmė iš galvos viską, išskyrus 
ją apkabinusį švelnų dailų vyriškį. 

— Maldauju, saugok mus, didi Izide, paslėpk nuo smalsių akių. 

Pakilęs į tamsą, jos maldos murmesys nuskriejo mėnulio 
link, o toli apačioje, upėje stovinčio laivo svetainėje, lordas 

Karstersas atsistojo, pasirąžė, atsisveikino su Fildingais, paskui 
pasirodė denyje, valandėlę stovėjo ten žvelgdamas pro palmes į 
taip ramiai saloje stūksančią, mėnesienos nutviekstą šventyklą. 


Li 


Stojo ilga tyla. Tobis užvertė dienoraštį ir padėjo ant staliuko 
prie lovos. 

- Taigi Luiza Šeli Egipte rado meilę, - pagaliau pasakė 
jis. - Ar esate patenkinta? Ar dabar galite padėti knygą į šalį, 
atsipalaiduoti ir pasidžiaugti? Ten neminimi nei prakeiksmai, 
nei piktosios dvasios. 

Ji šyptelėjo. 

— Jūsų tiesa. Taip, padėsiu ją į šalį. 

— Ir eisite plaukioti? 

Ji žvilgtelėjo į laikrodį. 

— Jei ne per vėlu. 

— Ne per vėlu, - pasakęs atsistojo. - Apsirenkite, o aš pa- 
sižiūrėsiu, ar yra valčių, paprašysiu Ali arba Ibrahimo, kad 
duotų mums keletą sumuštinių. Negaliu pažadėti nei per- 
siškų kilimėlių, nei pasimatymų mėnesienoje, bet padarysiu 
viską, kas įmanoma. Ana, atleiskite už asmenišką klausimą, 
bet kokį amuletą nešiojate ant kaklo? Anksčiau nemačiau 
jo, - paklausė eidamas durų link. 

Ji skubiai uždengė jį plaštaka. 

— Kad mane saugotų, - kreivai šyptelėdama pasakė. — Tai 
Horo akis. 

Jis linktelėjo. 

— Na, esu tikras, kad jis vykdo savo užduotį. Pasimatysime 
netrukus. 

Jie susitiko denyje. Buvo likusi viena feluka. Visas kitas 
ankstų rytą išgraibstė kiti keleiviai individualioms išvykoms. 
Padėjęs jai patogiai įsitaisyti valtyje, Tobis dar du kartus įšoko 
į Baltąjį garnį pasiimti eskizų albumo ir paprašyti Ali dviejų 
papildomų skardinių sulčių, pagaliau atsisėdo šalia jos ir leido 
valtininkui lėtai irtis. Valtis švelniai čiuožė į tolesnį krantą, 
kur ramiame vandenyje atsispindėjo nendrės. Jiedu jautėsi 
tarsi rojuje: sėdėdami ant apsitrynusių pagalvių, žvelgė į di- 
džiulę trikampę burę su tamsesniais lopais, baltuojančią ryš- 
kioje dangaus žydrynėje. Didžiai patenkinta ji atsiduso ir ėmė 
raustis krepšyje — ieškojo fotoaparato. 

— Laiminga? — Tobis džiugiai žvilgtelėjo į ją, kai ji atsilošusi 
fotografavo burę. 

— Labai ačiū, kad mane ištraukėt iš kajutės. 

Jis sėdėjo padėjęs ranką ant valties krašto, o plaštaką jai 
prie peties. Krepšys gulėjo pamestas ant lentų prie kojų. Ji 
pastebėjo, kad jis nusispyrė batus, jo pėdos ant šiltų apkaltų 
buvo rudos kaip ir valtininko. Nusišypsojęs pasakė: 

— Jus reikėjo gelbėti. Kaip Rapuncelį. 

— Ar manote, kad palikau plaukus? — paklausė ji juokdamasi. 

— Manau, kad greitai tai gali atsitikti. 

Laivui pasisukus ir ėmus irtis prieš vėją, po pirmagaliu 
švelniai suvilnijo vanduo. Burė suplazdėjo, paskui išsipūtė 
lyg baltas sparnas žydrynėje. Ana vėl pasiėmė fotoaparatą. 
Valtininkas laisvai stovėjo pirmagalyje prie stiebo, stebeili- 
jo per vandenį į tolimą krantą, plaštaka prisidengęs akis. Ji 
pamatė, kad jo profilis burės fone atrodo tarsi iš šventyklos 
reljefo — aukšta kakta, didžiulės migdolo formos akys, plokšti 
skruostai, kampuota burna ir smakras. Ana nustatė fotoapa- 
ratą, nežinojo, ar jis neprieštaraus, kad jį fotografuoja, bet jis 
jau pamatė ją tai darant. Jo veidą nušvietė platus šypsnys, jis 
nutaisė pozą: suposi viena ranka apkabinęs stiebą. 

— Pabandykite dar sykį, kai jis nematys. 

Į aus; tylomis pašnabždėtas Tobio patarimas ją priver- 
tė šyptelėti. Iš dalies jis teisus. Bet toks specialiai nutaisytas 
grakštumas irgi yra tam tikra reginio dalis. Žaidime turi da- 
lyvauti abu partneriai: Nilo žmonės stengiasi išpildyti lanky- 
tojų lūkesčius, o šie čia palieka taip reikalingą valiutą, daž- 
niausiai beveik nieko nereikalaudami. Regis, šis ryšys labai 
gerai funkcionuoja. Egiptiečių geras būdas ir humoro jausmas 
leidžia išlaikyti pusiausvyrą. Jie puikiai moka slėpti pasipikti- 
nimą, kad yra išnaudojami. 

Ana užsimerkė, atlošė galvą, pro skrybėlės kraštą mėgavosi 
saule. Staiga veidą nuplieskė stiprus karštis: ji galėjo matyti savo 
vokų ryškų raudonį. Skubiai pasislinko atgal, tuo metu vairi- 
ninkas pakreipė vairalazdę, jo bendras pasitraukė nuo stiebo, 
atsisėdo priešais, kad nustatytų burę, laivas apsisuko, jos veidą 
pridengė burės šešėlis. Laivo priekyje iškilo nauja figūra: ji leng- 
vai siūbavo, stovėjo paauksuotais sandalais ant apkaltų, ištiesusi 
rankas spoksojo per vandenį į tolį, paskui pakėlė galvą ir pažvel- 
gė tiesiai į saulę. Anai riktelėjus, visi trys vyrai laive sužiuro į ją. 

— Ana? — Tobis palietė jai ranką. - Ar jums viskas gerai? 

Ji nurijo seiles. Figūra dingo. Žinoma, dingo. Ir niekada jos 
nebuvo. Tai valtininko šešėlis arba vaiskiame karštame ore 
virš laivo šmėkštelėjęs miražas. 

Ji papurtė galvą. 

— Atsiprašau. Mane apakino saulė. 

— Tai negerai, poniute, - pagrasino pirštu valtininkas. — 
Labai pavojinga. 

Ji gūžtelėjo pečiais, linktelėjo ir lyg atgailaudama patempė 
žemyn skrybėlės kraštą. Nematė, kaip Tobis suraukė kaktą, 
nepastebėjo, kaip palinko pirmyn ir žiūrėjo į laivo priekigalį 
jai už nugaros. 

Kai jie grįžo, bare buvo tiekiami priešpietiniai gėrimai; Endis 
jau buvo jų nupirkęs jai. 

— Specialiai jums! — pasakė jis įmantriu mostu įteikdamas 
taurę. — Tai atsiprašymas. Daugiau nesikišiu ir nekomanduosiu. 

Berniokiški kerai liko nepajudinami. 

Žvilgtelėjusi per petį į Tobį, Ana pastebėjo skubiai paslėp- 
tą sardonišką šypsnį. Jis mirktelėjo jai. Paskui pakėlė rankas, 
kad pasiduoda, ir sušnabždėjo: 

— Insballah. Jūs geriate su e/fendi, - sudėjęs rankas, pašaipiai 
pasveikino. 

Pasisuko ir nuėjo prie baro. 

Ji matė, kaip Ali jam padavė butelį egiptietiško alaus. Ana 
atsigręžė į Endį. 

— Nereikia atsiprašinėti, Endi. Tavo netrukdoma, noriu pa- 
sišnekėti su Serina. Kur ji dabar? 

Jis patraukė pečiais. 

— Nežinau. Tikrai nežinau. Gal dar negrįžo feluka, kuria 
buvo išplaukusi, o kai grįš, nupirksiu jai išgerti, pabučiuosiu į 
kojas, paglostysiu ranką, darysiu, ką panorėsi. 

— Būk malonus, ir to pakaks. 

— Tuomet būsiu malonus, - plačiai išsišiepė. - Aš malonus. 
Visada ir su visais malonus. Ar aš nemalonus, Benai? — plekš- 
telėjo ranka per nugarą pro šalį einančiam Benui. 

— Atrodai lyg būtum nuo kažko apkvaitęs, drauguži, - links- 
mai atsakė Benas. — Bet jei tai reiškia, kad ir mane pavaišinsi, 
tuomet nieko prieš neturiu, kad ir kas būtų. 

Endis pasiuntė jam gudrų šypsnį. 

— Tai nuo saulės, seni Benai. Tik tiek. Štai ir Serina. Ir Čarlė 
su ja, — apsisukęs pasakė. 

Abi moteriškės drauge pasirodė tarpdury. 


300 


— Endis vaišina, merginos. Noriu užsisakyti ko nors egzo- 
tiško ir brangaus, - klastingai įsiterpė Benas. 

— Kokteilio abiem poniom? — Ali itin atidžiai klausėsi po- 
kalbio ir dabar viltingai šypsojosi. — Ali daro labai gerus kok- 
teilius. Daug dalykų. Labai brangių. 

Serina papurtė galvą. 

— Ačiū, ne. Būtų puiku gauti vaisių sulčių. 

— Aš noriu kokteilio, - Čarlė užsiropštė ant taburetės prie 
baro. - Suplak patį netikėčiausią kokteilį, Ali. 

Jos akys karštligiškai degė, saulė išmargino odą smulkio- 
mis strazdanomis. Vilkėjo paplūdimio suknelę gilia iškirpte, 
ant kaklo — turkio karoliai. 

Serina pasiėmė gvajavų sulčių, nuėjo ir atsisėdo ant sofos. Po 
valandėlės įkandin jos nusekė Ana, palikusi kitus prie baro. 

— Turime skubiai pasikalbėti, - pasakė šalimais sėsdamasi 
Ana. Eidama pastebėjo, kad Tobio niekur nematyti. 

— Na, kur buvai? — niūriai žiūrėdama į stiklinę, paklausė Serina. 

— Aš irgi buvau išplaukusi, su Tobiu, - Ana pažvelgė į ją, 
pajuto, kad šiek tiek kaista skruostai. Serina to nepastebėjo. — 
Šiandien vėl mačiau žynį Anchotepą, - kalbėjo toliau Ana, - 
bent jau... Manau, mačiau. Felukoje, - padelsusi baigė. 

Serina nustebusi pakėlė akis. 

— Ar buvai pasiėmusi buteliuką? 

— Ne. Jis vis dar kajutėje. Atrodo, nesvarbu, ką veikiu. Vis 
tiek jį matau. 

Serina nutaisė grimasą, gūžtelėjo pečiais ir pasakė: 

— Tikiuosi, jis neprisirišo prie tavęs. 

— Prisirišo prie manęs? — Ana stengėsi tyliai kalbėti. — Tu 
juokauji. Dieve brangus! Nori pasakyti, kad aš apsėsta! 

— Ne! - Serina staigiai palinko į priekį. - Ne, kaip tik 
atvirkščiai, nenoriu to pasakyti! - patikslino ji. Serina įbe- 

dė žvilgsnį į Čarlę prie baro ir ją stebėdama suraukė kaktą. 
Trūktelėjusi pečiais vėl pasisuko į Aną. - Ne, nedaryk klai- 
dingų išvadų. Jokiais būdais nesi apsėsta, bet galimas daik- 
tas, kad jis prie tavęs energetiškai prisirišo. O tai reiškia, kad 
tu... — ji apsidairė ir beviltiškai numojo ranka, - kad tu esi 
jam tarsi kuras. Pats jo stokoja, nes neturi savo kūno, tad pri- 
valo naudotis kažkuo kitu, kad gautų energijos, galėtų judėti 
ir rodytis. Prijungė prie tavo energetinio lauko siurblį ir siur- 
bia energiją, todėl visada laikosi arti tavęs. 

Aną nukrėtė šiurpas. 

— Tikiuosi, tu klysti, - pasakiusi gurkštelėjo iš stiklinės ir prieš 
savo valią vėl smarkiai sudrebėjo. - Kaip man jo atsikratyti? 

— Jei esi stiprios valios, gali pakakti ir noro. 

— Esu stiprios valios. | 

— Tuomet, kai jį vėl pamatysi, liepk nešdintis. 

— Bandžiau! Šaukiau ant jo. Liepiau pasiimti buteliuką, pa- 
likti mane. Jis nepasirodė. Nieko nenutiko. 

— Palauk, kol pasirodys, Ana. Tuomet pasakyk jam. Nebijok 
ir nepyk, nes tai sekina tavo jėgas. Būk stipri ir mylinti. 

— Mylinti? - Ana spoksojo į ją. - Neįsivaizduoju kaip! Kaip 
galiu jį mylėti? — pasipiktinusi paklausė ji. 

— Meilė viską nugali, Ana, - Serina ilgesingai nusišypso- 
jo. - Ypač neapykantą ir baimę. 

— Ne. Ne, atleisk man. Gaila, bet negaliu tuo patikėti, — 
Ana vėl gurkštelėjo. - Manau, kad mūsų bičiulis žiūrėtų į tai 
kaip į silpnybę, - pasakė įbedusi žvilgsnį į sandalais apautas 
kojas. - Buvo du žyniai, ar ne? Kas nutiko kitam? — paklausė 
pakėlusi akis. 

Serina vėl stebeilijo į barą, prie kurio užvertusi galvą garsiai 
kikeno Čarlė. Ji suraukė kaktą ir galiausiai pasakė: 

— Nežinau. Nežinau, kas nutiko kitam, — ji atsilošė ir spok- 
sojo į Aną. - Ne, tavo tiesa. Būtų sunku pamilti Anchotepą. 

Bet abejoju, ar jis linki tau bloga. Manau, turėtum stoti jam 
skersai kelio, pasipriešinti. Mesti iššūkį. Parodyti, kad esi 
stipri. Užmezgusi su juo dialogą, galėsi paklausti, kodėl jam 
prireikė buteliuko, ką turi su juo veikti, kaip jam pačiam pa- 
dėti, o paskui paprašyti, kad paliktų tave ramybėje. 

— Taip, mudu imsime šaukti viens kitą vardais, pakviesiu jį 
vakarienės! - atkirto Ana ir nutilo. Luiza tą padarė. Pasišaukė 
Anchotepą, kad šis apgintų ją nuo lordo Karsterso. Galbūt 
Serina teisi. Galbūt ji turėtų užmegzti ryšį. Antra vertus... — 
ją nukrėtė šiurpas. — Bijau, kad per daug tikiesi. Vos pamačius 
to vaikino kad ir miglotą šešėlį, man ima drebėti pakinkliai. 
Negaliu įsivaizduoti savęs su juo šnekančios! — patylėjusi pri- 
dūrė. Ji palinko į priekį, suėmė rankomis galvą. - Noriu atsi- 
kratyti buteliuko, Serina. Negaliu su tuo susidoroti. Tikėjausi 
malonių atostogų, o jos virto košmaru! 

Kurį laiką tvyrojo tyla, paskui Serina pasilenkė, palietė jai ranką. 

— Ar nori, kad jį pasaugočiau? 

— Tu? - paklausė Ana prislėgtu balsu. 

Serina linktelėjo. 

— Pasiimsiu į kajutę. Galiu sukalbėti maldas. Iškviesti ir iš- 
varyti. Pasmilkyti. 

— Manau, to nedarysi Čarlei matant! 

— Ne, Čarlė nematys. Ana, leisk man tą padaryti. Žinau, ką 
šneku, - ji nekantravo. 

Ana atsilošė, užmerkė pavargusias akis. 

— Kam tą padariau? Kam jį atsivežiau čionai? Nebuvo jokio 
reikalo. Tik kvaila romantiška užgaida. 

— Tu negalėjai žinoti. Be to, tikriausiai ir negalėjai kitaip. 
Galimas daiktas, šią mintį tau įkvėpė Anchotepas. 

Aną nukrėtė šiurpas. 

— Ačiū. Taigi dabar jis ne tik siurbia mano energiją, bet ir įsitai- 
sė mano makaulėje! — ji ėmė trankyti kumščiais per smilkinius. 

Serina atsistojo. 

— Padarykime tą dabar. Kol Čarlė yra čia. Galėsiu jį ramiai 
atsinešti į savo kajutę ir niekam nežinant sukalbėti pirmą- 
sias maldas, - aiškino Serina. Jos abi žinojo, kad „niekas“ yra 
Endis. — Visa kita atliksiu vėliau, kol Čarlė miegos denyje. 

Ji žvilgtelėjo per petį į Čarlę, kuri vis šaižiau kikeno. 

Ana linktelėjo, atsistojo ir nusekė įkandin Serinos. 

Endis žvilgtelėjo į jas, kai jos dingo pro dvivėres duris, ir 
susiraukė. 

Išsitraukusi raktą, Ana atrakino kajutės duris. Atidarė ir 
sustojo. 

— Čia kažkas buvo, — pasakė ji. 

Atsargiai žingtelėjusi į ankštą kambarėlį, apsidairė aplink. 
Lova paklota, kaip kas rytą, ant užtiesalo palikti švarūs rankš- 
luosčiai. Bet kažkas ne taip. Ji vėl apsidairė, juto, kaip kūnas 
eina pagaugais, ir sušnabždėjo: 

— Artai Anchotepas? 

Nuėjusi prie vonios kambario durų, stumtelėjo jas. Tuščia. 

Serina įžengė jai iš paskos į vidų. Irgi apsidairė, paskui pa- 
purtė galvą. 

— Nejuntu Anchotepo. Vargu ar jis čia. 

— Tai tada kas? - Ana nuskubėjo prie tualetinio staliuko, iš- 
traukė stalčių. Buteliukas guli ten pat, kur paliko, įvyniotas į 
skarelę. Paėmė jį neklusniais pirštais ir įteikė Serinai. 

— Jis — tavo. 

Serina linktelėjo. 

— Eime į mano kajutę. Patikrinsime, ar Anchotepas seks 
mums iš paskos, — ji nutilo. — Kas yra? 

Ana žvelgė į staliuką prie lovos. Iš išgąsčio riktelėjusi, puolė 
atidaryti stalčiaus. Jis buvo tuščias. Dienoraštis buvo dingęs. 


304 


10 


Tapau vientisas ir baigtas; 
atgavau jaunystę; 
esu Ozyris, amžinybės viešpats... 


Kaimo pakrašty, dumblo blytų name moteris šluoja aslą, at- 
kakliai ginasi nuo smėlio. Po sūnaus plaušiniu randa audeklo 
skiautę, joje - dykumos, kur buvo rastas, smėliu dar abneštą bu- 
teliuką. Valandėlę laiko jį rankose, — jai smalsu, ji pyksta ant 
sūnaus, kad ją abgaudinėja, slepia nuo jos. Junta, kaip buteliu- 
kas rankose virpa tr kaista, ji staiga sudreba, vėl suvynioja ir 
paslepia bo plaušiniu. 

Jis grįžta iš laukų į trobą laimingas, kad absisprendė. 
Buteliukas nieko vertas, — taip sakė tėvas, — tad dovanos moti- 
nai, kuri balaimins jį už dosnumą. Išvynioja jį, nusineša prie 
upės, nublauna drumzliname vandeny balaukėje. Dabar stik- 
las švarus, šviečia ir blizga, bet nelygiame baviršiuje matyti jo 
amžius. 


Motina baima dovaną, šypsosi. Palietusi jį rankomis, slebia 
drebulį ir užkiša į kampą toliau nuo akių. Dabar, kai eina 

pro šalį, ją kaskart nukrečia šiurbas, tad ji daro ženklą, kad 
apsaugotų nuo piktos akies. Jaučia 7į globojančius šešėlius, bijo. 

Berniukas jaunas ir stibrus kaip ir brolis. Žyniai gali mis- 
ti jųdviejų gyvybinė galia — kas rytą atgimstant saulės dievui, 


darosi stipresni. 


O vaikai silpsta. 
— Kas nutiko? — Serina laikė prispaudusi prie krūtinės buteliuką. 

— Dienoraštis. Jį kažkas paėmė! 

— Ak, Ana! Tikrai ne. Žinau, jis vertingas, bet niekas laive, 
netgi Čarlė, nedrįstų jo paimti. Ar esi tikra, kad nepadėjai jo 
kur kitur? Gal į krepšį? Visur jį nešiojaisi. Gal į kitą stalčių, 
lagaminą ar dar kur nors? 

— Ne. Jis dingo. 

Ana nuožmiai suspaudė lūpas. Drebančiomis rankomis 
ėmė ieškoti po kajutę. Galvojo ne apie dienoraščio vertę, o 
apie pasakojimą. Kaip galėtų ištverti nesužinojusi, kas nutiko 
Luizai ir Hasanui! 

Žinojo, kad beprasmiška nukelti lagaminą nuo spintos vir- 
šaus, iškrauti, raustis po išmėtytas popierines nosinaites, bet 
vis tiek tą darė. Kaip tik tuo metu, kai jį vėl užrakino ir dėjo 
į vietą, kažkas pabeldė į duris, jos prasivėrė. 

Į vidų žvilgtelėjo Endis. 

— Ar viskas gerai, ponios? 

— Ne, negerai, - Ana, pametusi galvą, pasisuko veidu į jį. — 
Dingo dienoraštis! 

— Luizos Šeli dienoraštis? — paklausė jis suraukęs kaktą. 


— Koks gi dar kitas? 

— Ana, sakiau, kad jį saugotum! Žinai, koks jis vertingas, — 
jis įžengė į kambarį. - Ar esi tikra, kad neužkrito už spintos 
ar po lova, ar dar kur kitur? 

— Visiškai tikra, — ji stovėjo kaip įbesta vidury kajutės. — 
Kažkas paėmė jį. 

— Tokiu atveju mes visi galime spėti, kas yra tas kažkas. Aš 
tave perspėjau, Ana, - gūžtelėjęs pečiais pridūrė Endis. 

— Jei turi galvoje Tobį, tai jis negalėjo. Su juo šįryt plau- 
kiojome. 

Endis kilstelėjo antakį. 

— Ar buvai su juo visą laiką? 

— Taip, - pasakiusi suabejojo. — Na, ne visą. 

Prieš išplaukiant, buvo palikęs ją sėdinčią laive. Kokia 
dingstimi? Atsinešti eskizų albumo. Ji niūriai šyptelėjo. Tarsi 
su savim jo neturėtų. Paskui dar sykį pasišalino, nuėjo par- 
nešti iš valgomojo kelių skardinių sulčių. Grįžęs ir vėl ją pa- 
liko bare. Kur taip nuskubėjo? Tuomet ji apie tai negalvojo, 
žinojo, kad jis nemėgsta Endžio, bet dabar... 

Pamatęs ją susiraukusią, Endis šyptelėjo. 

— Na, būtent. Ar nori, kad su juo pakalbėčiau? 

— Ne! - akimirksniu atkirto ji. - Ne, nieko nesakyk. Jei 
reiks, aš pati pasakysiu. | 

Ji netikėjo, kad tai Tobio darbas. Kaip jis galėtų? Ir vis dėlto 
reikėjo pripažinti, kad jis tikrai turėjo ne vieną progą paimti 
dienoraštį. 

— Ana, — tyliai įsiterpė Serina,- nežinai, ar tai Tobis. 
Puikiausiai gali būti kas nors iš įgulos. Arba koks svetimas — 
įlindo į laivą, kai visi šįryt plaukiojome. 

— Bet. kaip sužinojo apie dienoraštį? - liūdnai paklau- 
sė Ana. — Vagis paimtų mano lazuritų karolius ir sidabrinę 
apyrankę. Palikau juos ant tualetinio staliuko. Jie šio bei to 

verti. Ne, tai buvo kažkas, norėjęs tik vieno daikto, - papur- 
tė galvą. - Ačiū Dievui, kad nepaėmė buteliuko. Tai būtų 
likimo ironija! 

Pasekęs jos žvilgsnį, Endis žvelgė į šilko gniužulą Serinos 
rankose. 

— Ar tai jis? — aštriai paklausė. - Kodėl jį laiko Serina? 

— Daviau jai pasaugoti, — tvirtai atsakė Ana. 

— Aš taip nemanau, - Endis žingtelėjo į priekį ir ramiai, bet 
valdingai paėmė gniužulą Serinai iš rankų. - Manau, aš jį pa- 
saugosiu, jei jūs nieko prieš. Jis netikras, bet turi tam tikrą an- 
tikvarinę vertę, tad dabar jam bus saugiau su manim. Be to, 
neleisiu Serinai daugiau užsiiminėti niekais ir trikdyti Čarlės. 
Kaip matau, visas laivas jau dabar skęsta prietaruose ir isterijose. 

Dar tvirčiau susuko buteliuką į skarelę, įsikišo į kišenę, pas- 
kui pasuko prie durų ir tarė: 

— Nesijaudink dėl jo. Aš jį saugosiu. 

— Endi, grąžink jį! - Ana pagaliau atgavo balsą. - Tučtuojau 
grąžink! 

Bet jis jau žingsniavo koridoriumi ir dingo už kampo. 

— Negaliu patikėti, kad jis tai padarė! - Ana grįžo prie 
Serinos, ši susmuko ant lovos. - Ar matei, ką jis padarė? 
Tiesiog pasiėmė jį! 

— Mačiau. Apgailestauju, Ana. 

— Jis nenaudėlis! - Ana išties taip nusprendė ir supykusi trep- 
telėjo koja. - Jis toks savimi patenkintas, ar matei? Kadangi 
Tobis pasirodė esąs vagis. Ar bent... — stabtelėjusi pridūrė. 

— Būtent, — pasakė Serina ir pažvelgė į ją. - Nedaryk sku- 
botų išvadų dėl to, ką pasakė Endis. Spręsk pati, kaip elgtis. 
Arba pasikalbėk su Omaru ir pasiteirauk, ką reikia daryti. 
Manau, kad iš tikrųjų reikia kviesti policiją, jei dienoraštis 
išties toks vertingas. 

Ana atsisėdo šalia jos. 

— Eisiu pašnekėti su Tobiu ir jo tiesiai paklausiu. Gal paėmė 
paskaityti, ir tiek. Jis vartė jį, mudu abu labai įsitraukėme į tą 
pasakojimą. Jis niekada jo nevogtų. Niekada. 

— O buteliukas? — Serinos akys įtartinai sublizgėjo. 

— Ak, dėl jo nesirūpink. Aš jį atsiimsiu, - Ana sukryžia- 
vo rankas. - Jei Endis išties įsivaizduoja, jog pavaišinęs mane 
gėrimu užliūliuos ir aš su viskuo sutiksiu, tuomet smarkiai 
klysta. Kaip drįso taip su tavimi — su mumis - kalbėti! 

— Štai tau ir Endis, - liūdnai šyptelėjo Serina. - Viską pa- 
darys, kad man pakenktų. Pagaliau imi jį pažinti. 

Ana atsistojo. 

— Kodėl jis taip elgiasi? 

Serina gūžtelėjo pečiais. 

— Manau, bijo manęs arba, tiksliau tariant, to, kas esu. 
Moters, turinčios tam tikrą galią, — ir lyg sau pačiai priešta- 
raudama, papurtė galvą. - Aš jį kiaurai matau. Jo kerai manęs 
neveikia. Darau — ar bent jau dariau - įtaką Čarlei. Taigi esu 
priešas, kurį reikia parklupdyti, pažeminti. 

— Tai siaubinga. 

Serina linktelėjo. 

— Bet vienu atveju jis teisus. Laive sklinda gandai, kad vyks- 
ta kažkas keista, tad turime būti atsargios, neleisti, kad prie- 
tarai ir isterija, kaip jis sakė, aptemdytų protą. 

Apgailestaudama Ana linktelėjo ir nuėjo prie durų. 

— Tikslas aiškus. Klausyk, einu susitikti su Tobiu dabar, iki 
pietų. Dėl buteliuko nesijaudink, - ji šyptelėjo. - Pažiūrėsime, 
ką darys Anchotepas. Džiaugiuosi, kad šiuo metu jo neturiu, 
galimas daiktas, jog Endis - kaip tik tinkamas asmuo, ku- 
riam reiktų jį kol kas palikti! 

Serina pakilo nuo lovos, papurtė galvą. 

— Abejoju. Eik, susitik su Tobiu, nebent norėtum, kad ir 
aš su tavimi eičiau? Ne. Tada pasimatysime vėliau. Tikiuosi, 
jis - ne vagis. Tiesą tariant, man jis patinka. 

Ir man. Bet žingsniuodama į Tobio kajutę, Ana vijo šią 
mintį šalin. Sugniaužė kumščius. Kas kitas galėtų paimti die- 
noraštį? Kas dar apie jį žino? Kam dar jis galėtų rūpėti? 

Ji žinojo, kur jo kajutė, matė jį išeinant, kai lankėsi pas 
Seriną. Sustojusi prie durų, giliai įkvėpė. Laivas skendėjo vi- 
siškoje tyloje, išskyrus iš svetainės sklidantį prislopinto pokal- 
bio aidą. Ji pakėlė ranką ir tyliai pabeldė. Niekas neatsiliepė. 
Ji stipriau pabeldė. Vis dar niekas neatsiliepė, tad žvilgtelėjusi 
į tuščią koridorių kairėn ir dešinėn, švelniai spustelėjo ranke- 
ną. Durys atsidarė: buvo neužrakintos. 

Pažvelgė į vidų ir atsikvėpė. Kajutė tokia pat kaip jos: tai vie- 
nintelė kita vienvietė kajutė laive, turinti būti virš jos, įsprausta į 
priekinį laivo kampą. Bet panašus buvo tik kajutės apstatymas. Jis 
pavertė savo kajutę studija. Viduryje stovėjo sulankstomas mol- 
bertas, ant jo — didelis eskizų albumas, atverstame lape — uosto 
vaizdas už lango. Visos sienos apkabinėtos eskizais ir paveikslais. 
Ant tualetinio staliuko ir ant spintelės prie lovos - dėžutės su 
dažais, anglimi ir pieštukais. Pro atviras vonios kambario duris 
buvo matyti po dušu kabanti akvarelė, tikriausiai, kad nuvarvė- 
tų. Ji nustebusi apsidairė ir žingtelėjo vidun. Kambarys atrodo 
lyg spalvomis tviskanti Aladino ola. Akimirką ji pamiršo, ko 
atėjusi. Kada jis visa tai nutapė? Kaip spėjo? Turėjo tapyti per 
naktis ir kiekvieną laisvą minutę tarp išvykų į krantą. 

Ji dar žingtelėjo į vidų, už nugaros užsitrenkė durys. 

Paveikslai buvo gražūs. Pritrenkiantys. Ji stovėjo priešais 
molbertą, spoksojo į judrų uostą su daugybe milžiniškų krei- 
serių, jų pačių nedidelis garlaivis buvo prisišvartavęs palei erd- 
vų it rūmai plaukiojantį viešbutį. 

Tik po kelių minučių prisiminusi, ko ieško, ėmė apžiūrinėti 
jo asmeninius daiktus. Tualetinio staliuko stalčiuose netvar- 
kingai sugrūsti marškiniai, pora nertinių, apatinių baltinių. 
Šalia pamestas krepšelis su keliais pieštukais. Ji atidarė spintą. 
Kelerios kelnės, džinsai ir švarkas. Staliuko prie lovos stalčiuje 
žibintas, popierius užrašams, atvirukai ir parkeris. Dvi kny- 
gos minkštais viršeliais, abi neatverstos, kiek galėjo matyti, ir 
visi jo daiktai, dar vadovas po Egiptą, skutimosi priemonės ir 
tualeto reikmenys ant stiklinės lentynos dušo kambaryje. 

Atvertė lovatiesę, pažiūrėjo po pagalvėmis, paskui pasilen- 
kė ir perbraukė ranka po čiužiniu. Nieko. Atsidususi nubrau- 
kė plaukus nuo veido. 

Kur dar gali jį slėpti? Ji pasisuko vėl apžiūrėti kajutės, kai 
vos girdimas garsas prie durų privertė atsigręžti. Ant slenks- 
čio stovėjo Tobis, atsirėmęs viena ranka į staktą, kitą laikė 
džinsų kišenėje ir ją stebėjo. Atrodė, lyg būtų jau kuris laikas 
ten stovėjęs. Veidas atšiaurus, žvilgsnis šaltas. 

— Ar viską baigėte tikrinti? 

— Tobi! - kiti žodžiai užstrigo gerklėje, o jis tuo metu įžen- 
gė į kajutę, uždarė duris ir užstūmė skląstį. - Kam tai pada- 
rėte? — jai išdžiūvo burna. 

— Noriu turėti galimybę su jumis pasikalbėti, kad Endrius 
Votsonas nekištų nosies. Matyt, kažkas privertė jus čia ateiti? 

Ji delsė. Ją užplūdo išties paniška baimė. 

— Ieškojau jūsų. Norėjau padėkoti už išvyką. Nežinojau, 
kur jūs. 

— Tad pagalvojote, jog galiu būti tualetinio staliuko stalčiu- 
je, - jis sarkastiškai kilstelėjo antakį. — Gal dar po čiužiniu. 

Ji stengėsi tvardytis, nutilusi gūžtelėjo pečiais. 

— Įėjau pasižiūrėti. Atleiskite, Tobi. Atėjau pas jus. 
Pabeldžiau. Durys atsidarė. Pamačiau paveikslus ir... 

— Ir sumanėte skubiai pasmalsauti, kol čia esate, - jo balsas 
vis dar buvo atšiaurus. 

— Nesmalsavau! — sušuko ji gelta. - Jei norite žinoti, ieško- 
jau savo dienoraščio. 

— Dienoraščio? — aidu atkartojo jis. 

— Mano dienoraštis dingo, jis buvo staliuko prie lovos stal- 
čiuje. Jūs vienintelis žinojote, kad jis ten. 

— Todėl sumanėte jo paieškoti stalčiuje prie 72220 lovos! 
Kitaip tariant, manėte, kad jį pavogiau! — pasakė nustebęs. 

— Ne, - ji paskubėjo su atsakymu. — Ne, nemaniau. 

— Tai kas mano? — tyliai paklausė jis. - Nesakykite. Tai 
Votsonas. 

Ji gūžtelėjo pečiais. 

— Ir jūs juo patikėjote, - pasakė jis ir sukryžiavo rankas. 

— Tai buvo tik prielaida, - pyktelėjo ji. - Galėjote pasisko- 
linti. Gal norėjote patyrinėti. 

— Nesiklausęs jūsų? — dabar jo balse ji išgirdo pasipiktinimą 
1r įtūžį. 

— O ką dar, anot jūsų, galėjau pagalvoti? Mudu abu jį vartė- 
me. Aptarėme. Įsodinote mane į feluką, o paskui palikote, ar 
prisimenate? Grįžote į kajutę. Sakykite, kaip galiu žinoti, ar 
nenuėjote į mano kajutę? 

— Pirma jūs pasakykite man, — aštriai įsiterpė jis, — kodėl, dėl 
Dievo, neužrakinate kajutės durų, jei niekuo taip nepasitikite? 
— Taip ir yra, - atkirto ji, — tai reiškia, kad visais pasitikiu! 

— Visais, išskyrus mane, — jis pritilo. - Tad pasakykite, kodėl 
manimi nepasitikite? Kodėl Endrius Votsonas manimi nepasi- 
tiki? Ką tokio padariau, kad pelniau šiuos visus įtarinėjimus? 

Staiga jis pažvelgė jai tiesiai į akis, ji pajuto, jog rausta. 
— Nežinau. 
— Nežinote, - jis giliai atsiduso. - Arba nenorite pasakyti. 

Spėju, kad Votsonas kaišioja nosį, kur nepageidaujamas, ir 
skleidžia nuodus. Matau, esu teisus. Ar nenorite manęs pa- 
klausti, kur slypi tiesa? Ar nesuabejojote juo bent truputėlį? 
Maniau, mudu esame lyg ir draugai. Matyt, klydau, - vis dar 
tyrinėdamas jos veidą, patrynė smakrą. 

Suėmęs visus daiktus, nustūmė juos ant grindų, kad būtų 
vietos, ir sunkiai krėstelėjo ant lovos. 

Ana prikando lūpą. Išgaravo baimė. 

— Gerai, pasakysiu, kas atsitiko! Aš juo nepatikėjau, nė se- 
kundėlės netikėjau! Kol tai atsitiko. O paskui... apgailestau- 
ju, - ji nuleido galvą. - Taip paklaikau dėl dienoraščio, kad 
negalėjau aiškiai mąstyti, — ji išsitiesė. - Būsiu atvira, tikėjau- 
si, kad jūs turite jį. O jei ne, tuomet kas? 

Valandėlę jis svarstė. 

— Ar tikrai norite žinoti mano nuomonę? 

Ji linktelėjo, bet jos kreivas šypsnys jo nepaveikė. Jis spok- 
sojo į paveikslą ant molberto. 

— Dedu galvą, kad pats Votsonas tą padarė. 

Ana papurtė galvą. 

— Jis negalėjo. Be to, jis buvo ten... — ir nutilo. 

— Jis ten buvo. Reiškė užuojautą ir parodė pirštu į mane. 
Žinau jo sumanymus, Ana. Aiškiai žinau, - jis staiga pa- 
sislinko į priekį. - Sakykite, kam man reiktų dienoraščio? 
Jis - garsus pirklys. Žmogus, kuris turi daug ryšių, - jis žvilg- 
telėjo į ją. — Na, aš klausiu jūsų, kam man jo reiktų? 

Ji gūžtelėjo pečiais. 

— Galbūt dėl to, kad tai istorinis artefaktas. Jame yra Luizos 
eskizų. Jis daug kainuoja... — jos balsas nuslopo. 

— Jis kainuoja daugybę pinigų! — pakartojo jis. - Man ne- 
reikia pinigų, Ana. Ir nereikia Luizos dienoraščio. Ar aiš- 
ku? — jis pažvelgė į kajutės langą. — O dabar išeikite. 

— Tobi, apgailestauju. 

— Išeikite! — jo akys vėl tapo nepermaldaujamai šaltos. 

Ji nusišiepė ir pasuko į duris. Atidarė jas, atsigręžė ir pa- 
kartojo: 

— Apgailestauju. 

— Aš irgi. 

— Ar galime likti draugais? 

Akimirką tvyrojo tyla, paskui jis papurtė galvą: 

— Nemanau, Ana. 

Koridoriuje ji sustojo ir giliai atsiduso, vos galėjo suturėti 
ašaras. Paskui pasileido bėgti koridoriumi. 

Netrukus vėl prasivėrė Tobio kajutės durys. Išėjęs jis pažiū- 
rėjo jai iš paskos ir šūktelėjo: 

— Ana! 

Nekreipdama dėmesio į šauksmą, ji užbėgo laiptais, pasuko 
kajutės link. 

Pastūmė duris, įlėkė vidun, įsisiūbavusios durys pokštelėjo 
į sieną ir vėl užsitrenkė. Ji staiga išsižiojo iš siaubo ir sustojo 
lyg įbesta. 

Kajutėje kažkas buvo. Oras pritvinkęs šleikštaus sakų ir mi- 
ros kvapo. Kambario vidury it šešėlis stovėjo figūra — aukšta, 
nemedžiagiška, neaiškaus pavidalo. Anchotepas kiek pasisu- 
ko į ją, ji juto, kaip akimis ieško jos akių, lėtai duoda jai liesą 
ploną ranką. 

Ana suklykė. Apmirė visas kūnas. Ji negalėjo alsuoti. 
Beviltiškai bandė grįžti prie durų, pajudėti, atplėšti akis nuo 
jo, bet negalėjo. Kažkas prikaustė ją. Ji juto, kad linksta kojos, 
prieš akis mirguliuoja keistos raudonos švieselės. 

Jau buvo besusmunkanti, kai atsivėrė durys — į kajutę įpuolė 
Tobis, sekęs jai iš paskos. 

— Kas yra? Ar kas blogai? Išgirdau jūsų klyksmą, — baugiai 
apsidairęs, čiupo jos ranką ir trūktelėjo prie savęs. - Kas yra, 
Ana? Ar čia kas nors buvo? 

Kajutė buvo tuščia. 

— Ar tai Votsonas? 

— Švelniai ją atstūmęs, perėjo kajutę, atvėrė dušinės duris. 
Ten nieko nebuvo. 

— Ne, tai ne Endis. Tai žynys Anchotepas, - drebėdama 
pasakė. — Apie jį skaitėte dienoraštyje. Žynys, apsėdęs mano 
kvepalų buteliuką. Jis buvo čia. Čia stovėjo! — paaiškinusi pa- 
rodė vietą ant grindų už poros pėdų priešais save. - Bet bute- 
liuko čia nėra. Jį pasiėmė Endis. 

Ji taip smarkiai drebėjo, jog kaleno dantimis. Pamažu su- 
smuko ant lovos, sėdėjo ir spoksojo į jį. 

Stojo ilga tyla, staiga jai pasidarė smalsu, ar jis ims juoktis, 
šaipytis iš kiekvieno jos žodžio. 

Jis suspaudė lūpas, paskui pasakė: 

— Pasirodo, Endžio Votsono vardas gan dažnai iškyla per 
mūsų pokalbius, ar ne? Ar esate anksčiau mačiusi šią šmėk- 
14? Gal šįryt laive ką nors matėte? Ar tikrai matėte jį? Tą 
žynį? - dairydamasis po kambarėlį paklausė Tobis. 

Ją užplūdo viltis. Jis ja tiki! Nemano, kad ji pamišo. Ji link- 
telėjo. 

— Sakėte, kad buteliukas užkeiktas. Tačiau niekada nemi- 
nėjote nei kaip, nei kodėl. Kodėl neužsiminėte, kai apie tai 
skaitėme dienoraštyje? 

— Ar, anot jūsų, esu išprotėjusi? Kaip manote, kas atsitiktų, 
jei ši istorija pasklistų laive? Viena keleivė regi senovės Egipto 
žynį! Visi pultų į paniką ir grįžtų namo arba mane izoliuotų, 
o gal tapčiau pajuokos objektu. To daugiau neištversiu, — suė- 
musi galvą rankomis pasakė Ana. 

— Ar dar kas nors apie tai žino? 

Ji linktelėjo. 


— Serina. 


315 


— Ir ką ji mano? 

—Ji tuo tiki. Nemažai nusimano apie senovės Egiptą. 
Tyrinėjo jo religiją ir apeigas. Tad žino, ką reikia daryti. 
Ketino paimti buteliuką ir palaiminti jį ar dar kažką padaryti, 
bet Endis jį atėmė. 

— Kodėl, dėl Dievo, jam tai leidote? 

Ji gūžtelėjo pečiais. 

— Jis tiesiog ėmė ir išėjo su juo. Manau, buvau netikėtai už- 
klupta. Juk negalėjau dėl to su juo grumtis. Sakė jį pasaugosiąs. 

Tobis prisėdo šalia jos ir ciniškai pasakė: 

— Mano galva, panašu, jog ketina jį nugvelbti. 

— Pirma turėtų jį iš manęs nupirkti, - Ana papurtė galvą 
daug nepasiūlys! 

— Nebent parduotų jį kaip tikrą, - Tobis atsiduso. - Kol 
kas neišsprendėme klausimo, kur gali būti dienoraštis. Jau 
beveik metas pietauti, - sakydamas žvilgtelėjo į laikrodį. — 
Tikriausiai nesuklysiu - mums abiem nepakenktų pietūs 
žmonių pilname valgomajame. Labai žemiška. Ten nepasi- 
rodys jokia šmėkla. Atvėsime, apsvarstysime padėtį, išanali- 
zuosime Votsono elgesį. Nei jūsų buteliukui, nei dienoraščiui 
nieko bloga nenutiks, kad ir kur jie būtų. Kol už juos galima 
gauti pinigų. Spėju, kad jis turi juos abu, todėl saugo, - jis nu- 
tilo, laukė, kad ji pritartų. - O paskui turėsime laisvą popietę 
prieš rytdienos išvyką į Abu Simbelą. Tad siūlau po pietų pa- 
sikalbėti su Serina. Jei jūsų šmėkla tikra, — neturiu pagrindo 
manyti ką kita, — matyt, reikėtų su ja pasitarti, kokių priemo- 
nių imtis, kad apsisaugotumėte nuo paranormalių reiškinių. 
Gal tuo pat metu galėtume sušaukti karo tarybą, pasitarti, 
kaip atgauti dienoraštį ir kartu, — jis nutilo ir kreivai šyptelė- 
jo, - kartą ir visiems laikams atkurti gerą mano vardą. 


316 


Ana, Tobis ir Serina suorganizavo karo tarybą gerdami „Earl 
Grey“ arbatą Senojo krioklio viešbučio terasoje. Tiktai susėdę 
priešais Nilą, prisiminė, dėl ko čia susirinkę. 

— Ar matėte Endžio veidą, kai mes visi trys drauge išli- 
pome į krantą? — Serina išsiblaškiusi maišė arbatą puodely- 
je. - Nebeliko garsaus šaltakraujiškumo. Man pasirodė, kad 
jis tikrai susirūpinęs. 

— Vadinasi, yra dėl ko, - pasislinkęs į priekį, Tobis kelias 
minutes žvelgė į Seriną, paskui linktelėjo. - Ana man sakė, 
kad išmanote senąsias Egipto apeigas. Iš to sprendžiu, kad 
studijavote nūdienos spiritualizmą ir magiją, paremtą egip- 
tietiškais tekstais, ar ne? 

Serina tvirtai atlaikė jo žvilgsnį. 

— Mokiausi su Marija Kelim, jei apie tokią girdėjote. 

Tobis gūžtelėjo pečiais. 

- Šiek tiek domėjausi šiais dalykais, kai buvau jaunesnis. 
Nesu žinovas, bet ta pavardė tikrai garsi. Svarbu, kad žinote, 
ką darote. Spėju, kad kelios naujųjų laikų giesmelės nenuvys 
Anos šmėklos, - jis atsilošė kėdėje. - Ana sako, kad jums tai 
sekasi. Ar ir pati taip manote? 

Serina nieko neatsakė, aiškiai užklupta tokio tiesaus klau- 
simo. Bet jos pasipiktinimas greitai atslūgo. Po valandėlės ji 
lėtai linktelėjo. 

— Kol aplink nesisukinėja Endis. Jam labai sekasi žlugdyti 
mano galias. Egipte niekada nedirbau. Taip pat ir niekada 
nebuvau. Viskas, ką galiu pasakyti, yra tai, kad namuose įgi- 
jau šiek tiek gelbėjimo patirties. Juk žinote, kas yra gelbėji- 
mas, ar ne? 

Ji žvilgtelėjo į Tobį, kuris tuo metu ėmė puodelį, ir suspėjo 
pamatyti jo trumpą linktelėjimą. 

— Gal jis ir žino, tik ne aš, — ramiai įsiterpė Ana. 

— Tai darbas su žemiško gyvenimo nepalikusiomis dvasio- 
mis. Padedu joms išeiti. Dauguma „šmėklų“, jei jums tinka šis 
žodis, blaškosi. Jaučiasi patekusios į spąstus. Nelaimingos. Jos 
nenori čia būti. Tos, kurios mirė smurtine mirtimi, staigiai, 
net nesuvokia, kad yra mirusios. Niekas jų nepasiima, jomis 
nepasirūpina. Ne kartą esu pagelbėjusi joms išeiti, - dabar 
Serina atrodė labiau savimi pasitikinti, nes matė, kad klausy- 
tojai jos pagarbiai klausosi. - Tačiau niekada neturėjau reika- 
lų su dvasia, kuri nori likti žemėje, kad atliktų nebaigtą darbą. 
Tokios dvasios baugina. Siekia keršto. Nori pakenkti. Vis dar 
turi ryšių su pasauliu, kurį paliko kūnas. Nepajėgia išsiva- 
duoti. Toks yra Anchotepas su savo bičiuliu. Tai nepaprastos 
šmėklos. Jie - mokyti žyniai, susipažinę su viena galingiausių 
kada nors žinomų okultinių sistemų. Tikriausiai jiedu pasi- 
rinko nemirtingumą. 

Stojo trumpa tyla. Aną nukrėtė šiurpas. Terasos karštis, 
grupelės linksmų žmonių, ramiai besišnekučiuojančių prie 
puodelio arbatos, padavėjai, nuostabus it iš paveikslėlių kny- 
gos Nilo vaizdas — visa, regis, staiga nutolo, žadino keistą ne- 
tikrumo jausmą. 

— O kas nutiko bičiuliui? Antrajam žyniui? — po valandėlės 
pasmalsavo Tobis. - Jo neminėjote. 

Ana krūptelėjo, prisiminė Luizos ir savo pačios siaubą, kai 
pasirodė Hacekas, žynys, tarnaujantis deivei liūtės galva. 

— Aš jį mačiau. Ir Luiza jį matė, tai buvo šventykloje. Jis 
atrodė galingesnis ir piktesnis nei šis. 

Tobis išsišiepė. | 

— Ar dabar mumis tikite? — paklausė Ana ir pažvelgė į jį. —- 
Juk nemanote, kad mudvi pamišėlės? 

— Ne, nemanau, kad judvi pamišėlės. Esu matęs šmėklų, — 
Tobis nesišypsojo. - Mūsų kultūra kvailai elgiasi, atmesda- 

ma viską, ko negali įrodyti algebros formule ar mėgintuvėliu. 
Laimė, dauguma kitų praeities ir nūdienos kultūrų daug išmin- 
tingesnės už mus, vakariečius. Svarbiausia — nekreipti dėmesio į 

tuicija. Tie, kam užtenka drąsos išreikšti intuicija grindžiamus 

įsitikinimus arba prisipažinti kažką mačius savo paties akimis, 
kol kas išjuokiami ir visa tai turi ištverti savo kailiu. 

Vos barkštelėjusi, Serina pastatė puodelį ir iš nuostabos pa- 
purtė galvą. 

— Negaliu apsakyti, kaip džiaugiuosi girdėdama jus tai sakant! 

— Aš irgi, - kupina vilties šyptelėjo Ana. 

— Gerai. Na, sutelkę jėgas, verčiau nuspręskime, ką daryti 
toliau, — Tobis palinko į priekį, susikaupė. — Iki kelionės į Abu 
Simbelą liko vos kelios valandos. Kaip žinote, autobusas išva- 
žiuoja anksti, kad galėtume keliauti per dykumą, kol karštis 
dar ne toks didelis. Sugrįžę užtruksime kelias dienas keliau- 
dami į Luksorą, bet, manau, Ana norėtų, kad tai išsispręstų 
dabar, prieš vykstant į Abu Simbelą, o ne vėliau. Ir nepamirš- 
kite, kad mūsų dienotvarkėje du klausimai. Be Anchotepo, 
dar turime išsiaiškinti, kur dingo dienoraštis. 

— Galbūt visa tai susiję? Ar Anchotepas negalėjo jo pagrob- 
ti? — paklausė susimąsčiusi Serina. Ji vis dar maišė šaukšteliu 
arbatą. 

— Ne, nemanau. Kam tai darytų? Mano galva, jį paėmė Endis 
Votsonas. Galbūt galėtume apieškoti jo kajutę, kaip kad apieš- 
kojote manąją, - žvilgtelėjo skersomis į Aną, pasakė Tobis. 

Ši nukaito. | 

- Jis vienoje kajutėje su Benu. Bus nelengva. 

— Norite pasakyti, kad ne taip lengva, kaip apieškoti man3- 
ją? - kandžiai nusišaipė jis. - Sutinku. Bet esu įsitikinęs, kad 
trise galėtume atitraukti jo dėmesį. Visiems būtų labai nema- 

lonu, jei reikėtų pranešti Omarui, gal net policijai, tad manau, 
jei tik įmanoma, geriausia visa tai išspręsti patiems. Jei esate 
pasirengusi egzorcizmui, ar kaip tai vadinate, kada ketinate 
tai atlikti ir ko mums prireiks? — paklausė Serinos. 

Serina valandėlę galvojo. 

— Mums išties reikės kvepalų buteliuko, kaip traukos objekto. 
Be to, man reikia dar kiek laiko pasirengti. Pasiėmiau spiri- 
tualinei praktikai reikalingų daiktų. Smilkalų. Žvakių. Varpą. 
Žinoma, gyvendama vienoje kajutėje su Carle, negaliu jais 
naudotis. Viską atliksiu Anos kajutėje ir siūlau tai padaryti šią- 
nakt. Jei išvykstame ankstų rytą, vadinasi, visi eis anksti mie- 
goti ir mums netrukdys. Nepykite, Tobi, bet manau, kad jums 
nereikėtų dalyvauti. Mano galva, tai tik Anos ir mano reika- 
las, - apgailestaudama pažiūrėjo į jį. - Gal ir klystu, bet jaučiu, 
kad bus saugiau, jei būsime dviese. Dvi moterys. Iš tikrųjų tai 
jos yra Izidės tarnaitės, todėl joms neturėtų grėsti pavojus. 

Tobis linktelėjo. 

— Nesiginčysiu. Jei manote, jog būsite saugios. 

Serina gūžtelėjo pečiais. 

— Manau, būsime saugios. Čia tikiuosi daugybės dalykų, — 
atsiduso. 

Akimirką tvyrojo tyla. 

— Tad kitas žingsnis - apieškoti Endžio kajutę, gelbėti die- 
noraštį ir buteliuką, — Tobis iki dugno išgėrė arbatą. - Vienas 
mūsų gali apieškoti. Kiti gali užtikrinti, kad Endis ir Benas 
negrįžtų, — jis skersomis žvilgtelėjo į Aną. - Siūlau jums 
apieškoti. Jau turite patirties. 

— Aš atsiprašiau, Tobi!-— atkirto ūmai kantrybės netekusi 
Ana. - Kiek dar truks šios kandžios pastabos? Apgailestauju. 
Suklydau patikėjusi Endžiu. Paniškai bijau prarasti dienoraš- 
tį. Neturėjau pagrindo įtarti, kad galėtų jį paimti... 

— Bet džiaugėtės, galėdama mane įtarti. 

— Ne, nesidžiaugiau. Visai nesidžiaugiau. Nesidžiaugiau net 
pagalvojusi, kad Endžio kaltinimai gali pasirodyti teisingi. 
Tiesiog negalėjau ką nors kitą įtarti. Jūs vienintelis žinojote 
apie dienoraštį, — pridūrė. 

— Be paties Endžio. 

— Be Endžio. 

— Čarlės, Serinos ir tikriausiai visų kitų šio laivo keleivių. 

Giliai atsidususi, Ana užsimerkė. 

— Gerai. Dar kartą apgailestauju. Klaupiuosi ant kelių. Tobi, 
prašau, mums reikia jūsų pagalbos. Neapsunkinkite mano 
padėties. 

Aišku, kada nors jis galės jai papasakoti. O kol kas privalo 
tiesiog juo pasitikėti ir laukti. 

Jis ilgai Žiūrėjo į ją, paskui nuleido akis. 

— Ne, jūs teisi. Tai aš turėčiau atsiprašyti. Per jautriai rea- 
guoju į kai kuriuos dalykus. Gerai. Eime. Galime iškart pra- 
dėti. Jei Endis išlipo į krantą, nieko nelaukę tučtuojau iškrės- 
kime jo kajutę. 


Durys buvo užrakintos. 
— Prakeikimas! — sušuko Tobis sukiodamas rankeną. 
— Pabandykite savo raktu, - Ana nervingai žvilgtelėjo per 
petį. Bet Endis su Benu, kaip pasirodė, buvo išplaukę. 
Pasirausęs kišenėse, Tobis galiausiai ištraukė raktą. Jis netiko. 
— O jūsų? — paklausė žiūrėdamas ; ją. 
"Ji jau laikė jį rankoje, kai koridoriaus gale pasirodė Ali. Jis 
prisiartino prie jų. 
— Bėdos? — paklausė ir pasiuntė jiems spindinčią šypseną. 
— Mums reikia patekti į šią kajutę, - Ana žinojo, jog nėra 
tikslo apsimesti. Aišku, kad jis juos matė. 

— Gerai, - pasakė Ali ir, įkišęs ranką į gilią ga/abijos kiše- 
nę, ištraukė žiedą su keliais raktais. — Šis viską atveria. Labai 
naudingas. Nereikia pamesti rakto. 

Atrakino kajutę, stumtelėjo duris, paskui pasisuko ir nu- 
krypavo koridoriumi vilkdamas kojas išklypusiais plokščiais 
sandalais. 

— Oho! — Tobis išsišiepė. - Jis net nenori žinoti, ko mums 
reikia! 

— Tikriausiai pamanė, kad ji mūsų. 

Ana įžengė į vidų ir apsidairė aplink. Kajutėje viešpata- 
vo akiai miela netvarka, visur mėtėsi drabužiai ir batai. Ant 
vieno staliuko prie lovos buvo fotoaparatas, ant kito — bute- 
lis vandens ir įvairūs tualetiniai reikmenys. Ant vienos lovos 
numesti du vadovai ir keli atvirukai, ant kitos — išvirkščias 
megztinis ir suglamžytas drėgnas rankšluostis. 

- Jis paslėptas. Kokiame nors stalčiuje, lagamine arba kur 
nors užkištas. 

Ji ištraukė tualetinio staliuko stalčių, nepastebėjo į ją mesto 
pašaipaus Tobio žvilgsnio. Jiedu atidžiai apžiūrėjo visas mato- 
mas vietas, paieškojo po čiužiniais, spintoje, vonios kambary- 
je, net po įrėmintais Deivido Robertso raižiniais ant sienų. 

— Niekur nė ženklo, - papurtė galvą Ana. 

— Jie turi būti čia. Jis negalėjo pasiimti jų į valtį. Būtų per 
didelė rizika. 

— Tuomet jie turi būti kažkur, kur net neįtariame, — ji lėtai 
apsisuko aplink, stengėsi aptikti paskutinę vietą — kažką neap- 
čiuopiama ir kartu matoma. — Tai ne čia. Čia nėra nei vieno, nei 
kito. Apieškojome kiekvieną lopinėlį, - liūdnai papurtė galvą. 

— Iš tikrųjų! 

Duryse pasigirdęs balsas ją privertė krūptelėti. Jiedu su 
Tobiu staiga atsisuko. 

Tarpdury sustojęs Endis spoksojo į juos. 

— Ar galiu paklausti, ko ieškote? 

— Manau, kad neprivalai šito klausti! —- Tobis atsitiesė, jis ap- 
žiūrinėjo prie lovos stovinčio staliuko stalčių, įkišęs pirštus toli į 
gilumą. — Ana nori atgauti savo dienoraštį ir kvepalų buteliuką. 

— Manai, kad juos turiu? - Endis atrodė gerokai išraudęs. 
Trenkė alumi. 

- Žinau, kad turi buteliuką, Endi, noriu, kad jį grąžintum. 
Įtariu, jog turi ir dienoraštį, - Ana stengėsi išlikti rami. — 
Manau, šįryt apkaltinai Tobį, kad mane suklaidintum, tau 
pavyko, bet tik akimirką. Tik ne dabar. Prašau atiduoti juos. 

— Buteliuką padėjau į saugią vietą, pirmiausia tai turėjai 
padaryti pati! Bet išdrįsti čia ateiti ir mane kaltinti, kad pa- 
ėmiau tavo dienoraštį! Tai begėdiška! - Endis mėgino dėtis 
teisuoliu. — Lauk! Tuojau pat lauk! - sugriebęs Aną už rankos, 
sviedė ją durų link. - Eik lauk! 

— Palik ją, niekše! - jam už nugaros stovintis Tobis Žingte- 
lėjo į priekį. 

Endis paleido Aną ir atšoko atgal. 

Kai atsitraukė, Tobis čiupo jį už peties — privertė atsigręžti. 

— Neliesk jos! 

Kajutėje, regis, turėjo prasidėti kova. 

— Tobi! - sušuko Ana. - Ne!- ir sugriebė jį už rankos. — 
Nereikia! Palikite! Kas jums visiems atsitiko? Kodėl šiame 
laive šitiek pykčio? 

Tobio veidas buvo įtūžęs. Jis nubloškė Anos ranką, su- 
gniaužė kumščius. 

— Tobi! — vėl suriko Ana. — Tobi! Nereikia! Prašau! 

Tobis stabtelėjo. Keletą sekundžių visi trys stovėjo nekrustelė- 
dami, tarsi sustingę scenos paveiksle, paskui liepsna Tobio akyse 
lėtai užgeso, jis nuleido sugniaužtą kumštį. Pastūmė Aną ; šalį. 

Endis atsisėdo ant lovos. Jo veidas buvo baltas kaip drobė. 

Ana pažvelgė į Tobį. 

— Manau, verčiau eikime. 

Jis linktelėjo. Metęs paskutinį įniršio žvilgsnį į End, iš- 
žingsniavo iš kajutės. 

— Ar jums viskas gerai? 

Ana ėjo Tobiui iš paskos, bet tarpduryje sustojo ir pasižiū- 
rėjo atgal. Endis linktelėjo. 

— Tu pats kaltas. Nereikėjo manęs liesti. Ir nereikėjo imti 
mano daiktų. 

Endis pakėlė akis. 

— Atsiprašau, Ana. Nežinau, kas man užėjo. Tai nepanašu į 
mane, tikrai nepanašu. Bet dabar tiki manimi, ar ne? Jis - žu- 
dikas! Būk atsargi, Ana. Kad ir ką darytum, būk atsargi. 

Ana išėjo iš kajutės ir uždarė duris. Tobis buvo dingęs. 

Ties laiptais nusvirduliavo Serinos kajutės link, pabeldė į 
duris. Jas atvėrė Serina. 

— Arjį radai?... —- paklausė ji ir sustojo vidury sakinio. - Ana, 
kas yra? Kas atsitiko? Tai ne Anchotepas? 

— Ne, ne Anchotepas. Grįžęs Endis mudu užklupo kajutėje. 
Jiedu su Tobiu vos nesusikovė. 

— Tikrai? — išpūtė akis Serina. 

— Tikrai. Kumščiais. 

Serina prikando lūpą. 

— Na, galiu sąžiningai prisipažinti, kad nesu nustebinta. 
Įeik, - pasakiusi įsitraukė Aną į vidų ir uždarė duris. - Ar 
Endžiui viskas gerai? — staiga paklausė ji, tarsi kažką pri- 
siminusi. 

- Jis išgyvens. 

— O Tobis? 


Ana gūžtelėjo pečiais. 

— Jis buvo siaubingas, Serina. Akimirką kone prarado sa- 
vitvardą. Mačiau jo akis. Jei manęs ten nebūtų, manau, būtų 
galėjęs smogti Endžiui. 

Susijaudinusi prikando lūpą, papurtė galvą. Ji netiki, jog 
Tobis žudikas, žinoma, netiki! Bet dabar pamatė kitą jo veidą, 
kuris gąsdino ją, tad staiga užplūdo abejonės. 

Serina tyrinėjo jos veidą. 

— Ar radai buteliuką? — ramiai paklausė ji. 

— Ne. 

— Gaila, - akimirką pagalvojusi, papurtė galvą. - Aš susi- 
kūriau teoriją, Ana. Tikiuosi, ji klaidinga, — Serina delsė. - Iš 
visos širdies tikiuosi, kad ji klaidinga. Dalykas tas, kad kitas 
žynys, Hacekas, Sechmetos žynys, yra čia. Laive. Tuomet, kai 
Čarlė pavogė buteliuką, man kilo įtarimas, kad jis kažkaip ją 
veikia; galbūt siurbia jos energiją, todėl ji darosi vis silpnes- 
nė. Akivaizdu, kad ji išties truputį išmušta iš vėžių. Niekada 
negėrė tiek, kiek dabar. Naktį keletą kartų per miegus šau- 
kė Sechmetos vardą, - Serina sudrebėjo. - Čarlė netyrinėja 
senovės Egipto, Ana. Niekada negirdėjo apie Sechmetą. Ir 
nesidomi tuo, ką darau. Iš tikrųjų ji to neapkenčia. 

Ana linktelėjo. 

— Anąadien bare Čarlė šnekėjo apie Sechmetą. 

— Taip, o dabar apie kažką kita, -— toliau kalbėjo Serina. — Apie 
Tob; su Endžiu. Manau, kad jis taip pat minta jųdviejų pykčiu. 
Todėl laive tvyro įtampa. Juntu, kad viskas tik blogėja. Veikia 
mus visus. Ar Tobis buvo paėmęs į ranką tavo buteliuką? 

Ana dar kartą linktelėjo. 

— Žinoma, ir Endis, - Serina susimąstė, priėjo prie lango, 
sustojo ir ėmė spoksoti į lauką. Jie buvo prisišvartavę prie 
daug didesnio kreiserio, už kokių keturių pėdų buvo matyti 
tik baltas blizgantis korpusas. — Be to, esi tu. Anchotepas vi- 

sur sekioja tau iš paskos. Tikriausiai siurbia tavo energiją, — ji 
atsiduso. — Kiek suprantu, Endis tau negrąžino buteliuko? 

— Ne, negalėjome įrodyti, kad jį turi, - atsakė Ana ir atsi- 
sėdo ant lovos. 

— Nors jį paėmė mums matant, tad žinome, kad jį turi. 
Išties keista. Labai keista. Kaip supratai, mudu nesutariam. Iš 
tikrųjų aš jo nemėgstu, Ana, bet jis — ne vagis. 

— Ar gali atlikti apeigas be buteliuko? - paklausė Ana, 
žvelgdama vilties kupinomis akimis. - Ar galime tai atlikti 
tuojau pat? 

Serina lėtai linktelėjo. Nebuvo tuo tikra. 

— Galime pabandyti. 

Pasiekusi ranka drobinį kelionmaišį prie lovos, ištraukė už- 
rašų knygutę spiraline nugarėle. Ji buvo smulkiai prirašyta, 
šen bei ten įterpta diagramų. 

— Stengiausi sugalvoti deramų žodžių ir ritualą. Turime iš- 
kviesti juos abu, paskui paleisti, kad daugiau negrįžtų. 

— Ir žinai, kaip tą padaryti? - Ana įsmeigė akis į užrašų 
knygelę. 

Serina dvejodama pažvelgė į ją. 

— Teoriškai, taip. 

— O kas bus, jei mums nepavyks? 

Serina gūžtelėjo pečiais. 

— Tuomet reikalai pablogės. Skirdami šitiek dėmesio, daro- 
me juos stipresnius. 

— Bet jei pavyks, ar galėsime padėti Čarlei? 

Serina nusišiepė. 

— Jei jų atsikratysime, padėsime jums abiem. Bet tik tuo 
atveju, jei gebėsiu viską teisingai atlikti. 

— Padarykime tai dabar. Mano kajutėje. 


— Dabar? Ana, nežinau, ar esu tam pasirengusi. 

— Privalai būti pasirengusi, - Ana sugriebė jai ranką. — 

Viskas bus gerai. Turi būti. Prašau. 
Serina giliai įkvėpė. 

— Gerai. Padarysiu viską, kas įmanoma. Tai bus šiek tiek pa- 
našu į tai, ką darėme Kom Ombe, tik geriau. Stipriau. Turime 
pakankamai laiko bei privatumo, tad turi pavykti. Eime. 

Ji apsidairė po kajutę, lyg tikrintų, ar yra viskas, ko reikia, 
paskui, pasikišusi po pažastimi užrašų knygelę, pasiėmė ke- 
lionmaišį. 

— Eime. 

Ana sekė iš paskos. 

— Ar mums reikia Čarlės? 

Serina stabtelėjo. 

— Svarsčiau apie tai. Manau, kad kol kas jos nereikia. Jei ji 
ten būtų, negalėtume atlikti apeigų, ji mums trukdytų, be to, 
energija tvyro visur. Tikiuosi, būsiu gana atidi, pajėgsiu suar- 
dyti visus saitus — tavo, Čarlės, gal Endžio ir Tobio, net mano 
pačios, - kad tą pačią akimirką visi išsivaduotume, — ji ner- 
vingai apsilaižė lūpas. - O Dieve, Ana, tikiuosi, jog neklystu. 


Jos uždarė langines, ištempė prie lovos stovintį stalą į kamba- 
rio vidurį, užklojo jį Anos šilkine skara. Ant šio laikino alto- 
riaus Serina pastatė žvakes mažytėse spalvoto stiklo žvakidė- 
se, žalvarinį indą smilkalams ir Izidės statulėlę. Apsidairiusi 
papurtė galvą. 

— Nepakankamai tamsu. Plonos užuolaidos, pro lentjuostes 
skverbiasi šviesa. Reikia kažkuo pridengti langines. 

Prie lango jos pritvirtino rankšluostį, viršuje - Anos vil- 
nonę skarą. Galiausiai kajutėje buvo tamsu. Serina uždegė 
šviesą, pasiraususi krepšyje ištraukė anchą — kilpos pavidalo 

kryžių, egiptiečių amžinybės simbolį, padėjo jį šalia statulėlės 
ir galiausiai pasikabino ant kaklo įmantrų raudoną amuletą 
juodu odiniu dirželiu. 

— Kas tai? - per pasiruošimą tyliai sėdėjusi Ana dabar pa- 
linko į priekį ir šnairavo į amuletą. 

— Tai tajetas. Simbolizuoja Izidės juostos mazgą. Arba jos 
šventąjį kraują, todėl ir padirbintas iš raudono jaspio. Tai la- 
bai stiprus simbolis. 

Ana nesąmoningai užčiuopė ant kaklo kabantį amuletą. 
Serina pastebėjo jos mostą ir trumpu linktelėjimu išreiškė 
pritarimą. 

Paskui įkišo ranką į krepšį ir ištraukė degtukų dėžutę. 

- Iš pradžių kreipsiuosi į Izidę, kad apsaugotų. Paskui iš- 
šauksiu abu Žynius prieš jos altorių. Smilkalus pagaminau 
prieš išvykdama iš Londono. Šis mišinys panašiausias į 4y/z — 
mišinį, kadaise aukotą Izidei. Jį smilkydavo šventyklose per 
jai skirtas apeigas, - lyg protestuodama ji sukikeno. - Dariau 
tai juokais. Jame daug sudėtinių dalių. Razinos. Mira. Medus. 
Sakai. Nardas. Kadagių uogos. Daugybė kitokių dalykų. 
Niekada neįsivaizdavau, kad jo prireiks. 

Ana prikando lūpą. 

— Aresi tikra, jog tai nepavojinga? 

Serina linktelėjo. 

— Blogiausia, kas gali nutikti, kad neveiks ar kad mus išgir- 
dę jiedu nepasirodys. Galbūt reikėtų ant altoriaus pastatyti 
kvepalų buteliuką, bet vis tiek pabandysiu. 

Ji uždegė žvakes, išjungė šviesą. Valandėlę stovėjo tylėda- 
ma, užmerktomis akimis, paskui paskutinį kartą įkišo ranką 
į krepšį ir išsitraukė nedidelį į balto šilko skiautę susuktą ry- 
šulėlį. Išvyniojusi iškėlė metalinį daiktą: kokių dvylikos colių 
aukščio, į anchą panašios formos, per galvutės kilpą pervertos 
keturios vielos, ant kurių kybo mažyčiai cimbolai. 

— Tai sistrumas', šventasis dievų instrumentas, - pasakė dėda- 
ma jį ant altoriaus ir rūpestingai sulankstydama balto šilko skiau- 
tę. — Jį reikia purtyti, kad iššauktum, apvalytum, apgintum. 

— Ar mums reikia vyno? 

Ana atsisėdo kiek įmanoma toliau nuo Serinos. 

- Šį kartą ne. Jei... — ji kiek stabtelėjo. - Kai... Kai mums 
pavyks, paaukosiu padėkos auką, —- paaiškino paėmusi iš indo 
smilkalų kūgelį ir palaikiusi virš degančios žvakės. - Aš tave 
palaiminsiu ir apginsiu, Ana. Lik ten, kur esi, būk rami, kad 
ir kas atsitiktų. Jei pajusi, kad bijai, vaizduokis, kad tave supa 
tankus žydros liepsnos ratas. 

Ana linktelėjo. Jai išdžiūvo burna. 

Kai pasklido sodrus ir aštrus smilkalų kvapas, suvirpėjo 
žvakių liepsna. 

Serina užgiedojo rečitatyvu. Paskui paėmė sistrumą ir ėmė 
šlakstyti visus keturus kambario kampus, atsisuko į Aną ir 
papurtė prieš ją. 

— Sveika, Izide, savo dukterų gynėja. Būk čia su mumis. 
Sveika, Izide, apgink mus. Sveika, Izide, apsaugok mus. 
Sveika, Izide, apsupk mus gynybine liepsna, kad tavo tarnai- 
tės Ana ir Serina galėtų tau tarnauti ir kalbėtis su Žyniais 
Anchotepu ir Haceku! 

Tamsioje kajutėje Ana pajuto, kad prakaituoja delnai. Žvakių 
liepsna nebevirpėjo; plona žydrų dūmų vija virš smilkalų indo 
ėmė kilti į lubas. Ji užuodė smilkalus, iš šleikštulio ją nukrėtė 
šiurpas. Šis keistas sodrus kvapas ne kartą tvyrojo jos kajutėje. 

Serina vėl prabilo, balsas kilo ir leidosi giesmės ritmu. Žvakių 
šviesoje Ana įžvelgė prakaituotą Serinos kaktą. Serina stebei- 
lijo išplėstomis akimis, spausdama sistrumo rankeną pirštais, 
kurie panėšėjo į iki baltumo nušveistus paukščio nagus. 


* Barškučiai, naudojami per apeigas Izidės garbei. 

— Būk pasveikintas ir tu, Anchotepai. Ateik, kad galėtume 
su tavimi pasišnekėti... 

Ši litanija buvo kartojama kelis kartus, troškioje kajutėje 
garsai kilo aukštyn, atsimušę į lubas, virto apčiuopiama esybe, 
kuri nepermaldaujamai didino įtampą uždaroje erdvėje. Ana 
susigriebė užgniaužusi kvapą, kiekvienas kūno raumuo buvo 
įsitempęs, akys lakstė pirmyn ir atgal, ieškodamos kambario 
kampuose Anchotepo migloto šešėlio, kai, tarsi tyliai sudeja- 
vusios, užgeso Žvakės. 

Ana sunkiai nurijo seiles, numaldė riksmą. Sistrumas lio- 
vėsi barškėjęs, įsiviešpatavo tyla. Staiga Ana pajuto, kaip au- 
syse muša pulsas, paskui kambario viduryje pasigirdo keistas 
kliuksintis garsas. Gerai įsižiūrėjusi, išvydo Seriną, ramiai 
stovinčią ir spoksančią į altorių. Barkštelėjo iš rankos iškritęs 
sistrumas, ji pamažu atsiklaupė. Kelias sekundes it girta lin- 
gavo pirmyn ir atgal, paskui sukniubo ant grindų. 

Ana sustingo vietoje it įbesta. Buvo pernelyg išsigandusi, kad 
pajudėtų, bet Serinos gargimas privertė žaibiškai veikti. Nušokusi 
nuo lovos, pribėgo prie lango, nuplėšė uždangą, sustūmė langi- 
nes, paskui atsisuko ir metėsi prie Serinos, užčiuopė pulsą. 

— Serina! Serina, kalbėk su manimi! — pakratė jos ranką, 
švelniai plekštelėjo per veidą. - Pabusk! Nagi pabusk! Kalbėk 
su manimi! 

Serinos veidą užliejo tamsiai melsvas raudonis, vokai nesu- 
valdomai plazdėjo, vyzdžiai buvo išsiplėtę. 

— Serina! — suriko jai į ausį Ana, paskui paleido Serinos gal- 
vą ant grindų, pašoko ir nulėkė į vonios kambarį. Pripylė stik- 
linę drungno šalto vandens, šliukštelėjo Serinai į veidą. 

Serina sunkiai atsikvėpė. Valandėlę visas jos kūnas, regis, 
susigūžė, tapo vienu didžiuliu traukuliu, paskui ji pargriuvo 
aukštielninka ant grindų ir užsimerkė. Jos veidas mirtinai iš- 
blyško, atrodė, įtampa atslūgo. 

— Serina? — Ana išsigandusi žvelgė į ją. - Serina? 

Ji vėl sugriebė Serinai riešą, užčiuopė pulsą. Jis plakė nerit- 
mingai, silpnai, tačiau vis stiprėjo. Krečiama drebulio, Serina 
giliai įkvėpė, paskui, dar kartą įkvėpusi, atsimerkė ir gulėjo 
Įbedusi į Aną tuščią žvilgsnį. 

— Ar tau viskas gerai? - Ana paėmė rankšluostį, kurį buvo 
numetusi ant lovos, kampučiu nušluostė Serinai veidą ir plau- 
kus. — Na, leisk, padėsiu tau atsisėsti. Kas atsitiko? - apkabino 
moterį per pečius ir pasodino. 

— Ar galiu atsigerti? — sušnabždėjo Serina vos girdimu dusliu 
balsu. Ji atsilošė į lovą ir vėl užsimerkė. Ėmė virpėti rankos. 

Ana atsistojo ir nuo tualetinio staliuko paėmė butelį su van- 
deniu. Pripylė vandens, padavė Serinai, virpančias rankas pri- 
spaudė prie stiklinės ir padėjo pakelti prie lūpų. Serina gurkš- 
telėjo, paskui dar kartą ir vėl visa drebėdama įkvėpė. 

— Kas atsitiko? 

Jos žvilgsnis dabar, kai žiūrėjo į Aną, buvo labiau sutelktas. 
— Nežinau. Tikėjausi, kad tu man pasakysi, - Ana atsisėdo 
šalia jos ant grindų. - Giedojai žvakėms šviečiant, kai kaju- 
tėje staiga pasidarė labai karšta ir tvanku, paskui užgeso Žva- 
kės, o tu ėmei juokingai gargaliuoti. Maniau, tave smaugia. 

Išsigandau. 
Serina paėmė stiklinę ir dar kartą gurkštelėjo. 
— Ar gali atverti langą? Negaliu kvėpuoti. 


-wo- eo 


0 ow o 0. 


Serina papurtė galvą. 

— Kol kas dar ne. Ar nutiko kas bloga? — paklausė ji ir pa- 
trynė akis. - Negaliu to suvokti... Mano galvoje... Tarsi sap- 
nas... Tarsi tikra, bet nepasiekiama. Kažkas nutiko. 


331 


Baigusi gerti, atkišo stiklinę. Nė žodžio netarusi Ana pač- 
mė butelį ir vėl pripylė. 

— Anchotepas nepasirodė. 

Serina susiraukė. 

— Anchotepas, - pakartojo ji. - Anchotepas. Tas vardas... - 
ir vėl papurtė galvą. - Saulėtekis. Mačiau saulėtekį. Ir 
saulėlydį. 

Dabar susiraukė Ana. Ji žvelgė į Seriną. 

— Slenka smėlio amžiai, - minutę patylėjusi pasakė Serina ir 
užsimerkė. - Vakar miriau, bet šiandien atėjau. Galinga val- 
dovė, kuri saugo vartus, man atvėrė kelią. Dieną stojau prieš 
savo priešą ir jį nugalėjau, — staiga ji vėl nutilo, Ana stebei- 
lijo į ją. Prabėgo kelios sekundės, kol ji vėl prabilo. - Tai iš 
Mirusiųjų knygos. 

Kilstelėjusi antakį, Ana nutaisė grimasą. 

— Kas tai? 

- Iš esmės tai pamokymai. Užrašyti kapų sienose. Senoviniai 
tekstai. Himnai. Maldos. Kreipiniai. Nežinojau, kad moku 
atmintinai bent vieną. Aš gyniausi, Ana. Viską dariau teisin- 
gai, — ji sudrebėjo. 

- Jis neatėjo, Serina. Aš jo nemačiau. 

— Tai kas buvo atėjęs? - Serina vėl atlošė galvą į lovą. Jos 
veidas buvo išblyškęs, įsitempęs, atrodė visiškai išsekusi. 

— Nežinau, - Ana atsistojo ir nubraukė plaukus nuo vei- 
do. - Tikriausiai aš jį išvijau. Buvau taip išsigandusi. Maniau, 
tu miršti. 

— Mirštu? — Serina išplėtė akis. 

— Gaudei orą. Tavo akys buvo labai keistos. Susmukai, pulso 
beveik nebuvo. Tai atsitiko, kai užgeso žvakės. Taip paslap- 
tingai. Jų niekas neužpūtė. Jos tiesiog pačios užgeso. Staiga. 

Serina papurtė galvą. 

— O smilkalai? 

Ana atsigręžė į altorėlį. Žalvarinis indelis su smilkalais vis 
dar stovėjo tarp žvakių. Jis buvo atvėsęs. 

— Nesuprantu, dėl ko tai atsitiko. Manau, po kajutę klajojo 
energijos. Tikriausiai jas sustabdei. Kad ir kas ten buvo. 

Serina svirduliuodama atsistojo. 

— Manau, jis bandė tave užvaldyti, - netikėtai išpyškino 
Ana. - Galbūt kažkurią akimirką buvo tavyje. Tavo veidas 
buvo persimainęs. Atrodei tokia nepanaši į save. Ak, Serina, 
tai, ką mudvi darėme, pavojinga! Manau, galėjo nutikti kaž- 
kas baisaus. O jeigu jam būtų pavykę? Tarkim, jei būtų tave 
užvaldęs? 

Ilgai tvyrojo tyla, Serina stovėjo paskendusi mintyse, kol 
galiausiai gūžtelėjo pečiais. 

— Manau, mano gynyba nebuvo stipri, — ji atsiduso, paskui 
nejaukiai sukikeno. — Tikriausiai jis apie tai daug daugiau nu- 
simano nei aš! 

Pasilenkusi pakėlė nuo grindų sistrumą ir atsargiai padėjo 
ant laikino altoriaus. Paskui iškėlė rankas virš galvos. 

— Ana, valandėlę užlipsiu į denį. Ar tu nieko prieš, jei eisiu 
viena? Man reikia pravėdinti galvą. 

Kai Serina išėjo, Ana apsidairė po kajutę, paskui ėmė 
tvarkytis. Serina viską paliko taip, kaip buvo, altorius vis 
dar stovėjo vietoje, su žvakėmis, statulėle ir anchu. Ana rū- 
pestingai viską sukrovė į kelionmaišį, sistrumą suvyniojo į 
baltą šilko skiautę. Paskui sulankstė skarą ir pristūmė staliu- 
ką į vietą prie lovos. Išoriškai apsitvarkiusi, pasijuto geriau, 
bet kajutėje vis dar buvo nejauku — mažiausias garsas vertė 
krūpčioti ir žvalgytis per petį. O visur aplink sklido triukš- 
mas — iš šalia stovinčio laivo denio, iš miesto, pro langą kaž- 
kur iš krantinės skverbėsi muzikos garsai, koridoriuje staiga 

pasigirdo garsus kvatojimas ir kalbos. Tai iš kurgi sklinda 
tyla? Ta nepaprasta tyla kaip ir prieš užgęstant žvakėms? 
Tyla, kurią Luiza jautė Izidės šventykloje? Aną nukrėtė dre- 
bulys, ji pasuko durų link. 

Jai įžengus į poilsio kambarį, prie baro ša nastas Benas 
gėrė vaisių sultis. Lauke ji išvydo kelis žmones, sėdinčius 
popietės saulėje prie stalų po tentais. Kai kurie jų rašė atvi- 
rukus, kiti ramiai šnekučiavosi ar stebėjo tuos, kas panoro 
paplaukioti. 

— Ar pasirengusi ankstyvai išvykai? — šyptelėjo jai Benas. — 
Manau, ketvirta valanda ryto daugeliui mūsų kiek per dide- 
lis iššūkis! 

Ana linktelėjo. Buvo pamiršusi ekskursiją ; Abu Simbelą. 

— Kiek žinau, Endis ir jūsų bičiulis Tobis susikivirčijo? — 
kilstelėjęs antakį, paklausė Benas. — Spėju, kad iš pavydo? 

Ana susiraukė. 

— Ne visai jus suprantu. 

— Ak, liaukitės. Juk jiems abiem velniškai patinkate! — išsi- 
šiepė Benas. - Kokią galią jūs, moterys, turite! 

Ana papurtė galvą. 

— Manau, kad juos daugiau vilioja mano dienoraštis, o ne 
aš. Ar žinote, kad jis prapuolė? Kažkas jį paėmė iš mano 
kajutės. Endis su Tobiu apkaltino vienas kitą, - atsidususi 
pasakė Ana. 

Benas atrodė apstulbęs. 

— Tai blogai. Ar sakėte Omarui? 

Ji gūžtelėjo pečiais. 

— Nenoriu kelti didelio sąmyšio. Svarbiausia, kad jį grąžintų. 

— Aš kiek pašniukštinėsiu, - Benas mirktelėjo jai. - Jei 
Endis jį turi, man galų gale pasakys. 

Ji nusišypsojo. 

— Ačiū. Jis vertingas, bet su juo susiję kažkas daug svar- 
besnio. Daug. — Jai buvo svarbu sužinoti, kas nutiko Luizai 
ir Hasanui. 

Serina stovėjo atsirėmusi į turėklą viršutiniame deny- 
je ir spoksojo į upę, kai galiausiai prie jos prisiartino Ana. 
Atsistojusi kiek tolėliau, delsė, bet Serina žvilgtelėjo į ją ir 
nusišypsojo. 

— Man viskas gerai. Dėl visko apgailestauju. 

— Ar esi tikra? 

Serina linktelėjo. 

— Viskas praėjo. Puikiai jaučiuosi. Nusprendžiau rytoj vykti 
į Abu Simbelą. Nenoriu to palikti nebaigusi, bet turiu išlipti 
iš laivo. Kad nuo visko atsiribočiau, pajusčiau didesnę erdvę. 
Ar važiuosi? Turėtum. 

Ana gūžtelėjo pečiais. 

— Manau, kad taip. Tai visos kelionės tikslas, ar ne? 
Keliausime per dykumą, apžiūrėsime Ramzio šventyklą. 

Serina šyptelėjo. 

— Gerai. Daugiau jokių šmėklų. Dvi dienos kelyje. Įdėmi 
įžymybių apžiūra mus išblaškys. 

Ana susiraukė. 

— Apgailestauju, dėl mano kaltės į visa tai įsivėlei. 

— Ne. Niekas nekaltas. Galų gale domiuosi Egipto magi- 
ja ir religija, be to, tai aš pasiūliau, - Serina vėl šyptelėjo. — 
Pasidarė sunku, tad noriu dieną ar dvi dingti. Atleisk, nesusi- 
daryk įspūdžio, jog man tai nerūpi. Tiesiog jaučiuosi išsunkta. 
Niekada anksčiau taip nesijaučiau. Būsiu šalia, jei kas nutiks 
autobuse, dykumoje arba Abu Simbele. Bet tikiuosi, to nebus. 
Kai grįšime, prieš išplaukdami atgal į Luksorą vieną dieną 
praleisime Filėje, tad galbūt galėtume dar kartą pabandyti. 
Galų gale juk Filė — tai Izidės šventovė. 

— Tu nuostabi, mane daug ko išmokei, - pasakė Ana ir už- 
dėjo ranką ant amuleto, kybančio ant grandinėlės aplink kak- 
lą. —- Manai, jis neseks mums iš paskos į Abu Simbelą? 

Stojo trumpa tyla. Serina stebėjo į pro šalį tėkmės nešamą 
feluką, užpakalyje svajinga poza sėdintį vairininką, ranką 
uždėjus; ant vairalazdės. Laivas buvo prikrautas didžiulių 
dėžių, — staiga ji suvokė kontrastą, pagalvojusi apie tokio pat 
tiekėjo furgoną žmonių pilnose Londono gatvėse. Šyptelėjo 
ir vėl pažvelgė į Aną. 

— Ne, nemanau, kad jis keliaus į Abu Simbelą. Tikiuosi, 
kad ne, - galiausiai pridūrė ji. - Norėčiau žinoti, kas nutiko 
Luizai Šeli. Ji susidorojo su tuo. Susitvarkė. 

Ana liūdnai linktelėjo. 

— Neįsivaizduoju, kaip ištversiu nežinodama, kas jai atsiti- 
ko. Nuolat apie ją mąstau. Bet, kaip sakei, ji susitvarkė. Grįžo 
namo ir pasinėrė į savo kasdienybę. 

Bet kas nutiko Hasanui? Šis klausimas vis garsiau aidėjo jos 
galvoje. O kaip žyniai - Anchotepas su Haceku? Jiedu perse- 
kiojo Luizą kaip ir jos proproanūkę. Kaip privertė ją palikti 
ramybėje? Prisiminus dienoraštį, užplūdo nauja nevilties ir 
įtūžio banga. Išgirdęs pasakojimą, Endis sakė norįs sužinoti, 
kas vyko toliau. Dabar aišku, kad jis sakė netiesą. Ji atsiduso. 
Kelias minutes abi stovėjo tylėdamos, paskendusios mintyse, ir 
tik kai Serina pasisuko ir nuėjo pasiieškoti kėdės, Ana suvokė 
apsisprendusi. Rytoj nevažiuos autobusu. Paskutinę akimirką 
pakeis nuomonę ir liks viena laive. Tuomet niekas netrukdys 
ir ji galės dvi dienas ieškoti. 

Kitąkart nuvyks į Abu Simbelą. 

Tik akimirką pamiršo, kad tikriausiai su ja liks Izidės ir 
Sechmetos žyniai. 

Būkit pasveikintos, o dieviškos būtybės, daiktų 
dieviškos valdovės, amžiais gyvos; jūsų beribis 
dvilypių laikotarpių metų skaičius yra amžinybė... 
Parodyk man kelią, kuriuo galėčiau žengti 
ramybėje. 


Vaikai užauga ligoti. Jų jėgas nusineša dykumos vėjas. Dabar 
Jie nelinkę kasinėti senovės pasaulių, ieškoti senų kabų lobių. 
Motina stebi ir širdyje slepia sielvartą. 

Pamirštas buteliukas guli tamsiame kaimo pirkios kampe, 
neatspindi šviesos. Jo sargai nematomi, neapibrėžti nei laiko, 
nei erdvės, neturi audinių ir kaulų, be kapo, įkabių ir vardų. 


**+* 


Pirmas miršta jaunylis, jo siela išsunkta, išdžiūvusi. Kūną ba- 
laidoja smėlyje, palaisto ašaromis. Paskui paskutinį kartą ba- 
siligoja vyresnysis. Guli karštligės nualintas lovoje, mato virš 
savęs plevenančius žynius, jaučia, kaib godžiai ryja jo gyvybę, 
ir žino, kad bats atvedė juos į namus. Bando šnabždesiu ber- 
spėti, bet mirties sukepusios lūpos susiurbia jo žodžius. 

Ir motina greit pajus dievų tarnų nakties bučinį, atiduos gy- 
venimą, kad dovanotų jiems amžinybę, paliks tuščiame name 
stelvartaujantį vyrą; netrukus jis susirinks daiktus ir užleis na- 
mus šešėlių ir smėlio viešbatijai. Jis nepastebi buteliuko lentynos 
gilumoje, tad šis guli ten, kur buwo. 


Li 


Telefonas prie Anos lovos suskambo kelios minutės po pusės 
keturių ryte. Išsigandusi pašoko, nežinojo, kur yra. Sekundę 
dar sklandė sapnas, nerealus, plūduriuojantis. Paskui dingo. Ji 
neprisiminė nei sandalų garso, nei drobinio apdaro šiugžde- 
sio. Nesuvokdama dairėsi aplink, paskui prisiminė. Visi ke- 
liasi, rengiasi važiuoti per dykumą į Abu Simbelą, beveik du 
šimtus aštuoniasdešimt kilometrų į pietus nuo Asuano. Po 
telefono skambučio, kuris ją turėjo pažadinti, pasigirdo beldi- 
mas į duris — atnešė puodelį arbatos. Ji greit apsimovė džinsus, 
apsivilko marškinėlius, megztinį, kad nesušaltų naktį, ir iš- 
ėjo ieškoti Omaro. Kai paaiškino, kad nenori su jais važiuoti, 
šis tik gūžtelėjo pečiais. Insba/lab! Tai jos reikalas. Tepasako 
Ibrahimui, kad jai reikės maisto, ir tesidžiaugia poilsiu. 

Endis stovėjo laukiamajame, kur grupelėmis rinkosi mie- 
guisti keleiviai, pasirengę išlipti į krantą. Rūsčiai pažvelgė į ją 
ir nusisuko. Gerai, kad ją matė. Manys, kad važiuoja autobu- 
su su kitais. Kai pagaliau sužinos, kad ji neįlipo, bus per vėlu 
pakeisti sprendimą ir likti. 

Susiradusi Seriną, kuri lėtai užsimetė ant peties iš vakaro 
paruoštą krepšį, sukuždėjo jai į ausį, kad pasilieka. Serina 
linktelėjo. „Ar tiktai nesidžiaugia?“ — klausė savęs Ana. 
Tobio nebuvo matyti, nors keleiviai jau traukė per nuleidžia- 

mą tiltelį į greta tyliai stovintį laivą - sėlindami per šaltais 
cigarečių dūmais ir šleikščiu seno alaus tvaiku atsiduodan- 
čias tuščias svetaines ir koridorius, jie pasieks kitą tiltelį į 
krantą. Ten jų laukia autobusiukas, kad nugabentų į rinki- 
mosi punktą, kur kas rytą suvažiuoja autobusai ir taksi, kad 
su palyda pasuktų į pietus per dykumą, kuri, be to, dar yra 
ir karinė zona. 


* * * 


Kai visi išėjo, Ana akimirką pastovėjo: klausėsi tylos ir kiek 
abejodama mąstė, ar teisingai pasielgė. Jau per vėlu keisti 
sprendimą. Gūžtelėjusi pečiais, nuėjo į kajutę. 

Prie durų truputį delsė, baiminosi, ką išvys atidariusi. Giliai 
įkvėpė, viena ranka stipriai suspaudė auksinį amuletą ant kak- 
lo, pastūmė duris. Kajutė buvo tuščia. 

Kai pabudo, gulėjo ant lovos su visais drabužiais. Valandėlę 
buvo praradusi nuovoką, paskui suraukė kaktą ir suvokė, jog 
laive kažkas pasikeitė. Juto aplink tvyrančią tuštumą: tuščias 
kajutes, nutilus; triukšmą tolumoje. Omaras sakė, kad laive 
liks tik du trys įgulos žrnonės, kiti pasinaudos proga porą 
dienų išlipti į krantą prieš kelionę atgal į Luksorą. Kiek jai 
žinoma, ji vienintelė keleivė, nusprendusi atsisakyti kelionės 
sausuma į Abu Simbelą ir likti laive. 

Lėtai išsiropštė iš lovos. Nežinojo, nuo ko pradės ieškoti 
dienoraščio, bet tikriausiai nuo Endžio kajutės. Pirmą kartą 
galėjo nepamatyti, o gal jo ten ir nebuvo, bet dabar bus. 

Kad įsibrautų vidun, reikia rakto. Kaip ir tikėjosi, laivas 
visiškai tuščias. Labai paprastai prisėlino prie priėmimo stalo, 
pasilenkė ir nusikabino Endžio kajutės raktą — juos visus prieš 
išvykstant ten sukabino Omaras. Įsikišo jį į kišenę ir antrą- 
kart pasuko Endžio kajutės link. 

Priėjusi prie durų, staiga sustojo. Tarkime, ji klysta, jis per- 
sigalvojo, grįžo kaip ji ir ten tūno. Ji užsimerkė, giliai įkvėpė, 
kad nurimtų. Paskui tyliai įkišo raktą į spyną ir atidarė duris. 

Šįkart kajutė buvo švaresnė. Matyt, jiedu su Benu nuspren- 
dė, kad bus lengviau iš vakaro sukrauti krepšius, jei kajutėje 
bus šiokia tokia tvarka. 

Užstūmusi durų velkę, kad šįkart tikrai niekas nesutrukdy- 
tų, kruopščiai ir iš pagrindų apieškojo kambarį, tikrino kiek- 
vieną lopinėlį, kol galų gale liovėsi. 

Sustojusi dairėsi aplink — jautėsi pralaimėjusi. Nei dieno- 
raščio, nei buteliuko, tad nieko nelieka kaip tik išeiti iš kajutės, 
prieš tai patikrinus, ar viskas taip, kaip rado, ir vėl pakabinti 
raktą. Giliai susimąsčiusi ji užlipo laiptais. Jai nešovė į gal- 
vą, kad Endis galėjo pasiimti dienoraštį ir buteliuką. Tikėjosi, 
kad bus paslėpęs juos kokioje kitoje laivo vietoje. 

Stumtelėjusi svetainės duris, įžengė vidun. Ibrahimas prie 
baro blizgino stiklines. Pasveikino ją plačia šypsena. 

— Misr 1/ kbir. Labą rytą, madmuazele. 

Ji pamatė, kad ją atidžiai apžiūrinėja, spėjo jį norint įsitikinti, 
ar nešioja amuletą. Paskui tarsi linktelėjo sau pačiam. Buvo aiš- 
ku, kad yra patenkintas išvydęs aukso grandinėlę jai ant kaklo. 

— Labą rytą, Ibrahimai. Regis, kol kas esu visai viena. 

Jis papurtė galvą. 

— Omaras užsakė maisto trims žmonėms, madmuazele. Jums 
viską pats gaminu. 

— Trims žmonėms? - paklausė ji susiraukusi. - Ar žinai, kas 
kiti du? 

Jis gūžtelėjo pečiais. 

— Kolkas dar niekas nepabudo. Netrukus pagaminsiu pietus, pa- 
liksiu valgomajame ant karšto padėklo. Sriubą. Ryžius. Iškepsiu 
ant gardelių viščiuką su gruzdintais bananais. Ar mėgstate? 


340 


Ji šyptelėjo. 

— Puikiai skamba. Nežinojau, kad tu virėjas, Ibrahimai. 

— Tikras virėjas, nubas, išėjo aplankyti motinos į Sechelį. 
Bet Ibrahimas - irgi puikus virėjas. Insba//ah! — ir garsiai nu- 
sikvatojo. — Gal norėtumėte išgerti? 

Ji užsisakė alaus ir išsliūkino į denį. Jau buvo karšta, virš 
nušveistų lentų virpėjo oras, ji stovėjo žiūrėdama, kaip dar 
vienas didžiulis kreiseris manevruoja į krantą — viršutinia- 
me jo denyje žiopsojo žiūrovai ryškių spalvų trumpikėmis ir 
marškiniais. Kalva toli už upės su apskrita Fatimido koplyčia 
beveik slypėjo karštoje migloje, kelios felukos plačioje vandens 
juostoje nusvirusiomis burėmis, — buvo ramu, be vėjo, - matyt, 
laukė klientų. Jai už nugaros puikavosi spalvingi gėlių vazonai, 
denis aplink juos, palaisčius ankstų rytą, jau seniai išdžiūvo. 

Viršutiniame denyje jai buvo per karšta. Ji pasisuko, nulipo 
laiptais ir atsisėdo pavėsyje, pasistačiusi priešais save ant stalo 
bokalą alaus. Kol Ibrahimas gamina, ji pasinaudos proga bent 
paviršutiniškai apieškoti poilsio kambarį. Galimas daiktas, 
pagalvojo ji, kad Endis kur nors ten užkišo dienoraštį. Ana 
atsiduso. Žinoma, taip pat gali būti, kad visai ne jis, o kas 
kitas jį pasigvelbė, tad jo niekada daugiau nematys. 

— Ana! 

Tylus balsas už nugaros užklupo ją labai netikėtai. Ji atsisu- 
ko. Šešėlyje stovėjo Tobis su eskizų albumu po pažastimi. 

Akimirką jiedu nejaukiai žiūrėjo vienas į kitą, paskui jis 
pasakė: 

— Maniau, būsite išvykusi į Abu Simbelą drauge su Serina. 

— Negalėjau išvykti, nesužinojusi, kas atsitiko su dienoraš- 
čiu. Ar jums viskas gerai? Nerimavau dėl barnio su Endžiu 
kajutėje, — sušnairavusi paklausė. 

Jis gūžtelėjo pečiais. 

— Išėjau į denį, kad atvėsčiau. Antraip būčiau tą niekšą 
nudėjęs. 

Ji susiraukė. 

— Jūs mane užstojote, o aš neturėjau progos jums padėkoti. 

Jis pakėlė rankas ir papurtė galvą. 

— Nebūtina. 

Ana neaiškiai šyptelėjo. 

— Tai kodėl pasilikote? Maniau, norėsite apžiūrėti Ramzio 
šventyklą. 

Jis dar kartą gūžtelėjo. 

— Manau, kol kas man verčiau nesisukinėti arti Votsono. 
Galiu bet kada kitąkart apžiūrėti šventyklą. Nepamirškite, 
kad aš dar kartą atvyksiu į Egiptą, - pasakė ir prisitraukė 
kėdę šalia jos. - Ar leisite? 

Ji linktelėjo. 

— Ibrahimas sakė, kad galime patys pasiimti gėrimų iš baro 
ir įrašyti į bloknotą. Jis gamina pietus. 

Tobis šyptelėjo. 

— Puiku, - sukdamas svetainės durų link pasakė ir staiga 
stabtelėjo. - Kiek suprantu, jūs vėl apieškojote jo kajutę? 

Ji linktelėjo. 

— Tikrai taip. 

— Nepavyko? 

Ji papurtė galvą. 

— Būtų juokinga, jei jį pasiimtų su savimi, ar ne? 

— Be abejonės, — patvirtino ir nėrė pro duris, o po akimirkos 
vėl pasirodė nešinas dviem bokalais alaus — sau ir jai. Atsisėdęs 
suraukė kaktą. - Žinoma, privalome būti nuoseklūs. Turime 
iš eilės apieškoti visur, kur tik įmanoma, tuomet tikrai rasime. 
Jis negalėjo jo pasiimti. Būtų per daug rizikinga. Tikriausiai 
paliko kokioje nors saugioje vietoje laive. 

Anai patiko, kad jis ketina jai padėti. 

Jis žiūrėjo į ją pakėlęs akis virš bokalo. 

— Na, žinoma, seifas! O gal jis seife? Ar pagalvojote apie tai? 
Tai — saugiausia vieta. 

Jiedu rado Ibrahimą valgomajame dengiantį stalą trims as- 
menims. Pro atviras duris iš virtuvės skverbėsi aitrus česnakų 
ir svogūnų kvapas. 

— Ar galima apžiūrėti seifą? — Ana atsisėdo prie stalo ir mal- 
daujamai pažvelgė į jį. - Endriui Votsonui paskolinau savo mo- 
čiutės dienoraštį, manau, kad gal padėjo jį į seifą pasaugoti, ne- 
žinojo, kad šįryt su jais nevažiuosiu. Man jo skubiai prireikė. 

— Knygos su paveiksliukais? — Ibrahimas atsilošė, suraukė 
kaktą. 

— Pameni? Matei jį mano kajutėje. 

Jis linktelėjo. 

— Turiu raktą. Eisiu ir paieškosiu. 

Jie nusekė jam iš paskos, palaukė, kol jis krapštėsi prie už- 
rakto, kažką tyliai murmėjo panosėje, dar pasikrapštė ir pa- 
galiau atrakino nedidelio seifo duris. Ten buvo pilna vokų ir 
ryšulėlių. 

— Pasai. Pinigai. Brangenybės, - jis gūžtelėjo pečiais. — Tiek 
daug. Aš rasiu jį. Insbal/ah! 

Jis rausėsi tarp ryšulių, žvilgčiodamas į didesnius vokus, 
turbūt skaitė bet kaip pakeverzotas pavardes. 

— Endrius Votsonas! —- sušuko vieną ištraukęs. 

— Per mažas, —- nusiminusi Ana pažiūrėjo į jį ir papurtė gal- 
vą. - Dienoraštis ten netilptų. 

Ibrahimas kruopščiai apčiupinėjo voką. 

— Pasas ir kelionės čekiai, — šyptelėjo jis. - Dar paieškosiu. 

Po kelių minučių jis pergalingai pamojavo dar vienu voku. 
Šis buvo daug storesnis. 

— Štai jis! Kaip tik tokio pat dydžio ir storio, - sušuko su- 
žavėta Ana. 

: Ibrahimas padavė jai voką. 

— Pažiūrėkite. 

Užkišusi pirštą po užklijuotu voko atvartu, ištraukė die- 
noraštį. 

— Gerai! Gerai! - šūktelėjo iš pasitenkinimo švytintis Ibra- 
himas. - O dabar eime valgyti pietų. 

— Palaukite, - pasakė Ana ir ištiesė ranką. - Mano kvepalų 
buteliukas. Jis irgi jį paėmė. Jeigu jis čia, tegu lieka, bet noriu 
patikrinti. | 

— Buteliukas? — susiraukė Ibrahimas. 

— Taip, mažas buteliukas, - jų žvilgsniai susidūrė. - Buteliu- 
kas, kurį saugojo kobra. 

Ibrahimas papurtė galvą. 

— Jo čia nėra, — tvirtai pasakė jis. 

— Bet nepažiūrėjai? 

— Ne. Ne čia. Ibrahimas įsitikinęs, - užtrenkęs seifo duris, 
pasuko raktą. 

Ji pažvelgė į Tob;, šis kilstelėjo antakį. 

— Bent jau turite dienoraštį. Ir voką su Endriaus Votsono 
pavarde, veikiausiai užrašyta jo paties ranka. Ar jums pakan- 
ka įrodymų? Ar esu išteisintas visiems laikams? — šyptelėjo. 

Ji linktelėjo, prispaudė prie krūtinės dienoraštį. 

— Įrodymų pakanka. Jei pageidaujate, iki gyvenimo pabai- 
gos šliaužiosiu prieš jus ant kelių. 

Jis nusišypsojo plačiau. 

— Užteks dienos ar dviejų. 

Ketino palaukti, kol baigs pietauti, paskui apžiūrėti die- 
noraštį. Trečiasis svečias nepasirodė, tad jiedu negavo progos 
pamatyti, kas jis, drauge nusprendę paklusti Ibrahimo siūly- 

mui išsinuomoti feluką į Kičenerio salą, surengti ten pikniką. 
Ir štai jiedu jau saloje, atsisėdę tarp medžių, ybiškių ir bugie- 
nių su dienoraščiu, kurį Ana galiausiai ima garsiai skaityti. 

Po pietų Hasanas pats vairavo valtį, kai jiedu plaukė į pietus 
nuo Ibio. Ištraukę valtį ant smėlio kuo toliau nuo šaukian- 
čių, kvatojančių kaimiečių, kurie mojavo jiems einant pro šalį, 
užlipo į pakrantės kopas. Buvo labai karšta. Laikydama virš 
galvos skėtį, Luiza dairėsi aplink. Vienoje pusėje buvo matyti 
plikų kalnų virtinė, kitoje, toli horizonte, — stebuklingas beri- 
bis ežeras, kurio vandenyse mirgėjo palmių šešėliai. Ilgesingai 
į jį pažvelgusi Luiza papurtė galvą. 

— Per karšta tapyti. Dažai išdžius. 

— Ar per karšta mylėtis? —- su šypsena paklausė Hasanas. 

— Per karšta alsuoti, - atsakė ji, palietusi jam ranką. 

Jie nučiuožė deginančiu smėliu, Luiza vėl įlipo į nedidelę 
valtį. Toli smėlio seklumoje šildėsi du krokodilai pražiotais 
nasrais. Šalia, visai jų nesibaimindamas, stovėjo garnys. 

— Galėtume sustoti netoli anų palmių, - pasakė Luiza rody- 
dama į medžių guotą tolumoje. Hasanas linktelėjo, nukreipė 
vairalazdę sukdamas į priešingą krantą. Čia krokodilų nebu- 
vo. Hasanas iššoko per kraštą, užtempė valtį į tuščią smėlėtą 
krantą. Jis padėjo Luizai išlipti, ir jiedu nužingsniavo palmių 
link. Kokią valandą ji tapė, paskui karštis juos vėl nuviliojo į 
vandenį. Jie nusprendė grįžti į I4;, bet vakare, kai atvės, išlips 
į krantą ir keliaus į dykumą stovyklauti po atviru neaprėpia- 
mu dangumi. 

Hasanas paleido berniuką su asilais. Jis grįš patekėjus saulei, 
kad jiedu galėtų joti į /Žz, kol dar nekaršta. Dabar, kai leidžia- 
si saulė, jiedu pajuto pirmuosius šalto dykumos vėjo šuorus. 

— Aresi tikras, kad jis mus susiras? - žvalgydamasi aplinkui, 
paklausė Luiza. 

Kiek aprėpė akys, į visas puses driekėsi vientisi beribiai to- 
liai. Horizonte matėsi auksinių kalvų virtinė, dar apšviesta 
saulės, o kitapus upės tvyrojo minkšta ir juoda artėjančios 
nakties migla. Priešais juos kilo kalva, virš jos uolėta plokš- 
čiakalvė, šen bei ten raižoma negilių daubų ir plyšių. 

Hasanas šyptelėjo. 

- Jis grįš. Nėra ko baimintis. Esame upės akiratyje. O ji 
visada čia pat. Keliavome aukštyn upe vos kelias mylias nuo 
ten, kur prisišvartavęs Ibis. Eime, - jis ištiesė ranką ir ėmė ją 
vesti siauru tarpekliu per kopas. - Kiek paėjėsime šia vaga, o 
tada tave nustebinsiu. 

Galiausiai jiedu ėmė ropštis aukštyn, kojos slidinėjo smė- 
liu, nuolat judančiu, susiformuojančiu kreivėmis, zigzagais ir 
vingiuojančiomis šviesos bei šešėlių parabolėmis, kol pasiekė 
nedidelės kalvos uolėtas aukštumas. 

— Ten! Viršuje! 

Pagaliau užtempęs ją paskutinius jardus į viršų, jis pasitrau- 
kė, kad ji galėtų išvysti tai, kur jiedu atvyko. 

Plokščiakalvės viršūnėje stovėjo nedidelė puošni šventykla, 
panaši į Filėje matytą kioską. Luiza susižavėjusi spoksojo į 
gležnus lapuotus kapitelių raižinius, į deivės galvas. Šventykla 
buvo smarkiai apgriuvusi, bet vis dar graži — rausvai auksinė 
mirštančios saulės šviesoje, gilių, kone tamsių nakties šešėlių 
jau gaubiamos upės vandenų fone. 

Luiza žiūrėjo, iš susižavėjimo praradusi amą. 

— Kur visa tai? —- pagaliau paklausė. 

— Tai Kertasio šventykla, - atsakė jis apvesdamas aplink 
ranka. — Izidei ši šventovė per daug šventa. Labai graži, ar ne? 
Žinojau, kad tau patiks, - šyptelėjo. 

Luiza žvelgė į kolonas: ilgi juodi šešėliai vilnijo į vandenį 
apačioje, jų mirgantys atspindžiai skendėjo gilioje tamsoje, o 
didinga mieganti upė nenuilsdama vingiavo atgal į savo išta- 
kas toli Afrikos širdyje; paskui atsigręžė, pažvelgė per dyku- 
mą, pamatė greit iš akiračio dingstančią didžiulę tamsiai rau- 
doną saulę. Ji vėl atsisuko, reginys gniaužė kvapą, ji žingtelėjo 
atgal, paslydo minkštame, nuolat judančiame ir visur paten- 
kančiame smėlyje, kone pargriuvo, čiupo Hasanui už rankos 
ir sužavėta kvatojosi. Dabar tolumoje matė į kaimą grįžtantį 
berniuką su asilais, prieš juos nutįso ilgi gyvulių šešėliai. Iš 
tolo figūros atrodė ne ką didesnės už žaisliukus ir bemat din- 
go iš akių upės slėnio tamsoje. 

— Netrukus nusileis saulė, - Hasanas apkabino ranka jos 
pečius. —- Pažvelk, mums žiūrint ji skęsta į dievų pasaulį. 

Atkarpa virš horizonto tolygiai mažėjo, raudonis nepaste- 
bimai tamsėjo. Luiza žvelgė. Kone sulaikė kvapą, kai apvers- 
tas pusmėnulis darėsi vis mažesnis ir mažesnis, kol liko tik 
plonytė gija. Paskui ji dingo. 

Jos akys pasruvo ašaromis, žvelgiant į blėstančią vakaro 
žarą; paskui stojo visiška tamsa, suspindo žvaigždės. Luiza 
nusiėmė nuo galvos skrybėlę. Iškedeno plaukus ir žiūrėjo gė- 
rėdamasi. 

— Dangaus skliaute matau kiekvieną žvaigždę! Jei pasistieb- 
čiau, jas galėčiau paliesti! Dangus - tarsi deimantais nusags- 
tyta juoda aksomo skraistė! 

Hasanas tylėjo. Jis irgi žvelgė viršun, buvo paskendęs min- 
tyse. Abu ilgai stovėjo, kol ją staiga nukrėtęs šiurpas priminė, 
kad oras labai atšalo. 

Ant pečių Hasanas atsinešė vieną krepšį. Leido jai iškrauti, o 
tuo metu pats grįžo ten, kur juos paliko asilus prižiūrintis ber- 
niukas, ir atgabeno du kitus krepšius su viskuo, ko reikia stovyk- 
laujant. Kilimėlį, palapinę, maisto ir gėrimų. Atnešė net jos da- 
žus, bet ji neketino jų iškrauti, tad paliko juos kolonos papėdėje. 

— Bijau, kad užmigsiu ir praleisiu saulėtekį. 

Luiza apsisiautė kilimėliu, atsisėdo šventyklos vidury ir ste- 
bėjo, kaip jis iškrauna maistą, pasišviesdamas lempute. 

Hasanas šyptelėjo. Pastatęs palapinę, paliko krepšius ir at- 
ėjęs atsisėdo šalia. 

— Nebijok, aš prie tavęs budėsiu. 

— Visą naktį? 

Ji juto jo kūno šilumą ir kone lūkuriuodama atkišo ranką, 
kad jį paliestų. Netoliese šventyklos kolonų papėdėje virpėjo 
ir rūko lemputės liepsna. 

— Visą naktį, mano Luiza, - sugriebęs jos ranką, užkišo už 
marškinių apykaklės po raudonu vilnoniu burnusu ir prispau- 
dė prie krūtinės. Paskui prisitraukė ją prie savęs. - Tau šalta? 

Ji linktelėjo. Jos širdis plakė labai tankiai. 

— Kai saulė nusileidžia, dykumoje labai šalta, o dieną vis 
karščiau ir karščiau. Greit iš pietų patrauks vėjas chamsinas 
su sniego audromis. Nenorėsi būti dykumoje, kai tai atsitiks. 

Jis švelniai glostė jos plaukus. Prigludusi prie jo, ji kilstelėjo 
veidą, pajuto tamsoje jo lūpų prisilietimą. 

Tarsi sapne leidosi vedama į palapinę, guldoma ant jo su- 
krautų pagalvių. Juto, kaip jis apsiautė juos abu apklotu, kaip 
švelniai glamonėdamas nutraukė suknelę jai nuo pečių, nu- 
stūmė į šalį, — gulėjo nuoga jo glėbyje. Užsimerkusi juto, kaip 
glemba kūnas, kaip viskas plaukia tarsi sapne. Odą glamonė- 
jojo rankos, ji pasijuto tarsi instrumentas, grojantis pašėlusią 
muziką, jam diriguojant. 

Kažkur toli dykumoje sustaugė šakalas. Ji įsitempė, tačiau 
jis laikė ją, ramino, o kai jo lūpos prisiglaudė prie jos lūpų, 
atsidavė kiekvieną kūno ląstelę apėmusiai palaimai. 

Paskui ji užmigo saugi ant jo sulenktos rankos. Pažadėjęs 
saugoti, jis gulėjo atmerktomis akimis, žvelgė iš po palapinės 
į Žvaigždes. 

Apie priešaušrį jis užsnūdo, paskui ūmai pabudo. Netoliese 
šiugždėjo švilpavo vėjo švelniai genamas smėlis. Jis atsimer- 
kė ir stebeilijo į tamsą. Rytuose, iš kur turėjo kilti aušra, jau 
šmėkščiojo pilki šešėliai. 

Smėlyje ir vėl kažkas sušnarėjo, jis staigiai įsitempė. Kažkas 
slankioja apie jų daiktus. Tikriausiai šakalas užuodė maistą, 
nors jį gerai suvyniojo, ar koks piktavalis kaimo vaikas. 

Atsargiai ištraukė ranką. Ji sukrutėjo, suvirpėjo vokai. 

— Ar aušta? — jos balsas buvo švelnus, prikimęs, nuogas kū- 
nas šiltas ir glebus po apklotu. 

— Beveik aušta, mano meile, - sušnabždėjo jis. - Nurimk. 
Nejudėk. 

Jis išslydo iš po apkloto, atsistojo, dairėsi aplink tamsoje, 
drebėdamas apsirengė. Oras dvelkė šalčiu. 

Dabar niekas nekrutėjo, tylėjo dykuma. Rytuose šviesėjo 
pilkas lopas. Akies kampučiu jis matė, kaip Luiza atsisėda, 
šliaužia prie palapinės angos. Ji buvo tik neaiškus šešėlis, it 
vaikas patrynė akis, plaukai užkrito ant pečių. Žvaigždės 
staiga išblėso. 

Jis žingtelėjo pintinių link ir sustojo. Kažkoks šeštas jaus- 
mas jam sakė, kad ten už kolonos kažko esama. Jis apsidairė 
ginklo. Tarp griuvėsių aplink krūvos akmenų, atsargiai pasi- 
lenkęs, paėmė kelis, pajuto delnuose jų svorį. 

Luiza įtempė akis. Buvo kiek šviesiau, bet jo nematy- 
ti. Ten, kur prieš akimirką įžvelgė neaiškų jo siluetą, dabar 

nieko nebuvo. Ji norėjo pašaukti, bet kažkas jai liepė tylėti. 
Apgraibomis susirado suknelę, atsargiai, patyliukais apsivilko 
per galvą, atsiklaupė ir nuleido ant klubų. 

Staiga ties maisto pintine kažkas sujudėjo, Luiza užgniau- 
žė kvapą, nė nekrustelėjo tyloje. Hasanui riktelėjus ji pašo- 
ko — prie kolonos kažkas smarkiai sujudo, ji išgirdo sunkų 
alsavimą, paskui besigrumiančių vyriškių murmesį. 

Vos akimirką padvejojusi, Luiza irgi pasilenkė, griebė smil- 
tainio luitą ir nulėkė garsų link. 

Hasanas grūmėsi su vyru europiečio drabužiais. Priėjusi ar- 
čiau, ji pastėro. Keistoje priešaušrio prieblandoje buvo sunku 
įžvelgti, tačiau ji žinojo, kas jis. Atpažino jo figūrą, plaukus, 
aičiojimais prasiveržiantį įtūžį ir balsą. Tai Karstersas. 

Kone tą pat sekundę, kai jį atpažino, Hasanas, šaižiai su- 
šukęs, susmuko ant žemės ir liko gulėti nejudėdamas. Luiza 
sustingo, paskui puolė prie jo. 

— Ką jam padarėte? Hasanai, mano meile, ar tau viskas gerai? 

Suklupusi ji palietė jam galvą, akys buvo įsmeigtos į 
Karstersą, kuris stovėjo šalia jų. Žaizda Hasano galvoje buvo 
drėgna ir lipni. Nė nepažvelgusi, ji žinojo, kad tai kraujas. 

Karstersas laikė peilį. 

- Šventąją ampulę. Arba jį nudėsiu. 

Jis žengė jos link, jo akys žėrėjo. 

— Jūs beprotis! — ji bandė rankomis apginti Hasaną. 

— Visai galimas daiktas, - Karstersas greit atgavo kvapą. — 
Mano sveikata neturi jums rūpėti, ponia Seli. Atiduokite man 
buteliuką ir paliksiu jus ramybėje, antraip būsiu priverstas jį 
nužudyti. Gal jūs nesveika, kad vykstate viena į dykumą tik 
su kaimiečiu? Ar negirdėjote apie plėšikus, kurie šiose vietose 
apiplėšia keliautojus? 


350 


— Čia nėra kitų plėšikų, tik jūs! - šūktelėjo įtūžusi Luiza. — 
Atsakysite prieš įstatymą. 

Hasanas bandė pajudėti. Jis suaimanavo, ji švelniai stum- 
telėjo jį atgal. 

— Nejudėk, mano meile. 

— Ne, nejudėk, - nusišaipė Karstersas. 

Staiga ji susigriebė, kad pasidarė šviesiau. Dabar visai aiš- 
kiai matė jo veidą. 

— O kalbant apie įstatymą, kas patikės jumis, kai būsite iš- 
protėjusi iš siaubo bei troškulio ir išprievartauta vyrų, pagro- 
busių jus, nugabenusių į dykumą ir palikusių po vidudienio 
saule? — pagrasino ir lėtai užkišo peilį už diržo. Jo angliškos 
kelnės buvo apjuostos plačiu siuvinėtu diržu. - Netrukus pa- 
tekės saulė, o su ja įsivyraus karštis, — pasakė jis ir įrėmė ran- 
kas į klubus. - Ampulę, ponia Šeli. 

— Aš jos neturiu. 

— Ak, liaukitės. 

- Žinoma, neturiu. Kam man reikia jos dykumoje? 

Jis šyptelėjo. 

— Matau, turėsiu jus įtikinti, kad Žiūrėtumėte į mane rim- 
tai, - pasakė ir per kelis žingsnius atsitraukė nuo jos. - Ar 
matėte šventyklos puošmenas, ponia Šeli? Matėte ant sienos 
šventų Egipto kobrų urėjy raižinius? Ir aspidus ten aukštai al- 
toriuose virš deivės? Tai dykumos šventykla, ponia Šeli. Liūtė 
seka išdžiūvusia šaltinio vaga iš dykumos prie upės, kur laukia 
karališka gyvatė, kad ją gintų! — pasisukęs veidu į rytus, iškėlė 
rankas. — Išgirsk mane, didžioji Sechmeta! Izidės ir Hatoro 
seserie, Ra akie, galingoji karo deive, dykumos vėjo alsavime, 
gyvatės Apofio, kuri kaunasi su kylančiu saulės dievu, val- 
dove, atsiųsk man urėjų, liepsną spjaudantį savo tarną, kad 
apgintų tavo Žynius ir jų burtų indą! Atsiųsk man jį dabar! 

Jo balsas aidėjo tarp kolonų, atsimušė į jas. Luiza stebeilijo 
1 jį, neįstengė atplėšti žvilgsnio, laikė Hasano galvą ant kelių, 
ant sijono sunkėsi kraujas. 

Už jų tolimame upės krante pasirodė pirmas kraujo spalvos 
saulės segmentas, veidrodinis vakarykščio saulėlydžio atspin- 
dys, siųsdamas į juos horizontalias raudonio ir aukso strėles, 
nudažydamas juodai smėlio vingių šešėlius, mesdamas tamsiai 
raudonus, auksinius atšvaitus ant vandens jiems po kojomis. 

— Maldauju, brangusis Dieve, išgelbėk mus, - išgirdo Luiza, 
tarsi iš kur kitur sklindančius savo šnabždesius. 

Karstersui po kojomis išvydo judant šešėlį. Smėlyje pasi- 
rodė kažkoks pavidalas. Dabar jį galėjo aiškiai įžvelgti: ilgą 
rusvą kūną, žvilgančius žvynus, mažas kaip karoliukai akis. 
Dviem vingiais prišliaužė prie Karsterso ir sustojo. Atrodė, 
tarsi jį stebėtų, o kai šis mostelėjo į juos, stojo piestu, išskleidė 
gaubtą ir ėmė lengvai linguoti į šonus, įbedęs į jį akis. 

Ji išgirdo, kaip Hasanas riktelėjo: 

— Pasitrauk, iš lėto. Eik labai lėtai, mano Luiza. Palik mane. 

Karstersas šyptelėjo. 

— Poniai Šeli negresia pavojus, šunie. Izidės tarnas niekada 
nenuskriaus moters. O vyrą... Vyrai kitokie. Be žynio, joks 
kitas vyras neturi teisės paliesti buteliuko. Jei palies, Izidės ir 
Ra tarnas jį nužudys. Kaip ir tave, niekingas kalės vaike. Tai 
tu mirsi. 

Hasanas iš visų jėgų stengėsi atsisėsti, bet Luiza jį pastūmė 
atgal. Ji žingtelėjo į priekį, nežiūrėdama į prie Karsterso kojų 
linguojančią gyvatę. 

— Jei nužudysite Hasaną, buteliuko niekada daugiau neiš- 
vysite. Jis užkasė jį kažkur laukuose palei Nilą. Niekas kitas 
nežino kur jis, netgi aš! Neleiskite jo liesti, lorde, arba labai 
labai pasigailėsite. 

Karstersas vėl šyptelėjo, bet jo akyse ji išvydo netikrumo šešėlį. 

— Kodėl turiu jumis patikėti? 

— Todėl, kad tai tiesa. 

Atmetusi pečius, suspaudusi kumščius, kelias sekundes 
žvelgė į jį nenuleisdama akių. Jis pirmas nusuko akis. 

— Tebūnie. Bet kas pašaukta, negali būt atšaukta, — tyliai 
pasakė jis. - Kad ir kur eisime, mano tarnas seks iš paskos, — 
sakydamas mostelėjo į gyvatę. - Jis saugo šventas Izidės ašaras, 
turiu jas gauti. Nemanykite, kad šis kalės vaikas nuo manęs 
išsisuks. Aš jį stebėsiu, — jis nuožmiai šyptelėjo. - Jei prireiks, 


visą amžinybę. 


Knyga iškrito Anai iš rankų, ji abejingai spoksojo priešais save. 
— Kobra Čarlės kajutėje. Karstersas iššaukė ją, o ne žyniai! 
Tobis paėmė dienoraštį, užvertė jį ir padėjo šalimais. 

— Galimas daiktas. Antra vertus, Egipte vis dar esama kobrų. 

— Bet ar jų gali būti poilsinio kreiserio kajutėje? Poilsinio 
kreiserio kajutės stalčiuje? 

Jis papurtė galvą. 

— Sutinku, tai nėra tik sutapimas. 

Kurį laiką jiedu sėdėjo tylėdami, žvelgė į upę. Galiausiai 
pirmoji prabilo Ana. 

— Izidės ašaros. Skamba romantiškai, ar ne? Manau, su- 
žinojome, kas iš tikrųjų yra buteliuke. Žinoma, aš laikiau jį 
prieš šviesą, bet stiklas visiškai nepermatomas. Neįmanoma 
pamatyti, ar jame kas nors yra. 

— Ar gebate moksliškai mąstyti? — Tobis atsigulė aukštiel- 
ninkas, uždengė ranka akis. Jo veide žaidė palmių lapų šešė- 

liai. - Grįžusi į Londoną, galėtumėt jį nunešti į Britų muzie- 
jų, papasakoti visą istoriją ir paprašyti, kad jį atkimštų. Viskas 
būtų atlikta steriliai, ir sužinotumėte, kas jo viduje. 

Ana svajingai žvelgė į tolį. 

— Mokslas prieš romantiką. Regis, tai labai šiuolaikiškas 
problemos sprendimas. Ar skaitysime toliau? 

Pažiūrėjęs į laikrodį, Tobis papurtė galvą. 

— Pažadėjome Ibrahimui grįžti prieš saulėlydį, jis bus paga- 
minęs mums maisto ir galės baigti savo darbą. Vėliau paskai- 
tysime, — jis suraukė kaktą. - Ibrahimas žino, kad kobra užke- 
rėta, ar ne? Ar pastebėjote, kaip jis reagavo, kai paklausėme, ar 
buteliukas seife? Ar papasakosime jam, kaip jis čia atsidūrė? 

Ana linktelėjo. 

— Jis labai išmintingas. Manau, nusimano apie tokius daly- 
kus daug geriau nei nuduoda, - ją nukrėtė šiurpas. - Nežinau, 
geriau ar blogiau yra žinoti, kad kobrą iššaukė ne prieš tūks- 
tančius metų gyvenę žyniai, o devynioliktojo amžiaus bur- 
tininkas. 

— Mano galva, tai techniškas klausimas, kuris šiuo metu 
palyginti nesvarbus, - šyptelėjo Tobis ir atsisėdo. - Egiptas — 
magiška vieta. Jos senovė visąlaik tvyro aplink. Tikriausiai 
kažkas, kas apie tai žino, labai lengvai gali iššaukti praeities 
esybes, nesvarbu, tai žyniai ar gyvatės. Sakėte, kad Serinai tai 
beveik pavyko praėjusią naktį? 

Ana linktelėjo, prisitraukė kelius prie smakro, juos apkabi- 
no ir sėdėjo susimąsčiusi, įsmeigusi akis į tolimas kavos spal- 
vos kalvas. 

— Eime, — pasakė atsistodamas Tobis ir padavė jai ranką. — 
Išsikvieskime taksi ir grįžkime į laivą. 

Ji nusijuokė. Ją pralinksmino, kad taip lengva pasišaukti val- 
tį. Stebėjo Tobį — šis rinko jų daiktus ir krovė į savo kuprinę. 

— Manote, kad Serina tikrai išmano? 

— Taip, - jis patylėjo, paskui suraukė kaktą. - O jūs? — 
paklausė. 

Ana linktelėjo. 

— Ji ketina dar kartą atlikti apeigas. Filėje. Izidės šventyklo- 
je, - ją nukrėtė šiurpas. — Bet ji bijo Endžio. 

— O mes visi? — staiga jis, regis, paniuro. —- Ji bijo, nes 
Endis ją šantažuoja. Turiu pasakyti, jog esama kažko froi- 
diško tame, kad Čarlė su ja gyvena, rodo jai akivaizdžią pa- 
garbą ir ją mėgsta, be to, įtariu, kad Serina ne kartą Čarlę 
įspėjo, koks jis niekdarys! Ana, ką darysite su dienoraščiu, 
kai sugrįš Endis? 

Ji nusiėmė skrybėlę nuo saulės ir keletą kartų pamojavo ja 
it vėduokle veidą. 

— Nežinau. Būtų nemalonu kelti triukšmą. Nenoriu, kad 
įsikištų policija. Vienas Dievas težino, kas atsitiktų, jaučiu, 
jog neišmintinga taip spręsti klausimą. Jis viską neigtų, saky- 
tų, kad jam paskolinau ar ką nors, būtų labai sunku įrodyti, 
kad yra kitaip. Laikysiu jį užrakintą arba visąlaik nešiosiuosi 
su savim ir nieko daugiau apie tai nekalbėsiu. 

Jis stebeilijo į ją. | 

— Ana, jis bandė pavogti galbūt tūkstančius svarų kainuo- 
jantį daiktą. 

— Aš jį susigrąžinau, — tvirtai atkirto ji. - O jis gyvens su 
mintimi, kad mudu su jumis ir Serina žinome, jog jis — va- 
gis. Ir nežinos, ar kam nors apie tai pasakėme. Jis dar už tai 
atkentės. 

— Ir tai viskas, ką ketinate daryti? Stebėti, kaip jis kenčia? 

Ji linktelėjo. 

— Taip, kol esame Egipte. 


Jis garsiai iškvėpė ir papurtė galvą. 

— Gerai. Jei taip nusprendėte. Tai jūsų dienoraštis. 

Jie leidosi taku į prieplauką. Kai ją pasiekė, ten jau buvo 
susibūrę keli laiveliai, ant kranto ir pačioje prieplaukoje zujo 
daugybė vyriškių ir berniukų, siūlydami įvairiausių suvenyrų 
ir blizgučių turistams. Vargais negalais prasibrovę pro minią, 
Ana su Tobiu pasišaukė laivą. Nuotaikingai, mosikuodami 
rankomis jie tarėsi dėl kelionės į Baltąjį garnį kainos, kol 
Tobis galiausiai suderėjo, ir jiedu įšoko į laivą, iki paskutinės 
akimirkos gindamiesi nuo plastikinių dievų, Ramzio galvų ir 
alavinių Basto kačių, kuriuos įkyriai kaišiojo iki pusės į van- 
denį įsibridę prekeiviai. 

— Vos tik atvykusi to negalėjau pakęsti, bet dabar pri- 
prantu, - gūžtelėjusi pečiais, ji atsuko nugarą salai ir žmo- 
nėms, kurie liovėsi sekę jiems iš paskos, pasitraukė ir apspi- 
to kitus turistus. - Esu tikra, kad žmonės pirktų daugiau, 
jei jiems leistų ramiai apžiūrėti. Tokiomis sąlygomis kaip 
dabar esi priverstas sprukti į šalį. Net antrąkart pažvelgti 
pavojinga! 

Atsilošęs sėdynėje, Tobis spoksojo į burę. Turėjo dvelkti 
šioks toks vėjelis, nes jie gan greit yrėsi Baltojo garnio link, 
tačiau aukštoji burė beveik neišsipūtusi karojo stiebo viršuje. 

— Bet jie geraširdžiai. Man patinka čionykščiai žmonės, — 
pasakęs pažvelgė į vyrą prie vairo, laimėjus; varžybas dėl klien- 
tų ir dabar ramiai įsitaisiusį, regis, abejingą savo darbui ir net 
nebežiūrintį į juos. — Spėju, kad taip netinkamai elgiamasi tik 
ten, kur daug turistų. Tikriausiai kitur Egipte gali keliauti ir 
niekas tau neseks iš paskos. Pagaliau ir saloje niekas mums iš 
paskos nesekiojo, ar ne? 

Jiedu pietavo vieni prie žvakių šviesos, valgė ypatingą 
Ibrahimo patiekalą — mu/ucbiją. Tai ant baltųjų ryžių užpilta 
ryžių sriuba, kurią suvalgius buvo patiektas keptas ešerys su 

daržovėmis. Deserto atnešė datulių ir minkšto sūrio, paskui 
egiptietiškos kavos. Tik patikinus, kad jie jau sotūs, Ibrahimas 
palinkėjo labos nakties ir išėjo. 

— Štai, - šyptelėjo Tobis pasisukęs į Aną. - Laivas priklauso 
mums vieniems. 

Ji linktelėjo. 

— Nepamirškite, kad laive dar yra kapitonas. 

— Bet jo mes nematome. Jis yra ėminence grise', - vėl šyptelėjo 
Tobis. —- Gal net neegzistuoja. Arba gal tai tas pats Ibrahimas 
su kita kepure! 

Jis pažvelgė į ją, jo veidas pamažu apsiniaukė. Jis pirmas 
išėjo į denį ir atsirėmė į turėklus. Ilgai tylėjo, kol prie jo prisi- 
jungė Ana. Galbūt jis ketino jai ką nors papasakoti, - pagal- 
vojo. Atsirėmusi į turėklus šalia jo, ramiai laukė, su pasitenki- 
nimu stebėdama, kaip leidžiasi saulė. 

Prabėgo kelios minutės, kol jis pagaliau prabilo. 

— K3 jums apie mane pasakojo Endis? —- paklausė jis nežiū- 
rėdamas į ją. 

Ji prikando lūpą. Akimirką tylėjo, paskui pasisuko į jį. 

— Jis sako, kad apie jus sklinda kažkokios paskalos, — ir gūž- 
telėjo pečiais. - Būdama čia nekreipiu į tai dėmesio. Manau, 
galėčiau atsakyti: „Juokiasi puodas, kad katilas juodas!“ 

Jis padarė grimasą. 

— Kodėl nepaklausėte manęs, ar tai tiesa? 

Ji delsė, tyrinėjo jo profilį. 

— Nes tikėjausi... vyliausi... kad tai netiesa. 

Jis vis dar nežiūrėjo į ją. Vėl stojo ilga tyla, pagaliau jis pa- 
žvelgė į ją. 

— Tai tiesa. Ana. Nenoriu, kad tarp mūsų būtų kokių pa- 
slapčių. 

* Pilkasis kardinolas (pranc.). 

Ji laukė, staiga pajuto kažkur pilve nerimo kamuolį. Iš bai- 
mės išdžiūvo burna, kol galiausiai įstengė paklausti: 

— Kas atsitiko? 

— Nužudžiau žmogų. 

Vėl ilga tyla. Ji prikando lūpą ir paklausė: 

— Kodėl? 

Jo žandikaulis įsitempė. 

— Jis išprievartavo mano žmoną. 

Ana užsimerkė. Sugriebė rankomis turėklą, krumpliai 
pabalo. 

Šalia jos Tobis atsitiesė, spoksojo kažkur į palei upę su- 
sispietusias šviesas, į tamsą kalvose. 

— Aš dėl to nesigailiu. Jei to nebūčiau padaręs, jis liktų ne- 
nubaustas. Tokiam teisingumui Egipto dievai pritartų. 

Ji ilgai tylėjo. 

— Ar kalėjote? - pagaliau paklausė ji. 

— Taip, už žmogžudystę. 

— O kaip jūsų žmona? 

Tamsoje Ana apžiūrinėjo jo profilį. 

— Mano žmona mirė. 

— Mirė! - Ana spoksojo į jį. 

— Ji nusižudė man būnant kalėjime. Valstybė nusprendė nu- 
bausti mane, nors niekaip nenubaudė žmogaus, kuris užpuolė 
ir kankino mano žmoną. Nepatikėjo jos pasakojimu. Man 
kalint, jai niekas nepadėjo, paliko vieną susidoroti su nelai- 
me ir gėda. Kai mirė, nustatė, kad buvo nėščia, greičiausia 
nuo jo. Ji nieko neturėjo. Net šeimos. Mano tėvas buvo miręs. 
Motina užsienyje. Negalėjo laiku atvykti. 

Giliai įkvėpęs, pasisuko ir nuėjo. Užlipo į viršutinį denį, 
Ana matė, kaip jis dingo tamsoje. Ji ilgai stovėjo toje pačioje 
vietoje, paskui galų gale nusekė jam iš paskos. 

— Ačiū, kad papasakojote. 

- Jei nebūčiau papasakojęs, tai būtų padaręs Votsonas, be 
jokios abejonės. Žmonės visada prisimena tokius dalykus, 
net jei jie įvyko prieš daugelį metų, - pasakė ir atsisuko į ją. — 
Norite išgerti? Jei nebijote gerti su žmogžudžiu. 

Ji sumišusi stebėjo jo veide atsiradusį jaudulį. Bet akimirks- 
niu jį pridengė kaukė. 

— Jūs — ne žmogžudys, nors buvot apkaltintas žmogžudyste. 
Taip, prašau, labai norėčiau išgerti stikliuką. 

Ji norėjo jį apkabinti, nuraminti, paguosti, bet jautė, kad to 
nereikia. Ne dabar. Užtat nusišypsojo ir pirma pasuko laiptų 
į barą link. 

Tobis pripylė du stikliukus viskio, pasirašė ant prekystalio 
paliktame sąskaitų bloknote ir stumtelėjo jai vieną stikliuką. 

— Slainte! 

Ji kilstelėjo antakį. 

Jis gūžtelėjo. 

— Tada į sveikatą, už jus, už mane ir Egipto paslaptis. 
Insballab! 

Jiedu susidaužė stikliukais. 

— Tobi... — ji delsė. Kaip žodžiais išreikšti keistus, ją už- 
plūdusius jausmus? Įtūžį, kad gyvenimas toks neteisingas. 
Užuojautą. Skausmą dėl jo ir jo žmonos, dėl negimusio kū- 
dikio — didžiulės nelaimės nekaltos aukos. Pyktį vyrui, su- 
žlugdžiusiam tiek gyvenimų. Tai neįmanoma, ji pakėlė akis, 
sutiko jo žvilgsnį ir iškart suvokė, kad jis supranta. 

— Ar dar paskaitysime apie Luizą? — tyliai paklausė Tobis. 
Jis norėjo keisti temą. 

Ji linktelėjo. 

Dienoraštis buvo paliktas kajutėje - užrakino jį lagamine, 
išsimaudžiusi po dušu ir persirengusi vakarienei. Ji atsistojo. 

— Atnešti jį čia ar skaitysime mano kajutėje? 

Jis tyrinėjo jos veidą. 

— O kaip norėtumėt? - jo balse buvo justi dvejonė. 

Ji nenorėjo, kad šie žodžiai būtų suprasti kaip kvietimas, bet 
ūmai suvokė, jog jie buvo tokie. Ji šyptelėjo ir padavė ranką. 

Kajutėje įžiebė šviesą prie lovos. 

— Dienoraštis užrakintas. Puikus pavyzdys, kai užsklen- 
džiamos arklidžių durys. 

Staiga kietas jaudulio kamuolys suspaudė vidurius: juto jį 
stovint čia pat už nugaros. Ištraukusi iš krepšio raktą, Ana 
pasuko lagamino link. 

Tobis sugriebė jos riešą. 

— Ana? 

Ji sustojo lyg įbesta. Paskui atsigręžė ir pažvelgė į jį. 

Jiedu ilgai stovėjo apsikabinę, paskui Ana švelniai išsivadavo. 

— Ar esate tikras, jog to norite? 

Buvo nustebusi, kad ji vadovauja, pradeda veikti, stipraus, 
kone paralyžiuojančio geismo apimta. Anksčiau niekada to 
nepatyrė. Šis užplūdęs neįtikimas, neginčijamas troškimas 
akivaizdžiai rodė, kad ji nemylėjo Felikso. 

Tobis šyptelėjo. 

— Aš labai daug ko noriu. 

Ir suėmė rankomis ją per pečius. Kai vėl pritraukė prie sa- 
vęs, ji pajuto, jog jis ieško suknelės užtrauktuko. Ši nuslydo 
ant grindų, Ana jautė jo rankas ant degančios odos, vėsias ir 
tvirtas, kai glamonėjo pečius, kai perbraukė pirštu per kaklą 
krūtų link. Užgniaužusi atodūsį, ji vėl prigludo lūpomis prie 
jo lūpų, o jis ieškojo liemenėlės kilpelių, kai ši nuslydo ant 
grindų, nusinešė ją į lovą. 

Tik daug vėliau ant jo sulenktos rankos miegančią Aną pa- 
žadino stiprus beldimas į duris. 

Ji gulėjo nekrustelėdama, sulaikiusi kvapą, jautė, kaip jis 
sujudėjo šalia. 

Valandėlę jiedu žvelgė vienas į kitą. 

- Tikriausiai Ibrahimas, - pasakė Ana ir atsisėdo. Čiupo 
medvilninį chalatą, ankštai apsisiautė juo, užmezgė raištį ir 
nuėjo prie durų, o tuo metu per kajutę nuaidėjo nauji trenks- 
mai. Atstūmusi sklendę, Ana atidarė duris. 

Į kambarį kone įpuolė Čarlė. 

— Ana! Turi man padėti! - jos veidu sruvo ašaros. - O Dieve! 

Žvilgtelėjusi per petį į koridorių, pulte įpuolė į kajutę, 
užtrenkė duris ir užstūmė sklendę. Regis, ji nematė Tobio, 
siekiančio kelnių per lovos kraštą, paskui jas vogčiomis apsi- 
maunančio. Čarlė visa drebėjo, Ana apkabino ją per pečius ir 
nuvedė prie taburetės priešais tualetinį staliuką. 

— Kas yra? Kas atsitiko? Maniau, išvažiavai su kitais. 

Čarlė papurtė galvą. Suėmusi Anai rankas, įsikibo į jas, lyg 
nuo to priklausytų gyvybė. 

— Neįleisk jo. Apgink mane nuo jo! 

Tobis vilkosi marškinius. Suraukęs kaktą paklausė: 

— Nuo ko? Kas tai, Čarle? Kas atsitiko? 

— Miegojau. Savo kajutėje, - Čarlė papurtė galvą. - Maniau, 
kad sapnuoju. Sapnavau, — ji alsavo trumpai įkvėpdama, plaš- 
taka Anos rankoje smarkiai virpėjo. - Paskui pabudau. Durys 
buvo užrakintos. Žinau, kad jas užrakinau. Bet jis buvo vi- 
duj, - Čarlė vėl pratrūko raudoti. 

Tobis priėjo, atsiklaupė priešais ją. Paėmė ją už rankos. 

— Paklausyk manęs, Čarle. Tu saugi. Neleisime, kad tau kas 
nors atsitiktų, — jis nutilo. 

Rauda nuslūgo. Ji pažvelgė į jį, jos veidas buvo baltas 
kaip popieriaus lapas, išterliotas tušu, akys pabrinkusios, 
raudonos. 

— Ar tikrai? — staiga ji susigraudino, tarsi jam į abi rankas 
įsikibęs vaikas. 

— Tikrai. O dabar mums ramiai papasakok, kas atsitiko. 
Kas buvo tavo kajutėje? 

— Vyras. Žalia galabija. 

— Egiptietis? 

— Taip, žinoma, egiptietis! 

— Ar tave nuskriaudė? Ką jis padarė? 

Ji papurtė galvą. 

— Ne, nenuskriaudė. Nemanau. Bet tiesė rankas į mane. 

— Apibūdink jį. Ar tai vienas padavėjų? 

— Ne. Ne. Labai aukštas. Žvėries kailiu apsisiautęs pečius ... 

— Ar liūto? —- Ana atsisėdo ant lovos. 

Čarlė žvilgtelėjo, gūžtelėjo pečiais. 

— Nežinau. Manau, kad taip. Galimas daiktas. 

Tobis pasižiūrėjo į Aną. 

— Mums reikia Serinos, ar ne? 

Ana padarė grimasą ir tylomis linktelėjo. 

— Čarle? — Tobis bandė kitokį būdą. - Kodėl neišvykai su kitais? 

— Ketinau. Norėjau, — vėl papurtė galvą. - Pamenu, anksti 
pabudusios, mudvi su Serina apsirengėme. Ali atnešė arbatos. 
Ji buvo pasirengusi, bet aš blogai jaučiausi. Nuėjau į tuale- 
tą... — vėl papurtė galvą, pirštų galiukais suspaudusi smil- 
kinius. - Pasakiau, kad ateisiu paskui. Man buvo taip šalta. 
Buvau tokia pavargusi. Minutę prisėdau ant lovos. Grįžo 
Serina, manau, paklausė, kaip jaučiuosi, o aš, regis, atsakiau, 
kad noriu miego... 

Ana atsistojo. Susirado dėžę su popierinėmis nosinaitėmis, 
ištraukusi kelias, įspraudė Carlei į rankas. 

— Taigi štai kas tas trečias asmuo laive. Tikriausiai Serina pasakė 


Omarui, o šis Ibrahimui, kad tu pasilieki. Kas atsitiko paskui? 

— Nieko nepamenu. Kai nubudau, pamačiau jį ten stovint, — 
Čarlė vėl ėmė raudoti, veidu srūvančios ašaros lašėjo į sterblę. 

— O kas tada? 

— Tada suklykiau. Atsisėdau ir klykiau, o jis kažkaip žing- 
telėjo manęs link. Paskui ėmė drebėti, - sumišusi papurtė 
galvą. - Gan smarkiai drebėjo, paskui jis... — ji nutilo ir gūž- 
telėjo pečiais. — Paskui jis lyg ir dingo. 

— Nori pasakyti, kad išėjo iš kajutės ar dingo? 

Ji vėl gūžtelėjo pečiais. 

— Jis neatidarė durų, aš atidariau. Nelaukiau ir nebemačiau. 
Kai išlėkiau lauk, ten nebuvo nė gyvos dvasios. Ir taip tylu. 
Juk jie neišvyko, ar ne? 

— Kas? — Ana papurtė galvą. - Turi galvoje kitus? Jie išva- 
žiavo vakar, - sakydama žvilgtelėjo į laikrodį. - Prieš dvide- 
šimt keturias valandas, Čarle. 

Čarlė įbedė akis į Aną. 

— Ne, - jos veidą vėl iškreipė vaikiška grimasa. - Aš užsnū- 
dau trumpai. 

- Jei užmigai jiems išvykus, Čarle, tuomet Ana sako tiesą. 

Tobis nukreipė į ją susirūpinus; žvilgsnį. 

— Ne, - atsakė ji purtydama galvą. - Negalėjau. Ne, — stai- 
ga ji ėmė linguoti pirmyn ir atgal. - Ne. 

— Čarle! -. Tobis atsistojo, uždėjo rankas jai ant pečių. — 
Klausyk. Ar girdi? Gerai. Tu miegojai. Bet tai nesvarbu. 
Tikriausiai buvai pavargusi. Tau reikėjo pamiegoti. 

— Aš negėriau, — atrodo, ji negirdėjo, ką jis sakė. - Aš negė- 
riau. Žinau, kad buvau kvaila, pikta ir vaikiška. Žinau, buvau 
tokia. Bet negėriau. Endis man sakė daugiau negerti. Ir ne- 
gėriau. Prisiekiu. 

Ji vėl ėmė linguoti galva pirmyn ir atgal kaip automatas. 

- Kada paskutinį kartą valgei, Carle? - paklausė ją vėl už ran- 
kų paėmęs Tobis. Jis pažvelgė į Aną. - Ar matai, kaip ji sulyso? — 
pašnabždomis paklausė jis. - Negaliu patikėti. Per savaitę. 

Ana linktelėjo. Kol Tobis kalbėjo su Čarle, ji tyrinėjo jos veidą. 

— Čarle, ar tas vyras tikrai tavęs nelietė? 

Šis klausimas, regis, pritrenkė Čarlę. Ji liovėsi lingavusi ir 
suraukė kaktą. 

— Aresi tikra, kad jis tavęs nelietė, kol miegojai? 

Čarlė krūptelėjo. 

— Buvau su drabužiais. Su šitais, - ji parodė į džinsus ir 
juodus marškinėlius. - Buvau pasiruošusi važiuoti autobusu. 
Ir nenusivilkau šių drabužių. Iš vakaro susikroviau krepšį. 
Buvau pasirengusi važiuoti. 

— Paskui trumpai prisėdai ir pabudai po dvidešimt keturių 
valandų, - Ana karštai troško, kad čia būtų Serina. — Čarle, 
sakei, jog sapnavai, kai tas vyras tave pažadino. Ar gali prisi- 
minti, ką sapnavai? 

Čarlė gūžtelėjo pečiais ir papurtė galvą. 

— Ar nemanai, kad per miegą tave kažkas lietė? 

— Nori pasakyti?.. Ne! O ne, ne! 

— Ne seksą turiu galvoje. 

Staiga Ana žvilgtelėjo į Tobį ir nurimo pamačiusi jį mer- 
kiant akį. Juos taip netikėtai pažadino, tad jautėsi sudirgusi, 
bet kai Čarlė pabeldė į duris, nė sekundės nepagalvojo nei 
apie jį, nei apie jo kūno prisilietimą. Pajuto, kad dabar pati 
kiek nukaito, paskubomis papurtė galvą. 

— Klausiu, ar jautei, kad tave liestų va čia, - klausdama už- 
dėjo ranką sau ant pilvo. - Ar lūpas, ar kaklą, ar galvą? 

Carlė gūžtelėjo pečiais. 

— Nežinau. Man čia skauda, — ji uždėjo ranką ant pilvo. - 
Maniau, būsiu ko užvalgiusi. 

— Faraono prakeiksmas, - Tobis padarė grimasą. - Galimas 
daiktas. Bet Ana mano apie kažką kitą, - jis žvilgtelėjo į ją. — 
Ar aš teisus? Piktoji dvasia? Kuri siurbia jos energiją? 

Ana linktelėjo. 

— Būtent taip mano Serina. 

- Ką? Ką ji mano? - Čarlės akys išsiplėtė, Ana pastebėjo, 
kad ji vėl ėmė drebėti. 

— Endis labai supyks. Ketino atsisėsti šalia manęs. O dabar 
tu su juo, — pasakė ji linktelėjusi į Tob;, - mano Endžio tau 
visai nereikia. Ar žinojai, kad jis buvo paėmęs tavo nelemtą 
buteliuką? Tad jei ir vėl jį praradai, žinok, kad tai ne aš, — 
žvilgtelėjo į Aną iššaukiamai. 

Kurį laiką kajutėje tvyrojo tyla. Paskui Ana, įbedusi akis į 
ją, paklausė: 

— Arjis pasiėmė jį? Ar esi tikra? 

Čarlė linktelėjo. 

— Tai įprasta, ar ne? 

Anos veidas sustingo. Ji stebeilijo į lagaminą priešais spintą. 
Jame užrakintas dienoraštis, kuriame vos prieš kelias valandas 
jiedu su Tobiu skaitė apie gyvatę. Karališkąją gyvatę, turinčią 
nužudyti kiekvieną, kuris paliečia šventąją ampulę. 

Ji pažvelgė į Tobį ir sušnabždėjo: 

— Kobra. Kvepalų buteliuko saugotoja. Tik moterys gali turėti 
tą buteliuką. Luiza. Mano prosenolė. Mano senelės sesuo. Ir aš. 

— Mėšlas! — Tobis patrynė smakrą. - Ką darysime? Tik ne- 
sakyk, jog nori, kad sektume jam iš paskos? 

— Privalome. Gal dar ne vėlu. Jei jį įspėtume. Atimtume iš jo. 

- Kas yra? Kas atsitiko? — Čarlė sugriebė Tobį už rankos. 

— Gyvatė, kurią aptikai kajutėje, — aštriai atšovė Ana, — tau 
nieko nedarė, nes tu moteris. Jei būtum vyras, būtų tave nu- 
žudžiusi. 

Čarlė spoksojo į ją. 

— Kodėl? Ką nori tuo pasakyti? 

—Ji saugo buteliuką. Nieko neklausinėk, Čarle. Tiesiog 
patikėk tuo! Surask Ibrahimą, - nekantriai paliepė Ana 
Tobiui. - Jis žino apie gyvatę. Žinos, ką daryti. Galbūt galė- 
tume paskambinti Omarui, kad perspėtų Endį. 

— Ne! Nepalikite manęs! - Tobiui pasukus durų link, Čarlė 
prigludo prie jo. - O kaip tas vyras mano kajutėje? 

- Nepaliksime tavęs, Carle, — Tobis atsiduso ir pastūmė ją 
prie Anos. - Jūs abi likite čia. Pažiūrėsiu, ar įmanoma rasti 
Ibrahimą. 

Jam dingus, Ana užsimerkė ir giliai įkvėpė. 

- Jei nesusisieksime su Omaru, turėsime patys surasti kitus. 
Endis yra niekšas, bet nenusipelno mirties. Turime rasti būdą, 
kaip jį įspėti. Nuvažiuoti autobusu ar taksi, gal dar kažkuo. 
Kiek turi pinigų, Čarle? Mums reikės grynųjų. 

Ištraukusi iš palovio batus, Ana čiupo krepšį, atrakino 1a- 
gaminą. Išėmė dienoraštį ir įkišo į kuprinę. 

— Ar pasiimsi savo daiktus? Paimsime juos pakeliui. Kur 
nuėjo Tobis? 

— Pasiuntei jį ieškoti Ibrahimo, — patikslino Čarlė. Paskui 
susigriebė už pilvo. - Manau, tuoj vemsiu. 

— Į tualetą! - parodė Ana. 

Stengdamasi negirdėti iš dušinės sklindančių garsų, ji su- 
griebė skrybėlę, akinius nuo saulės, vadovą, butelį vandens ir 
sumetė juos į kuprinę. Grįžus Tobiui, Ana buvo visiškai pasi- 
rengusi, pasirodė ir Čarlė, dar labiau išblyškusi nei anksčiau. 

— Kalbėjausi su kapitonu. Jis nieko nežino. Nei kur jie, nei 
kur galėtų būti Ibrahimas, mano, kad išvyko aplankyti drau- 
gų kaime. Bet rado žmogų, galintį mums parūpinti taksi. Po 
dešimties minučių jis bus netoli prietilčio. 


366 


— Nepalikite manęs! — sušuko į juos abu įsikibusi Čarlė. - 
Aš negrįšiu į kajutę. Negalite manęs priversti. Jis mane 
nužudys! 

— Mes tavęs nepaliekame, CČarle, - švelniai pasakė Tobis, 
bandydamas atplėšti jos rankas nuo savo rankovės. - Gali 
važiuoti su mumis arba prieš tai galėtume tave įkurdinti ko- 
kiame viešbutyje. Ten būtum saugi. 

Čarlė papurtė galvą. 

— Nekenčiu viso to. Noriu namo. 

— Viešbutyje tai sutvarkys, jei tikrai to nori, - Tobis pažvel- 
gė; Aną. - Manau, tai teisingas sprendimas. Ji negali nei likti 
laive, nei važiuoti su mumis. Tai beveik du šimtai penkiasde- 
šimt kilometrų. Užtruks kelias valandas. 

Ana įžengė į Carlės kajutę, o į Tobį įsikibusi Čarlė liko ko- 
ridoriuje. Kajutėje nė dvasios. Minutę ji stovėjo, dairėsi aplink, 
klausėsi. Viskas, kas įvyko, savotiškai sustiprino pojūčius, tad 
ji kaip niekada anksčiau klausėsi nuojautos. Ši sakė, jog čia 
nieko nėra, nieko, ko reikia bijoti, bent jau dabar. Ciupusi 
Čarlės iš vakaro sukrautą krepšį, išjungė šviesą ir uždarė du- 
ris, karštai maldaudama, kad Sechmetos žynys liktų ten, kur 
buvęs, ir nesektų jiems iš paskos. 

Upės pakrašty jų laukė juodas automobilis. Jaunuolis prie 
vairo vilkėjo europiečio drabužiais, jiems įlipus, gan pagar- 
biai pasisveikino su Tobiu, žaibiškai pasuko vairą, nutolo nuo 
prietilčio ir leidosi paupiu pietų link. 

Sustojo prie Senojo krioklio viešbučio. 

- Lauk čia, - pasakė Tobis Anai. Paėmęs Čarlę už parankės, 
ištempė ją lauk. - Būsiu po penkių minučių. 

Jiems dingus viešbučio duryse, Ana suraukė kaktą. Paskui 
gūžtelėjo pečiais. Buvo per daug nuvargusi, kad pajėgtų m4s- 

ti. Ar Tobiui pavyks? Ar tokiu metu čia gerai prižiūrės 
Carlę? Įdomu, kaip jis vėliau tvarkysis? 

Kai po penkiolikos minučių jis grįžo, Ana buvo spėjusi 
snūstelėti. Pabudo, kai jis atidarė automobilio duris, įlipo ir 
paskubomis davė nurodymus vairuotojui. Pradėjus važiuoti, 
atrodė patenkintas savimi. 

— Jai viskas bus gerai. Ja pasirūpins, spėjau paskambinti ke- 
liems žmonėms. Rytą kai kas patikrins, ar jai viskas gerai. Ji ga- 
lės arba palaukti, kol išplauksime į Luksorą, arba jai bus parū- 
pintas bilietas, tad galės anksti rytą išskristi namo. Sutvarkiau 
ir mūsų pačių reikalus. Į pietus nuo Asuano yra karinė zona. 
Pasiteiravau, ar reikės pasų ir kitko kertant dykumą. 

Jis atsilošė šalia jos. 

— Nair kaip? 

— Viskas sutvarkyta. Jokių problemų. 

Ji žvilgtelėjo į jį skersomis. 

— Ar esi tuo įsitikinęs? 

— Be abejo. O dabar pamiegok. Pažadinsiu, kai būsime 
vietoje. 

— Tobi? — krečiama drebulio, ji stipriau apsisuko pečius 
megztiniu. Kol laukė, automobilyje pasidarė labai šalta. — 
Kas bus, jei Sechmetos žynys ją užvaldė? Kas, jei jis grįš, kai 
ji bus viena? 

— Viešbučio personalas nenuleis nuo jos akių. Jei kas, pa- 
kvies gydytoją. 

— O ką gali padaryti gydytojas? 

Jis gūžtelėjo pečiais. 

— Labai greit grįšime į Asuaną, Ana. Gal net šiąnakt. Be to, 
galime paskambinti iš Abu Simbelo. Tai - ne pasaulio kraš- 
tas. Kai tik rasime Endį ir atimsime iš jo buteliuką, nebebus 
dėl ko jaudintis, - akimirką tvyrojo tyla. - Jei tik nelauki, kad 
jį paliesčiau! 

Ana liūdnai šyptelėjo. 

— Ne, nelaukiu, kad jį liestum, — automobiliui stuktelėjus į 
duobę, ji aiktelėjo ir pasviro prie jo. - Nepakęsčiau, jei tave 
prarytų gyvatė. 

Apglėbęs ranka, jis prisitraukė ją arčiau prie savęs. 

— Kaip ir aš, patikėk manimi. 

Stojo ilga tyla, taksi dardėjo gatvėmis, šen bei ten sukinė- 
damas, leidosi į pietinį miesto pakraštį. Pagrindiniai keliai 
buvo gerai apšviesti, šalutiniai tamsūs, namai uždaromis lan- 
ginėmis nuo šalto nakties oro. 

— Tobi? - Ana visiškai prabudo. 

— Kas yra? — paklausė jis, apgraibomis užčiuopdamas jos 
ranką. 

— O jei pavėluosime? 

— Nepavėluosime, — jis stipriai suspaudė jai pirštus. — Jei, 
tarkime, apskritai kas nors atsitiktų, atvyksime laiku. Tuo 
esu įsitikinęs. 

Giedu tau šlovės himnus, o Dieve, 
kurs verti prabėgti akimirką, 
kurs gyveni įvairialypėje paslapty, 
kurs saugai kalbantį žodį... 


Namas apleistas ir tuščias. Visi žinojo apie j0 prakeikimą, nes 
mirė tie, kas ten gyveno. Bet laikas bėga. Dingsta kaimai. 
Dumblo plytos išsibarsto bo dykumą. Paliktus daiktus užneša 
smėlis. 

Žyniai nusilbsta, jie - nemedžiagiškos šmėklos, kurios netu- 
ri žmogui gyvybę teikiančio kraujo. Jie žvelgia į saulę, mėnulį, 
maldauja būties, ieško stiprybės dykumos vėjyje ir sklando pa- 
laikomi vien abipusės neapykantos. 


* * * 


Ir vėl šiuo keliu eina vyrai, berniukai, be galo atidūs, nes žino, 
kad tūkstantmečiai griuvėsiai atneša turtą ir šlovę nedauge- 
liui laimingųjų. Vyras pasilenkia, vienur pakelia šukę, kitur 
puodynę. Išvysta žėrintį stiklą, baspiria smėlį, atkapsto ten sly- 

pintį mažytį buteliuką. Jis žavus. Įdomus. Kas žino, gal senas. 
Pakelia jį, patrina į galabijos skverną, slepia. Tik bačjęs toliau, 
stabteli ir, žvilgtelėjęs per betį, sudreba. 

Dievai tave stebi, dykumos vyre, netruks ateiti tavo valanda. .. 

Juos pažadino kiek vėliau, kai susverdėjęs taksi sustojo vidury 
kelio. Pasilenkęs per sėdynę vairuotojas bakstelėjo Tobiui į kelį. 

— Ar norite pamatyti, kaip gimsta saulės dievas Ra? 

Niūriai šyptelėjęs, Tobis pažvelgė pro langą. Aišku, nuo 
pasaulio pradžios kiekvienas turistas paprašo čia stabtelėti. 
Tikriausiai tai privaloma. 

— Aušra! Eime, Ana. Penkios minutės nieko nereiškia, ver- 
ta tai pamatyti. Saulėtekis dykumoje. 

Jiedu atidarė duris ir išlipo. Stovėjo tuščiame dykumos vieš- 
kelyje ir dairėsi aplink, buvo vėsu, gėlė šaltas oras. Blausioje 
aušroje per dykumą prieš juos ir už jų tiesia strėle šovė kelio 
danga, vietomis klojama pustomo smėlio, skiedrų ir šen bei 
ten išmėtytų akmens luitų. Spindėjo šalta, bespalvė ir labai 
rami šviesa. Vien auštančio motoro tiksėjimas trikdė tylą. 
Vairuotojui aušra nerūpėjo, jis neišlipo iš automobilio, sėdėjo 
prie vairo, po kelių sekundžių užmerkė akis. 

Ryškėjančiuose šviesos kontūruose rytuose aidėjo garsai. 
Žvaigždės virš galvų taip arti, jog, rodos, gali paliesti, bet 
staiga jos dingo. Du trys plokšti debesėliai akimirką atspin- 
dėjo galvas gaubiantį raudonį, paskui pirma išsisklaidė spalva, 
po jos - debesėliai. 

Ana palietė Tobiui ranką. Ji drebėjo. 

— Tarsi visas pasaulis būtų sulaikęs kvapą. 

Jis linktelėjo. 

— Žiūrėk. Dabar jau greit. 

Jiedu stovėjo tylėdami, įbedę akis į augantį spindesį, o 
aplink juos ryškėjo vis daugiau dykumos kontūrų, darėsi 
šviesiau. Čia buvo kažkas nepermaldaujama, kone grėsmingai 
neišvengiama, kai virš horizonto ūmai išsiskleidė akinantis 
saulės žiedas. 

Saulei pakilus aukščiau, Ana gaudė kvapą, nežinia kodėl 
kone iki ašarų sujaudinta akimirkos grožio. Po kelių sekun- 
džių ji jau nebegalėjo žiūrėti, nusigręžė ir žvalgėsi aplink: į 
juos ir per dykumą į tolimą horizontą plūdo šviesa. 

— Gerai. Stai ir viskas. Eime, - Tobis paėmė ją už rankos. — 
Turime važiuoti toliau. Netrukus pasidarys karšta, o mums 


liko dar gerokas kelio galas. 


Jiems atvykus į Abu Simbelą, Ana vėl miegojo. Pabudo, kai 
automobilis įriedėjo į stovėjimo aikštelę ir vairuotojas išjun- 
gė variklį. 

— Geras greitis, ar ne? — jis vėl persisvėrė per sėdynę ir jiems 
nusišypsojo. 

Tobis linktelėjo, ieškojo piniginės. 

— Geras greitis, geras atlygis. 

Kai ištraukęs pluoštą nešvarių banknotų, ėmė skaičiuoti, 
dėdamas juos vairuotojui į delną, Ana jau lipo iš automobilio. 
Karštis smogė it kūju per galvą, ji dairėsi į eilėmis sustojusius 
automobilius ir autobusus. 

— Kaip rasime kitus? 

Tobis kilstelėjo ranką vairuotojui, stebėdamas atbulomis 
nuvažiuojantį taksi. 

— Ar jis išvažiuoja? — paklausė Ana sekdama jį akimis. 
— Neišvažiuos, jei pamatys, kadjam tai naudinga. Sumokėjau 
tik už kelionę į čia. Jei nori gauti daugiau, tuomet mūsų pa- 

lauks, — Tobis šyptelėjo. - Ne, nuvažiavo ieškoti, kur pastatyti 
automobilį. Tada kiek snūstelės, kol būsime pasirengę kelionei. 
Spėju, kad kiti dabar jau turėtų būti kokioje šventykloje arba 
nulipę žemyn į krantą. Pradėsime nuo didžiosios šventyklos. 
Ten tiek daug gali pamatyti. 

Stoję į gan didelę eilę prie vartų, Ana su Tobiu ėmė ap- 
žiūrinėti minią, ieškojo pažįstamų veidų, jiems stumiantis į 
priekį, aplink girdėjosi įvairiausių pasaulio kalbų nuotrupos. 

Tobis susiraukė, sutelkęs dėmesį, stengėsi suvokti žodžius, 
aplink sklindantį juoką ir šūksnius. 

— Manau, būtume išgirdę, jei kas kalbėtų apie grėsmingą 
gyvatę. Šiose vietose kobros gan retos, tad gandai iškart pa- 
sklistų tarp Žmonių, - drąsindamas šyptelėjo jai. - Aukščiau 
galvą. Spėjome laiku, esu tuo tikras. 

Ji buvo tokia pavargusi, kad akys beveik merkėsi; jiedu pa- 
mažu slinko prie įėjimo, paskui nusipirko bilietus ir įžengė į 
vidų. Paėję taku žemos kalvos pašlaitėje, staiga atsidūrė prie- 
šais galbūt patį garsiausią pasaulio reginį — keturias didžiules 
Ramzio II statulas, iškirstas uoloje, žvelgiančias į spindinčius 
Nasero ežero vandenis. 

Priešais šventyklą tyvuliuojanti žmonių jūra grasino iš- 
griauti fasadą; nors statulos buvo labai aukštos, Ana susigrie- 
bė spoksanti į minią. 

— Mes niekada jų nerasime! 

— Žinoma, rasime, — Tobis dairėsi aplink. — Tikiuosi, Endis 
galiausiai suvoks, kaip stengeisi jį apginti. Jis to nevertas. 

Jiedu brovėsi pro turistų grupes. Kiekviena, matyt, turėjo 
savo gidą, kuris stovėjo ir garsiai šaukė apie užkonservuotą 
istoriją didžiosios Saulės šventyklos ir jos mažesnės kaimynės, 
kurią Ramzis pastatė savo mylimiausiai žmonai Nefertarei, 
prieš pats ten iškeliaudamas. 

— Piktadarys Karstersas galėjo atšaukti prakeiksmą. 

Ana papurtė galvą. 

— Pamiršai. Čarlė matė gyvatę. 

Ji spraudėsi pirmyn šventyklos fasado link, netekusi vilties 
dairėsi į visas puses minioje. Tobis skubėjo jai pavymui. 

— Negalime pasimesti! Dieve mano, kokios minios. Kai 
Omaras sakė, jog galima. rinktis, įsivaizdavau, kad tik keli 
drąsuoliai ryšis šiai išvykai, tad būsime nedaugelis išrinktųjų! 

— Galbūt kiti viduje, - ji žiūrėjo į įėjimą priekyje. 

— Tikriausiai. 

Atidžiai apžiūrinėdami veidus aplink, jiedu prasibrovė pro 
įėjimą į tamsą, vadove vadinamą pronaos, erdvią uoloje iškirs- 
tą salę su dviem keturių didingų kolonų eilėmis. Stovėjo su- 
siglaudę, spoksojo į tamsą, juto aplink zujančią neaprėpiamą 
minią. Tik prie pat durų galima kiek daugiau apžvelgti. Visos 
sienos nuklotos Ramzio pergales vaizduojančiais reljefiniais 
raižiniais. Toliau viskas kone skendėjo tamsoje. 

— Mes niekada jų nepamatysime! —- Ana vos įstengė sutram- 
dyti ašaras, buvo per daug pavargusi ir susirūpinusi, kad su- 
voktų ją supančio reginio didybę. 

Staiga kažkas palietė jai petį. 

— Ana? 

Tai Serina. Ji apkabino Aną. 

— K3, po galais, čia veiki? Kodėl persigalvojai? Kaip čia 
patekai? 

Ana ją irgi apkabino - jai iškart palengvėjo. 

— Tai ilga istorija. Kur Endis? — ji it paklaikusi žvalgėsi 
aplink. 

Serina trūktelėjo pečiais. 

— Neturiu supratimo. Šiuo metu jis toli gražu ne pats mėgs- 
tamiausias mano asmuo! 


374 


— Bet ar jam viskas gerai? 

— Kiek žinau, taip. Mačiau jį per pusryčius viešbutyje. Tada 
atrodė, kad jam viskas gerai. Kodėl klausi? 

— Arjis čia? 

— Kažkur čia. Mes visi turime čia būti. Vakar plaukiojome 
po Nasero ežerą, naktį matėme šviesų nutviekstas šventyklas, 
išklausėme Omaro paskaitos. Ši iš tiesų buvo gera, rodė filmą 
apie tai, kaip prieš užliejant slėnį buvo perkeltos šventyklos, 
supjaustytos, supilta dirbtinė kalva, prieš jas ten įkurdinant, 
ir visa kita. Šiandien patys apžiūrėjome abi šventyklas, paskui 
ketiname grįžti į laivą. Tai kam tiek panikos dėl Endžio? — 
patylėjusi paklausė. 

— Dienoraštį jis paliko seife Ba/fajame garnyje, bet buteliuką 
pasiėmė. Tikriausiai ir kobrą. Ji nužudys jį. 

— Kodėl turėtų jį žudyti? —- Serina metėsi į šalį, duodama ke- 
lią ryžtingai italei, kuri bakstelėjo ją alkūne į šoną, atkišo foto- 
aparatą jai tiesiai prieš veidą, nekreipdama dėmesio į šaukiantį 
apsaugininką, kad negalima fotografuoti, naudojant blykstę. 

— Nužudys, nes Karstersas buvo ją iškvietęs, kad nužudytų 
Hasaną! Tai jos darbas, ji saugo ampulę. Turime ją atsiimti, kol 
nelemtas padaras jam neįgėlė! Žyniai su tuo nesusiję. Ji turi 
nužudyti Hasaną ir kiekvieną, kas palies buteliuką! Kiekvieną 
vyrą, ne moterį. Štai kodėl Čarlė ir aš — ir tu — buvome saugios. 

Serina kilstelėjo antakį. 

— Tokiu atveju norėčiau, kad ji tai padarytų, - ji nusišie- 
pė. - Na, ne. Nenorėjau to pasakyti. Žinoma, reikia į tai rim- 
tai žiūrėti. Taigi tu nori, kad tau padėčiau jį rasti ir perspėti? 

Tobis linktelėjo ir pabaksnojo į laikrodį. 

— Mums geriau išsiskirstyti, tada galėsime apieškoti didesnį 
plotą. Po pusvalandžio susitiksime prie pagrindinių durų, ti- 
kiuosi, jog tada kuris nors mūsų bus jį radęs. 

— Jis mumis nepatikės, - pasakė Serina eidama į šalį. — 
Vienas Dievas težino, kaip įtikinsite jį prisipažinti, kad turi 
pasiėmęs buteliuką, nors ir gresia pavojus būti nunuodytam 
užkerėtos gyvatės, jei jo negrąžins! 

Išsiskirdama su Ana, ji vis dar purtė galvą. Pasisukusios 
abi ėmė skintis kelią priešingomis didžiulio pron20s pusėmis 
įėjimo į tamsą link. 

Perėjus iš didžiulės kolonų salės į mažesnius užpakalinius 
kambarius, žmonių buvo mažiau. Lėtai eidama už kolonų ei- 
lės dešinėje pusėje, Ana įžengė į pirmą kambarį ir vogčiomis 
apžvelgė grupelę žmonių, kurie apžiūrinėjo reljefus. Tamsoje 
buvo matyti tik jų siluetai, bet nė vieno tokio ūgio ir tokių 
plačių pečių kaip Endis. Prisiartinusi prie kito įėjimo, pasi- 
žiūrėjo į antro, mažesnio kambario vidų, kai šalimais pasigir- 
dęs balsas privertė krūptelėti. 

— Ana, brangioji, taip ir maniau, kad tai jūs. Kaip čia pa- 
tekote? — šypsodamasis paklausė Benas. Su skrybėle ant gal- 
vos, senu brezentiniu krepšiu ant peties, švytinčiomis aki- 
mis. —- Juk tai nuostabi vieta! Tikra inžinerijos puota! Kai 
pagalvoji, kad viskas buvo supjaustyta į blokus, perkelta ir 
vėl surinkta tarsi milžiniškas lego modelis... — jis delsė. - Ar 
kas negerai, brangioji? 

— Benai, man reikia rasti Endį. Negaliu susitelkti, apžiūri- 
nėti, kol jo nerasiu. Ar žinote, kur jis? 

Benas papurtė galvą. 

— Atvirai kalbant, nepamenu, kad po vakarykštės nakties 
būčiau jį matęs. Nepastebėjau ir per pusryčius, - svarstė Benas. 
Jis užvertė savo vadovą, įkišęs smilių tarp lapų, kad pažymėtų 
vietą. - Jei jį pamatysiu, pasakysiu, kad jo ieškote. 

Ana susiraukė. 

— Tai gali priversti jį pasukti priešinga kryptimi. Ar galite 
jį atvesti prie įėjimo? Po pusvalandžio visi susitinkame lauke. 
Tai išties svarbu. Gyvybės ir mirties klausimas! 

Benas, kiek išsiblaškęs, linktelėjo. Vėl atsivertė knygą ir 
pasakė: 

— Dairysiuos plačiai atmerktomis akimis. Pažadu. 

Kitas kambarėlis, į kurį žvilgtelėjo, buvo tuščias. Akimirką 
pastovėjo tarpdury žiūrėdama vidun, pritrenkta staiga įsivy- 
ravusios keistos tylos. Mažai kur jos lankytose Egipto vietose 
buvo galima pasinerti į savo mintis, bet šioje šventykloje vieš- 
patavo didesnis triukšmas ir bruzdesys nei kitur, ir tai beveik 
nekėlė nuostabos. Kai buvo išgelbėta nuo pakilusio vandens, 
pastačius didžiąją užtvanką, į ją ėmė plūsti minios. Ir štai 
dabar šiame nuošaliame kambarėlyje Ana staiga susigriebė, 
kad ją krečia drebulys. Tvyrojo tyla. Gal pagaliau čia esama 
senųjų dievų ar jų palydovų? Ji juto, kaip sudrėko delnai, kai 
prisėlinusi kambarėlio ramybė apsiautė tylos skraiste. 

Netikėtai už nugaros pasirodė grupė žmonių. Garsiai ir aud- 
ringai šnekėdami prancūzų kalba, prasibrovė pro ją į kambarį 
ir kone iškart į olą panašią patalpą nutvieskė akinamai balta 
draudžiamos blykstės šviesa. Pasigirdo garsus kvatojimas, ne- 
tylantys komentarai, gerklinis kikenimas. Ana pasuko į šalį. 

Šventyklos gilumoje, jos pačioje širdyje esančioje švento- 
vėje, buvo dar keturi žmonės. Kaip tik čia dukart per metus 
pro įėjimo angą į uolos gelmes prasiskverbęs saulės spindulys 
krinta ant altoriaus, nušviesdamas tris iš keturių jį saugančių 
sėdinčių statulų. Šventykla buvo rūpestingai išdėstyta tiksliai 
pradine tvarka, kad stebuklui įvykus ketvirtoji statula, dievo 
kūrėjo, laidojimo dievo, tamsos valdovo Ptaho, liktų amžino- 
je tamsoje, niekada nepaliesta saulės. 

Prabas, žinoma, buvo Šechmetos vyras... 

Ana stabtelėjo. Ją pasiekę žodžiai, kaip suprato, sklido iš 
grupės Žmonių netoli statulų. 

Sechmeta. 

Ji pajuto, kad iš baimės staiga susuko vidurius. Ar čia gali 
ateiti Hacekas? Ar atpažintų šią šventyklą, atkurtą kito am- 
žiaus netikėlių? 

Šiai minčiai vos švystelėjus galvoje, ji jau žinojo, kad gali, 
kad už akimirkos kitos, tarsi jos minties pašauktas, jis bus čia. 
Žvalgydamasi aplink, Ana žingtelėjo į šventovės kampą. 

— Endi? — pašnibždomis pašaukė, ir vienas iš statulą apsu- 
pusių turistų atsisuko ir ėmė į ją Žiūrėti. 

Endžio ten nebuvo. Laukan šliurinantys lankytojai vis dar 
baimingai dairėsi aplink, vienas kitas žvilgtelėjo eidamas pro 
šalį, bet buvo nepažįstami. Kambaryje buvo dar du žmonės — 
jie apžiūrinėjo sėdinčias statulas. Akimirksnį aplink juos su- 
mirgėjo oras, padvelkė šalčiu. 

Ana bandė grįžti, bet pėdas prikaustė prie žemės. Ji nega- 
lėjo atplėšti akių. Šventovėje darėsi vis tamsiau, ją supančioje 
keistoje vėsoje iš kažkur toli pasigirdo giedantys balsai. 

Vienoje statulų pusėje virpėjo šviesa. Kaip suprato, ji sklido 
iš sienos nišoje kabančios lempos. Pakylos, kuri, kaip manė, 
buvo altorius, priekyje matėsi tamsūs laivo maketo kontūrai. 

O tada išvydo jį - aukštą vyrą labai tamsaus griežtų bruožų 
veido, nuogomis raumeningomis rankomis. Jis buvo nuogas, tik 
klubus dengė trumpas sijonėlis, ant pečių karojo rusvas liūto 
kailis. Kojos apautos auksuotais sandalais, rankoje ilga lazda, o 
jos viršuje simetriškai išpjauta piktai riaumojančios liūtės galva. 

Jis žvelgė į tolį ir, regis, jos nematydamas, lėtai pasuko 
šventovės durų link. Giedojimas vis garsėjo. Ji girdėjo pen- 
kiatones melodijos kadencijas, tarsi iš nenusakomo tolio dy- 
kumos vėjo nešamą kylantį ir krintantį garsą. Užuodė keis- 


378 


tą salstelėjus; aštrių smilkalų kvapą. Sustojęs priešais Ptaho 
statulą, jis nusilenkė, kažką padėjo, tada nusilenkė ir kitoms. 

Iš baimės sustingusi Ana pajuto kažką stovint šalimais tarp- 
dury. Figūra prasispraudė pro ją ir pajudėjo į šventovės vidurį. 
Ji matė, kaip kambaryje sumirgėjo šešėliai, išgirdo du tyliai 
kalbančius žmones. Regis, akimirką toje pačioje vietoje atsidū- 
rė du reginiai, du amžiai. Atrodė, jog jie nemato šalia stovinčio 
žynio ir negirdi nieko keista. Priešingai, jie patys panėšėjo į 
permatomas, ne laiku pasirodžiusias šmėklas. O šventas apei- 
gas atliekantis Sechmetos žynys buvo tikras šioje keistoje re- 
konstruotoje vietoje, dar galinčioje iššaukti senovės aidus. 

— Ar jums viskas gerai? —- kažkas palietęs ranką staiga pa- 
klausė Anos ir grąžino ją į dabartį. Ji atpažino jų laivo mote- 
riškę — regis, prisiminė, kad jos vyras pastorius, kad jiedu turi 
dešimt vaikų, kurie visi susidėję padovanojo jiems pirmas per 
visą gyvenimą atostogas. 

Ana susverdėjo, pridėjo ranką prie galvos, moteris priėjo 
arčiau, apglėbė ranka pečius, kad prilaikytų. 

Čia viduje tvanku, ar ne, ir dar tas keistas kvapas... 

— Kvapas? — Ana stebeilijo į ją, vis dar apsvaigusi, sutrikusi. 

— Tarsi itališkoje katedroje. Smilkalai. 

Moteris nusišypsojo. Silija Greišot. Taip. Staiga Ana prisi- 
minė jos vardą ir pavardę. 

— Smilkalai? Iš kur čia gali būti smilkalų? 

Ptaho statula vėl liko viena. Jokių aukų prie jos kojų. 
Jokio žynio. 

— Na, ne, - Silija atrodė suglumusi, garsiai patraukė nosi- 
mi. — Jūs teisi. Kvapas dingo. Tikriausiai tai kvepalai. O gal 
tiesiog įsivaizdavau, - ją nukrėtė šiurpas. - Tai tokia įspūdin- 
ga, paslaptinga vieta, ar ne? 

Ana prisivertė nusišypsoti. 

— Norėčiau išeiti į lauką. Šiek tiek keistai jaučiuosi. 

Prisimerkusi blausioje šviesoje, žvilgtelėjo į laikrodį ant rie- 
šo. Laikas, kada buvo sutarusi susitikti su Serina ir Tobiu, jau 
buvo praėjęs. 

Serina sėdėjo ant suolo lauke. Pasirodžius Anai ir jos paly- 
dovei, pagauta siaubo pašoko. 

— Ana, kas yra? Kas atsitiko? 

Ana papurtė galvą. 

— Per karšta, nemiegojau, manau, kad tai dėl to. Silija buvo 
tokia maloni, kad manimi pasirūpino. Ar Endis nepasirodė? 
O Tobis su Benu? 

Serina papurtė galvą. 

— Nė vieno. 

Jiedvi stebėjo, kaip maloniai atsisveikinusi Silija pamojavo 
ir dingo minioje ieškodama savo vyro. 

— Mačiau Haceką! Šventykloje, - vos palydovei tiek nutolus, 
kad nebegalėjo jų girdėti, Ana kreipėsi į Seriną. - Jis buvo 
šventovėje prie Ptaho statulos. Kažkas sakė, kad Ptahas — 
Sechmetos vyras! 

Serina valandėlę susimąstė. 

— Ar pajutai, kad senka jėgos? 

Ana gūžtelėjo. 

— Manau, kad taip. Vos nenualpau, todėl Silija man padėjo. 
Bet tai buvo baimė, Serina. Stingdanti, viską apimanti neįvei- 
kiama baimė! 

Serina vėl linktelėjo. 

— Čia būdama pasiryžau, Ana. Noriu dar sykį pabandyti iš- 
šaukti žynius. Bet savo sąlygomis. Manau, šįsyk man pavyks, 
esu įsitikinusi, jog to reikia. Jei nori, pabandysime šį vakarą 
Filėje, kaip siūliau. Pažadu, viskas bus gerai, - Serina sugrie- 
bė Aną už rankų. — Tai ar ieškosime toliau Endžio? 

Pavargusi Ana užsimerkė. 

— Kad išgelbėtume Endį, mudu su Tobiu sukorėme šimtą 
dvidešimt mylių nakčia! Turime jo ieškoti. Privalome. Kas, jei 
jam jau įgėlė gyvatė? 

— Aresi įsitikinusi, kad gyvatė bandys jį nužudyti? 

— Būten tam ją iššaukė Karstersas, kad nužudytų Hasaną. 

— Ar nužudė? 

Ana gūžtelėjo pečiais. 

— Nežinau. Dar neperskaičiau. Nemanau. 

— Ar pasiėmei dienoraštį? 

Ana linktelėjo. 

— Daugiau jo neišleisiu iš akių! 

— Tuomet siūlau susirasti kokią vietelę pavėsyje, atsigerti ir 
dirstelėti į dienoraštį. Galimas daiktas, Luiza sugalvojo būdą, 
kaip su tuo susitvarkyti. Galbūt ši visa panika neturi jokio 
pagrindo. 

Ana lėtai linktelėjo. 

— Manau, tai protinga mintis. 

— Tikrai taip, Ana. O tada, jei Endis jau nesusidūrė su 
Tobiu ar Benu, ar dar su kuo nors kitu, vėl imsimės jo ieškoti. 
Eime, - Serina atsistojo ir padavė ranką. - Eime į pavėsį. 

— Paslėpiau jį po lentomis, - pasakė Hasanas rodydamas 
Luizai atšokusią lentą kajutės antstato šone. - Matai? Štai 
čia, - apsižvalgęs, kad įsitikintų, jog jų niekas nemato, ištrau- 
kė ryšuliuką ir padavė jai. - Ką su juo darysime? 

Mėlynė jo galvoje sumažėjo, žaizda buvo beveik užgijusi. 

Tą rytą Ibis nuleido inkarą tarp kelių kitų laivų prie kranto 
priešais Abu Simbelo šventyklą. Tarp kitų laivų ji atpažino 
Karsterso Skarabėją. 

Paskui, kai gelbėtojų būrys pargabeno Hasaną iš Kartasio 
kiosko į IŽy, Luiza, likusi viena ir netverianti pykčiu, pareika- 
lavo, kad kas nors iš įgulos ją nuirkluotų į Karsterso laivą, bet 
ten atvykus, pasirodė, jog jo nėra. Kai paklausė kapitono, kur 
jis, šis gūžtelėjo pečiais. 

— Jis sakė išvažiuojąs trims, gal keturioms dienoms. Nesakė 
kur, - tamsus nubo veidas buvo kupinas rūpesčio. - Kuo galiu 
padėti poniai? 

Luiza papurtė galvą. 

— Ačiū. Esu tikra, jog netrukus jį pamatysiu. 

Paskui paliepė valtininkui irkluoti į Lofosą, kuriame išvydo 
Deividą Fildingą ir abi jo ponias su skėčiais. Venecija ją pa- 
sveikino rūgščia mina. Nei Deividas, nei jo žmona nepajudėjo 
iš vietos. 

— Katerina ilsisi. Nemanau, kad turi jėgų priimti lankyto- 
jus, — šaltai šūktelėjo Venecija. 

Luiza vos linktelėjo. Sunku likti oriai, sėdint valtelėje pa- 
keltomis akimis ir žiūrint į kitą moteriškę sau virš galvos. 

— Tuomet netrukdysiu. Norėjau kreiptis į jus arba į jūsų bro- 
Iį. Gal žinote, kur išvyko Rodžeris Karstersas? 

Venecijos veidas pastebimai išraudo. 

— Neturiu supratimo. Maniau, jūs numanote, kur jis būna. 

— Tikiuosi, žinote, jog jis užpuolė mano dragomaną Hasaną 
ir jį siaubingai sumušė, — Luiza stebeilijo aukštyn į kitos mo- 
ters veidą, žodžių aidas sklido vandeniu, tad tikriausiai juos 
aiškiai girdėjo Deividas su žmona. - Jei jį pamatysite, norėčiau, 
kad primygtinai pasakytumėt jam, jog daugiau jokia dingstimi 


nėra laukiamas Ižyje. Kad niekada daugiau nenoriu jo matyti ir 

kad seras Džonas jam uždraudė kelti koją į I5;, - ji šaltai šyp- 
telėjo. - Neabejoju, jums, Venecija, ši žinia maloni, nes palieka 
atvirą kelią, bet būkite atsargi. Šis vyras — piktadarys. 

Iriantis /5io link, sulig kiekvienu valtininko yriu Luiza juto 
kitos moters akis, įsmeigtas į ją. Jai lipant į laivą, Venecija vis 
dar stovėjo prie turėklų ir žvelgė įkandin jos. 

— Ponia Luiza? - Hasanas sutvarstytas ir gerokai atkutęs, 
laukė denyje. - Nereikėtų su juo susitikti, — jis atrodė baisiai 
įsiutęs. 

Luiza gūžtelėjo pečiais. 

— Tikiesi, jog taip paliksiu? Jis bandė tave nužudyti! Jis — 
pavojingas žmogus... — ir lėtai papurtė galvą. — Šiaip ar taip, 
jo ten nebuvo. Negrįš kelias dienas. Niekas nežino, kur jis 
išvyko, — nejučiomis palietė jo ranką. —- Kol kas nereikia apie 
jį galvoti. Mudu galime būti laimingi, — ir tarsi maldaudama 
jam nusišypsojo. — Būsime čia kelias dienas, tad galėsiu tapyti 
Saulės šventyklą, paskui dar turėsime daugybę progų tapyti, 
plaukdami aukštyn antrojo krioklio link. Tikiuosi, daugiau jo 
niekada nematysime. 

Jis linktelėjo. 

- Žinoma, mano Luiza. Darysime, ką panorėsi. 

Tada Hasanas parodė jai, kur paslėpė buteliuką, o dabar 
laikė jį rankoje ir žvelgė į ją. 

— K3 su juo darysime? 

Luiza gūžtelėjo pečiais. 

— Gal kur yra saugi vieta? — paklaususi paėmė jį. - Kol nėra 
Karsterso, laikysiu jį tapybos reikmenų dėžėje. Tokia brangi 
dovana, mano meile, ir tokia grėsminga. Branginsiu ją visą 
likusį gyvenimą. Jis negaus jos, - atsiduso. 

— Visą likus; gyvenimą? — tyliai pakartojo Hasanas ir pa- 
žvelgė į ją. - Ar pasiimsi jį su savim į Angliją? 

Luiza prikando lūpą. Ateitis — tai kažkas, apie ką ji nenori 
mąstyti, tačiau Žino, jog greit tai taps neišvengiama. 

Jis vis dar purtė galvą, tarsi negalėdamas užgniaužti žodžių, 
kuriuos rengėsi ištarti. 

— Aukštutiniame Egipte greit bus per karšta. Seras Džonas 
eis paskui visus kitus lankytojus, paskui vėl pasuks į šiaurę. 
Ką veiksi, grįžusi į Kairą ir Aleksandriją? 

Luiza nusisuko nuo jo. Nuėjo į denio galą, paskui sugrįžo. 

— Turėsiu grįžti į Angliją, Hasanai, - kiek delsė. - Pas savo 
vaikus. Bet kaip galiu tave palikti? Nežinau, ką daryti! - jos 
balsas staiga ėmė drebėti. - Niekada anksčiau nieko taip ne- 
mylėjau! 

Ji užsimerkė, suvokusi šių žodžių išdavystę, pajuto tuoj pra- 
virksianti. 

Už nugaros pasigirdo žingsniai, svetainės tarpdury ji išvy- 
do Ogastą. Luiza beviltiškai stengėsi susitvardyti, o Hasanas 
apdairiai atsitraukė keletą žingsnių į šalį. 

— Neturi verkti, mano Luiza, - sumurmėjo jis. - Mudu bū- 
sime drauge širdimis, jei tokia Dievo valia. Šiandien popiet 
nusivesiu tave į didžiąją Saulės šventyklą. Galėsime užkopti 
į kalvas už jos, - jis liūdnai šyptelėjo. - Būsime laimingi, kol 
galime. Galiu likti su tavimi per visą kelionę į Aleksandriją, 
jei panorėsi ir jei leis seras Džonas. Kitąmet vėl atvyksi į 
Egiptą, kur tavęs lauks tavo Hasanas. 

Zvelgdama per upę ir dykumą, ji sušnabždėjo: 

— Insballab! 

— Luiza, brangioji. Negalite likti čia saulėje! - sugriaudėjo 
Ogastos balsas, šeimininkei priartėjus. Rankoje ji laikė Luizos 
skėtį su kutais. Hasanas nusilenkė ir pasišalino, o Luiza pas- 
kubomis nusišluostė ašaras. 

— Anksčiau mačiau jus grįžtant iš Fildingų laivo. Nesakėte, 
kad lankysitės pas juos. Jei būčiau žinojusi, būčiau vykusi 
drauge su jumis. 

Luiza išspaudė pavargusią šypseną. 

— Turėjau perduoti žinią lordui Karstersui. Nežinojau, kad 
jis išvažiavo. 

— Išvažiavo? — Ogasta suraukė kaktą. — Kaip tai išvažiavo? 
Kur išvažiavo? 

— Nežinau atsakymo nė į vieną šių klausimų. Paprašiau, kad 
vaikinas nuirkluotų pas Fildingus, norėjau sužinoti, ar jie 
žino, kur jis, bet Venecija pasakė nieko nežinanti. 

Keistai perkreiptos Luizos lūpos privertė Ogastą kilstelėti 
antakį. 

— Ji nėra itin laiminga, kad Karstersas jumis domisi. Bijau, 
kad vis dar turi viltį jį pasigauti. 

— Tikrai? Na, tegu sau turi. 

— Ar jūs vis dar tokia pat nepermaldaujama, brangioji? Jis 
būtų geras laimikis. Titulas. Pinigai. Ir toks dailus vyriškis. 

— Ir pasibjaurėtinas. 

Ogasta atsiduso. Žvilgtelėjo į laivugalį, kur Hasanas ir rei- 
sas rūkydami kaljaną šnekučiavosi. 

— Grįžus į Angliją, viskas atrodys kitaip, brangioji, - švel- 
niai pasakė ji. - Labai greit ateis laikas grįžti, - kalbėdama 
vėdino veidą vėduokle. - Seras Džonas nusprendė neplauk- 
ti toliau į pietus. Karštis darosi nepakeliamas, ir Deividas 
Fildingas sako nusprendęs tą patį. Nekantrauja pasiekti 
Aleksandriją, iki Katerina pagimdys. Ji irgi nepakelia karš- 
čio. Kad ir ką darytų Rodžeris, abu mūsiškiai laivai plauks 
drauge ir kiek įmanoma didesniu greičiu. Jau šią popietę 
suksime atgal į šiaurę. 

Luiza nuėjo jai iš paskos į svetainę. 

— Bet šiandien popiet Hasanas mane perkels į krantą tapyti 
didžiosios Ramzio šventyklos. 

Ji mostelėjo per vandenį į keturias milžiniškas figūras, iki 
pusės įsmigusias smėlyje, iškaltas gyvos uolos šlaite virš kranto. 

Ogasta atsiduso. 

— Brangioji, jau matėte šitiek šventyklų. Daugumai Žmonių 
to pakaktų visam gyvenimui, — tvirtai pasakė ji. — Išties juk 
galite tai nupiešti iš čia, jei būtinai norite pavaizduoti bjaurius 
gyvulius. Nebūtina lipti į krantą. 

— Bet aš noriu! - Luiza juto, kaip ją užplūdo panikos banga. 
Ją apėmė neįveikiamas troškimas būti kartu su Hasanu. 

— Kas yra, kas? - Seras Džonas įžengė į svetainę ir apsidai- 
rė. — Ką tokio privalote daryti, mano brangi Luiza? 

— Ji nori šią popietę eiti apžiūrėti tos šventyklos, — atsakė 
Ogasta. - Pasakiau, kad negalės. Mes grįžtame į namus. 

— Ne, ne. Prieš išvykdami turime pamatyti šventyklą. Tai 
vienas pasaulio stebuklų, Ogasta, o jei dar nėra, tai turėtų 
būti. Aš išlipsiu į krantą su Luiza. Kodėl to nepadarius ir tau, 
brangioji? 

Ogasta sudrebėjo. 

— To tikrai nebus. Neapsilankiau nė vienoje tų pagoniškų 
vietų, tad neketinu dabar pradėti. Liksiu Ižyje. 

— Na, tuomet puiku, - jis linktelėjo. — Ilgai neužtruksime. 
Kaip suprantu, nors aplink daug smėlio, galėsime įeiti į vidų, 
apžiūrėti didžiąją kolonų salę ir vidinę dievų šventovę. Paskui 
grįšime ir vos įžengę į laivą liepsime reisui išplaukti. Suprantu, 
kad kelionė į šiaurę bus ilga, net niekur nestosime. Atrodo, 
vėjas didžiumą laiko bus priešinis, bet upės tėkmė mums pa- 
dės, - nusišypsojo Luizai. - Mano brangioji, atrodote labai 
rimta. Ar nepatinka mano planas? 

Luiza papurtė galvą. 

— Atleiskite, — išpyškino ji. — Įsivaizdavau, kad šią popietę 
turėsiu laiko tapyti. Nemaniau, kad norėsite su mumis vykti. 

Jis suraukė kaktą. 

— Ar negalite paskubomis apmesti eskizų, brangute? 
Anksčiau tą darėte. Paskui turėsite į valias laiko tapyti laive, 
kai plauksime pasroviui. 

— Luiza, žinau, Džonas labai greit panorės grįžti pas 
mane, - paaiškino Ogasta, kilstelėjusi antakį. - Jei norėsite 
ilgiau likti krante, esu tikra, galėsite. Netgi jei IŽis išplauks, 
neabejoju, kad be vargo mus pasivysite. Šios mažytės felukos, 
regis, skrieja lengvu vėjeliu daug greičiau nei didesni laivai. 
Galėsite praleisti kelias papildomas valandas su... - ji kiek 
padelsė. — Savo teptuku ir savo mūza. 

Luiza mestelėjo dėkingą žvilgsnį, bet Ogasta į ją nežiūrėjo. 
Atsisėdusi ant kėdės netoli pravirų durų, energingai vėsinosi 
vėduokle. 

Jie praleido kokią valandą šventyklos viduje, apžiūrinėda- 
mi raižinius, žvilgčiodami pro smėlio krūvas į dar neatkastas 
pakampes, paskui Hasanas nuirklavo serą Džoną į Ižį, pali- 
kęs Luizą vieną piešti keturių didžiulių Ramzio galvų, ky- 
šančių iš po smėlio skraistės. Hasanas grįžo vienas, nešinas 
krepšiu ant peties. 

— Gavau leidimą lydėti tave, kur panorėsi, būsime iki su- 
temstant, o tada grįšime į valtį. Jie netrukus išplauks, bet vėjas 
kol kas priešinis. Juos lengvai pavysime, - jis šyptelėjo. Paskui 
atkišo ranką. — Eime. Susidėk tapybos reikmenis. Noriu tau 
parodyti kalvas už šventyklos. 

Netrukus upė ir palei krantą prisišvartavę laivai dingo jiems 
iš akių. Jiedu liko vienui vieni čia viešpataujančioje siaubingo- 
je kaitroje. 

— Šnekėjau su kitos dahabėjos dragomanu. Jis man papa- 
sakojo apie slaptą įėjimą į kalvą tolimame šventyklos krašte, 
ten rasime priedangą nuo saulės, būsime vieni. 

Ji stabtelėjo. Jiedu abu sunkiai alsavo, nuo kepinančios kait- 
ros jos oda buvo lipni. 

— Gal tai paskutinis kartas. 

Jis papurtė galvą. 

— Ne, bus ir kitų. Jie negali tavęs įkalinti laive. Kai aprims, 
mudu vėl galėsime vykti į ekskursijas. 

— Bet apžiūrinėdami šventyklas, negalėsime būti vieni. 

— Galimybė yra visada, mano Luiza. Visada. Mes ją susi- 
kursime, — nusišypsojęs siekė jos rankos. 

Nesunkiai radę tamsią angą smiltainio uoloje, sustojo ir 
pažvelgė į vidų. 

— Kaip Kapų slėnyje, - sušnabždėjo Luiza. Smėlio kal- 
vose už jų buvo tuščia, tik aukštai virš galvų sklandė vie- 
nišas grifas. 

Šyptelėjęs jis ištiesė ranką. 

— Ar žvalgysime? 

Jieduįžengė; tamsą, Hasanas nusimetė mantą. Pasikrapštęs 
krepšyje surado žvakę. 

— Ar nori pamatyti vidų? 

Ji nerimastingai suraukė kaktą, papurtė galvą. 

— Nėra reikalo eiti toliau, ar ne? Likime čia, kur šviesiau. 

Jis nusijuokė. 

— Tik nesakyk, kad mano Luizai jau gana tamsos! 

Ji linktelėjo. 

— Kol kas taip. Pasiklokime kilimėlį ir atsisėskime čia. 
Mūsų niekas nematys, nebent kas pasirodytų iš už uolos, bet 
aplink ištisas mylias nieko nėra. 

Gūžtelėjęs pečiais, jis patiesė paklotą, siekė krepšio su vai- 
sių sultimis, vandeniu ir odinėmis kelionės gertuvėmis. Paskui 
suraukė kaktą. 

— Kas, mano Luiza? 

— Kvepalų buteliukas. Nežinau, kur jį paslėpti. Net tavo 
slėptuvė laive pernelyg matoma, negalėjau nepastebėta prie 
jos prisiartinti. 

Hasanas sudrebėjo. 

- Jis triskart prakeiktas, mano Luiza. Neturėtum daugiau 
jo liesti. 

- Žinau. Toks mažytis daikčiukas, o kelia tiek daug rū- 
pesčių. 

Buteliukas buvo suvyniotas į šilką, perrištas kaspinu. Ji 
spoksojo žemyn į buteliuką, gulintį jo delne. 

Tamsoje kažkas sujudėjo. Bet nė vienas jų to nepastebėjo. 
Abu žiūrėjo į kaspinu perrištą ryšulėlį. 

— Tai tavo dovana man, - pasakė Luiza purtydama galvą. — 
Kai susitikome. 

Jis linktelėjo. 

— Tave įsimylėjau, mano Luiza, iš pirmo žvilgsnio. Bet tu — 
anglė ponia, o aš - nusižeminęs gidas. 

— Nenusižeminęs, Hasanai. Kodėl nusižeminęs? 

Jis gūžtelėjo pečiais. 

— Taip į mane žiūri tavo tautiečiai, mano Luiza, - šyptelė- 
jo. — Ir galbūt taip, tiesą sakant, mano tautiečiai žiūri į tavuo- 
sius. Insballah! 

Oloje tvyrojo tamsūs šešėliai. Toliau už jų takas dingo iš 
akių kalvos gelmėse. 

— Kad ir ką jaučia mūsų tautos, buvai mano draugas, o dabar 
mylimasis. 

Ji prisiartrino prie jo, jųdviejų lūpos susilietė. Jiedu lėtai at- 
sigulė ant pakloto. Įbedę akis vienas į kitą, nejuto, kaip suče- 
žėjo uolienos skalda ir smėliu nuklotos olos grindys, negirdėjo 
sauso žvynų šiugždesio. | 

Gyvatė buvo jauna, gal tik kokių keturių pėdų ilgio, galėjo 
mikliai judėti. Nekreipdama dėmesio į Luizą, prišliaužė prie 
vyro, vis dar laikančio rankoje buteliuką. 

Staiga pajutęs mirtinai nuodingo geluonies sukeltą skaus- 
mą, Hasanas pašoko ir apsisuko aplink. Kvepalų buteliukas 
nuskriejo oru ir nuriedėjo ant kilimėlio krašto. Akimirką jis 
žiūrėjo į žaizdą prie peties, paskui baimingai surikęs, skaus- 
mo ir sielvarto iškreiptu veidu įsmeigė akis į Luizą. 

Ji tik akimirką matė gyvatę. Ši nušliaužė ir dingo uolose. 

— Hasanai, ką man daryti? - ji įsikibo į jį. - Tuojau pat pa- 
sakyk! K3 man daryti? 

Jo veidas papilkėjo. Odą išpylė šaltas žvilgantis prakaitas. 
Jis spoksojo į ją susitelkęs, įbedęs žvilgsnį, gaudė kvapą, grie- 
bėsi rankomis už krūtinės. 

— Luiza! Mano Luiza! - žodžiai susiliejo, kai raumenys lūpų 
kamputyje įsitempė ir sustingo. Jis susmuko, paskui sulinko 
per pusę. Oda apie lūpas pamėlo, galiausiai jis parvirto šonu 
ant Žemės oloje. 

— Hasanai! - ji netikėjo savo akimis. - Hasanai, pasakyk 
man ką nors! — vos drįsdama alsuoti, vienu pirštu lengvai pa- 
lietė jam petį. - Hasanai, mano meile, sakyk ką nors... 

Ji atsiklaupė šalia jo, o jos balsas nuaidėjo į tamsą. Jis gaudė 
kvapą, griuvo aukštielninkas ant kilimėlio ir gulėjo nejudėda- 
„mas. Regis, apimtas lėtinio paralyžiaus, pažvelgė į ją miglos 
aptrauktomis akimis, paskui tarp dviejų skausmingų atodūsių 
liovėsi plakti širdis. 

— Hasanai! - šnabždesiu išsiveržusi kančia nuskambėjo taip 
tyliai, jog beveik nesujudino įkaitusių olos šešėlių. 

Nežinia, kiek laiko sėdėjo prie jo kūno. Apsukusi ratą, saulė 
nebešvietė į olos angą. Bet karštis neatslūgo. Liovusis verkti, 
Luiza sėdėjo ir žvelgė į tuštumą. Nesibaimino, kad gali grįžti 
gyvatė. Dievų tarnaitė atliko savo darbą ir dingo viešpatijoje, 
iš kur buvo atėjusi. 

Pagaliau Luiza pajudėjo. Pasilenkė, pabučiavo iškankintus 
varganus bruožus ir žaizdą, kuri jau pradėjo juoduoti ir dvok- 
ti, paskui sulankstė kilimėlį, užklojo veidą ir tyliai pasimeldė. 
Atsistojusi akimirką stovėjo sielvarto apimta, paskui pasisuko 
ir išsvirduliavo į negailestingai kepinančią saulę. 

Beveik nepamena, kaip grįžo per kalvas į didžiąją šventyklą, 
kaip su ašaromis maldavo kitų lankytojų ir aukšto mėlynai 
vilkinčio kitos jachtos dragomano, kad pasirūpintų Hasano 
kūnu. Šis nusiuntė žmonių jo pargabenti, iškvietė valtį, kad 
ją parplukdytų į IŽ;, sušaukė kaimo moteris, kad apraudotų 
joms nepažįstamą vyrą. Jai nebuvo leista jį vėl pamatyti, da- 
lyvauti laidotuvėse, kurios įvyko prieš sutemstant, ji net neži- 
nojo, kur jo kapas. 

It pro miglas pamena ją apglėbusias Ogastos rankas, Džeinę 
Tris, padėjusią jai nusivilkti dulkiną dėmėtą suknelę, ir save, 
gulinčią pritemdytoje kajutėje. Girdėjo pakeliant inkarą, take- 
lažo girgždesį, tyliai pliuškenantį upės vandenį... Galiausiai 
užmigo išgėrusi Ogastos paruoštos stiprios opijaus tinktūros. 

Ana spoksojo į Seriną. Abiejų moterų akyse tvenkėsi ašaros. 
— Vargšė Luiza. Ji taip jį mylėjo! 
Ana prispaudė dienoraštį prie krūtinės. 
— Kaip manai, ar Foresteriai žinojo, kad jiedu buvo meilužiai? 

Serina siekė skardinės su sultimis, paskui nustūmė šalin 
nepalietusi. 

Ana gūžtelėjo pečiais. 

— Susidariau įspūdį, kad Ogasta tai įtarė. Bet nemanau, kad 
serui Džonui būtų atėję į galvą, jog taip gali nutikti. Jei jiedu 
nebūtų išvykę vieni... Jei būtų tapiusi šventyklą iš laivo... 

Akimirką jiedvi sėdėjo paskendusios mintyse, paskui Serina 
atsigręžė į Aną. 

— Manau, verčiau eime ieškoti Endžio, sutinki? 

Ana linktelėjo. Staiga smarkiai papurtė galvą ir riktelėjo: 

— Noriu, kad visa tai liktų legenda! Tiesiog istorija! Nenoriu, 
kad tai būtų tiesa. 

— Tai tiesa. Hasanas mirė kažkur čia netoliese, - Serina 
mostelėjo į žydrus spindinčius ežero vandenis. - Tos žemos 
kalvos aplink šventyklą dabar skendi po šia didžiule vidaus 
jūra. Kad ir kur buvo jo kapas, dabar jo nebėra. 

Jas pridengė šešėlis, abi pakėlė akis. Šalia stovėjo Tobis su 
Omaru ir žiūrėjo į jas. 

— Ar tau viskas gerai? — paklausė Tobis švelniai paliesdamas 
Anos petį. Jis pastebėjo ašaras jos akyse. 

— Skaitėme, kaip mirė Hasanas, - atsakė Serina. 

Tobis atsiduso. 

— Taigi tas niekšas jį nužudė, ar ne? Vargšas Hasanas. 
Pasakiau Omarui, kodėl privalome nedelsiant rasti Endį, - 
pasakęs žvilgtelėjo į kitą vyriškį. - Jis pasirengęs jį išteisinti, 
nesant pakankamai įkalčių, nors pats netiki legenda, ar taip? 

Omaras linktelėjo. 

— Reikia, kad patikėtum, jog esi prakeiktas, kad šis prakeiks- 
mas imtų veikti tavo galvoj, — ištarė jis. - Pasakiau Tobiui, 
kad Endis tikriausiai nuėjo apžiūrėti šventyklos užpakalinės 
dalies. Įžengus vidun, galima pamatyti, kaip supilta dirbtinė 
kalva. Labai įdomu. Parodyti jums? 

Jie nusekė jam iš paskos atgal į didžiąją šventyklą, kurioje 
kaip visada stumdėsi tiršta minia. Siaura anga netoliese vedė 
į uolos šlaitą. Omaras mostelėjo į ją. 

— Įžengę vidun, manau, jį tikrai rasite. O aš paieškosiu kitur, 
jei kartais būtų apsigalvojęs ir nuėjęs į kitą vietą. Netrukus jus 
pasivysiu, — nusilenkė ir dingo minioje. 

— Jis netiki, jog gresia pavojus, ar ne? — paklausė Ana sekda- 
ma įkandin Tobio prie angos. 

Tobis papurtė galvą. 

— Žinoma, netiki. Mano, kad mes bepročiai. Sako, čia nėra 
gyvačių. Kad jos baikščios būtybės. Jokiu būdu neatšliaužtų 
į tokią vietą kaip ši, kur knibžda tiek žmonių. Bet jis - ge- 
ras gidas. Pasirengęs būti atlaidus. Nenori, kad kas nors iš 
mūsų jaustųsi prastai, tad padarys tai, kas įmanoma, o čia 
svarbiausia. 

Iš saulės atokaitos jie paniro į tamsą, skverbėsi didžiule 
tuštuma po dirbtine kalva, į kurią rėmėsi naujai surinkta 
šventykla. Ana dairėsi aplink erdvų skliautą jiems virš galvų, 
akimirką pernelyg nustebinta kosminės eros technologijos 
ir į jos šerdį įterptos tūkstantmečių senumo šventovės keis- 
to sambūvio, nepajėgė daryti nieko kita, kaip tik stovėti ir 
spoksoti. 

Lipant laiptais, jų akys priprato prie blausesnės šviesos, pa- 
lyginti su ryškia saule lauke. Ir čia buvo minios žmonių, iš- 
dėliotos prekės, prekystalis su gaiviaisiais gėrimais, o laiptų 
viršuje — milžiniška galerija. 

— Mes jo nerasime, - Ana žvalgėsi aplink it paklaikusi. — 
Čia matau daug veidų, jų per daug. 

— Rasime, - pabrėžtinai pasakė Serina. - Pažadu tau, rasime. 

Tobis ėjo priekyje, prisimerkęs dairėsi po apžiūros aikšteles. 
Papurtęs galvą, pasakė: 


393 


— Nemanau, kad jis čia būtų. Tikriausiai vėl kur nors išsi- 
nešdino. Omaras sako, kad po kokios valandos jie visi privalo 
grįžti į autobusą. 

— Tai įvyks čia. Abu Simbele. Žinau, - ūmai Ana tapo labai 
energinga. - Mums reikia jį surasti. Mums reikia jį surasti, - 
ji ėmė skverbtis angos link. - Būtinai! Endi! - jos riksmas 
dingo juos supančioje milžiniškoje erdvėje. 

— Tegu eina! - sušuko Tobis Serinai. - Nemanau, kad jis čia, 
bet būkime atidūs. 

Serina nusekė Anai iš paskos. Jis liko ten, kur buvęs, su- 
raukė kaktą. Paskui pasisuko ir vėl ėmė apžiūrinėti veidus 
minioje. , 

Ana stūmėsi kelią per išėjimą, vis labiau nekantraudama 
dairėsi aplink. Negalėjo atsikratyti Hasano vaizdo: kaip jis 
guli ant Žemės, kaip jo kūną paralyžiuoja greit plintantys 
nuodai, kaip kobra, — jei tai tikrai buvo kobra, — tyliai šliau- 
žia prie olos prietemoje besibučiuojančių meilužių. Išgyveno 
Luizos, palikusios mylimojo kūną ir niekada daugiau jo neiš- 
vydusios, neviltį ir sielvartą. 

Kad ir kaip pyko ant Endžio, šito jam nelinkėjo. Pyktis 
vertė jausti kaltę. Jei jam kas nors atsitiktų, tai vien todėl, kad 
jis paėmė buteliuką. Jei nebūtų jo atsivežusi į Egiptą, jei apie 
jį nebūtų kalbėjusi, nebūtų parodžiusi jam dienoraščio, skai- 
čiusi ištraukų, jei nebūtų jo skatinusi, dabar jo padėtis nebūtų 
tokia grėsminga. 

Ji nejučiomis pasuko ten, kur dar neieškojo - į mažesnę 
šventyklą, ją Ramzis pastatė savo žmonai Nefertarei. Ten 
buvo daug mažiau žmonių nei didžiojoje Saulės šventykloje. 

Šventyklos duris saugojo frizas. Kobrų frizas. Ana sustojo ir 
įsmeigė akis. Gerklę suspaudė gumulas. Ji akimirką delsė, ban- 


dė nusiraminti, paskui paniro į tamsą už keturkampės angos. 

Kai akys priprato prie blausios šviesos viduje, pirmiausia ji 
pamatė Endį — stovėjo apžiūrinėdamas vieną kapitelio kolo- 
ną artimesniame pronaos gale. Ana spoksojo į jį netikėdama 
akimis, paskui kone dvejodama priėjo prie jo ir palietė ranką. 
Netoliese jai už nugaros Serina irgi sustojo ir viską stebėjo. 

— Endi? 

Šis krūptelėjo. 

— Ana! Ką čia veiki? Tavęs nemačiau autobuse! 

Ji papurtė galvą. 

— Nekaip jaučiausi. Atvykau vėliau su Tobiu, pasisamdėme 
taksi, — staiga ji pajuto, jog nežino, ką sakyti. Juto šalia savęs 
Seriną, kuri žingtelėjo į priekį ir bejėgiškai žvelgė į ją. - Man 
reikia kvepalų buteliuko, Endi, - pagaliau pratrūko ji. — Turi 
man jį grąžinti. Tuojau pat. 

Jis vos pakreipė galvą. 

— Kokį kvepalų buteliuką? 

— Ak, prašau, Endi. Nereikia apsimetinėti, — ji atkišo ranką. 

Jis gūžtelėjo pečiais. Jo veidas buvo šaltas ir abejingas. 

— Aš jį palikau saugioje vietoje. Laive. Negi manai, kad at- 
sivežiau jį su savim? 

Ją užplūdo palengvėjimo jausmas. 

— Kur palikai jį laive? 

— Daviau jį Omarui, kad padėtų į saugią vietą. 

Ji papurtė galvą. 

— Na, laivo seife jo nėra. Aš tikrinau. 

Jis prisimerkė, Ana pamatė, kaip sukando žandikaulį. 

— Tikrai? Taigi likai šnipinėti. 

— Buvau priversta, Endi, - ji negalėjo patikėti, jog bando 
teisintis. - Paėmei du man priklausančius daiktus. Du daik- 
tus, į kuriuos neturi jokių teisių, - sakydama jautė jo žvilgs- 
nį. - Dienoraštį radau. 

Jo išraiška nepakito. 

— Jis buvo seife, voke su tavo pavarde, bet buteliuko ten ne- 
radau, noriu, kad jį grąžintum. 

— Na, gerai. Jo nepalikau seife. 

— Tai kur jis? 

— Kažkur kitur. Mano kajutėje. Jis saugus. 

— Jo nėra tavo kajutėje. Ten irgi ieškojau. 

Jo veidas apsiniaukė. 

— Neturėjai teisės to daryti. 

— O tu neturėjai teisės vogti mano daiktų, - pasakė ir žing- 
telėjo į priekį. Buvo nustebinta, kad jis lyg gindamasis atsi- 
traukė. — Tai vagys/ė, Endi, - naudodamasi savo pranašumu, 
speitė jį į kampą. - Klausiau tavęs, ar turi mano dienoraštį, tu 
neigei. Pats pabrėžei, kad jis vertas krūvos pinigų. 

— Luktelėk minutėlę! — nutraukė jis. - Paėmiau jį, kad būtų 
saugus. Neketinau jo pasisavinti. Būk atsargesnė kaltindama. 

Abu skruostikaulius nutvieskė raudonos dėmės. 

— Tuomet turėjai man pasakyti, ką su juo padarei, užuot 
kaltinęs Tobį. 

Ji juto, kad darosi įniršusi kaip ir jis. 

— Ak, Tobis! Taksi kelionės per dykumą didvyris! — jis su- 
kryžiavo rankas. — Na, ką gi, dėl jo aš neklydau! 

Akimirką tvyrojo tyla. Pro juos vorele ėjo italų turistai ir 
dingo šventyklos gilumoje. Jiems įžengus toliau į didžiąją salę 
ir susispietus apie tolimą koloną, pasigirdo sujaudinta šneka ir 
garsus kvatojimas. 

— Tai, ką padarė Tobis, jau praeitis. Jis už tai sumokėjo. 

— O, taip, sumokėjo, bet ar tikrai, Ana? Ar taip jis tau pa- 
sakojo? — Endis žvilgtelėjo į Seriną. - Regis, nepasimokė 
iš savo praeities. Autobuse sėdėjau šalia Donaldo Dentono. 
Jis - pensininkas, buvęs gydytojas, anksčiau gyveno Tobio 

kaimynystėje. Prisiminė visą istoriją. Tobis nužudė vyrą, ku- 
ris, kaip tvirtino teisme, išprievartavo jo žmoną, bet iš tikrųjų 
jiedu buvo meilužiai, ji ketino su juo pabėgti! O Tobis nužudė 
ir savo žmoną, - jo veidas sušvelnėjo. - Apgailestauju, Ana. 
Žinau, kaip nusivilsi... 

— Tai netiesa! Ji nusižudė. 

— Ar tai jis tau sakė? 

— Taip, jis man viską apie tai papasakojo. 

— Ir tu, aišku, juo patikėjai, - Endis atsiduso. - Tuomet ne- 
manau, jog galėsiu pakeisti tavo nuomonę, — sukišęs rankas 
į kišenes, įsistebeilijo į didžiulę deivės Hatoros karvės galvą 
virš jų. - Tau jis tikrai patinka, ar ne? —- klausdamas žvilgte- 
lėjo į Seriną. — Manau, kad tau irgi? Niekaip negaliu suprasti 
moterų! - Endis išsišiepė. Matyt, nurimo patikėjęs, kad die- 
noraštis ir buteliukas jau pamiršti. 

— Ko pats nepasišneki su Tobiu? Jis kažkur čia, - mostelėjo 
Ana įėjimo link. - Norėčiau išgirsti, ką jis pats pasakytų dėl 
tavo kaltinimų. 

— O, ne! Nebeišprovokuosi mudviejų dar kartą stoti į kovos 
ringą, brangute! - ištarė ir staiga žvilgtelėjo į laikrodį. - Šiaip 
ar taip, netrukus išvyksta autobusas. Manau, pats laikas sukti 
jo link, - pasakęs nužingsniavo plačiu žingsniu prie įėjimo. 

Ana pažvelgė į Seriną. 

— Nemanau, kad turi su savimi buteliuką. Taigi jis saugus! 

Serina linktelėjo. 

— Endis liko gyvas dar vienai kovos dienai, - trumpai pri- 
dūrė ji. - Ir dar kokiai! 

Ana gūžtelėjo pečiais. 

— Aš netikiu juo. Netikiu, ką pasakojo apie Tobį. 

— Gerai. Jis apsigimęs melagis, - Serina paėmė Anai už pa- 
rankės. - Eime. Grįši su mumis autobusu. 

Ana suabejojo. 

— Atvažiavome automobiliu. Tobis liepė vairuotojui laukti. 

Serina suraukė nosį. 

— Koks turtingas turi būti šis buvęs piktadarys! 

— Aš taip nemanau, - Ana išraudo. - Jis daro tai dėl manęs. 
Rūpinasi, Serina. Matei, kaip rūpinasi. 

Abi išniro iš šventyklos ir apsidairė. Endžio nė kvapo. 

Už kokių penkiasdešimties jardų stovėjo Omaras, aplink 
jį spietėsi būrys žmonių. Pamatęs jas saulės šviesoje, pamojo 
ranka, kad prieitų. 

— Turime netrukus važiuoti, bičiuliai. Autobusas laukia. 
Mačiau Endį. Sakė, kad jį suradote, - pažvelgęs į Aną, šyp- 
telėjo jai. 

Ana linktelėjo. 

— Taip, tikrai suradau jį. 

— O kobros nebuvo? 

Ji papurtė galvą. 

— Nuostabu! - dar plačiau nusišypsojo Omaras. - O dabar 
visi renkamės ir važiuojame. 

Ana žvalgėsi aplink. 

— Serina? Kur nuėjo Tobis? 

— Kai mudvi ėjome apžiūrėti Nefertarės šventyklos, jis liko 
kalvoje, - Serina nusišiepė. - Esu tikra, kad mus suras. 

— Nežinau, ką daryti. Jis laukia, kad važiuočiau su juo. Turiu 
rasti automobilį. 

— Na, tai paprasta. Turbūt jis stovėjimo aikštelėje, netoli au- 
tobuso, — Serina atsiduso. - Gerai, surasime jį, o tada turėsi 
rinktis. Ana, man irgi patinka Tobis. Pasitikiu juo ir niekada 
nepasitikėčiau Endžiu, bet būk atsargi. Kai šitiek visko nuti- 
ko ir tiek daug pripasakota, nors, antra vertus, mudvi žinome 
apie jį ne ką daugiau nei viena apie kitą. 

Akimirką jos susižvalgė, Ana šyptelėjo ir, bejėgiškai gūžte- 
lėjusi, nusekė Omarui iš paskos. 

Endis pasitiko jas stovėjimo aikštelėje. Jis plačiai šypsojosi. 

— Na, niekada neatspėsite, kas čionai vyko. 

Ana susiraukė. Jis žiūrėjo į ją. Ji spėjo, jog jis kone trium- 
fuoja. Pati nežinojo, kodėl nusiminė. 

— Na, kas gi? 

— Su tavo draugu Tobiu. Atvyko policija ir išsivedė jį. Jūsų 
automobilis išvažiavo. Bijau, kad turėsi taikytis su nepatogu- 
mais autobuse, — vos linktelėjo. 

— Tob; suėmė! - aidu pakartojo Ana. Ji spoksojo į Endį. — 
Meluoji! 

— Norėtum! Ne, nemeluoju, - jis stabtelėjo, veidas surimtė- 
jo. - Ak, brangioji, matau, esi pritrenkta. Jis apkvailino tave, 
ar ne? Mus visus apkvailino. Tapyba buvo kažko kito prie- 
danga. Kad atrodytų padorus. 

— Bet kuo jį įtaria? Nesuprantu. Ar paliko man kokią žinią? 

Endis gūžtelėjo pečiais. 

— Neabejoju, kad viską gana greit sužinosime! 

Serina palietė Anai ranką. 

- Lipkime į autobusą, - švelniai pasakė ji. - Šiuo atveju ne- 
gali nieko padėti. 

Endis atidžiai stebėjo Aną. 

— Nebegalvok daugiau apie jį, Ana. Dėkok Dievui, kad ne- 
patekai į jo pinkles. 

Pamatęs ateinantį Džo, pasveikino kilstelėdamas ranką, 
paskui pasisuko ir įlipo į autobusą, prasispraudęs pro galvas 
prie durų skaičiuojantį Omarą. 

Ana atsisėdo užpakalyje prie Serinos, buvo pernelyg sukrės- 
ta ir nusiminusi; durys užsidarė, autobusas išsuko iš stovėjimo 
aikštelės į dulkėtą kelią. Po kelių minučių jie išvažiavo iš skur- 

daus pilkų blokų Abu Simbelo miesto į dykumą. Oro kondicio- 
nierius, užuolaidos bei iš garso aparatūros sklindantis švelnus 
egiptiečio dainininko balsas gynė nuo kepinančios kaitros. 

Pakeliui autobusas dukart stabtelėjo. Pirmąkart, kad jie galė- 
tų pamatyti nepaprastą miražo reginį, kurį visi, kaip ir pridera, 
fotografavo, — išskyrus Aną, kuri neturėjo fotoaparato, — gaudy- 
dami ankstyvos popietės sausą kaitros orą, antrąkart pasižiūrėti 
iš dykumos traukiančios kupranugarių vilkstinės. Šįkart ji liko 
autobuse, stebėjo vargšus gyvulius, kuriuos krovė į sunkvežimius, 
parklupdytus ir supančiotus storų virvių tinklu, kad nepabėgtų; 
jai magėjo žinoti, ar kelis ant lenktyninių kupranugarių aplink 
besisukinėjančių jaunuolių šūvius išties išprovokavo neviltis į 
mėsos turgų Asuane gabenamų išdidžių būtybių akyse. 

— Ar tau viskas gerai? — paklausė Serina, įlipusi į autobusą ir 
įsitaisiusi ant sėdynės šalia. 

Ji linktelėjo. 

— Manau, man jau gana Egipto. Šios atostogos turėjo pra- 
džiuginti, sustiprinti pasitikėjimą savimi ir saugumo jausmą, 
bet viso to neįvyko. 

Serina atsilošė, stebeilijo į lubas. 

— Tobis tau labai svarbus, ar ne? 

— Taip. 

— Man labai gaila. Endis yra niekšas. Kertu lažybų, jis viską 
iškraipė. Dar kartą patikrinsiu viską, ką tau papasakojo. 

Anos akys po akiniais nuo saulės pritvinko ašarų. 

— Nieko nesuprantu, - ji giliai atsiduso. - Bet galime kažką 


padaryti, kad jam padėtume. 


Jie visi tarsi grįžo namo. Po dviejų dienų pertraukos susirinko 
visa įgula ir draugiškai nusiteikusi laukė jų su kvapiais rankš- 
luosčiais, kad jie galėtų atsivėsinti, nušluostyti dykumos dul- 
kes ir atsigaivinti ką tik paruoštu gėrimu. 

Ana stovėjo žmonių pilnoje priimamojo salėje ir gurkšnojo, 
kai staiga susidūrė su Endžiu. Priėjęs prie jos, švelniai uždėjo 
rankas jai ant pečių. 

— Ana, man tikrai labai gaila. Taip kvailai pranešiau tau 
naujieną. Ar atleidi, kad paėmiau dienoraštį? Nenorėjau tau 
kelti rūpesčių. Tai buvo labai neapgalvotas poelgis. Kai atsi- 
gausi, susitikime bare, drauge išgersime. Na, prašau... — jo 
akys buvo įbestos į ją ir tokios malonios. 

— Endi, aš tokia pavargusi. Tiesiog noriu pailsėti. 

— Pailsėsi. Kai pavalgysime. Pietūs bus vėlyvi, tada galėsi- 
me pailsėti, kad kai sutems, pakankamai atsigavę važiuotume 
į Filę pasižiūrėti garso ir šviesos reginio. Prašau, Ana. Noriu, 
kad mudu liktume draugai, - jis nutilo ir klausiamai žvilgte- 
lėjo į prie jų stabtelėjus; Omarą. 

— Štai tavo krepšys, Endi. Palikai autobuse, - Omaras plekš- 
telėjo jam per nugarą. — Gerai, kad pastebėjo vairuotojas. 

Jis atidavė krepšį ir nuėjo ieškoti kito palikto bagažo savi- 
ninko. Endis mechaniškai užsimetė krepšį ant peties. 

— Tarkim, už pusvalandžio? Bare? - paklausė jis Anos. — 
Prašau. 

O ji žiūrėjo į krepšį. Jam keliant aukštyn, šoninė kišenė prasi- 
žiojo, ji pastebėjo švystelint skaisčiai raudoną šilką. Trinktelėjusi 
limonado stiklinę ant priimamojo stalo, ištiesė ranką į platų 
brezentinį diržą ant jo peties, trūktelėjo į save krepšį. 

— Keista, ši skarelė tokia panaši į manąją. 

Jam nespėjus pasitraukti, Ana ištraukė ryšulėlį iš kišenės ir 
išvyniojo - jos rankoje buvo kvepalų buteliukas. 

— Taigi turėjai jį visą laiką? — iškošė jam tiesiai į veidą. — 
Turėjai buteliuką autobuse! Nesuvoki, kas galėjo nutikti? 
Kodėl melavai, Endi? — ir pamojavo jam po nosimi buteliu- 
ką. - Kodėl vyrai nuolat meluoja? 

Mano slėptuvė atverta, 
mano slėptuvė surasta. 


Prekiaujama visokiais senovės daiktais. Iš toli atvykę žmonės 
perka bet ką, perka viską iš senųjų kabų. Dėžėje kartu su šu- 
kėmis, karoliais ir amuletais buteliukas keliauja Nilo vandeniu 
pas Luksoro pirklį. Monetos eina iš rankų į rankas. 

Dėžė mėnesių mėnesius lieka nepaliesta sandėlyje. Kai ją iš- 
krauna, pirklys iškart stveria buteliuką. Anksčiau jo nebastebė- 
Jo, dabar junta, kaip iš susijaudinimo sugniaužia gerklę. Retas 
Naujosios karalystės laikų stiklas. Atsineša, deda ant darbo stalo, 
ima didinamąjį stiklą. 

Kamštis giliai įspraustas ir užantsbauduotas. Jis susiranda 
peilį, nori atkimšti, bet suabejoja, bersigalvoja. Nusiunčia ži- 
nią draugui. Jo namuose darosi šalta; orą sudrebina dykumos 
žaibas, lentynomis ir stalu berbėga nežemiškas mirgėjimas. 

Pasirodo ateivis, jo galvą ir pečius gaubia balta skraistė, svei- 
kindamasis jis paliečia krūtinę, lūpas ir kaktą, prisiartina prie 
stalo. Tai gerbiamas mokytas vyras, studijavo magijos meną. 
Tyliai stovi ir žiūri į stiklo indelį. 

Tyla trunka ilgai. Lauke saulė rieda dangumi, sbinduliai 
skverbiasi bro langų pinučius, meta ant grindų neramius 
šešėlius. 

Vyras pakelia akis, jo veidas išbalęs. 

— Šis šventas buteliukas turi galią. Bėribę galią. Jį saugo 
senieji žyniai, jo niekada nepalieka, — jis burto galvą. - Duok 
šen popieriaus ir rašalo, kad galėčiau užrašyti jų bageidavi- 
mus. Palietę šį daiktą šventvagiška ranka, sumokėjo gyvo 


kraujo kainą. 


Ana sėdėjo ant lovos kajutėje, kai pabeldė Serina, atsivėrė 
stumtelėtos durys. 

— Ar gerai jautiesi? 

Ana linktelėjo. Buteliukas gulėjo prie jos ant apkloto. 

— Kalbėjausi su Omaru, - Serina atsisėdo, paėmė buteliuką, 
švelniai vartaliojo rankose. —- Jį kiek nustebino tavo protrū- 
kis, tad bandžiau paaiškinti, - gūžtelėjo pečiais. - Apie Tobio 
areštą jis nieko nežino. Nustebo, kai jam pasakiau. Iškart pa- 
sikalbėjo su kapitonu, nes šis buvo atsakingas laive, kai Omaro 
nebuvo, šis jam atsakė, jog niekas Tobio neieškojo. Ir Tobio 
pasas vis dar seife. 

— Ką tai reiškia? 

Serina kilstelėjo antakį. 

— Vadinasi, galimas daiktas, kad Endis, kaip įtariau, me- 
luoja, — ji atkišo buteliuką. —- Keista, kad Luiza jį pasiliko 
Hasanui mirus. Maniau, norėjo jo atsikratyti. 

Ana papurtė galvą. Paėmė buteliuką ir švelniai perbraukė 
mažuoju piršteliu. 

— Jis toks mažytis, o atnešė tiek daug nelaimių. Manau, dėl to, 
kad jį dovanojo Hasanas. Įdomu, ar ji susitiko su Karstersu? 

Serina mostelėjo į Anos krepšį. 

— Ši istorija pagavo mus abi. Ar dar turime laiko jį paskaity- 
ti iki pietų? — paklausė kupina vilties. - Tai padės atsikratyti 


minčių apie Tobį... 


Seras Džonas pabeldė į Luizos kajutės duris, pastūmė, jos 
atsivėrė. 

— Kaip jaučiatės, brangioji? 

Ji gulėjo ant sofos, įsisupusi į šilkinį chalatą. Skaudėjo gal- 
vą, oda buvo karšta it ugnis. 

— Gal galėtume jums pasiūlyti truputį užvalgyti? Mohame- 
das sugalvoja jums vis naujų skanumynų, — ir pasižiūrėjo į ne- 
paliestą lėkštę šalia jos. 

Pasisukusi į jį, ji išspaudė nuvargus; šypsnį. 

— Atleiskite, aš soti. 

— Na, pasakysiu jam, kad ir toliau stengtųsi, — linktelė- 
jo. - Šįryt į laivą atvyko būrys nubų. Atgabeno jūsų dažus, 
oloje paliktus daiktus, - staiga žvilgtelėjo žemyn į savo pė- 
das. - Tie žmonės kaip visada sąžiningi. Jiems gerai atsilygi- 
nau. Manau, norėsite atgauti savo daiktus, - paklausęs nuėjo 
prie durų, valandėlę pagrabinėjo už jų ir grįžo su jos rezgi- 
ne. - Ar čia ją palikti? - laukė jos nurodymo, nežinojo, ko ji 
nori. Nesulaukęs jokio atsakymo, gūžtelėjo ir paliko rezginę 
prie sienos po staliuku. 

Netrukus išėjo, tyliai uždarė duris. Kai grįžo, buvo tamsu. Jie 
prisišvartavo netoli krioklio ties File. Mėnesienoje švytėjo upė. 

— Luiza, svetainėje lordas Karstersas. Kaip suprantu, į 
Asuaną atplaukė garlaiviu. Ar esate atsigavusi, ar galėsite jį 
priimti? 

Ji lėtai nubraukė nuo akių plaukus. 

— Jis čia? Šiame laive? Maniau, kad jam uždraudėte į jį 
kelti koją! 

Seras Džonas nejaukiai gūžtelėjo pečiais. 

— Jis sužinojo, kas atsitiko. Nori jus pamatyti. 

Valandėlę ji sėdėjo rami, tarsi kaupė jėgas, paskui galiausiai 
atsistojo. 

— Susitiksiu su juo svetainėje. 

— Ar pašaukti Tris, kad padėtų jums apsirengti, brangioji? 

— Ne, nebūtina, — ir nusekė jam iš paskos. - Tam, ką turiu 
pasakyti Rodžeriui Karstersui, nereikia oficialios aprangos. 

Kai Luiza it bomba įlėkė pro duris, jis su Ogasta sėdėjo 
svetainėje ir gurkšnojo šerbetą. Kai abu atsigręžė į ją, Luiza 
pamatė, kaip Karstersas išplėtė akis. Tamsiai mėlynu chalatu, 
išsidraikiusiais plaukais, išblyškusiu apsiverkusiu veidu ji tu- 
rėjo išties keistai atrodyti. 

— Prašau palikti mus vienus, Ogasta! — šis reikalavimas buvo 
toks kategoriškas, kad Ogasta nieko nesakydama atsistojo ir 
dingo denyje. Svetainėje įsivyravo tyla. 

Luiza atsistojo prieš Karstersą, įbedė akis į jį. 

— Tai kaip, mano lorde, ar esate patenkintas? 

Jis šaltai pasižiūrėjo į ją. 

— Įvyko nelaimė. Galėjote jai sutrukdyti. 

— Tai aš kalta? - jos balsas buvo labai ramus. 

— Tikrai taip, - jis sukryžiavo rankas. - Aš niekam nelei- 
džiu stoti man skersai kelio, ponia. O kad užkirstume kelią 
dar vienai tragedijai, siūlau atiduoti man šventąjį buteliuką. 

— Niekada! - jos akys sužaibavo. - Jūs niekada negausite. 
Visi Egipto dievai matė, ką padarėte, Rodžeri Karstersai, ir 
už tai jus prakeiks. Tą buteliuką saugantis žynys — Izidės žy- 
nys — jūsų nekenčia! - jos balsas galiausiai virto aimana. 

Karstersas šaipėsi. Nė per colį neatsitraukė. 

— Izidė — ne meilės deivė. Jūs apsirinkate, mano brangioji 
Luiza. Ji - magijos deivė, o kobra yra jos ir mano tarnaitė, — 
pasakęs šyptelėjo. - Kur buteliukas? 

— Aš jo nebeturiu. Jis liko oloje, kur mirė Hasanas, ir liks 
ten palaidotas smėlyje, saugomas jūsų gyvatės! — ji staiga nu- 
sijuokė, ramus, kartėlio kupinas juokas privertė jį nutilti. — Jei 
jo ieškosite, tikiuosi, kad Izidės gyvatė jus nužudys, tikrai nu- 
žudys nesuklysdama, kaip nužudė Hasaną! 

Jis nuleido rankas ir skubiai nusilenkė. 

— Negaliu patikėti, kad palikote jį Abu Simbele. Jūsų pačios 
labui tikiuosi, kad yra saugus! 

Jis pasuko durų link, bet ji užstojo kelią. 

— Daugiau niekada nekelkite kojos į šį laivą. Niekada. 
Foresteriai mane palaiko; ir nesirodykite ten, kur renkasi dori 
žmonės. Aš papasakosiu apie jūsų piktadarystes. Luksore. 
Kaire. Aleksandrijoje. Paryžiuje. Londone. Pasirūpinsiu, kad 
visame pasaulyje Karsterso pavardė virstų prakeiksmu! 

Jis valandėlę stovėjo susiraukęs, priblokštas stiprių jos žo- 
džių, paskui šyptelėjo. 

— Niekas jumis nepatikės. 

— Oi, patikės. Aš pasistengsiu. 

Ji pasisuko, paėjėjo į šalį ir ramiai stovėjo atgręžusi nugarą. 
Jis kiek delsė, paskui ji išgirdo, kad eina iš svetainės, išny- 
ra į saulės šviesą denyje. Tvyrančioje tyloje per denį aiškiai 
suskambo Ogastos balsas. Matyt, ji girdėjo kiekvieną Luizos 
ištartą Žodį. 

— Prašau daugiau nesilankyti, mano lorde. Luiza teisi. 
Padori visuomenė jūsų nepriims! 

Jis neatsakė. Nuėjusi prie svetainės durų, ji spėjo pamatyti, 
kaip jis įšoko į valtį, kuria vienas jo tarnų nubų buvo jį at- 
plukdęs į IŽy. Jo paties laivas stovėjo prisišvartavęs tolimoje 
upės pakrantėje netoli Fildingų laivo. Ji kreivai šyptelėjo. Tik 
viena šeima jį vis dar mielai priims. 
įgulos vyrų žvilgsnius. Ogasta stovėjo žvelgdama į tolstančią 
svečio nugarą. 

— Bjaurus tipas! - pasakė ji. 

Luiza linktelėjo. Buvo dėkinga Ogastai už supratimą, už 
tai, kad patikėjo jos įtarimais. Galų gale juk istorija, kurią jai 
papasakojo, buvo tiesiog neįtikėtina. 

— Seras Džonas sutiks su mumis, kad jo daugiau neysileistu- 
me į laivą, - švelniai pasakė Ogasta. 

— Esu jums dėkinga. 

Ogasta pažvelgė į ją. 

— Jis nuplaukė susitikti su Deividu Fildingu. Neabejoju, kad 
praneš, ką jam jaučiame. 

— Jis patinka jiems. 

— Jiems patinka jo titulas, brangioji. O kai išvys po juo sly- 
pintį bjaurų padarą, esu tikra, kad sutiks su mumis, - saky- 
dama prisimerkė, kad spindesys neapakintų. - Pažvelkite! 
Persigalvojo, skuodžia tiesiai į savo laivą, jie jau kelia bures. 

Luiza šyptelėjo. 

— Grįžta raustis Abu Simbelo smėlyje, ieškos kvepalų bute- 
liuko, kurį ten palikau. 

Ogasta kilstelėjo antakį. 

— Juokingas žmogus! Jis išties tiki burtais, ar ne? 

— O, taip, — liūdnai linktelėjo Luiza. - Jis iš tikrųjų tuo tiki. 

Ji pasisuko ir lėtai nužingsniavo į kajutę. Kai šukavo šepečiu 
susitaršiusius ilgus plaukus, žvilgsnį patraukė sero Džono po 
staliuku palikta rezginė. Ji stabtelėjo, susiraukė, padėjo šepetį. 
Pasilenkusi pakėlė rezginę, išvertė viską ant lovos, laikydama 
už kampų ir taip kratydama, kad ant lovatiesės pasipylė krūva 
pieštukų ir piešimo bloknotų. Ten buvo dažų dėžutė, indas 
vandeniui ir butelis vandens, nors nežinia kam juos pasiėmė 
ten, kur dažai išdžiūsta teptukui dar nespėjus paliesti popie- 
riaus. Ten matėsi ir pakelis į audeklą susuktų anglies pieštukų, 
trintukas, peiliukas pieštukams drožti, o po visais šiais daik- 
tais — į šilką suvyniotas, kaspinu perrištas ryšulėlis, kuriame 
buvo žynių kvepalų buteliukas. Pakėlė jį ir kelias minutes lai- 
kė rankose, paskui pravirko. 

— Tai štai kaip jis vėl grįžo pas ją, - Serina papurtė galvą. - O 
Karstersas išplaukė. Žinoma, jis už tai sumokėjo. Jo vardas iki 
šiol minimas dėl to, ką jis pridarė. Manau, niekada negrįžo į 
Angliją. 

— Ir niekada negavo šventojo buteliuko, - Ana spoksojo į 
buteliuką. — Ketinu jį įmesti į Nilą. 

Serina nusišiepė. 

— Ne! Nedaryk to. Noriu atlikti dar vienerias apeigas. 
Kreipsiuosi į žynius, — atsistojusi priėjo prie lango ir žvelgė 
į lauką per upę. - Buteliukas priklausė jiems, Ana. Ar bent 
vienam jų. Kol visa tai neišspręsta, jie nenurims. Turime suži- 
noti, ko jie nori. Prašau, leisk man dar kartą pabandyti. 

— O gyvatė? 

— Gyvatė mums nieko bloga nedarys. 


408 


— Iš kur žinai? Iš kur galime žinoti, ar įtūžęs Karstersas ne- 
davė įsakymo nužudyti kiekvieną, kas prie jo prisiartins? 

— Nežinia. Bet iš to, ką žinome, atrodo, kad jis to nepadarė. 
Galų gale juk niekas daugiau nemirė. Ar galime tai atlikti, 
Ana? Po pietų, kai visi nueis pogulio. Ar galime dar sykį iš- 
kviesti žynius? Noriu kreiptis į Anchotepą. 

Ana išsižiojo. 

— Maniau, palauksime vakaro, kai atvyksime į Filę, - ją nu- 
krėtė šiurpas. 

Serina linktelėjo. 

— Ir aš taip maniau, bet nėra ko laukti. Ana, prašau. 
Paskutinį kartą beveik pavyko. Nujaučiu, kad šįkart tikrai 
pavyks, — susijaudinusi vėl linktelėjo. - Bet pirmiausia turime 
sužinoti, kas nutiko Carlei. Gal paprašykime Omaro, kad jis 
sužinotų, kaip ji jaučiasi? 

Omaras paskambino į viešbutį mobiliuoju telefonu. Jis 
klausėsi, linkčiojo, greit šnekėjo, paskui išjungė ryšį. 

— Ji grįžta į laivą. Sako, kad pailsėjo, puikiai jaučiasi, o da- 
bar ją sodina į taksi. Sako, sąskaitą apmokėjo Tobis Heivordas, 
kuris ten lankėsi šią popietę. 

— Ar jis ten buvo? - Ana nustebusi pažvelgė į Omarą. — 
Senojo krioklio viešbutyje? 

Omaras linktelėjo. 

— Ir matė Čarlę? 

— Kalbėjosi su ja ir apmokėjo visas jos išlaidas. 

— Tai kur jis? 

Omaras gūžtelėjo pečiais. 

Po kelių minučių Ana su Serina atsidūrė prie Tobio kajutės 
durų. Ana pabeldė. Kai niekas neatsiliepė, paspaudė ranke- 
ną. Durys atsidarė, jos pažvelgė vidun. Kajutė atrodė visiškai 
įprastai, netgi švaresnė nei tuomet, kai paskutinį kartą ją matė. 
Dažai ir paveikslai tvarkingai sudėti, bagažas vis dar vietoje. 

Jai iš paskos į kajutę įžengė Serina. 

— Vadinasi, jis neišsikraustė. 

— Kodėl turėtų? Kur vyktų? Ketinome grįžti kartu. 

Nuliūdusi Ana prikando lūpą. 

— Jei buvo viešbutyje, vadinasi, jis nesuimtas, — ji dairėsi į tu- 
aletinį staliuką, tvarkingai paklotą lovą, vonioje ant skersinių 
kabančius baltai išskalbtus rankšluosčius. - Omaras sakė, kad 
jo pasas dar vietoje, — ilgesingai ištarė ji, sėsdamasi ant lovos. 

— Gal Čarlė žinos, kur jis, - spėliojo Serina. 

Koridoriuje pasigirdo žingsniai, abi pakėlė akis į tarpduryje 
pasirodžiusį Endį. Jis apsižvalgė ir pasakė: 

— Laikas pietauti, ponios. 

— Spėju, kad nežinai, kur Tobis, ar ne? - Ana stengėsi už- 
gniaužti kylantį priešiškumą. 

Jis papurtė galvą. 

— Tikriausiai vis dar policijoje. 

— Jis nesuimtas, Endi, jis Asuane. Bent jau ką tik ten buvo. 

Valandėlę Endis atrodė nustebęs, paskui iškart atsitokėjo, 
mindžikavo nuo vienos kojos ant kitos. 

— Man visa tai nesuvokiama. Kodėl mums nepavalgius ir 
nesiliovus nerimauti dėl Tobio Heivordo? —- pasakęs nusku- 
bėjo į valgomąjį. 

Pietavo prislėgti. Ibrahimas ir Ali, tarsi jausdami visų nuo- 
vargį po ilgos kelionės per dykumą, nieko nelaukę patiekė 
maistą. Tik po kokių keturiasdešimties minučių, vogčiomis 
metusios žvilgsnį ir įsitikinusios, kad Endis, be atvangos žio- 
vaudamas ir rąžydamasis, nuėjo į kajutę, abi pasuko Anos ka- 
jutės viršutiniame denyje link. 

Šįkart buvo pasirengta daug greičiau. Ana užkabino ant 
langinių skraistę, Serina statė altorių. Kai žvakės, smilkalai, 
statulėlė atsidūrė savo vietose, Ana paėmė buteliuką, jį išvy- 
niojo ir pagarbiai padėjo šalia Serinos sistrumo. 

— Pasirengusi? — pašnabždomis paklausė ji. Jos rankos virpėjo. 

Serina linktelėjo. Pasiraususi krepšyje, ištraukė degtukų 
„dėžutę, pirma uždegė smilkalų kūgelį, paskui žvakes. 

Ana jai už nugaros pasitraukė prie lovos, surietė po savimi 
kojas, atsisėdo toliau nuo Serinos, kiek buvo įmanoma ankšto- 
je kajutėje, ir užgniaužusi kvapą stebėjo. Serina pažvelgė į ją. 

— Kad ir kas atsitiktų, nesikišk. Nemėgink sustabdyti ir ne- 
žadink manęs, jei pasinersiu į transą. Tai man gali būti pavo- 
jinga. Tiesiog stenkis nesijaudinti ir stebėk. 

Kambaryje pasklidus pirmiems tylios giesmės garsams, 
kuriuos lydėjo sistrrumo barškesys, Ana pajuto vis augančią 
įtampą. Jos akys buvo įbestos į buteliuką. Jį apšvietė blyškiai 
plevenanti žvakių šviesa, kertama mirgančių lankų. Nuo smil- 
kalų į lubas raitėsi dūmų vija, tingiai rangėsi į viršų, sklaidėsi 
prietemoje. Buteliukas stovėjo priešais Izidės statulą, jo ryš- 
kių spalvų spindes; slopino žvakių šviesa. Liepsnos atšvaitai 
mirgėjo ant stiklo, regis, buteliuko viduje kažkas juda. 

Ana sugniaužė kumščius. Juto smilkiniais ir tarp krūtų var- 
vantį prakaitą. Serinos balsas vis stiprėjo, atrodė, kad ji pama- 
žu netenka sąmonės arba, paskendusi maldoje, visai pamiršo 
Aną. Jai sustojus, valandėlę kajutėje, regis, dar aidėjo stipri 
malda, paskui žvakių liepsna ėmė sklaidytis į šalis lyg smar- 
kiam vėjui papūtus. Ana nurijo seilę. Pakėlė ranką prie krūti- 
nės, sugriebė amuletą, stipriai suspaudė tarp pirštų. 

Pamatė jį - aukštą figūrą, tokią permatomą, jog atrodė it 
virpantis oras prie lango. 

Serina atlošta galva barškino sistrumu priešais save. 

— Ateik! O, Anchotepai, Izidės tarne, ateik! Pasirodyk man 
ir šiam indui su šventosiomis ašaromis! 

Dabar jį buvo galima geriau įžiūrėti: ryškėjo bruožai, žva- 
kių šviesos šešėliuose aiškėjo kūno kontūrai. 

Uždėjusi rankas ant altoriaus, Serina parpuolė ant kelių. 
Atlošta galva, užmerktomis akimis, paskutinį kartą pabarš- 
kino sistrumu ir pastatė ant grindų. Staiga prie jos prisiartino 
Anchotepas. Iškilo virš jos tarsi bokštas. Jo kūnas — permato- 
mas šešėlis — buvo taip arti, jog ją lietė, o jai lėtai atsistojus, 
jųdviejų kontūrai, regis, susiliejo į viena. 

Mėšlungio apimta, ji palinko į priekį, paskui atsitiesė ir at- 
simerkė. 

— Būk pasveikinta, — jos balsas buvo visiškai nepanašus į 
kada nors Anos girdėtą. Toks gilus, it varpas skambantis tri- 
jų tūkstančių dykumų saulių aidais. - Esu Anchotepas, dievų 
tarnų tarnas. Atėjau atsiimti to, kas man priklauso. 

Anai išdžiūvo burna. Apimta siaubo, spoksojo į priešais 
stovinčią figūrą, pamažu suvokdama, jog liko kambaryje 
viena su ja. Serinos kūnas tapo kažkokia inertiška tuštuma. 
Tarsi pati Serina būtų pasitraukusi, atidavusi jam savo kūną, 
raumenis, organus, kurie būtini gyventi Žemėje. 

Ji nervingai atsikosėjo, išsigando, kad priešais altorių sto- 
vinti figūra ją aiškiai girdi. Veidas atsisuko į ją. 

— Kas artinasi prie deivės altoriaus? — žodžiai, regis, pripildė 
orą aplinkui. 

— Aš esu Ana, - prisivertė ji garsiai ištarti. - Tai aš atvežiau 
šventąjį indą į Egiptą. Aš... mes turime sužinoti, ką norite, 
kad su juo padarytume? 

Žvakių šviesoje ji matė ranką, pakibusią virš buteliuko. Ana 
su šiurpuliu pastebėjo, kad ranka, judėdama tarp buteliuko ir 
žvakių liepsnos, nemeta šešėlio, nors tai buvo Serinos ranka. 

Atsidarius kajutės durims, akimirką niekas nepasikeitė. Iš 
koridoriaus plūstanti šviesa nekliudė nei altoriaus, nei priešais 
jį stovinčios figūros, tik kiek patamsėjo šešėliai. 

— Padėkite man! - tai tikrai Čarlės balsas. - Padėkite! Ir vėl 
tas pats. Nežinau, ką man daryti... 

Kiek susvirduliavusi ji lėtai pargriuvo ant grindų. Figūra 
ties altoriumi tūžmingai sušnypštė ir atsisuko. 

— Hacekas! 

Čarlė netvirtai atsistojo ir krečiama baisaus drebulio liko 
kur buvus. Iš baimės sustingusi Ana žvilgčiojo čia į vieną, 
čia į kitą. 

Kad ir kas atsitiktų, nesikišk! 

Valandėlę atrodė, kad šie Serinos žodžiai tvyro ore. 

— Hacekai, prakeikiu tave už niekšišką išdavystę! — šiems 
žodžiams nuaidėjus kajutėje, Ana susigriebė, jog tarpdury at- 
sirado dar viena figūra. 

Nukreipusi akis nuo Čarlės ir Serinos, Ana išvydo Tobį. 

— Prakeikiu tave už motinas, kurios dabar rauda savo sūnų! 
Prakeikiu tave už apgaulę ir žmogžudystę, prakeikiu tave už 
piktus tavo ištartus žodžius! 

Čarlė žingtelėjo atgal, regis, atsipeikėjo, atsitiesė. 

— Tu visada buvai paikas, Anchotepai! - pasakė ji, paėjėjo 
į priekį ir ranka palietė altorių, ant kurio plaikstėsi žvakių 
liepsna, varvindama spalvotą vašką. Kai Čarlė pro smilkalų 
dūmus siekė buteliuko, Anchotepas garsiai suriko ir puolė ją. 

Abiem moterims susidūrus, Čarlė suklykė ir metėsi į duris. 
Serina jai už nugaros susmuko ant grindų. 

Abu žyniai pasišalino. 

. — Dėl Dievo, uždek šviesas, Ana! 

Tobis laikė sugriebęs Čarlę už riešų. Ši it paklaikusi spur- 
dėjo, kol ją tempė atgal į kambarį ir galiausiai paguldė ant 
lovos šalia Anos. 

Ana pašoko, nuplėšė nuo langų skarą, paskui atitraukė 
langines. 

— Serina! — suriko ji suklupusi prie ant grindų susirietusio 
ir gyvybės ženklų nerodančios būtybės. — Serina, ar tau vis- 
kas gerai? 

Jai už nugaros ant lovos isteriškai raudojo ČCarlė. Ana su- 
griebė apklotą ir užtraukė jai ant galvos. 

— Ar Serinai viskas gerai? 

Tobis užpūtė žvakes, paskui, atsisėdęs ant lovos prie Čarlės, 
apglėbė ją ranka. 

— Ji kvėpuoja. Bet neteko sąmonės. O, Dieve! 

- Jai viskas bus gerai. Padėk jai po galva pagalvę. Štai, — 
jis nutraukė vieną pagalvę nuo lovos. - Atnešk gurkšnelį 
vandens. 

— Kas jai nutiko? 

— Ar nežinai? Juk girdėjai, ką ji kalbėjo. Ji - vadinamasis 
transo mediumas. Kanalas. Leido savo lūpomis prabilti Žy- 
niui, tačiau nesidavė jo užvaldoma. Tiesiog tapo įrankiu ir, 
aišku, žino, kaip apsisaugoti. Turi žinoti, jei gelbėjo kitus. O 
tau teks luktelėti, kol atsipeikės. Jai viskas bus gerai. 

— O kaip Čarlė? Kas jai? - paklausė Ana ir pasižiūrėjo į jį. 

— Galbūt tas pats. Ne, tai atsitiko prieš jos valią. Gal ji 
apsėsta. Hacekas naudojosi jos energija, o dabar ir jos kūnu. 
Nereikėjo jos parvežti į laivą. 

— Ne, nereikėjo! — staiga ji ėmė virpėti iš baimės ir pyk- 
čio. - Kur tu buvai? Kas tau atsitiko? Kodėl taip staiga dingai? 
Mums tavęs reikėjo! 

Paėmęs Čarlę ant rankų, ėmė ją supti lyg kūdikį. 

— Vėliau, Ana. Atleisk, turėjau tave palikti. Kitaip negalėjau. 

Paaiškinsiu viską vėliau. Pirma sutvarkykime šitą sumaištį. 
Serina sudejavo, Ana pripuolė prie jos. Sugriebusi ranką, 
ėmė ją švelniai glostyti. 

— Serina? Ar gali kalbėti? Ar tau viskas gerai? 

Ana atsistojo ir, kaip Tobis patarė, atnešė stiklinę vandens. 
Susitelkusi padėjo Serinai atsisėsti, apglėbė ranka ją per pe- 
čius ir prikišo stiklinę prie lūpų. 

— Kas atsitiko? —- Serinos balsas buvo prikimęs. Ji suraukė 
kaktą, patrynė akis, sukinėdama galvą į šalis. 

Išgirdusi jos balsą, Čarlė suaimanavo, dar tvirčiau prisi- 
spaudė prie Tobio. 

— Ar buvo atėjęs Anchotepas? 

Čiupusi stiklinę Anai iš rankų, Serina vienu mauku išgėrė 
vandenį. 

— Taip. Jis buvo atėjęs. 

— Ar sakė, ką turėtume padaryti? 

— Neturėjo galimybės. 

Serina išmetė iš rankų tuščią stiklinę, galva nusviro ant 
krūtinės. Jos oda buvo blyški ir drėgna, paklaikusios akys 
keistai pasruvusios krauju. 

— Atėjo Hacekas. 

— Kaip? — regis, ji nepastebėjo kitų dviejų kambaryje esan- 
čių Žmonių. 

- Atbėgo Čarlė. Pasirodo, ją užvaldė Hacekas. Tai buvo 
siaubinga. 

Galiausiai Serina pasuko galvą į lovą. Pastebėjusi Tobį su 
Čarle ant rankų, suraukė kaktą. 

— Jūs? Jūs parvežėt ją? 

Jis linktelėjo. 

— Apgailestauju. Pasirinkau netinkamą momentą. 

— Maniau, kad esate kalėjime, - Serina sunkiai atsistojo. 
Akimirką pastovėjo svirduliuodama, paskui it sumedėjusi at- 
sisėdo ant taburetės priešais tualetinį staliuką. 

Tobis nusišiepė. 

— Džiaugiuosi, kad ne šiuo metu. 

— Tai kur buvote? 

— Buvau su draugu. Viską papasakosiu, tik ne dabar. Gerai? 
Sutvarkykime šį reikalą. Ką darysime su Čarle? - jis švelniai 
ją pasodino. 

Čarlė pakėlė ašaromis pasruvusį veidą. 

— Aš noriu namo. 

— Gerai, - Tobis pasitraukė nuo jos ir atsistojo. - Turiu 
draugą Kairo konsulate. Šiandien jau kartą kalbėjausi su juo 
telefonu. Paprašysiu, kad pasirūpintų jos skrydžiu atgal ir kad 
kas nors ją lydėtų. Vargšelė Čarlė. Tau viskas bus gerai. Ar 
nori nakčiai grįžti į viešbutį? 

Čarlė linktelėjo. 

— Man patiko viešbutis. 

Ji vėl ėmė siūbuoti. 

— Dėl Dievo, kaip jums pavyko ją ten įkurdinti? — pavargu- 
siu balsu paklausė Serina. - Maniau, Senojo krioklio viešbu- 
tyje visos vietos užsakomos prieš mėnesį. 

Tobis šyptelėjo, barkštelėjo sau per nosį. 

— Jums rūpi senovės Egiptas, tad leiskite man pasirūpinti 
nūdiena. 

Abi stebėjo, kaip jis veda Carlę iš kajutės į koridorių. Ana 
uždarė duris, atsirėmė į jas. Kajutėje buvo šviesu, tik vos jun- 
tamas smilkalų kvapas priminė neseniai čia vykusią sceną. 

Serina gūžtelėjo pečiais. 

— Tai ar mums pavyko, ar vėl nepasisekė? 

Prieštaraudama Ana papurtė galvą. 

— Manau, kad pavyko. Jei ne Čarlė, gal būtų suveikę. Bet 
jis atėjo. Jis tikrai buvo čia, kajutėje. Jis buvo... - Ana stab- 
telėjo. - Ketinau pasakyti, jog buvo tavyje, bet ne. Jis tarsi 
apgaubė tave it kokia pirštinė, — ji sudrebėjo. - Ak, Serina, 

ar esi tikra, kad tokie dalykai nepavojingi? Taip, jis bendravo, 
o jei, tarkime, negalėtum jo atsikratyti? — ji staiga atsisėdo, 
apimta nuovargio. 

— Jis manęs neapsėdo, Ana, - atsakė Serina, vyniodama sis- 
trumą į šilkinę skepetą. - Aš leidau jam manimi naudotis. 

— Ar tai ne apsėdimas? 

— Ne. Apsėdimas - tai lyg prievarta, kurios nesišauki. 
Grobimas.Vagystė. 

— Ar taip atsitiko Čarlei? 

Serina prikando lūpą. 

— Taip, manau, jog taip atsitiko Čarlei. Hacekas naudojosi 
jos energija, siurbė ją it siurbėlė. Jam buvo lengva, esant rei- 
kalui, įsibrauti į ją, tiesiog įžengti į ją. 

— Ar dabar ji laisva? 

— Nežinau, - sakydama įdėjo paskutinę žvakę į krepšį, nu- 
ėjo ir atsistojo priešais tualetinio staliuko veidrodį. Keletą 
minučių tyrinėjo savo veidą. - Aš tikrai nežinau, - pasakė. — 
Turėčiau su ja pakalbėti prieš jai išvykstant, bet gal bus tik 
blogiau? 

— Žinoma, jis neskris su ja į Angliją? 

— To taip pat nežinau. Šiuo metu nieko nežinau. Dėl viso to 
bjauriai jaučiuosi. Jei nebūčiau įsikišusi.... 

Veidas, kuris atsispindėjo veidrodyje, Anai pasirodė staiga 
susenęs. 

- Jei nebūtum įsikišusi, dabar tikriausiai būčiau išgabenta į 
beprotnamį. 

Serina atsisėdo ant taburetės. 

— Žinai, kai kas, ką apie mane sakė Endis, yra tiesa. Aš žai- 
džiau visu tuo. Tai buvo pramoga. Romantiška. Beprotiška. 
Jaučiausi kiek pikta, lyg kokia senė, na, senyva, - šyptelė- 


jo. — Labai garbi našlė ir, dievaži! - dvasininko duktė, - ji ne- 

linksmai nusijuokė. - Meditacija. Maldos Izidei. Apeigos prie 
žvakių šviesos. Nesimaskavau, bet tai buvo paslaptis. Kažkas 
džiaugsminga. Nerealu, bet tai suteikia galimybę gelbėti, būti 
transo mediumu, kanalu. Tačiau Egipto reikalai... pradžia 
buvo lyg žaismas. 

— Kol atvykai į Egiptą. 

— Kol atvykau į Egiptą. 

— Ir įsitikinai, kad visa tai tikra, kaip ir tau savita Žžynės galia. 

Serina valandėlę pakramtė lūpą ir pakartojo: 

— Žynė. Skamba egzotiškai. Taip stipriai. Mėgavausi min- 
timi, jog esu Izidės Žynė. 

— Na, ką gi, - Ana atsistojo. - Nes esi mano vienintelis 
koziris. 

— Tai ką ketini daryti? 

Jiedvi gan niūriai pažvelgė viena į kitą, paskui Ana gūžte- 
lėjo pečiais ir paklausė: 

— Ar turi jėgų dar kartą pabandyti? Gerai nežinome, ar 
Hacekas seks Čarlei iš paskos į Londoną. O jei imtų sekioti 
paskui tave ar paskui mane? Jei vėl atšliaužtų kobra? Mano 
atvykimas čionai išjudino šią kvailą šaradą. Žinai, kai va- 
žiuodama per dykumą miegojau automobilyje, sapnavau, kad 
šis visas reikalas susijęs su atostogomis, kad kelionių agen- 
tūra mus šitaip linksmina laive, — tai lyg žudynės savaitgalį 
Kotsvoldo viešbutyje, — ir kad atomazga turėtų vykti naktį 
prieš mums pasiekiant Luksorą arba per pašos vakarėlį, kurį 
mums surengs, arba, nežinau, gal oro uoste, prieš išskren- 
dant į namus! 

— Norėčiau, kad tai būtų tik sapnas, - Serina papurtė gal- 
vą. - Bet taip nėra, tad privalome kažką daryti. Manau, tu- 
rėtume šį vakarą vėl pabandyti. Filėje, kaip iš pradžių plana- 
vau. Izidės šventykloje. 

Ana išsižiojo. 

— Taip greit? 

— Taip, - linktelėjo Serina. - Būtų puiku. Juk einame į 
garso ir šviesos reginį, tiesa? Gali būti sunku, bet pabandy- 
sime ištrūkti į tamsą, kol visų dėmesys bus sutelktas kitur. 
Esu tikra, ten bus šimtai žmonių, bet visi spoksos į reginį. 
Tikėkimės, kad mūsų niekas nepastebės. 

— Bet Filė panaši į; Abu Simbelą. Netikra. Pakelta aukš- 
čiau, į kitą vietą. 

— Žinau. Šventa Izidės žemė dabar po vandeniu, bet ne- 
manau, kad tai svarbu. Galų gale Žyniai atėjo čionai, jie 
buvo ir Abu Simbele. Aš geriau susikaupčiau, jei būtume 
netoli šventyklos ir, žinoma, jei jie nori, kad atiduotum bu- 
teliuką, tai būtų tiesiog tobula vieta. Ar atiduosi jį, Ana, jei 
jie reikalaus? 

- Žinoma, atiduosiu, - Ana žvilgtelėjo žemyn į buteliu- 
ką — vienintelį daiktą likusį ant staliuko, kuris buvo alto- 
rius. Pakėlė jį ir vartaliojo rankose. — Įdomu, kas būtų, jei 
jis sudužtų? 

Serina užsimerkė, papurtė galvą. 

— Nemanau, kad mums svarbu tai Žinoti, — atsistojusi pa- 
siėmė krepšį. - Eisiu kiek pamiegoti. Esu visiškai išsekusi. 
Pasimatysime vėliau, gerai? 

Ana linktelėjo. | 

Serinai išėjus, stovėjo it įbesta, paskui galiausiai atsigulė 
ir užsimerkė. 

Dvidešimt minučių bandė užmigti - nepavyko. Pasiėmė die- 
noraštį, kelias minutes laikė jį rankose, mąstė. Dabar žymeklis 


buvo beveik pačiame gale. Liko neperskaityti tik keli lapai. 

Pagaliau Luiza užsnūdo. Pabudusi gulėjo ramiai, žiūrėjo, kaip 
dažnai darydavo, į pritemdytas kajutės lubas. Laive buvo tylu, 
bet ji užuodė iš įgulos patalpų sklindantį gaminamo maisto 
kvapą, girdėjo kažkur toli ant kranto virš tylaus palmių šla- 
mesio plevenant gailią muzikos instrumento aimaną. 

Kiek pasukusi galvą, pamatė ant stalo sukrautus dažus ir 
eskizų albumus, kuriuos Džeinė Tris nurinko nuo lovos ir ten 
paliko. Priešais gulėjo į šilką susuktas ir kaspinu perrištas ry- 
šulėlis. Luiza užsimerkė, jos skruostu nuriedėjo ašara. 

Kažkas neryžtingai pabeldė į duris. Valandėlę ji nekreipė 
dėmesio, paskui atsidususi pasakė, kad įeitų. Pasirodė Ogasta 
su žvake rankoje. 

— Prašytume ateiti su mumis vakarieniauti, Luiza. Vyrai 
bus tokie laimingi. Reisas sako, kad Mohamedas sielvartauja, 
jog esate nepaguodžiama. Brangute, susirgsite, jei nieko ne- 
valgysite. 

Luiza atsisėdo. Jai svaigo galva. Ogasta teisi. Nėra reikalo 
marintis badu. Galų gale ji turi grįžti į Angliją pas savo sūnus. 

— Ar paprašyti Džeinės, kad padėtų jums apsirengti? — 
Ogasta pasilenkė, pakėlė mėlyną chalatą, kuris buvo nuslydęs 
ant grindų. 

Luiza linktelėjo. 

— Taip, būtų gerai. Prašau. Ateisiu pas jus. 

Ji spauste išspaudė šypsnį, o Ogasta pastatė žvakę ir dingo 
pakviesti Džeinės. 

Luiza liko sėdėti nejudėdama tylioje kajutės prietemoje, su- 
ėmusi rankomis galvą. Muzika vis dar girdėjosi, bet dabar ji, 
regis, skambėjo toliau. 

Vienintelės žvakės šviesoje tamsi kajutės mediena ir sienų 
drapiruotės kūrė sodrių spalvų ir šešėlių kontrastą; pagaliau 
ji pakėlė akis ir pamatė virš stalo palinkusią figūrą — tiesiog 
šešėlį, tiesiantį ranką. 

— Hasanai? - akimirką liko sutrikusi. Nereagavo. Praėjo 
kelios sekundės, kol pašoko, išskėtė rankas, bet figūra dingo. 

Jai už nugaros prasivėrė durys, pasirodė Džeinė su du- 
beniu ir garuojančio vandens ąsočiu. Vanduo kvepėjo rožių 
aliejumi, Luiza matė jo paviršiuje plūduriuojant ploną rožių 
aliejaus plėvelę. 

Nuolankiai leido Džeinei trinti kempine veidą, rankas, 
kaklą. Apsivilko tamsiai žalią dukslų apdarą, susisuko plau- 
kus į kuodą ant sprando. Išeidama iš kajutės, išgirdo, kaip 
moteriškė piktai sušnypštė, atstūmė langines, išpylė vandenį 
lauk į tamsą. 

— Kiek sielvarto! - žodžiai buvo tyčia ištarti garsiai, kad ji 
girdėtų. — Ir visa tai dėl čiabuvio! 

Įpykusi nuėjo per svetainę į denį, kur gurkšnodami gėri- 
mus laukė kiti. Tik atsisėdusi ant sero Džono pasiūlytos kė- 
dės, Luiza atsigręžė ir apžvelgė upę. Kaip tik ties šia vieta ji 
buvo plati, erdviu lankstu vingiavo palei iš abiejų pusių iki 
pat vandens augančias palmes, jų lapija grakščiai bangavo po 
žvaigždėta padange. Tolimoje pakrantėje buvo matyti du gre- 
ta prisišvartavę laivai. Ji atpažino juos net tamsoje. 

Fildingų ir lordo Karsterso laivuose švietė ryškios lempos, 
o muzikantai, kaip dabar suprato, grojo Skarabėjo denyje. 

Prasibrovusi pro serą Džoną, ji priėjo prie turėklų, įsispok- 
sojo į vandenį. Seras Džonas nusekė jai iš paskos. 

— Nekreipkite į juos dėmesio, brangioji. Eime, išlenkime 
taurelę, paskui kartu pavalgysime. 

— Ar pas juos vakarėlis? Sožrėe'? — ji suspaudė rankomis tu- 
rėklus, krumpliai pabalo. 

— Esu tikras, jog nieko tokio nėra. Tiesiog pasikvietė grupę 
muzikantų, kad pagrotų. Jie turi teisę, Luiza... 

— Jie Rodžerio Karsterso laive! 

— Tikrai taip, - jis jautėsi nepatogiai. Ji pamatė, kaip apvedė 
pirštu po apykakle. 

— Maniau, kad jis grįžo į Abu Simbelą! 

Seras Džonas niūriai palingavo galva. 

— Matyt, ne. 

— Kodėl? 

— Mano brangioji, nežinau, kodėl norėtų ten grįžti. Jo, kaip 
ir Fildingų, laivas lydėjo mūsiškį visą kelią nuo krioklio ir 
Asuanu. 

— Sakiau jam, kad išvyktų! — jos balsas buvo kimus ir pik- 
tas. — Sakiau jam, bet jis nekreipė dėmesio. 

— Luiza, jis žino, kad šiame laive nebus laukiamas svečias. 
Jis net nebandė lipti į mūsų laivą. Bet negaliu jam uždrausti 
plaukioti netoliese! 

— Jūs negalite, o aš galiu, — ir apsisukusi nulėkė įgulos pa- 
talpų link. - Mohamedai! Pašauk vaikiną. Man tuojau pat 
reikia valties. Noriu persikelti per upę. 

— Luiza, ne! - Seras Džonas nuskubėjo jai iš paskos. 

— Jūs negalite man sutrukdyti! — riktelėjo ji atsigręžusi į jį. — 
Net nebandykite. Nereikalauju, kad mane lydėtumėte. Man 
reikia tik vaikino, kad nuirkluotų per upę. 

Užpakaly jų visi įgulos vyrai pašoko nuo kėdžių aplink 
kaistuvą su žarijomis, kur gamino maistą. Mohamedas žing- 
telėjo į priekį, jo veide atsispindėjo susirūpinimas. 

— Jei ponia Luiza pageidauja persikelti per upę, aš pats nu- 
irkluosiu. 


* Vakarėlis (pranc.). 

— Dėkoju tau, Mohamedai. Tai man tinka. Noriu išplauk- 
ti dabar. 

Jos veidas buvo baltas kaip popieriaus lapas, kai, atsinešusi 
iš kajutės skarą, stebėjo, kaip Mohamedas tempia valtelę. Jai 
lipant, jis prilaikė valtelę, kad nepakryptų, paskui įgudusiu 
irklo mostu apsisuko ir nučiuožė tamsiu vandeniu. 

Deividas Fildingas padėjo jai užkopti į denį. Jam už nuga- 
ros ji pamatė Veneciją su Katerina, patogiai įsitaisiusias ant 
didžiulių šilkinių pagalvių, mieguistais žvilgsniais stebinčias 
priešais vykstančią pramogą ir gurkšnojančias persišką arba- 
tą. Netoliese sėdėjo Rodžeris Karstersas. Pasirodžius Luizai, 
jis pašoko. Galvą buvo apsirišęs baltu turbanu, vilkėjo juodą 
chalatą, liemenį juosė diržas įvairiaspalviais kutais, nuo jo 
karojo ilgas lenktas medžioklinis peilis. 

Katerina šypsodamasi ištiesė rankas pasisveikinti, jos 
žvilgsnis buvo kupinas užuojautos, bet Luiza viso to nematė. 
Jos akys buvo įbestos į Karstersą. Katerina delsė. Šypsena iš- 
blėso, ji baugiai uždėjo ant pilvo rankas. 

— Labą vakarą, ponia Šeli, - nusilenkė jai Karstersas. Muzi- 
kantai liovėsi griežę. 

— Labą vakarą, mano lorde, - ji jautė, kad Mohamedas jai iš 
paskos perlipo per turėklus ir stovi čia pat. Jai žingtelėjus į priekį, 
jis padarė tą patį. Luizai buvo ramiau, kad Mohamedas šalia. 

Karstersas linktelėjo. 

— Matau, šalia jūsų vis dar tebėra čiabuvis, ponia Šeli. Mielai 
kviečiu jį prisijungti prie kitų tarnų, jei jūs pati malonėsite 
prisėsti ir pasižiūrėti reginio. 

— Atvykau čia ne pramogauti, - atšovė Luiza. - O Mohame- 
das liks šalia manęs, jei to nori. Jis — mano draugo draugas, - ji 
prisimerkė. — Kodėl nusprendėte nebegrįžti į olą? 

Jis šyptelėjo. 

— Todėl, kad man pranešė, jog buteliuko ten nebėra. Bandėte 
mane apgauti, ponia Šeli. 

— Dėl daikto, kurio taip baisiai užsigeidėte, buvote pasiren- 
gęs nužudyti žmogų, kad tik jį gautumėte! - jos balsas buvo 
labai ramus. 

Katerina tyliai suaimanavo. 

— O, taip, ponia Šeli. Buvau pasirengęs nužudyti žmogų, — 
jis šyptelėjo. - Nors taip nutiko, kad man to nereikėjo. Gyvatė 
tai padarė už mane. 

Ji nusijuokė. 

— Gyvatė tai padarė už jus! - lyg aidas pakartojo ji. - Ar 
papasakojote čia savo draugams, kaip baisiai troškote mano 
kvepalų buteliuko? Ar pasakėte jiems, ką padarėte, kad jį gau- 
tumėte? Ar sakėte jiems, koks piktadarys esate? 

— Ak, Luiza! - baugiai atsiduso Katerina. - Prašau, bran- 
gioji, nereikia. 

— Nemėginkite man sukliudyti, kad papasakočiau, kas at- 
sitiko! —- Luiza akimirką pasisuko į ją, bet jos žodžių galia 
buvo tokia stipri, jog Katerina vėl susigūžė ant pagalvių. - Šis 
vyras, kuris linksmina jus kaip draugas, yra baisus piktada- 
rys, užsiimantis juodąja magija. Šiame laive jūs nesaugūs. Čia 
niekas nesaugus! 

Ji matė į save atsuktus muzikantų ir Karsterso įgulos vyrų vei- 
dus. Nežinojo, kiek jų moka angliškai, bet visi atrodė išsigandę. 

— Jums gresia pavojus! — sušuko jiems Luiza. - Negi nesu- 
vokiate? 

- Luiza, brangioji, - Deividas Fildingas uždėjo plaštaką 
jai ant rankos. - Mes visi žinome, kad esate prislėgta. Ir ne 
be pagrindo. Bet tas nepadės. Dėl to, kas įvyko dykumoje, 
niekas nekaltas. Tai - tragiškas atsitiktinumas. Ten visąlaik 
miršta žmonės, įgėlus gyvatei ar skorpionui. 

— Ne! - papurtė galvą Luiza. - Tai nebuvo atsitiktinumas. 
Hasanas nusimanė ir apie gyvates, ir apie skorpionus. Tai 
buvo jo darbas! Lydėti mane ir apsaugoti, - jos akys patvino 
ašaromis. - Argi nematote? Jis tai padarė. Tai taip tikra, lyg 
būtų antrąkart dūręs šiuo peiliu Hasanui į širdį! - ir mostelė- 
jo ranka į Karstersą. 

Karstersas lėtai purtė galvą. 

— Tai perkaitusių smegenų vaizduotė. 

— Argi? — ji nubraukė nuo akių ašaras. - Tai nenorite bu- 
teliuko? 

Staiga jis įsitempė. Ji matė, kaip budriai žvelgia jo akys. 

— Juk žinote, kaip labai noriu jūsų kvepalų buteliuko, ponia 
Šeli. Siūliau jums man jį parduoti. Sakiau, kad nustatytumė- 
te kainą. 

— Gerai. Mano kaina yra Hasanas! Jei jūsų magija tokia ga- 
linga, tuomet galite jam grąžinti gyvybę! — ji žingtelėjo dar 
vieną žingsnį jo link ir pajuto, kad ją vėl dengia Mohamedo 
šešėlis. — Na, ar jūsų magija turi tokią galią, lorde Karstersai? — 
ir pasiuntė jam plačią šypseną. 

Jis prisimerkė. 

— Žinote, kad ne. Niekas negali prikelti mirusiųjų. 

— Kaip? Net buteliuką saugantys žyniai? — ji sukryžiavo 
rankas. - Aš mačiau juos. Jie galingi. Bet ar jie nėra mirę? 

Jo akis dengė sunkūs vokai, ji negalėjo pasakyti, ar žiūri į 
ją iš po blakstienų. Buvo toks sustingęs, atrodė, tarsi liautųsi 
kvėpavęs. 

— Žyniai nėra gyvos būtybės. Jie net mirę vaikšto šia žeme. 

Jam už nugaros kažkas garsiai atsikvėpė, Luiza matė, kaip 
išsiplėtė aplink juos denyje susispietusių vyrų akys. Bent keli 
suprato, apie ką jiedu šneka. 

— Tai negalite sumokėti mano kainos? 

— Aš siūlau jums pinigų, Luiza. Tik pasakykite kiek, - jis 
nekantravo. 

Ji papurtė galvą. 

— Pinigai man nieko neduos. 

— Tada bet kas kita, ką galiu duoti. Brangenybės. Žemės, — 
jis suraukė kaktą. - Jau siūliau jums savo titulą ir ranką! 

Jam už nugaros riktelėjo Venecija: 

— Rodžeri! Pažadėjote man! 

Jis nekreipė į ją dėmesio, akys buvo įbestos tiesiai į Luizą. 

— Na, tai ko norite? 

Ji vėl papurtė galvą. 

— Nemanau, kad turite tai, ko noriu, mano lorde, - jos bal- 
sas staiga virto šnabždesiu. — Išskyrus kerštą. 

Raudodama Venecija puolė prie Katerinos, ši palinko prie 
svainės ir ją apkabino. Luizai ištarus šiuos paskutinius žodžius, 
kurie skaudino Veneciją, jos abi atsisuko į ją ir staiga nutilo. 

Laive tvyrojo visiška ramybė. Girdėjosi vien švelniai šiugž- 
dančios nendrės palei krantą. Luiza nenuleido akių nuo 
Karsterso. Paskui galiausiai linktelėjo. 

— Aš turiu buteliuką, - ramiai pasakė ji. Įkišusi ranką į suk- 
nios kišenę, ištraukė į šilką susuktą ryšulėlį. 

Jo akys godžiai išsiplėtė. 

— Ir atiduosit jį man? - jis pergalingai šypsojosi. 

Susimąsčiusi Luiza pažvelgė į savo ranką. 

— Ne, - galiausiai ištarė ji ir vėl žvilgtelėjo į jį. — Ne, jums 
jo neatiduosiu. Atiduosiu jį dievams, kuriems skelbiatės tar- 
naujantis. Niekada daugiau jo nematysite, lorde Karstersai. 

Niekada! 

Ir vienu staigiu mostu iš visų jėgų sviedė buteliuką į tamsą. 
Stojo tyla, kai visi buvę laive sulaikė kvapą, paskui toli upėje 
pasigirdo tekštelėjimas. 


426 


— Ne! - Karstersas puolė prie turėklų. Persisvėrė per juos ir it 
paklaikęs spoksojo į vandenį. - Ar suvokiate, ką padarėte? — jis 
staiga atsisuko: akyse liepsnojo įtūžis. - Ar suvokiate? Ar suvo- 
kiate, ką padarėte? — sugriebęs ją už pečių, smarkiai pakratė. 

— Ei, palaukite! Patraukite nuo jos rankas! - Deividas 
Fildingas sugriebė jį už rankos, o Mohamedas ryžtingai žing- 
telėjo į priekį. Rankoje jis laikė peilį. 

— Ne! -suklykė Katerina. -— Ne! Dar ką nors sužeis! Deividai, 
pasisaugok! Paleisk ją, Rodžeri. Kam to reikia? Vis tiek jo 
nebėra! — ji sunkiai atsistojo. - Dėl Dievo, pasigailėkite! Jau 
gana. Luiza, manau, jums reikėtų išeiti. Pasiekėte savo tiks- 
lą, - ji staiga nutilo ir sudejavusi griebėsi už pilvo. 

— Keite? — išgąstingai suriko Deividas Fildingas. - Kas tau, 
mano meile? 

Ji atsitiesė išbalusiu veidu, paskui nusvirduliavo prie pagalvių. 

— Man viskas gerai, - ji sunkiai alsavo. - Luiza, jums rei- 
kėtų išeiti. 

Ištrūkusi iš Karsterso gniaužtų, Luiza atsitraukė prie 
turėklų. 

— Išeinu, - mestelėjo ji per petį, paskui pasisuko į savo paly- 
dovą. - Mohamedai, padėkite man pasiekti laivą... 

Jos žodžius pertraukė šaižus klyksmas. Tai vėl Katerina. 

— Mano kūdikis! Tai mano kūdikis! - ji bandė stotis, it pa- 
klaikusi tiesė rankas į savo vyrą. 

Sustojusi kopėčių viršuje, Luiza su siaubu Žiūrėjo į ant 
Katerinos sijono plintančią raudoną dėmę. Kurį laiką niekas 
nekrustelėjo. Paskui Venecija pridėjo ranką prie galvos ir su- 
smuko ant šilko pagalvių. Bet į ją niekas nekreipė dėmesio. 
Išsigandusi Luiza spoksojo į susirinkusius vyrus. Šie sustingę 
žvelgė į kenčiančią moterį ir kraujo klaną ant denio grindų po 
sijonais. 

— Neškite ją žemyn į kajutę! — Luiza žingtelėjo į priekį, nu- 
stūmusi Karstersą į šalį. - Tuojau pat! Greičiau! 

— Mes grįžtame į Lotosą/ - Deividas Fildingas paklaikusiu 
žvilgsniu ieškojo savo tarnų. — Ji turi būti tenai. 

— Nėra laiko. Neškite ją į apačią, Deividai. Mano lorde, — 
mis, — pasirūpinkite, kad kiti vyrai paliktų laivą. Manau, jie 
gali kol kas pabūti Ložose. Mohamedai, ar galite atplukdyti 
ponią Forester, kad man padėtų? Venecija, susiimkite. Jūs irgi 
turite čia likti ir padėti. Nagi! 

Luizai kreipiantis į suglumusius veidus aplinkui, Katerinai 
išsprūdo dar viena aimana. Ją išgirdę vyriškiai pasklido į visas 
puses, šįkart pats Karstersas nustūmė į šalį, regis, sukrėtimo 
paralyžiuotą Deividą, pakėlė Kateriną, nunešė ją į svetainę ir 
paguldė ant pagalvių. 

Kai eidamas šalin nuo graudžiai aimanuojančios moters 
susidūrė akis į akį su Luiza, kuri sekė jiems iš paskos, pas- 
kubomis sviedė jai šaltą žvilgsnį, prasibrovė pro ją ir grįžo 
į denį. 

Tarpdury stovėjo išblyškusi kaip drobė Venecija, buvo aiš- 
ku, jog bijo įžengti vidun. 

— Pasakykite, kad mums kas nors užkaistų vandens, — šūk- 
telėjo Luiza, - ir atneškite švarių paklodžių. 

Katerina vėl sudejavo, o tarpdury pasirodė Deividas, baltas 
kaip popierius. 

— Kuo galiu padėti? 

Luiza pažvelgė į jį. 

— Eikite ir padėkite Venecijai atnešti vandens. 

Ji vėl grįžo prie Katerinos, bandė ją guosti, kad nurimtų. 
Pavyko ją pasodinus atsegti neįmanomai ankštą apdarą, nu- 
traukti jį per galvą ir vėl paguldyti ant pagalvių. Katerinos 

baimė buvo užkrečianti. Luiza stengėsi tramdyti plūstančias 
panikos bangas, švelniai nubraukė plaukus moteriai nuo vei- 
do, nustūmė kuo toliau nuo pašalinių žvilgsnių sukruvintų 
drabužių gniužulą. 

— Viskas bus gerai, Katerina. Jausitės kuo puikiausiai, — su- 
ėmė jai rankas ir tvirtai laikė savosiose. 

— O kūdikis? Kas bus su kūdikiu? Jis turėjo gimti po dvie- 
jų mėnesių! - Katerina vėl pratrūko ašaromis. - Tai Deivido 
kaltė. Jis nenorėjo klausyti. Primygtinai reikalavo vykti į šį 
Dievo apleistą kraštą. Aš jo maldavau, kad nereikia, bet jis 
norėjo čia atvežti Veneciją. Norėjo pabandyti rasti jai vyrą, — 
ji nutilo, gaudė kvapą, dejavo iš skausmo ir neįstengė daugiau 
nė žodžio ištarti. 

Luiza laikė tvirtai suspaudusi jos rankas. Prasidėjus sąrė- 
miams, juto, kad Katerina spaudžia jai pirštus dar stipriau, 
kol jai pačiai nepakeliamai suskaudo sąnarius. Tarpdury kaž- 
kas subruzdo. 

- Štai paklodės, - įžengusi į vidų Venecija pastūmė jas 
Luizai, nusukusi veidą nuo moters į sofą. 

— Laikykite jas, dar prireiks. Atneškite dubenį šilto vandens 
ir kempinę, kad galėtume ją apiplauti. 

Luiza pakėlė akis. Jai staiga pagailo Venecijos. Netekėjusi 
moteris neturėtų matyti šio reginio, ypač jei kūdikis mirs. Ji 
prikando lūpą. Katerina sunkiai alsavo, bet dabar tarp sąrė- 
mių buvo rami, ašaromis išterliotu baltu veidu. Luiza palinko 
nušluostyti kempine jai kaktos, bet vėl prasidėjo skausmai. 

— Tai tavo kaltė! - staiga suklykė Katerina jai tiesiai į vei- 
dą. - Jei nebūtum pradėjusi vaidytis su Karstersu, to nebūtų 
nutikę! — ji dar stipriau suspaudė Luizai rankas. - Tau ne- 
reikėjo ateiti! Ko atėjai? — ji it paklaikusi gaudė orą, veidu ir 
kūnu žliaugė prakaitas. 

Skausmui praėjus, Luiza išgirdo triukšmą prie durų. Atsi- 
gręžusi pamatė ant slenksčio mindžikuojanųų Mohamedą. 
Buvo pasukęs galvą į šalį, nežiūrėjo tiesiai į svetainę. 

— Ponia Forester neateis, ponia Luiza. Sako, nieko nežino 
apie gimdymą. Malesb! Nesvarbu! Atsivedžiau kaimo moterį, 
kurį išmano šiuos reikalus. 

Šalia jo stovėjo išsigandusi moteris sunkiu šydu. Virš šydo 
nedrąsiai dairėsi didžiulės tamsios akys, - kai sustojo ties 
Katerina, moters kaktoje įsirėžė susirūpinimo raukšlė. 

Luiza jai nusišypsojo, prisiminė Hasano žodžius apie protin- 
gas kaimo moteris, išmanančias liaudies mediciną ir akušeriją. 

Mohamedas paskubomis pašnabždėjo moteriai, ši įsmuko 
jam iš paskos į vidų, prisiartino prie Luizos ir nusilenkė jai. 

— Ar mokate angliškai? — paklausė Luiza. 

Moteris gūžtelėjo pečiais. Atsinešė pintinėlę, kurią pastatė 
ant stalo. 

Katerina sugriebė Luizai ranką. 

— Neleisk jai prie manęs artintis! - suklykė ji. - Dieve 
brangus, aš mirštu, o tu man atvedi čiabuvę! Kur Deividas? 
O, Dieve! 

Durims užsidarius, moteris nusiėmė apsiaustą ir šydą. Buvo 
vyresnė nei pasirodė anksčiau; pažvelgusi į Kateriną, iškart 
įvertino padėtį. Linktelėjo, priėjo arčiau, uždėjo vėsią ranką 
Katerinai ant pilvo. 

Katerina atsitraukė atgal, bet moteris linktelėjo ir nusi- 
šypsojo. 

— Gerai. Gerai, - pasakė ji. - Kūdikis gerai. Insbal/ah! 

— Išvyk ją! - Katerina atstūmė moters ranką, bet vėl prasi- 
dėjo sąrėmiai. 

Kai po kelių minučių atsivėrė svetainės durys, trys 
Kateriną apstojusios moterys pakėlė akis. Iš pradžių nega- 

lėjo įžvelgti, kas ten stovi. Siluetas naktinio dangaus fone 
buvo aukštas, tamsus ir neatskiriamas nuo jį supančios prie- 
temos. Tai kaimo moteris jį pirma atpažino, suaimanavo, 
bandė paslėpti veidą. 

— Rodžeri? Ar tai tu? Kas tai? — Venecija žingtelėjo į šalį 
nuo svainės, jai akivaizdžiai palengvėjo, kai kaimo moteris, 
čiupusi skarą, apsimuturiavo ja galvą ir veidą. 

— Atsivedžiau pagalbą, — jis pasilenkė ir pažvelgė į vidų. — 
Iššaukiau Sechmetos žynį. Ji - gydanti deivė, tad jai pade- 
dant, ši moteris bus tikrai išgelbėta! — jo balsas nuaidėjo per 
visą svetainę. 

Katerina sudejavo. 

— Vykit jį šalin nuo manęs! Neleiskit jam prie manęs ar- 
tintis! - jos balsas užkimo nuo klyksmo. Ji įsikibo į Luizą. — 
Neįleisk jo! 

— Ar girdėjote ją? Nejeisite. Nekiškite mums savo bjaurios 
magijos! - Luiza pažvelgė į jį. - Jūs čia nepageidaujamas! 

— Net jei išgelbėčiau jai gyvybę? — nuaidėjo per kambarį pa- 
šaipus balsas. 

— Tokia magija kaip jūsų jai nepadės! Tai griaunanti, Žu- 
danti magija! — suriko Luiza. 

— Ar išdrįsite pasinaudoti proga? — vis labiau tyčiojosi bal- 
sas. — Manau, verčiau leistumėte man įeiti. 

— Ne! - Katerinos rauda peraugo į isteriją. - Ne, prašau, 
Deividai, priversk jį išeiti! 

Šis paskutinis klyksmas buvo toks šaižus, kad kaimietė pa- 
miršo baimintis Karsterso. Uždėjusi plaštaką Katerinai ant 
pilvo, ji davė kelis nesuprantamus nurodymus Luizai, palydė- 
dama juos daug lengviau suprantamais judesiais ir mėginda- 
ma pastatyti Kateriną. Ji visaip rodė, kad ši turinti atsitūpti ir 
pasirengti gimdymui. 

Venecija bandė išstumti Karstersą iš svetainės į tuščią denį, 
kurio užpakalinėje dalyje vienišas stovėjo Deividas. Po kelių 
minučių abu aiškiai išgirdo silpną kūdikio verksmą. Deividas 
atsisuko ir paklausė: 

— Ar tai jis? Ar tai mano kūdikis? — jis visas virpėjo. 

Karstersas gūžtelėjo pečiais. Pasitraukęs nuo jo, pasuko 
kajučių stogais į laivo priekigalį. Ten atsistojęs, iškėlė į dan- 
gų rankas. 

Kai Deividui buvo leista įeiti vidun, kambarys jau buvo su- 
tvarkytas, į moters pintinę vėl sukrauti graikinių dobilų, me- 
daus, akacijų, gimdymą stimuliuojančių žolių ir eglūno tepalai. 
Katerina gulėjo ant sofos, apkamšyta pagalvėmis, su mažyčiu 
kūdikėliu tarp krūtų. Deividas nerimastingai žiūrėjo į jį. 

— Jam viskas gerai, Deividai, - Katerina palietė pirštu 
mažą galvelę. - Jis čia guli, jam čia šilta. Jis labai mažas, bet 
Mabroka sako, kad sveikas, — ji nusišypsojo kaimietei, ši jai 
nusilenkė, vėl nuleido šydą ant veido. — Turi jai duoti bakšišo, 
Deividai, - toliau kalbėjo Katerina. Jos balsas buvo labai sil- 
pnas. — Tikriausiai tai ji išgelbėjo man gyvybę. 

Luiza išsėlino į denį, palikusi juos vienus, ir giliai įkvėpė 
nakties oro. Buvo netoli aušros. 

Garsas už nugaros ją privertė atsisukti. Ien stovėjo 
Karstersas, sukryžiavęs rankas. Pamačiusi jį, vis dar vilkintį 
juodą apdarą su raudonos bei aukso spalvos diržu, prašmatniu 
turbanu aprišta galva, pajuto ūmai užplūdusį pasibjaurėjimą. 
Paniekos kupinoje tyloje jo žvilgsnis slydo ja, įsidėmėjo kraują 
ant drabužių, susivėlusius plaukus, išsekusį veidą, ji pajuto iš- 
kart užsiliepsnojus; pyktį. 

— Gal norite žinoti, kaip jie jaučiasi? 

Jis gūžtelėjo pečiais. 

— Neabejoju, kad ketinate man pasakyti. 

— Jie abu saugūs ir sveiki. 

— Insballab! - pasakė jis vos nulenkdamas galvą. 

— O dabar eisiu. 

— Prašau. 

Ir nuėjo šalin nė žodžio netaręs. Ji pasuko į laivo paskuiga- 
lį, kur jos laukė sukryžiuotomis kojomis sėdintis Mohamedas. 
Jam už nugaros prie turėklo buvo pririštas ant dahabėjos borto 
karantis valties lynas. Jai prisiartinus, jis atsistojo ir nusilenkė. 

— Ar ponia Filding sveika? 

— Taip, ji sveika, Mohamedai, tavo dėka. Ir kūdikis — ber- 
niukas — taip pat. Gal gali perkelti mane į IŽy, o paskui grįžti 
Mabrokos? — pavargusiu mostu ji patrynė akis. - Jau beveik 
išaušo, aš labai pavargau. 

Jis atsisuko pritraukti valties, paskui staigiai suriko. Šalia jo 
ant lentų rangėsi didžiulė gyvatė. Jam pajudėjus, ji sušnypštė, 
pakėlė galvą, išpūtė gobtuvą, į abi puses sūpavo kaklą, įbedusi 
akis į jį. 

— Ne! - akimirką Luiza spoksojo į ją, paskui pasisuko į 
Karstersą. — Išvaryk ją! Negi esi toksai piktas, kad nužudysi 
dar vieną nekaltą žmogų? 

Jis šypsojosi. 

— Aš jos nekviečiau, ponia Šeli, užtikrinu jus. 

— Jūsų užtikrinimai nieko verti, - apimta baimės, ji žingte- 
lėjo gyvatės link. - Mohamedai, lipk į valtį. 

— Ne, ponia, negaliu jūsų palikti, - jo veidas buvo baltas 
kaip kreida. 

— Sakau, lipk! Manęs ji nelies, - ji tryptelėjo koja, gyvatė vėl 
sušnypštė. 

Mohamedas atsargiai žingtelėjo atgal, o Luiza ištiesė ranką 
] prie jos ant kėdės numestą Venecijos skėtį. Dabar gyvatė 
stebėjo ją. 

— Pašaukite ją, mano lorde, - ji šyptelėjo. - Ar norite, kad ir 
aš mirčiau, kad susitikčiau su Hasanu? 

Jis lėtai papurtė galvą. 

— Aš jos nešaukiau! 

— Tuomet jūsų galios nusilpo. Juolab kad negalite demateria- 
lizuoti savo smegenyse gimusių piktų išmonių! 

Ji jautė už nugaros Mohamedą, lėtai lipant; per laivo kraštą 
ant viršutinio kopetėlių skersinio. Leisdamasis į valtį, jai su- 
šnabždėjo: 

— Prašau, ponia Luiza. Prašau, dabar gelbėkitės pati. 

Luiza vos šyptelėjo. 

— Taigi, lorde Karstersai, ar nusiųsite mane į rojų pas 
Hasaną? 

Dabar sušnypštė Karstersas. Kai gyvatė svyruodama pasu- 
ko prie jo, Luiza nulėkė prie laivo borto, peršoko ant kopėčių. 
Po kelių sekundžių jau buvo valtyje, o Mohamedas it paklai- 
kęs yrėsi Ibio link. 

Jiems už nugaros tamsoje nuskambėjo kartėlio kupinas 
Karsterso juokas. 

Upės viduryje Mohamedas atsirėmė ant irklo. 

— Ponia Luiza, jums kai ką turiu, - pasakė ir, pasirausęs ap- 
daro raukšlėse, ištraukė kažką maža ir balta ir atidavė jai į 
rankas. — Kai irklavau pargabenti ponios Forester, pamačiau 
plūduriuojant vandeny. Į šilką, į kurį suvyniojote, pateko oro, 
tad nenuskendo. 

Luiza sėdėjo ir žiūrėjo į šlapią ryšulėlį rankose, paskui at- 
sigręžė į Skarabėją ir karčiai nusišypsojo. Taigi gyvatė daug 
išmintingesnė nei kas nors jų mano. Kvepalų buteliukas buvo 
Mohamedo valtyje. Galų gale dievai jo nepaėmė. 

Budelio kuoka paruošta, kaip žinai, 
atėjai dūlėti... pas Žynius, 
pabėgai nuo sargų, kurie 
nešiojasi skerdikų peilius, 

kurie žiaurūs ir žudo... 


Išminčius ima popieriaus labą. Jame užrašo abiejų žynių var- 
dus: Anchotepo ir Haceko, rašo jų istoriją. Paskui parašo įsbėji- 
mą pirkliui 17 Luksoro žmonėms. Tai pasakojimas abie du dži- 
nus, kurie, Jei galėtų, nužudytų vienas kitą ir kiekvieną, kas 
palies šventąjį buteliuką. Tai šventa ampulė, pagrobta iš šven- 
tyklos. Rankos, kurios ją išniekins, virs dulkėmis; žynių rankos 
sutebtos krauju. 


+++ 


Kai tai parašo, saulė nusileidžia, tamsa abgaubia pirklio namus. 
Išminčius nusilenkia ir išeina. Pirklys kankinasi dėl to, kas buvo 
pasakyta. Jo rankoje vertingas senovės reliktas. Grąžinti Jį, su- 
pamą šlovės bei pagarbos, vakarykščiams dievams ar parduoti 
sendaikčių turguje už tiek binigų, kiek dar niekada nėra matęs? 

Giliai paskendęs mintyse, tyrinėja raštą. Žyniai nekantrauja. 
Minta jo ir jo sūnų gyvybinė galia, tampa stipresni nei tuomet, 


£) 


Prieplaukoje keli laivai laukė daugybės žiūrovų, kad nu- 
gabentų juos į garso ir šviesos spektaklį Filės salos šven- 
tykloje. Baltojo garnio keleiviai stojo į eilę kartu su visais 
kitais turistais, lipo į motorines valtis, nekantriai laukdami 
pramogos, spoksojo į mirguliuojančius atšvaitus tamsiame 
vandeny. 

Ana su Serina atsisėdo laivo gale, netoli Endžio. 

— Na, nepyksti, Ana? Ar pasiėmei šiltą skarą? Galimas 
daiktas, kad sutemus iš dykumos papūs labai šaltas vėjas, 
kai žiūrėsime spektaklį, - apkabinęs ranka Aną per pečius 
pasiteiravo Endis. 

Ji suraukė kaktą ir nepastebimai atšlijo nuo jo. 

— Ačiū, Endi. Aš gerai pasirengusi vakarui. 

Ji žvilgtelėjo į Seriną. Anos krepšyje gulėjo buteliukas ir 
dienoraštis, Serinos — statulėlė, anchas, smilkalų degiklis, 
žvakės. Nė viena jų nežinojo, kaip pavyks pabėgti iš minios 
į šventyklos šventovę, į tamsą, o gal apskritai tai bus nej;ma- 
noma. Ana dairėsi Iobio, pamatė jį toliau laive. Jis šnekėjosi 
su vyriškiu prie vairo. Jiedu drauge juokėsi, mosikavo ranko- 
mis, tarsi seni pažįstami, jai pirmąkart dingtelėjo, kad Tobis 
kalba arabiškai. Ji vis dar tiksliai nežinojo, kas nutiko Abu 
Simbele, bet kažkodėl jai tai nerūpėjo. Tobis tikriausiai turi 
tinkamą paaiškinimą, kur buvo dingęs, tad reikiamu metu 
jai viską pasakys. Vien tai buvo svarbu. 

— Tai man atleista? — pašnabždėjo Endis jai į ausį. - Žinai, 
kad rūpinuosi tik tavo interesais. 

Jai buvo neaišku, ar šneka apie tai, kad buvo paėmęs dieno- 
raštį ir kvepalų buteliuką, ar apie Tobį, bet ūmai viską išmetė 
iš galvos. Laivams pasukus iš prieplaukos į upę, ji palinko į 
priekį ir išsivadavo iš jo rankos. 

Šventykla buvo nutvieksta šviesų, jos giedrą grožį atspindė- 
jo supantys vandenys. Prie jos vienoje pusėje stovėjo Trajano 
kioskas, kurį taip gražiai dienoraštyje aprašė Luiza, - grakš- 
čios kolonos, kone orinės mėlyname vidurnakčio dangaus fone, 
sudarė stulbinamą kontrastą griežtiems šventyklos pilonams. 
Šio ryškaus reginio magijos paveikta Ana sulaikė kvapą. 

— Argi svarbu, kad ji jau nebe Filėje? Kad perkelta į Agliką? — 
pašnabždėjo ji Serinai. - Kaip gali būti svarbu? Ji tokia tobula. 
Tarsi stovėtų čia tūkstančius metų. 

Serina gūžtelėjo pečiais. 

— Ozyrio šventoji sala buvo Biga, tai išties ypatinga vieta. 
Manau, ji tikriausiai tenai, - mostelėjo į tamsą. - Mano gal- 
va, bus panaši į Abu Simbelą. Ten dar tvyro kažkokia šventa 
aplinka, ar ne? — ji žvelgė į vandenį. - Jau vien dėl to, kad mes, 
turistai, visi vykstame ten kupini pagarbios baimės. Tai irgi 
sukuria tam tikrą aplinką, ar ne? 

— Nemanau, kad dabar visi vyksta ten garbinti Izidės. Aš 
bijau, - pažvelgusi į Serinos sterblėje suspaustą krepšį, Ana 
sudrebėjo. 

Serina šypsojosi tamsai. 

— Manau, deivė vis dar čionai. Ji pasirodys. Nėra ko bai- 
mintis. 

— Ir pasišauks žynius? 

Serina lėtai papurtė galvą, jos akys buvo įsmeigtos į ap- 
šviestą akmenį, kyšantį virš juodo vandens. 


437 


— Nežinia, ką ji darys. 

Laivams sustojus ties prieplauka šventyklos papėdėje, kelei- 
viai pakilo iš vietų, stūmėsi į priekį, palenkę galvas po tentu, 
lipo per suolus, aplenkdami triukšmingai tvinkčiojantį moto- 
rą, O du įgulos vyrai palengva įvairavo laivą. Dabar visi užuo- 
dė alyvos, išmetamųjų dujų kvapą. Nuo triukšmo gėlė dantis. 

Ana su Serina patyliukais atsiliko, stebėjo, kaip Endis at- 
sargiai braunasi į laivo priekį. 

— Jis mūsų ieškos! - pasakė Ana purtydama galvą. Serinos 
veidas liko bejausmis, tad ji turėjo pakartoti žodžius, šaukda- 
ma jai tiesiai į ausį, kad perrėktų motoro garsą. 

Serina linktelėjo ir paklausė: 

— O kur Tobis? 

Ana mostelėjo į žmonių minią priešais. 

— Gal Endis pasitrauks, pamatęs mus su Tobiu, - atsakyda- 
ma riktelėjo Serina. Dabar jos buvo beveik priekyje, - kiekvie- 
nam iš eilės buvo padedama užlipti ant medinės prieplaukos. 

Serina užlipo pirma, atsistojo nuošaliau nuo kitų ir laukė 
Anos. Suirzo pamačiusi, kad Endis padarė tą patį. 

— Turime jo atsikratyti, antraip negalėsime ištrūkti. 

Ji dairėsi į supančius šešėlius. Ten augo krūmokšniai, ke- 
letas medelių, bet visas plotas buvo gerai apšviestas, aiškiai 
buvo matyti takas į eilėmis sustatytus suolus žiūrovams. 

— Ei, jūs, eime. Būsime priekyje! - šūktelėjo joms Endis. 

Ana pažvelgė į Seriną. 

— Tu eik, Endi, - ir sukryžiavo rankas. - Aš atsisėsiu ša- 
lia Tobio. 

Pamatė jo veide blykstelėjusį pyktį. 

— Ar juokauji? 

— Ne. Ne, nejuokauju, - ji šaltai atrėmė jo žvilgsnį. 

— Netiki jo istorija? 

— Nežinau, kuo tikėti, Endi. Šiaip ar taip, tai ne tavo reika- 
las. Prašau, eik su visais. 

Kurį laiką ji manė, kad jis atsisakys, bet staiga atsirado ša- 
likelėje laukiantis Tobis. Su akivaizdžiu pasibjaurėjimu žvilg- 
telėjęs į jį, Endis pasitraukė ir netrukus dingo palengva ju- 
dančioje žmonių eilėje. Tobis prisijungė prie jųdviejų. 

— Kiek suprantu, jį nubaidžiau? 

— Tikrai, taip, - šyptelėjo Ana. — Tai svarbu, nes mudvi ren- 
giamės sprukti. Norime patekti į šventovę, kol visų dėmesys 
nukreiptas kitur, bandysime dar kartą iššaukti žynius. 

Tobis žvilgtelėjo per petį. 

— Nėra vilties. Pasižiūrėkite į šviesas. Be to, ten pilna pri- 
žiūrėtojų, kurie lydi žmones į vietas, — jis stebėjo pro šalį plūs- 
tančius vyrus, moteris ir vaikus. — Juk tai nebūtinai turi vykti 
šventovėje. Gana, kad netoli šventyklos. O ką, jei kur nors 
ten, apačioje? — mostelėjo į dešinę nuo jų žemiau kiosko. 

— Ar eisite su mumis? — Serina aiškiai jaudinosi. 

Tobis papurtė galvą. 

— Tik jeigu norite. Tai - moterų darbas, ar ne? Bet padėsiu 
jums rasti kokią vietą ir stovėsiu sargyboje, jei pageidaujate. 

— Turime paskubėti. Kai visi susės, visai negalėsime ištrūk- 
ti, — Serina it paklaikusi dairėsi aplink. - Visur tvieskia pro- 
žektoriai. Neįsivaizdavau, kad sala tokia mažytė. Bus sunku 
kur nors rasti slaptą vietelę! 

— Viskas bus gerai, - Tobis nusišypsojo ją ramindamas. — 
Štai čia, leiskitės žemyn man iš paskos, — ir ūmai nėrė iš tako 
į žemus krūmus. - Matot? — ramiai pasakė jis. - Ten, kur 
nesiekia šviesos, tamsa neįtikimai juoda. Tai kontrastas. Ten, 
prie pat vandens, jūsų niekas neaptiks, tai puiki vieta. 

Pėdos slidinėjo smėliu, jiems einant siauru takeliu, kurį 
jis rado salos pakrašty toliau nuo apšviestų sėdimų vietų. 

Laikydamiesi akmenuoto šlaito žemiau Trajano kiosko, jie 
aptiko krūmokšniais apaugusią aikštelę palei krantą. Tobis 
pritūpė tamsoje. 

- Čia jūsų nieks nematys, nebent nepasisektų ir užklystų 
koks prožektorius. Juos apakins šviesos, o kai prasidės reginys, 
visi susitelks ties juo. Na, gerai. Mano galva, turite apie valandą. 
Einu, atsistosiu užpakaly žiūrovų, būsiu budrus, o kai baigsis, 
grįšiu, susitiksime čia, — jis apsidairė. — Būkit atsargios. 

Paskubomis jis pabučiavo Aną lūpas ir pasitraukė. Pasigirdo 
sausų lapų šiugždesys, Tobis dingo joms iš akių. 

Serina, atsisėdusi ant smėlio, kuitėsi krepšyje. 

— Nemanau, kad kas pastebės žvakę, kai aplink tokia ryški 
šviesa. Uždegsiu ją vėliau, kartu su smilkalais. To reikia, kad 
išsikviesčiau deivę, — ji šnekėjo pati su savimi. Giliai įkvėpusi, 
prikando lūpą. - Atsinešiau skarą, ant jos išdėliosiu daiktus. 

Drebančiomis rankomis pastatė statulėlę, anchą, šmilkalus, 
žvakidę. Ana įkišo ranką į krepšį ir ištraukė kvepalų bute- 
liuką. Išvyniojusi jį, padėjo prie Izidės kojų. Paskui sustingo. 
Staiga kažkur viršuje jos išgirdo balsus. Vandeniu nuaidėjo 
garsus juokas. 

— Jie negali mūsų matyti, -sumurmėjo Serina. - Palauksime, 
kol prasidės reginys, - žvilgtelėjusi į laikrodį gūžtelėjo pečiais, 
buvo tamsu, ji nieko nematė. - Dabar jau nebeilgai. 

Ji apgraibomis ieškojo degtukų, nusikeikė, kai degtukai pa- 
biro į sterblę. 

— Neskubėk, - pasakė Ana paliesdama jai ranką. - Nėra ko 
skubėti. Mes čia saugios. Tobis teisus. Niekas mūsų nepama- 
tys, net jei ir žiūrėtų tiesiai į mus, — ji nutilo, pakėlė akis. — 
Klausykis, prasideda! 

Staiga visoje saloje užgeso šviesos. Serina užgniaužė kvapą. 
Tamsa aplink jas buvo apčiuopiama. Prasidėjo reginys. 

Buvo sunku nekreipti dėmesio į joms už nugarų kilusį 
triukšmą. Bet nei padriki balsai, nei vandeniu sklindanti mu- 
zika, nei šviesų Žaismas ir tamsoje audžiama istorija negalėjo 
išblaškyti dviejų moterų, klūpančių smėlyje viena prie kitos ir 
susitelkusių ties mažyčiu blyškaus šilko kvadratu priešais jas. 
Serina brūkštelėjo degtuką, švystelėjo liepsna, vos virpanti, 
kai ją laikė virš smilkalų kūgio. Prireikė trijų degtukų jam 
įžiebti, kol pagaliau ėmė rangytis plona dūmų vija. Ji pasisu- 
ko į žvakę. Akimirką sužėrėjusi liepsna virpėdama sklaidėsi į 
šalis, vos neužgeso. Paskui galiausiai įsidegė ir aiškiai švietė. 

— Izide, didi deive, šaukiuosi tavęs! - Serina kalbėjo paš- 
nibždomis. — Išgirsk mane, didi deive, savo saloje prie savo 
didžiosios šventyklos, išgirsk mane ir ateik mums į pagalbą. 
Pašauk savo tarnus Anchotepą ir Haceką. Tegu ateina ir mūsų 
akivaizdoje susitaiko, nusprendžia, kaip pasielgti su šia šventa 
ampule, kurioje tavo ašaros. 

Ji ištiesė į priekį rankas, paėmė buteliuką, iškėlė jį į indigo 
spalvos aksominį dangų. Netoliese girdėjosi muzika, keisti 
nežemiški balsai aidėjo vandeniu, atsimušė į juodas vulkani- 
nes uolas tolumoje. Ana smarkiai drebėjo. 

— Izide, atsiųsk čionai savo tarnus! Apgink mus, apsaugok 
savo burtais, atsiųsk juos, kad prabiltų šią naktį čionai, tavo 
šventojoje žemėje! — Serinos balsas tapo dramatiškas, garsesnis. 

Garsai akimirką nutilo, išblėso šviesos. Sala nuščiuvo. Anos 
veidą glostė švelnus vėjo šuoras, ji matė, kaip suvirpėjo žvakės 
liepsna, ranka savaime griebėsi amuleto ant kaklo. 

Serina užsimerkė. Padėjo ant žemės buteliuką, paskui vėl 
pakėlė rankas į dangų. 

Kažkur vandeny šaižiai suklykė paukštis. Jiedvi užuodė šal- 
to ir gryno dykumos oro kvapą, atmieštą mira, kadagiais ir 
medumi dvelkiančiais smilkalų dūmais. 

Ant kranto už kelių jardų nuo jų pasirodė silpnas šviesulys. 
žvilgtelėjo per petį į šventyklą. Matė prožektorius, lankais 
raižančius dangų. Nė vieno, nukreipto į jas. 

Šviesa šalia jų pasklido plačiau. Ištįso, virto figūra, re- 
gis, palengva kietėjo. Ana liovėsi kvėpavusi. Serina nuleido 
rankas, sukryžiavo jas ant krūtinės. Klūpojo nuleidusi gal- 
vą, laukė. 

Ji laukia, kad prabilčiau. Anos burna išdžiūvo iš baimės. 
Ji privalo prabilti, paklausti žynio, ko jis nori. Ji pakėlė akis 
į figūrą ant kranto. Ši priartėjo. Dabar stovėjo iškilusi ties 
Serina. Ana matė, kaip Serinos veidu nuslydo šešėlis. 

Staiga Serina pravėrė akis, jose atsispindėjo baisus nerimas. 

— Išdavike! — suklykė ji. - Šlykštus išdavike! - Izidės aša- 
ros priklauso berniukui karaliui. Jos išgelbės jam gyvybę! 

Už jų muzika tapo garsesnė. Serinos balsą užgožė garsų 
kakofonija. 

Ana duso. Stiprus skausmas suspaudė galvą. Ji negalėjo 
kvėpuoti. Pajutusi, kad kūną išpylė karštis, ūmai atsistojo. 
Dabar jautėsi plevenanti virš Serinos. 

— Jos priklauso dievams! Ašaros priklauso dievams, ir aš 
pasirūpinsiu, kad jos netarnautų niekam kitam! — šiuos Žo- 
džius tarsi kas išplėšė jai iš lūpų. 

Ji pamatė, kad Serina pakėlė akis. Šešėlinė figūra buvo 
plona ir padrika. Iš dykumos patraukė dar vienas vėjo šuoras, 
žvakės liepsna išblėso, ėmė smilkti juodais dūmais, Serina 
pašoko. 

— Ana! - jos balsas skambėjo iš toli. - Ana, būk stipri! 
Galvok apie šviesą! O didi Izide, apgink Aną. Sustiprink ją! 


Ana! Ana, ar girdi mane? 


Bet Ana buvo toli. Ji žvelgė aukštyn į danguje kylančią sau- 
lę, didingą liepsnos kamuolį žydrame amžinybės vandenyne. 
Matė aukštas auksines uolas, šventyklos duris, slaptas duris, 
pro kurias deivė atėjo į žemę. 

Lėtai artėjo prie jų, plevendama karštame dykumos vėjyje, 
klausydamasi per milžiniškus tolius šnabždančio smėlio. Toje 
slaptoje šventykloje glūdėjo visos amžinybės paslaptys, saugo- 
mos dviejų vyriausiųjų žynių, prisaikdintų amžinai tarnauti 
dievams. Ji prisiartino, jautė, kaip sėlina šakalas, šventas dy- 
kumos liūtas, prisiekęs tarnauti kaip ir ji. Jai po kojomis šliau- 
žiojo dykumos gyvatės, kobra, angis ir aspidas. Rankoje ji lai- 
kė peilį, jo ašmenys buvo gryno aukso iš pačios Afrikos širdies, 
kad atspindėtų saulės dievo liepsną ir paverstų ją ugnimi. 

— Ana! 

Tyloje iš tūkstantmetės praeities nuaidėjo balsas. Upė visu 
grožiu laižė dykumos pakrantes, potvynis nešė žalumos do- 
vanas, nuslūgo ir vėl pakilo. 

— Ana! Dėl Dievo! 

Dėl Dievo. Vienas Dievas, visi dievai. Taip paprasta. Keli 
šventojo skysčio lašai, užantspauduoti mažyčiame stiklo inde, 
apšlakstytame draugo krauju. 

— Ana! Pasigailėk, atsakyk, ar girdi mane? Anal! 

Ji nusišypsojo ir papurtė galvą. Dabar matė upę ten, apa- 
čioje, sau po kojomis. Vanduo vėsus, teikia gyvybę, maitina 
šventąjį lotosą, užlieja smėlį, kad pagirdytų liūtę... 

— Ana! 

Staiga Anos galva tarsi nusviro ant pečių. Veidą užliejo šal- 
tas it ledas vanduo. 

Serina ją smarkiai purtė. Palikusi nubėgo dar pasemti 
rieškučiomis vandens, šliukštelėjo, paskui sugriebė ją ir vėl 
papurtė. 

— Tu nesisaugojai, kvailute! Jis tave apsėdo. Hacekas įžengė 
į tave! Mačiau jo veidą tavo veide. Galėjau įžvelgti jo bruo- 
žus. Jo neapykantą. Galėjai mane nužudyti, Ana! - Serina 
ją taip smarkiai pastūmė, kad Ana susverdėjo ir griuvo. - Ar 
įsivaizduoji, kaip tai pavojinga? 

Susitaršiusiais plaukais ji stovėjo prie Anos ant upės 
kranto. Laikinas altorius buvo sugriautas, žvakidė nuversta, 
smilkalai išmėtyti, statulėlė gulėjo ant šono. 

Ana patrynė veidą. Buvo šlapias nuo Nilo vandens. Ją 
krėtė šiurpas. 

— Ką aš dariau? 

Ji sutrikusi dairėsi aplink. Staiga šviesa už jų nutvieskė 
Trajano kioską, apšviesdama aukštas įmantrias kolonas. 
Serina sugriebė ją ir nutempė apačion į tamsą. 

— Tu buvai Hacekas, ar nesupranti? Jis tave apsėdo, Ana. 
Tave užvaldė! 

— Naudojosi mano balsu? Kaip Anchotepas tavuoju? 

Smėlis. Dykumos vėjas. Ryški saulė. Jos galva vis dar pil- 
na jų, nors dangus juodas, nusėtas miriadų žvaigždžių. 

— Jis naudojosi mano akimis. Bet šito nematė, —- sumišusi 
apvedė ranka aplink. - Mačiau šventyklą. Šventyklą, ku- 
rioje Anchotepas jį apgavo. Ji paslėpta tarp uolų - kažkur 
vakarų dykumos kalnyno šlaite. Anchotepas norėjo šven- 
to gyvybės vandens faraonui. Bet tai šventvagystė. Šiaip 
ar taip, jo niekas neišgelbėtų. Taip turėjo būti. Istorija jau 
buvo parašyta, — ji lėtai kraipė galvą į šonus. - Deivės tar- 
nas tarnavo vienam dievui. Atumui. Tai Anchotepas buvo 
išdavikas. 

Ji žiūrėjo sutrikusi į Seriną. Nežinojo, ką daugiau gali 
reikšti iš jos plūstantys žodžiai. 

— Ne, - papurtė galvą Serina. - Ne, Ana. Tai netiesa. Tai 
ne jie. Būta išdavystės ir apgaulės. Ir žmogžudystės, kurią rei- 
kėjo nuslėpti, — ji žvelgė į žemę, paskui beviltiškai suriko ir 
parpuolė ant kelių. — Buteliukas! Kur jis? Jis dingo! 

Ana gūžtelėjo pečiais. 

— Tebūnie. Jį pasiėmė žyniai. Nesvarbu. Geriau, kad jo nėra. 
Tiek žmonių mirė... 

— K3 turi galvoje sakydama, tiek daug žmonių? Kodėl daug? 

— Daug. Ne vien Hasanas. Per tūkstančius metų daugybė 
žmonių kartų. Nesvarbu, kas tame buteliuke, ir nesvarbu, ar 
jie Izidės, Sechmetos, Amono ar Atumo žyniai, bet šis skystis 
skirtas ne mums. Tad tegrįžta pas dievus. 
nušvito prožektoriai. Nakties orą sudrebino plojimai. 

— Baigėsi. Reikia eiti. Palik tai. Viską palik čia, deivės salo- 
je, - pasilenkusi ji pasiėmė skarą. — Statulą, anchą, buteliuką. 
Teprasmenga jie smėlyje ir dingsta. 

Ji atsigręžė į palmes, iš tamsos išniro figūra. Tobis. 

— Kaip ėjosi? Ar pavyko? — pažiūrėjęs čia į vieną, čia į kitą, 
kilstelėjo antakį. - Na? Kas atsitiko? 

Serina gūžtelėjo pečiais. 

— Praradome buteliuką. Jis tiesiog dingo. 

Ji pasilenkė ir ėmė rankioti kitus daiktus, juos krauti į krep- 
šį. Nubraukusi smėlį nuo soste sėdinčios Izidės statulos, ją taip 
pat įkišo į krepšį. Neketino jų čia palikti, dar gali prireikti. Kol 
Ana šnekėjo su Tobiu, savo pačios dovaną Izidei - mažytę aukso 
segę — patyliukais nuskandino vandenyje. Tai jos darbo įnagiai. 

— Ana? — Tobis palietė jai petį. —- Ar tau viskas gerai? 

Ana tylomis linktelėjo. Spoksojo į tamsą, nežiūrėjo į jį. 

Jis suraukė kaktą, paskui vėl pasisuko į Seriną. 

— Mums reikia eiti. Ar viską pasiėmėte? — jis apsidai- 
rė. Paskui stabtelėjo ir parodė. - Štai kur tavo buteliukas. 
Matai? Nuriedėjo žemyn į žvyrduobę, - pasilenkė ir jį pakė- 
lė. - Ana? 

Matyt, jo negirdėjo. Mintyse ji vis dar tyrinėjo aidinčias 
dykumos erdves. Tobis gūžtelėjo, pažvelgė į Seriną. 

Ši paėmė iš jo buteliuką. 

— Aš juo pasirūpinsiu, — įkišusi į krepšį ant peties, palietė 
Anai ranką. - Pasirengusi? 

Ana lėtai linktelėjo. Nusigręžė nuo upės, paėmė ištiestą 
Tobio ranką. | | 

Vandens pakrašty jiems už nugarų tvyrojo gili tyla. Nuščiuvo 
nakties garsai. Ši mažytė salos dalelė akimirką sulaikė kvapą, 
paskui garsai pamažu grįžo, vanduo vėl skalavo krantą. 

Endis laukė jų netoli prieplaukos. 

— Na, ką apie tai manote? — šyptelėjo Anai. - Pasakiška, ar ne? 

Ana linktelėjo. 

— Tikrai pasakiška. 

Ji priglaudė rankas prie veido, patrynė jį nuvargusiu mostu, 
bandė pabusti. Vis dar jautėsi keistai atsiribojusi, atitrūkusi. 

— Tik tu, žinoma, to nematei, - Endis prisilenkė arčiau 
Anos. - Ar tikrai įsivaizduoji, kad nepastebėjau, kaip pa- 
sprukote? 

Suraukusi kaktą, ji žingtelėjo atgal. Užuodė nuo jo sklin- 
dantį alkoholio kvapą. 

— Endi! 

— Manau, pasislėpei krūmuose su meilužiu! Netiki manimi, 
ar ne? Netiki, kad jis sukčius. 

— Endi! — Tobis paleido Anai ranką ir žingtelėjo jo link. — 
Man to gana! Ką iš tikrųjų nori tuo pasakyti? 

— Kad esi žmogžudys, melagis ir niekšas ir kad turėtum lai- 
kytis toliau nuo padorių moterų. 

Endis išsitraukė iš kuprinės butelį ir gurkštelėjo. 

— Tobi, ne! — sukrėsta Ana ūmai sugrįžo į tikrovę. Čiupo Tobį 
už rankovės ir pratarė: - Palik. Nesmok jam. Jis tik ir nori... 

Nebaigusi sakinio, Ana nutilo ir papurtė galvą. Pakėlė ran- 
kas prie smilkinių ir abejingai žvelgė į jį. Jai vėl kažkas darė- 
si. Dabar aplink juos būrėsi žmonės. Ji matė, kaip jie spokso, 
tarpusavy kuždasi, o Endis mojuoja buteliu. Matė, kaip Benas 
tiesia ranką į Endį, ramiai atima butelį, matė Omarą, kalban- 
tį jiems. Jis stovėjo tarp Endžio ir Tobio ir mosikavo. Tuo pat 
metu ji matė ir didelę baltą saulę, akinančią raudonai auksinę 
dykumą, - reginį vyro akimis, užgožiantį visa kita. Jų balsai 
atsitraukė. Buvo nuslopinti. 

Jos pėdos lėtai mynė laivų link. Ji matė upe atplaukian- 
čius laivus, gabenančius žiūrovus kitam šviesų reginiui, kuris 
turėjo tuoj pat prasidėti. Dabar neberegėjo nei Serinos, nei 
Tobio. Paklaikusi dairėsi aplink. Akys lakstė į šalis. Ji matė 
kopas, vėjas nešė smėlį, temdė akis, badė veidą, o toli viršuje 
žėrėjo žydras dangus. Paskui šalia jos vėl atsirado Endis. Jis 
šypsojosi, atkišo jai ranką. 

— Bičiuliai, prašau. Mums reikia grįžti į laivą. Virėjas bus 
pagaminęs nuostabią vakarienę, - Omaras it piemuo suginė 
bandą. - Prašau visų paskubėti. Ibrahimas mane užmuš, jei 
pavėluosite vakarienės! - pasakė jis šyptelėjęs ir nubėgo su- 
rinkti draugėn savo turistų, bijojo, kad tamsoje jų nepamestų. 

Ana atsiliko. Ji vėl papurtė galvą, stengėsi susitelkti. 

— Kur Iobis? 

Endis nusijuokė. 

— Jį tikriausiai pačiupo Interpolas. Jį ir gudruolę Seriną, abu. 

Ištiesęs ranką, pagavo ją už riešo. 

— Čarlė išvyko namo. Ar žinai? Išgabenta kaip invalidė. 
To visko jai buvo per daug. Taigi galiu visą dėmesį skirti tau, 
brangute. Tau ir tavo žaviam dienoraščiui, — ir žvilgtelėjo į jos 
krepšį. — Tik nesakyk, kad jį pasiėmei. 

Ji bandė ištraukti ranką. 

— Endi, duok man ramybę! Patrauk nuo manęs savo letenas. 

Jai buvo sunku susitelkti. O dar sunkiau suvokti tai, kas 
vyksta aplink. 

Dabar visi stovėjo ramiai; sukdama kiemo pakraščiu prie- 
šais šventyklą, minia lėtai lipo žemyn laiptais į prieplauką, 
prie kurios sustojo pirma motorinė valtis. Prieš juos, tolima- 
me kanalo krante, didžiuliai akmens luitai Bigos saloje atrodė 
it juodos olos nakties šešėliuose, kur nesiekė Aglikos šviesos. 

— Ana! — staiga šalia vėl atsirado Serina. - Ar tau viskas 
gerai? 

Dabar jos buvo beveik pačiame eilės priekyje. 

— Žinoma, kad jai viskas gerai, - Endis vis dar laikėsi neto- 
liese. - Aš ją prižiūriu. 

Serina sukando lūpas. 

— Kurių galų čia atsivežei butelį degtinės? 

Jis gūžtelėjo pečiais. 

— Šalta naktis, tad pamaniau, kad būtų neblogai. Atidaviau 
Benui. Jei nori, paprašyk jo. 

— Paprašyk jo! - Serina pasipiktinusi spoksojo į jį. — Tu, 
idiote, ar įsivaizduoji, kaip įžeidi egiptiečius, ateidamas čia 
toksai girtas? 

Laivas buvo pilnas. Atsistūmęs nuo prieplaukos, pasuko į upę, 
o tuo metu pirmagaliu į juos priplaukė kitas laivas. 

Ana staiga susigriebė, kad šalia jos stovi Tobis. Ji žvilgtelėjo 

] jį ir nusišypsojo. 

— Bijau, kad Endis ketina mums visiems užtraukti gėdą. 

— Tu mane stebini! — Tobio balsas buvo negailestingas. — Na, 
jei nori apsikvailinti, manyčiau, kad jam geriau tai daryti ki- 
tur, kur mažesnis pavojus įkristi į upę! 

Sugriebęs End; už rankos, nutempė jį nuo prieplaukos 
krašto prie tolėliau stovinčio Beno. 

— Nenuleisk nuo jo akių, Benai. Jis ne visai blaivus ir įkyriai 
elgiasi! 

Palikęs Endį, vėl grįžo prie Anos. 

— Ir tu pati, Ana, ne visai gerai atrodai. Kas nutiko tenai ant 
kranto? - tyliai paklausė jis kalbėdamas jai į ausį. 

Ana spoksojo į jį suraukusi kaktą. 

— Buvo keista. 

Laivas trinktelėjo į platformą, vienas įgulos vyrų nukabino 
per turėklo tarpą permestą grandinę, kad būtų galima įlipti. 
Praėję tarp eilėmis sustatytų suolų ir pro variklį, jie atsidūrė 
erdviame paskuigalyje. Ana atsisėdo kampe, iš vienos pusės — 
Serina, iš kitos — Tobis. Ana papurtė galvą. 

— Manau, esu pavargusi, ir tiek. Labai keistai jaučiuosi. 

Pakėlusi akis, pamatė į juos einant išsišiepusį Endį. Jis at- 
sisėdo priešais ją. 

Jam iš paskos atsekė Benas, atsisėdo prie jo ir gūžtelėjo 
pečiais. 

— Manau, šiam vaikinui reikia šiek tiek maisto, - linksmai 
paaiškino jis. - Po vakarienės jis vėl puikiai jausis. Na, ką ma- 
note apie reginį, ponios? Ar patiko? 

Jis pasislinko arčiau Endžio, nes aplink spaudėsi vis dau- 
giau Žmonių. 

Ana linktelėjo ir nusišypsojo. 

— Buvo gražu. 

— Nieko gero, - palinkęs į priekį, Endis palietė jai kėlius. — 
Ji jo nematė, išdykėlė. Glamonėjosi su čia esančiu ištvirkėliu 
ekskaliniu. 

Tobio veidas įsitempė, Ana suspaudė jam ranką. 

— Nereaguok. Prašau, nekreipk dėmesio, - maldavo ji. 

Endis buvo nesutramdomas. Kreipdamasis į; Aną, pakėlė 
balsą, kad užgožtų juoką, plepėjimą bei variklio gausmą cent- 
riniame laivo šulinyje. 

— Tai ar atsinešei tą žavų kvepalų buteliuką į reginį? Atrodo, 
niekada su juo nesiskiri. 

— Taip, atsinešiau, — atsakė ji šyptelėjusi. 

Motoras urzgė kitaip. Vyriškis prieplaukoje atsitraukė, pa- 
kėlė ranką, laivas pukšėdamas ėmė tolti nuo salos. Už jų visu 
grožiu iškilo žiburių nutvieksta šventykla, tarsi plūduriuojanti 
virš vandens, o jie įplaukė į platų kanalą ir pasuko kranto link. 

— Ar pavyko magija? Ar pasirodė jį saugantys žyniai Izidės 
saloje? — klausinėjo plačiai išsišiepęs Endis. 

— Taip, pasirodė. Taip, - Ana buvo nekalbi. 

— Vadinasi, tavo burtai paveikūs. Vieną, du ar triskart pa- 
trynei, ir iššoko butelio džinas, - jis atlošė galvą ir nusikvato- 
jo, jam buvo be galo linksma. 

— Tikrai taip, - Ana nusisuko, stengėsi jį sugluminti. 

— O kas bus toliau? — jis palinko į priekį ir patapšnojo jai 
kelį. - Ar jie pasirodys laive? Ar gali juos pakviesti į pašos 
vakarėlį ir kad pralinksmintų mus, kai grįšime į Luksorą? Ar 
girdite, žmonės? — sušuko atsistojęs. - Anos senieji Egipto 
vaiduokliai surengs mums pramogą. 

Iškėlęs rankas virš galvos, jis ėmė išraiškingai judinti klubus. 

- Sėskis, Endi. Tauški niekus, — timptelėjo jį už rankos Benas. 

- Jie daugiau nepasirodys, Endi, - ramiai įsiterpė Ana. - Dėl 
paprastos priežasties — palikau buteliuką saloje. Jis palaidotas 

laimė, jo niekas daugiau nebematys. Netgi tie, - kad ir kas jie 
buvo, - kas jį saugojo, tad prašau baigti. 

Jai skaudėjo galvą. Įsmeigė į jį akis, matė prieš save lyg kaž- 
kokią miglą. Paskui ėmė bejėgiškai mirkčioti. 

Endis nusijuokė. 

— Taip ir žinojau, kad galų gale jį prarasi. Šiaip ar taip, tai 
kvailas daiktas, klastotė. 

— Tai ne klastotė, Endi, - staiga jį užsipuolė Serina. — Tu 
pats — klastotė. Savimi pasitikintis, kvailas, šiurkštus ir rėks- 
mingas stuobrys! Negaliu apsakyti, kaip man pabodo klau- 
sytis tavo balso, tavo nuomonių, tavo tyčiojimosi! - palinkusi 
sau prie kojų, apgraibomis ieškojo krepšio. — Jei nori Žinoti, 
Ana nepametė buteliuko. Aš jį pasiėmiau. Jis nusipelno geres- 
nės dalios nei dūlėti smėlyje! - dabar ji rausėsi krepšyje. — Jei 
kas gali įrodyti, koks tu kvailys, tai šis jau tikrai. Tu — neiš- 
manėlis. Nieko nenutuoki apie antikvarinius daiktus. Štai 
šis — trijų tūkstančių metų senumo. 

Ji ištraukė buteliuką iš krepšio ir pamojavo prieš jį. 

— Serina! Aš jį grąžinau dievams! - Ana buvo įtūžusi. — 
Duokš man! 

— Kodėl? Tu jo nenori, išmetei jį! Aš pasirūpinsiu, kad būtų 
kruopščiai saugomas. 

— Ne, Serina! Tas buteliukas atnešė mirtį dešimtims, galbūt 
šimtams Žmonių... 

— Vien todėl, kad jie nežinojo, koks tai daiktas. O mes žino- 
me! Elgsimės su juo pagarbiai, kaip dera. Prižiūrėsime jį. 

— Trijų tūkstančių metų senumo? Štai šitas? - Endis sunkiai 
klestelėjo ant sėdynės. Nekantriai gūžtelėjęs pečiais, ištraukė 
ranką iš Beno varžtų. 

— Taip, Endi, šitas, - Serina sūpavo buteliuką delne. — Jis 
toks šventas. Toks nepaprastas. 

Atsisėdusi žiūrėjo į jį, žinodama, kad į ją nukrypo mažiau- 
siai koks tuzinas akių porų, kol aplink susibūrę keleiviai laukė, 
kas bus toliau. Motoro garsas pakito, vairininkas pasuko kita 
kryptimi, akimirką padvelkė dyzelio dūmais, staiga kvapas 
išsisklaidė, laivą vėl čaižė šaltas aštrus vėjas. Seriną nukrėtė 
šiurpas. Ji pažvelgė į Endį. 

— Ar žinai, kas atsitiks, jei tau jį duosiu? - ji stengėsi perrėk- 
ti motoro triukšmą ir laivo bortą taškantį vandenį. 

— Kas gi? - išsišiepė Endis ir atkišo ranką. - Parodyk jį man. 

— Jei jį tau duosiu, čia pat laive pasirodys kobra. Mirtinai 
nuodinga pikta gyvatė, — ji šyptelėjo. — Ir tave nužudys! 

— Gana! - Ana pasilenkė į priekį, čiupo buteliuką jai iš ran- 
kų. — Tai trunka per daug ilgai. 

— Parodyk man! - Endis ištiesė į ją ranką. - Kalbėk. Parodyk 
man tą magišką gyvatę! Noriu ją pamatyti! O jūs, ar neno- 
rite? — mostelėjo jis aplink susirinkusiems keleiviams. — Tai 
būtų jaudinantis reginys, ar ne? — atsistojo ir svirduliuodamas 
atkišo Anai ranką. 

— Endi, tu kvailys! - Ana turėjo pakelti balsą, kad ją išgirstų. 

— Atiduok! - Serina sugriebė Anai riešą. 

— Ne. Ne, Serina, apgailestauju, - pasakė Ana nuo jos atsi- 
traukdama. - Jis priklauso kitam amžiui ir kitiems žmonėms. 
Jie nori, kad jį turėtų jų dievai. Luiza bandė jį atiduoti Nilui. 
Dabar mano eilė! 

Ji atsistojo, pasisuko veidu į vandenį. 

— Ne! - nuaidėjo per upę Serinos klyksmas. - Neišmesk jo! 

— Viskas gerai, aš turiu jį! - Endis pasviro į priekį, pastūmė 
Aną, kuri tuo metu pakėlė ranką ir iš paskutinių jėgų sviedė 
buteliuką į laivo kilvaterį. 

Endis nesugavo jos rankos, neteko pusiausvyros, o kai ji 
klestelėjo ant suolo, apsisuko, griebėsi už turėklo, susverdėjo, 
persisvėrė ir nėrė stačia galva į vandenį. 

— Endi! — Serinos riksmą aidu atkartojo kiti laivo keleiviai, 
o įgulos vyrai, atsigręžę ir supratę, kas atsitiko, metė prietai- 
sus, pristabdė ir ėmė sukti aplink. 

— Ar matote jį? - Tobis su Benu spoksojo į tamsų vandenį. 

— Žibintus! Ar kas turi žibintą? — Tobis nuspyrė batus ir sto- 
vėdamas ant suolo apžiūrinėjo upę. Kai keletas silpnų šviesos 
pluoštų nušvietė vandenį už dabar jau plūduriuojančio laivo, 
jis paniro. 

Benas ištiesė ranką už borto, stengėsi atrišti vieną senų 
kamštinių gelbėjimosi diržų. 

— Štai, Tobi! — ir metė jam, kai vėl pasirodė Tobio galva. 
Paskui šalia jo į vandenį plekštelėjo du kiti diržai. 

— Endi! Endi, kur tu? - Serina buvo persisvėrusi per bortą, 
kai vienas įgulos narių egiptiečių šoko į vandenį netoli Tobio. 

Netrukus iš tamsos išniro kiti laivai, sukosi aplink juos, 
daugybė keleivių, ištiesę kaklus per bortą, spoksojo į tamsą. 
Endžio vis dar nebuvo matyti, kai pasirodė greitasis kateris ir 
prožektorius staiga apšvietė visą sceną. Dabar vandeny buvo 
du, paskui trys vyrai — visi nardė. 

— Vanduo juodas kaip degutas! - sušuko išniręs Tobis, 
braukdamas lašus nuo akių. - Tamsu, nors akin durk. 

Praskirdamas vandenį, jis lėtai suko ratu, apžiūrinėjo aplink 
save atšvaitus. 

Ana nuėjo nuo turėklų ir atsisėdo, suėmė galvą rankomis. 

- Jis negyvas, ar ne? Tai mano kaltė! Dievai jį pasiėmė! Aš 
nužudžiau jį! 

Pažvelgusi į baltą Serinos veidą, išvydo jos skruostais rie- 
dančias ašaras. 

Serina nusisuko, įbedė akis į vandenį. 

— Jei kas ir kaltas, tai aš, - sušnabždėjo ji. —- Aš jį paskatinau. 
Ištraukiau buteliuką. 

Dabar su Tobiu plaukiojo keli vyrai, jie nardė aplink laivą. 
Už jų pasirodė dar vienas kateris, šįkart jie pamatė, kad laivo 
priekyje susibūrę vyrai dėvi policininkų uniformas. 

— Jie suras jį! - Benas atsisėdo prie Anos, uždėjo plaštaką 
jai ant rankų. - Jis geras plaukikas, ne toks kaip aš, antraip 
būčiau su jais vandenyje. 

— Jis buvo toks girtas! - purtydama galvą, pasakė Serina. 

- Žinau. Bet ir Nilo raja nenugalėtų Endžio. 

Vargu ar Benas tikėjo savo paties raminančiais žodžiais. 
Kiek pasėdėjęs, jis vėl atsistojo ir prisijungė prie kitų, beviltiš- 
kai apžiūrinėjančių vandenį. 

— Jie neras jo. 

Ana žvelgė į Seriną. Dabar laive tvyrojo keista tyla, nesi- 
girdėjo nei motoro, nei linksmo vandens teškenimo į bortus. 

Kiti keleiviai tyliai sėdėjo, dairėsi aplink, buvo taip sukrėsti, 
jog prarado amą. 

Serina papurtė galvą. 

— Kaip sakai, jį pasiėmė dievai. Jis iš jų tyčiojosi, Ana, tad 
turėjo už tai sumokėti, — tai pasakiusi, prikando lūpą. 

Laivą vos krėstelėjo, kai, priplaukus kateriui, įlipo du turiz- 
mo policijos pareigūnai. Gyvai persimetę keliais žodžiais su 
laivo kapitonu, jiedu nuskubėjo į paskuigalį, kur sėdėjo Ana 
ir Serina. 

Vienas pareigūnas atsisėdo prie jų. 

— Ar šis džentelmenas gėrė degtinės? 

Abi moterys linktelėjo. 


— Buvo labai girtas? 

Aukštesnis, tikriausiai vyresnysis pareigūnas angliškai kal- 
bėjo su akcentu, tačiau sklandžiai. 

Ana pasižiūrėjo į jį ir atsakė: 

— Taip, jis buvo labai girtas. Nežinia, kodėl atsinešė butelį 
degtinės. Atsistojo ir... — ji stabtelėjo, pajutusi, jog vėl apsi- 
verks, — nėrė žemyn galva. 

— Vanduo labai šaltas, - pasakė vyras purtydamas galvą ir 
niūriai pažvelgė per bortą. - Ar jis mokėjo plaukti? 

— Taip, — atsakė prie jų prisijungęs Benas. — Ir gerai. 

— Tai nekokia žinia. Tuomet turėjo iškilti, šaukti, — parei- 
gūnas gūžtelėjo pečiais. - Ya//ah! 

Jis pasisuko į savo palydovą, paskubomis persimetė su juo 
keliomis išraiškingu pusbalsiu ištartomis frazėmis, paskui 
abu grįžo pas kapitoną, kuris stovėjo prie vairo, purtė galvą ir 
visąlaik šluostėsi rankas alyvuotu skuduru. 

Plaukikai vienas po kito sulipo į laivus. Ana matė, kaip vėl 
iš vandens išniręs Tobis žiūri į vyriškį policijos kateryje. Jis 
purtė galvą, bet vyriškis persisvėrė ir padavė ranką, ji pamatė, 
kad Tobį ištraukia iš vandens. Po kelių minučių jis sugrįžo 
į laivą ir tuoj pat buvo apgaubtas pledu. Drebantis iš šalčio 
Tobis priėjo prie jos. 

— Jis tiesiog dingo. Vanduo tarsi rašalas tamsoje. Jei pakeli 
akis, matai šviesą, bet apačioj nieko. Nieko! 

— Gerai padarei, kad nėrei jam iš paskos, - Ana palinko į 
priekį, palietė ranką. Ji buvo šalta kaip ledas. 

Jis papurtė galvą. 

— Šokau nepagalvojęs. Reikėjo palaukti. Matyčiau, kur jis 
išnyra. 

— Jis neišniro, Tobi, - Serinos veidu liejosi ašaros. - Mes visi 
žiūrėjome. 

Daug laiko prabėgo, kol keleiviai pasiekė laivą. Įgula juos 
pasitiko iškilmingais veidais ir iškart pakvietė į valgomąjį. 
Omaras skubiai pasiuntė Tob; pas gydytoją, kad jį apžiūrėtų, 
ilgai mirkus Nilo vandenyje, o visi kiti klusniai suėjo į valgo- 
mąjį ir susėdo. Nė vienas nebuvo išalkęs, tad netrukus po du 
ir po tris pasitraukė į kajutes. Serina nusekė Anai iš paskos į 
jos kajutę, jiedvi atsisėdo ant lovos viena šalia kitos. 

— Tai buvo nelemtas nelaimingas atsitikimas, Ana, - pasakė 
Serina apkabindama savo bičiulę. - Jis buvo girtas. 

— Tai mes kaltos. Mudvi abi jį paskatinom. Jei nebūčiau iš- 
metusi buteliuko, to nebūtų įvykę. 

Ana šnairavo į sieną. Jai su akimis kažkas negerai. Ji vėl 
išvydo saulę, smėlį, nuolat šlamančius aukštos palmės lapus. 

— Ne. Tai galėjo bet kada atsitikti. Kad ir čia, šiame lai- 
ve! Toks buvo Endis! - Serina gūžtelėjo pečiais. — Jis buvo 
kvailys. Didelis, paikas, piktas ir melagis... - staiga ji vėl ėmė 
smarkiai kūkčioti. 

Ana atsistojo, papurtė galvą, patrynė akis. 

— Atnešiu ko nors iš baro. 

Kiek padelsusi pasuko prie durų ir išėjo į tuščią koridorių. 

Prie baro stovėjo Ibrahimas. Svetainėje buvo keletas žmo- 
nių, jie sėdėjo grupelėmis ant sofų kambario kampe ir šnekė- 
josi prislopintais balsais. Anai įžengus, Ibrahimas pažvelgė į 
ją ir paklausė: 

— Ar nešiojate amuletą? 

Ji linktelėjo. 

Ibrahimas gūžtelėjo pečiais. 

— Dievai vis dar galingi, madmuazele. Man gaila pono 
Endžio, bet tokie dalykai nutinka. Insballah! 


— Jis nenusipelnė mirties, Ibrahimai. 

Ana užsiropštė ant taburetės ir nuvargusiu judesiu atsirėmė 
alkūnėmis į barą. 

— Tai ne mums spręsti, madmuazele. 

— Ar galėjau jį išgelbėti? - ji pažvelgė jam tiesiai į akis. 

Jis nenuleido nuo jos žvilgsnio. 

— Ne, jei parašyta, kad tokia jo lemtis. 

— Aš tikiuosi, kad dar išgirsime jo balsą, kad, plaukdamas 
po vandeniu, užropojo kur nors ant uolų. Kad jį ras gyvą. 

Ibrahimas vos kryptelėjo galvą į šoną. 

— Viskas yra įmanoma. 

— Bet nebūtinai. 

Jis vėl gūžtelėjo pečiais. 

— Tai Alacho valia, madmuazele. 

— Tai kas bus? Ar bus atidėta kelionė? 

Jis ir vėl gūžtelėjo pečiais. 

— Rytoj atvyks policija. Ir turizmo bendrovės atstovas. 
Omaras su jais susitiks. Manau, jie jus pakvies. Tai labai ma- 
žas laivas. Visi pažinojo poną Endrių. Visi liūdi. 

Ji lėtai linktelėjo. 

— Dabar tiesiog norisi susirangyti ir pamiegoti. 

— Ar norite ko nors išgerti? 

— Taip, prašyčiau. Ir Serinai. 

Jis linktelėjo. 

— Atnešiu jums į kajutę. Jūs eikite, - pasakė ir pasisu- 
ko į lentyną už nugaros, paskui vėl greitai žvilgtelėjo į ją. —- 
Madmuazele, nenusikabinkite amuleto. Nė vienos sekundės. 
Jums dar gresia pavojus. 

Ji suraukė kaktą. Ranka savaime pakilo prie kaklo. Ji norė- 
jo paklausti, kodėl jis tai pasakė. Bet jis buvo užsiėmęs, atsu- 
kęs nugarą, ūmai ji suvokė nebenorinti šito žinoti. Ne dabar. 
Daugiau nebeištvertų. 

Serina gulėjo ant lovos su Luizos dienoraščiu rankose. 

— Tikiuosi, neprieštarausi. Palikai krepšį atvirą ant staliuko 
prie lovos, tad panorau perskaityti kelis paskutinius puslapius. 
Maniau, tai padės atitrūkti nuo kitų dalykų. 

Ana atsisėdo prie jos. 

— Gera mintis. Ibrahimas atneš mums gėrimo į kajutę. Įtariu, 
atneš tokio, kuris išvers mus iš koto, — ji šyptelėjo nuvargusia 
šypsena. — Na, tai kas nutiko Luizai? 

Serina atsisėdo, nuleido kojas ant grindų. 

— Manau, reikėtų tau pačiai paskaityti. 

Kai pasigirdo švelnus beldimas į duris, ji pakėlė galvą, pri- 
ėjo prie durų, jas atidarė ir paėmė iš Ibrahimo padėklą. 

— Prašau. Tai iš kojų verčiantis gėrimas, - pasakė ji statyda- 
ma Anos taurę ant staliuko prie lovos, paskui atsargiai uos- 
telėjo savo pačios gėrimą. — Jis musulmonas ir blaivininkas, 
bet maišo gan stiprius gėrimus. Be abejonės, tai ilgo netikėlių 
aptarnavimo padarinys, - ilgesingai šyptelėjusi, kiek patylė- 
jo. - Nebegalvok apie tai, Ana. Tu dėl to nekalta. Tai įvyko 
todėl, kad jis kaip kvailys nusigėrė. 

Ana linktelėjo. Jautė, jog tuoj pravirks. 

— Palieku tave skaityti, - sušnabždėjo Serina. —- Rytoj pasi- 
šnekėsime. 

Jai išėjus, Ana kelias minutes sėdėjo nejudėdama, paskui 
paėmė stiklinę. Nusispyrė batus, atsilošė į pagalves, pasiėmė 
dienoraštį. Serinos tiesa. Liko tik keli smulkiai prirašyti la- 
pai, jie padės atitrūkti nuo dabarties: aišku, jos laukia bemie- 
gė naktis. 

Kol Katerina gulėjo, visi trys laivai kelias dienas liko prie- 
plaukoje. Kai ji sustiprėjo, kad galėtų grįžti į Ložosą, Fildingai 
su Foresteriais paliko Skarabėją ir vėl leidosi į ilgą kelionę į 
šiaurę. Po to, kai Luiza išlipo iš lordo Karsterso laivo gimdy- 
mo dieną prieš aušrą, šis nebesirodė. Seras Džonas apklausė 


laivo kapitoną — tas gūžtelėjo ir išraiškingai žvilgtelėjo į dan- 
gų. Apieškoję laivą, nerado nei mažos, nei didelės gyvatės. 

Luksore Luiza apsisprendė. 

— Grįšiu garlaiviu į Kairą, - pasakė ji Foresteriams po va- 
karienės, jiems vos prisišvartavus prie kranto. - Buvote tokie 
malonūs ir svetingi, bet noriu vėl pamatyti savo berniukus. 

Kajutėje Luiza pradėjo krauti tapybos reikmenis. Tris su- 
tvarkys drabužius, bet šie daiktai ypatingi. Juos tiek kartų 
krovė Hasanas. Atvėrusi vieną eskizų albumą, ilgai žiūrėjo 
jam į veidą, į meilės kupinas tamsias akis, į švelnias lūpas, į 
rankas, kurios buvo tokios stiprios ir jautrios. 

Kajutėje buvo labai karšta, ji sustūmė langines. Toli upėje, 
palei palmėmis apaugusią pakrantę, stovėjo eilute išsirikia- 
vusios dahabėjos. Daugiausia į šiaurę atsuktais priekigaliais. 
Daugumai europiečių sezonas baigėsi, atėjo metas leistis Nilu 
žemyn Kairo link, paskui į Aleksandriją ir Viduržemio jūros 
pakrante atgal į Europą. 

Ji padėjo eskizų albumą, priėjusi prie lango, žvelgė į prie- 
blandą. Žemai virš Tebų kalvų kybojo saulė it tamsiai raudo- 
nas kamuolys, metantis ryškų atšvaitą vandenyje. 

Jai už nugaros kajutėje kažkas pasigirdo, tai buvo tik jaus- 
mas, jog ji ne viena. Net neatsisukusi, ji žinojo kas tai. 

— Bandžiau grąžinti buteliuką tavo dievams, - tyliai su- 
šnabždėjo ji. - Bet jis kiekvienąkart grįžta. Ką norėtum, kad 
padaryčiau? 

Ji nebijojo. Ir toliau žvelgė per vandenį. Kažkur ten, kur 
prieš apsigaubdami tamsa kalnai nusidažo kraujo spalva, stovi 
šventykla, ten žyniai garbina dievus, kuriems paskiria nemir- 
tingas savo sielas. 

Ant stalo jai už nugaros kažkur tarp dažų ir teptukų guli į 
drėgną šilką suvyniotas buteliukas. Saulei pasislėpus už kalvų, 
kajutėje darėsi tamsu, pirmas naktinio oro šnabždesys suvir- 
pino vandenį. Ji užsimerkė. 

Pasiimk jį. Prašau pasiimti ją. 

Žodžiai taip stipriai nuaidėjo jos galvoje, jog ji garsiai suriko. 

Upės pakrante išsirikiavusiuose laivuose įsižiebė lempos; 
dingo kalnai, viena po kitos suspindo žvaigždės danguje. 

Netoliese pasigirdo garsus beldimas į duris, įžengė Tris su 
žvakide, kurią garsiai trinktelėjo ant stalo. 

— Ar padėti jums apsirengti, ponia Šeli? - moteriškės vei- 
das buvo surūgęs. Piktas. Po kelių sekundžių Luiza sužino- 
jo kodėl. 

— Seras Džonas sako, kad į garlaivį visos vietos parduotos. 
Laisvų kajučių iki kitos savaitės nebus, taigi turėsite kiek il- 
giau pasilikti su mumis. 

Išreiškusi nepritarimą prunkštelėjimu, pasisuko atnešti 
ąsočio su vandeniu. 

Luiza stovėjo ir liūdnai spoksojo jai iš paskos. Norėjo išva- 
žiuoti iš Egipto. Norėjo užversti gyvenimo lapą, kur kiekvie- 
nas dykumos oro dvelksmas žadino mintis apie vyrą, kurį ji 
mylėjo ir kuris mirė dėl jos. 

Jos žvilgsnis užkliuvo už stalo. Sekundę sustojo širdis. Ji 
pagalvojo, kad buteliukas dingo. Paskui jį pamatė: mažytį, 
purvinoje skepetoje, užkištą už dėžutės su anglies pieštukais. 
Kai Tris trinktelėjo žvakidę ant stalo, ištiško vaškas. Nuo 
purvino šilko nutįso varvekliukas, mažas it miniatiūrinis sta- 
laktitas. Atrodė toks pat senas, kaip stiklas po apdangalu. 

Žiūrėdama į jį, jau žinojo, ką turi daryti. Kitą dieną pa- 
prašys Mohamedo, kad nuvežtų ją į Kapų slėnį: palaidos bu- 
teliuką smėlyje po deivės atvaizdu, nes būtent ji privalo nu- 


spręsti jo lemtį. 


Anai apsunko vokai. Ji vėl gurkštelėjo. Ibrahimas įmaišė į gėri- 
mą ne tik brendžio, bet ir dar kai ko. Kažko keisto, kartaus, ko 
ji negalėjo nuspėti. Dienoraštis ūmai nukrito ant apkloto, mie- 
guista ji spoksojo į kajutės langą. Nors ant staliuko prie lovos 
degė lempa, ji vis tiek matė žvaigždes virš horizonto. Atsidususi 
ištiesė ranką ir išjungė šviesą. Norėjo bent kiek pailsinti akis, 
paskui palįsti po dušu, atsikratyti nakties sąstingio ir skausmo. 

Jai vėl pasinėrus į miegą, priartėjo šešėliai, sustiprėjo šnabž- 
desiai smėlyje. 

Ją pažadino saulė. Karšta. Raudona. Veidas degė it ugnis. 
Juto šiurkščius dūrius plaučiuose įkvėpdama orą, girgždantį 
smėlį sandaluose. Ji lėtai žingsniavo šventyklos įėjimo link, 
purtė galvą, kad išsklaidytų, regis, ją gaubiančią miglą, šliau- 
žė smėliu tarsi gyvatė, pleveno oru su sakalu ir ratus sukančiu 
visada budriu maitvanagiu. 

Ji pakilo it neturėtų šaknų, apimta pykčio, paskui sustingdy- 
ta baimės, kai prisiartinę dievai papurtė galvas ir pasuko šalin. 

— Ana? Ana! 

Balsai aidėjo jos galvoje, paskui nuslopo, pietų dykumos 
vėjo nunešti. 

— Ana? Ar girdi mane? O, Dieve, kas jai nutiko? 

O ji šypsojosi saldžiam gėlių ir vaisių kvapui, kuris dvelkė 
per smėlį iš šventyklos pastatų. Tai buvo anyžių, cinamono, 
krapų, čiobrelių, figų ir granatų, alyvuogių ir vynuogių bei 
saldžių sultingų datulių kvapai. Kruopščiai laistomų daržų 
žolės, smilkalų kambarių sakai ir aliejus. 

Ji siekė akinamos šviesos. Pajuto delnuose sodraus vyno ir 
medaus lipnumą. O mylimas Ta-Meros krašte, potvynio ir 
ugnies šalie. 

— Ana! - tai buvo Tobio balsas ir plaštakos jai ant pečių, 
rankų. - Ana, kas atsitiko? 

Jis buvo labai toli, o jo balsas tolimo laiko aidas. Paskui pa- 
sigirdo kitų balsų, akis nušvietė ryškios šviesos, pirštai Čiupi- 
nėjo pulsą. Ji gūžtelėjo. Jie taip toli ir tokie nesvarbūs. Tamsiai 
raudoname spindesy leidosi saulė. Netrukus dykumoje nušvis 
žvaigždės: didinga upė padangėje, paukščių takas, apačioje — 
upės atšvaitas ir už visas kitas ryškesnė šventoji šuns Žvaigždė 
Septas dievui Ozyriui prie kulnies. 

Paskui viskas aptemo. Ji miegojo. Pabudusi juto šalto salste- 
lėjusio Nilo vandens skonį ant lūpų. Ir vėl balsai, aidintys per 
nenusakomus tolius, paskui tyla ir tamsa. 

— Ana! Ana, ar vyksti į namus? — paklausė Serina. 

Bet tai buvo namai. Dievų namai, saulės dievo Ra šalis. 

Keista, ji automobilyje. Juto, kaip darda ratai, girdėjo signa- 
lų garsus, užuodė išmetamąsias dujas, bet viskas buvo kaž- 
kur toli. Pečius apkabino tvirta ranka, į kurią mielai atsirėmė. 
Kūnas buvo nepakeliamai pavargęs, bet smegenys dar ilgėjosi 
dykumos ir saulės. 

Ji vėl užmigo. Reaktyvinių variklių kauksmas jos galvoje 
virto galingo krioklio šniokštimu, vandens sūkurius po tam- 
sia Nilo uola nutvieskė vaivorykštė, nuo gudrono tako kylantis 
lėktuvas priminė laisvai sklandantį didįjį sakalą, kurio akimis 
galėjai apžvelgti visą Egipto kraštą. 

Ji klusniai gurkšnojo vaisių sultis, krimstelėjo duonos. Vokai 
užsimerkė. Galvoje vėl siautė vėjas, beprotiška smėlio audra, 
virš debesų šmėkštelėjo nuožmus dykumos žaibo kardas, ku- 
ris niekada neatneša lietaus. 

Susižvalgę Serina su Tobiu susiraukė. Kai stiuardesė dar 
atnešė maisto, rankos mostu parodė, kad nereikia. 

Anglijoje buvo apšerkšniję, atšiauru. Važiuojant taksi, Ana 
krustelėjo. Balsas galvoje tapo irzlus. Jos akimis spoksanti bū- 
tybė sunerimo. Kur saulė? 


Su kiekviena sekunde Ana vis silpo. 


— Apgailestauju, kad viską tau užkraunu, mama. Nežinojome, 

kur ją dėti, - staiga aiškiai suskambo Tobio balsas. Jis vis dar 
laikė ją apkabinęs ranka, vedė ir teikė stiprybės. - Ji gyvena 
viena, o pas Seriną, kaip sakėme, įsikūrusi Čarlė, taigi ten 
nėra vietos, be to, nežinau, kaip pranešti jos šeimai. 

— Vesk ją į viršų, brangusis, - atsakė jam malonus, žemas, 
mandagus ir ramus balsas. - Tegu ji pamiega. Gydytojas jau 
pakeliui. 

Ji pasinėrė į minkštus šiltus patalus, juto, kaip ją apkabi- 
na, paguldo ant pūkinių pagalvių vėsioje angliško miegamojo 
tamsoje. 

Pamažu varžtai atsileido: jai miegant po šalta šiaurės pa- 
dange, kas akimirką grėsmė jos gyvybei silpnėjo. Egiptas 
buvo toli. 

Pažvelgęs anglų moters akimis į keistą svetimą pasaulį, 
Sechmetos žynys ūmai pajuto nenugalimą baimę. 

Esu vakar ir šiandien, turiu galią 
antrąkart gimti. 
Teivyksta, ką įsakė Amonas Ra, dievų karalius, 
didis dievas, 
valdovas visko, 
kas iš pradžių atsirado. 


Karštligė, nusinešusi visus pirklio namų gyventojus, sukre- 
čia kaimynus ir bičiulius. Sūnėnas atvyksta pasiimti jo turtų, 
krauna į dėžes, gabena į turgų. Paskui savaitėmis, mėnesiais 
daug pinigų pereina iš rankų į rankas. Žavus buteliukas, 
derama dovana poniai, su rašteliu, kur abrašyta jo legenda, 
stovi lentynoje viliodamas žvilgsnius. Stibrūs įtūžę žyniai 
kaunasi vienas su kitu dangaus erdvėje, drasko ietimis tamsos 
uždangas. 

prekę parduoda gražiam jaunuoliui meile švytinčiomis akimis, 
kuris ieško dovanos ypatingajai savo poniai. 

— Ana, ar pabudai? 


Frensė Heivord pastatė padėklą prie durų, priėjusi prie lan- 
go, atitraukė sunkias užuolaidas, - skiaučių antklodę užliejo 
skysta žiemiškos saulės šviesa. Atsisuko pažiūrėti, kaip lai- 
kosi jos globotinė. Moteris, kurią pamatė, gulėjo apramstyta 
pagalvėmis, išblyškusi ir labai liesa, ilgi tamsūs plaukai drai- 
kėsi ant pagalvės. Lėtai prasimerkė didelės žalios akys, kad 
pirmąkart aiškiai matytų kambarį: išsekimas ir įtampa įrėžė 
gilius šešėlius. 

Per paskutines dienas protą gožianti, tik egzistuoti leidžian- 
ti užmarštis palengva malšo. Patogiau įsirėmusi į pagalves, ji 
nusišypsojo Frensei. Kambaryje kvepėjo vazoje ant stalo prie- 
šais langą pamerkti rausvi hiacintai, bet staiga viską užgožė 
stiprios kavos ir skrebučių kvapas. 

— Kaip jautiesi? 

Padėjusi padėklą Anai ant kelių, Frensė atsisėdo šalia. Ant 
padėklo buvo dar vienas puodelis kavos, paėmė jį, nenuleis- 
dama akių nuo Anos. 

Ana papurtė galvą. 

— Sutrikusi. Apspangusi. Atminty tokia sumaištis. Regis, ji 
dar negrįžta. 

Ji paskubomis žvilgtelėjo į Frensę. Jos šeimininkė buvo 
aukšta moteris neklusniai garbanotais žilais plaukais, tvirto 
sudėjimo ir gražaus veido. Tobis buvo panašus į ją. 

Ji tvirtai sutiko Anos žvilgsnį ir nusišypsojo. 

- Ar turiu pakartoti? Aš - Tobio motina Frensė. Čia esi jau 
tris savaites. Ar prisimeni, kas toksai Tobis? — paklausė, pa- 
šaipiai kilstelėjusi antakį. 

Ana žaidė su skrebučio riekele. Nesulaukusi atsakymo, 
Frensė kalbėjo toliau: 

— Sutikai jį plaukiodama Nilu. Ten būdama paskutinėmis 
dienomis susirgai. Tobis su bičiule Serina nežinojo, ką daryti, 
tad atgabeno tave čionai. 

— Ir prižiūrėjote visai nepažįstamą? — Ana trupino pirštais 
skrebutį. 

— Man buvo malonu. Bet ir neramu, brangioji. Tikriausiai 
turi draugų ir šeimą, kurie nežino, kur tu. 

Ana paėmė kavos puodelį, švelniai papūtė karštus garus. 
Kvapas giliai įsirėžė smegenyse, ji susiraukė, stengėsi atgai- 
vinti atmintį. Buvo sunku, it koks sapnas, nuplaukiantis vos 
pabudus. Smėlio kopų ir virpančio karščio, spindinčios žydros 
upės, palmių žalumos vaizdai, bet jokių veidų, vardų, nieko, 
už ko būtų galima užsikabinti. Ji dar gurkštelėjo kavos ir vėl 
suraukė kaktą. 

— Tobis norėjo sužinoti, ar tau pabustų atmintis, jei parvež- 
tume tave į namus. Jeigu jautiesi gana stipri, tą būtų galima 
padaryti. 

Frensė stebėjo Anos veidą. Ana pakėlė akis. Umai jos veido 
išraiška pagyvėjo. 

— Ar žinote, kur gyvenu? 

Frensė šyptelėjo. 

— Taip, tiek išties žinome! Bet negalėjome tavęs palikti vie- 
nos, ar ne? Ir nežinojome, kam paskambinti. Tobiui kažką 
pasakojai apie savo šeimos aplinkybes, bet jis neprisimena nei 
pavardžių, nei adresų. 


Vėliau tą pat popietę jie važiavo taksi per Londoną, Ana vilkė- 
jo kelnėmis ir elegantišku nertiniu, pasiskolino juos iš Frensės 

drabužių spintos, nes pūtė žvarbus kovo vėjas. Visi drabužiai 
jos lagamine, kuriuos dėvėjo keliaudama, buvo lengvi, vasari- 
niai. Nieko, kas galėtų apsaugoti nuo gatves šluojančio, afišų 
lentas dardinančio pietryčio, - ant šaligatvių mėtėsi šiukšlių, 
o aukštai virš gatvės aimanavo televizijos antenos. 

Kai taksi sustojo Notinghile priešais mažą gražų namą su 
terasa, jie išlipo. Ana stovėjo ir žvelgė į šiltos pilkos spalvos 
plytas, kvadratinius karalienės Onos laikų stiliaus langus su 
siauromis geležinėmis dėžėmis palangėse, į mėlynas paradi- 
nes duris su stoglangio pusmėnuliu ir mažytį sodelį priešais. 
Atrodė pažįstama, bet kažkas keistai svetima. 

— Atrodo gražiai, - pasakė ji kreivai šyptelėjusi. - Ar esate 
tikras, kad čia gyvenu? 

— Niekuo nesu tikras, — atsakė Tobis lengvai apglėbdamas ją 
per pečius. — Pažiūrėk, ar turi raktą. 

Metusi į jį aštrų žvilgsnį, pasirausė krepšyje ir ištraukė ry- 
šulį raktų. 

Namas dvelkė šalčiu, atrodė negyvenamas, už durų gulėjo 
šūsnis laiškų. Ana pasilenkė, juos surinko, įžengė į svetai- 
nę dešinėje siauro koridoriaus pusėje ir apsidairė. Kambarį 
puošė antikvariniai baldai, poliruota mediena derinosi su 
spalvingais užtiesalais, pagalvėmis ir puošniomis raudono- 
mis užuolaidomis, kuriomis pusiau užtraukti langai žvelgė į 
sodą už namo. 

Tobis įjungė šviesą. 

— Gražu, — šyptelėjęs pasakė jis. 

Ant staliuko prie apvalios sofutės nuolat mirksėjo atsaki- 
klio lemputė —- kažkas skambino penkis kartus. 

— Tik penki skambučiai, o buvau išvykusi penkias savaites. 

Ana žiūrėjo į atsakiklį. 

— Manau, visi tavo draugai žinojo, kad tavęs nėra. Ir tik 
dabar susigriebė, kad turi būti grįžusi, - protingai paaiškino 
Tobis. - Ar neketini išklausyti? — stovėjo atsukęs nugarą į Ži- 
dinį, sukryžiavęs rankas. — Gal taip viskas išsispręstų. 

Ana gūžtelėjo pečiais. Ištiesė ranką, spustelėjo jungiklį. 

— Ana, brangioji, tai tavo teta Filė! - tyliame kambaryje 
balsas skambėjo garsiai ir piktai. - Kur pasidėjai? Sakei, atva- 
žiuosi manęs aplankyti vos grįžusi. Mirštu, kaip noriu išgirsti, 
kaip tau sekėsi. Paskambink. 

— Ana? Tavo teta, regis, mano, kad jos vengi. Dėl Dievo, 
paskambink jai arba man! — tai buvo irzlus vyriškas balsas. Jos 
tėvo. Jį atpažino iškart, nė akimirkos nesuabejojo. 

— Ana, tai Feliksas. Gavau tavo atviruką. Aš džiaugiuosi, 
kad gerai leidi laiką. Rūpinkis savimi. 

Šis irgi buvo pažįstamas. Ji pradėjo šypsotis. 

— Ana? Ana, ar esi? - tyla, paskui prislopintas keiksmas. 
Moteriškas nepažįstamas balsas. 

— Ana? Tai vėl Filė. Brangioji, aš jaudinuosi dėl tavęs. 
Prašau, paskambink. 

Tobis stebėjo ją. 

— Ar atpažinai, kas skambino? 

Ana linktelėjo. 

— Ir šiuos namus. Viskas pažįstama. Bet tai lyg ne mano 
namai, — papurčiusi galvą pridėjo ranką prie akių. - Jaučiuosi 
lyg svetima. Bet viską atpažįstu. 

— Paskambinsiu tavo tetai. 

Tobis paėmė telefoną, surinko 1471. Paskui ji pamatė, kaip 
spaudžia 3, kad atsakytų į skambutį. 

Telefonas ilgai skambėjo, kol galiausiai atsiliepė. 

— Ar nori su ja kalbėti? 

Tobis atkišo ragelį. Gūžtelėjusi pečiais, Ana paėmė jį. 

— Ana? Ačiū Dievui, brangute! Jau pradėjau galvoti, kad 
įsimylėjai Egiptą, susiradai kokį gražuolį šeichą ar dar kažką 
ir nusprendei nebegrįžti namo! — balsas kitame laido gale 
nutilo. - Ana? 

Ana papurtė galvą. Jos veidu liejosi ašaros. Ji negalėjo 
kalbėti. 

Tobis paėmė ragelį. 

— Panele Šeli? - ir pasiuntė Anai drąsinantį šypsnį. — 
Atsiprašau, kad įsiterpiu. Aš - Tobis Heivordas. Keliavau 
drauge su Ana. Jai buvo kiek pašlijusi sveikata. Ar galite 
kaip nors atvykti į Londoną, o gal man ją atvežti pas jus? Ji 
taip nori su jumis pasimatyti. 

Jis akimirką klausėsi, paskui skubiai atsakė į baimės kupi- 
nus klausimus, nuramino ir linktelėjo. 

— Gerai. Rytoj atvešiu ją į Safolką. Esu patenkintas, kad 
pasikalbėjome. 

Jis padėjo telefoną. 

— Ji norėjo, kad atvažiuotum šiandien, bet manau, esi per 
daug pavargusi. Važiuosime iš pat ryto, - pasakęs žvilg- 
telėjo į motiną, kuri tyliai stovėjo prie durų ir apžiūrinėjo 
kambarį. - Gal padėtum Anai susirasti šiltų drabužių, kol 
esame čia? 

Ana vangiai vartaliojo paštą, kuris gulėjo šalia ant sofos. 
Paimdavo atviruką, pažiūrėdavo į paveiksliuką, paskui per- 
skaitydavo, kas parašyta kitoje pusėje. Paskui kitą. Pasirodo, 
du jos draugai neseniai irgi buvo išvykę atostogauti. Mėtėsi 
ir kelios sąskaitos, kurias automatiškai atidėjo į šalį, neat- 
plėšusi voko. Tobis džiaugėsi, kad ji neprarado sveiko proto. 

— Visiškai pamiršau tik atostogas, - atsakė ji nuvargusiu 
balsu. — Visa kita liko. Atpažinau tėvo, buvusio vyro Felikso 
ir Filės balsus, - ji papurtė galvą. - Negalėjau jų spontaniškai 

prisiminti: viskas buvo keista tuštuma, kai judu su gydytoju 
manęs klausinėjote, bet kai išgirdau balsus ir ėmiau jų ieškoti 
galvoje, jie atsirado! 

Ji staiga liovėsi kalbėti. Žiūrėjo į laišką rankoje. Ant voko 
Egipto pašto ženklai. Jos veidas išblyško. 

Žvilgtelėjęs į Frensę, Tobis pridėjo pirštą prie lūpų. Abu 
stebėjo Aną, kai ši pamažu atplėšė voką. 

— Rašo Omaras, - lėtai pasakė Ana. —- Nori sužinoti, kaip 
laikausi? 

Ji pakėlė išplėstas akis. Atsivėrė šliuzai. Į galvą ūmai įsiver- 
žė atminties, garsų, vaizdų, riksmų srautas. Ji skubiai atsisėdo 
ir it paklaikusi Žiūrėjo į juos. 

— O Dieve! Endis! Dabar prisimenu, Endis mirė! 

Tobis prisėdo prie jos, apkabino ranka pečius. 

— Prisimeni, kas atsitiko? — švelniai paklausė jis. 

Ji žvelgė į laišką savo rankose. 

— Kvepalų buteliukas, Sechmetos žynio kvepalų buteliu- 
kas! — staiga ji ėmė raudoti, veidu liejosi ašaros. Ji pasižiūrėjo į 
Tob;. - Prisimenu, kad Endis įkrito į Nilą. Buvome Filėje. 

Tobis linktelėjo. 

— Paskui jo kūnas dingo. Nė ženklo... 

— Kitą dieną jį rado, Ana... 

— Ibrahimas man davė amuletą, - pasakiusi pridėjo ranką 
prie kaklo, tarsi tik šią akimirką būtų pajutusi kabantį talis- 
maną su grandinėle. - Aš vis dar nešioju jį! Bet jis brangus, 
turėjau jam grąžinti! 

— Ne, jis norėjo, kad jį pasiliktum. Liepė, kad tau pasaky- 
čiau, jog visada jį nešiotum, Ana. 

Tobis paėmė Omaro laišką jai iš rankų ir padėjo ant stalo. 

— Kas atsitiko su Endžiu? 

Kai pasisuko į jį, jos akys buvo pasruvusios ašaromis. 

— Jo kūną parskraidino į Londoną ir palaidojo šeimos kai- 
me Sasekse. Serina, Čarlė ir Benas dalyvavo laidotuvėse. 

— O kaip Carlė? — vėl paklausė Ana. - Ar dabar jai vis- 
kas gerai? 

Tobis linktelėjo. 

- Ji aj puikiai. 

— Tik aš... - ji pažiūrėjo sau į rankas. - Žinai, tai ne sukrėti- 
mas, — ūmai jos mintys tapo skaidrios kaip krištolas. - Jam rei- 
kėjo manęs. Žyniui reikėjo manęs: kai Čarlė paliko Egiptą, aš jį 
įsileidau. Serina iššaukė jį Filėje, o aš stebėjau, šypsojausi, man 
buvo smalsu sužinoti, kas vyksta, tad jis ir įšoko man į galvą. 
Serina žinojo, koks jis pavojingas. Ir Ibrahimas. Bet aš tiesiog 
atsivėriau, leidau tam įvykti! Kur Serina? Kas jai atsitiko? 

— Serina buvo keletą kartų atėjusi tavęs aplankyti, Ana, — pa- 
sakė Tobis. - Nerimavo dėl tavęs. Bandė paaiškinti gydytojui: 
ji mano, kad esi apsėsta, bet jis nė neketino klausytis. Žiūrėjo 
1 ją su baisia panieka. Jei nebūčiau pats matęs, nepatikėčiau, 
kad galima šitaip elgtis. Manau, kad ji daugiau neateis, bet ji 
atėjo ir atsivedė dar kažką, kad tave ištirtų ir tau padėtų. Bet 
tada tu nenorėjai, kad dar kas nors kištų nosį, suktų tau galvą, 
tad nusprendėme geriau palaukti, kol tavo atmintis savaime 
sugrįš. Mama norėjo pakviesti dvasininką, bet Serina pasakė, 
kad supyksiąs žynys. 

Aną nukrėtė šiurpas. 

— Sukėliau tau šitiek rūpesčių, —- pasakė pakėlusi į jį liūdnas 
akis. —- Dėl visko aš pati kalta. 

— Tai ne tavo kaltė, - ištarė Frensė, atsiklaupusi priešais 
ją. - Niekas nekaltas. Kaip galėjo kas nors žinoti, kad atsitiks 
tokių baisių dalykų? — ji drebėjo. - Eime. Padėsiu tau susirasti 
šiltų drabužių. Paskui važiuosime namo. Rytoj būsi su savo 
teta, gyvenimas grįš į normalias vėžes. 

— Jau niekada nebus taip, kaip buvo, - pasakė Ana purtyda- 
ma galvą. — Aš pražudžiau Endį. Paiko buteliuko dėka. 

— Ne, — Tobis buvo neperkalbamas. - Endį pražudė didelis 
butelis degtinės tuščiame skrandyje! Niekada, ar girdi, nieka- 
da savęs nekaltink, Ana. 


Kai jie visi trys pavalgė prie apskrito staliuko Frensės pusrūsio 
virtuvėje, ji panūdo žinoti, kur išvažiavo Tobis. Pasiteiravo 
Frensės, kai pakštelėjęs abiem į skruostą jis užlėkė laipteliais į 
viršų ir, žvangindamas automobilio rakteliais, dingo žvarbio- 
je Londono naktyje. 

Frensė nusijuokė. 

— Ar jis tau nesakė? Jis apsistojo pas Beną Forbsą. Kiek 
suprantu, susitiko su juo per tą nelemtą kelionę, — ji del- 
sė. - Apskritai Tobis gyvena Škotijoje, Ana. Šitai žinai, ar ne? 
Po žmonos mirties nepanoro likti Londone ir atidavė man šį 
namą. Paprastai, kai būna mieste, apsistoja viršuje, miegama- 
jame, kur tu miegojai, bet dabar nenorėjo tavęs varžyti. 

— Jis buvo man labai malonus, - mąsliai pasakė Ana. - 
Nežinau, kas man būtų nutikę, jei jo ten nebūtų buvę. Ir nie- 
kada nebūčiau sutikusi jūsų, — pridūrė. 

Frensė šyptelėjo. 

— Apsidžiaugiau, kad tave čia atvežė, — ji ėmė ruošti joms 
abiem gėrimą. — Tikiuosi, supratai, kad aš — našlė. O Tobis — 
mano vienturtis sūnus. Esu tokia laiminga, kad mudu drau- 
gai. Manau, pasakojo tau apie tuos siaubingus įvykius prieš 
dešimt metų? — paklausė ir pažvelgė į Aną. Kai ši linktelėjo, 
kalbėjo toliau: - Po Saros mirties jis tapo labai atsargus, iš- 
braukė daugybę Žmonių iš savo gyvenimo. 

Dabar metas klausinėti. Sužinoti daugiau apie tai, kas įvy- 
ko. Ana delsė, praėjo akimirka. Užuot klaususi, pasiteiravo: 

— Ar važiuosite ryt su mumis į Safolką? 

Frensė papurtė galvą. 

— Ne, brangioji. Norėčiau kada nors pamatyti tavo tetą, bet 
ne dabar, - ji delsė. — Tobis sakė, kad esi išsiskyrusi? 

Ana linktelėjo. 

— Tau turbūt liūdna. 

— Ne visai. Iš pradžių buvau sukrėsta, kai sužinojau, jog 
reikalai klostosi ne taip, kaip noriu. Bet galiausiai pajutau 
palengvėjimą. Mano vyras Feliksas skambino man. Mudu vis 
dar bendraujame. 

— Nusiuntei jam atviruką? 

Ana vėl linktelėjo. Paėmusi iš Frensės puodelį karšto šoko- 
lado, lėtai gurkšnojo. 

— Ar Tobis jums viską papasakojo apie kelionę? 

Frensė papurtė galvą. 

— Esu įsitikinusi, kad ne viską. Tiesą sakant, šaltą Londono 
žiemą visa tai skamba kiek nenatūraliai. Ne! — ir ištiesė ranką 
į Aną, kai ši mėgino prieštarauti. - Nesakau, kad to nebuvo. 
Akivaizdu, jog įvyko kažkas baisaus. Tik sakau, kad man buvo 
sunku visa tai įsivaizduoti. Man pakako vien Endžio mirties 
siaubo. Gal tai viskas, su kuo šiuo metu galiu susidoroti. 

Ana lėtai linktelėjo. Pirštai grabaliojo palaidinės apykaklę, 
suspaudė Ibrahimo amuletą. 

— Norėčiau nuvažiuoti aplankyti jo kapo, - pasakė ji. — 
Padėti gėlių. Atsiprašyti. 

Frensė žvilgtelėjo į ją, delsė, matyt, galvojo, ką atsakyti. 

— Ana, brangioji, juk nebuvai įsimylėjusi Endžio, ar ne? 

— Įsimylėjusi jį! - sušuko priblokšta Ana. - Ne, žinoma, ne! 

— Norėjau tik įsitikinti. 

Stojo ilga tyla. Ana ieškojo žodžių, dvejojo, ūmai suvokusi, 
kad atmintyje atsivėrė didžiulė miglos kiaurymė: 

— Ar "Tobis jums pasakojo apie mudu su Endžiu? Kaip jis 
bandė pagrobti mano proprosenolės dienoraštį? 

Frensė linktelėjo. 

— Taip, pasakojo. Ir dar daugybę dalykų, bet kai ką praleido. 

— Ak, taip? - Ana spoksojo į savo gėrimą. 

— Dalykus, kurie nėra mano reikalas, kaip, pavyzdžiui, ką 
judu jaučiate vienas kitam. 

Ana pajuto, kaip skruostai užsiplieskė raudoniu. 

— Aš žinau, ką jam jaučiu. 

— Ar tau jis patinka? — pakėlusi akis, Frensė pagavo Anos 
žvilgsnį ir nusišypsojo. - Myli jį? — pasiteiravo ir mostelėjo 
prieš save sukryžiuotais pirštais. 

— Manau, galbūt taip. Bet buvome taip trumpai drauge ir 
buvo sunkus metas! 

Frensė prunkštelėjo. 

— Tai skamba kaip užuomina, tad daugiau neklausinėsiu, 
brangioji. Tik žinok, kad aš labai patenkinta, jog Tobis tave 
sutiko. 

Frensė pasiekė Anos ranką ir spustelėjo ją. 

Gulėdama vonioje ir mėgaudamasi rožių ir levandų aliejaus 
kvapais, Ana mintyse grįžo prie šio trumpo pokalbio. Staiga 
jos veidą nušvietė šypsena. Apsigaubusi didžiuliu minkštu 
rankšluosčiu, ji užkopė į kambarį mansardoje ir valandėlę 
vaikštinėjo aplink, galvodama apie savo ir Tobio apsilankymą 
pas tetą rytoj rytą. 

Dienoraštis gulėjo ant staliuko priešais langą. Sustojo ir 
žiūrėjo į jį, suraukusi kaktą. Buvo pasižadėjusi rytoj duoti jį 
Frensei paskaityti, bet kol kas dar buvo likę keli lapai, tad ar 
nereikėtų jų perskaityti? 

Prisimena, kaip laive padėjo dienoraštį ant lovos ir gulėda- 
ma dėbsojo į lubas, apimta baimės ir jai svetimo keisto įtūžio. 

Susimąsčiusi pasiėmė knygą. Ar ją iš tikrųjų paliko tas žy- 
nys, įsibrovęs į galvą, ar tik laukia tinkamos progos? Ją krėtė 
šiurpas, ji atsargiai sukiojo galvą į šalis, tarsi tikrindama, ar ji iš 
tikrųjų yra, paskui žvilgtelėjo į knygą rankose. Paskutiniame 
skyriuje, kurį perskaitė, Luiza rašė ketinanti vykti į Kapų 
slėnį palaidoti kvepalų buteliuko — šventos ampulės — Izidės 


atvaizdo papėdėje. 


Auštant Luiza su Mohamedu sėdo ant asilų ir išjojo vakarų 
link vešliais, tankiai apsodintais laukais. Jojo tylėdami, ne- 
trukdomi nei nešulinių gyvulių, nei bendrakeleivių, stebėda- 
mi kas minutę stiprėjančią prislopintą, bet spindinčią šviesą. 
Kai pirmieji saulės spinduliai metė priešais ant žemės ilgus 
šešėlius, jiedu jau buvo pasiekę derlingos žemės pakraštį ir 
leidosi į karščio tvieskiamą dykumą. 

— Kur dėsite buteliuką, ponia Luiza? - paklausė pagaliau 
pažvelgęs į ją Mohamedas. - Prie kokio kapo norite sustoti? 

Luiza gūžtelėjo pečiais. 

— Kur tylu ir nematoma, kad buteliukas galėtų ilsėtis ramy- 
bėje. Turiu rasti Izidės atvaizdą, kad būtų netoli jos, - pasakė 
ji. Staiga jos asiliukas suklupo, ji griebėsi už balno, kad ne- 
nukristų. — Tai viskas, ko noriu. Paskui galėsime joti tiesiai į 
laivą ir viską pamiršti. 

Jis liūdnai linktelėjo. Kai jie pasiekė slėnio angą, takas su- 
siaurėjo. Jis dairėsi į tamsias angas uolose. Mohamedas - ne 
dragomanas. Nebuvo toks patyręs ir nežinojo apie slėnį kiek 
Hasanas. Sustabdęs asilą, papurtė galvą ir paklausė: 

— Ar prisimenate, kur sukti? 

Ji žvalgėsi aplink, tikėdamasi, jog Mohamedas, pamatęs 
ašaras jos akyse, pamanys, kad ją apakino ankstyvo ryto 
saulė, kurios atšvaitus atspindėjo žėrinčios uolos. Šios vietos 
prisiminimai buvo taip artimai susiję su Hasanu: kiekvieno- 
je uoloje, kiekviename šešėlyje buvo įspaustas jo veidas, kie- 
kviename aide skambėjo jo balsas. 

Pagaliau ji paragino asilą. Šįkart slėnyje buvo ir kitų lan- 
kytojų, grupės keliautojų su savo dragomanais dairėsi aplink 
arba, apimti nuostabos dėl to, ką pamatė, išnirdavo dienos 
šviesoje. 

Jiedu sustabdė asilus prie įėjimo. Nulipęs nuo balno, Mo- 
hamedas padėjo nulipti Luizai, paskui įkišęs ranką į prie 
balno pritvirtintą krepšį ieškojo žvakių. Jį krėtė drebulys. 

— Nemėgstu šių vietų, ponia Luiza. Čia daug blogų dvasių. 
Ir skorpionų. 

Ir gyvačių. 

Tarp jų pleveno šis neištartas žodis. Luiza prikando lūpą ir 
vėl judėjo į priekį, rodydama kelią. 

— Ilgai čia nebūsime, Mohamedai. Pažadu. Ar turi kastuvą? 

Prie asilo balno buvo pririštas kastuvėlis, kad jie galėtų už- 
kasti buteliuką smėlyje. Mohamedas linktelėjo ir nuskubėjo 
į priekį. Luiza pamatė, kad laiko ranką ant už diržo užkišto 
peilio rankenos. Kopiant taku tamsaus kvadrato link akina- 
mai spindinčioje uoloje, ją šiek tiek guodė mintis, kad jis gink- 
luotas, pasirengęs gintis peiliu. 

Sunkiai alsuodami pasiekė angą. Mohamedas žvilgtelėjo 
į vidų. 

— Ar ši vieta tinka? 

Ji pastebėjo, kaip jis vogčiomis nuvijo piktą akį, darydamas 
kažkokį ženklą. 

Ji linktelėjo. Kažkur viduje turi būti deivės atvaizdas - ji 
sėdi soste, ant galvos keistas saulės diskas, rankose spaudžia 
anchą, gyvybės ir valdžios simbolį. 

Krepšyje Luiza rado šilke susuktą buteliuką. 

- Ilgai netruks, — pakartojo ji. 

Pirma jo žengė į tamsą, girdėjo, kaip už nugaros brūkštelė- 
jo degtukas - jis uždegė žibintėlį, kaip siena perbėgo šešėliai. 
Tai buvo čia, ji aiškiai pamena atvaizdus, ryškias spalvas, keis- 
tais neįskaitomais hieroglifais smulkiai surašytas begalines is- 
torijas, į tamsos šešėlius nusitęsiančią dievų ir deivių aibę. 

— Ponia Luiza! - jo prislopintas šauksmas nuaidėjo po tylias 
kapo gelmes. 

Ji apsisuko. 

Jis stovėjo ties įėjimu, beveik toje pat vietoje, kur jį paliko, 
vis dar saulės šviesoje, prisispaudęs prie sienos, sustingęs iš 
siaubo. Priešais jį suposi kobros galva. 

— Ne! - jos klyksmas pervėrė tamsą, ji puolė prie olos an- 
gos. - Neliesk jo! Ne! Ne! Ne... 

Kai gyvatė kirto, ji sviedė į ją buteliuką, paskui pati puolė 
ją, sugriebė plikomis rankomis. Akimirką šilta, glotni ir sun- 
ki gyvatė raitėsi jos gniaužtuose, paskui dingo. Ji spoksojo į 
tuščias rankas. 

Raudodamas Mohamedas suklupo. 

— Ponia Luiza, jūs išgelbėjote man gyvybę! 

— Ari tau neįgėlė? 

Ūmai Luiza ėmė taip smarkiai drebėti, kad nepajėgė ilgiau 
stovėti — pasijuto klūpanti šalia jo. 

— Ne, - jis užsimerkė ir giliai įkvėpė. - Ne, L:/ach! Ji man 
neįgėlė. Pažiūrėkite! 

Kai pakėlė plačią kelnių klešnę, pamatė ilčių ženklą, po 
juo — ilgą medvilne nuvarvėjusių nuodų pėdsaką. 

Apačioje pasigirdo riedantys akmenys, pažvelgę žemyn, 
jie pamatė taku į viršų besiropščiančius du vyriškius. Vienas 
jų, apsirengęs egiptiečio drabužiais, laikė rankoje peilį. Kitas 
buvo europietis. 

— Išgirdome jūsų riksmus. 

Prakalbęs aukštesnis vyriškis tikriausiai buvo anglas. Jis 
dairėsi po įėjimą į kapą, o tuo metu susitikę egiptiečiai šnekė- 
josi sujaudinta arabiška greitakalbe. 

— Čia buvo gyvatė, - Luiza su dėkingumu pasižiūrėjo į jį. — 
Manau, dabar jos nėra. 

Visa virpėdama netvirtai atsistojo. 

— Arji kam įgėlė? 

Ji papurtė galvą. 

— Ačiū Dievui, nepataikė, - pasakiusi užsimerkė. 

Buteliukas dingo. Nei ant tako, nei ties kapo anga, nei ant 
kelio į apačią stačiu kalvos šlaitu uolos papėdėje. Dingo drau- 
ge su gyvate. | 

Gelbėtojai pasiūlė jai pailsėti, pasistiprinti, paskui jiedu su 
Mohamedu susirado asilus ir leidosi atgal upės link. 

Abu grįžo sukaitę, dulkini, laive buvo kilęs sąmyšis. Vienas 
keleivis, ketinęs grįžti į Kairą šiaurėje, susirgo, tad Luiza 
gavo vietą ryt išplauksiančiame garlaivyje. Liko nedaug laiko, 
jei norėjo suspėti. Turėjo nedelsdama susikrauti daiktus, atsi- 
sveikinti, kad lagaminai būtų sunešti į katerį, o paskui persi- 
kelti į didesnį laivą. 

Vėliau ji buvo patenkinta, kad visa įvyko taip greitai. Nebuvo 
kada mąstyti apie praeitį. Vos spėjo atsisveikinti. Kai ji pali- 
ko laivą, Mohamedas su kapitonu apsiverkė, kaip ir Katerina 
Filding, jos džiaugsmui, pavadinusi berniuką Luisu. Venecija 
atkišo šaltą skruostą ir vos pastebimai šyptelėjo, o Deividas 
Fildingas su seru Džonu ją stipriai apkabino. Ogasta suėmė 
jos rankas ir paspaudė. 

— Laikas viską užgydo, brangioji, - švelniai ištarė ji. — 
Pamiršite tai, kas blogiausia, prisiminsite tai, kas geriausia. 

Buvo keista keliauti, kai mintis nuolat lydėjo variklio 
ūžesys ir laivaračių teškenimas. Nereikėjo valdyti permai- 
ningo vėjo. Jie plaukė pro judrią palmių ir vešlių derlingų 
laukų panoramą upės pakrantėse, matė semtuvus, be pa- 
liovos keliančius upės vandenį į laukus, lėtai žingsniuojan- 
čius buivolus, asilus, žvejų laivus. Visa tai ji stebėjo iš de- 
nio, slėpdama paraudusias akis po tamsiais akiniais, piešė, 
įrašė į dienoraštį paskutines eilutes apie kelionę po Egiptą, 
miegojo. 

Balandžio dvidešimt ketvirtą ji pasiekė Londoną. Po sa- 
vaitės jau buvo su sūnumis. Tik liepos dvidešimt devintą, 
dirbdama karštą popietę vėsiame kambaryje po medžiais, 
kur namo Londone užpakalinėje dalyje buvo įsirengusi stu- 
diją, atidarė dėžę su Egipto drobėmis bei eskizų albumais ir 
juos visus ištraukė. Paskui rūpestingai atrėmė į sienas, kri- 
tiškai įvertino, pirmąkart grįžusi iš Egipto prisiminė karš- 
tį, dulkes, žydrus Nilo vandenis, akinamą smėlio spindesį, 
šventyklas ir paminklus, jų raižinius ir paveikslus, seniai 
mirusios praeities ženklus. Stabtelėjusi prie lango, žvelgė į 
skverą sode priešais namą. Jos pasaulyje, Anglijoje, vyravo 
žaluma, netgi čia, Londone. Dykuma ir Nilas dabar buvo 
vien prisiminimas. 

Ji pasilenkė prie dėžės paimti paskutinių paveikslų ir susi- 
raukė. Ten buvo jos senas krepšys. Tikriausiai jis buvo įkištas 
tarp paveikslų. Ištraukė ir liūdna žvelgė į jį. Ten buvo likę 
keli teptukai, dažai. Padėjusi ant stalo, ėmė traukti daiktus 
iš krepšio. 

Kvepalų buteliukas vis dar susuktas dėmėtu šilku, perrištas 
kaspinu. Ji labai ilgai spoksojo į jį, paskui išvyniojo. 

Tada išėmė buteliuką iš krepšio. Sviedė į gyvatę. Tikrai. 
Prisiminė laikiusi jį rankoje. Prisiminė žvilgtelėjusi į jį, kai 
žengė iš saulės apšviesto lauko į kapo tamsą. 

Numetė šilko skiautę ant grindų, stovėjo ir žiūrėjo į jį savo 
delne. Ją nukrėtė šiurpas. Jis ir vėl sugrįžo pas ją. Negi nie- 
kada jo neatsikratys? 

— Hasanai, - tyliai sušnabždėjo jo vardą, - padėk man. 

Kai pasuko prie rašomojo stalo, prie kurio paprastai sės- 
davo rašyti laiškų, jos akys pritvinko ašarų. Atvėrė dangtį, 
ištraukė stalčių ir, įkišusi ranką, palietė slaptą skyrių val- 
dančią svirtelę. Padėjo vidun buteliuką, valandėlę pastovėjo 
žiūrėdama į jį, priglaudė pirštą prie lūpų ir lengvai prispau- 
dė prie stiklo. Raštelį, kuriame aprašoma jo istorija, paliko 
tarp dienoraščio lapų, jis vis dar dėžutėje su rašymo reikme- 
nimis, mėnesių mėnesius į jį nebuvo pažvelgusi. Paskutinis 
žvilgsnis, paskutinė mintis apie Hasaną — paskui vėl užstū- 
mė slaptą stalčių. Šis spragtelėjęs užsivėrė, ji skubiai užden- 
gė stalo dangtį. 

Niekada daugiau neatitrauks šio stalčiaus, niekada neat- 


vers dienoraščio. 


— Ar žinojai visa tai, duodama man dienoraštį? - Ana sėdėjo 
šalia Tobio saulėtoje Filės svetainėje. 

Filė papurtė galvą. 

— Visąlaik ketinau, bet mano tokios blogos akys, tad nie- 
kaip neprisiruošiau perskaityti. 

— Vadinasi, apie buteliuką nieko nežinojai, kai man jį davei? 

Filė vėl papurtė galvą. 

— Nebūčiau tau jo davusi, brangute, jei būčiau žinojusi jo 
istoriją! — ji buvo pasipiktinusi. - Buvai maža. Kiek žinau, 
jis gulėjo tame stalčiuje nuo tada, kai Luiza jį ten padėjo. 
Rašomąjį stalą man perdavė tėvas, ir, žinoma, apie raštelį 
dienoraštyje nieko nežinojau. Net jei būčiau žinojusi, kad jis 
ten, man tai nieko nebūtų reiškę, nes niekas iš mūsų nemoka 
skaityti arabiškai. 

Kelias minutes visi trys sėdėjo tylėdami. Židinyje linksmai 
spragsėjo liepsna, pripildydama kambarį obelų medienos kvapo. 

— Ar žinai, kas galų gale nutiko Luizai? — pagaliau paklau- 
sė Ana. 

Filė lėtai linktelėjo. 

— Šiek tiek žinau. Mano senelis, kaip žinai, buvo vyriausiasis 
jos sūnus Deividas, - ji nutilo, susimąstė. - Ji niekada daugiau 
neištekėjo. Kiek žinau, niekada daugiau nenuvyko į Egiptą. 
Apie 1880-uosius, — tada buvo bebaigianti šeštą ar pradedanti 
septintą dešimtį, — ji išsikraustė iš Londono. Nusipirko namą 
Hampšyre, kurį po mirties paliko Deividui. Pamenu, buvau 
ten nuvažiavusi, kai buvau labai maža, bet prieš prasidedant 
karui jį pardavė. Aišku, ji ir toliau tapė, dar būdama gyva 
tapo garsi dailininkė. 

— Ar dar rašė dienoraštį? — staiga paklausė Tobis. 

Filė gūžtelėjo pečiais. 

— Kiek žinau, ne. 

— Įdomu, ar ji kada nors galvojo apie Egiptą, - ilgesingai 
pasakė Ana. — Kaip jautėsi, kai pamatė, kad kvepalų buteliu- 
kas vis dar pas ją, nors tiek patyrė, bandydama jo atsikratyti. 
Ir kodėl paslėpė jį? Kodėl nesunaikino, vos jį radusi? Kodėl 
neišmetė į Temzę? Arba į jūrą? Bet kur! Tačiau laikė jį prie 
savęs. Argi nebijojo, kad žyniai gali sugrįžti? Arba gyvatė? 

Filė atsilošė fotelyje ir susimąsčiusi dėbsojo į ugnį. Katė jai 
ant kelių mėgaudamasi pasirąžė ir, kiek paminkiusi storą si- 
jono tvidą, užmigo. 

— Pasakysiu tau. Viršuje stovi dėžė su senais senelio laiškais. 
Jo šeimai, bet daugiausia jam pačiam, rašyti brolio Džono. 
Nepamenu, kad juose būtų kas nors ypatingo, bet, jei nori, 
gali juos pasiimti. Tobi, brangusis, ar galite užlipti į viršų ir 
atnešti juos Anai? — nurodžiusi, kur juos rasti, stebėjo, kaip jis 
išeina. Paskui šyptelėjo. — Prisirišai prie jo, brangute. Jis labai 
simpatingas vyras. Ar myli jį? 

Ana užsiplieskė raudoniu. 

— Man jis patinka. 

— Patinka? — pakartojo Filė purtydama galvą. - To negana. 
Noriu išgirsti, kad kažką dievini. Ir kad kažkas tave dievina. 
Juk žinai, kad jis tave dievina. Regis, negali nuo tavęs atplėšti 
akių, — staiga ji surimtėjo. — Kas iš tikrųjų tau nutiko Egipte? 
Manau, ne viską papasakojai. Apgailestauju, kad nuskendo 
tas nelaimėlis vyriškis. Bet buvo dar kažkas, ar ne? Ar teisin- 
gai supratau, kad sirgai? 

Ana lėtai linktelėjo. 

— Ne visai taip. Pasakysiu tau, kas nutiko. Ar žinojai, kad 
buteliukas apsėstas? Žinau, tai skamba kvailai. Neįmanoma, 
bet tai tiesa. Jį saugojo du senovės Egipto žyniai, varžėsi dėl 
jo. Jiedu pasirodė laive ir taip mane išgąsdino, jog praradau 
protą ir padariau kažką labai kvaila. Susidraugavau su Serina 
Kenfild. Ji - savotiško nūdienos Izidės kulto pradininkė. Tad 
iššaukė žynius, bandė juos išguiti. Tai — savotiškas dvasinis 
apsivalymas. Bet vieną jų įsileidau. Po Endžio žūties trumpai 
netekau proto. Jei Tobis nebūtų manimi pasirūpinęs, nežinau, 
kas būtų nutikę. 

— Anchotepas ir Hacekas, - tyliai pakartojo Filė. 

Akimirką Ana nežinojo, ar gerai išgirdo. Ji išplėtė akis. 

— Tai skaitei dienoraštį? — paklausė ji kaltindama. 

— Ne, - Filė papurtė galvą. - Čia, šiuose namuose, yra jų 
paveikslas. Kitoje pusėje užrašyti vardai. 

Ana spoksojo į ją. Ją krėtė šaltis. 

— Kur jis? 

— Man šis paveikslas niekada nepatiko, bet Žinojau, kad ver- 
tingas. Dabartinėmis kainomis turbūt vertas tikro lobio, tad 
pasilaikiau jį, bet nukišau į sandėlį už namo. 

Kai Tobis vėl pasirodė su sena mokykline kuprine rankose, 
ji atsisuko į jį. 

— Padėkite ją tenai. Ačiū, brangusis. 

Kai Ana pasuko į duris, Filė suraukė kaktą. 

— Palauk, brangute. Būk atsargi! Tobi, eikite su ja. 

— Kur? Kur mudu einame? 

Tobis nuskubėjo jai iš paskos ilgu koridoriumi, palikęs Filę 
sėdinčią prie ugnies, įsikniaubusią veidu į katės kailį. 

- Ji turi jų paveikslą! Šaldiklio kambaryje. Negaliu patikėti! 
Ji turi Žynių portretą! 

Stumtelėjusi virtuvės duris, Ana pirma žengė į vidų. Virtuvė 
buvo didelė, šildoma sena kreminės spalvos krosnimi, ant nu- 
šveisto ąžuolinio stalo mėtėsi knygos ir popieriai, bufete kar- 
tu su spalvingomis taurėmis stovėjo įskilę senoviniai arbatos 
puodeliai. Akimirką ji stovėjo sustingusi, spoksodama į duris 
tarp bufeto ir kriauklės. 

- Jis ten, — ji nurijo seiles. Ranka siekė amuleto ant kaklo. — 
Tobi, jis ten, viduje! 

— Nėra reikalo į jį Žiūrėti. 

— Yra. Turiu jį pamatyti. Turiu sužinoti, ar tokius juos matė 
Luiza! 


483 


Apsidairiusi aplink stabtelėjo ties Žžieminiu jazminu ant 
bufeto. Susigriebė siekianti Tobio rankos, stengėsi nuslopinti 
ausyse tvinksintį pulsą. 

— Tu saugi, Ana. Buteliukas Nilo dugne, - Tobis apkabi- 
no ranka jos pečius. — Tai tik paveikslas. Galime į jį numoti 
ranka. Grįžti prie židinio ir peržiūrėti laiškus. Vėl užkaisti 
virdulį, užplikyti arbatos. Grįžti namo. 

Ji papurtė galvą. 

— Turiu jį pamatyti. 

Giliai įkvėpusi, priėjo prie durų, atidarė, siekė jungiklio. 
Kambarys buvo mažas, sienų lentynos, ant trijų — skardinės, 
stiklainiai, o beveik visą ketvirtą sieną užėmė didelė šaldi- 
klio dėžė. Virš jos styrojo kabliai, ant jų tinkleliai svogūnų, 
česnakų, seni prikaistuviai ir pintinės. Apsidairiusi iš pradžių 
nepastebėjo paveikslo. Paskui aptiko jį pusiau užkištą už tink- 
lelio su bulvėmis. Kokių dviejų pėdų aukščio ir aštuoniolikos 
colių skersmens. Paveiksle buvo vaizduojami du tamsiaodžiai 
vyrai, stovintys dykumoje safyrų spalvos dangaus fone prie 
milžiniško akacijų medžio. Vienas baltu lininiu apdaru, ki- 
tas apsisiautęs petį ir klubus žvėries kailiu. Abu keistais gal- 
vos apdangalais, su ilgomis lazdomis rankose, giliai susitelkę 
spokso į žiūrovą. Apžiūrėjęs paveikslą, Tobis atsisuko ir pa- 
žvelgė į Aną. Ji buvo balta kaip drobė. 

— Tai jie, - sušnabždėjo ji, - kaip tik tokius juos mačiau. 

— Gerai. Užtenka, - Tobis ją patraukė į šalį. - Eime prie 
židinio. 

Jis užgesino šviesą ir uždarė paskui save duris. 

— Kodėl nemačiau jo anksčiau? — ji papurtė galvą. - Šimtus 
kartų buvau šiame kambary. Atidarydavau šaldiklį, imdavau 
nuo lentynos daiktus. Nuo pat vaikystės! 

— Gal anksčiau jo čia nebuvo. Arba gal buvo užslėptas, tad 
nepastebėjai. Galų gale juk tada jis tau nieko nereiškė. 

Jis ėjo jai iš paskos ilgu koridoriumi į svetainę. 

Filė sėdėjo ant kilimėlio prie židinio, šalia jos — atidaryta 
dėžė. Katė buvo įsitaisiusi jos fotelyje. Jiems įėjus, Filė pa- 
kėlė akis. || 

— Ar matei jį? 

— Kiek jis ten kabo? — Ana atsiklaupė prie tetos. 

— Ak, nežinau, brangioji. Gal trisdešimt metų? Nepamenu, 
kada jį ten atgabenome. Man nuo jo pašiurpdavo oda, tad 
vieną dieną ėmiau ir pakabinau jį toliau nuo akių! 

— Tai kodėl jo anksčiau nemačiau? 

— Matei. Tik nepastebėjai. 

— Negi nesupranti? Jei būčiau mačiusi, atpažinčiau juos. 
Žinočiau, kas jie tokie. 

Ji staiga susmuko, suėmė rankomis galvą. 

Tobis atsisėdo šalia jos. 

— Ana, nepaprastai daug žmonių kasdien visą gyvenimą į 
kažką žiūri ir nemato, — tyliai pasakė jis. —- Ypač jei tai ne- 
įdomu. Galų gale nebuvo priežasties, dėl kurios turėtum jį 
pastebėti, ar ne? Tik apsilankius Egipte, jis tau tapo svarbus. 

— Jei būčiau jį pastebėjusi, būčiau paslėpusi kaip kokį koš- 
marą, kuris vėliau iškyla į paviršių. Kelionė į Egiptą keista 
forma tai priminė. Kaip tai vadinama? Paslėpti prisiminimai? 
Gal viską prasimaniau? Gal tai kriptomnezija? Gal viską su- 
kūrė vaizduotė? - ji su viltimi spoksojo į abu juos. 

Filė gūžtelėjo pečiais. 

— Radau senus laiškus, - ramiai pasakė ji ir atkišo balta 
juostele perrištų vokų pluoštelį. - Pasižiūrėk, gal rasi ką nors 
įdomaus. 

Ana drebančiomis rankomis ištraukė pirmą laišką iš voko. 
Tylomis perskaitė ir šypsodamasi perdavė Filei. 

- Jie labai seni. Šis laiškas rašytas, kai tavo senelis dar lankė 
mokyklą. 

Išėmė dar vieną, paskui kitą, palengva atsipalaiduodama, 
pasinerdama į ramią Viktorijos laikų šeimos kasdienybę. Tik 
po dešimties minučių suriko iš nuostabos. 

— Ne! O, Dieve, paklausykite! Šis laiškas 1873 metų. Džono. 
Luizos jaunesniojo sūnaus. „Brangus Deividai, mama ir vėl 
serga. Pakviečiau gydytoją, bet jis nesupranta, dėl ko ji serga. 
Liepė jai gulėti, o mums įsakė žiūrėti, kad būtų rami, šiltai 
apklota. Jai įsakius, nuėjau į studiją atnešti eskizų albumo, vy- 
liausi, kad piešdama liks gulėti lovoje. Įsivaizduok, kaip nu- 
stebau, kai staiga susidūriau su didžiule gyvate! Nesumečiau, 
ko griebtis! Užtrenkiau duris, pašaukiau Nortoną.“ - Ji pakėlė 
akis. — Kas tas Nortonas? — „Atsargiai įėję vidun, nieko nera- 
dome. Ji tikriausiai iššliaužė per atvirą langą į gatvę! Galbūt 
buvo pabėgusi iš zoologijos sodo.“ 

Padėjusi laišką, Ana spoksojo į ugnį. 

— Gyvatė atsidūrė Anglijoje. Ji sekė įkandin buteliuko. 

— Arjis dar ką nors rašo? — Tobis suraukė kaktą. 

Ji papurtė galvą. 

— Mamai nieko nesakėme, kad nesijaudintų, — ji trumpai 
nusijuokė. — Kaip išmintinga! 

Pavartė dar kelis laiškus. 

— Ne, daugiau nieko. Šitie iš Kembridžo. Paskui iš kariuo- 
menės. Nė žodžio apie namus. Ne, palaukite! - jaudindamasi 
ji atkišo dar vieną laišką. - Tai Luizos rašysena. 

Pagarbiai išlankstydama sudėtus lapus, nustebo, pajutusi 
gerklėje kamuolį. Tarsi būtų sutikusi seną draugą. 

Kol Ana atidžiai skaitė laišką, tvyrojo tyla. O kai pakėlė 
akis, veidas atrodė prislėgtas ir persikreipęs. 

— Skaityk, - pasakė ji duodama Tobiui laišką. - Skaityk 
garsiai. 

„Nutapiau savo persekiotojų atvaizdą, tikėjausi, jog tada 
dings man iš galvos. Netgi dabar, prabėgus tiek metų, kai 
lankiausi Egipte, persekioja mane sapnuose.“ 

— Kam ji rašė šį laišką? — paklausė jis pakėlęs akis. 

— Jis adresuotas Ogastai. Foresteriai gyveno Hampšyre. 
Galbūt todėl ji ten persikraustė, - Aną krėtė drebulys. Ji ap- 
kabino kelius ir vėl įsistebeilijo į ugnį. - Skaityk toliau. 

„Praėjusią naktį sapnavau Hasaną. Jo dar taip ilgiuosi. Nėra 
nė dienos, kad jis neiškiltų mano prisiminimuose. Tačiau tie 
abu, kurie jį nuolatos lydi mano mintyse, man kelia siaubą. 
Negi jie niekada nepaliks manęs ramybėje? Prašo, kad grą- 
žinčiau buteliuką į Egiptą. Jei būčiau stipri, gal taip padary- 
čiau. Gal kada nors vienas mano sūnų ar anūkų nugabens jį 
ten vietoj manęs.“ 

Tobis liovėsi skaityti, žiūrėjo į Aną. 

— Tu jį grąžinai. 

Ji linktelėjo. 

— Bet kažkas ne taip. Nežinojau, ką turėjau daryti. 
Neteisingai viską atlikau. 

— Palikai buteliuką Egipte, - Filė atrišo dar vieną laiškų 
pundelį. - Tai svarbiausia. 

— Ir paaukojau Žmogaus gyvybę. 

— Ne, Ana. Kad Endis nuskendo buteliukui įkritus į Nilą, 
yra paprasčiausias sutapimas. Jis buvo mirtinai girtas, — pa- 
sakęs Tobis sulankstė laišką, įkišo į voką. — Nors tikriausiai 
tai neguodžia, bet kažkur skaičiau, kad nuskęsti Nile didelė 
laimė, nes tuomet tave iškart pasiima dievai. Bet prisimink, 
tame kateryje nebuvo nei žynių, nei gyvačių. 

— Ne? — ramiai šyptelėjo Ana. - Mano galvoje buvo Sech- 
metos žynys, Tobi. 

Filė suraukė kaktą. 

— Dar nekalbėjome apie tave, Tobi, - mikliai pakeitė temą 
teta. — Na, papasakok apie save smulkiau. Iš ko gyveni? 

Tobis nusišypsojo. Atsitiesė ir maloniai linktelėjo. 

— Bijau prisipažinti, bet aš irgi tapytojas, - ir bejėgiškai 
gūžtelėjo pečiais. - Ne toks garsus kaip Luiza, tačiau suren- 
giau kelias parodas ir galiu iš to pragyventi. Man pasisekė. 
Po tėvo mirties paveldėjau šiek tiek pinigų, tad esu labai iš- 
lepintas. Ir našlys, - kiek padelsė, žvilgtelėjo į Aną, paskui 
papurtė galvą ir kalbėjo toliau. - Turiu motiną, bet, deja, 
nei brolių, nei seserų, tik dėdę, kuris dirba konsulate Kaire, 
tad turiu ten tam tikrų ryšių. Nedirbu nei CŽV, nei mafi- 
jai. Manęs neieško policija, kaip, regis, manė mūsų vargšas 
bičiulis velionis Endis. Turiu namą Škotijos pasienyje ir dar 
vieną Londone, kur gyvena mano mama. Mano aistra, bent 
iki šiol taip buvo, — kelionės ir tapyba. Dažniausiai keliauju 
vienas, bet kartais esu linkęs rinktis kraštutinumus, pavyz- 
džiui, išvyką Rytų ekspresu ar Nilu. Pajamų gavau parašęs dvi 
kelionių knygas, - abi buvo gan palankiai sutiktos, — jis šyp- 
telėjo. - Jei parašyčiau apie paskutinę mūsų išvyką, — manau, 
tai būtų romanas, — išgarsėčiau kaip trilerių autorius, antraip 
niekas nepatikėtų! - gūžtelėjo pečiais. — Tai ir viskas, tikrai, 
nors dar neatsiprašiau Anos, kad palikau ją Abu Simbele. 
Negavau progos paaiškinti, kas atsitiko ir kodėl nebuvau, kai 
jai iš tikrųjų manęs reikėjo, — jis papurtė galvą. - Sutikau 
mamos draugę, keliavusią kitu laivu. Ji buvo viena, susirgo. 
Todėl turizmo policija manęs ieškojo. Jos prašymu. Kol jai 
pagelbėjau, Ana sėdo į autobusą ir išvažiavo. 

Ana šyptelėjo. 

— Ir vėl buvai malonus į bėdą patekusioms ponioms. Tai ge- 
ras pasiteisinimas. Tau atleista. 

— Gerai, - Filė aimanuodama atsistojo. - Na, brangieji, ma- 
nau, metas išgerti ko nors stipresnio. Tuos laiškus gali pasiim- 
ti, jei nori. Ir paveikslą, — ji stabtelėjo. - Ne? Gerai. Ir toliau 
laikysiu tavo žynius ant ledo, — nusijuokė. Sustojusi prie durų, 
atsigręžė. — Ar tau sakiau, Tobi? Išlaikei egzaminą. Manau, 
esi tinkamas. 

Ana šyptelėjo. 

— Ji nepakentė mano buvusiojo, — ramiai pasakė ji. - Kaip ir 
daugumos mano buvusių draugų, tad tau suteikta garbė. 

— Aš patenkintas, — žingtelėjo į priekį, pasilenkė ir pabučia- 
vo ją į viršugalvį. - Bet truputį per daug skubame, Ana. Aš 
nesiūlau vedybų. Bent jau kol kas... 

— Man ir nereikia vedybų. Niekada nereikės! — aštriai atkir- 
to ji. - Esu nepriklausoma moteris, ketinu tapti profesionalia 
fotografe. Prisimeni? 

Jis linktelėjo. 

— Tik nesakyk Filei. Kol kas. Negadink jai nuotaikos, - pa- 
žvelgusi į jį, kilstelėjo antakį. - Gerai? 

— Gerai, - sutiko jis. - Man tai atrodo puiku. 


Jiedu grįžo į Londoną labai vėlai, bet kai įėjo į namus, pus- 
rūsyje dar degė šviesos. Frensė sėdėjo virtuvėje prie stalo ir 
skaitė. Pakėlusi akis, paklausė: 

— Ar gerai praėjo diena? Mirštu, kaip noriu apie viską iš- 
girsti, bet pirma... —- akimirką ji nutilo, jiedu pamatė, kaip 
tarpuaky įsirėžia raukšlė. Paskui ji toliau kalbėjo. - Mane pri- 

kaustė tavo dienoraštis, Ana. Visą dieną beveik nepajudėjau iš 
vietos, — išvargusi pasirąžė. — Turiu pasakyti tau kai ką labai 
keista. Nežinau, kaip į tai pažiūrėsi. 

Ji stebėjo, kaip Tobis įneša vidun kuprinę ir deda ją ant 
grindų. 

— Abu atsisėskite. 

Užvertė dienoraštį ir sėdėjo kelias minutes žiūrėdama į 
seną apsitrynusį viršelį ant stalo priešais. Jiedu atsisėdo šalia 
jos, susirūpinę susižvalgė, paskui abu kažko laukdami pasi- 
žiūrėjo į ją. Staiga širdies gelmėje Ana pajuto nerimo grau- 
žatį. Visada ramus ir patrauklus Frensės veidas buvo kupinas 
susirūpinimo. 

— Tas pasakos piktadarys Rodžeris Karstersas, ar žinai, kas 
jam nutiko? 

Ana gūžtelėjo pečiais. 

— Gimus Fildingų kūdikiui, dienoraštyje apie jį daugiau ne- 
užsimenama. Kiek suprantu, tais laikais jis buvo gan garsus. 
Serina šiek tiek apie jį žino. Netgi Tobis yra apie jį girdėjęs. 

Žvilgtelėjusi į sūnų, Frensė linktelėjo galvą. 

— Jis buvo garsus. 1869 metais paliko Egiptą, iškeliavo į 
Indiją ir Tolimuosius Rytus. Penkerius metus buvo dingęs, 
paskui vėl pasirodė Paryžiuje. Gyveno netoli Bulonės miško 
sename apgriuvusiame name, kuris kadaise priklausė vienam 
prancūzų kunigaikščiui. 

Tobis suraukė kaktą. 

— Iš kur, dėl Dievo, tai žinai? 

Frensė iškėlė ranką. 

— Vedė prancūzę Klodetę de Bonvil, su ja susilaukė dviejų 
dukterų. Viena jų buvo mano mamos senelė. 

Stojo kurtinama tyla, Tobis su Ana spoksojo į Frensę. 

— Vadinasi, jūs esate Rodžerio Karsterso palikuonė! — sušu- 
ko netikėdama savo ausimis Ana. 

— Manau, kad taip, - atsakė Frensė gūžtelėdama pečiais. — 
Žinoma, jis turėjo dar du vaikus iš pirmos santuokos. Jie liko 
Škotijoje. Vyresnysis Džeimsas paveldėjo titulą, bet jis dingo, 
nes nei jis, nei jo brolis neturėjo vaikų. 

— O kas nutiko Rodžeriui? - Ana spoksojo į Tobį. Jis atrodė 
priblokštas kaip ir ji. 

— Jis dingo, - Frensė gūžtelėjo pečiais. - Tiesa, gan ne- 
tikėtai. Buvo manoma, kad jis grįžo į Egiptą. Šią popietę 
peržiūrėjau šeimos dokumentus ir įrašus. Po penkerių ny- 
kių gyvenimo metų su Klodete jis išvažiavo iš Prancūzijos į 
Konstantinopolį. Paskui išvyko į Aleksandriją, kur praleido 
keletą metų. Vėliau dar kažkur. Kiek žinau, daugiau niekas 
apie jį niekada negirdėjo. 

Paskui ji kreipėsi į Tobį. 

— Prieš tau paklausiant, kodėl tu viso to nežinojai, atsakau: 
a) šeimos istorija tavęs niekada nedomino; b) mano tėvai ne- 
leistų minėti jo vardo. Buvau apie jį pamiršusi, prisiminiau 
tik perskaičiusi Luizos dienoraštį. Klodetė pasiėmė vaikus į 
Škotiją, bandė atgauti jo dvarą, kad išgyventų. Jam išvažiavus, 
gyveno skurde. Broliai atsisakė jai ką nors duoti, tad ji nuvyko 
į Anglijos pietus pas Rodžerio seserį. Matyt, ši buvo mielas 
žmogus. Padėjo joms įsikurti Anglijoje, galų gale abi mergi- 
nos ištekėjo už anglų. 

Ana tylomis spoksojo į Tobį. 

— Aš patenkintas, kad paskandinai tą buteliuką. Ar išties 
įtarei, kad aš jo geidžiu? — kilstelėjęs antakį paklausė. 

— Tikiuosi, kad nepaveldėjai jo galių, - Ana prisivertė nusi- 
šypsoti. Ją nukrėtė šiurpas. 

— Ne, nepaveldėjau, — jis įdėmiai žiūrėjo į ją. - Be to, ne- 
mėgstu gyvačių. Ar tave tai nuliūdino, Ana? Bet tai buvo 
daugiau nei prieš šimtą metų! 

— Žinau, žinau, tai nelemtas sutapimas. Žinau, tai nelogiš- 
ka. Tiesiog per ilgai gyvenau Luizos mintimis. 

Ji užsimerkė, užplūdusios nevilties priblokšta. 

— Apgailestauju, gal neturėjau tau šito pasakoti, — Frensė ne- 
rimastingai žiūrėjo į ją. - Bet privalėjau. Nenoriu tarp mūsų 
jokių paslapčių. Maniau... tikėjausi... kad tai tave sudomins. 
Toks keistas posūkis tavo istorijoje. 

Ana atsistojo. Nužingsniavo prie pintos sofutės po langu ir 
klestelėjo ant jos. 

— Serina sako, kad nėra tokio dalyko kaip sutapimas. 

Tobis žvilgtelėjo į motiną. 

— Tuomet gal tai mums proga viską atitaisyti. Gal tokia 
mano karma — stengtis atsilyginti už tą kančią, kurią jis su- 
teikė Luizai. 

— Ir už kitas jo piktadarystes? 

Ana apglėbė save rankomis, gindamasi nuo ją apnikusio 
šalčio, nors virtuvėje buvo šilta. Ji drebėjo. 

— Daugybės žmonių protėviai buvo piktadariai, brangu- 
te, — švelniai įterpė Frensė. — Palikime vietos atleidimui. To 
mus moko Kristus. Nors Rodžeris Karstersas buvo blogas 
žmogus, mano senelis, - nepamiršk, kad jis yra Tobio prose- 
nelis, - buvo pastorius Midlendų kaime, labai mylimas ir ger- 
biamas žmogus, padaręs daug gero pasaulyje. Jam buvo sunku 
gyventi nuolat prisimenant savo senelį. Kaip mums sakė, jis 
kasdien melsdavosi už jo sielą. Tad esama pusiausvyros. Mūsų 
kraujas nėra visiškai suterštas, — atsistojusi šyptelėjo pavargu- 
sia šypsena. —- Dabar prašau man atleisti, jau labai vėlu. Einu 
miegoti. Labanakt, mano brangieji. 

Tobis su Ana tylomis stebėjo, kaip ji išeina. Už jos užsivė- 
rus durims, pirmas prakalbo Tobis. 

— Na, man tai lyg antausis. Jaučiausi galįs apie savo praeitį 
tau viską paaiškinti, atsiverti, bet kad esu Rodžerio Karsterso 
palikuonis, netelpa galvoje, - pasakęs atsistojo, nužingsnia- 
vo prie bufeto ir ištraukė butelį viskio. - Manau, dabar man 
reikia kažko šiek tiek stipresnio nei karštas šokoladas. Gal ir 
tu norėtum? — paklausė ir paėmė dvi taures nuo lentynos virš 
kriauklės. — Žinai, mama teisi. Tai nesvarbu, — įpylęs viskio 
į taures, vieną padavė jai. - Ne, nenorėjau pasakyti, kad tai 
nesvarbu. Žinoma, kad svarbu. Bet tai mūsų neveikia, ar ne? 

Ana lėtai papurtė galvą. 

- Žinoma, ne. Tiesiog šiuo metu daug galvoju apie jį. Visa 
tai susiję su baime ir nerimu, kuriuos jutau. Su dviejų prieš 
tris tūkstančius metų gyvenusių žmonių mirtimi! Su Serina 
ir Čarle. Su viskuo. 

Padėjo nepaliestą gėrimą ir suėmė rankomis galvą. 

— Vadinasi, tai nebuvo geros atostogos? — paklausė pašaipiai 
į ją žvelgdamas Tobis. 

Ji nenoromis nusijuokė. 

— Ne, tai nebuvo geros atostogos! Tačiau atmintinos, per ku- 
rias pamačiau nuostabių dalykų ir sutikau nuostabių žmonių. 

— Norėčiau tikėti esąs vienas jų. 

Ji valandėlę tyrinėjo jo veidą. 

— Tu ir esi vienas jų. 

— Net jei dabar matai mane juodu apsiaustu, su smailia 
skrybėle, mirtį iššaukiančia burtų lazdele ir pintine dresuotų 
gyvačių, kurios žudo, kai joms įsakau? 

— Net jei visa tai matau! — ji atsistojo. - Einu miegoti, Tobi. 
Pasiimsiu gėrimą su savimi. Diena buvo varginanti, kelionė į 
Safolką ir visa kita. 

— Gerai. Gal galėtume rytoj peržiūrėti dar keletą tų laiš- 
kų? — ir mostelėjo galva į kuprinę. 

— Galbūt, - ji nuėjo prie durų, paskui atsisuko. — Tobi, 
rytoj noriu grįžti namo. Tavo mama nepaprastai maloni ir 
svetinga, bet dabar aš sveika, tad noriu gyventi po nuosavu 
stogu. Supranti? 

— Žinoma, - jis staiga nuliūdo. 

— Tai ne dėl Karsterso. Man reikia sudurstyti savo gyve- 
nimo gijas. 

Jis linktelėjo. 

— Ar būsiu to gyvenimo dalis? 

Ji delsė. 

— Esu gan tikra, kad būsi, jei to nori. Bet man reikia laiko. 
Pernelyg daug ko įvyko. 

— Žinoma. Turėsi tiek laiko, kiek reikia, - pasakęs nuėjo 
atidaryti durų. Kai ji ėjo pro šalį, jis pasilenkė ir pabučiavo 
ją į skruostą. — Susitikimas su tavimi — gražiausiais dalykas, 
tokį seniai troškau patirti, Ana. 

Ji nusišypsojo. 

— Džiaugiuosi. 

Tik jai išėjus, jis susigriebė, kad ji nepasakė jaučianti 
tą patį. 


Jos kambarėlis mansardoje buvo labai jaukus, apšviestas 
šalia lovos stovinčios lempos gėlėmis išmargintu gaubtu. 
Nusispyrusi batus, stovėjo, dairėsi aplink ir gurkšnojo viskį. 
Čia jautėsi saugi. Ją maitino ir rūpinosi, kaip kadaise, gal 
vaikystėje. Frensė jai labai patiko, ji pasitikėjo ja. Ir Tobis 
jai patiko. Gal net mylėjo jį. Tai kodėl staiga ją apėmė tokia 
bloga nuojauta? 

Priėjusi prie nedidelės komodos, kuri buvo ir tualetinis sta- 
liukas, žvilgtelėjo į veidrodį. Veidas sulysęs, susitraukęs, net 
sau pačiai atrodo išblyškusi. Ant veido krinta šešėlis, na, ži- 
noma, jai už nugaros lempa. Ji susiraukė. 

Pakilusi saulė taip stipriai švietė į veidą įžambiais spindu- 
liais, kad privertė ją prisimerkti. Atspindys veidrodyje kiek iš- 
ryškėjo. Ji matė uolas, paukštį, lėtai sklandantį dangaus fone, 
į langą barbenančius palmės lapus... 

— Ne! 

Ji staigiai apsisuko, švystelėjo taurę į orą. Stiklas pataikė į 
komodos kampą ir subyrėjo, viskis ištiško ant plaukų šepe- 
čio ir kosmetikos. Ji užsimerkė, giliai įkvėpė. Kai atsimerkė, 
kambarys atrodė kaip įprastai. Šiltas. Pritemdytas. Saugus. Ji 
drebančiomis rankomis surankiojo stiklo šukes, sumetė jas į 
šiukšlių dėžę. Šluostant popierinėmis servetėlėmis viskio 1a- 
šus, kažkas pabeldė į duris. 

— Ana? Ar tau viskas gerai? — tyliai paklausė Tobis. 

Ji prikando lūpą. Vokus ėmė graužti ašaros. Ji tylomis išme- 
tė servetėlių gniužulą, priėjo prie lovos ir atsigulė, užsitraukė 
ant galvos pagalvę. 

— Ana? Ar miegi? 

Po valandėlės pasigirdo jo žingsniai laiptais žemyn. Po 
dešimties minučių tylioje gatvėje suurzgė automobilio varik- 
lis — jis išvažiavo. 


Kai ji pabudo, lauke buvo tamsu. Lempa dar degė, jos rankos 
laikė tvirtai sugniaužtą pagalvę. Ji buvo visiškai apsirengusi, 
kambary bjauriai dvokė išsivadėjusiu viskiu. Sunkiai dūsau- 
dama, išsiropštė iš lovos, pasižiūrėjo į laikrodį. Buvo ketvirta 
valanda ryto. Nusirengusi nuslinko laiptais žemyn į vonios 
kambarį, išmetė į klozetą viskiu permirkusias servetėles, pri- 

leido pilną vonią šilto vandens. Tikėjosi, kad tekantis vanduo 
nepažadins Frensės. Ana turėjo nuplauti baimės tvaiką, ku- 
ris, regis, prilipo prie odos, karšto dykumos smėlio prisotintą 
prakaitą, porose įsigėrusią kančią. Ilgai gulėjo vonioje spok- 
sodama į blyškiai rožines plyteles už čiaupų, pagaliau išlipo ir 
susisupo į rankšluostį. Laiptų aikštelėje už vonios kambario 
buvo tylu, Frensės kambario durys uždarytos. Užlipusi vir- 
šun, ji plačiai atvėrė langą, įleisdama šalto nakties oro šuorą, 
galiausiai išjungė šviesą ir įsiropštė į lovą. 

Kai pabudo, buvo jau po dešimtos. Greitai apsirengusi, nu- 
lėkė žemyn laiptais, rado tuščius namus. Pusrūsyje ant virtu- 
vinio stalo paliktas raštelis: „Pamaniau, leisiu tau pamiegoti. 
Grįšiu per pietus. F.“ 

Susimąsčiusi užsiplikė kavos, paskui nuėjo į svetainę pir- 
mame aukšte. Tobio nė kvapo. Jokios žinutės. Ji paėmė tele- 
fonų knygą, susirado Serinos numerį. 

— Tikėjausi tave pagauti. Norėjau padėkoti, kad mane lankei. 

— Kaip tu? — Serinos balsas buvo linksmas. Kažkur toli gir- 
dėjosi muzika. Ana atpažino FM klasikos skambesį, paskui 
Bethoveno šeštosios simfonijos pirmuosius taktus. 

— Serina, šią popietę grįžtu namo. Gal ateitum manęs ap- 
lankyti? Duosiu tau adresą. 

— Vis dar kažkas blogai, ar ne? — Serinos balsas buvo šiltas. 
Susirūpinęs. Guodžiantis. 

— Taip, - Ana nurijo ašaras. - Kažkas dar labai blogai. 


Tobis ir Frensė grįžo su paštetu, sūriu, duona ir buteliu 
„Merlot“. Nenustebo hole išvydę Anos sukrautą lagaminą. 

— Parvešiu tave po pietų, - pasakė Iobis paduodamas taurę 
vyno. - Mums tavęs trūks. 

Ji šyptelėjo. 

— Netoli iškeliauju. Tikiuosi, judu abu mane dažnai aplan- 
kysite. 

Nesuvokė, kaip formaliai tai skamba, nenorėjo, kad tai 
būtų pabaiga. Pamatė Frensės mestą žvilgsnį į sūnų. Šio vei- 
das buvo niūrus. 

Jis prisivertė nusišypsoti ir pasakė: 

— Negalėsi mūsų atsikratyti. 

Regis, netikėjo savo žodžiais. 

Nė vienas jų daug nevalgė, tad nepraėjus nė valandai jis 
jau vežė ją Londono gatvėmis, lagaminas gulėjo bagažinėje, o 
krepšys, fotoaparatas ir vadovai — ant užpakalinės sėdynės. 

Automobilį pavyko pastatyti beveik prie pat jos durų. 

— Likimas pareiškia savo teises, - pasakė jis nusivylęs. —- Taip 
lemta: skubi grįžti į savo pačios gyvenimą. 

— Tobi... 

— Ne, —jis kilstelėjo ranką. — Aš tikiu likimu. Kas turi būti, 
tas ir bus, tai viskas. Eime. 

Atidaręs dureles nuėjo prie automobilio galo. 

Ana išlipo ir lėtai nužingsniavo prie paradinių durų, pa- 
likusi Tobį sekti iš paskos su lagaminu. Siauroje lysvėje po 
priekiniu langu spietėsi vėlyvos snieguolės ir pirmieji krokai, 
Londono plytų fone švytėjo geltonieji Žieminiai jazminai. 
Dėžėje ant palangės pakriki žieminių našlaičių kuokštai be- 
veik nuvyto, tai rodė, kad savininkės ilgai nebuvo, tad niekas 
jų neprižiūrėjo. 

Ji išsitraukė raktus. 

— Tai ne atsisveikinimas, Tobi, - pasakė ji atsisukusi ant 
laiptelio. — Yra dalykų, su kuriais privalau pati viena susidoro- 
ti, - pasakiusi paėmė jo rankas. — Prašau, būk čionai, jei man 
tavęs prireiks. 

— Žinai, kad būsiu. 

Ji pasistiebė ir pabučiavo jį į lūpas. Paskui pasisuko, pati 
įsitempė lagaminą į vidų ir uždarė duris. 

Jis pastovėjo kelias minutes, paskui nuėjo šalin. 

Ana irgi sustojo kitoje durų pusėje. Numetusi lagaminą ir 
krepšius, tramdydama ašaras giliai įkvėpė. Ir vėl. Akyse sau- 
lės šviesa. Name su terasa vakarų Londone, siaurame tamsia- 
me koridoriuje juto dykumos saulės karštį, užuodė stipraus 
dievų smilkalo Ai/so dvelksmą. 

Prikandusi lūpą, pažvelgė į laikrodį. Netrukus ateis Serina, 
gal tuomet abi drauge galės amžiams išvyti įsibrovėlį jai iš 
galvos. 

Pasilenkė pakelti nuo kilimėlio laiškų. Tarp jų siuntinu- 
kas. Numetė laiškus ant stalo prie sienos ir spoksojo į jį. Ant 
jo — Egipto pašto ženklai. Vis vartaliojo jį rankose, paskui nu- 
sinešė į svetainę. Viduje buvo spausdintas laiškas ir išsipūtęs 
ryšulėlis. 

Laiškas iš Luksoro policijos departamento: 

„Pridedamas artefaktas, rastas mirusiojo pono Endriaus 
Votsono rankoje, kai kūnas buvo ištrauktas iš Nilo. Vėliau 
nustatyta, kad šis daiktas priklauso jums ir kad buvo įvežtas 
be leidimo. Nuosavybės nustatymas nekelia abejonių... todėl 
grąžinu jums... Prašau patvirtinti parašu, kad gavote...“ 

— Ne, — ji papurtė galvą. - Ne. Prašau, ne. 

Padėjusi ryšulėlį ant stalo, vėl žiūrėjo į jį. Paskui pasisuko ir 
nubėgo prie paradinių durų. 

— Tobi! 

It paklaikusi ieškojo užrakto, kol pagaliau atidarė duris. 

— Tobi, palauk! 

Jo automobilis važiavo nuo šaligatvio pakraščio. 


— Tobi! 

Ji nulėkė prie vartų, bet jis žvilgtelėjo per petį, pasuko vai- 
rą, kilstelėjo ranką dėkodamas vairuotojui, kad sustojo bei 
praleido jį į automobilių srautą, ir nuvažiavo. Ir nė karto į ją 
neatsigręžė. 

— Tobi! 

Ji stovėjo spoksodama įkandin, jautėsi kaip niekada gyve- 
nime sutrikusi ir išsigandusi. 

— Grįžk, Tobi. Prašau. Man tavęs reikia! 

Ji nuleido rankas, paskui lėtai pasisuko ir nužingsniavo 
į namą. 

Lipdama laiptais, ji jau girdėjo smėliu sklindančią tolimą 
giesmę, užuodė 4;/7, juto virš horizonto kylančio saulės dievo 
Ra karštį. 


Prie šviesoforo ties Notinghilo vartais Tobis susiraukė. Pirštais 
barbeno per vairą. Galva buvo kupina keistų garsų, kokių dar 
niekada nebuvo girdėjęs: tai buvo graudi tolimų balsų giesmė, 
lydima arfos ir kažko panašaus į žemus vaiduokliškus obojaus 
tonus, sklandančius erdviais toliais. 

Jis suglumęs papurtė galvą. 

Tobi! 

Balsas ataidėjo iš labai toli. 

Grįžk, Tobi! Prašau! 

Jis vėl susiraukė. 

Tai Anos balsas. 

Jis pašoko — už jo piktai sukaukė automobilis. Šviesos pa- 
sikeitė, bet jis nepamatė. Apstulbęs spoksojo į veidrodėlį. 
Paskui ūmai apsisprendė. Apsuko vairą, padangos piktai su- 
cypė, apgręžė automobilį. 

Po kelių minučių jis visu greičiu spaudė jos namų link. 

— Ana! Ana? - jis paliko automobilį vidury kelio, neuždarė 
durelių, neišjungė variklio. - Ana! Atidaryk duris! 

Takeliu pribėgęs prie durų, daužė jas kumščiais. Pasigirdo 
spragtelėjimas, durys atsidarė. Grįžusi į namus, ji jų kaip rei- 
kiant neuždarė. 

Tobis pažvelgė vidun. 

— Ana? Kur tu? 

Koridorius tuščias, bet durys į svetainę pravertos. Jis stum- 
telėjo jas ir puolė į kambarį. 

— Ana! — jis sustojo kaip įbestas. 

Kambaryje atsidavė Egiptu. Karščiu, smėliu ir egzotiškais 
smilkalais. 

Ją gaubė šešėlis. 

— Ana, kovok, mylimoji! Neleisiu jam tavęs pagrobti. Ana, 
pažvelk į mane! Aš tave myliu! 

Sugriebęs už rankų, atsuko ją veidu į save. 

— Ana! 

Ji mirkčiojo suraukusi kaktą. 

— Tobi? 

— Aš čia, mano meile. Viskas gerai. 

Ji grįžo pas jį. Šešėlis išblėso. 

Apkabinęs ją, pabučiavo į viršugalvį, 

— Jis grįžo, Tobi, - sumikčiojo ji. - Buteliukas. Luiza nega- 
lėjo jo atsikratyti ir aš negaliu. Išmečiau jį į Nilą, bet Endis jį 
pagavo. Laikė savo rankoje, Tobi. Endis jį sugrąžino! — raudo- 
dama žiūrėjo į stalą, kur tarp vyniojamojo popieriaus skiaučių 
ant poliruoto raudonmedžio stovėjo buteliukas. - Aš niekada 
nebūsiu laisva. 

Jis susimąstęs žvelgė į jį. 

— Mes galime padaryti daugybę dalykų, Ana. Galime jį ati- 
duoti Britų muziejui. Arba išsiųsti atgal į Egiptą. Arba išmes- 
ti į Temzę. Kad ir kas būtų, veiksime kartu. 


500 


Ji pakėlė į jį akis. 

— Ar tikrai nori tai pasakyti? 

— Tikrai. Tu ne viena. Ir niekada daugiau nebūsi viena, - ne- 
bent pati to nori, - išsivaduosi iš Anchotepo ir Haceko nagų. 
Užtikrinu. 

Vėl pabučiavo ją į viršugalvį ir pažvelgė į stalą. Tarp vynio- 
jamojo popieriaus ant blizgančios medienos mėtėsi sudžiūvu- 
sių sakų gabaliukų, sklido sodrus tvaikas. Pastebėjo ir dau- 
giau jų ant kilimo sau prie kojų. 

Ana pažvelgė į jį. 

— Serina jau pakeliui, - sumurmėjo ji. - Ji mums padės. 
Žinau, kad padės. 

Tobis tvirčiau suspaudė ją glėbyje. 

— Žinoma, kad padės. Ir nepamiršk, kad mano gyslose teka 
Rodžerio Karsterso ir prosenelio pastoriaus kraujas. Tai man 
teikia dvasinės stiprybės. 

Ana pažvelgė į jį, jis nusišypsojo. 

— Drąsos, mano brangioji, - jųdviejų susipynę šešėliai su- 
žadino mintį. - Manau, jei atsistočiau iškėlęs didelį kūjį virš 
buteliuko, senovės Egipto žyniai imtų klausytis, ką mudu tu- 
rime jiems pasakyti, ar ne? 

Deiaė Izidė visada su tavimi, ji niekada tavęs nepalieka, 

Tavęs nenuverte priešai... 


Tėgu dievy tarnai ramiai miega ... 


Baigiamosios mintys 


Labai sunku, kai žinai, jog knygą reikia baigti. Kai autorius 
visus metus būna pasinėręs į veikėjų gyvenimą, šie tampa jo 
psichikos ir sielos dalimi, tačiau jie vis tiek gyvena savo gy- 
venimą. Kai kurie jų miršta. Kiti keliauja į naują pasakojimą. 
Tačiau pagrindiniai romano veikėjai lieka iki pat galo ir pas- 
kui gyvena kaip tikri, nors apie juos daugiau nerašoma. Kaip 
ir tikrovėje, nežinia, kas jiems nutinka. Jie gali susipažinti su 
kitais žmonėmis, likti jų draugais. Kartais pražysta meilė, iš- 
sipildo viltys. Kartais ji nuvysta. 

Saga seka juos iki pat mirties. Detektyvinis romanas tiria 
tik vienu atveju. Romantiniame romane būna laiminga arba 
tragiška pabaiga. Pasakojimas gali būti platus, ištęstas net iki 
tūkstančio puslapių, — tai retai kada pasitaiko nūdienos litera- 
tūroje! Savo romanuose, kur daug paslapčių ir netikrumo, kur 
susiduria skirtingi pasauliai, kartais veikėjus palieku ties lem- 
tingu gyvenimo posūkiu. Kol kas jie išgyveno ir laimėjo. Bet 
ir jiems, ir skaitytojams ateitis yra paslaptis. Kaip ir tikrovėje. 


Autorės "pastaba 


Spėju, kad kaip ir daugelis žmonių, su Egiptu siejau nepa- 
prastus lūkesčius, lyg ir nenorėjau ten vykti. O jei jis ne toks 

nuostabus, kaip tikėjausi? Jei nepasiseks kelionė, jei žlugs vi- 
sos mano svajonės ir tai, ką įsivaizdavau? Turiu dėkoti Kerolei 

Bleik, kad pasiūlė ne svajonę, o galimą nuotykį, pirmąjį mums 

abiem, ir kad buvo nuostabi kelionių draugė, į kurią leidomės 

ir kuria taip džiaugėmės! 

Laivas, kuriuo plaukėme iš Luksoro į Asuaną, buvo labai 
panašus į Ba//4j; garnį, tačiau turiu džiaugsmingai pasakyti, 
kad mums nieko bloga nenutiko, nors svetainėje tikrai ma- 
čiau šmėklą! Gal tai ir sužadino mintį, kad šmėklos irgi gali 
keliauti laivu! 

Per dešimt minučių iš oro uosto atsidūrusi Luksoro centre, 
jau žinojau, kad rašysiu romaną apie Egiptą. Buvau apimta 
ekstazės, ir nuo tada Egiptas tapo viskuo, ko iš jo laukiau, gal 
net daugiau. Ten galima rasti ir aplinką, ir istoriją, ir prisimi- 
nimų, jei tik mokėsi įžvelgti nepaisydamas minios. 

Tada jau turėjau daugybę knygų apie Egiptą ir nusipirkau 
dar daugiau, bet daugiausia, rašant šios istorijos skyrius apie 
Viktorijos epochą, man padėjo dviejų bebaimių ponių, pagal 
kurių pavyzdį buvo sukurtas Luizos paveikslas, ataskaitos. 
Tad visiems, kas domisi, toks Egiptas buvo devynioliktajame 
amžiuje, rekomenduoju Liusės Daf Gordon Laiškus iš Egipto ir 
Amelijos Edvards Tžkstantis mylių aukštyn Nilo upe. Žinoma, 
visi nors kartą gyvenime turėtų pažvelgti į nuostabiai žavias 
Deivido Robertso litografijas. 

Reičelė Hor ir Liusė Fergiuson, redaguodamos rankraš- 
tį, mane grąžino į realybę — už tai esu joms be galo dėkinga. 
Mano kelionė buvo trumpa ir tokia nuostabi, jog kai ką galė- 
jau supainioti. Jei taip, tuomet tai vien mano kaltė. 

Filėje palikau savo auką Izidei. Galbūt ji, kaip mone- 
ta Trevio fontane, užtikrins, jog kada nors grįšiu į Egiptą. 
Tikiuosi, taip ir bus. 

